
Prefaţă 
Cluj, în 20 Maiu 1920. 


Cartea aceasta cuprinde o mică parte din lecțiunile de istarie 
literară română ţinute la Universitatea din Cluj în anul întăiu 
al lucrărilor sale. 

Le-an ţinut cu gândul că lumii de-aici, căreia sistemele 
învățăturii Ungariei i-au tăinuit vieața românească. și istoria ei 
prețioasă, trebue să-i dăm, despre această vieață, informaţiuni cât 
mai multe. De aceea am făcut, la curs, multă istorie literară; 
de aceea estetica am lăsat-o în seama discuțiunilor din seminar. 

Lipsa din Cluj a mijloacelor: a cărților şi revistelor, m'a 
silit să procedez biografic şi să încep cu acea epocă (1800— 1850) 
pentru care de mult adunasem însemnări oricând bune pentru 
studii literare. 

Despre această epocă literară avem, până acum, o mare 
operă: N. Iorga, Istoria literaturii românești în veacul al XIX-lea 
(vol. I—II); şi un curs de O. Densusianu*; mai avem mono- 
grafii: de mine, de E. Lovinescu, de alții; diferite studii nu 
ne lipsesc. Cu toate acestea pot afirmă că cercetarea înnoită a 
epocei mi-a descoperit probleme nouă, mi-a dat câteva soluţii 
nouă și a dus mai departe lămurirea evoluțiunei noastre literare, 
pe care peste 40 50 de ani, după alte multe lucrări, pe care 
le simt absolut necesare, un spirit sintetizator ne-o va da cum 
trebue să fie: o psihologie literară, evolutivă, sigură a curentelar 
și a scriitorilor fixaţi exact în ele; o expunere — până acum 
neglijată cu desăvârșire — a mijloacelor artistice-tehnice ; o infor- 
mafie deplină despre influențele streine, adecă despre contactul 
nostru cu literaturile streine din Est și Vest. 

Noi, tofi cercetătorii de astăzi, sântem numai solii acelui 
istoric literar, care, ocupându-se de aceiași scriitori, va desfăşură 
unei generaţii mai fericite valuri de frumoase sentimente și de 
idei generoase, care au contribuit la înălțarea morală şi intelec- 
tuală a neamului nostru mai mult decât oamenii politici, pe cari, 


* Acum (1923) tipărit. 

cu drept cuvânt, toată literatura noastră i-a învinuit totdeauna. 
Literatura română a născut și a generalizat sufletul care a 
învins ; de-aceea ea este vrednică să-i apară acel norocos istoric, pe 
care i-l doresc și care o va trată drept ce este: drept cea mai 
mare energie românească modernă. 

In lecţiile de față am finut să nu mă întrec cu nimeni și să 
colaborez cu toți; pentrucă din munca tuturora va ieși, pe rând, 
materia necesară acelei clasice expuneri pe care, peste 40—50 de 
ani, eu nu o voiu mai ceti. 

Inceputurile eroice ale literaturii noastre moderne mi-au de- 
venit simpatice din momentul în care mam convins, pe la 1898, 
că sânt prea puțin cunoscute Românilor. Mă simțeam eu umilit 
de atâta lipsă de interes! Am început atunci cercetările asupra lui 
Gr Alexandrescu; în cartea aceasta mă simț pe acelaşi drum, 
descoperitor de material bun şi uneori de puncte de vedere nouă. 

Intâiele lecţiuni lipsesc din volum: Aspectul moral al [ării 
în timpul lui lenăchiță Văcărescu și vieața şi opera lui Enache, 
Alexandru și Nicolae Văcărescu ; despre ei nimic nou și sigur nu 
se poate spune câtă vreme manuscriptele lor nu vor fi publicate 
sau cercetate, Cu cercetarea aceasta se ocupă Nerva Hodoș, cine-i 
va succede, nu se vede. 

G. BOGDAN-DUICĂ. 


Greşeli de tipar s'au strecurat câtevă. De ex. p. 185, in notă, Sand 
în loc de Eliad; p. 190 /spătescu în loc de /pătescu; p. 198 micul gând în 
loc de unicul gând. Dar ele sânt aşă de puţine şi de uşor de ghicit, încât 
je voiu îndreptă abiă la a doua ediție. 

IOAN VĂCĂRESCU 
CARACTERISTICĂ. 
(Lecţiune ţinuţă în 8.Decemvrie 1920), 


Dedicată strălucitului ce- 
leg V. Pârvan, tovarăş burt 
la greutăţile începutului. 


L. 


Lecțiunea sau, mai exact, lecțiunile despre loan Văcărescu vor 
aveà un ton apologetic. Pentrucă eu am impresia că în expunerile 
generale de istoria literaturii el este bagatelizat, ca de ex. în istoria 
literaturii de G. Adamescu!, sau judecat aspru, de la propria înălțime 
sufletească a istoricului, care este, în acest caz, N. Iorga; eu îl 
voiu apreciă de la înălțimea acelui nivel al timpului său, peste care 
loan Văcărescu Şa înălțat sus de tot, 

Timpul său îi simţise repede superioritatea. 

Incă înainte de-a fi tipărit cevă, Ardeleanul V. Popp vorbea 
despre I. Văcăreșcu în prefața la Psaltirea lui Prale2: „Mulţime 
şi felurimi de poeme se află la acesta, care, de le-ar face cuno- 
scute naţiei, pentrucă toate sânt vrednice de-a vedeă lumina, foarte 
mult o ar îndatoră“. I. Eliade Rădulescu, care de tânăr cunoscuse 
Primăvara amorului3, cunoscându-l apoi în întregime, îi dă laudele 
cuvenite în prefaţă la gramatica sa4. Pentru Eliade poetul nostru 
este un Anacreon, prin ale cărui poezii limba „a câştigat aripi“; 
dar el nu le tipăreşte, ca să „bucurepe toți Românii“; „o să ile 
fur şi o să i le dau eu la lumină“, ameninţă Eliade. Când stilistul 
Al. Odobescu vorbeşte, la 1861, despre limba de la 1828 a lui I. 
Văcărescu — aşă cum el o mânuea în traducerea lui Britannicus— 
şi atirmă că în ea trebue să recunoaştem „pe unul din cei mai 


1 Ed. L. Alcalay, p 266—268. 

2 1827, p. V. 

3 Cuvântarea ținută la moartea lui Văcărescu, 1863, p. 22, 
4 1828 p. XXXIV. 

demni părinţi ai limbei“ noastre!, Odobescu dă dreptate lui Eliade. 
Al. Odobescu este şi dovadă, că tradiția preamăririi ajunsese până 
aproape de noi, să zicem până pe la 1870. 

După publicarea broşurei de versuri de la 1830, laudele se 
înmulţiră. Astfel, la 1835, lui C. Bolliac i se păreă că I. Văcărescu, 
ca autor al Primăverii amorului, este un „geniu creator“2. Eliade 
îl cità iarăşi ca pildă de conciziune stilistică3, Cesar Bolliac revine, 
la 1844, în Foaia pentru minte şi îl întreabă pe Văcărescu: 
Pentru ce nu mai cântă, pentru ce lasă Dacia fără Tirteu, fără Teocrit? 
Bolliac mărturiseşte că, în copilăria sa, muza lui Văcărescu l-a 
creat pe el poet, căci „prea mult îi plăcea“. i 

Faima aceasta i-o întăreau şi şcoalele, în special liceul de la 
Sf. Sava, unde se studià de ex. Retorica lui S. Marcovici (1834), 
în care, cu laude sincere, se citau versuri din Văcărescu. 

Interesant este şi momentul în care lauda fără rezerve începe 
a face loc unei aprecieri mai reci. O generaţie nouă îl simte 
mai rece, dar şi ea laudă încă generos. Astiel, nici la 1854, D. 
Bolintineanu nu rămâne neinfluenţat de graţia şi suavitatea din 
Primăvara amoruluis, la care revine, cu aceleaşi laude şi la 1868, 
când însă vorbeşte şi despre „bălăriile“ care cresc printre versu- 
rile lui Văcărescu5. 

Intre 1854 şi 1868 figura lui I. Văcărescu găsi şi un jude- 
cător strein, un distins om de litere, care voiă să informeze streină- 
tatea, dar care scotoceă cu deliciu în bogăţia intelectuală şi morală 
a României pe care mult o iubeă: Eră Ulysse de Marsillac, 
profesorul. Acesta ni-a vorbit nu numai despre amorul lui Văcărescu, 
sau despre sentimentul naturii, ci şi despre religia lui, despre 
filosofia lui?. 

Aşă dar aproape jumătate de veac neîntrerupt, Românii sânt 
preocupaţi de poezia lui I. Văcărescu, pe care el o ţine, însă, 
ascunsă, pe care o risipeşte, rar, în gazete, şi pe care o societate 
de literați trebue să i-o smulgă oarecum din mâni, pentru ca să 

1 Revisia română, vol. 1, p. 483. 

2 Operile lui Cesar Boliac, 1835, p. 13, 

3 Culegere din scrierile lui I. Eliad, 1836, p. 48. 

4 Pag, 240. 

5 Les principautes roumains, p. 49. 

6 Albina Pindului, vol. |, p. 134. Cam tot astfel îl judecă şi G. Sion 


în Revista Carpaţilor, 1861, vol. II, p. 340. 
T In La voix de la Roumanie, 1861, No. 12, 13/26 Aprilie. 

o publice, în sfârşit, întrun volum elegant, la 1848. Volumul acesta 
este un omagiu al generaţiunei de la 1848, pe care viitorul ministru 
de externe al Munteniei, al revoluţiei, I. Voinescu ÎI, o reprezintă 
scriind o prefaţă plină de gingăşie şi de adorație!. 

Din toate ştirile înşirate mai sus reiese că ]. Văcărescu a fost 
o parte mare şi bună din sufletul literar al epocei sale; că peste 
opera lui nu se poate trece cu graba criticei de foileton modern, 
care se mărgineşte să fixeze valorile relative, adecă valorile 
scumpe spiritelor moderne, nu şi valorile istorice, lucrătoare în 
“timpul lor, asupra contemporanilor for2. 


IL. 


I. Văcărescu este un bun prilej să vă exemplific o parte din 
ideile expuse la Teoria literaturii3. Exemplificând fixez totodată şi 
caracterul poeziei lui Văcărescu. 

Să ne întrebăm aşadar: care este acea faculté maîtresse, 
care, precumpănind, constitue trăsătura fundamentală a fizionomiei 
dui literare? 

In poezia lui I. Văcărescu este foarte multă judecată, rațiune 
rece, pătrundere raţională a lucrurilor. Rațiunea este coloana ver- 
tebrală a literaturei lui; fantazia, sentimentul, apar numai în planul 
al doilea. Și aceasta de la început până la sfârşit. Urmaţi-l deci 
împreună cu mine: 

In 1817 I. Văcărescu scrie Ce esten mână, nu e minciună, 
o mică disertaţie de etică rimată, cu concluzia: 

In lume omu găseşte raiu, 

In 1818 — în 19 Aprilie — curg strofele pedagogice ale 
Tipografiei; tot atât de rece este şi La pravila ţării, din acelaşi 
an, când ceva mai cald răsună versurile despre dobândirea celor 
pierdute şi prefacerea în acvilă a corbului sărman; o analogie a 
amorului cu un izvor de ape este calmă, în Putna; şi în sfârşit, 
acelaşi an ne dă o fabulă Corb la corb nu scoate ochii, în care 
raționalismul persistă, 


1 Paginele I—VI{ din Colecţie din poeziile Dlui marelui logofăt 1. 
Văcărescu. Bucureşti, 1848. 

2 Observ că şi duşmanii lui I. Văcărescu vorbeau în acel timp 
respectuos despre el, Vezi de ex. pagina 102 din L'Auiriche, la Turquie et 
Yes Moldo- Valaques, par M, B*** Paris, 1856, 


3 Alt curs paralel al autorului. 
1% 

Saturnu din 1819 sau La deschiderea teatrului în Bucureşti, 
seamănă perfect cu Tipografia; doar două strofe sânt mai calde t. 
Anul 1821 este anul revoluţiunei, în care Văcăreştii avură un 
rol secundar. Neculae Văcărescu, trimis întvo misiune de domo- 
lire la Tudor, nu reuşi; dar el cântă ca naţionalist Durda sa, 
iar, în exil, la Braşov deveni un centru de reculegere naţională 2. 
loan Văcărescu, acum bărbat de 29 de ani, se mişcă mai mult. 
El este optimist. Rece începe Sfătuire şi rugăciune, dar simțit, 
cald este în: 
Tu! ce pretutindeni eşti, 
Ce zidirea-ţi cârmueşti, 
Care 'nalţi împărăţii 
Şi cufunzi când te mânii, 
Din toţi sfinţii cel preasfânt, 
Te coboară pe pământ! 
Lumineaza-ne pre noi, 
Spune-ne a tale voil 

Bunavestire este iarăşi raţională. Un îndemn mai viu se află 
în Cântec românesc: 

Cerul slava ta voeşte, 
Aidi, voinice, birueşte! 

Energie, de actualitate şi astăzi, este şi în Glasu? poporului 
sub despotism: 

Rescoală-te, inima mea, din a răbdării boală! 
Grozav, grozav ai suferit, grozavă te rescoalăl 
Să tremure, să tremure cumplita tiranie..., 

Fireşte, glasul nu-i o Marsilieză, nu-i Deşteptarea Românilor, 
nu-i Deşteaptă-te Române, dar este o îmbinare de rațiune şi sen- 
timent, de astădată de mai mult sentiment decât găsim în 1829, 
în Marşul românesc, privitor la reînființarea miliției naţionale. 

Cui este întrucâtva atent, simţirea îi va licări şi din sonetul 
de la 18 Iunie 1830, Lui aga Nicolache Ghica —  Moldoveanul 
care, fiind în Bucureşti, se entuziasmă de versurile lui Vasile Cârlova, 
dar ea nu izbucneşte: 

Lesne poţi pricepe ce simţ pentru tine! 

Adecă: poţi pricepe cât eu nu pot spune! 

Raționalismul filosofic îl duce, în 1834, către întâiul său 
poem social, Prieteșupul, în care picură câte ceva din idealele 
istorice: 

1 Din motive pedagogice, la curs, aceste strofe erau adeseori cetite, 

2 Heliade-Rădulescu, Eqguilibru între antithesi p. 77, 

De ceri vecie, 
Fii Utican! 
Și dacă cercetăm înainte toate poeziile datate, ne convingem 
că toate cad, până la 1843, în aceeaşi categorie de poezii gândite. 
Încoronarea acestui gen de poezii o face însă marele poem 
Adevărul!, care totuşi, pe ici pe colo, devine plastic. În versuri libere, 
perimate, I. Văcărescu desvoaltă în acest poem sistemul său social, 
din care extrag, ca indiciu, câteva idei: 


Stăpâne al luminii! 
Eu văz în Adevăr 
Voința ta cea sfântă! 


Și adevărul iată-l: 

I. Omul este un inel în lanțul societăţii, în lanţul neamului; 
dar inelele sânt de aur, de argint, de aramă, de lut, de lemn, 
de paiu. Fericit neamul care-şi găseşte conducătorul bun! 


Eu mă ştiu vrednic, 
Ca să-mi port neamul 
Spre bine! 


Lanţul nu trebue se fie încurcat de nimeni. 
II. Idealul este o societate în care nimeni nu-i rob, nimeni tiran. 


JII. Oglinda lui Dumnezeu, în această lume, este adevărul: 


Legea a ta Adevăr este. 

Şi Eyangeiia-ţi, ca dânsul, 
“Trebuinţă 

De taine nu are 

Spre propoveduire, 

A tainelor vreme 

Acum trecut-a. 

Gol e frumos, o Doamne, adevărul, 
Viteaz el e 

Şi folos face. 


De aceea poetul cere ca mintea, simţirea, mâna să i se umple 
de adevăr, ca să fie, prin el, biruitor. 


Veniţi să ardem vecinic 
Ca lumina, 
Şin veci să luminăm! 


IV. Însă în adevăr arde — iubirea. Ea este sâmburele firei, 
ea înfloreşte floare lângă floare, ea coace roduri; iubiţi-vă deci 
familia, neamul, 

Pe fratele român 
Ori unde l-aţi află; 
iubiţi lumea! 

V. Acela a fost idealul ; realitatea actuală este alta. Democrit 
avi dreptate să râză. El nu va râde, dacă iubirea din noi va face 
să lumineze — adevărul. 


1 Pagina 27—66. 

VI. Lumea demagogilor trebue ţinută în frâu; iubitorii de 
domnie, viclenii, să se dea la o parte, pentru ca tirania nouă să 
mu reînceapă rostul celei vechi. 

Cu astfel de ideale, I. Văcărescu eră, în vremea lui, um 
modernist remarcabil şi, vom vedeă, remarcat. 

Revenim: Puterea maestră în loan Văcărescu este rațiunea. 
Tip reflexiv, tip influențat de filosofie, el se simţeă chemat să 
călăuzească prin vers, nu să entuziasmeze sentimentul. 

Noi cerem, însă, poetului o simţire adâncă, o imaginaţie în 
ale cărei icoane, în al cărei joc de icoane, de simboluri, simţirea 
să fie caldă, vie, răpitoare. 

Fantazia lui I. Văcărescu s'a desvoltat subt o influenţă literară 
pe care poetul I. Bolintineanu o regretă mult (1854): Aceasta a 
fost influența mitologiei greceşti. Toți zeii vechi apar în versurile: 
lui Văcărescu şi sânt presupuşi: icoane bine cunoscute — în lumea 
de-atunci, a şcoalelor grecești încă — chipuri care nu au nevoie 
de precizări nouă, originale; chipuri calapodate şi în mintea Româ- 
ilor. Ele apar chiar şi în Primăvara amorului, în povestirea unui 
adevărat şi adânc amor al poetului; chiar aici ele curg: Arahne, 
Apollo, Amor, Vinerea, Diana, Mart (Mars), Ceres, Pan, Faunii, 
Silvanii, Minerva, Neptun, Pluton, Joe, Muzele, Ercule, etc. 

Dar aici nu apar numai zeii, ci şi obicinuitele figuri ale 
poeziei greceşti şi romane: Chipris în baie; Tirsis în câmp; Amor 
cu Psiche în paradis, etc. 

Uneori l. Văcărescu împrumută însă şi situaţiuni clasice-lite- 
rare, care stârnesc plăcut fantazia, dar pe care el, sărac în invenţie, 
numai le repetează. 

lată un exemplu: 

Anacreon cântase cântecul prea drăgălaş în care Eros, cu ari- 
pele plcuate, bate noaptea la uşă, cerând intrare; şi pleacă după 
ce a rănit pe miloasa lui gazdă. I. Văcărescu imită exact scena: 


Dormind astfel, într'o noapte, 
Somnu ?ntâiu ca vre un ceas, 
Mă deştept, înțeleg şoapte, 
Simţ că de copil e glas. 


Strigând întreb : Cine este? 
Cine aicea s'a băgat? 
Cine-aici fără de veste, 

A "'ndrăsnit de a întrat? 


Mă uit. Ce să văz? Minune! 
Prea ciudat un copilaş 

Fricos cere iertăciune, 
Se roaga să-i dau lăcaş, 


Văz în spate-i arepi zmulte, 
Port frumos, dar sfâşiat, 
Gata el să-mi spuie multe, 
Eu de somn îngreuiat: 


„Las = îi zic — om vorbi mâine, 
Acum Culcă-te, de vrei, 
De ţi-e foame, iată pâine, 
Apă, vin, de-i vrea să bei“, Etc, 
Ideea, situaţia, este: Un zeu bate la uşă, i se deschide, o 
scurtă acțiune interesantă se desvoaltă; şi scena se sfârşeşte plăcut. 
Situaţia din oda lui Aracreon se repetă, în Baccu2. Afară 
răsună o trâmbiţă; nici mapucă să iasă poetul, şi Bachus e în 
casă şi-i ţine o cuvântare de beţiv, care-l sileşte pe poet să îngenun- 
che în fața lui. Acum năvălesc şi tovarăşii lui Bachus, toţi bacan- 
ţii. Poetul devotat cântă acum vinul şi pe noul său stăpân. 
Și /maginația3 este concepută tot astfel: Poetul este trist, 
retras departe ; deodată . 


Un nor, lumină revărsând, 
Văz eu în casa mea întrând; 
Din ele sare-o zâna — 


Cu ea vin Graţiile şi muzele, 


Un semn ea face şi pe loc 
Graţii paşesc cu uşor joc, 
Vin câte noa Muze. 


Şi toate-l întreabă cu dulceaţă, ce voeşte el, poetul? 

Repeţirea aceasta imitativă a unei situaţii este, fără îndoială, 
un simptom de puţină energie imaginativă a poetului. 

Ca să simţi fenomenul strein, care se află tocmai subt ochii tăi, 
imaginaţia trebue să fie capabilă să te "'ntroducă în esenţa lui, pe 
care, tu, poet, trebue să o scoţi la iveală, s'o exteriorizezi. Această 
esenţială notă caracteristică a poetului nu-i lipseşte lui I. Văcărescu, 
dar este lipsită de energie, de cantitate. 

Insă când I. Văcărescu vorbeşte despre sine, când descopere 
interiorul său, el găseşte accente care pot opri în loc atenţiunea, 
care te iau cu ele. 

Murise mamă-sa, o faimoasă femeie, Cântând-o el începi 
nătâng, dar apoi găsi accentul: 

Cui să mă tânguesc ? 
Şi cine sa m'ajute? 


1 Ediţia 1848, p. 10. 
2 Ed. 1848, p. 173. 
3 Ed. 1848. p. 445. 

La cine să găsesc 
Aşă comori pierdute? 


Alerg la Dumnezeu, 

Cu lacrâămi, cu căidură: 
Nimic lui nu-i e greu 

I rog şi — nu se 'ndură. 


Ah, maică roaga-l tu! 

Pe tine el te-ascultă; 

Da, căci, ai vrut, el vru: 
Şi eşti din braţe-mi smultă. 

Simţirea poetică, totuşi, stoarsă din inimă şi aşternută în 
vers, se mai găseşte în La râu!, deşi greutatea limbei literare 
— pe atunci începătoare, nealcătuită — se opune ca şi în versurile 
elegice la moartea mamei sale: 

Du-te curgând, curgând te du, 
Ah, râuleţ găseşte-o tu — 

Cu sunetu ce mă jaleşti 

Poţi şi cu ea, tu, sa vorbeşti, 
Poți să-i spui, dulce murmirând, 
Că eu, pe dânsa aşteptând, 
Foarte amar petrec aci 

Intreaga noapte, întreaga zi. 


Un sentiment greu de exprimat este, de sigur, sentimentul în- 
mărmuririi amoroase, al încântării care amuţeşte pe iubiţi, al „uimirii“, 
cum îi zice adeseori V. Alecsandri. I. Văcărescu a încercat, şi el, 
greutatea aceasta şi a scris Minutul îndumnezeil 2: 

Şi gândului acu 

Să tacă îi placu, 
Vorbire s'a 'nceput 
L'al inimilor funud: 
Spun ele şi respund 
Cu glasu lor cel mut, 

Acum cred că putem afirmà, dovedit, că poetului 1. Văcărescu 
nu-i lipsiau nici acele însuşiri, care fac mai ales pe poeți. 

Ce i-a lipsit însă a fost conştiinţa şi voinfa de-a fi într'adevăr 
un poet ai națiunei. Dacă acestea ar fi fost tari şi mari în el, -el 
nu S'ar fi mulţumit să scrie pentru sine, ocazional; ar fi scris 
pentru alţii, ar fi lucrat opera sa, ar fi desvoltat meşteşugul expresiei 
care, cu timpul şi în proporţia scrierii, se periecţionează, care dă 
prilejuri de chibzuiri estetice, care te înalță. El a fost poet, dar şi 
boier. A cântat, dar nu şi-a prețuit arta, pentrucă nu a aspirat la 


1 Pagina 65, 
2P. 101. 

mai mult decât a putut primul moment, nu a fost gelos de arta 
sa, De aceea alţii trebuiau să-i publice versurile, alţii să-l îndemne 
mereu să mai cânte. De-aceea nici limba lui nu a luat niciodată o 
formă desăvârşit impecabilă. 

Totuşi el eră deasupra epocei sale, deasupra anilor 1820— 
1830, în care abiă Eliade începe — pe la 1823 — să-i succeadă 
întrecându-l până ce V, Cârlova şi Gr. Alecsandrescu intră — spre marea 
bucurie şi a lui I. Văcărescu — în curentul nou, pătruns, agitat de 
avântatul sentimentalism lamartinian. 

Totuşi, el rămâne începătorul unor genuri, despre care vom 
vorbi în altă lecție. 


DATE CRONOLOGICE. 
(Lecţie ţinută în 9 Decemvrie 1920). 
Lui Sextil Puşcariu, în- 
tâuului rector. 

Dată fiind fizionomia poetică, expusă în lecţia anterioară, şi 
constanţa obicinuită a tipului raţionalist al poeziei, la I. Văcărescu 
nu se poate vorbi de-o evoluţie variată, cu epoce bine distinse, 
La el se poate vorbi numai de-o preocupare de teme nouă, a 
căror cronologie ne interesează în tot cazul. 

Clar în această cronologie se poate vedeă, întrucâtva, abiă 
în anii 1829—1830, când redactorul CurierulAi românesc, |. Eliade 
Rădulescu, îl târeşte oarecum pe Văcărescu în arena publicității. 
Ce-a fost dincolo de 1829 rămâne nesigur sau aproximativ. 

In copilăria sa, I. Văcărescu a scris versuri în limba grecească, 
ca şi V. Cârlova încă!. Incercările lui greceşti erau cunoscute la 
curtea domnească a îfanariotului Caragea2. Acesta îl însărcină să 
scrie, pe Pravila sa, o odă, un imn; dar în loc de odă, poetul 
scrise (1818) versurile; 


Ah, d'am putea-ne dobândi 
Şi câte — avem pierdute! 

Dacă-l credem pe l. Văcărescu — şi trebue să-l credem — 
la 1818, el eră un scriitor vechiu, căci el scriă româneşte cel pu- 
țin de pe la 1810, de când se întorsese de la învățături, dela Viena, 
Aceasta ne-o spune el în scrisoarea către I. Eliade, publicată în 


3 |. Voinescu II, în prefața la Colecţie din poesiile lui V. 1848 p. IV. 
2 Tot acolo. 

Curierul românesc din 14/26 Iunie 18291. Intre 1810 şi 1819 a 
scris aşadar aproape tot ce ascundeă, la 1839, în portofoliul său. 

Intre 1810 şi 1819 a scris, de pildă, Primăvara amorului. 
Vaillant o crede tipărită dela 18202. Se pare însă că a fost scrisă 
înainte de 1820. După Eliade, când şi-a scris Primăvara, Văcărescu 
erà abiă de 20 de ani3: Aceasta ar fi fost pe la 1812. Altă dată 
Eliade ne înformează că poate chiar dela 1816 o aveă scrisă cu 
litere latine4, ceea ce nu este în contrazicere cu a. 1812, când a putut 
să fie scrisă chiriliceşte! Altă dată, iarăşi la 1863, Eliade şi-aduce 
aminte că atunci când a auzit întâia oară poemul idilic, el, Eliade, 
eră copil „ca de cincisprezece ani“, deci eră cam pe la 18175. 
Hotărîm aşadar că, după mărturii, Primăvara a fost scrisă între 
1812 şi 1817, mai probabil către sfârşitul acestui timp. Unde a 
scris-o, toată Românimea a ştiut exact, de când Eliade a spus, că 
a scris-o în câmpurile Târgoviştei şi pe malurile apelor ei 6. 

De pe la 1815 avem aşadar în literatura noastră o idilă des- 
voltată, în care ia loc cântecul liric propriu (strofele 1—3), cân- 
tecul anacreontic cu graţia sa antică şi vecinic nouă (Str. 41—53), 
întâiul pastel românesc scris în Muntenia (str. 24—33), prin 
care un colț de ţară, Văcăreştii, intră în literatura noastră poetică pe 
atunci în naştere; în care toată natura este aruncată, înfâia oară, 
întrun vers român; căreia filosofia autorului, — pentru el, cetitorul 
Grecilor, Eros, amorul, eră, ca în filosofia grecească, un principiu 
cosmic şi etic — îi atribue acest fond filosofic : 


Că e cea mai veche lege 
Pe pământ, ca'n cer, vei şti. 


Eră firesc ca atâtea coarde, atunci nouă, să trezească un 
ecou puternic în Bucureşti, în care grecismul literar, anacreontismul 
şi idila apuseană erau curente actuale. Eliade, tânăr care luase- 
contact cu literaturile acestea, ne asigură, că ascultând Primăvara 


„2 „Orice cercare a limbii noastre am râvnit să fac, a fost după în- 
toarcerea mea de la Viena, 1810 pâna la 1819, când eram, atunci, de ani 27; 
iar de atunci încoace, cum ştii, mii de nenorociri ale obștii şi ale mele 
multe întâmplări nu mi-au dat prilej nici să mă apropiez cât de puţin de 
muze (Adecă între 1819—1829) sau măcar să arunc un ochiu părintesc 
asupra celor din întâmplare născături ale mele, cărora nici am dat, nici 
Ştiu să le dau... nume“. 

2 La Roumanie vol. III, p. 175. Probabil eroare de tipar, în loc de 1830. 

8 Curs întregu de poesie generale, vol. |, p. XLVIII. 

4 Eguilibru intre antithesi, p. 62. 

5 In cuvântarea sa ia moartea lui Văcărescu. 

6 Curierul rumânesc, 1832, p. 47. Fără probe N. lorga datează Pri- 
inăvara din 1813—1814. 


www.dacoromanica.ro 


IOAN VĂCĂRESCU 14 


a rămas uimit, înmărmurit, că în extasa sa el chiar căzu, 
plângând, în genunchi! 

Un efect analog obțini Primăvara şi la 1830, când se publică 
întro broşură de poezii!. 

Poeziile anterioare anilor atribuiţi vag Primâăverei : 1812—1817, 
nu le cunoaştem. Poeziile din timpul acesta asemeni nu sânt pre- 
cizate cronologic. Ele ar puteă să explice drumul spre stilul Pri- 
măverii. Numai despre Soarta în vieață s'ar puteă admite că 
datează din 1814, în care an o aşează tot Eliade2; Eliade citează 
acolo din memorie strofele finale. Soarta este o poezie plină de 
pesimism. Insă datarea nu-i sigură de loc. Altă dată tot Eliade 
aşează Soarta în al 20-lea an al vârstii poetului 3; ar fi, deci, în 
1812, cu doi ani mai înainte; aceasta ar spori valoarea pentru o 
cercetare quasi-evolutivă a poeziei lui I. Văcărescu. 

Cuprinsul de idei al „elegiilor“: Nemulfămire cu nădejdea, 
Către mormânturi, Sinucisul, etz. se apropie de Soarta în viaţă 
atât de mult, încâtnu cred că greşesc aşezându-le în acelaşi timp. 

În Saturnu din 1819 se află trei versuri, care îngădue o da- 
tare aproximativă a Ceasornicului îndreptat. Versurile lui Saturn: 

M'aşăz aici, nu mai mă duc: 

Secera-mi lepădată, 

Ceasornicu 'ndreptat aduc — 
este comentat, în ediţia de la 18484 aşă: „Vezi Ceasornicul în- 
dreptat, fața 107“. Se făceă deci, în 1819, aluzie la o poezie a 
lui Văcărescu, care este anterioară acestui an? lubita pomenită în 
strofa a 5-a încă ne face să aruncăm poezia în epoca Primăverei. Poezia 
ni-l arată pe poet întors cu faţa spre binele ce-l caută sieşi şi lumei 5. 

Primăvara amorului, Soarta în viață şi Ceasornicul îndreptat 
sânt poezii serioase, de om care a măsurat vieaţa pe toate laturile 
ei, care şi-a fixat ecourile sale sentimentale şi filosofice-etice cu 
o constanță care le ţine totdeauna la suprafaţă. 


1 Poezii alese din ale D. Marelui Logofăt I. Văcărescu 1830. (Pagini 
60). — Editorul acestei cărţi a fost Eliade; preţul broşurei 3 sorocoveţi, 
cum spune Albina românească din lulie 18:0, p. 287, care anunţă apariţia 
iminentă a broşurei. Compară şi anunţul din Curierul rumânesc din 31 
August 1830, p. 287, Vezi şi p. 180, 188, 192, 200, 248. Undevâ am cetit că 
broşura a fost tipărită la Sibiiu. 

2 In Legalitatea, nr-ul 11. 

8 In discursul ţinut la groapa lui Văcărescu, p, 19. 

4 Pag, 292, 

5 Orologiul îndreptat s'a tipărit şi în Almanahul pe anul 1839, 
de Eliade. 

La 1817—1818 I. Văcărescu eră — aşă văd eu — un om, 
care aveă dreptul să zică despre sine: 
Eu mă ştiu vreduic 
Ca să-mi port neamul 
Spre bine. 


Chiar în anii aceştia, 1818—1819, el făceă dovada că îl şi 
duceă, că încercă să-l ducă spre bine. 

Anume: În 1818 şi 1819 I. Văcărescu se interesă foarte activ 
de teatrul românesc. „Pe când o societate de amatori greci for- 
maseră câţiva diletanți pentru un teatru elenic“, în 1818, el traduse 
pe Regulus de H, I. von Collin, cu scopul de a trezi şi în Ro- 
mânia sentimentul de jertfire pentru patrie ; şi pe Hermione de Fr, 
W. Ziegler, altă piesă patriotică ca şi Regulus!. Pentruca miş- 
carea să fie mai energică, Văcărescu îndeamnă pe profesorul Er- 
delyi să traducă Avarul lui Molière, care se şi reprezintă în 18182, 
Cu Avarul se auzi, afirmă Eliade, întâia oară limba română pe 
scenă. Afirmațiunea lui Eliade, dela 1863, că tot atunci Văcărescu 
a tradus pe Britannicus de Racine şi Grădinarul orb de 
Kotzebue 3, Eliade însuşi a rectificat-o, spunând că, după Regulus 
şi Hermiona, „mai încoa“, a tradus pe Britanicus şi Aloiul înflorit. 
Britannicus a fost tradus la 18274. Traducerea s'a pierdut; Văcă- 
rescu traduse încă odată, trei luni de-a rândul. A doua traducere 
o publică, la 1861, cu învoirea autorului, N(icolae) P(reda) 5. Despre 
această a doua traducere a scris Al. Odobescu în studiul său 
despre Văcăreşti. 

De-aici înainte cronologia poeziilor este fixată în Colecţie din 
poeziile Dlui marelui logofăt I. Văcărescu (1848), dar numai în 
vreo 25 de cazuri. 

Și anume: 

1814: Ce esten mână nu e minciună, 

1818: Tipografia (Aprilie, 19), La pravila ţării, Putna (Iulie, 
9), Corb la corb nu scoate ochii. 

1819: La deschiderea teatrului, La cişmeaua mea dela Văcă- 
reşti (August, 29). 

a Eliade, în cuvântarea la moartea lui I. Văcărescu, p. 3—14, Amâu- 
două piesele s'au publicat în 1834. 

2 Locul citat. 

8 Equilibru p. 81. 

4 Catalogul manuscriptelor Academiei de I. Bianu, |, p. 251 şi 548. 

3 Bucureşti, tip, lui Helliade şi asociaţii săi. 

1821: Sfătuire şi rugăciune, Bunavestire, Cântec românesc, 
Glasul poporului subt despotism, 

1827: La clopotul de la biserica Colentinei (Sept.) 

1829: Marşul românesc (la reînființarea miliției). 

1830: Lui aga Nicolache Ghica (lunie, 18), La Milcov 

1834: Prieteşugul, Mitropolia Eşului (Veniamin, La frunte- 
spiţul bisericii mitropoliei Eşului. 

1835: Spătarului Mihalache Cantacuzino, Soţiei mele Nov, 
25', Lui Ştefan Neagoe (Dec, 27), 

1837: Lui Grigorie Alexandrescu (August, 24), La spitalul 
brâncovenesc. 

1842: La cişmeaua sf. mitropolii de lângă mon. Văcăreşti. 

1843: Diplomă (Dedicaţie lui G. Bibescu, ca autor al adresii 
Adunării, din Febr. 12, 1842). 

Pentru a sfârşi cu datele sigure, însemn că în 20 Aprilie 1830 
s'a dat, în Bucureşti, Ceasul de seară, piesă tradusă din A. Kotzebue ; 
în carnavalul anului 1836 s'a dat Grădinarul orb, tradusă tot din 
A Kotzebue!; şi că după Aprilie 1846 apărură Bertrand și Raton 
tradusă din Scribe; şi Dragostea din copilărie; iar în 1847 apării 
Napoleon la Schönbrunn și la Sta. Elena, dramă istorică. În total: 
opt piese! 

La 1830, în broşura Poesii alese din ale Marelui Logofăt 
I Văcărescu se găsesc tipărite — dintre poeziile necronologizate 
până aici: Simpatia, Minutul îndumnezeit, Adevărata iubire, Calei- 
doscopul, O întâmplare, Elegii, Inchinăciune de netegiuiți şi A.egorie. 

Toate poeziile acestea ieşiră — în broşură — în timpul în 
care, în Curierul românesc, apăreau la 1830, Bacii: Lună nouă, 
Floarea, Eho şi Triumful? Bacii (Sărutările) sânt povestirea unor 
şirete furturi de dulci momente 3. 

Uşor de datat mai este o serie de poezii, care sânt reflexe 
din vieața şi societatea poetului, toate strânse în Epigrafe şi Epitafe. 
Ele privesc aceea societate aleasă în care I. Văcărescu eră totdea- 
una bine văzut: Gr. Ghica-Voda, banul Grigorie Brâncoveanu, 
ep. llarion-Argeş, mitrop. Grigorie, Raliţa Caragea, Eliza Bălăceanu 


1 Dat şi în Iaşi, 19 lanuarie 1840. 

2 Cele doua dintâiu se găsesc la p. 153 şi 188. La p. 192 se anunţă 
broşura., La p. 200 şi 248 se găsesc cei doi Bacii din urma. 

3 La scrierea acestei lecţii nu am pututcontrolă câţivă ani din Curierul 
românesc; câtevă date cronologice, puţine, de tipar, se vor mai adaoge la 
ce le indicate. 

sau Maria Grant sânt persoane pe lângă care o dată exactă, când 
exactă când aproximativă, se poate stabili. Însă poeziile acestea 
sânt mărunţişuri, care nu caracterizează  De-aceea nu stăruesc 
asupra acestor cronologii. 

Aceasta este cronologia scrierilor. 

Cronologia publicării, care nu-i de aceeaşi valoare, șe poate 
înmulţi ce câteva date: 

1829, 7/19 Iunie apări, în Curierul românesc, sonetul Pacea, 
în foileton, cu un comentar. Este o improvizație rece, seacă!, 

21 Iunie (3 Iulie), tot acolo, apare Ceasornicul îndreptat, 
poezie veche de cel puţin zece ani! 

16/28 August apare: Plecarea, canţonetă amoroasă, tr. după 
Metastasio. 

Din nefericire nedatate au rămas tocmai poeziile cele mai 
importante din punct de vedere al evoluţiei autorului. Voiu aruncă, 
totuşi, câtevă idei relative la această chestiune. 

Dacă ne călăuzim de dațarea Primăverii amorului, şi — deşi 
sânt puţine — de ştirile despre felu] tineresc al vieții poetului, 
printre cele mai vechi poezii putem aşeză aproape toată poezia 
erotică, simțită şi scrisă în felul lui C. Conachi, subt aceleași 
influențe greceşti, vechi sau nouă, şi apusene, pe care mai cu 
de amănuntul le voiu desvoltă când voiu vorbi despre C. Canachi. 
În volumul de la 1848 poeziile acestea sânt răspândite în diferite 
capitole compuse fără să aibă la bază vreun principiu: Nepregân- 
dite (Imprompte), Viorele (!), Canţonete, poeziile putând să fie 
însă, trecute dintr'o despărţire în alta fără nici o piedecă. 

Poezia erotică: a dragostei fără un ideal mai înalt decât al 
plăcerii graţioase, poezia nurului. o impuneau Francezii; dar 
aceştia o creaseră subt influenţe greceşti, care la noi existau, în 
biblioteci particulare, în aceleaşi forme care-i influențaseră şi pe 
Francezi, 

În privința aceasta manuscriptul Văcăreştilor (Nicolae şi Iancu) 
cu numărul 1651, din colecţiunea Academiei, cuprinde indicaţiuni 
foarte caracteristice. Dintre ele voiu expune numai câtevă. 


Astfel modèle franceze, de reţinut, erau pentru I. Văcărescu: 


Theleme est vive, elle est briliante ,.. 
Mais elle est bien impatiente; 

Son oeil est toujours ébloui 

Et son coeur toujours la tourmente. 


1 Reprodus în Albina românească, 1829, p. 31. 

Titlul eră Thélème et Macare (Conte) !. Cam pe-aproape de 
scandal eră Les belles jambes 2, Galanteriile Pandorei, soţiei necre- 
dincioase a lui Prometeu, erau cântate în Voltaire L'origine des 
Mâtiers3. Anecdote despre o Laïs care şi-a perdut amantul cel 
mai fidel;  boschetul chéri, tendre e! discret asile, sânt alte teme 
cântate în acel timp 4, 

Poetul Parny este citat5; citat este şi Ovidiu, izvor antic al 
acestor fel de versuri; Delille, de câtevă ori. Astfel secolul XVIII 
aduceă lui Văcărescu şi literatură inferioară, dar şi pe Delille! 

Izvoarele italieneşti — mai mult Metastasio — erau alese cu 
acelaşi gust. Manuscriptul citat cuprinde probe caracteristice. De 
exemplu6: Dintrun atto 2% al unei piese se copiază: Forse un 
di conoscerete la mia fede, il mio candore. Scorgerete il vostro 
errore; ma quel pianto io non vedrò, fra l'ombre allor sarò. Ver- 
surile acestea se prefac româneşte în: 

Vei cunoaşte dineoară 

Că credința ma omoară 
Şi c'o inimă curată 

Nu se lupt' aşa d'odată... 
Ş'ei vedea cât ai greşit. 
Dar acea dulce câire 

gale lacrămi cu măhnire 
ă le văz n'oiu să apuc, 
Fiindcă de grab' mă duc 

ntre umbre sa m'aşăz. 

În manuscriptul 1651, la p. 59, se află copiate două versuri 
italieneşti: ii misero diletto — di sospirar per te. 

Versurile acestea sânt, însă, sfârşitul unei canţonete din 
Siroe de Metastasio: Actul II, şc. 1, unde Laodice cântă: 


Mi lagneră tacenda 

Del mio destino avaro; 

Ma ch'io non tami, o caro, 
Non lo sperar da me. 


Crudele! in che t'offendo, 
Se resto a questo petto 
Il“misero diletto 

Di sospirar per te? 


Pe lângă aceste influenţe ale poeziei amoroase franțuzeşti şi 
italieneşti; a lui Ovid; manuscriptul citat mai descopere una, de- 


1 Pag. 53 a manuscriptului. 
2 Pag. 55. 

sPag. 55 v. 

4 Pag, 213 şi 213 v, 

5 Pag. 185, 

6 Pagina 237 şi 237 v, 

spre care putem afirmă că a avut şi un efect național, de îndreptare 
mai serioasă a atenţiunei Văcăreştilor spre poezia poporului româ- 
nesc: Este pilda poeziei populare neo-greceşti, care tocmai incepeă 
să atragă luarea aminte a călătorilor. Cetind pe F. C. H. L Pou- 
queville, Văcărescu s'a oprit la capitolul XXVII) despre cântecele 
şi muzica Grecilor, rapsozi şi romanțe, dintre care îşi însemnează 
ca model: 


Romance. 


Mes yeux, versez des torrents de larmes; 
Y a-t-il dans le monde quelqwautre plus accablé de peines que moi? 
O mon oiseau, aie pité de moi et ne me tyrannise pas, 
Tu guéris mon douleur toutes les fois que tu me parles. 
In fondul tuturor influențelor acestora nu trebue să se caute 
— cum se face. câteodată — numai erotism sexual, ci şi cultul 
frumuseții, fie de la noi — mai ales Văcăreştii îl aveau în mare 
grijă — fie de-aiurea: Amintirea celebrei frumoase ducese de 
Devonshire, a cărei Trecere a Sf. Gotthard se ceteă în traducerea 


lui Delille, este o dovadă. Nişte versuri dedicate ducesei încep aşă: 


Je veux chanter la beauté 
Eu vreau sa cant frumsețea. 


Frumseţea şi grația, mai ales graţia, care este produsul 
estetic al veacului; acest produs este cercetat acum de esteticianii 
moderni cu toate mijloacele psihologiei serioase, care este semnul 
caracteristic al esteticei moderne. 

Am ţinut să arăt, la Văcărescu. izvoarele documen a'e. Dar 
sânt departe de-a crede că acestea au fost toate izvoarele lui. Au 
fost şi altele, poate multe. Toate au asediat fantazia şi inima poeților 
noştri de la sfârşitul veacului al XVIII-lea şi de la începutul veacului 
al XlX-lea şi au determinat caracterul erotic al unei părţi din 
poezia lor 

Deşi tânăr şi iubeţ, I. Văcărescu a înlăturat acel strat de 
literatură pe care a cetit-o ca distracţie, dar pe care a oprit-o la 
uşa literaturii. Literatura aceea sporeă, de sigur, parfumul atmosferei; 
dar Văcărescu aveă alte ideale, care nu jignesc. Vedeţi, de ex., 
Călătoria, Nemilostivei, Sufletul înfocat, La ochi, La o haină în- 
chisă până sus 2 etc. 

1 Voyage en Morée, a Constantinople, en Alvanie et dans plusieurs 


autres parties de empire othoman. 1805. Paris. Pag. 351, 353. 385, citate de V. 
2 Colecţie, p, 185, 189, 533, 541. 


www.dacoromanica.ro 


IOAN VĂCĂRESCU 17 


Ca probă citez numai câtevă versuri din Călătoria: 


Trist şi jalnic, ca un cuc, 
Singur sânt unde ma duc, 
Inima, sufletul meu 

Rămase, când plecaiu eu; 
Departe de ce mi-e dor 

Mii de morţi pe ceas eu mor. 

Din massa aceasta de influenţe se înălțau, de sigur ca cele 
mai vechi — impuse încă de educaţia grecească de-acasă — 
Anacreon şi Sappho. Pe Anacreon l-âm văzut în lecţia trecută; din 
Sappho! i. Văcărescu prinde impresiuni pe care le desvoaltă in- 
dependent. 

Din regiunea lui Anacreon vă citez încă numai două strofe, 
„care se apropie însă mai cu uşurinţă de Anacreonul modern al 
Greciei, de Hristopol2: 


NIMFA şi AMORUL. 


L'am legat! pociu fi semeaţă, 
Căci, p Amor cât rob îl ţiu, 
Prin nespusa lui dulceaţă 
Fericită am să fiu. 

Il tiu! nu-l mai las să zboare, 
li taiu aripile lui; 

Hrănindu-l — ăst dor nu doare; 
Vindecându-l — te răpui! 

Sappho apare într'o prelucrare foarte liberă. Pentru ce Í. Vă- 
cărescu a despărțit în două (I şi II) o singură odă, celebrul tipet 
al morții trimis Agalis-ei, nu pricep. In tot cazul prelucrarea nu-i 
demnă de original. , 

Tot de la sfârşitul veacului al XVIII-laa şi de la începutul vea- 
cului al XIX-lea se îmbulzeă spre noi acea idilă gessneriană şi 
florianistă, în care o lume răscoaptă îşi vărsă dorul după o lume 
a virtuţii, pe care nu eră în stare să o reînfiinţeze, şi în care sentimen- 
talitatea orăşenească, enervată, râvneă la florile şi boarea câmpului şi 
A pădurii. Idila o primi şi I. Văcărescu, dar el fără sentimentalitate, 
fără tendinţe de propagandă virtuoasă; o primi în imitaţiuni, ca de 
ex. în Tirsis, sau o naţionaliză în Primăvara amorului. 

Din Tirsis care-i un şiret dascăl de Ars amandi şi ghidilitor 
cu vorba, citez: 

In buză-ţi, în dinţişori 
Ai miros de mii de flori; 


Ochii-ţi dulce strălucesc, 
Piersicele 'n sânu-ţi cresc ; 


1 Pag. 313. 
2 Pag. 325. 

Ce vor aste îrumuşeţi — 
Vin la Tirsiş să înveţi, 


Ai văzut p'o rămurea 
Turturei cu turturea, 
Bot in bot se sărutând 

i din pene des bătând? 

i acest secret nu-l ştii —2 
L'afli, la Tirsis de vu! 

Din acelaşi strat de la 1800—1810 trebue să derivăm şi câtevă 
idei tormulate epigramatic, care de ex. odată se joacă cu războiul 
grațios între sexe, ca în versurile care au găsit milă chiar şi îna- 
intea auto-da-f€-ului executat de Junimea în Poesia română de T. 
Maiorescu şi în antologia anexată la acest studiu critic: 

Căutătura-ţi va răzvoiu; 
Zâmbirea-ţi cere pace: 

Şi să mă 'mpac cu tine voiu; 
Dar să mă bai — îmi place. 

|. Văcărescu cunoşteă prea multă literatură serioasă, ca să-i 
putem admite vreo lipsă gravă de chibzuială literară. Cine s'a adâncit, 
ca el, în Faust de Goethe a avut prilej să cugete mult asupra 
adevăratei poezii. Partea întâi din Faust apăruse la 1808. Văcă- 
rescu eră încă în Viena. A putut auzi de el? L-a putut aduce cu 
sine? De sigur; dar când anume, nu ştim. In tot cazul faptul că 
el interpretează greşit pasajul ce-l traduce din Faust, crezând că 
Erdgeist-ul lui Goethe, care-i o rază din tot Geist-ul dumnezeesc 
al lumii, poate fi Dracul, nu Spiritul pământului, arată o înţelegere 
foarte fragedă a lui Faust, Din cauza naivităţii acesteia de interpre- 
tare mă simt îndemnat să aşez traducerea, deci cetirea lui Fausi, 
într'o epocă mai naivă, mai tinerească: 


Geist, 


In Lebensfluten, im Tatensturm 
Wall ich auf und ab, 
Webe hin und her! 
Geburt und Grab, 
Ein ewiges Meer, 
Ein wechselnd Weben, 
Ein glühend Leben. 
So schaff ich am sausenden Webstuhl der Ze't 
Und wirke der Gottheit lebendiges Kleid. 
E (Faust, I, 148—156). 
La I. Văcărescu: 
Dracul 


In valu vieții, 
Furtuna faptei, 


www.dacoromanica.ro 


IOAN VĂCĂRESCU 19 


Schimb mii de soarte, 
Ţes cum îmi pare! 
Naştere, moarte, 


ge . . . . (Lipseştel)i 
Pânză schimbată, 
Viaţă 'nfocata. 
ăz Val çu zgomot 
ăzboiu al vremii; 
Eu gătesc viul 
Veşmânt Zeirei, 

Desluşirea că Faust îi eră bine cunoscut lui Văcărescu explică» 
pentru mine, originea unei poezii de care s'a râs destul, de care 
nu trebueă să se râză. Hexenkiiche şi Walpurgisnacht din Faust 
i-au dat lui Văcărescu curajul să încerce balada sa /elele şi să 
înceapă astiel balada fanstastică românească. 

Dacă aceasta este drept şi dacă îndoială nu poate încăpeă 
că şi din altă parte poezia populară sileă spre atenţie, atunci ne 
putem permite să căutăm în aceste două regiuni îndemnul — germa- 
nic, din Goethe — spre toată balada lui naţională: Piază rea, 
Piază bună. Însemn, însă, imediat că pentru el balada nu este 
acea povestire epică-lirică concetrată, serioasă, tragică, care este 
la Goethe, ci o povestire lătăreaţă, copiind realităţi care se pretează 
la superstiție. 

Subt influența lui Goethe stă şi forma din Tânărul, care 
cuprinde reflexiuni despre om: 

Tânăr nu poate 
Să biruiască 
Relele toate etc. 

Dincoace de-acâle influenţe care aparţin limitei dintre cele 
două veacuri, XVIII şi XIX, aş aşeză câtevă lucrări datate pe baza 
impresiei. Astfel : 

Adevărul este o etică in nuce, Etica lui este cuprinzătoare, 
Eu cred că ea reflectează discuțiile lojei masonice în care poetul 
aveă un rol însemnat, căruia el îi fixă împreună cu alții direcția. 
Adevărul datează deci, după mine, de prin anii 1835—1840. 

Dacă Sébastien Rhâal a fost bine informat?, atunci versurile 


La faptă bună 
Puţini saduna; 
Mult pot puţinii buni împreună 


1 Ar puteă fi: Mare eternă. G. B. D. 

2 Resurrection des pleuples. La Roumanie renaissante, Juillet, 1850, 
p. 11. Dintre Români cu Rhâal a fost în contact Eliade. S'ar putea ca 
Fliade să fie originea informaţiei. 

au fost scrise întrun surghiun, S. Rheal zice: emprisonné à „Câmpu- 
lung“; adecă, real, după protestul contra preşidenţiei ruseşti a 
Adunării Obşteşti, în care întradevăr puțini au protestat, dar 
mult au făcut! 

Poezia în care se află acèle versuri este cuprinsă între alegorii 
şi are titlul Floarea la închisoare |. Floarea ar îi, atunci, poetul 
însuşi, care a fost surghiunit la 1831, după protestul energic din 
Adunarea Obştească. La Câmpulung! 2 

Dintre elegii două sânt uşor de datat: Cununa lui Cârlova 
a scris-o pe când poetul trăiă (1830 ori 1831); mitologia grecească 
îi răceşte încă sentimentul necontestabil; La moartea maicii mele 
este din 1843; mitologia lipseşte cu totul, câtevă strofe sânt calde. 

Dintre elegii mai amintesc Simpatia, o descripţie idilică a 
raiului, în care Amor și Psiche se înţeleg pe veci, în care sim- 
patia este însăşi vieaţa. 

Odele nu sânt reuşite: Glasul lui Mihai Viteazul este chiar 
o scoborire. Imn la intrarea Măriei sale ca Doamnă în capitală 
(1845) este altă cădere, deşi, ca Văcăresc, poetul eră cald pentru 
Văcăreasca măritată cu G. Bibescu, pe care-l laudă şi în Prinful 
cel bun. Odele sânt capitolul cel mai slab din Colecţie. Aceasta 
verifică temperamentul dovedit în caracteristică: Oda cere elan, 
vibrare; dar sentimentul lui Văcărescu nu se stârneă uşor. 

Canţonetele formează capitolul cel mai bogat, deşi a fost 
sărăcit de unele canţonete care sânt trecute în alte secţii ale co- 
lecţiei. Cantitatea lor ne obligă să-l socotim canţonetist din predi- 
lecţiune, adecă: uşor poet liric. Vreo unsprezece bucăţi sânt tra- 
duceri, la care în trei rânduri Văcărescu dă câte un răspuns al 
său — semn că el eră un cetitor independent, critic; două sânt 
traduceri din Gentil Bernard (1710—1775), una din Muta din Porticci 
(deci după 1828), aria: Amis, la matinée est belle ; una o derivație din 
Catullus : Aceasta din urmă este cântecul despre care C, Bolliac a 
spus la 18453: „Revoluţia de la 1821 nu a scos alt glas din Ro- 


1 Colecţie, p. 433, 

2 Surghiunirea la Câmpulung a confirmat-o |. C. Brătianu întrun di- 
scurs ținut la 2niversarea de 25 de ani a fondării Românului, spunând că la 
scoborirea lui Văcărescu din Câmpulung la Piteşti, Piteştenii i-au ieşit în 
drum ca să vază boier mare umblând pe jos ca toți oamenii. „Am ieşit toţi 
cu toţi afară, ca să vedem un boier mare umblând ca poporul“! (Broşura 
ocazională a bauchetului, p. 115.) 

8 in Curierul rumânesc, 1845, p. 376. 

mâni decât: Aidefi, fraţi, să trăim bine!“, Despre acest cântec am 
vorbit eu în Convorbiri literare!. Însă când am publicat notița din 
Convorbiri, îmi scăpase din vedere varianta Bachic din lancu 
Văcărescu 2, Nu pot crede că acest cântec este de Văcărescu, 
Văcărescu aveă la 1821 alte simţiri de formulat, nu cele din „cân- 
tecul fanariotic“. Eliade ar fi ştiut şi-ar fi spus al cui este; Anton 
Pann, care se foloseă de manuscriptele Văcăreştilor, nu l-ar fi 
numit cântec al zaverei. Greşala editorului din 1848 mi-o explic 
aşă : Văcăreştilor li s'au atribuit şi alte versuri, care s'auzeau în Bucu- 
reşti, ca d. e. Mă sfârşesc, amar mă doare de C. Conachi, Vaillant 
îi atribuiă lui Nicolae Văcărescu chiar şi doina Oltule, Olteţule, 
Secaţi-ar păraele 3, | se va fi atribuit şi cântecul acela! Sau: el îl 
va fi făcut mai de mult şi zavergiii şi-l vor fi însuşit la 1821? — 
Despre originea cântecului din Catullus ziceam că poate să fie şi 
indirectă, prin poezia galantă, care se ceteă mult în Bucureşti, O 
imitație a poeziei lui Cattullus, găsesc acum în Parny, Oeuvres 
complètes, Pan sept de la République, p. 3: 


A MES AMIS. 
Rions, chantons, o mes amis! N'importe de quelle maniere, 
Occupons-nous ă ne rien faire. Un jour il faudra nous courber. 
Laissons murmurer le vulgaire, Sur la main du Temps qui nous 
Le plaisir est toujours permis. presse; 
Que notre existence légère Mais jouissons dans la jeunesse. 
S'&vanouisse dans les yeux, Et derobous à la viellesse 


Vivons pour nous, soyons heureux Tout ce qu'on peux lui dérober. 
Parny (1753—1814) erà cetit în Bucureşti; dovadă este amin- 
tirea lui în mănuscriptul văcărescan al Academiei, cu nr. 1651. 
Această amintire face probabilă ipoteza că acest cântec a trecut îna- 
inte de 1821 la Văcărescu şi dela el, la 1821, la eteriştii români 4. 
1 Anul 1902, p. 1045. 
2 Colecţie, 1848, p. 259, 
3 La Romanie, vol. I, p. 173—174. 
4 Forma în care A. Pann a popularizat poezia în Spitalul amorului este: 


Bine este tot daună, Veniți frați să trăim bine, 

Să bem să ne ospătăm Veselindu-ne'ntre noi, 
i cu toţii din preună, Căci prea curând vremea vine, 
ă râdem şi să cântăm. Cea'ncurcată cu nevoi. 

Lasă lumea să vorbească, Ne apasă, ne'ncovoaie 

Strige, zbere, cât o vreă, Cu mânia ei cea rea’ 

Gluma, jocul să trăiască, Şi de jocuri ne despoaie, 

Voiu cu el a măngropă. Nenbracă cu haina grea, 


De bătrâni să ne ascundem, 
i să fugim cât putem, 

i necontenit să facem 

Je ne place, şi ce vrem, 

Cele câtevă izvoare sigure descoper pentru poezia de amor 
a lui Văcărescu influenţe din lirismul francez al secolului XVIII şă 
lirismul operei de la începutul veacului XIX. Din aceste regiuni, 
de la acest nivel Văcărescu nu s'a înălțat mai sus: În această parte 
a operei sale el este complet omul secolului XVIII. Totuşi, din 
când în când, rar, naturalul glas al muzei sale învinge galanteria- 
sec. XVIII şi ne dă versuri, ca idee, delicate, precum: 


Căci, Val lunei lin azur, 
Blând icoana ta iubită 
Mi-se plimbă prin prejur!; 


Şi lirica franceză, şi cea germană, galantă, dar şi cea gre- 
cească, îi îmbiiau basmul lui Endimion şi al lunei, pe care Văcă-— 
rescu îl povesteşte simplu: 


Luna îl privi duios, 
Se cobori la el jos; 
Ciobânaşu nu visă; 
Ea în braţe-i se culcă. ,.2 


Încă un citat: 


De-i simţi odinioară 

Adiere linişoară 

Mângăind al tău obraz, 

Să ştii că împrejuru-ţi este 
Suspinul meu, ce-ţi dă veste 
Că voinţii-ţi jertfă caz 3. 


Versurile acestea amoroase sânt greu de datat precis. I. Vă- 
cărescu s'a jucat mult timp cu genul acesta liric. Un prietin bun 
s'a însărcinat să-i tradeze obiceiul sau deprinderea ce păstrase 
chiar la vârstă de 50 de ani! Prietenul eră poetul Grigore Alexan- 
drescu, care, întorcându-se dintro excursie în Oltenia, îl găsi pe 
Văcărescu, în 30 August 1842, într'o situaţie caracteristică pentru 
astfel de canţonetişti erotici4: „In sfârşit zărim pe F Văcărescu, 
care amestecat în mulţimea ce priveă cu gurile căscate o păcătoasă 
luminaţie, păreă a alefgă după vreun vers perdut sau după vreo 
copiliță de 16 anişori“. Din astfel de situaţii vor fi răsărit de pildă, 
cele patru versuri: 


1 Pag, 265. 
2 Pag. 217. 

Căutătura-ţi va războiu —, 

Zimbirea-ţi cere pace; 

Si să mă 'mpac cu tine voiu 

Dar să mă bat imi place! 
Cel mai vechiu fundament al versurilor citate este — cred — 

Anacreon, către Batil!: 

Ochiu-ţi negru fie aspru, 

Dar ascunză şi-o zimbire; 

la asprimea dela Ares, 

lar zimbirea dela Kypris — 

Una spaimă să inspire 

Şi speranța ceealaltă. 
Dintre epigrame, una: 


Frumoasă, poetă!.. cusuru-i că tace: 
Fa-şi face obrazu, prin alţi versuri face 


este tradusă din Escouchard-Lebrun (1729—1807) : 


Egle, belle et poëte, a deux petits travers: 
Elle fait son visage et ne fait pas ses vers. 

Resumez: lancu Văcărescu este un ecou prelungit al secolului 
XVIII. De câtevă ori el apare la începutul câtorvă direcţii ale se- 
colului XIX: ca poet patriotic în 1821; ca baladist pe la 1830; ca 
începător al poeziei filosofice pe la 1835; ca desvoltător al metri- 
cei româneşti, aşă cum Eliade îl descrie în prefața sa la Cursul 
de Poezie generală. Cu toată greutatea care caracterizează scrierea 
sa — şi care indică o greutate de cugetare — el este în stare să 
formeze întregi bine rotunjiţi de idei şi simţiri, care-l proptesc în 
literatură ca poet de merit, nu chiar ca „unul dintre cei mai in- 
teresanţi clasici“, cum i s'a zis în prefața la ediţia din Biblioteca 
românească enciclopedică Socec2, dar, de sigur, de mare merit, 
cum această prefaţă, cu drept cuvânt, stărue să se ştie. Eu constat 
cu plăcere că acea ediţie Socec a început a face dreptate lui 
lancu Văcărescu, 

POSTSCRIPT. 
L 

Inregistrez câtevà ştiri despre scrieri atribuite lui Văcărescu 
sau pierdute: 

1. La 1830 M. Pastiescu, scriind în Curierul rumânesc 
(nrul 81) o revistă asupra literaturii româneşti, afirmă că pe lângă 


Traducerea lui Bonachi p. 129, 
2 No. 2. p. 78. 

bucăţile fugitive şi pline de galanterie, I. Văcărescu a stris o poemă: 
Vârstele amorului și comparație u vârstele anului. — Nu o 
cunosc, 

2. La 1839 Raoul Perrin îi atribue, în Coup d'oeil sur la 
Valachie, Paris, p. 6, traduceri de rar merit din Lamartine şi 
Victor Hugo. Nu le cunosc, 

3. La 1840 Pons, în Ungarn und die Walachei, p. 145, îi 
atribue, din auzite, o remarcabilă imitație a psâlmilor lui David.— 
Nu o cunosc. 

4, Din anii 1840—1843 trebue să fie o piesă, care în 
„anii trecuţi“ — adecă înainte de 1869, a fost cumpărată, ca 
manuscript, la Paris: In piesa aceea I. Câmpineanu eră acuzat că 
aspiră la domnie. Piesa s'a depus la Muzeul din Bucureşti, afirmă 
1. Perieţeanu-Buzeu întrun articol din Traian, 1869, p. 151. 


II 

Despre I. Văcărescu să se mai caute notițe, portrete etc. în: 

Perseveranța, 1868, nr-ul 27 şi urm., de G. Zamfirol. 

Le Journal de Bucarest din 1874, 17 Dec., portretul din 1828, 
rudele poetului, etc, 

Peleșul din 1887. 

Vieața nouă, vol. III, 182, de -Kanner,. 

Curierul românesc, 1830, p. 138: I. Voinescu II despre 
şaradele lui Văcărescu. 

Terra din 1868, p. 251 şi 255, cu descrierea portretului 
din 1828. 


BIOGRAFIE. 
(Lecţiune ţinută în 10 Decembrie 1919). 

Biografia lui Iancu Văcărescu -este interesantă până în mo- 
mentul în care, devenind funcţionar juridic al statului, se linişteşte 
şi rămâne mai mult martor decât actor al evenimentelor la a căror 
punere în curs şi el contribuise. În partea întâia a vieţii sale tendin- 
tele istorice ale poporului se împletesc cu zilele lui şi zilele lui 
cu ele; în partea a doua el nu se mai agită, dar nici nu se des- 
minte, ci sprijineşte, prin simpla fiinţă de faţă, opera tinereţelor sale. 

lată, deci, ce cred necesar să cunoaşteţi din vieaţa lui 
Iancu Văcărescu, 

Anul naşterei nu este sigur. Eu cred însă, că Iancu Văcărescu 
s'a născut în anul 1792, nu la 1781, cum credeă I. Ghica, nici la 

1786, cum admisese d. Ovid Densusianu în bogatul său curs de 
istoria literaturii 1. 

Dovada: In scrisoarea sa dir 7 Iunie 1829, publicată în 
Curierul românesc de la 14/26 Iunie 1829, I. Văcărescu spune că 
la anul 1819 el eră de 27 de ani. Deci calculăm: 1819—27_—1792. 
Cifra se potriveşte cu anii căsătoriei tatălui său Alexandru cu 
Elenco Dudescu: după N. Iorga, în timpul războiului de la 
1787—1792 2. 

În 1796 Elenco îşi părăsi bărbatul, de care se despărți defi- 
nitiv la 17 Martie 1797. 

Elenco, mama a lui Iancu, trebue să fi fost o femeie cuminte, 
strajnică 3. Ea îşi crescă singură copiii; şi-i cresc bine; din care 
cauză fiul, poetul, o cântă cald la moartea sa; iar scurt raţio- 
nal în inscripţia la portretul ei: 

În vieaţă te-au purtat virtutea şi credinţa. 
Crescut-ai p'ai tăi fii ca însuşi Providinţa. 

Mama lui Iancu a murit în anul 1843. Un articol-necrolog 
din Gazeta Transilvaniei, din acelaşi an4, afirmă că ea ajunsese 
(în lanuarie 1843) la vârsta de 67 de ani. Am aveă deci de cal- 
culat: 1843—67=1776; 1776 este anul naşterei. Născându-l pe 
lancu la 1792, am avea, mai departe, o tânără mamă de: 1792 
mai puţin 1776 de ani, adecă de 16 ani, deci de-o vârstă perfect 
«corespunzătoare obiceiurilor de pe-atunci de-a mărită cât mai de 
vreme fetele frumoase şi bogate. La 16 ani, de la o astfel de mamă, 
lancu a putut moşteni multă energie biologică, 

Surorile lui Iancu Văcărescu au fost Maria şi Safta (după 
N. Iorga), Maria şi Eliza (după I Eliade Rădulescu). 

Relativ la energia biologică, unica bază a desvoltării fizice 
Şi, în special, cerebrale, observ, despre soră-sa Maria, măritată 
după C. Bălăceanu, că un ofiţer englez, Charles Colville 
Falkland a cunoscut-o şi a caracterizat-o în Narrative of a visit 
to the courts of Russia and Sweden (1832, London). Textul scriitorului 
englez a fost tradus în Revista tinerimei române: „Una din aceste 


1 Stenogtrafiat de H. Stahl, vol. |, p. 321. In cursul tipărit, d. O. D. 
admite 1791, 

2 Istoria literaturii române în secolul al XVIII lea, vol. |, p. 486. 

3 Vezi un exemplu în V. A. Ureche, Jstoria Românilor, 1800—1821, 
v. | 1897, p. 50—51. 

+ Pag. 28. 

5 1839, p. 175. 

cocoane eră încântătoare. Aveă o frumoasă figură clasică-grecească, 
cu genele arcate ca semiluna; ochii dulci, ce strălucesc ca cei de 
gazelă, păreau că se topesc; mânile şi brațele ca un model de 
statue; şi frumosul ei bust acoperit cu o mică jachetă superbă, 
de catifea neagră, brodată cu aur. Numai pentru plăcerea de a o 
vedeă face să vii atâta drum dela Viena! Numele său este 
Maria Bălăceanu. Vorba îi este animată, cu maniere elegante, ca 
ale unei dame nobile 1“. 

Studiile din ţară ale lui I. Văcărescu au fost cele obicinuite 
şi cunoscute. Apoi a plecat în streinătate. 

De la studii, din Viena, I. Văcărescu s'a întors în 1810, adecă 
în vârstă de 18 ani. La studii plecase, după N. lorga2, în 1804, 
fiind însoţit de dascălul său Zaharia şi de Costică loan Fălcoianu, 
alt tânăr studios. În Viena I. Văcărescu a stat aşa dar șase ani 3, 
de la 12 până la 18 ani. 

Se afirmă că I. Văcărescu ar fi fost şi la Pisa, la studii. 
Afirmaţiunea nu mi se pare exactă. În tot cazul, dacă a fost, mult 
în Pisa nu a zăbovit. 

În ce stare sufletească s'a întors tânărul student de la Viena 
putem bănui dintr'un act publicat de V. A. Ureche: Trebue să fi 
fost un zburdalnic; sau trebue să fi fost îndrăsneț, pentruca coman- 
dantul oştirilor ruseşti, care se pregăteau să ne răpească Basarabia, 
să-l exileze din Bucureşti la Buzeu, deci îndată după întoarcerea 
din streinătate. Actul nu permite să credem în vreo imprudență 
politică, dar nici nu o exclude 4. 


1 Portretul acesta real nu seamănă cu figura neputinței poetice din 
Bimbaşa-Sava de d. I. Peretz 

2 Locul citat, vol. Il, p. 44. Şi în Zst. lit. rom. în veacul XIX, vol. I p. 30. 

8 După lon Ghica, Scrisori cătră V. Alexandri, (ed. 1887, p. 484), 
lancu Văcărescu ar fi plecat la Viena deodată cu Alecu Filhpescu, Drăj- 
neanu, Dimitrie Ghica, Nicolae Ghica şi lancu Ghica, toţi puşi subt îngriji- 
rea lui Colson. 

4 Actul se află la V. A. Ureche, /storia Românilor, Seria 1800—1834.. 
Tomul al XI-lea. Bucureşti, 1900, p. 510: 

Către Exelenţa Sa mai marele comandir al armiei Dunărei şi al 
flotei de pe marea Neagră, Domnul admiral şi cavaler Ciciacov. 

De la întâiul Divan şi comitet al principatului Valahiei. 

Cu plecăciune facem arătare Excelenței Tale, că încă de când se află 
aici Glavnoie comadir Luminăţia sa graf Cutuzof, din porunca Luminăţiei 
sale, s'au trimis în judeţul Buzeului Jancu Văcărescu, fiul Dumneaei cluce- 
resei Dudeascăi, spre înțelepţia sa, pentru oareşicare pricini ale tinerefelor- 
lui, şi până acum se află petrecând tot la numitul judeţ; ci, fiindcă de 
atunci este trecută câteva vreme; şi muma numitului, neavând alt fecior, 
pătimeşte îndestulă întristare, Divanul face rugăciune Excelenței Tale, ca 
să binevoeşti a se ertă numitul lancu Văcărescu; şi Divanul să aibă cin- 

Imprudenţa politică a putut constă de ex. în vreo vorbă 
relativă la Napoleon l, care tocmai ameninţă Rusia, de ale cărui 
ameninţări generalii ruşi din principate aveau ştiri!, de care auzeau, 
deci, şi boierii. lancu Văcărescu, sosit proaspăt din Apus, aveă de 
sigur multe de spus acelor boieri. 

Altfel, dacă nu admitem imprudenţa politică, supt „oareşi 
care pricini ale tinereţelor lui“ s'ar puteă înțelege numai vreun 
scandal social, la care Cutuzof s'ar fi putut pretă, deoarece Rusul 
acesta eră un mare neruşinat. Deşi bătrân, îndată ce sosi în 
Bucureşti, îşi luă amantă o fetiţă de 14 ani, o d-ră (acum d-nă) 
Gulianu, o vară a Filipeştilor şi trăi cu ea ca soţ şi soţie; în jurul 
lui se întinseră aceleaşi ruşini; Mme Guliano-Cutuzof exploată 
băneşte situaţia sa de metresă: Pentru 3000 de galbeni vândă 
slujba de caimacan al Olteniei; pe vărul său, Filipescu, îl făcu 
agă (şef de poliție) în Bucureşti; etc. lancu Văcărescu — un eti- 
cian în naştere, spirit filosofic — va fi spus vreo vorbă aspră 
despre ticăloşiile acestea — povestite interesant de generalul Lan— 
geron — şi va fi fost surghiunit, 

Când însă? Inainte de retragerea lui Cutuzof, căci graţierea se 
cere de la amiralul Ciciagov, care a înlocuit pe Cutuzof. Acesta s'a 
retras, însă, în April 18122. Deci Văcărescu a fost surghiunit înainte 
de Aprilie 1812, poate în 1811, repede după întoarcerea din Viena.. 

Anii 1813—1816 sânt lipsiţi de ştiri. 

Numit apoi ispravnic de Târgovişte, I. Văcărescu, care dor-— 
meă mult, şi se găteă mult, care eră îndrăgit de femei şi vânători, 
nu-şi prea văzu de slujbă. Din pricina aceasta poetul a fost în- 
locuit la 18173. Poetul se află tocmai în epoca în care o dragoste 
mare îl făcuse să cânte Primăvara amorului; isprăvnicia şi pobzia 
nu se împăcan4. 

Inlocuirea la isprăvnicie l-a aruncat pe I. Văcărescu înapoi, 
în capitală. Aici, în anul următor, el avù prilej să intervină în 


stită poruncă de yoie şi siobozenie, ca să scrie ispravnicilor dela Buzeu 
pentru venirea sa aici. — 1812 lunie 4. 
Ignatie, mitropolit 
Constantin viţ prezident 
Barbu Văcărescu 
Constantin Samurcaş vel. Vist. 
1 Langeron în memoriile sale, Hurmuzachi, Supl, t. II, p. 386. 
2 Langeron, loc. cit, p. 386, 
3 N. lorga, Istoria literaturii româneşti în veacul al XIX-lea vol. l, p. 32-33. 
+ Vezi Colecţie de poezii 1848, p 393. (Data: 9 lulie 1818.) 

chestiunea lui Gheorghe Lazăr, cu protectorii — la început neîn- 
crezători — ai căruia el eră înrudit. Fiind prin soră-sa Maria rudă 
cu banul Bălăceanu, Văcărescu merse cu G Lazăr la banul şi 
amândoi deşteptară în el ambiția de-a întemeiă, la Sf. Sava, şcoala 
de matematice, filosofie şi teologie în limba română !. 

Relativ la anul 1821 ştim sigur că lancu Văcărescu, simpa- 
tizând cu Tudor Vladimirescu. a fugit, după intrarea Turcilor în 
Bucureşti, la Braşov, unde fugiră toți naționaliștii vremii. Tradiţia 
fugii lui a fost însemnată şi de bătrânul loc.-col. D. Papazoglu2. 
De-atunci, din 1821, i-a rămas lui Văcărescu sabia lui Tudor, 
dăruită de el lui C. A. Rosetti, care o vându!3 

In timpul acela, înainte de 1821, fiind cunoscător de limbi 
streine, lancu Văcărescu fusese — după Const. Câmpineanu — 
logofăt de streini. In acest post îl numise Alexandru Suțu. In 24 
Nov. 1822 fostul logofăt de streini se află încă în Transilvaniat. 

Braşovul a fost, la 1821, un loc de multă agitație politică. 
Colonia emigraţilor, ținuți în curent cu intenţiile Turciei, Rusiei şi 
Austriei, aveă putinţa să judece în linişte ce aveă de zis atunci şi ce 
de făcut în viitor. 

Despre Braşov ca punct de plecare al desvoltării ulterioare 
a țării a vorbit un martor obiectiv, un om foarte „instruit“, cum 
îi zice, în amintirile sale, N. Cretzulescu, care l-a cunoscut perso- 
nal5: Este francezul Claude Coulin, care, după ce i-a slujit pe 
boierii din Ardeal, s'a întors în Bucureşti şi a făcut ca slujbaş 
corespondența franceză a postelniciei. Acest Coulin ne spune, că 
la Braşov s'au făurit întâiele idei pentru binele ţării6. Scritorii 
timpului simțeau asemeni: S. Marcovici, om cunoscător, de la 1822 
datează temeiurile civilizaţiei române 7; iar I. Eliade Rădulescu, 
când îşi calculează consecvența sa de la 1847 şi-o găseşte de acord 
cu cea din 1837, 1827 şi 18218. Spre 1821 fugeau toţi ochii îndată 
ce se cercetă -originea faptelor săvârşite în urmă. 


1 Cuvântul La înmormântarea răposatului Joanne Văcărescul, 1863. 
2 Observatorul lui G. Barițiu, a. V, p. 161. 

3 Familia din 1872, p. 32. 

4 Hurmuzachi, Documente, v. X, p. 190. 

5 ` Ateneul român, 1894, p. 533. 

„cependant lon peut dire que c'est à Cronstadt que sont émanées 
des pramier idées, de tout ce qui s'est fait par ia suite de bien dans le pays“. 
Vezi şi A. D. Xenopol, /storiu partidelor politice în România, 1910, vol. |, p. 133. 

7 Muzeul naţional, 1837, p. 38. 
8 Biblioteca portativă. Critica, p. VIL 

I. Văcărescu se aflase în mijlocul discuţiilor despre viitor; 
în mintea lui de băroat de 29 de ani ele s'au imprimat, de sigur, 
bine judecate. 

Mai mult, se pare chiar că Văcăreştii se adunaseră mai strâns 
decât alţi boeri împrejurul noilor idei. Cel puţin în hârtiile Văcă- 
reştilor s'a găsit un proect de viitoare constituţie: cu unirea ţărilor, 
cu prinţ strein german şi trecut la ortodoxie, cu independenţa câşti- 
gată de la Turci prin plătirea unei sume odată pentru totdeauna!. 
Proectul este anterior anului 1829, deci derivă din mişcările anu- 
lui 1821. El se caracterizează mai ales prin ideea independenţi 
țărilor române unite. Deci, luându-l în serios, spre independenţă 
trebuiau să ţintească şi actele politice ale Văcăreştilor. 

lancu Văcărescu a şi dovedit că iubeă independența până la 
preţul jertfei. 

Întorcându-se în țară, deocamdată, |. Văcărescu se dedică 
ocupaţiei sale de mare logofăt al departamentului cauzelor streine. 
În această calitate eră să traducă diplomatului francez Ribeaupierre 
un discurs rostit în limba română, în 27 lanuarie 18272. Dar de 
traducere nu a mai fost nevoie, deoarece se fținù alt discurs, 
franțuzesc, 

Trecând printr'un războiu şi o revoluţie, fiind totdeauna printre 
boierii în contact cu politica externă şi internă, fiind el însuşi activ 
în astfel de treburi, lancu Văcărescu eră, la 1828, un bărbat pre- 
gătit să înţeleagă perfect ce eră să se petreacă în noul războiu 
care începeă. 

Războiul Ruşilor cu Turcii (1828—1829) a fost primit de 
țară cu simpatie. Aproape toată lumea se apropiă de Ruşi cu în- 
credere., lancu Văcarescu nu a făcut excepţie, de voie, de nevoie, nu 
se ştie. Ba el a primit chiar însărcinări delicate. Trecând generalul 
Dibici prin ţară, lancu Văcărescu, mare logofăt, însoţit de episcopul 
Ilarion al Argeşului, îi eşi întru întâmpinare, la Brăila 3, In curând, 
însă, Iancu Văcărescu aveă să-şi schimbe şi gândul, şi fapta. 

Aceasta s'a întâmplat când Adunarea obştească a ţării s'a 
deschis (1831) subt o preşidenţie rusească, nu a mitropolitului, 


1 A. D. Xenopol, loc, cit, p. 137. 

2 Hurmuzachi, Documente, v. X, p. 399. 

3 La 21 April. În 6 Maiu (24 April) cei doi delegaţi ai ţării erau în- 
torşi la Bucureşti (2). Curierul românesc din 1829, p. 21, col. 1. După acelaşi 
ziar, p. 26 şi 30 Văcărescu s'a întors, însă, abiă la 27 în Bucureşti. Dibici 
întârziase trecând abiă în 24 peste Dunăre. 

care de drept trebuiă să prezideze. lancu Văcărescu a protestat 
energic contra acestui abuz muscălesc, tendenţios, cu scopuri înde- 
părtate, dar precise i. 

Relativ la acest an: 1831, lon Ghica povesteşte în Scrisori 
cătră V. Alecsandri2: Boerii bătrâni cari încălzeau opoziţia contra 
regulamentului erau: banul Barbu Văcărescu, banui Constantin Bălă- 
ceanu şi chiar fostul 'domn Grigore Ghica. Dar cel mai înfocat 
opozaqt eră Iancu Văcărescu. 

Însuşi lancu Văcărescu i-a povestit lui Bois le Comte, diplo- 
matului îrancez, despre protestul său. Ridicându-se în Adunare el 
spuse cu tărie: că în toate timpurile noi, Românii, am avut dreptul 
autonom să ne facem legi, noi singuri; că dacă compatrioţii săi 
ar fi de-o părere cu dânsul, ei nu le-ar primi de la nimeni, nici 
din mânile cele mai prieteneşti şi mai puţin suspecte, nici chiar 
din mânile lui Dumnezeu, — cine-ar fi putut exprimă mai energic, 
mai iperbolic neîncrederea în Rusia ?; că, oricum, Adunarea nu 
poate votă decât subt prezidenția mitropolitului — prezidenţie naţio- 
nală, tradiţională, legală; că, în sfârşit, exilarea mitropolitului Gri- 
gorie a fost o violentare a părerilor Adunării, un act de terorism 3. 

Gen. Kisselef, preşedintele Adunării, va fi simţit greu lovitura 
aceasta curajoasă, care contestă Rusiei locul şi legalitatea operei 
care se săvârşeă supt conducerea sa interesată. I. Văcărescu fu 
ridicat, chiar din Adunare şi dus în exil, la episcopia de Argeş, 
zic unii (Zossima), la moşia Moţăeni (plaiul Dâmboviţei), zic alţii 
(Ghica), sau la Câmpulung (vezi lecţia anterioară). Acolo l. Văcă- 
rescu a fost oprit până după confirmarea regulamentului organic. 

Faptul s'a produs: Eliade, care ştiă de pregătirea lui, nu l-a 
împiedecat. Rezultatul a fost că trei deputaţi — numai trei — nu 
au subscris regulamentul: Bătrânul Bălăceanu, Const. Câmpineanul 
şi Hrisoscoleu. loan Văcărescu a propus ca cei trei boieri naţio- 
nalişti să fie canoniazţi ca sfinţi 5. 

Și acum vine I. Ghica şi spune că, după arestarea lui Văcă- 
rescu, Eliade a comunicat lui Kisselef tot complotul; că socrul său, 


1 Despre acest fapt vezi: I. Eliade Rădulescu, Le protectorat du 
czar, p. 22. 

2 Ediția 1887, p. 483— 489. 

3 Harmuzachi, mnan., vol. XVII, p. 386 cuprinde textul francez 
al lui Bois le Comte. 

+ Gr. Zossima, Trecutul şi ella situaţie (1834), p. 3. 

5 F, Colson De létat present et de lavenir des princlpautis de Mol- 
davie et de Valachie. Paris, 1839, p. 47. 

Mavros, un agent servil al Rusiei, a făcut ancheta,! în cursul căreia 
Eliade confirmă existenţa conjuraţiunei2. In Scrisori cătră Alecsandri, 
1. Ghica povestise mai altfel: Eliade informase de mai înainte 
încă pe Kisselef, care ar fi aşteptat, deci, faptul; îl informase chiar 
zi cu zi, ceas cu ceas — ca şi cum un astfel de simplu complot 
ar fi ţinut zile multe; şi că confruntarea s'a făcut, la Kisselef, 
între Eliade şi Văcărescu!3 

Eliade insuşi susţine că toată înscenarea aceasta este o calom- 
nie. Şi în cuvântarea ţinută chiar la înmormântarea lui Văcărescu 
(1863) el avù curajul s'o califice astfel. Eram „prea june atunci 
— scrie Eliade — şi ca admirator unui asemenea heroism a cătat 
să am şi eu parte în suferinţele persecuţiunii ce urmăreă pe oricine 
ar fi profesat sau admirat asemenea fapte patriotice. Unii muriră. 
Tu, loane, fuşi exilat, eu fuiu calomniat. Acum, în momentul acesta, 
eşti înaintea lui Dumnezeu şi a tot Adevărului pe faţă. Dumnezeu, 
Tu şi calomniatorii mei însuşi ştiţi tot adevărul inocenţei mele, 
Calomniatorii mei n'au fost decât însuşi carneficii tăi şi sateliții şi 
instrumentele lor“, 

Exilul lui I, Văcărescu a durat şase luni, scrie Bois le 
Comte, care-l socoteă, fie zis în treacăt, pe poet mai mult om ori- 
ginal, decât matur la judecată (1834) 4. 

Toate atitudinile din acest timp ale lui I. Văcărescu, ni-l în- 
făţişază ca bărbat dedicat românismului integral, nu numai potitic. 
Dacă eră vorba de teatru, el se ofereă — la 1830 — ca împreună 
cu Const, Golescu şi cu aga C. Cantacuzino să controleze zidirea 
unui teatru pentru care se făcuse o colectă; — dacă eră vorba de 
poezie, consimțeă să-şi publice întâia sa broşură cu versuri, la 
care eră gata să adaoge şi un portret5; dacă eră vorba de orto- 


i Acest Mavros nu mințeă niciodată ?! 


2 Spuse astfel lui A. D. Xenopol, care le tipări în Arhiva de la laşi, 
vol. IH, p. 559—560, fără nici un control din parte-şi. 

8 Ion Ghica şi I, Eliade Rădulescu au fost toată vieața duşmani 
aprigi. Originele duşmaniei lor, la care vom reveni, nu sânt clarificate. 
Probabil este însă că Gr. Alecsandrescu, a cărui duşmănie cu Eliade în- 
cepe la 1838, a avut un rol în această fatală afacere. La 1845 Ghica şi 
Eliade se vorbeau de rău strajnic. De aceea întreb : |. Ghica va fi povestind 
fidel despre Eliade? Şi Eliade nu va fi exagerat de loc în proza sa fran- 
ceză, în scrisorile sale intime, în poemul comic Tandalida ? 

4 Vezi, la sfârşitul lecţiunei, excursul despre N. Mavros 


5 N. lorga, în Memoriile Academiei (Secţia literară, S II, XXVII, p. 
262, 265). 

grafie, el de mult, şi mai de curând de la 18291, cereă literele stră- 
moşeşti, adecă latine, care lui Kisselef îi erau nesuferite şi despre 
care acesta zicea că introducerea lor este începutul catolizării Ro- 
mânilor! Dacă eră vorba de toată înălțarea morală a poporului, 
I. Văcărescu tipăreă în 1830 versuri cjare şi demne2: 


Ah, dam putea-ne dobândi 
Şi cât avem perdute! 
Atunci ce duhuri mar gândi, 
Ce guri ar, mai fi mute? 


Atunci şi acest corb sârman. 
lar acvilă s'ar face. 

Ş'orice Român ar fi Roman 
Mare ’n războiu şi 'n pace. 

Iancu Văcărescu luase deci, în acest timp, proporţiile Româ- 
nului reprezentativ. 

Tocmai acum I. Văcărescu primi un post în magistratura ţării. 
Postul s'a dat, pentruca să se mai domolească, — aşă i s'a spus 
lui Bois le Comte 3. Se poate ca acea intenţie să fi: existat. Aceeaşi 
părere a exprimat-o şi D. Bolintineanu, la 18564, care adauge că 
fiind exilat la ţară sa amorezat, s'a însurat şi s'a cuminţit, deve- 
nind mai mult decât moderat, înhămând, adecă, muza sa le carut 
politicei ruseşti până în momentul în care congresul de Paris a 
sfărâmat protectoratul ţarului. Însă eu cred că o notiţă pierdută prin 
Curierul rumânesc5 explică mai firesc primirea unui post bine 
onorat. În acest timp marele negustor din Braşov Rudolt Jipa pune 
un sechestru asigurător pe moşia Văcărești a lui lancu Văcărescu! 
De când îi eră dator lui Jipa — poate dela 1821 — cât îi erà 
dator, nu ştiu. Oricum, sechestrul descopere clar situaţia financiară 
rea a poetului. Magistratura a fost, cred eu, un refugiu, o scăpare. 

Potolindu-se de nevoie, la suprafață, I. Văcărescu continuă 
a rămâneă acelaşi om în taină. El devine membru al lojei maso- 
nice a lui I. Câmpineanu — la ea vom reveni încă vorbind 
despre I. Eliade — şi lucrează pentru cultură şi o politică constitutio- 
nală, liberală, în Muntenia şi Moldova, mai ales între anii 1836— 1839. 


1 Curierul rumânesc 1829, p. 70, 88. I. Eliade Eguilibru, p. 62, Hur- 
muzachi, Documente v. XVII, p. 354. 

2 Curierul rumânesc din 26 Ianuarie, 1830, p. 365—366. 

3 Hurmuzachi Documente, XVII, p. 386, 

+ in Les principautes roumains, 1856, p. 102. 

5 Din 1831, p. 256. 

5 Despre slujba lui vezi Curierul din 1833, p. 176, 263. 

La slujba sa I. Văcărescu nu ţineă cu orice preţ. Afacerea 
cam stringentă cu Rudolf Jipa nu a putut dură ani de-arândul; va fi 
fost terminată, când, în Septemvrie 1836, se luau măsuri ca ma- 
gistratura ţării să se moralizeze, căci eră tare imorală şi neglijată. 

În 1836 Al. Ghica, aflându-se în inspecţie la Slatina, n'a gă- 
sit nici un magistrat la post şi i-a destituit pe toți, deodată. Dacă 
erau boieri leneşi! 

Episcopul Buzeului îşi îngăduise să meargă prea departe. 
Luând jurământul judecătorilor, conform regulamentului organic, el 
nu şa mulțumit cu cuvântul de cinste al lor, ci — a anatemizat de pe 
acum pe toţi cei ce se vor lăsă a fi corupţi!i 

Văcărescu, care eră prezident al vremelnicescului divan, îşi 
dete, ca protest, dimisiunea! 

În anul 1837, în August, I. Văcărescu a făcut o călătorie la 
laşi? şi, de sigur, şi la Paşcani, de unde eră soţia sa, o Canta- 
cuzino. Pe-atunci călătoriile la Moldova nu erau lucru obicinuit. 
Când se făceau, erau rodnice pentru unitatea morală a ţărilor. 

Peste câţiva ani lancu Văcărescu, membrul lojei masonice, 
boier mare, intră în vieața politică deschisă, alegându-se deputat 
în Decemvrie 18413. Acum eră vorba de răsturnarea Domnului Al. 
Ghica; şi lancu Văcărescu aveă aspiraţiuni serioase la tronul ţării. 
După consulul francez Billecocq, sorți buni mai aveau — în Noemvrie 
1842 — George Filipescu, Constantin Ghica, Emanuil Băleanu, 
B. Știrbey, G. Bibescu, Constantin Suţu 4. Lupta nu eră uşoară. 
Reuşi G. Bibescu; şi în loc să fie Domn, I. Văcărescu trebui să 
se mulţumească a fi numai rudă cu Domnul, care, după un amo- 
ral divorţ scandalos, luă de soţie pe frumoasa Mariţica Văcărescu, 
pe care o despărți de C. Ghica. 

În timpul acesta, 1843, moare mama lui Văcărescu 5. 

Iancu Văcărescu rămăsese activ în domeniul literaturii. Când, 
la 1844, se întemeie Asociaţia literară — concomitent cu secreta 
Frăţie politică, a tinerilor — el a fost ales preşedinte al Asociaţiei, 
secretari fiind I. Voinescul H, maiorul, şi Nicolae Bălcescu. În co- 

i Hurmuzachi, Documente, XVII, p. 646 şi X, p. 478. 

2 V, A. Ureche, Istoria şcoalelor, |, p. 367. Însă şi Albina românească 
din 1837, nro 60. 

3 Hurmuzachi, Documente, XVII, 830. 

+ Hurmuzachi, 1. c., 913, 

5 Curierul rumânesc, 1843, p. 12. 


__5 Despre concomitență, I. Ghica, Scrisori (1887), p. 697. Altfel, toate 
publicaţiile vremii. În special Anul 1848 în principatele române, |, p. 49. 

mitet mai lucrau: C. G. Filipescu, St. Golescu, Gr. Alecsandrescu. 
Societatea cuprindeă pe toți aleşii literaturii' române locuitori în 
Bucureşti, afară de Eliade şi de amicii acestuia !. 

Anul 1848 îl găsi pe I. Văcărescu membru la înalta curte2. 
Ca magistrat influent el a putut uşură situaţia unora din revolu- 
ţionarii rămaşi în ţară. 

lancu Văcărescu a murit în anul 1863, în 3 Martie. A fost 
îngropat Marţi, în 5 Martie 3. 


POSTSCRIPT 


EXCURS DESPRE GEN. N. MAVROS. 
(Adaos ulterior la lecţiunea a Il-a.) 


Dacă nu ar fi chiar Ion Ghica acuzatorul lui Eliade, neplă- 
cutul şi nelămuritul incident povestit mai sus la p. 31 ar fi trecut fără 
să se ţină seamă de el. I. Ghica l-a povestit lui A. D. Xenopol; 
acesta l-a scris, l-a crezut. Însă noi nu putem trece uşor pe lângă 
aceste fapte. 

I. Ghica a crezut pe N. Mavros, care i-a fost socru. Dar dacă 
el a radiat şi asupra socrului cevă din dragostea pentru excelenta 
sa soţie, aceasta nu ne poate împiedecă să-l înfăţişăm pe socrul 
său cum eră în realitate. 

Grecul N. Mavros eră un fel de aventuier, ne informează 
consulul francez Billecocq 4. Erà cetăţean rusesc. Erà şi unul dintre 
delapidatorii pe care gen. Kiseleff i-a tratat foarte sever 5. Această 
informație se trimeteà ministrului de externe al Franței în timpul 
în care N. Mavros jucà un deosebit rol de intrigant în răsturnarea 
lui Al. Ghica-Vodă, pe care Rusia îl răsturnà. 

Pentru Rusia Mavros eră un — agent isteţ, activ, devotat, şi — 
ce erà mai ales de preţ — se amestecă în toate, în ţara aceea ro- 


+ O parte din procesele verbale ale Asociaţiei, păstrate de C, A. Ro- 
setti, apoi de Vintilă Rossetti, s'au publicat în Românul literar al lui Caion. 
Manuscriptul aparţine acum Academiei. 

2 Almanachul statului, 1848, p. 89; 1950, p. 89. 

a A (e Românul din 4 şi 5 Martie 1863; iapa au 9 Martie 1863, p. 
, CO 
4 Hurmuzachi, Documente, XVII, p. 879, 
5 après avdir été corrigé de la main et du pied même du général Kis- 


seleff, comme délapidateur ($ ~q Loc, cii, tot p. 879! Despre negusto- 
riile lui Mavros împreunå cu Zass, în Oltenia, 1811, a vorbit gen. 
Langeron în Documente (Hı ~ i ` i t HL p. 357. 

mânească pe care o striveă împreună cu generalii ruşi!. Ca şef al 
«cancelariei preşedintelui plenipotenţiar (1831) el a fost, deci, trimis 
la Poartă, să prezinte rezultatul reformei, al cărei fruct eră Regu- 
lamentul organic, şi să obţină aprobarea lui din partea Turciei 2, 

La 1833 Moldovenii înduioşaţi de a lui Mavros <neadormită 
privighere şi durelnică sârguință», cer să i se sporească leafa!3 

În 1834, în 10 Iulie, Mihaiu Sturza, căutând probabil un 
sprijin venal, stăruiă să-l ducă la Iaşi; şi-l cereă de la Minczaky4. 

N. Mavros se fereă, ca de foc, de orice ar fi putut să-i zgu- 
due situația acordată de stăpânii-i puternici. Când, în 1839 (Maiu), 
Mihaiu Sturza al Moldovei îi ceri, prin G. A. Mano, anumite ser- 
vicii, de sigur politice, Mano răspunse Domnului moldovean că din 
partea lui Mavros nu-i poate promite nimic, deoarece acesta este 
acum bogat — deci nu mai are nicio nevoie corupătoare —, iar 
antecedentele îl silesc a păstră lucrurile aşă cum sânt până ce se 
va retrage din afaceri, adecă până la capătul carierei5. 

Totuşi Mihaiu Sturza îi dase lui Mavros (Sept. 1838), chip 
drept mulţumită pentru combaterea ciumei, licenţa de-a exportă, cu 
profitul cuvenit, 1000 de chile de cereale!6 In Maiu îl ungeau 
prealabil pentru serviciul de cerut în August—Septemvrie! 

La 1837 şi 1838, când opoziţia naţională din Adunarea ob- 
ştească a Munteniel eră în toiul său, acest îndrăsneţ Fanariot rusi- 
ficat, se învârteă pe lângă Vodă, excitându-l contra opoziţiei şi 
îndemnându-i să nu-i facă concesiuni”, să nu facă pace. Colabo- 
ratorul său la aceste intrigi eră alt grec, C. Soutzo, cumnatul său, 
adjutantul lui Vodă, secretarul intim al acestuia. Ce taină va mai 
fi rămas — taină pentru Mavros? Acesta eră pe după toate culi- 
sele. In fund mai apăreă — apare chiar din rapoartele consulare 
franceze — şi o femeie 8; şi rudele ei. Apar deci toate nemerniciile 
acelei epoce desgustătoare. 

In 8 Maiu 1838 Domnul chemă la palat pe toți miniştrii şi 


1 Loc. cit, XVII, p 387. 

2 Loc. cit, p 258. 

3 Analele parlamentare vol. HI (Moldova), p. 438 Vezi şi vol. IV. 
(Moldova), p. 344. 

4 Al. A. Sturdza, Règne de Michel Sturdza. Paris, 1907, p. 323. 

5 Hurm., Documente, Suplemental 1, vol. VI, p, 41. 

6 Loc. cit, XVIL, p. 714. 

T Loc. cit., p. 678, unde se zice: ils seraient, (Mavros şi alții) heureux 
de voir la désunion se perpétuer entre les Valaques. 

8 Loc. cil, p. 686. 


ar 

câțivă boieri fruntaşi, Dar, spre mirarea lor, în sală apări şi N. 
Mavros, care nu aveă ce căuta acolo. Venise să cetească, el, o 
scrisoare a lui Rucman din Stambul, trimisă prin Aristarchi, agentul 
muntean, reţinut în carantina de la Giurgiu 1. Însă comentarul este 
uşor: El luă ori strângeă mai bine frâul în mâni. Dar în 7, Mai 
1838 consulul francez scrisese: Mă tem, că Mavros joacă un joc 
ipocrit, cu intenţia să compromită pe Vodă2. 

Din tot ce se aude din rapoartele diplomatice reiese tot mai 
lămurit că Mavros eră un Mephistofeles şi un ticălos, De aceea 
şi consulul francez se miră de putinţa influenţei lui, de alergarea 
tuturora la ajutorul lui, deşi el se bucură de puţină stimă în Bu- 
cureşti, deşi lumea îl indică, prin retragerea stimei, ca nedemn 3. 

Din Aprilie 1841 Mavros s'a ocupat necontenit cu răsturnarea 
lui Al. Ghica, cu trădarea lui, In acele zile, grele pentru Ghica, 
Mavros a lucrat într'adevăr aşă, ca un consul francez să-l poată 
numi şi trădător (traître) şi nemernic (ienominieux). El, acolitul 
palatului, el, rudă a Curţii, el a furnizat datele pentru firmanul de 
destituire al Domnului!4. Un călău care şade la masa din urmă cu 
victima ce-o va sugrumă! 

Insă Eliade eră un amic al Ghiculeştilor şi un sprijinitor. De 
ce nu ar fi natural, să admitem că Mavros a voit să-l compromită 
calomniindu-l? Ce uşor eră aceasta pentru un mişel de Fanariot! 
Între Eliade şi Mavros — eu aleg, instinctiv şi iute, pe Eliade. 

Dacă faptele acestuia nu sânt, nici ele, totdeauna clare, cauza 
este, cred eu, tot Vodă. Amicul său Eliade execută ce i se cereă, 
cum i se cereă; şi nu el eră de vină, dacă lucrurile ieşiau pe dos. 

Să-l mai urmărim, însă, pe Mavros. 

La 1848—1849 Mavros a fost, iarăşi, demn de trecutul său, 
Prefăcându-se că regretă ocupaţiunea turco-rusă, el spuneă (în Ia- 
nuarie, 1849) totuşi lui Ségur, consulului francez, că ea trebue să 
ție 4—5 ani, şi lăsă a se înțelege că mai bine ar fi ca ţările ro- 
mâne să fie unite, independente, însă cu un Vodă rusesc: cu gine- 


1 Loc, cit, XVII, p, 703. 

2 Loc. cit, p. 702: Je crains que ce Mavros ne joue ici un rôle d'hy- 
pocrisie et ne cherche à compromettre le Prince, vis-à-vis de puissances qui 
lui portent de Pintertt. 

3 — etil a du credit sur lesprit du Prince, peut-être plutôt par la 
crainte, qu'il inspire, que pur tout autre sentiment. Cet homme est peu estime 
å Bucharest, mais comme il touche un traitement considérable et qu'il a de 
V'influence, chacun court chez lut. 

1 Loc. cit, XVII, p, 911. 

rele țarului! Când Ségur i-a observat lui Mavros că unirea este 
bună însă și cn Basarabia, Fanariotul a fost foarte încurcat (em- 
barrass6) Şi acum consulul francez, altul, îl caracterizează pe Mav- 
ros ca unul din cei mai activi agenţi ai Petersburgului 1, 

Când nu-şi gândeă, ca Vodă, pe ginerele ţarului, Mavros se 
gândeă la o rudă, la unul dintre cei mai nevrednici boieri ce i-a 
avut țara, la caimacanul C. Cantacuzino2. 

Despre ideea unirii Ruşii informaseră şi pe G. Bibăscu şi pe 
B. Ştirbeiu. Bibescu însuşi i-a spus aceasta lui Eliade, înainte de 
izbucnirea revoluţiunei: Erà o făgăduială Românilor partizani oi săi 
regatul unit, independent. Din simplul fapt că Știrbeiu vorbeă mai 
rezervat, — de la el Eliade auzi acelaşi zvon, însă numai prin alții — 
conchid că dulcea sforicică rusească treceă şi prin alte guri, nu 
numai prin a lui C. Cantacuzino3. 

Şi, să nu se uite, îmbătrânitul în răutăți eră acum şi mai in- 
fluent. Alături cu gen. Dannenberg şi d-na Duhamel, Mavros făceă 
mare politică antiturcească (Sept. 1849); ei eră în curent cu toate 
ideile de la Petersburg, cu toate voinţele şi sentimentele ţarului. 
Și, de mult ce ne iubeă, susţineă consecvent că trupele ruseşti, din 
principate, nu pot părăsi ţara, pentrucă Rusia trebue să rămâie, 
prin acest mijloc, în centrul chestiunei orientale 4. 

Acest om fatal a fost unul din duhurile cele mai rele ale 
țării, Să nu-i mai permitem ca din groapa-i de strigoiu să mai 
calomnieze pe unul dintre Românii cari au întemeiat România 
modernă! 

Mavros a murit în 23 Martie 1868, în vârstă de 90 de ani5, 
El se născuse deci la anul 1778, Trompeta Carpaților, afirmă că 
el s'a născut şi a crescut în ţară6. D-na Mavros, o Suţu, soacra 
lui Ion Ghica, s'a născut la Constantinopol, eră Fanariotă. La 1821 
familia ei îugi în Basarabia, unde. ţarul Alexandru I. îi dărui o 
moşie. Mavros a cunoscut-o la Odessa, a luat-o de soție şi a 


1 Loc, cit, XVIII, p. 97—98. 
2 Loc. cit, p, 129. Vezi şi Anul 1848 în principatele române, vol. 

I, 573, 

i 8 Eliad, Scrisori din exil, p. 378. Despre C, Cantacuzino şi candida- 
wa lui la domnie vezi şi Corespondenţa lui Ştirbei, publicată de N. lorga, 
vol, II, p. 9. 

+ Loc, cit., XVIII, p. 279. 

5 Le Pays roumain, 1888, nr. 17; şi Trompeta Carpatilor, 1868, 
p- 2469. 

6 1865, p. 150. 

adus-o la Bucureşti. La 1882 trăiă încă, în vârstă de 82 de ani. 
Se născuse deci la 18001. 


D-na I. Ghica eră soră cu mama d-nei D. A. Sturdza, care 
eră fiica d-lui I. A. Cantacuzino, fost ministru de justiţie şi 
cumnat cu lon Ghica. 


1 La Roumanie illustrée, 1882, p. 94. 

|. ELIADE RĂDULESCUL 
BIOGRAFIE : 1802—1818. 
(Lecţie ţinută la 23 Decemvrie 1919), 


Dedicată universalului duh 
care este N., lorga, un ve- 
suv sufletesc, ca şi Eliade. 


L. 


Încep astăzi cursul despre l. Eliade Rădulescul, căruia de 
mult toată lumea îi zice părintele literaturii românești. Cu mai 
multă dreptate decât în acest caz nimănui nu i s'a dat acest titlu, 
care însemnează: producţie, călăuzire şi tutelare reuşită; producţie 
şi călăuzire, pentru care o vecinică recunoştinţă îi este asigurată. 
Totuşi, el a fost contestat; Eliade a avut mulţi prieteni buni, dar 
şi duşmani mari!: Cincizeci de ani el a fost mereu în mijlocul vieţii 
naţiunei sale; cincizeci de ani a dus-o pe căi bune şi — uneori — 
rele; cincizeci de ani a răscolit mereu suflelele, care au reacţionat 
şi au vorbit şi ele. Astfel I. Eliade Rădulescul este o parte bună 
din istoria ţării sale, o parte fără de care evoluţiunea ţării nici nu 
S'ar înţelege, o parte despre care trebue să se vorbească cu re- 
spect, mai ales, şi cu tot răgazul cuvenit. A trece repede peste o 
Jiaţă atât de deosebită şi o operă atât de bogată ar fi o neprice- 
pere, de care eu nu sânt capabil, 

Să ne punem, deci, astăzi întâia. întrebare: De unde apare 
miraculosul tânăr, şi cum creşte el până în momentul în care în- 
cepe a influenţă, ca profesor public, sufletul tinerimei națiunei sale ? 

Zavistia meschină a încercat să facă din Eliade un Grec2. 


1 Aceeaşi părere în D, Bolintineanu, Călătorii la Românii din Mace- 
donia, 1863, p. 10—12. 

2 De ex. M, B.*** în L'Autriche, la Turquie et les Moldo-Valaques. 
Paris, 1856, p. 85: „aussi Heliade, tourmenté par lidée d'être le fils d'un 
brave et honnête épicier, Frgariot, cherche à faire oublier son origine, en 
s adonnant a Letude des belles-lettres“, (!), 

Noi, însă, vom crede totdeauna, cu preacinstitul D. Bolintineanu, 
că Eliade a fost: „Român din Târgovişte, dintr'o familie veche, re- 
dusă, ca toţi boierii de neam, la modesta carieră a vieţii câmpene“!, 
Vom crede ca şi Pantazi Ghica, fratele lui lon Ghica, şi publicistul 
sincer, care, confirmând pe D. Bolintineanu, spune că Eliade este 
„copil eşit dintrun sat, cu sărăcia drept moştenire şi cu muza 
sa drept viitor“. Om „ieşit din popor“ îl numeşte şi Ștefan 
Golescu 2, 

Satul copilăriei sale i-a lăsat lui Eliade impresii puternice. 
Târziu de tot, deşi desgustat, Eliade, care în supărarea sa dorise 
odată să fie îngropat în — Asia, scriă, totuşi, bine despre sa- 
tul românesc 3: „Nu urăsc ţara, nu urăsc locuitorii satelor; însă tot 
ce e de oraşe îmi insuflă spaimă“, 

Satul său a fost Gârbovenii sau Slujitorii din plasa Grindul 
Făgăraşului, din judeţul Ialomiţa4. Timpul de vieţuire acolo cu în- 
treruperi: 1810 —1814. 

Gârbovenii Ialomiței au avut asupra desvoltării literare a lui 
Eliade o influenţă care nu poate fi trecută cu vederea. Imprejurul 
satului moşiei se aflau stâne de păstori, cari ştiau ceti şi scrisul şi 
tiparul. La aceşti păstori Eliade a descoperit: Alexandria, pe Arghir 
și Elena, pe Esop, Floarea darurilor, Poarta pocăinței, a căror 
cetire copilul de doisprezece ani o ascultă cu interes. Mai mult 
decât scrierile citate îl impresionă, însă, Pogorîrea Maicei Domnu- 
lui la iad, care-i aprindeă fantazia: Acolo se pedepseau răii şi se 
recompensau bunii; acolo se vedeau chinurile sgârciţilor, etc, etc. 
Scrierile acestea îl impresionară pe Eliade atât de mult, încât, adese- 
ori, povestindu-şi şie cele auzite, păreă că vorbeşte cu «duşii după 
lume», cum îi ziceau ai casei5. Impresiunile acestea se aşterneau 
peste altele, mai vechi, tot religioase, şi îndreptau energic fantazia 


1 Albina Pindului, vol. |, p. 193. O ruda din acest neam de boieri 
mici, modeşti, pare a fi fost slugerul Nicolae Rădulescul, de ale carui vân- 
zări îngrijeşte I. Eliad (Curierul românesc, 1836, p. 437), Unchiu, de pe mama 
eră Racotă, ai cărui fii (verii lui) au fost, în 1848, aderenţi devotați ai lui 
Eliade, Moşia fraţilor Racotă eră Ştorobaneasa din jud, Teleorman. 

2 C. D. Aricescu, Corespondenţa secretă şi acte inedite ale capilor 
revoluțiunei române de la 1845, br. III, p. 48. Vezi şi mărturisirea rudelor în 
Le Journal de Bucarest, 1873, no. 276, p. 3, 

3 Scris la 26 Mai 1856. 

4 Diverse II, (în Pace şi însoţire), p. 219—226. Eliade şi-aduce aminte 
de „primul schimb prin sate ce s'a facut prin bani“, prin cârciumari. 

5 Introducerea la Infernul lui Dante (1880), p. 235, 

lui Eliade spre zări metafizice, mistice la care el a şi ajuns destul 
de timpuriu !, Aşa prin anul 1814. 

Acesta erà, deci, satul lui; satul copilāriei lui despre care 
vorbi P, Ghica; însă, de născut, nu se născuse acolo, ci în Târgo- 
vişte; şi anume: în 6 Ianuarie 18022. 

Fericit loc Târgoviştea ! Din ea, din jurul, din zarea ei apar 
spiritele cele mari ale regenerării limbistice, literare şi, până la o 
limită, chiar politice: Văcăreşti, Eliade, Cârlova, Alexandrescu, Bră- 
tianu. Observarea s'a făcut de mult3. 

Tatăl lui Eliade, Ilie Rădulescu, a fost numit căpitan de -po- 
teră la 1810. Va fi fost din seria de la Ianuarie, despre care scrie 
V. A. Ureche în istoria sa 4. 

Căpitanul de poteră eră dator a străjui poporul căpităniei de 
oameni răi, de hoţi, de tâlhari, de borfaşi, el trehuiă să-i prinză, 
să-i aducă la ispravnicii de judeţ, care, la nevoie, îi trimiteă la 
spătărie, De obiceiu, spătarii, polcovnicii, căpitanii îşi cumpărau 
posturile şi se despăgubeau din dări aruncate asupra ţăranilor. Ta- 
tăl lui Eliade va fi fâcut excepţie ? 

Pe atunci, fiind copil, Eliade însuşi căzi odată în mânile 
hoţilor, din care scapă, însă, teafăr 5. 

N. Russo (Locusteanu) ne serveşte despre tatăl lui Eliade 
încă o informaţiune, Între 1806 şi 1812 el ar fi comandat, în calitate de 
colonel Ge 6 districte, mai mult de cinci mii de dorobanţi, la Călă- 
raşi şi Silistra. Se ştie, că Ruşii reclamară atunci ajutorul tuturor 
Românilor pricepuți la arme. În războiul rusesc din 1806—1812 a 
luptat şi Tudor Vladimirescu. Domnul Ipsilante atunci căpătase 
de la Ruşi dreptul de a da grade în armata pământeană, de la po- 
ruşnic până la general. Dar, anume, cine l-a numit pe Ilie Rădu- 
lescul, nu am putut află. 

Slujbele lui Ilie Rădulescul îi cereau multă, inteligenţă. Ne- 
potul său, I. I. Heliade Rădulescu, ne informează, din tradiţie fa- 

1 În amintirile din Curier de ambe sexe Eliade adaoge şi scrierile” 
Epistolia ce a căzut din cer, Vieața sfintului Alecsie, omul lui Dumnezeu' 
(un manuscris pe care-l învăţă pe din afară), Vieaţa părintelui Macarie 
Avestița fata Satanei. 

2 Data exactă o dă fiul lui Eliade, în Noul currier de ambe sexe, 1894. 
p. 310. În acest sens este de corectat: Eliade însuşi, care, afirmând, în 
1851, Oct,, că este de 50 de ani, ne face să conchidem la anul de naştere 
1801 (Scrisori dim exil, p. 143). 

3 I. Ghica câtre V, Alexandri, Scrisori (1687), p. 671. 


+ V, A. Ureche, Istoria Românilor, Seria 1800 II, p. 276. 
5 Souvenirs, p. 21. 

miliară, că o aveă. Graţie ei, el îşi însuşise mai multe limbr 
streine 1. 

Unde şi le-a însuşit, se ştie. Intro notiţă la poeziile Visul, 
Eliade însuşi ne-a spus: «Tatăl meu, deşi de origine din Târgo- 
vişte, a fost crescut într'o casă a unui hagiu din ţara turcească, ce 
se neguţătoreă cu Constantinopolul; prin urmare cei mai mulţi cu- 
noscuţi ai lui erau oameni din porţile orientale.» 

Limbile lui Ilie Rădulescu erau, deci, orientale. Din ele şi din 
călătoriile în Orient tatăl va fi adus în familie, şi filosofie, şi basme 
şi vieaţă orientală ? 

I. Eliade venerà mult memoria tatălui său2. Atât de mult 
chiar încât ţine să ne spună că, afară de preot, numai lui i-a săru- 
tat mâna în lumea aceasta, altuia nu. 

Și totuşi, părintele său eră aspru cu Eliade, care povesteşte, 
despre aceasta, un amănunt caracteristic pentru amândoi 4: «Auzi- 
sem, când eram mic, că dacă îţi dă cinevă o palmă, să întorci faţa 
a-ţi da şi alta; preceptul eră sacru, eră evangelic şi îl țineam minte. 
Odată, întrându-mi pe mână un borcan cu dulceaţă, ţi-l mâncaiu 
tot, până în fund. Când mama, după o zi două, pricepi că eu cătă 
să îi comis asemenea crimă de lesă-dulceaţă, mă spuse la tata. 
El, judecându-mă, îmi dete o palmă. Eu întorseiu faţa şi ziseiu 
să-mi mai dea una. «Mai na», zise tata; şi cu vorba aplică şi 
fapta, — Mai dă! — «Mai na», se repetă de câtevă ori până mă 
răzbi; şi pe tată-meu îi năcăji foarte un caracter atât de festos». 

Se pare că nici mamă-sa nu-l cruţă pe Eliade, când el voiă 
să-şi facă «chefurile» 5. Erà, totuşi, între părinţi o deosebire. 

Mama lui Eliade a murit tânără, în braţele lui Eliade, care 
tocmai o sprijinea cu stânga, pe când cu dreapta îi întindeă un 
pahar de răcoreală, în vârstă de 32 de ani. Influența ei asupra 
desvoltării lui Eliade a durat, deci, numai vreo zece ani. 

Se pare că influența mamei a avut un caracter religios bine 
pronunţat. Dovada faptului se află întrun articol despre femei”, în 
care, aducându-și aminte de mamă-sa, Eliade scrie: „De la o ființă 


1 Noul currier d'ambe sexe, p. 310. 

2 Biblicele, p. 77. 

3 Scrisori din exil, p. 565, 

+ Scrisori din exil, p. 105. 

5 Curier de ambe sexe, I, 247. 

6 Prefaţă la traducerea /nfernului lui Dante, p. 238. 
7 Curier de ambe sexe, vol. |, p. 47, 

ca voi (femeilor!) am a mea ființă; şi ea ma hrănit cu laptele şi 
dragostea sa; ea mi-a dat principele credinței, Singura mea mân- 
găere şi în mângăerile mele mă văz cât vă sânt dator“. 

Se pare, că mama lui Eliade, Eufrosina, eră o greacă încă 
meromanizată deplin, dar suflet bun, Ea ştiă „carte numai gre- 
cească“ 1 dar, în familie, vorbeă româneşte. 

De la ea va fi învăţat, deci, Eliade întâiele elemente de limbă 
grecească; de la ea şi respectul pentru națiunea grecească, despre 
care el a vorbit adeseori şi pe care l-a şi probat adeseori2, 

Pe părinţii săi, — „ce "n miezul zilii au apus“; cari au murit 
tineri, — Eliade i-a cântat într'o elegie al cărei stil nemulțămeşte, 
ale cărei părți se încheie, însă, unitar, rotund; şi care vorbind 
despre mamă, devine chiar caldă 3. 

Poetul le cerşeşte lor fericirea ce nu o cunoaşte; pe ei, morți, 
îi crede fericiţi, căci sânt împreună, se iubesc, acolo, în Domnul, 
care este „dragoste, pace, marele bine“, acolo unde şi el cere să. 
fie luat „în braţul lor“, | 

Cătră mamă-sa +: 

Lina ta mînă mă uşurează, 
Tînăra maică, ş'insufileţesc, 
Săârutătura'ți mă înviază, 
Şi din odihnă'ţi mă împărtăşesc... 
Zimbire plină de mingaere, 
Cît e de dulce cind te iveşti! 
A fi de tine cu apropiere, 
Este viaţa ce dărueşii. ,, 
Ah! auritu-ţi păr filfaeşte, 
'M'atinge, undai mă răcoreşte, 
Cade p'obrazi'mi cei înfocaţi; 
şi amea ploae de lăcrămare 

ă el se-varsă cu ’bilşugare ... 
Ah! cine'mi şterge ochi 'mmuiaţi? .,, 

Se pare că mama lui eră rudă cu familia de comercianţi 
Danielopol din Bucureşti; căci cu Danielopplii Eliade după mamă 
eră rudă, Va fi fost chiar o Danielopol! Se pate5. 


1 Eliade în Curier de ambe sexe, IV, p. 117, şi în Convorbiri literare, 
vol. XII, p. 306. 

2 In cuvântul său funebru la moartea lui Zassima, p. 5, Eliade şi-a- 
duce aminte de limba grecească care o vorbeă, poate, cu mamă-sa: „M'am 
crescut cu limba hellenică, cu limba bisericei ecumenice şi ortodoxe a Ra- 
saritului. Acestea-mi însufla aceeaşi adorație câtră două națiuni, surori ge- 
mene în Hristos, a Românilor şi a Grecilor“, 

3 In AMeditaţiile lui Lamartine, 1830, adaos de serii originale, p. 89-93. 

 'Transcriere exactă, ca probă de stil şi orfograție. 

5 Transilvania lui G. Bariț, vol. V, p. 117. 

Din timpul ciumei lui Caragea (Iulie 1813—1814) Eliade po- 
vesteşte: despre părinţii săi un fapt care-i arată pe amândoi creştini 
buni şi în fapte, nu numai în vorbe: „Eram copil; şi părinţii mei 
încă de mai nainte, din timpul resbelului Muscaliloi, dideseră ospi-: 
talitate la una din familiile de Bulgari refugiate la noi de frica 
Turcilor, Copiii bulgari, născuţi în casa noastră, crescând îm- 
preună cu mine, îşi făceă jocurile dinpreună cu mine. Şi când, 
după ducerea Muscalilor, veni Caragea cu ciuma dinpreuă, bietul 
Bulgar cu femeia lui, rămaşi în casa părinților mei, trăgându-ne 
noi la țară, muriră amândoi de ciumă; şi din pietatea părintelui 
meu fură îngropaţi în grădina noastră, ca să nu-i dea pe mâna 
cioclilor. Acolo, până astăzi, se repaosă oasele lor; şi copiii lor fură 
crescuţi şi căpătuiți de părinţii mei“ 1 

Părinţi? lui Eliade au murit, amândoi, în acelaşi an: 1829, de 
molimă. Deodată cu ei au murit şi doi fraţi 2. 

Mama lui Eliade, moartă în vârstă de 32 de ani, se născuse, 
deci, la 1797. Dacă tatăl lui Eliade, a fost „colonel“ în 1806 —1812, 
atunci“ acesta trebue să fi fost mult mai bătrân decât mama. 

Dacă trebue să-l credem pe el — iar mărturisirile lui nu se 
contrazic, deci parcă trebue să-l credem — Eliade eră un copil 
viu, activ, îndrăzneţ; un tip motoriu, ca tatăl său poate. Fantazia-i 
erà sprintenă, memoria bună, chiar foarte bună: ce vedeă, ce auziă, 
ținea bine minte; ce-l interesă, el imită imediat, impulsiv, ca, de 
pildă, pe comedianţii dulapului din Cişmigiu3  Declamaţiunile lui, 
din copilărie, asemeni descoper fantazie şi trebnința de mişcare, 
întrupând icoana fantaziei şi producând gesticulaţiunea vie, pe care 
Eliade o aveă. La aceste însuşiri se adauge şi o sensibilitate pe 
care copilul nu o puteă stăpâni; graţie ei, scenele produse de el 
erau zgomotoase, alarmante. Eram rău, când plângeam, zice el 
odată ; sculam vecinii în picioare. 

Școala grecească începătoare eră, pe atunci, o caricatură şi 
un Chin. De acest chin l-a scăpat pe Eliade caracterul său de- 
vreme bine definit. 

Un dascăl, Alexe, trebuiă să-l înveţe grecește, octoihul şi 
psaltirea. Copilul care nu înțelegeă însă nimic, fugi de la şcoală; 


1 Eguilibru, p. 384. 
2 Hurmuzachi. Documente, XVII, p. 197. 
3 Curier de ambe sexe, vol. ll, p. 117. 

iar rândaşului care-l luă în spate, să-l ducă înapoi la Alexe, co- 
pilul iritabil îi trase ghionturi şi picioare!. 

Int”acest timp, într'o Duminecă, Eliade aude pe un fecior 
sau vizitiu cetind, în poarta bisericii Creţulescului din Bucureşti, 
Alexandria. Ascultă multă: lume. Ascultă şi Eliade până la sfârşit 
Venind acasă, copilul luă doi lei şi îşi cumpără cartea cea plină 
de minuni. Un Oltean îi desluşi slovele; iar el desluşi înţelesut 
mai departe, supt dudul din via grădinii; în patru zile ceti toată 
Alexandria. Fireşte că în acele patru zile nu a mai dat de loc pe la 
şcoala dascălului Alexe. 

Dacă-l credem pe el, Eliade eră, atunci, de 9 ani; în anul 
1811, toamna, pe când se dărăceă inul. 

Ducându-l iarăşi la şcoală, cu de-a sila, moş Măinea încasă 
pumnii despre care am amintit Dascălul Alexe îl băti bine pe 
Eliade şi îl puse iarăşi la Psaltire. Plin de ură elevul continuă, 
totuşi până la ciuma lui Caragea, când familia fugi din Bucureşti, 
la ţară. 

La Slujitori cunoscii pe păstorii despre care am povestit şi 
cărţile aduse din Ardeal, de unde erau ei2. Ei veniau la curte; şi 
copilui se duceă la ei, la stână. 

Aproape un an a fost atunci slobod, scrie Eliade. Adecă 
până în 1813, cum ar reieşi din povestirea lui Eliade. Nu, căci 
fuga din Bucureşti a trebuit să aibă loc după izbucnirea ciumei; 
ciuma a izbucnit, însă, la 10 lulie 18b33; deci — până în 
1814, 

Intre Iulie 1813 şi cel mult Iulie 1814 Eliade cunosci acum 
şi pe Arghir-ul lui Barac. Despre această carte îi dăm lui cuvân- 
tul: „Când văzuiu însă pe Arghir, eram în ceruri de bucurie. In- 
văţaiu mai într'o săptămână cântarea întâia, Mă încurcă însă că 
nu ştiă nimeni să-mi spue ce este muză; întrun cuvânt eram de 
minune în casă, când mă auzeă fetele: spuindu-le pe din afară în 
stihuri Istoria frumosului Arghir şi a prea frumoasei Elene, Când 
ziceam: „Hop! Hop! la a mea iubită“, aveam şi biciu în mână; 
plesneam cu dânsul şi săream în sus, dar mi-eră necaz de ce mare 
şi biciul meu puterea acea de farmec“. 


1 Noul Curier, p. 311. 

2 Curier de ambe sexe, Il, ed. 2 p. 118. 

3 a A. "A {storia Românilor, tomul X, partea B. (1902) p. 43. 
t Surorile. 

Pe Arghir, până la bătrânețe, Eliade îl cită oricând, din me- 
morie, cu o fidelitate care surprindei pe amicii săi!. 

Ca să fie şi maiaproape de popor, Eliade, care învățase acum multă 
slovă cirilică, ţineă, de-atunci, de copil, şi „cetirea în biserica satului“, 

Mi-l închipuiu: băiat frumuşel, energic, un tânăr apostol de 
13—14 ani. Astfel direcţia religioasă a spiritului său, direcţia 
mamei sale, se consolidă. 

După încetarea ciumei, familia lui Eliade se întoarse în Bu- 
cureşti. Dascălul Alexe murise. lar faima desemnă ca bun dascăl 
pe un călugăr de la Sfântul Niculae, Părintele Naum. 

Eliade dă despre el aceste ştiri: Erà Român; ştiă elenică; 
îi puse în mâni cartea lui Papazoe ori Polizoe: Istoria sfântă; 
iar dascălul îi traduceă din greceşte în româneşte şi din româneşte 
în greceşte. „Din ziua aceea nu-mi mai fu urîtă cartea“, La Naum 
el învăţă: /storia sfântă, gramatică, Xrisosora, Esop 2. 

Principiul de-a învăţă prin versiuni şi retroversiuni eră al lui 
Naum Râmniceanu. Până pe la 1814—1818 Naum îşi scrisese în- 
troducerea sa în gramatică. Pe Papa Zoe îl întrebuință acest 
Naum.  Călugăr eră; eră şi sărac; trebuiă să dea lecţii. Aşă ni-l 
descrie pe Naum Râmniceanu răposatul C. Erbiceanu în mono- 
grafia sa din Analele Academiei Române. Nicolae Iorga a avut, 
deci, drept să conchidă, că I. Eliade a fost elevul lui Naum 
Râmniceanu, care eră un dascăl bun şi un duşman al Fanarioţilor. 
Erbiceanu a întâlnit, în manuscriptele lui Naum, chiar numele 
Jliade, dar nu precizează: care? când? 

Cât timp a învăţat cu Naum, nu se poate hotărî exact. Mult 
timp, în tot cazul, nu a învățat, deoarece încă în 1815 (toamna?) 
elevul a trecyt la şcoala grecească de la Schitul Măgureanul, unde 
a rămas până la venirea lui G. Lazar, în 18188, 

1 Vezi de ex. Scrisori din exil, p. 6:8. Arghir eră carlea tuturora. lon 
Ghica ne spune că el îl ascultă de logofătul Matache şi că l-a cetit de 
câteva ori. Scrisori cătră Alexandri, p. 266. Privitor la comerţul scrierilor 
din Ardeal vezi şi V. A. Ureche, /stor;ia şcoalelor, IV, p. 209 — cum veneau 
fără vamă; legătura librărească o făcu, la 1823, Tieri din Sibiiu, pe care 
C. Golescu l-a chemat să completeze „casinul literar“ cu cărţi de tot soiul. 

2 Toate acestea după povestirea din Curierul de ambe sexe, vol. II, 
ed. 2, p. 120. O notă rea i se dă Grecului Polizoi, chiar institutor la Curte, 
în Hurmuzachi, Documente, XV, p. 674. 

8 După C. Erbiceanu, Biserica ortodoxă, în 1814 Naum a fost la Sfe- 
tagora (vol. XIII, p. 217), iar în 1816 a plecat la Neamţu, la Paisie (p. 26— 
32). Deci pentru Eliade ar rămânea numai anul 1815, iar vârsta arfi 13 ani. — 


Naum Râmniceanul fusese elevul faimosului Lambru Fotiadi, pe care-l laudă 
mult. C. Erbiceanu, în Biserica ortodoxă, XII, p. 437, şi XII, p. 665, 668, 

Pe când studià la şcoala grecească a Schitului Măgureanu, 
Eliade avù un moment de înălțare naţională, despre care biografiile 
lui nu pomenesc pentrucă ştirea este prea bine ascunsă în Curierul 
de ambe sexe!, în literile mici cu care este culeasă scrisoarea lui 
Eliade cătră Petrache Poenarul. Fiind amândoi „studenţi“, cetiră 
acolo şi pe Petru Maior, despre începutul Românilor în Dacia, istoria 
care îmbogățeà pe Români cu ştiinţa originei lor şi cu mândria vii- 
torului lor. Efectul acestei cetiri a fost enorm; a fostatât de enorm, 
încât, mai târziu, Eliade începi să crează că atunci mâna Dom- 
nului s'a întins spre ei şi i-a chemat pe calea mântuirii. 

Mă întreb: De unde Petru Maior în mânile lui Eliade şi 
Poenaru? Văd două direcţii. Una: Fostul profesor al lui Eliade, 
Naum, cunoşteă pe Petru Maior, pe care l-a analizat în manuscrip- 
tele sale 2, fără să-l admită în întregime. Eliade l-a putut vedeă la 
Naum. Alta: P. Maior veneă de la Buda. Îl aducea Carcalechi. 
Boierii cumpărau, iar unii, d. ex. Gr. Băleanu, împărțeau cărţile 
cumpărate. P. Maior, în mâna unor elevi, a putut fi un dar al unui 
binevoitor matur 3. 

Şcoalei greceşti superioare Eliade i-a păstrat o recunoştinţă 
nedesminţită, deşi batjocura că este — vlah, acolo i se aruncase 4; 
deşi „supt Caragea şi A Suţu, ca student, a suferit pe toată ziua, 
dinpreună cu conşcolarii sei, înjuriele şi batjocurile copiilor de fa- 
narioţi“, cum mărturiseşte el însuşi 5. 

Cei trei ani de studii în şcoala grecească de la Măgureanu 
reprezintă, într'adevăr, o muncă serioasă de cetire în filosofii şi 
poeţii Greciei antice; acei ani au lăsat urme neşterse în conştinţa 
psihică a lui Eliade. 

Se pare că, dintre dascălii greci, idealul cel mai apropiat 


1 Vol, Il, ed. 2. p. 238. 

2 C. Erbiceanu, în Viaţa şi activitatea literară a protosingelului N. R. 
1900, p. 41—42. (Publicaţie academică). 

3 Textul citat mai sus din Eliade este următorul: 

„Ţi-aduci aminte care eră adunările juneţiei noastre. Idealul nostru 
eră limba Românului; traiul lui într'o viata potrivită cu viața naţiilor civi- 
lisate adică într'o viaţă cu adevărat evangelică. Ţi-aduci aminte, când a 
eşit Istoria pentru începutul Românilor a fericitului Petru Maior, o citiam 
împreuna şi câte idei frumoase, deşi copilăreşti, se frământă în capetele 
noastre? ce închipuiri ne făceam a |ne vedea aievea visările noastre. Au 
trecut acei timpi şi nu doresc dintr’ inşii decât acea nevinovăție a juneții 
E care mi-o mărgineam în foarte puține dobândiri.“ C, a. S. Il, 
(2), 238. 

4 Cuvânt la înmormântarea lui I. Văcărescu, 1863 p. 21. 

5 În Legalitatea (1866), No. 7. 

fusese Lambru Photiade din Ianina, un naționalist, în sensul lui 
Rigas, sosit în Bucureşti la 1795. Elevi ai lui au fost: succesorul 
lui, Neofit Duca, una dintre icoanele lui Eliade, un reprezentant 
al unui curent limbistic popular, Gr. Brâncoveanul, C. Câmpineanu, 
Nestor, distinsul ţăran boierit!. În acelaşi curent naționalist, ca şi 
Lambru, trăiă şi lucră şi Veniamin de la Mitilene, pe care, la 
şcoala din Bucureşti, l-a adus Vodă Carageă. 

Veniamin eră director în anul în care Eliade se înscrise la 
şcoala de la Măgureanu. Acolo Eliade, Veniamin şi Duca au trăit 
împreună până la 1818, când din cauza duşmăniei dintre Veniamin 
şi Duca, acesta fu bătut de elevii lui Veniamin, iar Veniamin ex- 
pulsat pe temeiul unui raport al lui Grigore Brâncoveanu 2. 

Pe când Lazăr veneă sau venise, un scandal mare compro- 
miteă, aşadar, şcoala grecească. Elevii români fugiră „de la Venia- 
min la Lazăr“, cum se exprimă, întrun loc, Eliade. 

Din şcoala grecească, către Lazăr, Eliade veneă cu calități 
determinante. El cunoşteă acum bine filosofia şi poezia grecească; 
aceasta îi lăsase în inimă chiar ghimpele sângeros al pismei: De 
ce să nu avem şi noi poezie, care să ne cânte credinţa şi neamul? 
Deprinderile logice: fixarea noţiunilor şi alegerea vorbelor, care 
le-acoper mai exact, îl înarmaseră cu o bună putere de distingere, 
cu un mod de cercetare, care, la el, este aproape o obsesiune: 
A porni totdeauna de la definiţie3. Discuţiunile limbistice aprige, 
dintre aderenţii curentului grec arhaizator şi curentul limbii popu- 
lare îi desvoltaseră, de sigur, şi lui teoria limbii literare. Tot din 
şcoala greacă a luat Eliade contact cu filosofia îranceză modernă; 
şi anume cu Tracy' şi Condillac, pe care s'a simţit dator a! ceti 
şi traduce ca pedagog şi a-l imită, luându-l drept model pentru 
gramatica sa. Gramatica sa Eliade o începi la 1820; deci la doi 
ani după părăsirea şcoalei greceşti: Ideile, de-acolo şi de-aici, 
erau vecine, în timp şi spaţiu. De la Veniamin la G. Lazăr Eliade 
trecu, cred eu, bine înarmat sufleteşte; atât de bine încât, uitând 
intrigile, certele şi pedantismul lor, el le aduce laudă că, prin 
talentele lor, „din geniuri şi talente scoteau bărbaţi de stat şi cre- 
atori unei literature“. Şi făcând aluzie la sine, Eliade continuă: 


1 Equilibru, p. 44. 

2 C. Litzica, în Manuscriptele greceşti, Mem. Ac. Rom., Seria il, t. 
XXII, p. 17. 

3 Vezi d. e. Scrisori, p, 188; Diverse, vol. II, p. 41, 156; Equilibru, 
passim. etc. etc. 

t Prefaţa la Bălăcescu, p. 73-74. 

„Acei creatori începură a cere şi a-şi pune toate puterile spre a 
formă o literatură română naţională şi a pune, în locul limbilor, 
științele în limba patriei prin şcoale“ t, 

La bătrâneţe Eliade se socoteă încă tot dator acelei şcoale 
greceşti : Intervenind, la 1869, pentru admiterea reprezentărilor unei 
trupe greceşti, Eliade este influenţat de aducerea-aminte a dască- 
lilor sâi greci 2. 

De la Veniamin la Lazăr Eliade veneă, însă, şi ca duşman al 
fanariotismului. Conşcolarii lui, T. Paladi şi I. Măinescul, erau şi 
ei aceiaşi tinereşti şi promiţători duşmani3. Fenomenul eră, se 
pare, general. La G. Lazăr ei veneau aşadar după ce rupeau toate 
podurile din urmă, veneau ca la cea din urmă oprire, care eră, 
însă, începutul unui drum cu totul nou, 

Eliade eră, atunci, de 16 ani: Ce tânăr şi, totuşi, ce bogat 
sufleteşte ! 

Împrejurul lui G. Lazăr se adunaseră: Cernovodeanu, Crăsnaru, 
G. Cristurian, Darvari, un oarecare Dănică (Revista nouă, |, p. 427), 
Drăghiceanu Mihail (Biografia lui, de Virgil N. Drăghiceanu, Inte- 
meierea școalelor din Romanați, 1914, p. 1), Eliade, Gh. Ioanide, 
I. Măinescu, Melinescu, Merişescu, Nănescu, Orăscu, T. Paladi, 
I. Palama, I. Pandeli, Gr. Pleşoianu /Bibl. românească, 1829, fasc. 
IV, p. 35), Poenaru (de multe ori), Eufr. Poteca (mai rar), Sc. Rv- 
setti, Ștefanopol, Tomescu, Tell Alecsandru, tatăl lui Cristian Tell, 
generalul, şi alţii. Povăţuitorul, pretinsa operă a lui Lazăr, spune că 
afară de studenţi respectabili, ca cei citați, mai ascultau, de sigur 
nu regulat, scriitori din cancelării, câţiva negustori, ca Tell, şi chiar 
prăvăliaşi. Despre toţi tinerii aceştia Simion Marcovici spune4 că 
«deocamdată se mirară şi ei că înţelegeă mai bine în limba lor 
orice învăţătură». 

In sensul manifestului său, şcoala lui G. Lazăr aveă să fie: 
o şcoală primară, un gimnaziu fără limbi, deci un fel de şcoală 
civilă, după care urmă o bifurcaţie întrun fel de academie ştiin- 
țifică şi seminar; încoronarea învățăturilor o da filosofia. 


1 Şcoala clasicismului grec îl mulțămise şi pe P. Poenar, care, mai 
târziu, vorbi despre vestitul Lambru, virtuosul Vardalah, venerabilul Duca. 
Discursul din lulie 1843, în Foaia pentru minte, p. 244. 

2 Trompeta Carpaţilor, 1869, p. 3062. 

3 Biblicele, p. 65. 

+ În prefața la Gil Blas, p. VIII. 

5 Convorbiri literare, vol. XXX, p. 1138. 

Cu acest instrument, cam fraged, Lazăr voiă să deschidă o 
<epohie noao»; aceasta eră să fie «izvorul tămăduirii» aduse de el 
„neamului împărătesc“-roman, care trebuiă să-şi recâştige «treapta 
cea pierdută a cinstii strămoşeşti». Deşi eră îraged instrumentul, 
G, Lazăr reuşi. 

G. Lazăr a propus matematici, inginerie şi filosofie, practic, 
bine, cu entuziasm. „Catedra lui semănă cu un amvon. Vedeă ci- 
cinevă cum i se bate pieptul. Cu mâni pline în orice ocazie aruncă 
seminţele românismului şi naţionalităţi“ 1. 

Românismul lui Lazăr erà chiar dacoromânism, ne asigură 
Eliade 2, Și dacă la el eră dacoromânism limpezit, la prietenii lui 
din Ardeal, nu va fi fost măcar o bănuială 3? 

Antifanariotismul de-atunci eră deci o curăţire a drumului pe 
care națiunea trebuiă să meargă — departe! 

Opera ştiinţifică şi politică a lui Lazăr şi Eliade nu trebue 
înţeleasă ca o duşmănie oarbă contra oricărui grecism. Din contră ! 
Eliade ne-a informat că G. Lazăr nu înţelegeă să „exileze din ţeară 
limba elenă şi clasicitatea“; şi că, prin urmare, el nu a căutat să 
izgonească din sufletele alergate la dânsul clasicismul agonisit în 
Şcoala grecească 4. 

De altă parte tot atâta de sigur este că înclinările literare 
ale elevilor săi, G. Lazăr nu le-a favorizat, Cel puţin Eliade afirmă, 
la acelaşi loc, că el, Lazăr, „cunoştinţa naturei unui triunghiu nu o 
da pe toate poeziile din lume“. Din acest text trebue să conchid 
că chestiunea: clacism sau realism? se discutase; că valorile 
ştiinţei şi literaturei fuseseră cumpănite; şi că G. Lazăr nu a în- 
curajat pe Eliade în încercările literare la care tocmai se deda, 
Conchid, deci, că în şcoala lui Lazăr, Eliade nu a putut să con- 
tinue studiile literare, care rămâneau în grija sa proprie, ci numai 
cele matematice şi filosofice, pentru a căror completare el şi colegii 
săi părăsiseră veseli şcoala lui Veniamin. 

„Când a venit George Lazăr, tot eră degeneraţie şi amorțeală“, 
scrie Eliade la 18395, Când a plecat, ţara suferise revoluţia lui 
Tudor Vladimirescu, se trezise şi porneă acum spre bunul său viitor. 

1 Tell, în Familia, |, p. 121.. Filosofia kantiană o contirmă şi Virgil 
Drăghicean, op. cit., p. 7. 

2 Despre ideea unirii: Elle a été propagée en Valachie par Georges 
Lazăr. În Mémoires, p. 241. 

3 Aron, P. Maior, Dr Molnar, Vezi Familia,l 1, 22, 


4 Vezi prefața din 20 A vrilie 1860 ia poezile lui Bălăcescu, p. 74, 
5 Curierul românesc, p, 255, 

In lecţia următoare vom vedeă cum Eliade devine una din 
forţele mari ale pornirii spre bine. 


POSTSCRIPT. 


Mediui de educaţie al personalităţii fiind totdeauna interesant, 
adaog aici două citate din Eliade: întâiul despre satele sale, la 
1810—1814; al doilea despre şcoala grecească, 


I. 
Satul lui Eliade, 


„Când eram copil între anii 1810—1814, eram mai mult cu 
părinții miei în județul Ialomiței, în plasa Grindului Făgăraşului, 
în satul Gârbovii sau Slujitorii. 

„Acolo, ca în toate satele României, fiecare familie travalià, 
laborà şi produceà cele necesare, grâne, legume etc, În casă aveà 
omul şi pânea şi mămăliga, şi vaca şi găina şi râmătorul şi prin 
urmare şi carnea şi oul şi laptele şi untul şi brânza; lâna o cum- 
pără pe producte; inul şi cânepa le aveă din câmp; în casă, 
acestea se prepară, se torceă, se ţeseă, se croiă, se coseă şi dela 
tată până la prunc şi argat toţi aveă din casă, şi cămaşe, şi ițati, 
şi călțuni, şi zăbun, şi dimie, şi zeghe, şi ipingeă şi velinţă, până 
la cele mai frumoase scoarţe sau tapete, şi ştergar, şi mahramă, 
şi ie, şi fotă, şi şorţ etc. Adesea vedeam lume multă ducându-se 
din toate părţile şi adunându-se spre biserică, unde eră un um- 
brar. Toți se duceă acolo, pentrucă din casă în casă şi din gură 
în gură se da de ştire, că a venit Grecul — şi cu gree se înţe- 
legeă neguţătorul fără a fi grec de nație. Acolo neguţătorul te 
veneă cu o căruţă cur trei cai şi adesea şi cu câte un car cu boi, 
acolo subt umbrar, întindeă rogojine şi velințe sau Scoarţe şi îşi 
întindeă maria. Malotele cu sângeap, tivilichii, scurteice, cojoace, 
brâne, zăbune, căciule, cisme, iminei, opince, pantofi, conduri, pa- 
puci; stofe, ca maniţă, irbichir, ghermesit, şamalageă, cutnie, stambe, 
tistimele, bazmale, până la floranţ, atlaz, pelea-dracului şi până la 
stofă belicoasă şi pănă la stofe sarasir. Mai aveă grecul sau negu- 
țătorul mătase de tot felul până la mătasă turungie, fluturi pentru ` 
ie, ace de cusut sau cu gămălie, căror în partea locului le ziceă" 
spigle, flori cu şit, beteală, cordele, topi, mărgele, 2olane, paftale, 
brățare, cercei, oglinde în hişte cutioafe de tinichea cu cafe se 
puteă duce la horă cu. dânsele în buzunar sâu în brâu şi altele 


4’ 

mai mari pentru casă; mai aveă grecul de român până şi nişte: 
minunate cosmetice, ca dres, suliman, rumeneală pe nişte foițe de: 
hârtie şi câte minuni toate. 

„Când lumea ajungeă acolo, începeă târgul. 

— Ce ceri pe ăcele acestea? 

— Atâtea ouă. 

— Ce ceri pe floarea sau pe oglinda asta? 

— O găină. 

— Ce ceri pe stamba sau stofa asta? 

— Câte o găină sau două sau trei ...pe cot. 

— Ce ceri'pe cojocul acesta? 

— Un vițel. 

— Ce ceri pe maloteaua asta? 

— O vacă, etc. etc. 

„Târgul sau schimbul se făceă pe orice, pe purcei, pe grâu, 
porumb, meiu, unt, pe orice puteă produce satul şi aveă fiecare 
familie de prisos. 

„Grecul pe producte îşi schimbă sau vindeă marfa şi toate 
acèle producte le încărcă în căruţa deşertată de marfă şi în carul 
alăturat şi plecă din sat cu o scortă de vite mari şi mici, ce urmă 
după cară, cu cuşce pline de pasări de tot felul şi veneă cu dân- 
sele la Bucureşti a le schimbă pe bani şi banii pe altă marfă. 

„Astfel satul prin travaliu produceă cele necesarie în casă şi 
prin producte îşi procură de la grec câte nu puteă produce satul, 
fără să aibă necesitate de samsarlâcul banilor. De bani nu aveă 
necesitate decât spre a-şi plăti birul, a-i pune la gâtul fetelor şi 
femeilor în salbe şi a-i îngropă când aveă de prisos. Tot prin pro- 
ducte şi bucate se plăteă şi când se făceă vreo casă la meşterii 
zidari şi dulgheri şi ferari, prin mălaiu şi porumb îşi potcoveă. 
caii, îşi ferică carul, etc. Prin mălaiu şi altele se plăteă lăutarii la 


nuntă şi la horă“. 
(Din Diverse, VI, p. 226—228). 


IL. 
Școala grecească. 


„Până, la mişcarea lui Tudor Vladimirescul naţia română se 
află într'o stare mai de inerție, de somnulenţă; impulsia o didese- 
mai dinainte încă, de la 1816; Georgiu Lazăr, însă foarte debilă, 
ca de la un om particular şi persecutat, După mişcarea lui Vladi- 

“mirescul, şcoalele hellenice, şi din cauza unor cuvinte politice ce 
veneă de la Constantinopole, şi din ura ce însuflaseră Românilor 
Fanarioţii, se desființază Mai nainte, pe când există acele şcoale, 
pe când limba hellenică făceă educația Românilor, instrucția nu 
puteă fi populară, pentrucă nu puteă străbate prin toate stările socie- 
tății ; stările neavute nu puteă ajunge la clasile gimnasiali şi din fiii 
celor cu mijloace spre a cultivă literele, puțini rămâneă care să reiasă 
până la ultima clasă cu spor, încât să poată trece de erudit. Aceasta 
cuprindea într'ânsele modele mari: şi de stil, şi de idei sănătoase, 
şi de morală, şi de cristianism; şi, prin urmare, elevii acestei şcoale, 
în loc de-a îndreptă lumea prin declamaţiuni groteşti ca ale celor 
necultivaţi, din contră, însuflă stimă şi respect. Prin urmare, până 
la 1832, până când erau în actualitate și vigoare elevii acelor 
școale, putem zice că mai toată lumea la noi se află în starea pri- 
mitivă şi patriarhală, (de vom scoate lepra ciocoiască introdusă şi 
lățită prin şcoala specială fanariotă). Elevii, ieşind din şcoalele cla- 
sice, cu intrarea lor în lume, cătă să intre spre a face praxis, cum 
se ziceă, în şcoala fanariotă, căreia Românii îi ziceă: ciocoiască; 
şi acesta eră singurul aluat de corupţie în aceă stare primitivă care 
proveneă şi din cauza metoadelor scolastice ale pedantismului ve- 
chiu din partea dascălilor, şi din raritatea geniului, talentului sau 
aptitudinii în literatură din partea elevilor. Prin urmare multul ră- 
mâneă neîmpărtăşit de binefacerile culturei, rămâneă ignorant; şi 
ignoranța are aceeaşi rădăcină literară cu inocenfa. Partea cea mai 
mare a naţiunei eră nevoită a se ocupă cu agricultura şi cu puţi- 
nele meserii necesare societăţii; iar micul număr ce termină studiile 
de pe atunci, însuşi pentrucă erau aceştia puţini, de aceea află şi 
îndată loc în funcțiunile publice şi înaintă repede. Aceştia, pe lângă 
raritatea lor, mai uneă şi nişte calităţi ce li se altoiseră, ca să zi- 
cem aşă, din studiul clasicităţii. Limbile hellenice şi latina, sau 
şcoala clasică, erau, pot zice, până la 1828 sau până la 1832, 
în starea primitivă; însă aceasta nu este nici condiţia, nici destinaţia 
omului sau a societăţii... Eram în adevăr, iar o mai zic, în starea 
primitivă; însă spinii şi pălămida, buturugele groase ale Fanarioti- 
Smului cam umpluseră câmpii morali şi politici ai României. Cul- 
tura dar cătă a se începe mai întâiu de la a se curăți tot ce eră 
părăsit, pernicios sau impedicător culturei, încât mişcarea să opere 
înainte, nu înapoi. 

Înainte Sa mers, după Eliade, de la 1816 până la 1828, 

înainte în direcția realistă şi a ştiinţelor matematice, inginereşti, arhi- 
tecturale cu Lazăr; înainte cu Eliade, în aceeaşi direcţie — scăzută: 
însă — şi în direcţia limbii române, care, însuşindu-se repede, lăsă 
timp pentru studiile serioase. Școala regulamentului organic a schim- 
bat direcţia ; şi cu direcţia schimbată Eliade: nu s'a împăcat niciodată !. 


"BIOGRAFIE : 1818—1828. 
(Lecţia ţinută în 29 Decemvrie: 1919). 
IL. 


La 1858, examinându-şi retrospectiv vieaţa sa de luptător 
neobosit, Eliade şi-o împarte însuşi în trei epoce, pe care le pu- 
tem luă ca bază a lecţiunilor2: 

1. Luptă literară, în care, zice el, mavuiu de inimici decât 
despotismul de sus al pedanţilor ... şi: anarhia ignoranţilor, care, 
neînvăţând nimic, vreau să treacă de autori: Slavonismul se șer- 
veă cu amândouă aceste extremităţi. 

2. Luptă politică, în care începuiu cu: «Urăsc tirănia, mi-e 
frică de anarhie» ; şi în care nu avuiu de inimic decât pe impilătorii 
de «<naţii şi de individe» deoparte, şi pe turburătorii de meserie, 
de alta, 

3. Lupla religioasă va desemnă tot asemenea: d'o parte 
despotismul teocapililor (precupeţi de Dumnezeu) şi al fariseilor; 
iar de alta pe sceptici, voltaire-işti şi atei. 

Fireşte politică şi misticism Eliade a făcut şi în epoca sa. 
precumpănitor literară; în epoca sa politică a continuat să se pre- 
ocupe şi de literatură şi a devenit şi teolog; iar în a treia epocă, 
cea mai regretabilă, a teologiei sale, nu a părăsit total nici litera- 
tura, nici politica, 

Totuşi, grosso modo, împărţirea lui reproduce realitatea. 

Pe noi ne interesează mai ales epoca întâia: cea literară, pe 
care, însă, nu o putem despărţi de activitatea lui Eliade în dome- 
niul pedagogiei, din care, în parte, creşte literatura sa; din care, 
întreagă, reiese gramatica, marele, eroicul îndemn spre alcătuirea 
limbii literare moderne, ` 


1 Vezi marea notă adaosă în ediţia a 2-a a Curierului de ambe sexe; 
vol, III, p. 317—322. 


2 Vezi Biblicele, Paris, 1858, p. 65—81. Aici citez p. 81. 

Ca elev al lui G, Lazăr, pe Eliade nu trebue să ni-l închi-— 
puim ca pe un spirit fără originalitate, care primeşte a jură în cu- 
vântul maestrului ; Eliade eră un tânăr indepedent; de aceea ne 
spune el, de „multe ori“ l-a ascultat pe G. Lazăr „şi cu aceă an- 
lipatie ce există de la elevul nebunatic către măestrul său : Ne bu- 
niile elevilor de talent sânt, de obiceiu, actele lor de indepedenţă!. 

De-ar fi fost numai nebunatic, nu şi un spirit promiţător, G 
Lazăr nu l-ar fi ales, în curând, colaborator al său, 

Aşadar, Eliade, fostul elev al lui Neofit Duca, Ghenadie şi 
Vardalach 2, care-l învățaseră o grecească perfectă, veni la G. Lazăr 
să sfârşască, la el, matematicele şi ştiinţele 3, Studentul retoricei 
greceşti şi al poeziei greceşti se scobori acum pe pământ. El stu- 
diè şi filosofie, de sigur puţină, de sigur Kantiană 4 La şcoala gre- 
cească el studiase pe Condillac, despre care ştim că a fost „stu- 
diul copilăriei“ sale: şi pe Tracy, a cărui Ideologie i-o propusese, 
în aceeaşi şcoală, profesorul Iatropol5. La G, Lazăr Eliade avù acum 
prilej să compare filosofia franceză cu cea germană, de pe urma 
căreia G. Lazăr devenise un duşman al lui Condillac. 

De la o vreme elevul deveni ajutorul profesorului său: Eliade 
propuse gramatică, aritmetică şi geometrie. Mai târziu, rămânând el 
singur profesor la Sf. Sava, propuse şi alte materii. 

Ajutorul lui G. Lazăr, Eliade deveni de pe la 1820, Proba 
este necesară: Despre gramatica sa Eliade ne spune că a început-o 
în 18206; aceasta însemnează că încă de la 1820 el a început să 
„scoaţă din mijlocul haosului glotic din aceă epocă, elementele 
limbei, cum se exprimă el în Biblice7, Abiă sosit la Lazăr, după 
abiă doi ani, el propuneă deci, ca ajutor al maestrului, după ma- 
nuscript, gramatica limbei româneşti8. O confirmare, deşi nu di- 
rectă, a afirmărilor citate mai sus, privitoare la anul 1820, o 
văd şi în altă vorbă a lui Eliade, În 1866 el a afirmat, adecă, 


1 Prefaţa la poeziile lui Bălăcescu, p. 76. 

2 Biblicele, p. 75. 

3 Mémoires, p. V. 

4 Vezi articolul mieu, Cantianii români, în „Semănătorul“, 

5 I. Eliade, Biblioteca portativă. Literatura. Critica. Bacureşti, 1860, p. 12 

6 Biblioteca portativă ; Critica, p. 9, 27, 31. 

1 Pag, 65. 

3 Cursurile lui G. Lazăr fuseseră aprobate în 10 şi 15 Dec. 1817, — 
Eforia şcolară, alcatuită la 2 Martie 1818, se compunea din Grigore Ghica, 
ban; lorcache Golescul, log.; Alexandru 'Filipescul log,; Mitropolitul Nec- 
tarie; postelnicul Al. Mavrocordat şi log. C. Bălăceanu. 

într'un ziar!, că la 1820 „întâia dată a pus mâna pe peană, ca să 
scrie patrie şi naţionalitate“. Vorba aş interpretă-o astfel: De la 
1818 până la 1820 el a luptat contra Fanarioţilor; la 1820, trecând, 
ca bărbat conducător, în tabăra „patriei“, èl a început a scrie de- 
spre limba care eră icoana ei cea mai aleasă. 

G. Lazăr însuşi căpătă, în 6 Martie 1818, ordin să propună: 
Aritmetica, Geometria teoretică şi practică, Gheomesia practică, şi 
Geografia istoricească, pe harte. Aprobându-i-se aceste materii în 
24 Martie, G. Lazăr va fi început lecţiile în Aprilie 18182. 

Cine va fi fost ajutorul sau ajutoarele lui G. Lazăr până la 
1820, când admitem cu siguranță ca ajutor pe Eliade, nu se vede 
clar. Sigur este că el îşi alegeă colegii, că el conducea. Pentru 
geografie îşi întovărăşise pe Eufrosin Poteca 3, deci înainte de 1820, 
când Poteca pleacă în streinătate. Pentru limba latină apropiase pe 
Erdeli, care — judecând după activitatea lui literară din 1818 — 
pare a fi fost întâiul colaborator al lui Lazăr 4., 

Familia lui Eliade l-ar fi voit altcevă, numai dascăl nu, 
Dascălul, pe-atunci, nu „însemnă subject public“, scrie Eliade la 
18405; a fi fost dascăl într'o curte boierească tot mai însemnă cevă, 
dar şi atunci eră tot „jupân dascăle“, El însă, tânărul independent, 
cum l-am cunoscut, nu puteă să devie „omul cutăruia“; se facu, 
deci, dascăl public; se aruncă de „bună voie“ în mijlocul „foste- 
lor ruine din Sf. Sava“, în foame, în frig şi în dispreţ; un copil 
sărac, un dascăli sărac, spulberat ca de un crivăţ în ruine, în mij- 
locul altor copii mai nevinovaţi decât dânsul, dar setoşi de învăţă- 
tură“, cum completează el aiurea7. Acesta eră apostolatul, care nu-i 
plăceă familiei, care, odată, mai bine l-ar fi văzut şi încercase să-l 
facă — negustor! 

Ca succesor al lui G, Lazăr, de la 1822 încoace, Eliade a pro- 
pus: Gramatică (de sigur, în continuare), Geografie politică şi astro- 
nomică, Aritmetică, Algebră, Geometrie, Trigonometrie (după Fran- 


1 Legalitatea, No. 4. 


2 Leafa, pe an, eră 3500 taleri. In Convorbiri literare, XII, p. 307, 
Eliade spune că aveă, pe lună, 50 lei. 


3 G. Dem, Teodorescu, în Revista pentru istorie, arheologie şi filologie, 
vol. Il, p, 1—28; Poteca în traducerea lui Ainechie, p. 363, 


4 Erdelyi eră fiul unui negustor transilvănean, aşezat în Bucureşti. 
5 Foaea pentru minte, 1841, p. 330: Pentru opinie, 


6 Curierul românesc, 1840, p, 134, 
7 Curierul de ambe sexe, ed. 2, 1i, p, 63. 


www.dacoromanica.ro 


1. ELIADE RĂDULESCUL 57 


coeur), Istorie, Botanică, Logică !; Stilistică 2, Erà firesc: Clasele se 
înmulţeau din an în an; le înmulţeă chiar noul Domn român Gri- 
gore Ghica, cum ne asigură Eliade însuşi în panegiricul său; 
maestrul trebuiă să ia asupră-şi sarcinele pentru care alt om po- 
trivit, destoinic nu se găseà. Iar întrun timp el a fost chiar singur, 
singurel în ruinele Sfântului Sava 3! 

După Eliade, la vreo doi ani abiă, veni — tot după spusa 
lui Eliade — I. Popp, ca profesor de gramatică; iar Teodor Paladi, 
la clasele începătoare, ca dascăl după metodul lancasterian 

Cei din urmă sosiră, din streinătate, Enfrosin Poteca. C. Moroiu 
D. Marcovici 4. 

Astfel, cu încetul, gruparea lui Lazăr fu înlocuită, în epoca de 
restaurare, care începe în vara anului 1822, cu gruparea lui Eliade, 
care nu i-a fost cu nimic mai pre jos. Din contră, gruparea aceasta 
avi norocul să-şi vază secerişul copt, pe când Lazăr, suprimat de 
revoluţia de la 1821, a putut numai să presimţească ce va fi Cana- 
anul românesc până la marginele căruia el condusese pe Români pe 
drumul culturei, iar Tudor Vladimirescu pe drumul politicei sociale. 

Aţi observat că despre Eliade în anul 1821 nu am zis nimic. 
Trebue să mă întorc deci înapoi, 

În total, anul 1821 i-a lăsat lui Eliade impresia că el a în- 
ceput o criză lungă ce «va aduce sau întremarea sau moartea , 
ziceă el, mai târziu, la 18695, Între 1869 şi 1821 se aşezaseră, 
însă, decepțiile care îi colorau, retrospectiv impresiile. 

Anul 1821 este un an obscur în vieaţa lui Eliade, Despre 
acest an găsim. la el, numai aluzii, nu mărturisiri clare: Anul 1821 
l-a găsit elev și tovarăş al lui G. Lazăr. Însă G. Lazăr eră ade- 
rentul lui Tudor Vladimirescu, Nici nu se puteă să nu fie, Lazăr 
eră un bărbat, un naţionalist, un entuziast; iar scena, în care la 
Sibiiu, într'o grădină, el impiedecă un discurs în cinstea monar- 
hului său austriac, pentru ca apoi, să strige: Trăiască Napoleon 1! 
ni-l descopere şi ca gânditor politic curajos. Curajos va fi fost 
şi la 1821. De aceea Eliade serie, că din cauza aderării la mi- 
şcarea lui Tudor a fost persecutat G. Lazăr 6. 

t El însuşi, în Mémoires, p. V. 

2 Biblicele, p. 65; Biblioteca Portativă; Critica, 1860, p. 9. 

a V. A. Ureche, Istoria şcoalelor 1, p. 189. 

4 Equilibru, p. 77. 

i Elemente de historie, p. 251. 


Curs intregu de poesie generale, vol. III, p. 36. Lazăr îortiticase, după 
cererea lui Tudor, Cotrocenii. „De atunci dată şi persecuția asupra lui“, 

La Tudor trecuse şi dascălul P. Poenaru, amicul său, amic şi 
al lui G. Lazăr; la Tudor trecuseră şi elevii lui Lazăr; şi — Eliade 
nu? De sigur şi el! Pentrucă toţi erau contra Fanarioţilor. 

Eliade a fost sau nu silit să părăsească Bucureştii? Se pare 
că da. Căci, în acelaşi panegiric al lui Grigore Ghica, citat mai sus!, 
Eliade aminteşte de acel timp în care „goniţi şi împrăștiați în pă- 
mânt strein mâncam pâinea noastră înmuiată în lacrămi“. Că a 
fugit şi el, reiese şi din alte descrieri2. Va îi fugit, deci deodată cu 
toată lumea, în Martie3, când bărbaţi, femei, copii fugeau în 
trist exod. 

De altă parte, alte descrieri fac impresia că Eliade trebue să se 
fi întors îndată ce a putut. La sosirea lui Gr. Ghica — boier încă 
— în Bucureşti; în timpul plecării lui Gr. Ghica la Constantinopol, 
în vara anului 1822, Eliade a fost, aşa se pare, în Bucureşti 4. 

Un text dintr'un raport al consulului francez Hugo ne permite 
să conchidem şi la cauza care l-a adus înapoi: Îi chemă misiu- 
nea sa de dascăl al redeşteptării. Din acelaşi text reiese că a tre- 
buit să facă apel la streini, pentruca cel puţin el să fie admis în 
colegiul pustiit. Anume consulul raportează despre devastarea Si-lui 
Sava, pe care boierii voiau să-l stârpească şi în care cu mare greu 
ei se înduplecară să admită un dascăl român, în 18235. Cine puteă 
să fie acest dascăl — odată singur-singurel la Sf. Sava — dacă 
nu Eliade, despre care izvoarele românești şi el însuşi afirmă că 
nu din 1823, ci din 1822 chiar a reînceput şcoala, la care aveă 
să slujască încă șaşe ani. 


1 Pag. 16. 

2 „De câte ori văz astfel de mode rococò, mi-aduc aminte de fuga 
de zaveră în Braşov, şi renturnarea de acolo. Fiecare veneă cu câte 
o modă din Braşov, şi prin urmare şi fetele, pe lângă altele, venisera şi cu 
zulufi de borangic. Borangicul è mai ieftin decât părul, precum e mai ieftina. 
ignoranța decât ştiinţa; şi din abondanţa mare de zuluii ajunsesera bietele 
fete nişte caricature. Puțin îmi păsă de altele, cât de cele ce îmi eră con- 
sângi ; le tot ziceam cu binele să nu se tot încarce atâta, până când şi eu, 
în copilăria mea, le-am jumulit într'o zi de toţi zulufii şi le-am săturat de 
moda Braşovului“. (În Biblioteca portativă: Critica). 

3 Hurmuzachi, Documente, XVI, p. 1036. 


+ Vezi descrierile din Culegere din Scrierile lui E., 1836. p. 17. În 
Septemvrie 1822 eră cu siguranţa în Bucureşti, 

5 „— et ce n'est que sur les vives représentations d'un agent étran- 
ger, qu'on a promis de réserver, sur une si ample dotation, une chetive 
pitance de 3 à 400 piastres annuellement, pour payer un mai!re d'école 
Valaque. (Notă din 10 Mai 1823 a lui Hugo către Chateaubriand). 

6 Eliade în Convorbiri literare, XII, 307. 

Din April 1824 până în April 1825 leafa lui Eliade a fost de 
1200 leit, ca şi a colegului său Răducan Măinescu. 

La 1825 colegiul stricat din timpul Grecilor şi al revoluţizi, 
mai ales, s'a „prefăcut după trebuinţa claselor de învățătură şi a 
profesorilor», cum ne înformează |. Genilie 2. Eliade a prezidat 
această refacere, care-l va fi bucurat strajnic. Cu progresul extern, 
al zidirii, progresau şi clasele; în lunie 1825 veniră ca dascăli E. 
Poteca, Costache Moroiu, loan Popp3. Lefile se urcară3: Din 
April 1825 până în 1826 Eliade a avut leafa de 1500 lei, pe când 
E. Poteca, cel pregătit în streinătate, aveă suma — îndoită! 

Intercalez aici un moment critic, despre care nu ştii ce să 
zici: Dacă se întâmplă altjel, eră să fie mai bine? In 1824 eră. 
cât p'aci ca Eliade să fie trimis în streinătate. Bursierii statului îl 
cereau pe el, ori pe Petrache Poenaru, pe Ioniţă Kinopsi ori pe 
Gheorghe al Îşlicăresei ori pe Dănică, nu însă pe Gheorgache al 
lui Tanase Boiangiul, care totuşi a mers la Paris în locul lui Pan- 
deli, sinucisul+. Băiatul lui Tanase Boiangiul eră Grec. El plecă 
la Paris, de unde se întoarse însă ca om fără de folos pentru 
patria care-i dase o bursă scumpă. Acum îşi ziceă, la 1829, George 
Atanasiad; traduceă în limba grecească Contractul lui Rousseau; 
şi se pregătea să treacă în — Grecia5! Eliade s'ar fi întors în țara 
lui, şi cum încă? Cine poate bănui ce-ar fi făcut din el Parisul 
anilor 1825—1828? Cu ce ne-ar fi venit el de lângă tinerii Lamar- 
tine şi Hugo? Insă, în lipsa lui, cine ar fi scris gramatica romă- 
nească ? Să lăsăm vorba despre ce ar fi fost sau ar fi putut să 
fie; să fim mulţumiţi că Eliade a rămas — profesor la Sf. Sava! 

Ca profesor, Eliade pare a fi fost foarte vesel, glumeţ. „Im 
şcoală nu poți să fii cu Românul prea serios“. „O glumă ame- 
stecată în observaţie făceă mai mult decât o regulă posacă şi plină 
de o rece erudiţie“7. In privinţa aceasta Eliade se socoteă una cu 
neamul său, de a cărui „ironie naivă şi foarte românească“ el vor- 
beă totdeauna cu laudă. Insuşirea aceasta, a lui Eliade, străbate şi 
în operele sale, în care, după o vorbă a lui Odobescu, şi el Ro- 

1 V. A, Ureche, /sforia Școalelor, vol. |, p. 111. 

2 In Almanahul Statului pe anul 1837, p. 208. 

3 V, A. Ureche, 1. c.. p. 113, 

+ Ion Bianu, în Revista nouă, vol, |, p, 427. 

> Curierul românesc, 1829, p. 6. 

v Equihbru, p. 17. 


7 Curier de ambe sexe, |, p. 239. 
» Fabule, a, p. 122. 

mânul reprezentativ, „ştie să se joace aşă de vesel cu arma ironiei“ 1. 

Elementul şcolăresc, asupra căruia Eliade şi colegii săi tre- 
buiau să întindă civilizația modernă, eră devotat; însă o parte eră 
de sigur incultă, barbară, ca şi capitala. Revoluţia sălbătăcise 
lumea. Ca probă se citează abuzul, anterior încă, cu Vifleimul 
“Copiii de şcoală se însoțeau cu oameni mari, cu arme, cu tobe 
cu surle şi cu cântece lumești, pentru a colindă oraşul2; co indă- 
torii se băteau, furau se omorau chiar! Stările acestea dăinuiră 
mult Eliade sfârşise de mult profesoratul său; şi elevii erau încă 
aproape aceiaşi. Probă: In anul 1837 loan Maiorescu îi descrie 
pe elevi într'o revistă a lui Petrache Poenaru3: „Cea mai mare 
(cauză) ce împiedecă înaintarea în creşterea tinerimei fără nici o 
îndoială este grozava stricăciune a năravurilor în Patria noastră, 
care-şi ia începutul în capitale, de aici trece, ba a trecut, la oraşele 
cele mici, în urmă îşi înfige veninata sa limbă până şi în ţăran“4. 
In acelaşi an, în aceeaşi revistă, Petrache Poenaru afirmă, într'un 
discurs, că „cu cât părinţii se află într'o poziţie a societăţii mai 
înaltă, cu atât au mai multe slugi şi cu atât — mai rele năravuri 
dobândesc copiii lor“. De aceea, pentru şcoală, P. Poenaru cerea 
să se adaoge numărul stipendiştilor care veneau din familii sărace 5. 

O explicare a stării acesteia se poate găsi şi în lăuntrul 
Şcoalei. Vechia şcoală grecească, după care se orientă şi şcoala 
veche românească, eră adeseori barbară: Injurăturile, bicele, ţipe- 
tele copiilor erau aspectul obicinuit6. Uneori ştrengăriile elevilor 
erau călăuzite chiar de dascălii lor, cari ştrengăreau împreună — 
în 18227. 

În acest mediu în care o parte de elevi erau, fără îndoială, 
şi buni şi inteligenţi, Eliade aruncă aşadar idealismul său, cre- 
dința sa, patriotismul său: Linişte se făceă treptat; din 1822 înainte 
în Sf. Sava răsună zilnic, mişcătoare, caldă, Cântarea dimineții s; 


1 Revista română, 1861. vol. 1, p. 482. 

2 Vezi de exemplu, V. A. Ureche, /storia Românilor, Seria 1800, vol, 
V, p. 110 (Relativ la 1819). Pentru anul 1821, vezi scrierea lui Recordon, 
p. 108—114, care-i califică pe elevi ca nesupuşi, 

3 Muzeu național, p. 70. , 

4 Surprinzătoare este informaţia generalului Chr. Tell că la 1821 s'a 
ras cu puşca asupra lui Lazar şi că atentatorul a fost chiar un elev al 
dui! Vezi comunicările lui A. Papiu-llarian, în Familia, anul |. 

5 Pagina 40, 

ë Descrierile lui Gr. Pleşoianu, lui Eliade etc. 

7 Hurmuzachi, Documente, X, p, 514. 

3 Eguilibru, p. 233, în notă, 

despre ale cărei puternice impresii, târziu, raportă N. Rucăreanu!; 
şi ale cărei idei elevii cei buni ai lui Eliade le duseră în toată 
țara. Dacă Eliade a cântat: 

Din slava strămoşasca 

De am căzut, ne înalţa; 
elevul său, Gr. Pleşoianu, imitând pe maestrul său, traducând pe 
Fenelon, ziceă c'o face pentru a contribui să „ne întoarcem odată 
în mărirea vestiţilor noştri strămoşi din care am căzut“ 2. 

A trebuit să vie o generaţie de pseudopedagogi, pentruca 

idealismul Cântării să fie înlocuit cu copilărosul: 


Rataplan, rataplan 
Acuma ora sună 
În clas de a intrâ3 etc. 


Toată lupta culturală a lui Eliade nu ar fi fost cu putinţă 
fără protecţiunea activă a Domnului şi a boierilor, a câtorva 
boieri aleşi. 

Domn eră acum acelaşi Grigore Ghica, care fusese membru 
al Eforiei şcolare care a admis ca G. Lazăr să devie dascăl ro- 
mânesc la Sf, Sava. Protejând pe Eliade, Domnul — sosit în Bu- 
cureşti din 13/25 Septemvrie 1822 — protejă opera la al cărei 
început bucuros colaborase. Protecţia lui trebue să fi fost de mare 
preţ, deoarece Eliade îşi aduce mereu aminte de ea, de meritele 
Domnului şi mereu îl laudă pe acesta: Gr. Ghica a pus, zice 
Eliade (în 1840), „piatra cea dintâi a temeliei şcoalelor în limba 
patriei''4; subt Gr. Ghica Eliade a putut să lucreze în libertate 
pentru cultura limbei şi pentru deşteptares; de la 1822 până la 
1866 am avut o neîntreruptă epocă de progres 6. Pe Fliade Grigore 
Ghica îl vedeă foarte bine, povesteşte elevul lui Eliade, N. Russo; 
îl vedeă aşă de bine, încât el, Eliade, puteă să-i recomande Dom- 
nului pe marele boier Constantin Golescu! . 

În fondul atitudinei prietenoase a Domnului licăreşte, — pen- 
tru mine cel puţin —, ca izvor al atitudinei, impresia călduroasă 


1 În Muzeu național, p. 253 (Nr-ul din 23 Sept.). 

2 Prefaţa la Telemac, p. I—II 

3 Prefaţa la Ed. Laboulaye, Parlitul liberal. Bucureşti, 187, p. XX. 
Rataplanul lui V. A. Ureche se poate găsi în Colecţiunea de cântece a lui 
Cartu. Cântarea dimineții a fost cântată după muzica lui Esse, care tocmai 
trecuse prin Bucureşti, cu soţia sa, o cântăreaţă. V. A. Ureche Zstoria şcoa- 
lelor, |, p. 186 şi 221. 

+ Curierul românesc, 1840, p. 132. 

5 Legalitatea Nr-ul 7. 

6 L. c., N-rul 7. (Discursul de la. 1 Maiu 1866). 

pe care Eliade i-a făcut-o Domnului la înălţarea în scaun. Plin de 
„nădejde de un viitor mai fericit“, Eliade venise atunci înaintea 
lui, şi în faţa unei „numeroase şi prea cinstite adunări“ îl salu- 
tase ca restaurator al patriei!. Va fi vorbit cuminte şi fierbinte tâ- 
mărul de douăzeci de ani, care, din fuga sa, se întorsese să-şi reiă 
locul de la Sf. Sava. Va fi mulţumit simplu şi hotărît Gr. Ghica, 
care simplu vorbeă şi care, apoi, se ținù de cuvânt. 

Faţă cu Gr. Ghica Eliade îşi permiteă, câte odată, chiar şi 
mici îndrăzneli. Continuând un obiceiu vechiu, după care un dascăl 
cu câţivă elevii mergeă la Vodă să-i ureze de Sf, Vasile ori de 
Paşti, să-i ţie un engcomion, Eliade l-a ţinut odată chiar în faţa 
-divanului şi vorbi, în epoca aceea a chiverniselilor, despre virtute. 
„Văzu însă că eră o marfă ce nu se treceă“2. 

In astfel de împrejurări sumbre : în revoluţie, în mijlocul stre- 
inilor cruzi şi al molimilor posomorâtoare, în nesiguranța zilei de 
mâne, Eliade lucră la făurirea unei viitoare falange de profesori 
şi literați — pe care o şi alcătui — la înălţarea prin ei a țării 
întregi şi la întemeierea literaturii moderne, 

În timpul celor şase ani de profesorat la Sf. Sava Eliade a 
lucrat gramatica limbei române, a tradus pe Larmartine şi a pre- 
gătit „gramatica poesiei“, un manual de poetică. 

Dar lucrările acestea Eliade le-a trimis în lume abiă după 
ce amicii literari şi, poate politici, le-au criticat şi aprobat. Lucră- 
rile lui sânt deci expresia unei grupări intelectuale, care eră iden- 
tică cu toată intelectualitatea bucureşteană, întrunită într'o societate, 
despre care trebue să vorbim mai amănunţit. 

Statutele Societăţii literare (pe faţă) şi politice (în taină) în- 
temeiate la 1827, de C. Golescu şi I. Eliade Rădulescu, aveau ut 
singur articol politic: reforma sau reînoirea instituţiilor ţării; restul 
programei vorbeă numai despre şcoale, trâduceri literare, teatru na- 
țional, despre monopolul tipografiei şi 6 viitoare gazetă românească 
(sau de mai multe 2). Pentruca numai atâta să se poată face, tre- 
buiă să se lucreze, la 1827, pe tăcute, în taină! 

C. Golescu fusese membru al sociefății-literare şi mai mult 
politice-secrete de la Braşov, din a. 1821. Literatura de la Braşov 
chiar, nu este cunoscută, La Braşov boierii mai thult au petrecut, 


1 ea a lui Gr. Ghica în Culegere din scrierile lui î. Eliad. Bu- 
cureşti, 1836, 
2 Eliad, Ponia portativă, Critica, 1860 p. 10. 

decât au lucrat!. insă politică făcuseră. Date fiind numele comu- 
nicate de Eliade, nu încape îndoială că politica lor aveă şi o la- 
ture naţionalistă2, fără a încetă să fie deplin conservatoare. 


Întors din streinătate C. Golescu se întâlneşte cu Eliade. Amân- 
doi constată că au aceleaşi tendinţe şi se unesc, acum, în Socie- 


tatea lor literară. 

În sânul acestei societăţi „se formă o opinie naţională asupra 
celor necesare acestor popoli“ (Eliade): Societatea aceasta apăsă, 
astfel, asupra hotărîrei lui Gr. Ghica de a numi un comitet al re- 
formei politice — un merit politic. Ea apăsă, de sigur, şi asupra 
hotărîrii ca clasele şi profesorii de la Sf. Sava să se sporească şi 
ca Oltenia să fie atrasă în sfera culturii şcolare româneşti — un 
merit cultural. Societatea ascultă gramàtica lui Eliade, traducerile 
lui, le critică şi decise ea în unele chestiuni, cum reiese limpede 
din dedicaţia gramaticei — un merit literar3. 

In toamna anului 1827 Eliade fuge, de frica ciumei, la Go- 
leşti 4. In primăvara anului 1828 el pleacă de aici, la Sibiiu, ca 
să-şi tipărească gramatica. In timpul acesta Eliade îl învaţă pe Flo- 
rian Aron, la Golești, metodul lancasterian, după care trebuiă să 
se propună în şcoala care se înființă la Golești. Ca să colaboreze 
în aşă măsură la întemeierea unei şcoale, Eliade trebue să fi stat 
mai mult timp la moşia amicului său. Eu cred că de-acolo 
Eliade a plecat direct la Sibiiu, având în pungă suma (boierească) 
necesară la tipărirea gramaticei. Suma i-o dase „d-lui coconul 
Scarlat Roset“, elevul lui G. Lazăr. 

Eliade eră încă în Sibiiu, când Muscalii intrară în ţară, în 
Muntenia, în Bucureşti. In Bucureşti Muscalii ajunseră în 12 Mai 
1828. Deci în luna Maiu Eliade se află în Sibiiu, unde, până la 
aceă dată, stătuse aşadar numai două-trei luni. 


1 Vezi descripţia lui N. Soutzo (prinţul!) în memoriile sale scrise în 
limba franceză. 

2 In societate erau: Nicolae Văcărescul, Grigore Băleanul, Constan- 
tin Câmpineanul (viitorul om de încredere al lui Grig. Ghica-Vodă), ep. 
Ilarion Argeş, Emanuil Băleanu, Emanuil Florescu, R. Voinescul, Constantin 
Golescul, loan Câmpineanul. 

3 Societatea secretă mai crescii, în 1827, cu un singur membru, Stanciu 
Căpăţineanul. Secretul nu a fost, deci productiv. Mai ales că C. Golescu 
muri curând, — în Oct, 1830. — De aceea nu înţelegem pentru ce Eliade 
face caz de „secretul“ acesta, care va fi fost, în realitate, o simplă înţele- 
gere intimă între el şi C. Golescu şi care nu ar fi avut nevoie nici de ju- 
rământul teatral în faţa aitarului, al lui St, Căpăţineanul, la Golești, unde 
triumvirii s'au întâlnit la 1827. (Equilibru, p. 78)! 

4 Equilibru, p. 78. 

De la Sibiiu Eliade a trecut la Craiova — unde a văzut cum 
un ţăran, torturat de zilele de beilic, ucideă, lângă biserica Obe- 
deanului, pe cătana cCaimacâniei care voiă să-l mai ţie încă la 
muncă —; iar de la Craiova la Râmnicul-Vâlcii!; şi apoi, prin 
Piteşti-Goleşti, fără îndoială, direct la Bucureşti. 


GRAMATICA DE LA 1828. 
(Lecţie ţinută în 29 şi 30 Decemyvrie 1919). 


Gramatica lui Eliade a fost o operă salvatoare 2. Concretizând 
cu succes multe, îndelungate tendinţe de a da limbii româneşti o 
formă în stare să intre victorios în literatură, cu consimţământul tutu- 
ror literaților contemporani întradevăr chemaţi, gramatica lui Eliade 
a fost un triumf al aşteptărilor şi o satisfacţie a orgoliului naţional 
care-l aşteptă. Sosind într'un timp în care spiritul naţional, trezit mai de 
mult, fusese împins înainte de impetuozitatea sinceră a lui G, Lazăr şi 
de țărăneasca intransigenţă a lui Tudor Vladmirescu, gramatica 
încărcată de acelaşi duh naţional răsună departe, ca ecoul din vale 
în vale. Având curajul de a-şi desvăli conştiinţa valorii sale fără 
falsa sau dreapta modestie, care de obiceiu caracterizează începu- 
turile literare, ea se impuse cum un stăpân tare se impune casni- 
cilor săi. Ajutând şi nevoia învăţăturii practice a rândurilor ace- 
lora de elevi cari se aflau intro şcoală românească şi în curând 
în mai multe, gramatica birui repede în Muntenia, nu şi în Mol- 
dova, unde abiă o luptă deosebită o impuse provincialiştilor îndă- 
rătniciţi în graiul lor, care aveă însă, şi el, frumuseţile sale. 

Se deschisese şcoala lui Lazăr. Duşmanii, greci şi români, 
mişunau împrejurul ei: 1 se contestă putinţa de-a funcţionă con- 
testându-i-se limbii româneşti putinţa de-a exprimă idei superioare. 
Trebuiă, deci, să se formeze o limbă capabilă să exprime conți- 
nutul culturei superioare contimporane, științifice și literare: Acea- 
sta eră soluţia căutată, 

1. Soluţiunea găsită de Eliade în gramatica sa eră căutată 
chiar de mult, de la lenăchiţă Văcărescu; în timpul lui Eliade o 
căutau paralel feluriţi scriitori. Norocul şi talentul i-au rezervat-o lui. 


1 Curier de ambe sexe, vol, II, (ed. 2), p. 70. 
2 Titlul: Gramatică românească de |. Eliad, Dată la tipar cu chel- 
tueala d. coconului Scarlat Roset. 

Să vă demonstrez, deci, mai întâiu tendințele epocei, ideile 
mediului literar. 

A. Departe, în Moldova, Alexandru Beldimanu se plângea, 
chinuit, în prefața lui Numa Pompilie (1820): „Nenumăratele greu- 
tăţi ce am întâmpinat, glasul obștii că iaste cu neputinţă a, scrie 
întru o limbă necanonisită, mă aduseră la deznădăjduire“. Aşă, 
despre partea gramaticei/! Despre partea dicționarului dăm exem- 
plul lui Daniil Scavinschi, pe care C. Negruzzi îl lăudă, chiar în 
Curierul de ambe sexe, că a eliminat sistematic cuvintele streine, 
„lucru strein (= straniu!) şi nou într'o epocă când eră de bun gusta 
împestriţă limba“ !. lar cât despre ortografie, citez pe umilul Prale, 
care, pe la 1821, începuse a-şi scrie Psaltirea simplificând ortografia 
pe care, în prefața psaltirei, Dr. V. Popp o găseă (1827) cu „mai 
puţine litere şi cu mai sigură pronunție“. 

B. In Muntenia întâlnim aceleaşi opintiri: In cler, la boieri, 
la literați. Din cler: Kir Grigorie, episcop de Argeş, se plânge în pre- 
faţa Logicei (1826) că-i este greu a scrie filosofie, pentrucă „să- 
răcia zicerilor şi a numirilor“ ne ţine pe loc2; iar Chesarie al 
Buzeului încearcă, însă cu îndoieli, a împământeni (1825) vorbe ca: 
orizont, monument, patrie 3. Dintre boieri: Grigore Băleanul şi alţii 
lucrau pe la 1821 la un dicţionar român4; George Golescul făceă, 
tot pe-atunci aceeaşi lucrare, în timp ce lucră şi la gramatica sa 5. 
Cu greutăţiile limbei se luptă şi Constantin Golescu, amicul lui 
Eliade, care — întâlnind, în drumurile sale, statue şi cascade — 
chibzuiă mult cum să le numească pe româneşte; „ar fi trebuit să 
zăbovească ceasuri, socotindu-se de unde s'ar cuveni să le între- 
buinţeze“ ; şi aşă, neavând curaj, se simţi silit a lăsă limba ro- 
mână şi a scrie jurnalul călătoriei sale iarăşi în greceşte! Aceasta, 
înainte de 1828. Ideea de-a trece peste îndoielile lui C. Golescu şi 
a luă ce ne trebueşte din limba latină, cum va cere Eliade, îi licări 
şi lui lanache Papazoglu care, folosind (1825) cuvântul propriu, 
crede că trebue să-l motiveze: „nici crez a fi deocamdată alt cu- 
vânt pă rumânie curat“, În sfârşit, literaţii: Mămuleanul (în Carac- 
teruri, 1825) se plânge că nimeni nu a moştenit râvna lui lenă- 


1 Vol. II, ed. 2, p. 50. 

2 V, A. Ureche, /storia şcoalelor, vol, |, p. 115. 

3 Traian, ziarul lui B. P. Hasdeu, p. 204. 

4 Eliade, Equilibru, p. 75. 

5 Equilibru, p. 77. Insă mai amănunţit în scrierea colegului Dr. N. 
Bănescu, Jordache Golescul, 1910. 


5 

chiță Văcărescu; repetă că am întârziat cu desvoltarea limbei; şi 
— privitor la terminii trebuincioşi — cere să-i luăm din latineşte, 
pentrucă „vremea le va face cunoscute de obşte în neam“; dar să 
luăm numai ce va fi de lipsăl. 

Conchid: Toate minţile luminate ale păturei culte cereau 
aşadar reforma limbei, prin înbogăţirea ei cu vorbe trebuincioase 
nouei culturi care ne atingeă şi prin „canonisirea“ gramaticală. Și 
anume nu în Bucureşti numai, ci şi aiurea. 

Dintre toţi aceşti buni Români ai timpului Eliade se înalță 
cu un cap, cu două mai sus, şi după o muncă serioasă, îndem- 
nată, de sigur zilnic, de acel dor al mediului său, de stăruința şi 
visul acestui mediu, el întrupă gramatica sa. Fluturând-o de-asupra 
capetelor uimite, ar fi putut s'o declare steag al lor, prapor al lor, 
ar fi putut zice: Heureca!, şi ar fi putut încheiă: Acum părăsiţi 
confesiunile şi nesiguranţele, şi veniți după mine! 

2. Am spus undevă că Eliade o început să-şi scrie grama- 
tica sa la 1820. Deşi aiurea? el spune că a început-o în 1818, eu 
nu-l cred, cum nu-l cred nici, când, altădată, iarăşi, afirmă că 
a scris-o în 18233, 

În sprijinul anului 1820 aduc aici şi expunerea sa de la 1847, 
din Curierul românesct. EI ar fi fost, zice el, de 19 ani, aceasta 
ar face: 1821, când însă şcoala nici nu a funcţionat, deci în 1821 
nici nu eră cu putință s'o înceapă; elevii lui erau „de toată clasa 
şi toată vârsta“: aceasta indică începuturile şcoalei ; el eră un june 
neexperimentat: după 1821 nu S'ar fi putut zice aceasta despre 
Eliade, căruia în 1822 i se predă chiar direcţia şcoalei; pe-atunci 
el dădeă, fireşte, numai „o urzire, un ce neperfect, o nomenclatură 
dibuită, nesigură, efemeră“: aceasta m'ar face să cred că limpedele 
Condillac a intervenit abiă la 1820, ca să-l clarifice pe tânărul autor 
român, care se supuse acum, cererilor „unei gramatice universale, 
unei gramatice filosofice“. Cuvintele: universal şi filosofic îl indică 
pe Condillac, precum vom vedeă şi mai la vale 5. 

Susţinând deci, ca dată a începerii gramaticei anul 1820 şi 
considerând tendinţele arătate mai sus, putem acum afirmă că 


1 Paginele 55—56; 58—59; 62, 
2 in Biblice, p. XII. 
3 Lyrice, p. XLU. 
E 4 Taema 151. La 1860 repețită, cu anul 71820, de trei ori, în Critica, 
p. 27, 31. 
"5 'La anul 1820 ne duce şi C, R., 1840, p. 133: „Opt ani“ etc. 

Eliade a fost printre cei dintâi cari au simţit dorul epocei sale 
după o „canonisire“ a limbei românești. 

Dar în acelaşi timp, 1820—1828, Eliade a lucrat şi: aritme- 
tica, algebra, geometria şi trigonometria, după Francoeur; o geo- 
grafie politică, una astronomică; şi reguli de compoziție şi stil: 
Mult, foarte mult pentru un Singur om, 

În contra acestei opere întregi se vociferă din cauza ortogra- 
fiei, în care se îmbtăcă fraza nouă, terminul nou!; dar Eliade tăc ù 
şi făcu, până când vorbi în prefața gramaticei, în care, însă, a pu- 
fut vorbi de sus, ca un biruitor, 

3, Planul gramaticei lui Eliade este următorul : 


Grammatică romiînească, 


Dedicaţie I—IV. 
Prefaţă V—XXXIV. 


Gramimatică rominească, 


‘Ce este grammatic'a şi în cîte se-imparte? (1—8). 
Cap’ I. Pentru Substantiv’, (9—18). 
Cap’ II. Pentru Pronume. (18—21). 
Cap’ III. Pentru Adjectiv’, (22—32). 
Cap’ IV. Pentru Articolu (32—37). 
Cap’ V, Pentru Verbă (37—67). 
Cap’ VI. Pentru Partiţipie (68). 

Cap’ VII. Pentru Prepoziții (68—70). 
Cap’ VIII. Pentru Adverbu (70—71). 
Cap’ IX. Pentru Conjugativ’. (71). 
Cap’ X. Pentru Interecție (72). 


Partea a doa. 
Syntacs’, 

Cap” I. Syntacsul’ Substantivului (73—74). 
Cap’ II îi Pronumelui (75—77). 
Cap’ III. Concordenţa Adjectivelor cu Substantivele (78— 92). 
Cap’ IV, Syntacsul Articolului (83—84). 
Cap’ V. ý Verbului (84—96). 
Cap’ VI. j Partiţipii (97 —99). 
Cap’ VII „ Prepoziţiiloru (99—109). 


» Biblicele, p, 65. 

Cap’ VIII. Syntacsul Adverbului (110—111). 

Cap’ IX. »  Conjugativului (112—115). 

Cap’ X. Pentru Interecţie sau Syntacsul ei (115). 

Cap’ XI. Deprindere asupra Analysului grămmăticesc (116— 123). 


Partea a treia, 


1. Pentru Construcţie (124—126). 
2. Deprindere asupra Construcţii (126—128). 


Partea a paira. 


1. Pentru Propoziţii (129—140). . 
2. Deprindere asupra Analysului loghicesc (141—146).. 


Partea a cincea. 


Cap” I. Ce este Ortografia (147—149). 

Cap’ Il. Pentru Litere, Relaţia şi Pronunţi'a lor (149—154). 

Cap’ III. Intrebuinţarea Literilor” celor mari (154—155). 

Cap’ IV. Pentru Syllabe (155—157). 

Cap’ V. Pentru Semnele zicerilor' sau Prosodie (157—159). 

Cap’ VI. Pentru Puntuaţie (160—166). 

Caracteristica generală a gramaticei s'a dat, mai în urmă, în 
monografia lui Lazăr Șăineanu, despre Eliade ca gramatic şi filolog 
(1892) i. Vă rog a ceti acolo ce eu nu voesc să repeţesc aici.: 

Eu voiu vorbi, deci, numai despre influențele suferite de Eliade, 
despre izvoarele sale şi despre efectul gramaticei. 

4. Claritatea cugetării gramaticale eliadiste eu o deriv mai 
ales din studiul lui Condillac, din care două-trei capitole transpar 
în toate scrierile lui Eliade, nu numai în prefața gramaticei. 

Eliade, adeseori, şi-a numit gramatica sa gramatică filosofică. 
Şi anume: din cauza influenţei lui Condillac, a filosofului francez, 
de care el îşi da seamă că îl influențase serios. 

Condillac venise la noi prin Grecia. Grecii studiau de mult 
la universităţiile din Apus şi aduceau de-acolo idei nouă, Grecii 
care se opreau în Italia aduceau, de curând, influenţa abatelui 
Francisc Soave, pe care, la 1804 ori 1806, Gr. Constanta îl şi 
traduse în greceşte. Soave eră moralist, metafizician şi logician; 
dar în filosofia lui se află şi o gramatică generală. Toată opera 
lui Soave se răzimă însă pe Locke şi pe Condillac, Traducerea. 


1 Joan Eliad Rădulescu ca gramatic şi filolog. Bucureşti 1892, 

dui Constanta aveă patru volume, După ea a propus, în Bucureşti, 
Vardalachos, logica!! 

Grecii care treceau dincolo de Italia, în Franţa, se întâlneau 
cu filosofia lui Destutt de Tracy, ale cărui Elements d'ideologie (Pa- 
ris, 1817, ediţia a 3-a!), cuprindeau, în a doua parte, şi o grama- 
tică şi cu filosofia lui Condillac. Pe Condillac (Logica) îl traduse 
în greceşte Daniil Filipide, încă din anul 1800, 

Influența lui d'Alembert şi Condillac o primi şi Catargi, tot 
“grec, care, din îndemnul lor, se hotărî să preţuiască limba popu- 
iară, limba vorbită, Catargi găsi imitatori în Constanta, cel numit 
mai sus, în Filipide, Mesiodax, Christopol, Rigas2. Fireşte, Grecii 
bătrâni erau furioşi, că aceşti literați părăsesc scumpa lor grama- 
zică veche. Spre supărarea lor cea mai mare, un apostol al curen- 
tului nou se încuibă chiar şi în internatul de la Curu-Ceşme 
4 Constantinopol) unde intrusul Proios, elev al Italienilor, îşi atrase 
multă scârbă din partea bătrânilor conservatori. Dar elevii lui Proios 
ceteau cu plăcere pe Christopol, pe Soave-Constanta şi pe Filipide 3. 

Aşadar Condillac ne veni în ţară mai întâiu prin Greci; el 
ne veneă ca un protector al limbii vorbite, al clarităților şi înțele- 
gerilor logice neîndoielnice. 

Românii îl traduseră deci şi ei pe Condillac. Astfel marele 
ban Grigore Băleanu „a făcut să se traducă“ pentru Români o 
carte Cum trebue să se folosească din istorie un stăpânitor, pe 
care filosoful o scrisese pentru prințul de Parma. Cartea eră să 
fie o povaţă celor ce „se tărăsc după ideile părinţilor şi strămo- 
şilor*; eră să fie „darul cel mai mare care poate să facă un pa- 
triot naţiei sale“, ziceă, de sigur, Eliade în Curierul românesc 4, 
Eliade însuşi ne spune că şi el a tradus Logica lui Condillac 5, 

Adus de valul grecesc, Condillac a debarcat, deci, şi la noi; 
şi a devenit un autor cetit cu multă dragoste. Eliade îi ceti şi gra- 
matica, care cuprinde o analiză limpede a raportului între cuge- 
tare şi limbă, o analiză deplin lămuritoare pentru Eliade, 

De aici se derivă, aşadar, numirea de gramatică filosofică, 
ce i-o dă mereu Eliade. 


1 Despre Soave-Constanta, vezi C. Iken, Leukothea, vol, II, p, 81—82 

2 Leukothea, 11, 11 şi 12. 

3 Loc. cit., |, p, 237—245. 

+ 1829, 10/22 Mai, p. 37. 

5 V. A. Ureche, /storia şcoalelor, vol, IV, p. 475. — I. Eliade în Con- 
vorbiri literare, XII, p. 307. 

Titlul lucrării lui Codillac este: Grammaire dans laquelle or 
considere le langage comme un instrument qui n'est pas moins 
nécessaire pour penser que pour communiquer nos pensées. 

Gramatica lui Condillac — căreia autorul i-a pus în față um 
rezumat de psihologie — începe, din capul locului, din Avertisse- 
ment, cu accentuarea terminilor tehnici, o chestiune, care, la Eliade, 
revine meren, mereu: terminii tehnici, în arte, nu sânt de folos 
decât dacă sânt absolut necesari !. Ideea simplificării terminilor este, 
deci, dată şi de Condillac. 

Ca şi Condillac, Eliade împarte graiul, adecă arătarea ideilor, 
în pantomimă (Condillac: gestes), vorbire, scriere. 

Condillac trece apoi la analiza formării limbilor — altă prob- 
lemă, pe care Eliade o reiă mereu. Pentru Condillac vorbele sânt 
semne arbitrare ale ideilor; colecţiunea vorbelor este limba2. Ar- 
bitrarul acesta explică aproape toată opera lexică a lui Eliade. 
Discutând, adeseori, mai multe forme existente, ivite pentru aceeaşi 
idee, Eliade se pronunţă pentru una sau pentru alta; aduce mo- 
tive; dar uneori motivul este voinţa sa — aşă simte el, aşă vede 
el! — numai ea: Dacă arbitrarul este îngăduit, ca la Condillac, 
pentruce lumeă n'ar primi ce le propune el? 

Născute din trebuinţe ocazionale, limbile s'au făcut treptat, 
S'au sistematizat; şi în fiecare creier în creştere se sistemizează 
din nou, Paralel cu sistemul ideilor se desvoaltă sistemul cuvin- 
telor care le fixează3. Omul care câştigă cunoştinţe, are nevoie şi 
de „creşterea“ limbei sale“. 

La ideea nouă cuvântul nou — deci care cuvânt nou? — a- 
ceasta fusese şi întrebarea lui lorgovici — cine ştie dacă acesta 
nu l-a cunoscut pe Condillac, în Franţa, unde lorgovici se află în tim- 
pul revoluţiunei ?! — aceasta a fost întrebarea de fiecare zi a lui Eliade. 

Aceste simple principii domnesc în toate limbile; gramatica 
acestora este, aşadar, o gramatică generală, care se poate aplică — 
şi limbei româneşti. Gramatica specială priveşte numai particulari- 
tăţile: 1) de vedere; 2) de exprimare. La particularităţi Eliade eră 
foarte atent; ele îndreptăţeau hotărîrea lui de a alege, a rumâni etc.. 


1 Ediţia 1782, p. 4. 

2 Pagina 12—13, | 

3 «c'est donc dans le sisteme de nos idées, qu'il jaut chercher le sis- 
tâme des langues“. Pagina 17. 

4 — „de même lorsque les hommes aquierent des cannoissances, il leur 
faut une langue plus étendue“. Pagina 18. 


www.dacoromanica.ro 


I. ELIADE RĂDULESCUL 71 


Privind la capitolul al II-lea al lui Condillac, putem zice că 
el cuprindeă aproape toate ideile fundamentale pe care Eliade le-a 
aplicat apoi limbei româneşti, dându-le o desvoltare bogată. 

Felul cum Eliade descrie creaţiunea limbei sale ştiinţifice şi 
poetice, în scrisoarea de la 1836, cătră C. Negruzzi, este cea mai 
limpede aplicaţie la capitolul lui Condillac. Scrisoarea aceea este 
unicul izvor din care se vede cum a lucrat Eliade, ca un argintar 
închis în chilia sa, în fața unei ferestre care să-i dea razele so- 
lare, alegând, ciocănind, cioplind ce trebuiă să încânte lumea. Fe- 
reastra şi lumina i-o dăruiseră Condillac şi lorgovici. Muncitorul 
foarte inteligent, inventiv, pasionat, conştient de mărimea faptei ce 
săvârşeă, eră el, el singur. 

De la Condillac i-a mai rămas lui Eliade încă un mijloc, de-a 
se lămuri şi pe sine şi pe alţii, pe care ţin să-l pomenesc anume: 
Este revenirea la natură, la creațiunea naturală, după care să se 
orienteze aceea a lumii vorbitoare, a scriitorului. 

Eliade: „Filosofia a zis în totdeauna şi mai vârtos în zilele 
noastre, că tot lucrul să-şi aibă numele său... Adevărat că filo- 
sofia cea adevărată o dobândim privind la natură, logica limbilor 
şi a gramaticei, privind la copil când începe a vorbi“!,., Vorbind 
despre creaţiunea naturală, Eliade admite — şi el — ca prim izvor 
imitația, citând, desvoltat chiar, exemplul lui Condillac: tată, papă, 
apă, care la Condillac este, însă, numai papa?. Apoi, ca al doilea 
izvor, Eliade admite convenţia, care la Condillac este graiul gru- 
pelor sociale, pe care-l primim cum l-au desvoltat ele în meserii, 
în arte. 

O cercetare mai amănunţită a lui Condillac şi Eliade ar do- 
vedi că şi în cursul gramaticei însaşi se găsesc asemănări. De 
exemplu: la Eliade pronumele „sânt şi ele un fel de substantive“; 
Condillac: „Nous avons vu que je, tu, vous, nous sont des sub- 
staniifs, consacrés à un usage particulier...“ La Eliade articolele 
„sânt şi ele un fel de adjective“; Condillac: Les adjectifs... mo- 
difient... Or Particle concourt à modifier. C'est donc un adjec- 
tif, et on peut le définir, un nom adjectif, qui etc. 

Afirmaţiunea lui Eliade că, lucrând la gramatica sa, s'a spri- 
jinit pe Condillac, este dovedită exactă, 

5, Raportul său cu izvoarele româneşti ale gramaticei sale 


1 Curier de ambe sexe, l, 338. 
2 Grammaire, p. 31 şi Prefaţa gramaticei lui Eliade, 

Eliade l-a caracterizat, la 1847, vorbind anume despre verb astfel 1: 
„Sau scos timpii din haosul cel vechiu al unor gramatice scrise 
din casă, după școale vechi, şi nepuse în lucrare“, Adecă nici tim- 
purile conjugării nu mai sânt dictate de la birou, ci sânt ascultate 
din graiul „pus în lucrare“, real, Aceasta s'a făcut, însă, în tot 
cursul gramaticei, Acesta eră principiul său cel mai simţit. Însă eu, 
aici, nu pot expune amănunţit deosebirile dintre Eliade şi fiecare 
izvor al său. Eu nu fac istoria filologiei române, ci istorie literară, 
De-aceea pot fi iertat, să dau numai o caracteristică generală de- 
spre raportul lui Eliade cu izvoarele sale. 

Isvoarele gramaticale rumânești, „ştiute“ de el, au fost ur- 
mătoarele2 : 

1. a lui Samuil Clain, care „a cunoscut și-a scris forte bine 
limba românească“ (Viena, 1780); 

2. a marelui ban loan Vâcărescul (Râmnic, 1787), care-i „cel 
dintâiu. în țara rumânească ce a deschis drumul Rumânilor spre cul- 
tura limbii“ 8; 

3. a lui loan Molnar, rumâneşte cu nemţeşte (Viena, 1788); 

4. a lui Radu Tempian (Sibiiu, 1797); 

5. a lui George Șincai, cu litere latineşti (Buda, 1805); 

6. a lui Anton de Marchi, româneşte cu nemţeşte (Cernăuţi, 1810); 

7. a lui Mihail Boiagi, gramatica macedo-românească, cu li- 
tere latineşti (Viena, 1813); 

8. a lui Constantin Diaconovici Loga din Arad, (Buda, 1822); 

9. a lui Andreas Klimens, româneşte cu nemţeşte (Buda, 1823) şi 

10. a lui loan Alecsi cu litere latineşti (Viena, 1826). 

Afară de aceste gramatici Eliade mai citează 

1. pe Petru Maior, tratatul despre ortografia românească şi 
dialogul pentru începutul limbii româneşti (vezi Dicsionerul de la 
Buda, 1825); 

2. pe Paul /orgovici, Observările tipărite la Buda; 

3. pe Nicolae Maniu, Ortoepia latinească, românească, nem- 
țească şi ungurească o „carte folositoare“, care-a „stricat rândul 
slovelor“, scriind mai întâiu slovele mai lesne de scris, apoi cele 
mai grele şi în sfârşit diitongii, şi de-aceea a trebuit să sufere de- 


1 C. R., 1847, p. 158, 159, În Critica (1869) la p. 19. 

2 Prefaţa, p. XVIII, XXX şi XXXI. Prefaţa a fost scrisă în Sibiiu, 
după ce corpul gramaticei fusese tipărit, 

3 „Tatăl gramaticii noastre“, îi zice Curierul românesc din a, 1839, p, 327. 

faimarea că-i „raţionalist şi ateu“, căci doară nu înzadar se zisese 
„Eu sânt alfa şi omega“!! 

Izvoarele gramaticale româneşti ale lui Eliade au fost conte- 
state de Lazăr Şăineanu2, care afirmă: „El (Eliade) citează, în 
treacăt, şi pe gramaticii şcoalei ardelene, dar influenţa lor asupra 
lui Eliad cade într'o epocă posterioară publicării gramaticei sale“. 
Să fie adevărat? Ori, scriind astfel, L, Şăineanu se făceă numai 
ecoul unei sportive înclinări literare, pe-atunci destul de vii în Bu- 
cureşti, că nu din Ardeal a venit cutare idee, că şi înainte de G. 
Lazăr au fost şcoli româneşti (însă de ce fel?!), că Ardealul este 
greoiu etc.? Mi se pare că d. L. Schein-Șăineanu făceă chiar bu- 
curos acel sport. Se însinuă, deci, ideea că, scriind prefața în Si- 
biiu, Eliade, cunoscându-i de curând, i-a citat şi pe Ardeleni, în 
treacăt! 

D-lui Lazăr Schein-Șăineanu îi scăpase textul din care reiese, 
că încă din şcoala grecească, dinainte de 1818, Eliade ceteă pe 
Petru Maior, de care se entuziasmă3. Ji scăpase şi textul, că „de la 
1822“, împreună cu Țichindeal strigă „până astăzi“ — adecă timp 
de 36 de ani: „Unit sau neunit, una sântem noi toți Românii; 
aceeaşi origină, aceeași limbă şi acelaşi Dumnezeu avem“ 4. Îi scă- 
pase, poate, şi regretul său cel mare că P. Jorgovici — pe care-l 
cunoscuse — este aproape necunoscut în principate5, indicând 
astfel mulțumirea sa, mândria sa că îl cunoaşte. La 1839 Eliade 
arătă chiar însuşi ce părți din lorgovici l-au influențat pe el mai 
ales 6: „Metodul însă cum îl dă el a se cultivă limba şi a se îm- 
bogăți, frumoasele şi folositoarele observaţii asupra limbii sânt şi 
vor fi totdeauna vrednice de cinste şi de urmat“. El le urmase! 
lar cât despre G. Șincai, P. Maior şi S, Clain, în total, deci des- 
pre şcoala lor latinizătoare-ardelenească, nimeni nu sa pronunţat 
mai cald decât Eliade. Să-i cinstim morţi, zise el odată, pentruca 
prin cinstirea lor să învăţăm a cinsti şi pe cei vii — aluzie la 


1 Aceasta insultă i se aruncase şi lui Eliade, 1822, când a tipărit ta- 
blele lancastrice cu ortografie simplificată. 

2 In loan Eliad Rădulescu ca gramatic şi filolog, Bucureşti, 1892, p. 11. 

3 „Ţi-aduci aminte“, scriă Eliade lui P. Poenar, „când a ieşit /storia 
pentru începutul Românilor a fericitului Petru Maior, cum o cefeam împre- 
ună, şi câte idei frumoase deşi copilăreşti, se frământau în capetele noa- 
stre“? Curier de ambe sexe, vol. II, ed. 2. p. 238. 

+ Naționalul din 1858, p. 381. 

5 Curier de ambe sexe, v. Il. ed. 2, p. 79. 

6 Curierul românesc, 1839, p. 209. 

sine, continuatorul !; iar aiurea2: „Mai bine preferă a se rătăci ca 
Maiorii, Clainii şi Șincaii decât a se 'arătă nerecunoscător acestor 
bărbaţi“. Acest mare respect al lui Eliade izbucni odată, la 1868, 
într'o formă clasică. A. Papiu-llarian cetise, în Academie, biografia 
lui G. Şincai. Terminând, Eliade, preşedintele se ridică şi zise: 
„Domnilor, astăzi e ziua cea mare în care se eterniză memoria 
lui Georgiu Şincai, unul dintre cei mai mari Români, martir al 
românismului. Să trăiască România!“ Insă aşă voibeşte numai su- 
îietul care a simţit adânc influenţa adoratului său — Şincai! 

Nu este, deci, greşit şi nedrept să se crează că aceă lungă 
listă de Ardeleni, citați în prefața gramaticei, a fost tipărită din 
auz, nu de un vechiu cetitor atent, entusiast ? 

De la Ardeleni Eliade a primit orientarea energică spre lati- 
nitate; de la ei a primit convingerea că numai limba latină şi lim- 
bile romanice pot fi izvor de creştere a limbii româneşti; de la ef 
şi-a întărit şi curajul de-a simplificà ortografia, ` i 

La 1870 Eliade a publicat o lucrare ortografică3. În ea el in- 
voacă, predecesori pentru principiile sale, pe Clain, Şincai, Körösi, 
Budai, Maior. Este o întoarcere la cetiri din tinerețe. Înainte de 
1828, însă Eliade fusese cevà mai rezervat, mai critic. Deoarece, 
în prefaţă +, el zice: „Aici îndrăsnesc a vorbi pentru frații noştri 
din Transilvania şi Banat, cari sânt vrednici de toată lauda pen- 
tru ostenelile şi silința ce pun pentru literatura rumânească. Pentru 
ortografie însă, care voesc să o introducă scriind cu litere latinești, 
bine ar fi fost să urmeze duhului italienesc, adecă a scri după 
cum vorbim“; adecă nu după „derivație“, cum adaoge mai la vale. 
Eliade eră, la 1828, fonetist; nu ţineă la etimologii; dar cetise pe 
etimologişti. 

În raza foneticei îl ţineau discuţiile filologice ale Grecilor, 
despre care am vorbit; îl ţineă dragostea viului graiu cules din 
gura poporului cu care Eliade stase mult de vorbă; îl ţineă litera- 
tura bisericească, de la Mateiu-Vodă încoace, pe care el o ceteă 
acasă, însă şi în bibliotecele de la Cernica şi Căldurăşani, pe care- 
le cercetă 5; îl ţineă acel neîntrecut bun simţ pe care îl lămurise 


1 Curier de ambe sexe, vol I, ed 2., p. 399. 

2 Loc. cit, vol IV. Vezi şi îndemnul la cetirea lor în prefața ediţiei: 
lui Țichindeal, p. XII. 

3 Principii de ortografie. 

4 Pagina XVI. 

5 Biblicele, p. IH—IV. 

filosofia lui Condillac, îl țineà şi autoritatea lui Ienăchiță!; îl țineau 
amicii lui, cari se străduiau alături cu el, George Golescu şi lancu 
Văcărescu: gramatica-manuscript, a lui G, Golescu, Eliade o ci- 
tează la pagina 66 a gramaticei sale, unde trimite la desluşirile 
lui despre verbe. 

Privind la acest cald fel de a cunoaşte tot ce s'a scris de- 
spre limba românească, toată literatura acestei limbi, mi se pare că 
am dreptate să afirm că Eliade eră o putere mare de entuziasm şi 
de muncă, că el se simțeă un erou creator şi că în amintirea acelor 
opintiri reuşite, pe care numai el le făceă, trebue căutată originea 
psihologică a mândriei sale de mai apoi, a repetatei afirmaţii că 
el ne-a făurit limba ce-o scriem. 

Intre Ardeleni cel mai simpatie i-a fost, lui Eliade, P. Ior- 
govici, pe care, la 1839, l-a şi reprodus în întregime2. Trei ani 
mai înainte Eliade i se închinase lui lorgovici, numindu-l „întâiul 
şi vrednicul de vecinică pomenire literator român3“, căruia în 
cazul de faţă, îi contestă însă vorba ziditor, pe care Eliade ar fi 
înlocuit-o cu creator sau, mai bine, cu vreun derivat nedescoperit,- 
încă, din „facerea lumei“. Dacă Eliade propune să ne împrumu- 
tăm de la maica noastră (latina) şi de la surorile noastre, spre a- 
ceastă hotărîre l-a purtat mai ales lorgovici 4. Cum limbile se adaog 
prin ştiinţe, prin terminii tehnici, Eliade discută mereu; discutase 
şi lorgovici, care citează doar alte ştiinţe: Logica, Fizica etc. 

6. Ideea simplificării ortografiei şi chiar încercările de simpli- 
ficare sânt mai vechi decât gramatica lui Eliade. 

Insă simplificările lui au făcut sensaţie; şi de la 1822 ele a- 
prinseră discuţiile capetelor strâmte ale bogoslovilor bucureşteni. 
Sensaţia o produsese întâia foaie a tabletelor lancasteriane tipărite 
de Eliade şi de Daniil Tomescul, în tipografia de la Cişmeaua lui 
Mavrogheni5: În acele tablete apăruse ortografia „dracului“, ziceau 
ortodoxii, de a căror înoptare a minţii şi azi ne mirăm încă. De 
atunci deci, de la 1822, începuse lupta sa, pornită tot din Sf. Sava. 

Societatea literară de la 1827 a pus mult temeiu pe aceleaşi 


1 Afirmația vechiului V. Gr. Pop, din Conspectul sau, faimos odată, 
p. 72: că gramatica lui Eliade este o simplă refacere a lui lenăchiță Văcăâ-— 
rescu a fost o probă de ignoranţa a lui Pop. 

2 Curierul românesc, p. 209—212. De la 10 Aprilie înainte, 

3 Gazeta teatrului naţional, 1836, p., 104. 

4 Eliade, p, XXVII; lorgovici, p, 86. 

5 Biblicele, p. 65. 

trebuinţe ale elevilor, de la care pornise şi Eliade; s'au scos lite- 
rele, „ca să nu facă greutate nevinovaţilor prunci“ 1. 

Sprijinul societăţii Eliade îl citează cu recunoştinţă. Le-a „go- 
nit o soţietate întreagă“, notează el2, adăogând imediat că „glasul 
soţietăţii este glasul norodului“. 

Și el şi societatea nu curăţiseră, însă, tot ce merită să cadă. 
La a doua ediţie Eliade eră hotărît, să mai curețe. Insă principiul 
se descoperise, se practicase. 

Principiul îl citez exact 4. 

„Inlesnirea sai greutatea acestui meșteșug” stă în felurimile 
dle sunete și literi ce o limbă are, și în felurimile de litere ce arăt 
tot un sunet”: şi asupra acestii pricini după urmă, noi în Orto- 
grafia noastră, de mai avem” puțină greutate, trebue să rămînem” 
îndatoraţi domnitoarei prejudecăţi şi credinţi deşarte, ce cu mare 
luptă și osteneală ne apără și ne păstrează acest prețuit, și vred- 
nic de cinste lucru, o greutate zic”, de foarte mare și nepovestit' 
folos’, care ne poate face atît de înţelepţi și bine credincioşi cu 
«Cît ne am” putea deosebi de cei'lalți, cînd numai aceasta o vom ști. 

„Să punem că această prejudicată împrotivinduse toť me- 
re cu mare muncă, va osteni o dată şi nu va mai putea răsufla ; 
atunci fieşte care literă la noi nu ar’ avea de cît numai unu şi proprii 
al său sune? sai glas’; și așa, ca să formăm' un Symbot', sin- 
gura pronunție a limbi noastre este care să ne învețe, ca să" 
„scrim de osebit, și ca săi păzim oare care reguli ce etymologi'a 
dui le cere, aceasta o păstrează în sine, și în tăcere ne arată 
partea cea din tiiù“. 

Principiul eră fonetic: un sunet, un semn: obscur rămânea 
adaosul „etimologic“. 

De la 33 de cirilice Eliade porni spre cele 24 strămoşeşti; i, 
«0 şi u nu se mai scriseră în câte două feluri; dar y rămase, ca 
în: sylabă, tyrannie; grecescul tita pieri ca strein cu totul Româ- 
milor; se scrise cs şi ps; în loc de u mut se puse un semn: '; etc. 

Indemnul ortografic al gramaticei a fost răsturnător. Dar 
dumea rezistă energic. Totuşi: La 21 August 1831 stăpânirea po- 
unci ca slovele să fie româneşti, iar nu streine, scrise în rând, ca 


1 Pagina 150, 

2 Pagina VI. 

3 Pagina XIV. 

4 Paginele 147—166: Pentru ortografie; principiul, la p. 148. 

la tipar, nu aruncate în etaje!. Eliade însuşi reveneă mereu la che- 
stiune; de ex. în 1839, de câtevă ori2. In 1839—1840 Eliade con- 
stată, anume, că şi în şcoale ortografia variă strajnic3. Lumea 
auzi cuvântul; şi în 1844 (2 Martie) profesorii ieşeni hotărîră să-şi 
unifice ortografia 4. Dar tocmai acum Eliade, italienizatorul, încărcă 
iarăşi buchile 5. Indemnul fusese tare, însă, precum vedeţi, timpul 
definitiv întârziă şi din vina vechiului simplificator. Oscilările con- 
tinuă. La 1856 (15 Martie) se introduc în şcoale literele latineşti; 
dar — la ministerul de războiu, Al. Golescu aduce înapoi, în 1859, 
literele chirilice 6, 

Fliade însuşi se va ocupă, din nou, cu ortografia în Acade- 
mie, la 1867, cerând, ca și la 1828, să se fixeze întâiu gramatica, 
apoi ortografia (11/23 August). In timpul acesta Eliade nu mai con- 
duceă însă, nu mai puteă să conducă, nici nu aveă drept să mat 
conducă 7. 

Dacă Eliade ar fi stăruit neabătut asupra principiului fonetic 
de la 1828, autoritatea lui l-ar fi impus şi urmaşilor mai repede, 
mai neclintit; şi astăzi, răsfoind gazetele şi revistele vechi nu am 
aveă neplăcerea să trecem cu ochii peste tot felul de discuţii or- 
tografice fără nici o rațiune. 

7. Gramatica lui Eliade şi-a făcut loc pe două drumuri: prim 
şcoală şi literatură. 

Prin școală: Petrache Poenaru, directorul şcoalelor, a consta- 
tat — la 1832 — că gramatica lui Eliade învăţă pe tineri „cu în- 
lesnire a-şi regulă ideile şi expresiile în limba părintească “8. Un 
pedagog bun, profesorul loan Popp, pe care însuşi Eliade l-a apre- 
ciat, ca profesor la Sf. Sava, de pe la 1825, a dat o prescurtare 
a gramaticei lui Eliade, în 1835, pentru începători. Este: Grama- 
tică rumînească, tipărită cu cheltuiala din casa școalelor publice 
și priimită în clasurile de începători. București. In tipografie lut 


Revista română, 1862, p. 462. 

2 C. R, p. 85, 206, 286, 

3 Dacia literară, 1840, p. 236, luă notă de constatare. 

4 Foaea pentru minte, 1844, p. 156. 

5 C. R., 1847, p. 12. 

6 Dâmbovița, anul |, p. 324. 

7 Mângâierea lui în Principii de ortografie, p. 19, că ortografia lui 
(oricare) i-au adoptat-o I. D. Negulici, N. R. Locusteanul, I. Râureanul, N. 
Rucareanul, C. Canella (Vocabular), Ştefănescu (o aritmetică de şcoală pri- 
mară), C. Demetriade (Curs de declamaţie) etc., este o naivitate. Astfel de 
scriitori nu fixează ortografii autoritare ! 

s V, A. Ureche, /storia școalelor, vol. I, p. 189. 

Eliad. 1835!. Ca manuscript, în Craiova şi Slatina, pătrunsese 
dinainte de 1828. 

Relativ la timpul când se va fi învățat gramatica lui Eliade, 
în Craiova, Gr. Pleşoianu indică, în prefața la Aneta și Luben (p. 
28—30), că gramatica se predă în şase luni; după aceea începeau 
ştiinţele; apoi urmă limba grecească, italiană, franceză. Va fi fost 
tot aşă, exact aşă, în şcoala lui? 

În Ardea! gramatica lui Eliade şi prescurtarea lui I. Popp au 
pătruns mai puţin şi mai târziu. De aceea G. Bariț se plângeă2 că 
„gramaticele cele mai nouă şi mai bune a DD. Eliad şi Pop din 
Bucureşti abiă ne sânt cunoscute din nume“, nouă Ardelenilor3. 
Aici ideile lui Eliade pătrunseră, deci, mai ales prin polemicele 
literare, pe care Foaea pentru minte le întrețineă cu atâta pasiune, 
încât, pe la 1838, şi literați, şi public îi cereau redacţiei să mai 
înceteze cu filologia şi să facă o revistă mai populară. 

În țara Bucovinei prefața de la 1828 a fost reprodusă abiă 
ia 1850, în Bucovina fraților Hurmuzachi, care se ocupă foarte 
mult de problemele limbistice ale naţiei noastre 5. 

Aceasta a îndemnat şi pe Zimbrul din laşi să-i dea atenţie 6 
(gazeta din laşi imitase şi în alte privinţe pe cea din Cernăuţi). De- 
altfel atenţia Zimbrului veneă târziu, după a lui C. Negruzzi şi G. 
Săulescu, care discutaseră gramatica lui Eliade între 1836 şi 1840 
cu multă pasiune. 

Prin literatură: Scriitorii români din Bucureşti, cari aproape 
toţi erau şi membri, împreună cu eforii lor, ai Societăţii literare 
(1827—1828) luaseră personal parte la discuţia gramaticei. Ei au 
Susţinut-o, în urmă, şi în scrierile lor. Citez, în această privinţă, 
numai pe Simion Marcovici, care în prefața traducerei lui Gil Blas 
(1837) vorbeşte despre ideile gramaticei, numindu-le idei „foarte 
fireşti şi foarte simple“. 

Mai mult decât oricine le-a susţinut Eliade însuşi, începând 


1 Anonim! Însă pe E. Popp îl numesc, ca autor, catalogul Bibliotecei 
centrale; şi al librarilor bucureşteni de pe la 1838. 

2 Foaia literară, 1838, p. 7. 

3 Întâia amintire a gramaticei la noi, se găseşte în Ştefan P. Niagoe, 
Calendariu romanescu pe Anu-l de la Cristos 1829. |n Buda, pagina 112. 
Niagoe este caligraful care a trecut apoi la Bucureşti, unde a fost slujbaş 
Aa postelnicie, amic al lui Iancu Văcărescu etc. 

4 Curier de ambe sexe, Il, ed. 2, p. 67. 

5 Pagina 105, 

6 1851, p. 363. 

în 1836, în scrisorile către C. Negruzzi! în Curierul românesc; 
în Curierul de ambe sexe; în polemicele sale neobosite, în care-şi 
apâră creațiunea sa. Paralel cu scrisorile către C, Negruzzi mergea 
corectura, în sensul său, a Henriadei traduse de V. Pogor moldo- 
veneşte; mergeă reproducerea unei bucăţi din A/bina românească 
şi adnotarea ei limhistică în Curierul românesc, la care răspunse 
aspru G. Săulescu 2, 

În Moldova tendințele care nu-i luceau lui Alexandru Beldi- 
diman le reluase, la 1829, A/bina lui Asachi, Asachi în întregime3. 
Dar monstruosităţile Albinei par azi nişte formaţiuni fosiliare: șese- 
lunia (= semestru) corposurile, istorisire pentru morți (= necrolog) 
etc. (1831). Doi ani mai târziu un anonim ia notă despie ideea 
Bucureştenilor — adecă a lui Eliade! — de a formă din toate 
„dialectele“: româneşti o limbă românească generală; dar Albinei, 
(Suplimentul la nr. din 7 lanuarie 1833/1834) ideea i se pare „mai 
că neputincioasă“; admite însă limba bisericească ca model ge- 
neral, — exact ca Eliade; admite terminii tehnici pentru ştiinţe şt 
meşteşuguri, — exact ca Eliade; deci admite — pe Eliade, în 
principiu, făcând rezerve numai în amănunte. In timpul acesta C. 
Negruzzi părăseă aproape toate rezervele, deveneă bucuros elevul 
lui Eliade pe care îl întrebă când de una, când de alta şi se con- 
stituiă, în Moldova, soldat al unităţii limbii literare, cerute de- 
stul de impetuos de amicii săi din Muntenia. 

„Domnul meu“ — îi scrieă Eliade lui C. Negruzzi — „de 
voeşti a primi de baz a scrie cu litere limba română, iar nu mun- 
fenească sau moldovenească . .. atunci trebue a ne aduce aminte 
că nu sântem numai not Români; trebue a lepădă egoismul; tre- 
bue a cercetă limba în general, a o aveă de dascăl gia fi tălmaci 
ai cuvintelor şi consecinţelor ei; şi nimic de la noi, decât o clasi- 
ficare şi o înregistrare a vorbelor, cum şi un fel de expoziţie a- 
semene unui artist cunoscător de tablouri preţioase în amestec şi 


1 Se pot găsi şi în Convorbiri literare, 1878, p. 305, 375 şi 417; 1879, p. 
77, e Data lor a fost 27 lulie şi 15 Oct. 1836; 3 Martie 1837; 28 Apri- 
lie 1839. 


2 Foea peniru minte din Ardeal reproduse toată polemica în 1839 (30 
Julie) p. 245; (15 Oct.) p. 329; (22 Oct.) p. 337 etc. — Alte indicațiuni, la 
N. lorga, Istoria literaturii româneşti în veacul al XIX-lea. 

3 Albina românească (1829) vorbeà în Inştiinfare despre datoria de a 


aduce limba vorbită de mai mult de patru milioane de Români /a gradul 
deplinirei. 


www.dacoromanica.ro 


80 G. BOGDAN-DUICĂ 


fără orânduială, ce aşezându-le după regulă şi după preţul lor, le 
arată amatorilor 1“. 

Nimeni nu puteă pricepe, pe-atunci, pe Eliade mai bine decât 
C. Negruzzi. În curând M. Kogălniceanu se va asociă la opera 
aceasta; în curând, după 1840, abiă va mai fi de nevoie să se 
certe lumea pentru o idee biruitoare. Bătrânul Bălşucă puteă să tot 
strige în adunare (1842) că se strică limba?, limba înaintă și în 
Moldova spre formele de astăzi. Ea începu să intre şi în admi- 
nistrație : În 1844 Anastasie Panul, preşedintele tribunalului din 
laşi, duce lupta cu vechii termeni „varvari“ judecătoreşti şi publică 
Chiar glosarul său, care voiă să ne scape de vorbe ca: cinovnic, 
piser etc.3. În 1847 prinţul N. Suţu cereă, şi el, o limbă româ- 
nească bună în justiţie. Între cei doi ani citați, 1844 şi 1847, 
Alecu Russo vorbeşte încă despre ,„,moldovenie,“ dar numai în faţa 
abuzului lui Tr. Laurian; el însuşi, în stilul său, nu mai este Mol- 
dovean curat. 

Pe drumul către unitate, deschis de gramatica şi polemicele- 
lui Eliade, eram acum chiar departe. 

În Ardeal efectele operei lui Eliade se desvoltau paralel, dar 
mai domol. Ardealului îi lipseă un Negruzzi! Însă principiile lui 
Eliade erau bine susținute. G. Bariț, însuşi declară că consimte cu 
un anonim (T. Cipariu), care în Foaia literară făcuse lui Eliade 
parte de lauda că este cel mai aproape de adevăr$. Peste cinci 
ani, Foaea 6 reveneă admițând metodul lui Eliade de-a „îmbogăţi 
limba 'mai mult din Sine, prin compuneri şi derivații“, pentruca 
astfel să avem nevoie de cât mai puţine cuvinte streine. În 1847 
Eliade aveă chiar un succes deosebit: Curierul de ambe sexe fu- 
sese pentru Organulu luminărei o încurajare ca să introducă cu- 
vinte latineşti şi terminaţiuni; lumea protestă; atunci Organulu se 
hotărî să lămurească de ce scrie aşă; şi — astfel începu o fai- 
moasă cercetare Principia de limba și scriptură". Indemnul latinist, 
primit de Eliade din Ardeal, se întorceă iar în Ardeal, ca să spri- 
jinească chiar pe T. Cipariu! 

4 Convorbiri literare, vol. XV, p. 349. 

2 Th. Codrescu, în Arhiva de la laşi, vol. If, p. 343, 

3 Gazeta de Transilvania, 1944, p. 347. 

+ Tot acolo, 1847, p. 394. 

5 Foaea pentru minte, 1838, 10 Dec. 

6 1843, p. 407. 


7 Organulu eră redactat de T. Cipariu, I. |. Mány şi A. Pumne. Pen- 
tru ştirile date vezi p. 8 şi 16. 

In Muntenia sta de strajă însuşi Eliade. Trei generaţii au 
seris ca el în gramatică, afirmă cu mândrie el, la 1859!. Cele trei 
generaţii trăiseră. însă, cu interes toate po'emicele maestrului: şi 
„cea de la 1830, din Repede aruncătură de ochi, şi cele de la 1835/36 
din Gazeta teatrului naţional şi din Curiere, şi cea de la 1839, cu 
Pământeanul?, care — cu toată opunerea lui — admiteă totuşi, 
ca şi Eliade, că fonetica trebue să decidă mai mult decât eti- 
mologia. 

Văzând şovăirile unui Petre Înlesnitoru şi opunerile unor 
sciitori talentați, dar aderenți ai limbei slavonite — ai slavei, nu 
ai gloriei, cum se exprimă Eliade — acesta socoti la 1839, că o 
nouă ediţie a gramaticei ar fi oportună, transcrisă în litere latineşti, 
adecă „strămoşeşti“3. Publicaţia trebuiă să continue îndemnurile 
vechi, spre bine, căci bine de tot încă nu eră, nici după Eliade4. 

Perfectă-neperfectă, Eliade se mândreă, însă, cu ea. Mo- 
mentul acesta este caracteristic. Nu pot să-l las nerelevai. Pe când 
italienismul fierbeă încă în el — acel Paralelismu care i-a devenit 
fatal, care aveă să-i răstoarne propria sa operă trecută — Eliade se 
lăudă cu trecutul. Aveă, ca Ianus, două fețe, două vederi; dar una 
nu ştiă de ceealaltă. El mergeă spre absurdităţi, dar cu trecutul se 
lăudă 5; „Această limbă. astfel cum se scrie astăzi, de cei cari o 
cunosc, este a mea ; din cărțile acestea, din care se încheie mica 
literatură a acestui principat trei părți sânt ale mele, scrise de 
mine sau tipărite cu averea mea, cu averea copiilor"... Pe-atunci 
Eliade începi! a vorbi şi despre geniul limbistic, care vine din 
veac în veac6; de-atunci ideea aceasta nici nu-l mai părăsi: de- 
spre geniu el va vorbi iarăşi, la 1868, în Curs intregu de 
poesie1; că el ne-a dat limba, ne-o va spune şi în prefața la tra- 
ducerea lui Dante 8. 

Vorbind, la 1854, despre opera această mare limbistică, literară, 
despre toate opintirile lui Eliade de-a ne curăţi limba de elemente 
streine, de-a o româniză popular şi bisericeşte, D. Bolintineanu, care 
deschise ochii săi critici şi estetici la 1840—1842, ne spune că 
Biblicele, p. 66. 
lulie, 31. No. 9. Articolul lui Petre Inlesnitoru,. 

Curierul românesc, 1839, p. 206. 

Curierul de ambe sexe, vol. ll, ed. 2, p. 247, 252. 
Curierul românesc, 1840, p. 133. 

Curierul de ambe sexe, vol. Il, p. 284—285. 


Paginele XXVII—XXXIL 
8 Pagina 239. 


TUR DID m 

opera aceasta îi câștigase lui Eliade o popularitate imensă; şi că 
polemicele ce-au urmat au contribuit cu deplin succes ia răstur- 
narea Slavismului din limbă”. 

Veni însă exagerarea; veni Paraleiismu cu limba italiană ; 
Eliade deviă. Totuşi vechea direcţie eliadistă persistă în lumea ce-o 
îmbrăţişase cald. Din acest punct de vedere foarte interesant este 
un act oficial de la 1847, al epitropiei învățăturilor publice, care 
susțineă energic limba bisericească şi admiteă neologismul „numai 
la lipsă de cuvinte“ 2. 

Pentru desvoltarea ulterioară a limbii lui Eliade şi a filolo- 
giei sale se va ceti Para/elismu din 1842 şi Critica de la 1847, în 
care el însuşi îşi critică gramatica sa, în Curierul românesc, re- 
produsă în volumul de la 1860 al Bibliotecei portative. 

Dar acum V. Alecsandri umpluse de versuri şi proză Propă- 
șirea, Gr, Alexandrescu eră la ediţia sa din 1847, D. Bolinti- 
neanu eră un adorator al lui Alecsandri. Peste Eliade cel de-acum 
se trecuse înainte, păstrându-se, însă, tot drumul lui ce? de la 1828! 

8. O lature frumoasă a gramaticei lui Eliade a fost patrio- 
tismul ei cald, încrezător. 

Din antagonismul faţă de Fanarioţi, din îndemnurile mânioase, 
răzvrătite ale lui G. Lazăr, Eliade îşi alcătuise un patriotism foarte 
viu. El devenise un apostol. Apostolatul îl practică şi prin grama- 
tică. Inchipuiţi-vă o frază ca aceea citată mai jos scrisă pe o tablă 
neagră şi explicată întâiu ca înţeles, înainte de-a se explică sin- 
taxa sau formele gramaticale. Va fi fost frig în ruinele Sf. Sava; în. 
astfel de lecţii, în inimi, se făceă de sigur căldură. 

lată exemplul; 

Sirămoș'i noștri ne aŭ lăsat' destule și ne imitate ecsem- 
pluri, cărora nenorociți noi căci nu le urmăm'3, 

Patriotismul învălui toată opera, 

„O dreptate Sfîntă şi vecinică, Tu fiică a cerului și maică 
a.fericirei, însoțește pretutindenea voile şi faptele Rumiînilor, ca 


1 Les principautes roumains, p 51. 

2 Actul are Nr-ul 182; el se găseşte în Buletin oficial, 1847, No. 40; re- 
lativ la tipărirea cărţilor şcolastice. „Fiindcă în limba română altă literatură 
până acum nu este mai statornicită, de obşteşte primită, decât ceă biseri- 
cească, se vor întrebuinţă în tălmăcire tot acele cuvinte, care se află în 
cărţile bisericeşti, iar neologismul nu este iertat a se întrebuință decât nu- 
mai la lipsă de cuvinte ştiinţifice sau tehnice, care nu pot fi îndeplinite cu 
cărţile bisericeşti“. Vezi şi Gazeta de Transilvania, 1847, p. 179. 

3 Pagina 133, 

fericindu'i să simţă şi ei o dată că fără tine nici cel a toP-pu- 
terni nu ar puteă să cîrmuiască lumea!“, 

Patriotismul acesta al lui Eliade nu eră un patriotism naiv, 
precum se crede. Eliade ştiă, ca şi noi, astăzi, că între limbă şi 
nație şi — rassă chiar, este o legătură minunată. 

A înălţă limba însemnă a înălţă neamul. A îngriji de carac- 
terul cugetării naţionale, însemnă a înălță rassa. De la 1822 Eliade 
câută, deci, în limbă „haracterul cugetării naționale“; şi spunea 2: 
„Limba a fieşte căruia norod este în oareşicare chip arătarea şi o- 
glinda vieții sale celii înțelegătoare“. Eliade priveă chiar mai adânc; 
rassa, care se manifestă şi în limbă, eră, pentru el, produsul cli- 
mei, cum reiese din p. XII. a prefeţei. 

Cred că aceste păreri au fost influențate de Montesquieu, care 
eră foarte popular în cercul literar de la Sf. Sava3. 

9. Pentru a caracteriză, scurt şi drastic, timpul în care gra- 
matica lui Eliade se arătă lumii, ca un soare, voiu cită numai 
două fapte. i 

Intâiul: Neamul a cărui limbă Eliade o ridică în cinste eră 
economiceşte atât de oropsit, încât un consul francez scriă despre 
el, chiar în 1628, că dacă granițele nu ar fi închise, el şi-ar părăsi 
ţara lăsând între ele numai boieri şi Greci 4. 

Al doilea : Grecii mureau de ciudă, că poporul creşte în cin- 
ste, că progresul şcolar creşte. Unul (cel puţin) chiar muri: Erà 
la laşi, la 1 Ianuarie 1828, la deschiderea şcoalelor. Un egumen 
grec intră în sală, văzu şi începu a blestemă, Turburat ieşi din 
Sala în care încolţeă viitorul dărâmător de streini, mai bolborosi 
cevă şi căzu lovit de apoplexie, la pământ. 

In astfel de ţară, între astfel de oameni, se iveă gramatica 
lui Eliade! 

Când vorba este de merite trecute, timpului de faţă înclinat 
să crează că şi în trecut va fi fost bine — ca acum — trebue 
să i se aducă aminte, că meritul din trecut trebue măsurat în ra- 
port cu stările lui. 

Aşă l-am măsurat — şi în acest capitol — pe Eliade. 


1 Pagina 2 şi 7. 

2 in Curierul românesc, 1829, p. 226. 

8 Gramatica lui Eliade se vindea în Ardeal cu 1 fl. 36 cruceri, spune 
Biblioteca românească a lui Carcalechi (Buda) vol. II, p. 56. 

4 Hurmuzachi, Documente, vol. XVII, p 79. 

5 Calendarul pentru Români (laşi), 1861, p. 138. 

POSTSCRIPT. 


L. 


EXCURS DESPRE „FILOLOGIA“ LUI I. ELIADE RĂDYLESCU 
DE LA 1828 PÂNĂ LA 1840. 


Dintre lucrările filologice ale lui Eliade, după gramatica de 
la 1828, una a atras mai cu seamă atenţia lumii şi opoziţia lite- 
raţilor: Paralelismu între dialectele romanu şi italianu sau forma 
ori gramatica aquestoru doê dialecte. Bucuresci 1841. Este scrierea 
marcantă între două epoce literare ale poetului, dintre care întâia 
fusese românească, iar a doua începeă a-şi înstreină limba, adecă: 
a şi-o italieniză. 

Ideea italiană este veche în literatura românească. Veacul al 
XVIII-lea o cunoaște. Eliade o moşteneşte. Și o duce până la exa- 
gerarea care o ucide definitiv: Un serviciu negativ se făcù limbei 
române, 

La 1828 Eliade vorbeă despre paralelismul limbilor romanice, 
în prefața gramaticei! Pe Italieni îi lăudă pentru ortografie 2, care: 
eră fonetică. Câtre 1839 Eliade nu mai gândeă ca la 1828: Fone- 
tismul nu-i mai conveneă fără rezerve, deoarece în cazul foneti- 
smului extrem, am aveă atâtea limbi câte sate3. Încă un pas scurt 
şi Paralelismu între limba română și italiană apărù în periodul al 
Ill-lea al Curierului de ambe sexe, nr-ul 1 și urm. 

Efectul a fost ciudat. Lumea a protestat. Versul: Când va 
resbumbă ultima trombă, se cită, în Bucureşti, cu zimbete miloase. 
Eliade, însă, persistă. Mai târziu el susţini că, persistând, avù şi 
un scop politic, pe care „nu-l puteă exprimă atunci“. Scopul eră. 
anti-slav. Puţini îl urmară, ca de ex. N. Rucăreanu 4; puţini îl apă- 
rară, ca de ex. Gazeta Transilvaniei, care scriă, la 18455; „Mulţi 
oarbecă cetind după ortografia italo-română, dar să ne aducem 
aminte, că pe când am învăţat a ceti cu oricare slove, am bâlbăit 
cu toţii mai întâiu, apoi cu încetul ne-am dedat“, Ni se cereă, să 
ne dedăm şi cu paralelismul! 

Fondul operei sânt: câtevă dicţionare de cuvinte, grupate pe 


1 Pagina XXXII. 

2 Paginele IX, XIV, XVI. 

s C. R., 1839, p. 110—112, 283. 

4 In 24 ore ale unei femei simțibile sau o mare lecţie, 1843, prefaţă p, VL. 
5 Pagina 8. 

amități de materii (de ex. obiecte de hrană, gradele de înrudire 
etc.) sau categorii gramaticale (verbi, adverbi etc.), pe care Eliade 
le comentează în note extinse. 

In notele sale nu rămâne, însă, filolog, ci după obiceiu, se 
întinde, în dreapta şi în stânga, la felurite chestiuni dintre care 
voiu deosebi una: influenţa franceză, pe care o combate cu energie. 

Influenţa aceasta se simţeă în vieaţa politică, în complotul 
de la 1840, în literatură. Conservatorul Eliade se opuneă liberali- 
smului francez în fond ; dar şi instrumentului cu care acesta ne ve- 
neă: limbei franceze. „Limba franţozească ne-a stricat limba, cape- 
tele obiceiurile, religia, pentrucă puţini din câţi o învaţă îşi bat 
capul cu autorii clasici; şi romanţele cele mai neruşinoase se văd 
în' mânile tinerilor. Aceasta o ştiu de la mine, pentrucă la vârsta de 
19 ani mă învăţă franţozeşte cavalerul de Faublas, şi poate aceasta 
“va fi pricina de nici n'am prea învăţat aşă bine franţozeşte”! — 
„Să ferească Dumnezeu lumea de creştinui sau de ovreiul turcit! 
cum să ferească Dumnezeu şi pe biata fara noastră, de a se în- 
mulți întrînsa Românii franţoziţi!, căci atunci nu vom aveă revo- 
luţii, ci rebelii, tâlhării, înjungheri, biserici resturnate“ 2. 

Intorcând Franţei spatele, Eliade trebuiă să întoarcă cuivă 
fața: Italia! Căci fără o limbă romanică, şcoalele nu puteau să 
rămâie. Și de şcoale eră vorba. Eliade a şi cerut introducerea lim- 
vei italiene în şcoalele secundare. 

După ce Eliade s'a adâncit tot mai mult în convingerea că 
italienismul său este drumul cel drept spre „vera“ literatură româ- 
mească, s'a apucat, ca din senin, să-şi refacă vechea poezie, s'o 
strice şi să o publice chiar paralel cu cea nouă! Niciodată un 
autor nu s'a criticat pe sine mai aspru decât Eliade, care se com- 
pară cu — sine însuşi. 

In questea se avântă din gotica turrană 
Religiosul sunet în aerul desert. 
Ş'arrestă călletorul, şi rustica campană 
Cu-al dillei uet face un mysticu, sânt concert. 
i (Pag. 5). 
In faţă, ca la 1826: 


Religiosul sunet, curmând astă tăcere, 

In aer se revarsă diu turnul goticesc, 

Pe căllător opreşte; şi tuciul câmpenesc 
Ne 'nsuflă "n locul zilei o sântă mângâiere. 


1 Puralelismu, p. 44. 
2 Pag, 45. 
3 In Curs integru de poesie generale. Bucureşti, 1868, t. I. 

Al doilea citat ar fi de prisos. 

Eliade credeă că şi în dosul acestor inspiraţiuni ale sale este 
cevă superior: geniul rassei. Sfârşind opera, convins că a făcut o 
operă cu care să se poată mândri, iarăşi salvatoare, el o încheie 
cu un text întradevăr avântat despre „geniul cel vechiu al Romei 
strămutat din generaţie în generaţie şi, ca un înger tutelar, nepă- 
răsind pe Român nici în cele mai de pe urmă zile ale întunecimei 
lui, nici atunci, când el, orb de tot, parc'ar voi din sine să pără- 
sească tot ce a fost strămoşesc şi să se arunce în abizul uitării, 
spre a se stinge cu totul din registrul naţiilor. E destul, Române, 
deschide ochii, caută împrejurul tău, întreabă-ți inima, cercetează 
costumele tale, auzi limba ta, întreabă-te ce eşti, şi geniul pe care 
până acum mai vrut să-l mai cunoşti şi l-ai împins, geniul acesta 
ce a fost nedeslipit în limba ta... acest geniu îţi va spune că 
sufletul, inima, sângele tău sânt romane, îţi va arătă că eşti nepot 
şi al Bruţilor, al Catonilor, şi al Marcilor Aurelii, al lui Pavel 
apostolulul şi al Traianilor şi te va învăţă a jertfi tot pentru inte- 
resul şi binele public, a fi virtuos, blând şi filosof, a cunoaşte pe 
Dumnezeu şi a împinge din hotarele patriei tale pe tot vrăşmaşul ce va 
cugetă a-ţi luă cele strămoşeşti şi a te face strein la căminul tău! ... 

Paralelismul lui Eliade eră, aşadar, gândit ca un fel de mij- 
loc de-a desvoltă spiritul roman în Român, de-a latiniză ţara. 
Soartea nu l-a ajutat; căci tocmai atunci națiunea produceă, în 
Moldova, literatura care trebuiă să învingă cu uşurinţă „filologia“ 
tendenţioasă a lui Eliade. 

Socotesc inutil a discută amănuntele Paralelismului: După 
roadele lui să-l judecaţi! 


II. 
PSIHOLOGIA GRAMATICALĂ ŞI LITERARĂ. 


Modul cum Eliade a lucrat la alcătuirea limbii sale literare 
este psihologiceşte atât de interesant, încât ţin să-l arăt cu propriile: 
sale mărturisiri. 

Textul fundamental, ce-l reproduc, s'a publicat în Convorbiri 
literare, anul XII, 1 Decemvrie 1878. Din el reiese că principiile 
conducătoare ale lui Eliade nu erau numai logice sau naţionale, 
ci şi estetice, 


1 Pag. 156—157, 

„Până a nu intră a-mi da şi eu părerea la câte cu dreptate 
mă întrebi, voiu să arăt că o limbă cu cât se lucrează cu atâta se 
cultivă, se regulează şi se desăvârşeşte, legiuindu-se fiecare termin 
şi fiecare fras cum să se zică şi cum să se scrie. 

„Prin urmare, limba noastră, când am început să o scrim, 
mai întâi mi-am croit o sistemă, potrivită, după a mea părere, pe 
natura și însușirile ei. 

„Mai întâiu am scris foarte urit, ca fiecare începător fără 
model, tără ajutor, fără tovarăş carele să-mi sprijine a mea părere 
în părerea lumii. Singur a trebuit să mă lupt cu prejudecățile şi 
obiceiurile care de multe ori trebue să le respecte cinevă, pentrucă 
şi de sânt mai totdeauna nedrepte, dar sânt bătrâne, sânt înrădă- 
cinate şi sânt puternice! Pretutindene la început poate să mă vază 
cineva un scriitor care începe, care nu are încă experienţă şi prin 
a căruia pană abia a trecut încă câteva verbe şi câteva 'fraze ale 
limbei întregi. M'am silit însă totdeauna a nu ieşi din sistema mea. 
De multe ori iară un scriitor încercat poate să mă vază că, scriind, 
am vrut să fiu înțeles şi prin urmare am respectat verbele și fra- 
sele cele vechi şi obicinuite sub forma în care se află, care deşi 
vicioase, da însă să înţeleagă cetitorului ceea ce s'a gândit scriitorul. 

„Sistema mea a fost ca să poată cineva aduce limba în stare 
pe cât se poate a exprimă tot ce se gândeşte fie în materie fizică, 
fie morală, fie politică, fie religioasă. Pe drumul acesta am vrut să 
am de povaţă, de se va puteă, dreptul cuvânt, armonia şi energia; 
şi sau pe câte trele să le întrebuinţez deodată, sau, după întâmplări, 
să aleg pe cea mai preferabilă şi mai potrivită cu împrejurarea. 

„Dreptul cuvânt mă povăţuiă ca toate zicerile cele nouă, să 
mă silesc a le rumâni după cum le-a grecit, latinit, italienit.,. 
Grecii, Romanii, Italienii. | 

„Armonia (pe cât a putut să fie primitoare urechea mea de 
armonie, sau, după a mea crezare, m'a făcut să mă deprind mai 
mult sau puţin cu sonuri mai blânzi şi mai aspre), armonia, zic, 
cerea că, în această pravilă de a rumâni zicerile, să nu uit şi 
drepturile ei ce în toate veacurile şi în toate locurile le-au avut, 
de a i se face adecă totdeauna scutire din pravilă când a ei ureche 
delicată este rănită de asprimea întâlnişului celui urit. 

„Energia eară, având de cea dintâi împuternicire dreptul 
cuvânt, îşi perde toată puterea, când e silită a se târî zăbovindu-se 
de lungimea zicerilor, ca să ajungă la a sa ţintă. Atunci e măreaţă, 

e sublimă, când, purtând adevărul pe brațele sale cele nervoase, 
se răpede ca fulgerul din gura oratorului şi merge de tună în ure- 
chile ascultătorilor, O limbă polisilabă mă socoteam că nu poate 
să aibă acea destoinicie şi putere ca una ale căreia ziceri sânt 
scurte, lesne de pronunțat şi cu îmbelşugare în fiecare rând. Limba 
noastră, după cea grecească, este cea mai polisilabă din câte cu- 
nosc şi totdeauna m'am silit întru aceea ce s'au putut a o scăpă 
de acea întindere leneşă şi de acele terminaţii, care ni le-au dat 
streinii ce învățau rău şi urît limba noastră, Și la zicerile cele 
nouă ce le-am întrebuințat am fost stăpân a le da ori nu orice 
formá voiu voi (stăpân zic pe mine, iar nu în opinia lumii). 

„Cu această sistemă, croită după a mea părere, fără să silesc 
pe nimeni, ca s'o primească, am urmat drumul meu. 

„Mai întâiu am vrut să-mi fac ferminii ce îmi trebuiau şi nu: 
am întreprins un dicţionar, căci scopul mieu nu eră ca să vin, ne- 
chemat de nimeni şi să mă fac legiuitor după al mieu capris, al 
unei limbi pe care nu o cunoşteam decât, în general, de la părinţii 
mici, care o învăţaseră şi m'au învăţat şi pe mine mecaniceşte. 

„Mai întâiu am vrut să-mi fac şi să-mi hotărăsc mie o limbă 
prin care să-mi exprim şi să-mi înţeleg aceea ce gândeam; am 
vrut să-mi fac vocabularul terminilor tehnici, şi ca să pot să dau 
peste dânşii m'am apucat a traduce din științe; am început întâiu 
de la gramatică şi nu, iară, ca să mă fac legiuitorul limbei, ci ca 
să am prilej a trece prin tipii limbei, şi ca să-mi: puiu pe voca- 
bularul mieu terminii cei noi gramaticali şi să-mi formez limba 
gramaticei. Pe urmă am făcut sau am cules o geografie politică şi 
matematică, am tradus cursul de matematică al lui Francoeur, logica 
lui Condillac, câtevă lecţii de literatură sau de poetică şi retorică 
şi celelalte. Prin urmare, eu am trebuit vrând şi nevrând a trece 
prin tofi terminii trebuincioşi în acele ştiinți sau arte, a-i boteză 
întrun fel bine sau rău şi a-mi îmbogăţi vocabularul t". 

Mărturisirea sună grandios ! 


1 în 1836 Eliade spuneă că ar puteă să înceapă scrierea dicționarului 
Conv. lit., v. XII, p. 313. i 

CURIERUL ROMÂNESC ŞI CURIERUL DE AMBE SEXE. 
(Lecţie ținută în 9 Februarie 1920). 


i Domnului lon Bianu. 

Despre originea Curierului românesc a. vorbit Eliade în 1829, 
înştiințând publicul la 8/20 April; apoi în 18391; şi aiurea, alte dăţi. 

Înainte de-a apare, glumeţii se întrebau, dacă „va cuprinde în 
sine înştiințări din lumea ceilaltă“2. Glumeţii erau pesimiştii vre- 
mei. Duşmanii pe faţă ai gazetăriei, însă, „au stat ca o stavilă, 
ca să-l oprească şi poate că tot mai stau fiind pricina de s'au 
întârziat pând acum“ 3. Despre infamia aceasta a duşmanilor publi- 
cisticei Eliade nu vorbeă bucuros, „să nu mai ştie şi alţii“4. Dar, 
în sfârşit, Curierul ieşi în 8/20 Aprilie 1829, fiind censurat de 
Minciaky 5. 

Întâiele numere ale Curierului s'au tipărit la Sf, Mitropolie; 
dar mitropolia s'a închis din cauza molimei; gazeta şi-a tras 
teascul de-acolo şi s'a mutat, în Maiu 1829. 

Abonamentele se primiseră la tipografie, unde redactorii |. 
Eliade şi Costache Moroiu se aflau în fiecare Joi şi Duminecă, 
de la 12 ceasuri până la 76. Abonenţii erau cam răi de plată?, 
Erau şi puţini. i 

Începutul nu promiteă multe mulţămiri; totuşi, Eliade nu de- 
speră; dar Moroiu se retrase curând din afacere. 

Cui ar crede că la 1829, subt Ruşi, nu se puteă lucră şi 
pentru libertate, îi putem afirmă că se înşală. Minciaky însuşi cen- 
sură Curierul; totuşi, în ziar se puteă vorbi din capul locului 
despre: „sentimentul sfânt“, care este iubirea de patrie; S Mar- 
covici puteă să tipărească o descriere amănunţită a unui ideal po- 
liic al monarhiei constituționale; se puteă pomeni şi recomandă 
traducerea — grecească — a Contractului social de Rousseau; şi — 
mai presus de toate — se puteă raportă amănunţit despre alcă- 
tuirea Greciei moderne, se puteau tipări (traduse !) cuvântările ora- 
torilor greci din adunarea de la Argos; se puteau tipări cuvântări 


C. k,, p. 657. Vezi şi Dacia literară, (1840) p. 1—3. 
3 


C. , 
C. R., 1820 . 13. 

C. R, 1829, p. 26 (relație despre Albina românească). 
Hurmuzachi, i ocu mene, XVII, p. 186. 

C. R, 1829, p. 8. 


Lă 
2 
3 
4 
5 
6 
7 Tot acolo, p. 32. 

(scurte) ţinute în ţară, de boieri patrioţi; se puteă lăudă vitejia 
pandurilor olteneşti. Din totalitatea aceasta de ştiri, fapte şi idei 
se alcătuiă un curent, care eră al propăşirii şi al demnităţii. Tine— 
rimea, puţină pe atunci, de la Paris felicită pe Eliade; şi aveă mo- 
tive bune, să-l felicite. 

Şi când te gândeşti că acest ideal, exprimat sfios, îl mijlo- 
ceau ţării vânzători soioşi, ca băcanii; ori profesori tot atâta de 
sfioşi şi puţini, la cari se abonă Curierul; ori cărăuşii prahoveni, 
care duceau gazeta la Braşov, s'o cetească şi Ardeleniii! Despre 
efectul obţinut în Blaj, între 1833 şi 1836, sa vorbit de ex. în 
Familia 2. 

Generalul Kiselef întrebuință Curierul şi pentru moralizarea 
țării.  Slujbaşii scoşi din funcțiuni apăreau cu numele: Medelni- 
cerul Măinescu, ispravnicii Petrache Obedeanul, serdarul, şi Alecu 
Popescu, slugerul; comisul Scarlat Bărcănescu, slugerul Dincă Cu- 
tarida, hoţ de proviant la 1831, sau Iordache Corlătescu; şi Cos- 
tache Păltineanu, pungaşul de la Buzău, din anul 183683, etc. Cu- 
rierul mătură, astfel, administraţia de abuzuri şi ivapacitale şi 
făceă loc — îndreptării sociale! 

Când C. Aristia scrise imnul său la Grecia, Curierul îl puse 
în vânzare, la redacţie (1820). Când Albina românească exclamă : 
„Câte caracteruri frumoase mau scos la lumină învierea Greciei !“, 
Curierul reproduceă, iar lumea înţelegeă. 

Se indicau drumuri nouă, feţe politice nouă. 

Eră, pe-atunci, prin Martie 1830, 

In Martie 1830 Curierul a publicat, însă, Ruinurile Târgc- 
viștii de V. Cârlova. In poezia aceasta izbucneă original sufetul ge- 
neraţiunei tinere, care se concentră pe lângă idealul naţional şi -- 
Eliade. 

Alte vremuri, alte cântece! Sufletul naţiunei prindea aripi; 
zbură spre viitorul ei. 

Literaţii se bucurară îndată de tot sprijinul Curierului: Ace- 
sta nu le tipăreă numai cărţile, ci le mijloceă şi abonamentele4! 

In 1831, când Curierul publică Imnu pentru holeră5, cu ru- 

1 Despre aceste G. Bariț, în Observatorul, 1879, No. 48. (Articolul 
despre A. Mureşan). 

2 Familia, 1876, p. 61. 

8 Vezi de ex, pentru :Cuţarida, Curierul dl, 1831, p. 374; iar pentru 
ii alui pitarului loan P., anul 1836, p. 


, p. 346, 
5 5 iiè p. 173. 

găciunile lui Eliade, Curierul însuşi, înainte de a se vinde, se a— 
fumà, el întâiu, „ca să lipsească orice bănuială“. Banii primiți la 
tejgheaua tipografiei treceau printr'un vas cu oțet. 

Prin Decemvrie 1832, însă, obosise şi Eliade. Şi se gândeă 
serios să dispară şi poate să apară mai târziu, subt alt nume?. 

Ca să aveţi şi o idee, — necompletă, fireşte — despre iz- 
voarele de informaţie ale Curierului începător, vă citez (traduse) 
câtevă titluri de ziare întrebuințate în 1833: Observatorul austriac, 
Jurnalul de Frankfurt, Monitorul otoman, Gazeta universală a Ba- 
variei, Jurnalul de Sf. Petersburg, Albina rusească, Nuvelistul, Jur- 
nalul cunoştinţelor folositoare Ştirile veneau, aşadar, din Nord, din 
Vest, din Est, din toate părţile: Curierul eră, de sigur, bine informat. 

În anul 1833 Curierul deveni mult mai literar. Schimbarea aceasta 
coincide cu întemeierea Societăţii filarmonice, care a dat un mare 
îndemn lucrărilor literare, dintre care unele s'au publicat în Curier 2. 

Cu toate acestea diplomatului Bois le Comte i se spuse şi 
el raportă, în 1834, în celebrul său raport general despre țările ro- 
mâneşti, că Curierul politic are numai 200 de abonaţi, iar adaosul 
literar — 50! Națiunea noastră simpatiză încă mult cu ignoranţa. 
Astfel se întâmplă ca în 1833 Curierul să înceteze vreo două luni 3; 
şi ca în 1835 să-şi întrerupă iarăşi aparaţia. 

În acest an, văzându-se greul, o „societate“ îi sare Curierului 
în ajutor şi face un apel cerând publicului cel puţin 300 de pre- 
numeranţi 4. Societatea aceasta o alcătuiau câţivă amici vechi ai lui 
Eliade, foştii lui colegi: P. Poenarul, S. Marcovici, FI. Aron și, 
fireşte, Eliade 5. Acum, în sfârşit, gazeta aveă şi un secretar de re- 
dacţie: Al. Maximovici, profesor la Sf. Sava. 

La Curier se adaose şi Muzeu național, de care îngrijeă FI. 
Aron, care se abonă deodată cu Curierul şi care se trimeteă gratis 
abonaților Curierului 7. 


1 Albina românească, 1832, p. 405. 

2 Abonamentul costă, acum, în Bucureşti 4 împărăteşti şi 6 lei; în 
provincie 4 imp. şi 12 lei. C. R., 1833, o. 4. 

8 V. A. Ureche, /storia Şcoalelor, |. p. 248. După Curier chiar (1833, 
p. 129) gazeta nu a apărut, fiindcă Eliade a fost Ja băi de la 9 Iulie până la 
10 August; n'a apărut „din lipsa unu: om, care să poată a-i împlini locul“. 

t C. R, 1836, p. L 

5 Gazeta teatrului național, p. 109. La Muzeu au colaborat şi I Ge- 
nilie şi Alexe Marin. 

e C. R, 1836, p. 729. i 

„7 C. R, 1837, p. 100. Se abană la profesorii şcoalelor naţionale în 

districte; şi la Sf. Sava. - 

În 1837 „societatea“ se destrămă; Cantorul de avis, care se 
tipăreă la Eliade, se mută în tipografia proprie; iar Walbaum în- 
cepù România (1838, pe care o redactă FI. Aron şi G. Hill. Mu- 
zeu național dispără; locul i-l luă Buletinul oficial !. 

Schimbările acestea nu slăbesc, însă, puterea de rezistență a 
lui Eliade, pe care, în 1838, i-o recunoaşte chiar Cantorul de avis, 
care-l părăsise2, 

Privind înapoi. la acest timp, Eliade se plângeă sau, mai 
exact, constată, în 1840, că, pentru Curier, vreme de li ani nu 
a primit nici un ajutor3. Publicul eră tot rece, deşi, poate, nu chiar 
atât cât afirmă, către Bariț, FI. Aron într'o scrisoare 4. 

Apariţia Daciei literare (1840) a fost pentru Eliade un sti- 
mulent nou. Curierul, ca să poată fi la nivel, devine iarăşi mai 
literar. Literatura lui se desfăşură şi în el, şi în Curierul de ambe 
sexe, deodată. 

După destituirea lui Al. Ghica, deci subt G. Bibescu-Vodă — 
căruia şi Eliade îi inchină un vers, ca aproape toţi ceilalţi poeţi 
din Bucureşti — Eliade prim! (1844). deodată cu toţi colegii săi 
gazetari din capitală, un ajutor. Dar pe G. Bibescu Curierul l-a 
servit mai puţin decât pe Al. Ghica. De aceea când, în ajunul re- 
voluţiunei de la 1848, Curierul fu suprimat, s'a şi zis că a fost 
„ucis de comisarul ţarului cu mâna Bibescului“ 5. 

Curierul a fost suprimat tocmai când Eliade se pregăteă pen- 
tru o operă mare: Biblioteca universală, El fusese în streinătate, 
ca să aducă, de la Lipsa, cele trebuincioase pentru începutul bibli- 
otecei; din cauza aceasta Curierul nu a putut să apară câteva luni, 
astfel că anul 1847 începu abiă la 25 Iunie. 

Ironic el anunță că nu se va ocupă de politică, „nu că doară 
este oprit de cinevă, ci, fiindcă este Român, îşi spune singur pă- 
catul“, Revoluţiunea eră la orizont; veneă şi fără amestecul lui în 
politică, 

Mie-mi este drag Eliade, care duce cu pagubă o gazetă, 
de la care nici un scriitor al vremei nu a lipsit, prin care s'au re- 


+ C. R., 1837, p. 200. Afară de tip. Walbaum eră şi un Teodor Wal- 
baum, turnător de litere, mort în 1836 (Muzeu, p. 128). 

2 Cantor de avis, 1838, p, 147. 

è C. R., 1840, p. 134. 

+ Corespondenţa lui Bariț, la Academia, I, p. 144. 

5 Despre ajutorul dat de G, Bibescu a scris Gazeta Transilvaniei din 
Maiu, 1845. 

vărsat în poporul românesc o mulţime de cunoştinţe şi de îndem- 
nuri, care trebuiă, totuşi, să se umilească câteodată, pentruca, după 
aceea, să poată face aceleaşi bune servicii. 

După douăzeci de ani de muncă el se stinse cu un strigăt 
la care vom reveni — contra tiraniei şi contra anarhiei. Cine- 
bagă bine de seamă, simte că din primul an, din 1829, tânărul 
Eliade lucrase astfel ca cele două cuvinte să poată fi programul 
lui la maturitate !. 

Despre Curierul românesc mai am de făcut o observare, care 
nu priveşte politica, sociologia sau tehnica lui, ci limba. Dacă 
ne-aducem aminte de golul culturii noastre literare la 1829, de 
precumpănirea vechei ignoranțe, ne putem închipui ce va îi însem- 
nat fiecare număr din această gazetă, în acel timp. Dar nu-i ne- 
voie a ne închipui; avem martori, cari vorbesc mai desluşit decât 
închipuirea. Curierul românesc însemnă o revoluţiune stilistică, care 
se repeţeă mereu, cu fiecare număr. Ne-o spune aceasta N. Rucă- 
reanu într'o scriere de la 18432, Citez fără comentar: „Când s'au 
ivit la noi cele dintâi foi ale Curierului românesc, într'o limbă mai 
bună, cevă mai curățită de mulțimea streinismilor şi barbarismelor 
cu care eră înțesată, o Doamne!, îmi aduc aminte, ce șiroaie de 
dispreț şi de blasfeme curgea peste acele foi cu limbă-le cu tot, 
din gurile noastre !, însă mulţumită cerului, ele au curs, s'au pră- 
vălit în abizul ignoranței şi al vanităţii, şi limba şi-a urmat drumul 
ei. Incet, încet am început şi noi, chiar ăştia cari strigam împo- 
triva ei, a ne obicinui cu dânsa; am început a o vorbì, a o scrie 
şi încă cevă mai mult...“ Limba Curierului schimbă limba socie- 
tăţii, pe care o trăgeă după sine spre o epocă de puritate stili- 
stică.  Căzând des picătura de apă găureă piatra ignoranței şi a 
streinismului 3. i 


1 Pe Eliade, până la 1842, Curierul românesc l-ar îi costat an de an 
câte 200 până la 300 de galbeni (Curierul, an. 1842. p. 369—370). La 1848 
însă, pentru închiderea tiparului, i s'au dat despăgubiri (în 15 Iulie), 600 de 
galbeni ori, după C. D. Aricescu, Corespondenţe etc. l, p. 84: 18900 lei. 
Despre desfiinţarea de la 1859 compară ziarul Dâmbovița, 1860, p. 69 şi 71. 
" 2 În 24 de ore ale unei femei Simţibile sau o mare lecţie, de Constance 
de S. (Traducere) 1843. In prefaţă, p. IV. 
3 Curierul românesc reveneă din când în când la făgăduielile sale lim- 
bistice. De ex. în 1842, p.11, când afirmă, că „nicio vorba din câte se cu- 
prind în cunoştinţele veacului nostru nu va rămâne nedesluşită“. 

II 


Problema gramaticală şi stilistică, care se lămureă și se rèa- 
liză treptat prin Curierul românesc, a fost discutată, în el, şi teo- 
retic, din când în când. Uneori chiar viu. Dar mai cumpănit pro- 
blema a fost tratată în Curierul de ambe sexe, care se întemei& cu 
un bun gând: al unei lecturi uşoare pentru femei, şi se termină 
cu altul: cu lecturi grele pentru bărbaţi serioşi. Printre aceste lec- 
turi număr şi discuţiunile despre limbă. 

Voiu vorbi, deci, întâiu despre acestea; apoi voiu da şi un 
scurt istoric al Curierului de ambe sexe. 

Chestiunile de limbă, în acest Curier, Eliade le-a tratat în 
scrisori cătră C. Negruzzi, G. Barițiu şi alţii. Forma epistolei îi 
conveneă lui Eliade, fiindcă ea lăsă deplină libertate mişcării vioaie 
a cugetărei sale. Dar le-a tratat şi în câtevă articole, precum şi în 


marea disertaţie Paralehsmu. 
Din capul locului Eliade a susţinut alcătuirea unei limbi ro- 


mâneşti generale !. De aceea el urmăreă cu atenţiune vorba scrisă 
şi vorbită a tuturor fărilor româneşti, şi, la prilejuri, discută deo- 
sebirile, pentru ca să aleagă, pentru limba literară, pe cele mai co- 
respunzătoare firei limbii. Eliade ştiă cum vorbeşte naţia, cum zic 
-cărțile populare, ce spun cele bisericeşti; cum scriu cancelariile 
Materialul discuţiunilor lui eră, deci, bogat. 

Un exemplu: Răfuindu-se cu un pseudonim — care eră, aşă 
cred, Gr. Alecsandrescu — Eliade refuză, în primul volum, formele : 
„au făcut în loc de a făcut şi făcătoriu în loc de făcător. 

Argumentarea lui eră: „Noi Muntenii sau Românii din Țara- 
românească totd'auna în vorbă, din moşi din strămoşi am zis: a 
mers, a venit, a vorbit, şi acest a întâiaşi dată a figurat, în scris, 
în gramatica ce am publicat-o la anul 1828. D-i Urziceanul zice 
că Transilvanii, Ungurenii, Bănăţenii vorbesc: au mers, au venit, 
au vorbit, când persoana este de număr singular. Dar mi se pare 
că se amăgeşte, pentrucă nici un Român simplu, din norod nu vor- 
beşte cu au, ci sau cu a, sau cu 0; nvi zicem: a mers şi cei de 
peste Carpaţi şi Moldovenii: o mers. În cărţile bisericeşti însă pre- 
tutindeni şi pentru amândouă numerele se vede au; şi de aci, toți 
câţi au învățat carte, adecă: ţârcovnicii, popii, logofeţii de cei cu 
călimările la brâu au început a imită şi în vorbă şi a rosti lătăreţi: 
au mers, au venit, în loc de: a mers, a venit sau o mers, o venit“. 


1 Vol, I, ed. 2, p, 355, 336, etc. 

Eliade nu prea ştiă cum au pronunţat Romanii! limba lati- 
mească; el însuşi o spune; fonetica lui nu eră istorică, ci practică, 
a uzului, a bunului simţ. De aceea argumentările lui nu trec peste 
limitele cunoştinţelor practice şi literare. La Latini, el nici nu căută 
gramatică: aceasta se află în poporul nostru; la Latini, la nevoie, 
căută numai dicţionar?. În tot cazul, el despot, care să porunceasea 
altuia sistemul său, nu eră. 

Culegând, deci, din graiul tuturor Românilor, cari au fost, 
între ei, într'o vecinică şi vie comunicație şi din limba cărților bi- 
sericeşti, formele bune, frumoase, sonore, regulate, norocite, Eliade 
alcàtuià limba generală care exista, căci el nu recunoaşteă dialecte 3; 
dialect eră, pentru el, numai limba macedoneană şi istriană, care 
încă i se păreau foarte apropiate. El eră aşadar un luptător pentru 
unitatea limbei. 

Unitatea limbei de azi! Anume: Contemplând împărţirea sti- 
liştilor români în trei partide: regaliști (= ruginiţi arhaizatori), ra- 
dicali (= purişti) şi juste-milieu, care scriu ca să înțeleagă cetitorul 
modern, Eliade4 se pronunţă pentru aceştia. Aceştia se scutură 
de trecut şi ţintesc treptat spre purismul viitorului, la care, însă, 
nu sântem încă ajunşi, spre care nu trebue să împingem forţat. 

Dar pe când scriă acestea, el intrase în epoca sa de italia- 
nizare. Eră consecvent? De sigur, nu. 

Oricum, Curierul de ambe sexe a ţinut la suprafață discuţia 
despre limbă şi a provocat discuţii în toate provineiil& româneşti. 
Centrul discuţiei fiind ideea de unitate a limbei litèrare, discuţiile 
au servit bine procesului de unificare literară. Acest merit nu se 
poate elimină din vieaţa Curierului de ambe sexe între 1836 şi 1846. 

Trec acum la istoricul Curierului de ambe sexe. 

Originea Curierului de ambe sexe este aceasta: Curierul 
românesc trebuiă să se concentreze în „noutăţi“ cerute de lume; 
iar Gazeta teutrului naţional, revista anterioară a lui Eliade, dis- 
pără cu nr-ul 13, În locul acesteia apării Curierul de ambe sexe, 
la început hotărît să publice foi pe seama bărbaţilor şi foi pe 
seama femeilor, şi pentru ei şi pentru ele, câte odată pe lună. 
Noua revistă, fără să aibă mulţi abonaţi, dar având destui cetitori, 


1 C. d. a. s. II (ed. 2) p. 33. 
2 Loc, cit, 

3 Loc. cit., p. 339. 

+ În vol. IV, ed. 2, p. 316. 

dură de la 1836 până la 1847, Când Eliade părăsi ţara, la 1848, 
Cazacii intrară, ca nişte sălbatici, şi în localul tipografiei, unde 
găsiră mai multe sute de exemplare!. 

Aşadar timp de un deceniu Curierul de ambe sexe fu o 
lectură de valoare 2, 

Nr-ul întâiu din periodul I trebue să îi ieşit târziu în 1836, 
deoarece nr-ul al doilea Curierul românesc îl anunţă tocmai în 
22 lulie 18373. Numărul cel din urmă al periodului s'a publicat 
la sfârşitul anului 1838. Până la mijlocul lui lanuarie redacţia 
puteă să ofere volumul I legat întrun tom, fără figuri de modă 
(ilustraţii pentru cocoanele cetitoare), care nu mai trebuiau şi cu 
prețul de 20 de Lei 4. 

În cursul anului 1838 revista a încetat odată din pricina 
lipsei de tipografi. De aceea nr-ul 14 şi 15 sa publicat deodată 
cu numărul din 15 April al Curierului românescă, 

Făgăduiala că revista va fi o continuare a Gazetei teatrului 
naţional nu S'a ţinut, deoarece despre teatru se vorbeşte foarte 
puțin. În schimb se discută pe larg chestiunea femeii şi a culturei 
femenine, dându-se poveţe de tot felul, dovedindu-se că Eliade 
împrumută puncte de vedere de la G. Sand, oferind femeilor po- 
vestiri despre femei, de vreo două ori chiar foarte serioase (Sand, 
Scrisori la Marcia). Pe lângă femei apare chestiunea creşterii co- 
piilor şi chestiunea familiei. Se dau însă şi articole de literatură 
superioară: |. Eliade, apoi C. Negruzzi, G. Crupenschi; cu cei 
doi scriitori veneă la el Moldova cea mai bună. Însă în 1840 eră 
să apară Dacia literară de la laşi; C. Negruzzi eră să fie unul 
din colaboratorii principali ai Daciei; revista lui Eliade perdea, 
deşi nu eră încă părăsită. 

La sfârşitul lui Ianuarie 1839 se trimisese abonaților numărul 
1 din periodul al doilea 6. In 8 Februarie se trimisese numărul 27, 
care cuprindeă Potopul lui C. Negruzzi. In 30 April Foaeu pentru 
minte puteă să reproducă scrisoarea lui Eliade către Negruzzi din 


1 Prefaţa la ediţia a Il-a, 1862. 

2 În 1836 abonamentele din provincie le-au făcut ocârmuitorii ju- 
deţelor. 

! 3 C. R. p. 100. Din nr-ul 1 Foaea pentru minte reproduce abiă în 
1838 (August) Lorodnka Praeandi apoi Şalul negru etc. 
4 C. R., 1839, p. 32 „5 

5 C, R, 15 April 1828 
8 C. R., 1839, p. 56. 
ICR, 

numărul 3 al Curierului de ambe sexe!. Revista ieşeă, deci, destut 
de regulat. Totuşi, periodul al doilea se sfârşi abiă în Martie 1840 
(înainte de 21 ale lunei)2. Cauza unei întreruperi scurte fusese 
lipsa de lucrători şi litere; trebuind să tipărească A/manahul pe 
1839, o cărticică elegantă-preţioasă, Curierul de ambe sexe tăci o 
pauză între nr-ul 1 şi 23. Abonaţii Curierului de ambe sexe nu 
sau supărat, fireşte, deoarece lor acel Almanahu literar li s'a 
împărţit gratuit. 

Anul al doilea al revistei avù aceleaşi preocupări şi aceiaşi 
colaboratori. Eliade şi-aduse de astă dată aminte de N. Văcărescu 
şi de propria copilărie; şi se ocupă mult cu filologia românească, 
având, ca centru de preocupare pe lorgovici. 

Până în anul al treilea cetitorii se sporiseră. Redacţia însaşi 
constată că revista trebue să devină şi mai serioasă. Figurile de 
modă fură eliminate; iar preţul scăzi. Se publicară acum şi arti- 
cole de filosofie, morală, politică ttraduceri). 

Periodul al patrulea începe în anul 1842; la sfârşitul lui De- 
cemvrie ; şi publică îndată o lucrare filologică de Gr. Papodopol, 
profesorul Dorei d'Istria, contra căruia I. Maiorescu se ridică în 
Foaea pentru minte5, Deşi colaborează D. Bolintineanu, Donici, 
Alecsandri (reprodus), revista pleacă, cu Eliade, spre italianizarea 
proclamată de-acum doi ani. La 7 Ianuarie 1843 eşise nr-ul 13 al 
periodului. La 1 Maiu 1844 periodul al patrulea eră terminată. 

In sfârşit periodul a! cincilea întinde interesul cetitorului până 
la un curs de istoria literaturei greceşti, tradus din vreo opt scriitori 
francezi; un capitol despre Tasso, originalul imitat în Mihaida, 
este tipărit aici. In 4 Ianuarie 1845 eră apărut numărul cu vieaţa 
lui Eliad?. La 2 Martie 1845 nr-ul 3 încă nu ieşise8. In 25 Martie 
1846 eră apărut n-rul 8. Periodul V s'a terminat la 1 Octomvrie 
1846, când Curierul românesc invită la abonament pentru alt pe- 
riod 9, In periodul V Eliade populariză, ca mijloc de sinteză a va- 


1 Foaea, p. 140 şi urm. 

2 C. R., 1840, p. 98. 

8 Foaea, reproduse pe Daniil Scavinschi, de Negruzzi, la 24 Martie. 

4 Vânzându-se separat, neabonaților, Almanahul costă patru lei. Cu- 
rierul românesc, 1839, p. 56. Tot în C. R., 1839, p. 209 Eliade ne spune că 
alții erau cetitorii C. R., şi alţii aì C. de ambe sexe. 

5 La 1843, 15 Martie şi urm. 

6 C. R, 1844, p. 136. 

1 Gazeta Transilvaniei, 1845, p. 8. 

8 Curierul românesc, 1845, p. 65, 

° Pagina 304. 

riatelor cunoştinţe date în cei zece ani trecup, /Storia civilizafiunei 
de Guizot. 

Curierul de ambe sexe avusese şi o tendință ortografică : 
Curierul trebuià să treacă treptat de la literele chirilice la cele lati- 
neşti. Din 17 Mai 1844 Eliade anunţase pe C. Negruzzi, că — 
după ce simplificase literile — va trece la litere exclusiv latinești 1. 
Pentru aceasta, Eliade aduse literă nouă şi curată. Din Noemvrie 
1844 schimbarea se făcii2. Vestitorul românesc din Bucureşti se 
supără; însă Gazeta Transilvaniei3 luă apărarea literei latineşti. 
Schimbările treptate deprinseseră pe cetitori cu litera latinească, 
atât de bine încât chiar abonaţii cerură ca periodul al V-lea să se 
publice numai cu aceste litere. Astiel Curierul de ambe sexe a 
contribuit mult şi la răsturnarea chirilicismului de care multă lume 
încă nu se ruşină de loc — probă: tipăriturile unor scriitori ca 
Gr. Alexandrescu (ediţia din 1847), V. Alecsandri (1853) etc., etc. 
Trecerea la literele latine mai avù şi alt efect bun: La periodul al 
V-lea se abonară chiar şi din «părţile cele mai depărtate ale Eu- 
ropei», care urmăreau chestiunea originei noastre şi se interesă de 
aspectele ce le luă la noi. In total abonaţii la textul cu litere latine 
erau peste 600, dintre care numai în Bucureşti 3674, - 

Incă o observare. Deoarece Félix Colson înregistră, în 1839, 
poate cu multă satisfacţiune, faptul că ziarul şi revista lui Eliade 
au puţini cetitori 5, însemn aici că, cel puţin la urmă, Curierul de 
ambe sexe mai aveă: în Transilvania 38, Craiova 32, Târgu-Jiului 
30, Brăila 27, laşi 21, Câmpulung şi Piteşti câte 15, Giurgiu 11, 
T,-Severin 9, Ruşii de Vede 6, Ploeşti şi Călăraşi câte.5, Focşani, 
Buzău, Râmnicul-Vâlcii câte 4, Telega 2, Olteniţa şi Caraca! câte 
1. Națiunea noastră nu a fost niciodată prea avidă după lecturi. 
De-aceea Eliade aveă dreptate să se întrebe, în anul al doilea al 
Curierului de ambe sexe p. 381: „Când a mâncat cinevă, vreo- 
dată, pâine cu autorlâcul, unde se vorbeşte limba românească, a- 
fară numai dacă nu va fi hotărît a se face şi cerşător ?“. 

Dacă apreciem Curierul de ambe sexe din punct de vedere 
literar superior, el nu poate fi aşezat printre publicaţiile de întâia 
mână. Câtevă poezii de: Eliade, de Negruzzi, de Bolintineanu se 

1 Arhiva (laşi) vol. VII, p. 100—101. 

2 as mi a p. o. 

3 1845, 


4 Curierul TE 1845, p. 65. 
5 In De l'état etc. In anul PV: 150—200 spuneă şi Eliade, 

vor ceti totdeauna; o parte din proza lui Negruzzi şi fragmente 
din a lui Eliade asemeni. Încolo, numai istoricul va trece cu evla- 
vie peste paginele care însemnau supremul bine, până ce Dacia 
literară şi Propășirea demostrară că literatura a trecut, la 1840 şi 
1844, peste Eliade, mai sus de Eliade. 


POSTSCRIPT. 
EXCURS BIBLIOGRAFIC 


Socotesc folositor să dau aici bibliografia Curierului de ambe sexe, 
care nu se găseşte oriunde Fireşte dau numai titlurile bucăților mai de 
sama, 

Periodul 1 (1836—1832) cuprinde de Eliade: 


1. Versuri; Pruncul şi bătrânul (Imitație). 
Imn la dragoste (1838 Ianuarie 11, după cutremur). 
La un poet exilat, 
Epitafe (Prințului Nicolae Gr. Ghica, + 1837). (Pe uşa spitalului 
brâncovenesc). 
Rugâciunea pruncului (Imitație din Lamartine). 
2. Proză Literară: Vieaţa Mumuleanului. 
Critica literară asupra fabulei Vulpea, calul şi lupul, 
(de Gr. Alexandrescu). 
Scrisori către C. Negruzzi (filologice). 
3. Teatru: Sârbătoare câmpenească (pentru 30 August 1838), 
4. Traduceri din: G. Sand, Eckermann (Conversaţii cu Goethe), St. Marc- 
Girardin (J. J. Rousseau), Bulwer (Eug. Aram). 
Colaboratori; 1. C. Negruzzi; Şalul negru; Dervişul; Aprodul Purice; 
Cum am învăţat româneşte; Zoe. 
2. G. Crupenski: Crucea, de Lamartine; Bolnavul, de Chenier; 
Femeia frumuşică. 
3. S. Marcovici: Despre istoria patriei. 


Periodul II (1838—1840), de Eliade: 


1. Versuri: Ingratui. 
Cântarea Dracilor în ajunul potopului. 
2. Proză: Dispoziţiile şi încercările mele de poezie. 
Nicolae Văcărescu. 
Câteva cugetări asupra educației publice. 
D. Sarsailă autorul, morala autorilor. 
Scrisori către C. Negruzzi filologice), către Foaea p. minte (des- 
pre Urziceanul), către P. Poenaru. 
Reprezentarea tragediei Saul (de Aristia). 
Pseudonimele. 
Colaboratori, C, Negruzzi: Potopul; La Maria; Daniil Scavinschi. 


Periodul 111 (1840—1842), de -Eliade : 


1. Versuri: Visul (fragment). 
Căderea Dracilor. 
2. Proză: Paralelismu între dialectul român şi italian. 
3. Traduceri din: E. Legouve, Al. Dumas, Cervantes. 
Colaboratori, C, Negruzzi: Alexandru Lapuşneanu; Scene contimporane 
(reproduse din Dacia literară). 


7* 

Periodul IV: (1842—1844), de Eliade: 


Versuri: La Rodolfo, 
Balada Sburătorul, 
20 Decemvrie 1843, 
2. Proză: Literaţii romani (Stilistică literară), 
3. Traduceri din: Balzac (Fiziologia căsătoriei), Chateaubriand (Marltirii), 
Bulwer (Rienzi), Dante (Profeţiile). 
Colaboratori: Gr. Papadopol: Disertaţie pregătitoare la dicţionarul româ- 
nesc, latinesc, rlinesc, 
D. Bolintineanu : O fată tânără pe patul morții. 
V, Alecsandri, Baba Cloanţa etc, A. Donici, C. Negri (Re- 
produceri), 


Periodul V de Eliade: 


1. Poezie: Fragment epic (cântul I şi cântul I1). 
2. Traduceri din: Byron, Sappho, Tasso, A. Dumas; Psalmi, Solomon. 


LITERATURA RUSOFILĂ ŞI ANTIRUSEASCĂ. 
(1829—1830). 


(Lecţie ţinută în 10 Fevruarie 1920), 


Ocupaţiunea şi administraţia rusească a ţărilor ramâneşti a 
ținut din vara anului 1828 până în vaia anului 1834, când s'au 
numit noii domni români. În timpul acesta nu se puteă lucră liber. 
Totuşi se puteă gândi, se puteă scrie. 

Din punct de vedere biografi: rețin câtevă ştiri mai însemnate. 

Eliade eră acum tipograf. Profesoratul îl lăsase amicilor şi 
elevilor săi. Tipografia îi “aduceă, de sigur, venituri; dar el le şi 
cheltuiă tipărind literatura sa şi a tinerilor. 

Deoarece şi despre Eliade ca tipograf s'au spus lucruri ne- 
exacte, să ne oprim puţin la chestiunea tipografiei, care a fost, până 
la 1848, baza existenţei sale materiale şi morale. 

Cumpărarea unei tipografii, pe-ațunci, a fost un fapt enorm. 
A fost o fericire că a cumpărat-o — Eliade. Arta tipografiei româ- 
neşti eră într'o stare tristă. Se chemau, d. ex., la laşi, în 1804, 
lucrători streini; se duceau, de la 1807 la 1817, în streinătate, căr- 
țile de-a căror tipărire urgentă eră nevoie!. Pentru a înlesni ti- 
parul, Dr. C. Caracaş, stolnicul Răducan Clinceanu şi slugerul 
Dumitru Topliceanu cerură învoire să facă tipografie, cu monopol 
pe 20 de ani, alături având numai tipografia Mitropoliei şi a epi- 
scopiei din Râmnic2. D. Topliceanu eră un fost judecător3. Tipo- 

1 V, A, Ureche, /storia şcoalelor, IV, 138, 207 —208. 


2 Loc, cit, 208. 
3 Loc. cit., ll, 120 şi 273, 

grafia se aflà afară de bariera călii Mogoşoaei!, la Cişmeaua de 
astăzi, lângă Muzeul etnografic. 

Curierul românesc a închiegat munca tipografiei, care luă, din 
ce în ce, tot mai multă consistenţă. Literatura o întări şi mai mult. 
Lucrătorii nu-i mai lipseau. Într'un timp lucrară, ca zeţari, chiar 
un Florian Aron şi Dionisie, episcopul Buzeului 2, 

Eliade nu a cerut şi nu a obţinut nici o prelungire a mono- 
polului; de aceea, la 1834, Bois le Comte constată, în Bucureşti, 
numai două tipografii: una a Mitropoliei şi alta a lui Eliade, — din 
cauza monopolului — un témoignage et une cause de létat arriérée 
du pays — al cărei monopol va expiră abiă în 18373, 

C. A. Rosetti — el însuşi tipograf, împreună cu Winter- 
halder — au criticat şi tipografia lui Eliade. Incassà, poate, mai 
puțin decât acesta? C. A. Rosetti afirmă că Eliade, având mono- 
polul, luă preţuri mari; că subt Kiseleff a tipărit Buletinul şi toate 
hârtiile Statului; că, subt Bibescu, bibliotecile mănăstireşti erau si- 
lite să-i cumpere traducerile — o silă, pe care, într'o țară care 
nu ceteă, dacă a fost, eu o aprob din toată inima — şi că, prin 
urmare Eliade nu a putut păgubi ca tipograf4. Toate obiecțiile 
pătimaşului C, A. Rosetti sânt unilaterale sau neserioase. 

Monopolul sau privilegiul lui Eliade eră expirat în 1838. 
Atunci, este drept, se înființară, una după alta, şase tipografii, 
dintre care una la Brăila, alta în Craiova, iar celelalte în Bucu- 
reşti, unde mai existau şi două litografii (Walbaum, din 1827; şi 
contele Scarlat Rosetti, din 1840)5. Toate tipografiile acestea tipă- 
reau pe an cam 3700 de coale în câte 500—1000 de exemplare, 
după calculul consulului Neigebauer. 

Faptele erau cunoscute întregei lumi. Eliade îi spunea clar 
că, la 1829, se tipăreă mai ieftin în streinătate, deşi se adăogeau 
cheltueli de drum şi întreţinere 6. Că publicaţiile guvernului îi dau 
prea mult de lucru, spuneă el însuşi”; dar tocmai aceasta îl sileă 


1 Equilibru, p. 78. 

2 Esarcu, în cuvântul funebru la moartea lui Eliade. 

3 Actul de fundare şi privilegiul de la 1817 l-a publicat V. A. Ureche, 
Istoria Românilor, Ultimii Domni fanarioți. Bucureşti 1908, p. 102—105. 

4 Scrieri din junefe, ii, 35—56. 

5 | G. Naigebauer, Beschreibung der Fürstentümer Moldau und Wa- 
Jachei, 1848 p. 272, 

6 Curier românesc, 1829, p. 75. 

7 L. c., 1830, p. 270. 

pe Eliade să desvoalte tipografia, ca să satisfacă şi literatura 
Astfel se făcă că în 1834 Eliade să aibă şi litografie; şi ca în 
1836 să ocupe în tipografie 6 zeţari şi 8 tipăritori, având 4 tea- 
scuri de tipărit! ; din aceeaşi cauză înainte de 1836, în 1835, se 
comandaseră lui Teodor Walbaum din Lipsca litere de tipar, 
stempi, martiţe pentru Muzeul național, revistă menită ştiinţelor 
naturale, agriculturei, meşteşugurilor2; de aceea, la 1846, Eliade 
întreprinde călătoria la Lipsca, ca să aducă 5 teascuri de fier şi 
câteva măji de litere, pentru ca să poată tipări Biblioteca univer- 
sală 3. Eliade eră acum arhivar al Statului. 

În munca aceasta profesională să nu fie decât — interes? 

Aşadar din ştirile de mai sus reiese: . Eliade aveă un privi- 
legiu, care-i asigură un venit suficient pentru un traiu bun. Dar 
C. A. Rosetti nu trebuiă să uite că pentru acest venit el munceă. 
greu; că acest venit i-a lăsat timpul liber să scrie mereu, să tipă- 
rească acea multă literatură care nu se vindeă cum se vând astăzi, 
scrierile româneşti. Nu putem cere: să fi renunţat e/ la un privilegiu 
obținut de alții şi cumpărat de el împreună cu tipografia, adecă 
să-i cerem şi munca ce-a săvârşit-o, şi sărăcia sau martiriul cul- 
tural! Însă cruzimea fanarioticească a lui C. A. Rosetti nu cunoşteă 
margini, 

Să ne întoarcem la vieața lui Eliade. 

Eliade tipograf, literat şi gazetar atrăgeă atenţia în alt chip, 
decât ca simplu profesor. Cei dintâi cari îl salutară mai sincer au 
fost tinerii de la Paris, nouă la număr4. Salutul lor, fără să ştie ei, 
eră o lovitură dată duşmanilor din ţară, pe care Eliade îi viză din 
întâiul său articol, pe care-i denunță şi mai târziu că-i tălmăceau 
rău articolele 5, I se trimiteau şi scrisori anonime, amenințătoare! Scri- 
sorile şi amenințările veneau, de sigur, de la cei izbiţi de sentința 
de la pagina 50, unde se ziceă: 

„Atâta numai zic, că până când nu va fi dărâmată cu totul 
sistema politicească în care ne aflăm şi în care slujbă se numeşte 
chiverniseaiă şi până când nu vom înalță stâlpii cei dintâi ai so- 
cietății asupra temeliilor celor tari pe care și-au întemeiat Europa 
întreagă fericirea sa: până atunci şi jurămintele vor fi zadarnice, 

1 Almanahul Statului, 1836, p. 155, 

2 Muzeul național, p. 128. 

3 Foaea pentru minte, 1847, p. 8. 


4 Curierul românesc, 4 Oct. 1829, 
5 C. R., 1829, p. 88—89. 

căci tot omul ce vei întâlni, nu va fi decât un înşelător vânzător 
şi călcător de jurământ. Aceasta o ştiu mulţi din păţire“. 

Cu Parisul Eliade eră în corespondenţă. Eu nu mă îndoiesc 
că scrisese şi bursierilor acum întorşi: E. Poteca, C. Moroiu etc., 
dar acum, în 1829, îi scriă lui P. Poenaru, fostul coleg din şcoala 
grecească, din revoluţie !. 

Munca la Curier, împreună cu C. Moroiu, îi va fi fost plă- 
cută; dar Moroiul se retrase în Aprilie 18292, lăsându-i lui Eliade 
singur o povară destul de grea. În Iulie îi muriră părinţii şi doi 
fraţi 3; 'lovitura-l zgudui de sigur. 

Curând după aceea Eliade se îmbolnăvi: Înainte de 4/16 
Aprilie, deci în Martie, 1830 fusese bolnav trei săptămâni 4; iar în 
16 Nov 1830 el se plângeă, în Curier5, că şi-a perdut sănătatea. 
Putem bănui că vreo şapte-opt luni Eliade a fost, în 1830, bolnă- 
vicios, Şi totuşi, îşi făcti datoria către familie, gazetă, literatură, ţară ! 

Relaţiile aduse de afacerile sale tipografice îl puseseră (1830 — 
1832) în contact cu Sibiiul, unde-şi trimiteă gazeta, cu Pesta, unde 
corespondenţii săi erau Carcalechi şi Durmuzi, cu Braşovul, unde 
corespondenţi erau frații Pană 6. 

Din Dec. 1833 Eliade primi să editeze şi Buletinul oficial al 
țării, pe care-l duse până la 1847, când Buletinul treci la fostul 
său corespondent: Carcalechi7! Un client sigur, mai mult. Ca re- 
dactor al Buletinului el eră însă împiegat al Postelniciei! 

Epoca îşi schimbă pasul. Ruşii erau pe plecate: Din 25 Fe- 
vmarie 1833 Curierul lui Eliade aflase că se vor numi domni 
români 8! 

Bucuria lui ne-o putem închipui! 

Și acum să cercetăm literatura scrisă de Eliade în acest timp. 
Toată, nu; căci nu toată are valoare; dar aceea care a mişcat pe 
contemporani sau a avut influență asupra desvoltării literare a Ro- 
mâniei. Este destulă şi aceasta! Și o voiu cercetă amănunţit, căci 
am intenţia să lămuresc, din vieața lui Eliade, definitiv împrejurări 
lăsate prea mult timp nelămurite. 


1 C. R, a 13 Nov. 

2 C. R, 

3 Hurmuzachi, "Documente, XVII, 197. 

4 N. lorga, în Analele Academiei, Sect. lit, S. H, vol. XXVIII, p. 263. 
5 Pag. 279. 

6 N, lorga. loc. cit. 

7 Gazeta Transilvaniei, 1847, p. 19. 

8 C. R., 1833, p. 338 (Nr. 83). 

L 
VERSURI. 


Intâia chestiune mare a fost, în tot cursul vieții lui Eliade, 
oda la campania rusească, oda ruşofilă. 

Din Oda la campania rusească, mult timp, lui Eliade i s'a 
făcut o grea vină despre care adversarii politici strigară mereu că 
în vecii vecilor nu este de iertat. 

Fapta a fost politică, aceasta este sigur. Cele 11 strofe ale 
lui Eliade i s'au oferit generalului Dibici, care le-a primit cu plă- 
cere!. De ce lui Dibici? Câtevă zile înainte de a i se oferi, după 
o slujbă de Sf. Mihaiu, generalul vorbise cu boierimea şi-i spusese 
acesteia că Țarul nu va băgă sabia în teacă, până ce nu va liberă 
pe toţi coreligionarii săi! Vorbele generalului produseseră mare en- 
tuziasm printre boierii tineri, observă exact consulul francez2, care 
trimite, la Paris, chiar traducerea odei. 

Printre tineri eră şi Eliade, om de 26—27 de ani, un „înce- 
pător în poezie“: — cum îşi zice el în Equilibru3, — vorbind, re- 
lativ la „început“, exact: Lui Eliade încă nu-i răsărise sensul poe- 
ziei mari; el eră încă dincoace de linia înălțării poetice a vieţii 
însaşi, a vredniciilor vieţii. : , 

Eliade se scuză exact şi bine: Pe-atunci „tot Românul nu- 
meă pe Muscali fraţi“; şi oameni, pe cari „îi stimă în junețele 
sale erau cu totul devotați Muscalilor“; „impulsia“ rusofilă eră 
generală4. Generalizarea impulsiei se explică uşor. Din Aprilie 
1828 gen. Wittgenstein, intrând în ţară, făgăduise că va aduce țării 
dreptăţi nouă şi fericire; din Maiu Țarul, liniştitor, comunicase lui 
Kiseleff că nu va uni ţările române cu Rusia5. lar lumea noastră 
credeă şi se încredeă orbiş. Pentru Adunarea obştească Kiselefi 
rămâneă deci numai „părinte şi regenerator“ al patriei; el nu pre- 
găteă nici o subjugare. 

Versurile lui Eliade erau deci versurile țării; lui Dibici, care 
se află la Burgas — de unde, mulţumind, răspunse în 25 Decem- 
vrie 1829 — oda i se tiimesese ca un „semn de recunoştinţă din 
partea tuturor Românilor“ 6: 


1 Hurmuzachi, Documente, vol. XVII, p. 232. 

2 Hurmuzachi, XVII, 122, 

3 Pag. 69. 

4 Equihbru, p. 69. 

5 Al. Papadopol Calimah, în Analele Academiei. S. il, t. IX, p. 72. 
6 Albina românească, 1830, p. 13. 

Crucea iarăşi luminează 

Pe vechiul sâit drag pământ; 
Semiluna se'nfruntează 
Aproape d'al său mormânt. 
Creştinul iarăşi trăeşte 

in locul cel părintesc; 

Ismail! fricos grabeşte 

In pustiul arâbesc. , 
Triste noroade şi umilite 

A vuastre drepturi de ani răpite 
Acuma iarăşi le dobândiţi!! 


A tuturor eră oda! 

G. Asachi din Moldova eră rusofil: recetiţi d. ex. versurile 
lui la anul 1830! Mitropolitul Veniamin eră rusofil în aşă grad, 
încât dărui lui Wittgenstein — „erou“ rusesc, căci toţi generalii 
ruseşti erau eroi — chiar ceasornicul lui Ștefan cel Mare, cel iu- 
crat de Petru Hiler din Nirnberg?. Întâiul scriitor laic şi ’ntâiul 
scriitor religios al Moldovei erau, deci, mari rusofili. 

În Muntenia, un Ciocârdia cântă Recunoșiinfa Valahiei3. 
S'ar zice, un necunoscut. Însă Eufrosin Poteca, vorbind la „bla- 
goslovenia oastei 'pământeşti“, eră convins că Nicolae I adusese 
„la desăvârşire“ (!) şi ţara românească4; idee, pe care o repe- 
tează, în 1832, în Enhiridicn. Însă Iordache Golescu, văzându-se 
acum (183') în veacul de fier, este sigur că acest veac va aduce 
pe cel.de aut, pe care-l deschide generalul Kiseleff5. Însă I. Vă- 
cărescu, poetul, este solul ţării cătră Dibici, care vine să treacă 
Dunărea 6. Literaţii Munteniei, bisericeşti şi mireni sânt deci, şi 
ei, tofi rusofili. 

Rusofil eră şi literatul şi bărbatul politic cu care Eliade aveă 
legături mai intime: Constantin Golescu. C. Golescu a ţinut la o 
aniversare a înfrângerii Jui Napoleon la Moscova un discurs cum 
altul mai rusofil nici că se poate închipui?  Generalului-erou 
Geismar C. Golescu îi prezentă o sabie scumpă, la 1 Faur 1830. 
C. Golescu aveă, însă, mare autoritate. Şi de aceea trebue să-l 
credem pe Eliade, când el pe C. Golescu ni-l arată ca inspirator 
al odei8: „O sânt dator tatălui Goleștilor, în copilăria mea, oda 


2 Meditaţii poetice, 1830, p. 103. 

2 Calendarul pentru anul 1855. Buciumul român, 1855, p. 12—13. 
8 C. x, 1829, p. 263—266. 

4 C. R., 1831, 22 Nov. în suplement. 

5 Discurs, în Albina românească, 1832, p. 2. 

s C. R., 1829, p. 21, 

T C. R., 1829, 25 Dec.; p. 315—316.: 

8 Scrisori, p. 386. 

dintro epocă când taţii lor (Goleştilor) jură pentru nași-bratu (ştii 
pe Dinicu Golescu!) şi când Magherul şi Tell se băteă d'alăturea 
Muscalilor în contra Turcilor“. 

Pătimaşul C. A. Rosetti a învinuit mai aspru decât oricine 
pe Eliade pentru oda sa, deşi Rosetti ştiă că fusese a färii şi 
oarecum dictată de Dinicu Golescu. 

„Astăzi nu-mi pare rău că am făcut acea 'odă la 1828“, 
afirmă Eliade în Equilibru 1. Astăzi — el eră la capătul unei lupte 
îndelungate contra Rusiei; toată vieaţa lui — desminţise oda. 

Dar încă de-atunci Eliade simţise echivocul în care el nu 
intrase chiar cu toată inima. Îndemnat de aceiaşi amici, el scrise 
încă o odă, asupra păcei de la Adrianopol2. 

Oda aceasta este demnă. Felix Colson, duşmanul lui Eliade, 
a aşezat-o alături cu O noapte pe ruinele Târgoviștei şi cu Visul», 
L A. Vaillant i-a admirât:04, 

Titiul este: Odă asupra aniversării de 2 Septemvrie 1829. 
În această odă poetul îşi rezervă demnitatea sa, acum bănuitoare: 


Vezi c'ale mele cânturi în veci nu linguşesc. 


Simţind tot mai clar intenţiile Rusiei, Eliade se desmetici; 
să vorbească limpede ni puteă, nu aveă curajul; deci, după obi- 
ceiul vremii, 'îşi luă_ refugiul la fabulă şi scrise, după La Fontaine, 
Corbul şi vulpea, în care cântăreţul semnifică România, al cărei 
simbol eră atunci corbul: Acesta păţi jaculs. 

Decât, un atac în fabulă eră să-l doară pe Kiseleff?! 

Văzând, treptat că bănuielile sale se adeveresc, Eliade începi, 
chiar îndată după odele sale, lupta contra Slavilor în general, contra 
Rusiei în special, prin scrierea sa Răpede aruncătură de ochi asu- 
pra originii și limbii Românilor, care a fost o sensafie a epocei. 

Eliade în raport cu Ruşii, în 1829 şi 1830, simbolizează deci: 
întâiu un moment de generală amăgire; apoi altul de reculegere 
individuaiă, care este şi rămâne determinantă pentru antirusismul 
din viitor 5. 

1 Pagina 69. 

2 Culegere din scrierile lui I. Eliad, 1836, p. 67. 

3 În De vetat etc., 1839, p. 180. 

+ La Romanie, vol. Il, p. 164. 

š Biblioteca portativă, LXV, 1860, p. 168—169. 

5 Singurul duşman constant şi fanatic al Ruşilor fusese Mitropolitul 


Grigorie, Vezi Analele parlamentare, 1831—32, li p. 269; şi Hurmuzachi, Do- 
cumente, Supl. 1, t. IV, p. 340. 

Il. 
PROZĂ, 


Pornind de la latinismul vechiu şi latinitatea modernă, car 
izvoare de îmbogăţire a limbei, Eliade îşi crescù mereu dragostea 
pentru latinitate. 

Când, la 1829—1830, Ruşii incercau să ne înfăţişeze lumei ca 
Slavi, Eliade sări ca muşcat de şarpe şi scrise acea Râpede arun-- 
cătură de ochiu asupra limbei și începutului Românilor, în care — 
se întoarce iarăşi la ideea că limba latină este izvorul de renaştere 
a limbii române. 

Răpede aruncătură etc. începe cu argumentarea că Românii 
nu sânt Slavi, ci Romani!. 

Dacă mamele ar fi fost Slavone, ele nu i-ar fi învăţat pe 
copii să zică: pâine (panis), foc :focus), bou (bos), etc. ci altfel. 
„Puținele vorbe slavoneşti nu schimbă nici natura Românului, nici 
țesătura limbei lui, al căreia mehanism este tot acela cu.al suro- 
rilor ei: italiana, franceza şcl.: formarea cazurilor, verburile auxi- 
liare, conjugarea verburilor, timpii compuşi, infinitivele, . paștiţipiile 
trecute, toate dovedesc aceeaşi urzeală cu a limbilor de sus“2 Vor- 
bele streine, împrumutate, nu dovedesc nimic. Este drept: „A fost 
odată o vreme, când limba românească, desbrăcată de toată po- 
doaba ei, goală, sfâşiată, a rimas ca un scheletru. De aici a înce- 
put iară a se hrăni, a prinde putere, a împrumută câte o haină 
streină şi a veni în starea în care se află astăzi, când nu mai aş- 
teaptă decât îndemânatici şi învăţaţi meşteri, ca să o împodo- 
bească“3, 

Repedea privire peste limbă aşeză, deci, energic contrastul 
sfav-latin. Însă, dată fiind sărăcirea prin veacuri a limbei, Eliade 
se întreabă, apoi, dacă limba noastră „poate arătă toate ideile ce 
sânt astăzi cunoscute în lumea cea civilizată“. Fireşte, nu. Deci, de 
aici înainte, „cu cât se vor înmulți cunoştinţele noastre, cu atâta 
şi limba se va îmbogăţi“, Dar, din ce izvoare? 

Din limba de obşte, ce-o avem, să „cârmim“ vorbele şi să 
botezăm lucrurile? Aceasta nu se poate totdeauna. Căci, dacă în 


1 Citez duriă Culegere din scrierile lui I. Eliad, 1836. 

2 Pagina 35—36. 

3 Pagina 36, Ca argument pentru latinitatea noastră Eliade aduce şi 
numele zilelor saptămânii; serbarea Joilor din luna sămâănaturilor după 
Paşti; ghiciturile şi jocurile din seara către anul nou; jocul căluşarilor; nu- 
mărarea ; semnele de pe râboj: I, I etc. 

loc de persoană ar rămâneă să se zică obraz, atunci pronumele 
personal ar fi pronume obraznic şi personalitatea ar deveni obrăz- 
nicie! Logica ar fi Cuvintelnică, etc. Ar fi şi de râs!. Dacă se 
scoate cevă din formele vechi, paralel, analogic, de ce nu? Ca de 
ex. în cuvintele, pe-atunci nouă: localitate, local, înaintare, îna- 
poiere, răsare, concetăfean, compatriot, compătimire, opac. 

„Pentru aceasta“ — adecă pentru derivarea din primitive şi 
reîntoarcerea la primitive când avem încă derivatele — „cu cinste 
recomand scrierea răposatului lorgovici, tipărită în veacul trecut între 
1790 şi 1800“, adaoge Eliade confirmând încă odată influenţa şcoalei 
ardeleneşti asupra sa2. 

În sfârşit Eliade discută mijlocul împrumutării. În această pri- 
vinţă Eliade susţine, ca şi în gramatică, rumânirea vorbelor streine 
zicând: patriotism, nu patriotismos ; zil sau zel, nu zilos; tot ast- 
fel: calitate, ocazie, recomandație, formalitate; punct, centru etc. 
Tot vorbe vechi, curente azi, dar atunci, la 1830, proaspete, tinere. 

În sensul latinist şi românizător arătat, discuţia cuprinde şi 
verbele, substantivele feminine, adjectivele (se propune: politic în 
loc de politicesc,; apoi diplomatic, organic, moral etc.). 

Fără să stărue sau să explice, Eliade atrage atenţia şi asupra 
sunetelor (el zice: litere!) de preferit şi asupra esteticei cuvântului 
scurt: morminte, nu mormânturi; jurăminte, aşezăminte, regulamente. 

Repedea sruncătură de ochiu eră aşadar o scriere care 
— păstrând principiile gramaticei — împingeă înainte spre elimi- 
narea din limbă a streinismelor lexice şi morfologice, spre creșterea 
conștiinței romanității noastre. A 

Fireşte, bogoslovii slavofili şi rusofili se simţieau loviți şi 
protestau. Eliade se 'ndărătniceă însă foarte uşor. Atacul totdeauna 
îl îndârjeă. Și bine a fost că a fost atacat şi silit, astfel, să revie 
la idei a căror imprimare şi al căror triumf aveă încă nevoie de 
repețiri multe şi energice. 

Din tot ce Eliade a scris mai târziu despre Repede aruncă- 
tură reiese că la scrierea ei autorul se află îutr'o stare de revoltă 
contra unei perfide încercări de-a ne falsifică originea, de-a ne în- 
fățişă ca Slavi buni de adus jertfă Rusiei. Totdeauna Eliade s'a 
arătat mulţumit de efectul scrierei, pe care am puteă-o numi 
manifestul antislav al lui Eliade. 


1 Antislavismul evident al exempielor este satiric, înveselitor. 
2 Pagina 43, 

Câteva observări încă sânt menite să arate legătura Repedi 
priviri cu mişcarea literară a vremii. 

Lucrarea aceasta Eliade şi-o anunţase din 1829: „— într'o 
deosebită disertaţie voiu arătă ce este limba“. 

Până la 1829 lupta lui Eliade se purtase aiurea, l4 Buda şi 
Viena şi Halle, ca urmare a luptei lui Petru Maior. Sava Tekeli 
scrisese la 1824 contra Românilor, D. Bojinca răspunsese la 1825 
şi 1827; iar D. Bojinca eră şi redactorul Bibliotecei românești din 
Buda, care se ceteă în Bucureşti, al cărei abonat eră Eliade. Eliade 
se asociă acestei mişcări, fără să spună. Dar dacă nu a spus-o 
el, a spus-o elevul său N. Rucăreanu!. Rucăreanu aminteşte anume 
disputele de la Buda, dintre Români şi Slavi (Serbi, Croaţi, Dal- 
maţi, zice el); disputele li se păreau întărâtate Bucureştenilor; a- 
tunci Eliade „fără a se preocupă d'acele dispute sau a face cea 
mai mică aluziune la ele, scrie şi publică o mică broşură întitu- 
lată O răpede etc “. Deci cu Răpedea privire Eliade se asociă la 
lupta generală a Românilor contra Slavilor2. 

Eliade îşi da perfect seamă de fapta sa, El tăinui censorului 
textul, sau nu i-l arătă complet; din cauza aceasta eră să fie sur- 
ghiunit3, Cum a scăpat de surghiinul acela, nu ştiu. 

Eu cred în primejdia surghiunului, deoarece gen. Kiseleff în- 
suşi aprobase propaganda contra căreia Eliade se ridicase şi, chiar 
din jurul lui, se porunceau scrieri care să susțină „slavismul“ nostru, 
Poruncile acestea Eliade le-a cunoscut întâmplător, după moartea 
lui Dinicu Golescu, zice el, deci după 5 Oct. 1830, printrun că- 
pitan M...y însărcinat să scrie în acel sens. În istoria regenera- 
ţiunei Eliade spune că Kiseleff a fost furios pe broşura sa; şi că 
B. Ştirbeiu cunoşteă ordinul de exil. Amănuntele sânt prea pozitive ; 
ele nu lasă îndoieli 4. 


III, 
ADAOSUL LITERAL. 

Astăzi de odele la Ruşi şi la Greci şi de Răpedea privire 
asupra limbei nimeni nu mai ştie. Însă de traducerile din Lamar- 
tine — ştie! Traducerile au apărut cu întâiul număr al revistei 
Adaosul literal, Ce eră acest Adaos? 


: In Statua lui Heliade, p. 49. 

2 Albina din laşi a reprodus pe Eliade în Mai 1832. 
3 Equilibru, 69. 

4 Vezi p. IX—XI, din Mémoires. 

Abiă începuse bine Curierul, şi Eliade se convinse că bucăţi 
mai întinse, în Curier, nu poate publică. E! simţi că o revistă li- 
terară este necesară, o numi Adaos literal la Curier), şi-i trase, ca 
de obiceiu, un program larg — programele lui Eliade nu au fost 
niciodată altfel, 

Pentru ca „să însufle gustul cetirii prin deosebite povestiri 
morale“ el promiteă: povestea tatălui bun, mamei bune, bărbatului 
bun, femeii bune; o alegere din nopțile lui lung; orientări despre 
educaţie; ştiinţă popularizată; note despre agricultură şi meşteşu- 
guri; şi — literatură românească, .„muite bucăţi şi poezii ce vor 
Sluji de pildă spre desăvârşirea stilului şi a gustului“; istoria pa- 
triei pe scurt. Eră să fie, aşadar, o revistă enciclopedică. 

Eliade adaoge2 că Adagsul se adresează tuturor Românilor: 
Transilvănenilor, Bucovinenilor, Basarabenilor, Moldovenilor, de- 
oarece el va împărtăşi „ideile şi cugetările tuturor Românilor“. 

Fireşte, toată programa nu a fost realizată. Dar cât a realizat, 
a fost o înaintare, o punere de probleme, care interesau publicul 
sau la care el trebuiă să fie interesat. 

Adaosul literal soseă ca un berbec roman înaintea unui mur 
al unei cetăţi duşmane: să spargă indiferența faţă de literatura ro- 
mânească. Intr'adevăr literatura se izbeă — cum voiu arătă odată, 
amănunțit, aiurea de o lipsă de pricepere desnădăjduitoare; se 
izbeă şi de încăpăţânarea ruginiţilor cărturari vechi cari înțelegeau să li 
se dea literatură logofeţească sau cel mult grecească. De aceea, re- 
luând tonul polemic al prefeţei la Gramatică (1828, Eliade arde 
satiric nesimţirea şi încăpăţânarea publicului de-atunci. Cum? Iată3: 

„Mai ştiu un fel de oameni!.. Ei când le intră din nenoro- 
cire în mână vreo carte de astea de ale pricopsifilor din ziua de 
astăzi, numai de cât se supără şi necazul, poate că credeţi, că le 
este pentru că nu ştiu acea ştiinţă şi meşteşug, sau cum ar face 
ca să le învețe? Nu, ci scriitorul este de vină, el trebue să fie 
sau vr’ un Nemţoiu sau Ungurean de nu scrie româneşte (adecă de 
nu se gândeşte tot pentru lucrurile ce se gândeşte mulţimea). Lo- 
gofătu nostru ştie toate, Şi cum s'ar puteă să nu ştie şi ce este 
în acea carte când mar fi scrisă... Cum să fie scrisă? Știu şi eu 
«cum, iacă cum au scris până acum tata și moșu şi au trăit. 


1 1830, la început. 
2 Curier, 1830, p. 224. 
3 Din prefața la Regu'ile sau Gramatica poeziei, 1831, p. IV—VI. 

„Să îndrăznească cineva a îi zice că nu ştie limba grama- 
ticei sau a poeziei sau altceva, în acel minut vrednic de privelişte, 
când trânteşte cartea din mână cu despreţuire, începe a face volte 
prin casă, scoate batista cea afânată din sân şi cu un braţ îngân- 
fat şi arcuit îşi şterge fruntea, umflă mustăţile şi suflă pe nas şi 
pe urmă scoate mătăniile ca să-şi arate mărimea; atunci să-i atingă 
cineva iubirea de sine, că nu ştie toate, când el este omul cutăruia 
și al trebii şcl., şcl... Apoi atunci să vezi ce cununi se gătesc neno- 
rociţilor acelora ce asudează întru a tâimăci şi a tipări cărţi din 
însuşi neaverea lor! Atunci răsplătire plină de mulţumire şi mân- 
gâere a neobositelor lor osteneli! 

"„Foarte lesne de deslegat este acum ghicitura pentruce nu 
se înmulțesc cărţile în limba românească şi pentruce prin urmare 
literatura și moralul nu sânt vorbe românești ; pentruce râvna spre 
bine este amorţită şi acolo unde se înfierbântă iarăşi înghiaţă; 
pentruce cărțile care s'au tipărit stau neimpărțite şi acelea care 
s'au împărţit în loc de mângâiere au pricinuit amărăciune scriito- 
rilor săi. 

„Cine este Rumân adevărat şi iubeşte luminarea şi îndrep- 
tarea neamului, crez că nu se va mâniă de acest portret ce am 
vrut să zugrăvesc, ci va căută adevărul, va cercetă chipul şi de 
i se va păreă că îi mai lipsesc câteva feţe ca să semene cu ori- 
ginalul, va mai adăogă şi îl va îndreptă“. 

Când îşi porneă Adaosul, Eliade declară că 200 de abonaţi 
îi sânt deajuns. Se pare, însă, că nici pe aceştia nu i-a avut!. 

Dar înainte — a mers! 

Partea l-a ieşise la 14 Decemvrie 1830, când Curierul ro- 
mânesc o anunţă?2. Erau meditaţiile lui Lamartine. 

Partea a Il-a a fost regulele sau gramatica poeziei (1831). 

Partea a Ill-a au fost nopţile lui Jung. 

Partea a IV-a Bărbatul cel bun şi femeia cea bună, povestiri. 

Lunar cetitorul îşi primeă adaosul său, pentru care plăteă pe 
„an 50 Lei, dacă eră abonat şi la Curier; altfel 60 de Lei4. Sau: 
trei sorocoveţi pe lună. 

Adaosul literar mijloci Românilor poezia lui Lamartine şi 
poetica lui Boileau. 


1 Loc. cit., p. VIL 

2 Pagina 303. 

3 De la Fevruarie, 1831, înainte. Curierul din 5 Fevruarie, p. 37. 
4 Vezi şi Equilibru, p. 79. 

Cu aceste lucrări ne vom ocupă în altă lecţie; cercetarea lor 
face un capitol de literatură comparată; dar cercetarea luminează 
mult anii literari 1830—1832. 


BOILEAU ŞI LAMARTINE. 


(Lecţie ţinută în 24 Fevruarie 1920), 


l 
D-lui Dr, Iacovovici, rector în 1923. 


BOILEAU SAU GRAMATICA POEZIEI. 


Un om pornit la drum ca Eliade nu se mai opreşte: Idealul 
îl duce înainte, în sus. Triumful cel mai mare îl aşteptă în anul 
1828, în care el aveă să publice gramatica sa. Literatul, poetul, 
se desvoltau alături. 

Întâiu, despre poet. 

Versuri scrisese Eliade încă din anul 1818, la deschiderea 
şcoalei lui G. Lazăr. Versurile acelea mau fost mai reuşite decât 
cele scrise, mai apoi, la moartea mamei sale. 

Liricile lui Atanasie Hristopol, logofătul român şi poetul neo- 
grec al graţiei amoroase, îl făcură să simţă inferioritatea puterei 
sale de invenţiune şi îi „tăiară tot cheful de a mai face versuri 
de capul său“, cum zice el însuşi în amintirile sale, Întors, astfel, 
la conştiinţa modestiei, Eliade se”hotări să înveţe pe alţi poeţi pe 
dearostul şi să-i traducă. Într'o vară traduse pe A Hristopol. Însă 
din Liricele traduse ni s'a păstrat numai una, destul de stângace. 
Eră în 1819, atunci!. La 1820 Braşoveanul Carcalechi, care tre- 
cuse prin Bucureşti, luă cu sine traducerea, ca să o tipărească la 
Buda. Eliade însuşi este însă mulţumit că nu s'a tipărit: „Din mila 
lui Dumnezeu s'au pierdut acèle traducţii“. 

Anii 1821 şi 1822 nu erau ani de versuit. Dar în 1823 muza 
lui Eliade se re'ntoarse în sărăcăcioasa-i odaie, să-l lumineze pe 
frunte. El cântă iarăşi. 

Din Franţa cursese în ţară, încă din veacul at XVIII-lea, o li- 
teratură cuceritoare. Dacă ţara de-atunci ne-o putem închipui ca o 
monotonă pânză cenuşie, locurile rari, în care acea literatură se 
ceteă şi influenţă, răsar din pânză, ca nişte rari colori vii, care 


1 Errata: în Curier de ambe sexe, vol. Il, p. 122—123. 

încălzesc privirea. Intunerecul fusese altfel rărit, când ici, când colo, 
de spiritul francez. Eliade adună curentul şi-l condensează în tra- 
ducerile sale, în imitările sale, în totavântul ce-l dă, el, în curând 
poeziei române. 

Inainte de-a călcă, însă, mai departe, socotesc că este locul 
să rectific o părere greşită relativă la cunoştinţa limbei franceze, 
din care Eliade traduceă. 

Pe la 1829 un document diplomatic spuneă despre Eliade că 
nu ştiă franțuzeşte?. Aceasta nu poate fi adevărat. La 1820, când 
Eliade a început să-şi scrie gramatica sa, el ştiă destulă franţu- 
zească, ca să poată întrebuinţă izvoare franceze. La 1821, ne spune 
tot el, învăţă încă franţuzeşte cetind, acum, pe — Cavalerul de 
Faublas 2. Iar doi ani mai târziu el începi traducerile din Lamar- 
tine, pe care, de la 1823, le ceteă societăţii literare, căreia-i ceteă, 
în acelaşi timp, şi gramatica sa, aşă cum o propuneă la Sf. Sava, 
aşă cum o gândeă cu ajutorul lui Condillac, care pe-a sa,,călăuza 
lui Eliade, şi-o tipărise la 17823. Aşadar nu va fi vorbit fluent 
Eliade, la 1829, când îl descriă consulul francez, dar franţuzeşte 
Eliade știă. i 

Alături de traducerile din Lamartine şi de sfioasele sale imi- 
taţiuni, Eliade da publicului român, literaturii române şi lămuriri 
critice. 

Despre acestea voiu vorbi mai întâiu. 

Orientările critice ale lui Eliade, pe la 1823, erau clasice. 
„De pe ia 1822“ el traduceă Arta poetică a lui Boileau4, căreia, 
însă, aiurea îi înseamnă data 18235. Va fi început-o în 1822, va 
îi terminat-o în 1823. 

Arta poetică nu este, însă, completă. Eliade a eliminat din ea 
mai mult decât s'ar fi cuvenit lui Boileau: Eliade a tradus numai 
cântecul întâiu şi nici acela întreg, ci prescurtat. 

Se pare că Eliade s'a simțit dator să ţie seamă de puţina 
cultură literară a publicului său. De ce i-ar fi pomenit, deci, ace- 
stui public despre Malherbe ?; el zice-simplu: Unul (vers 17); de 


1 Hurmuzachi, Documente, vol. XVII, p, 221. 
2 Curier de ambe sexe, vol. II., p. 44, 


3 Cours d'étude pour /instruction du Prince de Parme. Tome Pre- 
mier. La Grammaire. Aux deux-ponts 1782. 


4 Equilibru, p. 154. 
5 Lyrice, p. LXXXV. 

ce despre Racan?; îi zice: Altul (v. 18); şi Tabarin, Marot, Bré- 
beuf (v. 79—100) erau cuvinte goale pentru boieri; Eliade a eli- 
minat din balastul erudit, păstrând, uneori în rezumat, ideile. 

Vreo 10—12 versuri, le-a tradus din cântecul al III-lea, v. 47 
şi urm., pe care, ca să dau şi o probă, le tanscriu în forma ce-o 
au la 1830 în Gramatica poeziei! : 


Lucruri ce nu se pot crede n'arătaţi la privitori; 
Căci şi cele-adevărate nu se cred de multe ori. 
O minune ce-i absurdă nu mă poate mulțămi. 
Duhul din câte nu crede nimic nu poate simți. 
Povestirea să ne-arate ce nu-i vrednic de văzut: 
Ochii, văzându-l în faptă, mai mult l-ar fi priceput. 
Dar sânt lucruri ce se cade de vedere-a depărtă, 
Auzului meşteşugul se cuvine-a le păstră, 
ncurcarea totd'auna, din scenă "n scenă crescând, 
Desfacă-se cu 'nlesnire la sfârşitu-i ajungând. 
Niciodată nu se simte duhul aşă viu impuns, 
Decât numai la vrun lucru în intrigă ’n taim ascuns, 
Când d'odată schimbă toate adevărul cunoscut, 
Dă la toate altă faţă, chip altu neprevăzut. 


Gramatica poeziei este tratată aproape în acelaşi fel tot pen- 
tru cei ce „nu înţeleg nimic“ şi totuşi trebuiau aduşi să înțeleagă 
cevă. 

— Dar când citeşti chinezeşte, Domnule, sau altă limbă care n'ai în- 
văţat, înţelegi? 

— Acum să mai fac o întrebare2.? Invăţat-ai sau ştii Domnia ta limba 


Poeziei. 
Ba nu. 
Apoi iată, Domnule, pricina pentru ce nu înţelegi. 


lată pentruce eră nevoie de mica Gramatică. Pentru a 
izgoni ignoranţa literară, pentru a arătă lumii că există o poezie 
superioară versurilor „logofeţilor“, pe care Eliade îi batjocoreşte 
adeseori; pentru a înzestra chiar ţara mai cultă cu criterii literare 
care lipseau cu desăvârşire3. 


1 Titlul complet: Regulile sau gramatica poezii. Traduse in rumâneşte 
de I, Eliade. 1831, Bucureşti, f 

2 Eliade puneà semnul întrebarii la începutul propozijiei întrebatoare, 

3 Relativ la lipsa de criterii, Wilkinson, Tableau historique, geogra- 
phique et politique de la Moldavie et de la Valachic. A Paris, 1824, p, 117, 
scria: „Lorsque quelques boiars peuvent parler couramment, quoique impar- 
faitement, d'un ou de deux auteurs anciens ou célèbres, ou faire un petit 
nombre de înuuvais vers rimant tant bien que mal, ils prennent le titre de 
littérateurs et de poètes, et leurs concitoyens étonnés les considèrent comme 
des hommes capables ou des gènies supérieurs, Un goût décidé et précoce 
pour le savoir et la littérature n'y reçoit point d'encouragement" — Ca proba 
de lipsa criteriilor literare, chiar mai târziu, citez numai pe vornicul Ior- 
dache Golescul, care, în Băgări de seamă asupra canoanelor grămăticeşti 
(Bucureşti, 1840), recomanda Gramatica poeziei de Eliade ca ultim cuvânt 
al ştlinţei literare! 

Am totuşi impresia că, pentru timpul său, această lucrare tot 
a rămas Încărcată cu prea multă erudiție. 

Scurta analiză ce urmează ne va încredinţă despre aceasta, 

Introducere (p. 1—7) se ocupă, ca şi Marmontel, cu noţi- 
unile: Duh, geniu, gust şi talent, un capitol de estetică, 

Capitolul Pentru poezie (p. 8—18) începe, cu ideea, veche în 
ară, că poezia este cel mai vechiu din meşteşugurile duhului; apoi 
eliminând câtevă pagini, Eliade traduce din Marmontel, capitolul 
Poite:, adăogând câte cevă de la sine, ca de ex, ideea despre lo- 
gofeţii români cari fac versuri proaste şi „se văd în multe cărţi 
tipărite“ (p. 13). 

Poezia epică (p. 19—28) i-o furnisează Voltaire2, cu elimi- 
narea, însă, a câtorvă nume şi idei care nu i-ar privi pe Români: 
Lusiadele, Calderon, Congreve, Aracana!; cu mici adăogiri de co- 
lorit naţional, ca: ielele, ursitorile; dacă Voltaire lasă Henriada să 
vorbească singură pentru Sine, Eliade nu o lasă, ci-şi tipăreşte, 
despre ea, părerea sa — nefavorabilă, 

Eliade scrie: 


„Pentru Henriada vom zice numai două vorbe. Această 
poemă s'a tradus în toate limbile, s'a tipărit de 50 ori până acum 
în Franţa; poezia ei este bogată şi armonioasă, sujetul nobil şi 
bine ales, simțimenturile vrednice de mirare, descrierile pompoase 
şi stilul model de periecţie; dar cu toate acestea, nu poate cineva 
sâ o cetească d'a rândul şi de la un căpătâiu până la altul; fapta e 
rece şi fără interes, şi autorul şi-a făcut singur judecata, zicând: 
o poemă, oricât de desăvârşită va fi, dacă nu atinge, este ne- 
plăcută în toată vremea şi în tot locul“3. Însă lenăchiţă Văcăreşcu, 
în băgările sale de seamă gramaticeşti, scrisese: „Nu se poate 
uită lesne de cătră cei ce au cetit nici dulceața Enriadii, ce a al- 
cătuit în limba galicească filozoful Voltaire“, De la Ienăchiţă până 
la Eliade epopeea filozofului scăzuse în preţ şi la Români 4, 

În Poezia dramatică (p. 29—34) Eliade combate pe criticii 
lui Boileau, care a regulat: 


: Eu citez Tomul HI, p, 189—195 din ediţia de la 1857: Elements de 
ditterature par Marmontel, Paris, Didot frères, 


2 Essai sur la poésie épique, 


3 În capitolul I al essai-ului: „— et un poëme parfait d'ailleurs, s'il 
ne touchait point, serait insipide en tout temps et en tout pays“. 


4 Pe Vgltaire, Eliade îl iscăleşte numai Vr, Altfel, îl compromiteà 
pe Eliade?! 


8* 

Întrun loc ş'o zi o faptă singură pâna "n sfârşit, 

În teatru să se joace şi să-l ţie împlinit, 
întrebuințând pe Voltaire, numit „Domnul Vr“ (p. 30`, prefața læ 
Edip. 

Poezia didactică (p. 35—38) are ca izvor tot pe Marmontel!, 
cu o împărţire care nu se află în Marmontel, poate a lui Eiiade, 
poate din alt izvor. 

Și Poezia descriptivă (p. 39—43) este din Marmontel 2. 

Poezia lirică (p. 44—51) este capitolul care, pentru Eliade, per~ 
sonal, aveă cea mai intimă însemnătate. O descripţie din Italia. 
dă pilda extazierii poetice, la care Eliade erà înclinat şi despre- 
care Marmontel3 nu vorbeşte. Restul prescurtează însă pe Mar- 
montel. 

Eliade scrie despre lirism aşă: 

„Când aude cineva, în ltalia, un improvizator gătindu-se 
asupra clavisenului, mai întâiu să se lase a i se aprinde toate» 
vinele prin săltările cele armonioase ale instrumentului; şi după 
ce toate organele simţimentului şi ale cugetării sânt în mişcare, 
să cânte versuri care el inprovede asupra unui sujet dat,. 
să se însuflețeze cântând, însuşi să iuţească mişcarea ariii asupra 
căria compune şi să producă atunci idei, îndrăzniri, simţimenturi, 
încă şi câte odată şi semne de poezie şi de elocvenţie îndestul 
de lungă, care întrun lucru mai cu gândire nu e destoinic a le: 
naşte; să cază în sfârşit într'o neputinţă asemenea cu aceea a 
Pitonisii, atunci cunoaște cineva însuflețirea şi entusiasmul poe-- 
fior celor vechi şi de odată se cuprinde de mirare şi de milă: 
de mirare, căci vede acest (fermic) delir poetic în faţă, în vreme 
ce îl socoteă nevrednic de crezut şi fabulos: şi de milă, văzând. 
că această mare putere a naturii este întrebuințată la un joc 
de nimic...“ 

Undevă, în Equilibru, Eliade mărturiseşte că unul dintre 
oracolele literare ale Societăţii Filarmonice eră Laharpe4. Vor-— 
bind la 1860 despre satiră, tot în Equilibru, Eliade trimite încă 
tot la Laharpe5. Laharpe îl satisfăcuse din 1830, când îl extrase: 


1 Vol, I, p. 464—465. 
2 Vol, Il, p. 441—442. 
3 Vol, Il, p. 336—338. 
+ Pag. 86, 

5 Pagina 189, 

în Poezie satirică, p. 49—51, în gramatica poeziei. Textul ori- 
ginal se află în Lycee!; Eliade şi-a permis câteva eliziuni neîn- 
semnate şi adaosul că părerea lui Laharpe despre Luciliu se 
poate aplică oricărui poet satiric. 

Din capitolul despre Poezie pastorală (p. 52—56), luat din 
Marmontel2 transcriu o drăguță traducere, care merită să fie 
scoasă din cărticica-i de mult dată uitării: 


Câinele mieu, pe verdeață, 
Eri, veni pe lângă tine; 

Tu, cu toiagul iovindui'i, 
Ştiuşi a "i goni prea bine, 
Dar pe câinele lui, crudo, 
Când pe urmățţi îl zăreşti, 
Te întorci, îl chemi pe nume, 
Nu, tu nu mă mai iubeşti! 


Originalul : 


L'autre jour sur !herbette 
Mon chien vient te flatter; 
D'un coup de ta houlette 
Tu sus bien lécarter. 

Mais quand ie sien, cruelle, 
Par hasard suit tes pas, 
Par son nom tu Papelle. 
Non, tu ne nvaimes pas 

Capitolele: Fabula sau apologul (p. 57—59), după Mar- 
montel şi Poezii fugitive (p. 60—62), între care se numără: elegia, 
epigrama, epitaful, încheie cărticica, întâiul manual de poetică 
in limba românească. 

In capitolele arătate se găseşte o bogăţie de fapte şi idei, 
care erau, cu siguranţă, de-asupra nivelului publicului cetitor. 
Puţini erau, deci, interesaţi la această activitate critică: boieri, 
profesori, studenţi. Dar ea a fost necesară; a folosit mult; nu 
numai lui Iordache Golescu. 

Paralel cu aceste studii de critică a veacului XVIII, Eliade, 
al cărui suflet poetic şi religios eră croit din material asemănător 
cu al lui Lamartine, îl traduceă pe acest poet începător al altui 
veac poetic, şi fără să-şi pună nici-o întrebare despre putinţa 
ca estetica veacului XVIII şi a lui Lamartine să meargă alături. 

Câtvă timp Eliade a mai întrebuințat încă estetica lui Boi- 
leau. Apărând, de ex., traducerea lui Saul, de C. Aristia, din 


1 Lycée ou cours de littérature ancienne et moderne; par I, F. La- 
harpe. A Paris. An. VII. Tome second, p. 132—134. 
2 Vol. H, p. 7—16. 

Alfieri, Eliade citează pe Boileau, în Curier de ambe sexe !, ce-i 
drept, numai cu vorba: Un sot etc. Părăsintu-l treptat — îl 
izgoneă Lamartine — la 1868, Eliade chiar îl combate pe Boileau 2. 

Despre gramatica poeziei Curierul lui Eliade a vorbit în 15 
Fevruarie 1831, prevăzând că va fi «în oarecare chip neinţeleasă». 
La 22 Fevruarie apăruse. Prefaţa se anexă şi la Curier, ca suple- 
ment şi ca îndemn comercial | 


II. 
TRADUCERILE DIN LAMARTINE, 


Lamartine este un capitol enorm în literatura românească: 
Tot veacul XIX este plin de el; însă, începutul l-a făcut 
I. Eliade Rădulescul. ÎI voiu expune amănunţit. 

Repetez. De la începutul anului 1827 şi până la sfârşitul 
anului 1828 a funcţionat in Bucureşti aşă zisa Societate literară, 
despre al cărei rost cultural Eliade a vorbit complet în Equilibru 3! 
În aceasta societate se aflau, ca membri, mai toţi boierii din 
capitală, printre ei toţi fraţii Domnului Gr. Ghica: Mihaiu, Ale- 
xandru şi Constantin. Adunările se ţineau în casa lui Constantin 
Golescu, acolo unde astăzi este palatul regal. În casa aceea, 
acelor boieri, li-se cetiră întâiele traduceri din Lamartine; şi 
anume: Desnădăjduirea, Provedința la om, Lacul, Ruga de seară, 
în mai multe şedinţe, de-arândul. „Câţi trăesc din acei membri 
şi îşi aduc aminte de acele serate, pot spune mulfumirea gene- 
rală ce produceau acele poezii, ce pentru prima oară învederă 
Românilor de cât ar fi capabilă limba română, condamnată până 
atunci d'a fi limba celor zişi vlahi sau mojici“ 4, 

Noua suflare literară de acoro se porni. Fireşte, cei dintâi 
cari auziră bine şi sosiră îndată, ca să-l însoţească pe Eliade 
pe drumul cel nou, fură poeţii. Din cei legaţi bine cu trecutul — 
şi cu lipsa de talent — veni Barbu Paris Mămuleanul, care luă 
cunoştinţa de Meditaţii şi Armonii; ne spune chiar Eliade 5. Din 


1 Vol. II, ed. 2, p.283, 

2 Curs întreg de poesie generale v. Ii, p. 7, 32, 35. 
3 Pagina 77. 

4 Loc. cit, p. 78, 

5 Curier de ambe sexe, |, p 90. 

cei ce însişi căutau drumuri nouă veni lancu Văcărescu cu Casa 
de ţară a lui Delamartin !. nu cred că şi cu alte traduceri cum 
informă, la 1839, un Francez, care făceă probabil confuzie între 
Văcărescu şi Eliade 2. Sprinten de tot veni V. Cârlova, a cărui In- 
serare îndată a fost recunoscută ca un ecou din Lamartine 3, 
Când s'a crezut că loan Maiorescu ar combate toată literatura 
franceză, N. Rucăreanu îl întrebă de sus, dacă nu vrea cumvă 
ca ţara să rămâie la Arohiriţă, Leonat şi Risipirea Ierusalimului, 
şi să fugă de Homer, Alfieri, Byron şi — Lamartine?! Eră la 
1838, acum. De pe la 1831—32 tineretul începuse a se adună îm- 
rejurul colonelului I. Câmpineanu, către care aveă să vie şi Gr, 
Alexandrescu, alt lamartineist, şi în cercul lui Câmpineanu se 
ceteă : Béranger, Lamartine, Hugo 4. Astfel, repede, se lăţră la- 
martineismul câruia cele mai distinse spirite i se închinaseră, 
după Eliade, cu acesta alăturea. i 

Pe Eliade îl captivase, înainte de toate, tinereţea melanco- 
lică a poeziei lui Lamartine; spirit religios, adânc religios, cum 
eră, Eliade se încântă şi de Armoni,, ca şi de Meditaţii ; îl numi 
pe Lamartine David a! creştinătăţii şi se grăbi să traducă, slo- 
bod şi nici de cum robeşte, /mnul nopții 5. 


1 În Colecţie etc., 1848, la p. 163. 

2 Raoul Perrin, Coup d'oeil sur la Valachie, Paris, 1839 p. 6. 

3 Curierul românesc, 180, p. 127. 

+ lon Ghica în Scrisori catră Alexandri, 1887, p. 661. Vezi si p. 710. 

5 Curierul românesc din 19 Martie 1831. Pentru a caracteriză pe Elia- 
de, reproduc în nota, darea de seamă din acest număr al Curierului (p. 63): 

„Nu sânt necunoscute Româniler meditațiile poetice de d. A. de la 
Martin Adaosul literar al Curierului românesc au facut pe mulţi să guste 
duiceţile acesior poeme piine de tinereţe şi melanholie mângâitoare; prin- 
trinsele poetul şi-a câştigat cunună nemuritoare şi numele sau va fi cu 
drag recomandat tuturor veacurilor; însa nu mai puţin efet (ispravă) au 
făcut şi Armoniile sale poetice şi religioase, ce de curând Sau publicat. 
Gazetele neîn.eiat vorbesc de dânsele şi se întrec a înfrumuseţă coloanele 
sale cu aceste poeme cântate în /ira creştinească. Prin ele poetul întocmai 
ca vulturul îşi ia zborul cu îndrâzneaiă până la soreasca înălțime a atot 
puterniciei Dumneeeşti, Acolo el îşi îmoae aripile sale în jăraticul slave 
mucenicilor şi ţiindu-și drumul său prin strălucita cărare a laptelui creştii 
nataţii, se coboară prin scara lui lacov şi vine să stropească şi să încal- 
zeasca pamântul cel amorţit în îngheţul patimilor. Vulturul după aceasta 
numai decât se schimbă în pelecan, carele în zborul sâu îşi descrie nişte 
cercuri pe dasupra lacului cel de lacrami al durerii, a!e carora line şi un- 
doase lepganaturi ating ţarmurile cele veştide şi pe urmă se analisesc în nişte 
tonuri plângeroase de ingropare, Templurile lui Israil au rasunat de mare 
cuviința şi de sarbatorie prin psalmii proorocului şi împăratului. Aceste 
armonii religioase rasună întrun templu mult mai mare, în care poetul 
cântă şi în care el îşi face rugaciunea de seară în meditaţiile sale Ascul- 
tătorii din aromirea lor cea dulce se deşteaptă pătrunşi de focul pocăinţit şi 
nu întârzie cu o inimă de a numi pe cântăreţul lor David al creştindtaţii“. 

Pe Eliade îl mai captivase realismul sentimental al lui 
Lamartine. Se simţea, ziceă Eliade, că poetul a „cunoscut pe 
oameni“. pe care îi descriă ca om, care se cunoşteă şi îi cuno- 
ştea. Din acest punct de vedere Eliade rămăsese uimit de Des- 
nădăjduire, unde s'au descris lucruri văzute şi simțite de el 
însuşi; nu şi de Provedința la om, în care Lamartine descria 
„închipuiri“, simţiri de fantazie !. 

Este firesc, să credem că încă de la începutul cetirilor 
din Societatea literară Eliade a propagat convingerile citate, pe 
care le-a scris cu atâta scurțime a vorbei; şi că a făcut curent. 

Acum aş dori să pot arătă precis cânda fost tradus 
Lamartine. Preciziunea nu-i perfectă, însă. 

In Curs întreg de poesie generale 2 Eliade indică următoarea 
cronologie: 


Tradusă: Prefăcută : 
1. Singurătatea: 1826 1847 
2. Suvenirul: 1826 1847 (sau 18487) 
3. Sera: 1828 1847 (sau 1848?) 
4. Desnădăjduirea: (1827 sau 1828 9)..... 
5. Provedința la om: 1827 (sau 1828 ?) 1847 
6. Lacul: 1829 (sau 1827?) 1847 
7. Rugăciunea de seară 1828, Martie 12 1849, Sept. 21. 
Sub Carpaţi (sau 1827) Sub Carpaţi (sau 
Sept. 17) 
8. Toamna: 1830. Martie 25 1849, Sept. 25. 
9. Resboiul: 1829 1860 


10. Pruncul şi bătrânul: 1836 — 
11. Ruga Pruncului : 1836 — 


1 Textul se află în Gazeta teatrului național, 1835/36, p. 39: „De 
Lamartine scriind Desnădăjduirea, vede cineva întreagă natura şi pe omul 
desnădâjduit în toată turbarea şi cârtirea împotriva soartei şi a Dumne- 
zeirei însaşi, pentrucă şi de nu va fi venit şi el însuşi de multe ori în acea 
stare de desnădăjduit; dar i-a fost lesne unui geniu ca dânsul sa descrie 
pe omenire şi patimile ei, pentrucă a fost însuşi om şi pentrucă a cunoscut 
pe oameni. Scriind însă Provedinţa la om, vede Cineva toată înălțimea 
condeiului şi silințele bietului om până unde se poate a arată atotputernicia 
şi îngrijirea Creatorului, şi a imită pe cât se poate o limbă prin care sar 
exprimă Dumnezeirea. Nimeni însă nu vede jocul, vioiciunea şi natura ce 
poate vede în desnădăjduire şi prin urmare nu simte acelaşi interes, care 
îl încearcă în cea dintâiu cântare. Trebue să fie cineva cu totul credincios 
şi cu întreagă supunere religioasă întru necercetare, ca să poată a se mân- 
gâiă iar nu a se înduplecă, 


2 1£68, 

12. Hymn la durere: 1837 — 

13. Poetul murind: 1831 1866 (?!) 

Cronologia traducerilor lui Eliade nu este sigură? EI însuşi 
a comunicat date deosebite. Din tabloul de mai sus, datele din 
parenteze sânt luate din ziarul Legalitatea, în care le-a reprodus 
Eliade însuşi. Având, însă, în vedere că la ziare se corectează 
mai superficial, aş preferi datele din Cursul pe care, la tipar, 
l-a supraveghiat însuşi Eliade, mai deaproape probabil. 

Cele nouă poezii: Lacul — Războiul s'au tipărit, la 1830, 
în: Meditaţii poetice dintrale lui A. de la Martin. Traduse şi 
alăturate cu alte bucăţi originale prin D. I. Eliaa. 1830. Paginele 
3—78. Gata de tipar acest volum eră încă din 1829 lulie 22 
(3 August), când Curierul românesc (p. 130) îl anunţă ca bun 
de tipar. Ca probă de reclamă Curierul a publicat Suvenirul 1, 

În Transilvania Lamartine a pătruns cu volumul din 1830, 
dar puţin; mai mult a pătruns prin Foaia literară (1838, No. 5, 
29 Ianuarie), p. 33 (Suvenirul), p. 41, No.6 (Pruncul şi bătrânul); 
la 26 Oct. (Singurătatea); şi prin continuarea ei Foaea pentru 
minte (1838). În Foaie literară se daseră informaţiuni şi despre 
Societatea literară din Bucureşti. 

Privitor la iimba traducerilor din Lamartine, avem de spus 
următoarele: Eliade însuşi eră mândru de succesul său. Vorbind 
despre arta sa, anume despre traducerea /mnului nopții, el scriă, 
la 18312, că „Românii se pot făli cu mlădierea şi armonia limbei 
lor celii sonore, care poate că până acum nu le-au fost cunoscută”, 
Limba noastră ca, prin el, „destulă dovadă a putinţii şi destoi- 
niciei limbei, care, dimpreună cu renaşterea naţii se desvoltă şi 
ea, şi cu îndrăzneală îşi arată a cui fiică este şi ce surori are“, 
Amicii literari ai lui Eliade, scriitoriii vremii, erau de aceeaşi 
părere, De pildă: Simeon S. Marcovici 3. După S. Marcovici, în 
Seara a „înviat întru noi lira lui Apolon“; Lacul este tradus cu 
„toată iscusinţa geniului său“; în Singurătatea eră admirabilă 


1 O litografie a manuscriptului Suvenirului se află în suplementul 
Curierului, 19 (31) lulie 1829. I se dau, deci, toate onorurile cuvenite! Răz- 
woiul s'a publicat la 25 Oct. 1529, p. 243—246. 

La 22 lulie 1829 (p. 130) Eliad anunţă un volum, în care să intre 
Lamartine, Boileau şi Gramatica poeziei — şi elogiile sale, costând zece lei, 
da 25 Oct. 1829 vorbeşte numai despre poezii, păstrând preţul de zece lei. 

Volumul, Nr-ul 1 din Adaos literal, a apărut prin Oct. 1830. 

2 În Curierul românesc, p. 64. 

3 În Curs de retorică Bucureşti, 1834, p. 54, 64, 143, 199. 

„armonia“ ; iar Suvenirul este „poezia cea mai patetică cu care 
limba românească se poate făli“. Cetind astfel de păreri, credem 
că entusiasmul provocat de traducerile lui Eliade trebue să fi fost: 
nemărginit. 

Acest entusiasm se răceşte târziu de tot. La 1860 încă, 
Pantazi Ghica, fratele lui Ion Ghica, vorbeşte bine despre Eliade!, 
care este o inteligenţă vastă, fertilă, cu concepţii mari, caracter 
original, bizar, imposibil, dar are, în Lamartine, un stil „curgător 
şi facil, limbă pură, elegantă“. Ba G. Bengescu, mult mai în- 
coace 2, se arată convins că Eliade a reuşit să „treacă în limba 
noastră toată dulceaţa şi toată melancolia poetică a originalului“. 

În prelungirea sa, către noi, admiraţia a scăzut, firește, total. 
La stilul lui Eliade, astăzi nu se mai întoarce nimeni din cei ce 
au trecut pe la Eminescu şi Coşbuc. 

Poezia lui Lamartine a avut o influenţă serioasă asupra lui 
Eliade, înţeleg : asupra poeziei lui Eliade, A spus-o el însuşi, la 
1836, în Gazeta teatrului naţional. Aici a explicat Eliade cum în 
Serafimul şi cheruvimul şi în Visul a introdus realitatea vieții 
sale, după pilda lui Lamartine. Despre Vis Eliade mărturiseşte: 
„În sfârşit am luat hotărîrea a o săvârşi întrun chip potrivit cu 
religia noastră şi literatura Europei“. Literatura Europei pentru 
noi eră, însă, atunci Lamartine. i 

Afară de Serafim şi Vis, supt influenţa lui Lamartine mai 
stătură elegiile sale originale apărute Jeodată cu Meditaţiile poe- 
tice de la 1830: Trecutul şi Dragele mele umbre, pe care le-am 
citat în lecţia întâia despre Eliade. 

Înainte de-a vorbi despre acèle poezii ale lui Eliade, care 
au fost scrise după studiul şi traducerea lui Lamartine, vreau să 
înregistrez, însă, încă o constatare privitoare la efecţul traduce- 
rilor lui Eliade şi a direcţiei indicate prin ele. 

Lamartineismul lui El ade a impresionat, aşadar, adânc pe 
Români. 

Impresiunea a caracterizat-o Dimitrie Bolintineanu, care 
începe a scrie la câţivă ani după săvârşirea operei eliadiste, 
„Aceste cântece — traduse! — încânt pe Români“3. Spiritul 
religios, care .inspirase pe marele poet francez avù răsunet în 


1 În romanul Un boem român, publicat în Naţionalul, la p. 290. 
2 Convorbiri literare, t. XXI. p. 955. 
3 Vezi Albina Pindului, |, p. 90. 

societatea de-atunci, adaoge D. Bolintineanu, care mai ştie că 
această școală a născut pe Alexandrescu, un grațios imitator 
al lui Lamartine. Erà o schimbare enormă de văz, de simţ poetic. 

Cu ajutorul lui Lamartine se hotări, astfel, şi moartea unei 
şcoale vechi, care stăruiâ încă inertă asupra ţării: a celei greceşti. 
Tot D, Bolintineanu scrie : „Poezia clasică greacă fuse uitată ; şi 
se adoptă poezia plângândă după malurile Senei“. 

Cu ajutorul lui Lamartine Eliade răsturnă, aşadar, încă un 
rest din cultura fanariotismului pentru ca, în curând, şi el să fie 
răsturnat de poeţii cari, pornind tot de la Lamartine şi apucând 
pe drumul lui Câlova şi Alexandrescu, deveniră naționali şi 
originali cu desăvârşire. 


POSTSCRIPT. 
EXCURS DESPRE LIMBA TRADUCERILOR DIN LAMARTINE. 


Precum şi-a alcătuit limba sa ştiinţifică, aşa îşi formă 
Eliade şi limba sa poetică; şi remarcabilă este, la el, plecarea de la 
ideea că şi pentru epopee, şi pentru odă, şi pentru elegie, Biblia 
poate oferi stilul necesar; biblicismul este un fel de celulă 
poetică, 

Limba poetică Eliade a încercat-o şi-a alcătuit-o tot prin 
traduceri; şi s'a convins că limba noastră poate fi indicată la 
înălţimea ideilor lamartiniane şi bironiane; deci, că ea poate 
deveni instrument al unei literaturi moderne, El scrise: 

„După ce dară mi-am format limba ştiinţelor sau a duhului, 
am vrut pe urmă să păşesc şi la limba inimei sau a simți- 
mântului, Fără să ies din sistema ce mi-am propus, din tipii ce 
mi-i orânduiam în gramatică, fără să må abat din drumul litera- 
turei cei sfinte sau bisericeşti, în care se exprimă aşa de frumos 
şi aşa de înţeles, prin cele mai multe tonuri, simţimintele cele 
mai înalte şi mai tinere, entuziasmul cel mai viu şi patimile 
cele mai dureroase ale cântărilor lui Moisi, ale psalmilor, ale 
elegiilor lui Irimia şi ale prorocilor tuturor, şi în care poate 
cinevă află limba epopeei, a odei şi a elegiei; fără să mă abat 
din toate aceste, fără să stric limba cea legiuită odată de moşii 
noştri, ci numai după drumul şi metodul lor să îndeplinim lipsele 
ce ei n'au avut vreme a îndeplini, adecă întru aceea ce atingeă 
de limba ştiinţelor, a literaturei cei nouă şi a ideilor ce lumea 
a dobândit de atunci încoace; mi-am pus înainte a traduce ceva 

din autorii cei mai vestiți noi; mi-am ales, după a mea aple- 
care pe de Lamartine şi Byron; am vrut să văz pe cât se mlădiă 
limba şi cât este destoinică să exprime acele idei aşă de fru- 
moase, înalte şi pline de patmă. Limba am aflat-o destoinică, 
căci ea mi-a fost învățătorul şi ea singură m'a povăţuit cum 
trebue să o mâiu; şi cine o va ascultă, cine nu va ieşi din 
regulele prescrise ale naturei ei, va ajunge în scurtă vreme de- 
parte, căci fără a se rătăci merge deadreptul, făr' să. se abată 
niciodată. Destoinicia ei am văzut-o; am văzut-o mai destoinică 
decât pe cea îranțuzească, că este croită de la începutul ei să 
fie limba, dacă nu a cugetării şi a simţimintului, încai a cuvân- 
tului şi a înţelegerii. Vorbele-i lipsesc şi frazele; urzirea sau 
scheletul ei este mare, e elegani, e nobil. Energia nu-i lipseşte, 
armonia se simte pretutindeni şi când va să fi zugrav, vezi 
însăşi natura“. 

Totuşi s'au făcut şi rezerve. Scriitorul ardelean I. V. Rusu 
d, ex. credeă că carminele lui în multe locuri vor fi mai plăcute 
ca Singurătalea d. Eliad, despre care afirmă că nu se prea poate 
înţelege 1.  Intr'adevăr Singurătatea are multe greutăţi stilistice, 
multe accente greşite. Suvenirul este incomparabil mai neted, 
clar, înţeles; şi metrul este mai corect. Clară este şi Seara; mai 
greoaie sânt Lacul şi Desnădăjduirea. 

Dacă Eliade triumfă, de ex., în versul. 


Şi şerpuind se pierde în depărtat ascuns 
(IL serpente et s'enfonce en un lointain obscur), 


el se supune limbei franceze în: 


Nu e nimic d'amestic între pământ şi mine 

(1L n'est rien de commun entre le terre et moi); 
sau şi în: 

Ce? tu voieşti legii-mi să faci compărire 

Cu legea ta, 


Terminii cari nu au rămas în limbă, pe de-a'ntregul sau 
în forma lui Eliade sânt mulţi. Voiu citå numai câţivă: fruntos, 
Seninos, întrislăcios, grozăvos, undos, vâjios (trosnetul), plâgeros 
(giasul), grozăvos, adjective în os, derivație propusă în gramatică; 
umedat (pământul); fulgerul cel scânteind,; murmurit (câmpul); 
unda ce jlufueşie; etc. 

Vorbe ca acestea compun uneori câte-un vers deplin in- 
digest, ca de ex: 


1 Corespondenţa lui Bariț, la Academie, vol. IX, p. 328. 

Aste apăsătoare şi muginde rele 
Intru virtuţi toate se vor întralta. 

Inălţarea limbii literare spre frumuseţile cu care sântem 
deprinşi astăzi, a dus pe un drum pietros, de care cercetătorii 
adeseori se miră, pătrunzându-se de respect pentru ceice au 
netezit calea. 


BIOGRAFIE : 1834—1842. 
(Lecţia ţinută în 28 Fevruarie 1920), 


Alexandru Ghica a domnit de la 1834 Iulie 18 (30) până la 
14 (26) Octomvrie 1842, adecă opt ani şi câtevă luni. În domnia 
aceasta ţara a cules roadele păcei de la Adrianopol, de pe urma 
căreia avere a națională crescu şi făcù posibilă o desvoltare îm- 
bucurătoare, şi economică şi culturală, Când Al. Ghica a plecat 
din ţară, visteria conţineă o mare rezervă de bani, vreo 3,000 000 
lei pe care i-a consumat G. Bibescu, succesorul. Pentru cultură 
se lucră foarte mult; dar cu deosebire pentru țărănime de ale 
cărei şcoale primare Al. Ghica se îngriji cu mult succes. Şcoalele 
acestea, multe, multe, au fost închise la 1848, pentru ca să se 
deschidă iarăşi, mult mai puţine, abiă la 1857! Eliade simţea 
progresul şi “sprijineă guvernul care-l înaintă. 

În politica mare a ţării, supt Al. Ghica, Eliade se amestecă 
numai din când în când. Amestecul lui a fost zgomotos, cu 
urmări. De aceea înainte de a trece mai departe cu povestirea 
desvoltării lui literare, voiu stărui asupra momentelor politice 
mari, la care Eliade se asoci€ sau în care a fost complicat. 

Al. Ghica atârnă politiceşte de Rusia. Altul ar fi atârnat 
ca şi el: dar petron,acum, el eră; decielatârnă; deci contra lui 
trebuiau să se îndrepteze atacurile antiruseşti ale opoziţiei naţio- 
nale, în ale cărei rânduri se găseau, de sigur, Românii cei mai in- 
teligenţi şi cei mai demni din acel timp. | 

Opoziția o conduceau câţivă boieri cari, pentru a strânge 
mai bine rândurile, întemeiară a Societate filarmonică — ca loc 
de întâlniri făţişe, — culturală, literară; şi o loje. 

În fondul Societăţii filarmonice eră loja masonică. 

Tradiţia masonică, în Bucureşti, trece dincolo de 1800, în 
secolul XVIII!. Relativ la anul 1811 vezi Analele Academiei Ro- 


1 Vezi broşura lui 1. Chendi, Despre începutul ziaristicei româneşti şi 
izvoarele citate acolo. 


www.dacoromanica.ro 


126 G. BOGDAN-DUICĂ 


mâne!. După tradiţia familiei Eliade, G, Lazăr eră mason; şi 
Lazăr l-a introdus pe Eliade în tainele masoneriei. Această mi- 
şcare veche ar explică şi secretul societăţilor de la 1821 şi 1827. 
De altă parte se zice, însă, că pe Eliade, în 1833—1835, l-ar fi 
introdus în loje Dr. Alcibiad Tavernier. Despre loja de la 1835 
a scris „soțul“ C. Boliac — de sigur el — în Buciumul?, Şefii 
erau în acest timp 1l. Câmpineanu, marele maestru, Grigore Can- 
tacuzino (tatăl .„Nababului“) şi lancu Roset3. Lămuriri preţiqase 
despre lancu Roset („Mirabeau“!) a dat tot C. Boliac 4. 


Izvoarele citate sânt suficiente, ca să ne întemeieze convin- 
gerea că Societatea filarmonică acopereă numai, cu o distinsă 
suprafaţă culturală, o acţiune, în fond, politică şi naţională. De 
aceea, în izvoare se şi face adeseori confuzie între loje şi filar- 
monică; unele ştiri se "'ncurcă; dar, la urma urmelor, ele tot 
una sânt, tot aceloraşi oameni li se atribue şi meritul luptei 
politice, şi meritul luptei literare, 


Loja elaborase o constituţie, pe care şefii o subscriseră în 
fruntea celorlalți membri. Constituţia cereâ: Unirea ţărilor; domn 
ereditar; cameră; magistratură inamovibilă; egalitatea tuturor 
Românilor înaintea legilor; emanciparea Țiganilor ; contribuţiune 
generală; învățământ gratuit; serviciu militar general; minister 
responsabil, judecat la nevoie de tiibunale; şi vot universal;; 
şi, cândvă — unirea tuturor Românilor?! 

Vorbind despre Filarmonică Felix Colson, secretarul intim 
al lui I. Câmpineanu, ca şi I. Ghica, nepotul acestuia, îl scot pe 
Câmpineanu factor principal a! intemeierii societăţii culturale &. 


1 Seria II, t. XXXII, p. 146. 

2 1857, No. 4, p. 13, col. 3. 

3 Vezi Felix Colson, De létat etc., 1839, p. 91. 

4 In Trompeta Carpaţilor, de la 19 Iulie 1866. 

5 Numele membrilor în Eliade, Equilbru, p. 79. Vezi şi I. Ghica, 
Scrisori către V. Alecsandri, 1887, p. 660. 

6 F. Colson, loc. cit, p. 122—125; 117, 

7 Daca G. Chițu are dreptate, când la 1868, 21 Dec. datează Filar- 
monica de acum 36 de ani, atunci începutul ei este din 1832 (Chițu, 
Discursuri, vol. |, p. 143), La anui 1832 ne duce şi J, Eliade, cu amintirea 
din Eguilioru, p. 64 (1848—16—1832!) unde el se numeşte „incepătorul şi 
fondatorul ei“. Aceasta ar explică şi afirmaţia lui F. Colson (De l’état, p. 51) 
că opoziţia din adunarea obşteasca, contra abuzurilor, a început prin 1833, 
ceea ce presupune existența unor înţelegeri anterioare, organizate. Daca 
anul 1832 rămâne, data aceasta probeaza ca opoziţia contra Rusiei a în- 
ceput îndată după alcătuirea Regulamentului organic. 


8 Scrisori, p. 632. 

După Ghica, lui îi datoresc Românii cunoştinţa cu Racine, 
Corneille, Moliere, Alfieri! Colson, mai puţin parţial, vorbeşte 
cel puţin de ajutorul lui Eliade şi Aristia !. Să fim, deci, îngă- 
duiţi a da crezământ altor martori, care nu ating mărimea poli- 
tică a Jui |. Câmpineanu — ea rămâne necontestat — dar 
care atribue lui Eliade fapta culturală, care trebue să i se pă- 
streze. În dedicaţia lui Saul (1836), încă trăind Câmpineanu ca șef al 
lojei şi al Filarmonicei, C. Aristia scrie lui Eliade! „Tu, fondator 
al societăţii filarmonice, fondator al teatrului naţional“! — lar 
întro carte dedicată chiar lui Câmpineanul, C. Bolliac scrie: 
„Fondatorii aceştii Soţietăţi sânt cunoscuţi: pe ce/ mai aproape 
îngrijitor şi ostenitor nu este de trebuinţă să vil spuiu; numele 
lui este înscris în zidurile din Situl Sava, în fieşte ce vorbă a 
limbii româneşti... în Curierul românesc... în teatru acesta na- 
tional, în care a deschis un deosebit drum literaturii româneşti“ 2. 

Celce duceă Filarmonica eră deci — |. Eliade! 

Pentru Eliade Filarmonica trebuiă să realizeze art. VI şi VII 
din statutele de'la 18273. Apelul Ja înscriere apări în Curier. 
Lumea cea mai bună veni şi jertfi4, Eliade fu şi cassier şi direc- 
tor. Numai decât se deschise o şcoală de declamaţie, ale cărei 
cursuri începură în 15 lanuarie 1834, în casele pitarului Dincă 
Boerescu, în dosul Sf. Sava, peste drum de I. Câmpineanu; şi 
continuară la Sf, Sava, de unde se mutară iarăşi în case închi- 
riate 5. Despre, deschiderea şcoalei de muzică, declamaţie şi lite- 
ratură Eforia a fost anunţată de Câmpineanu şi Eliade, în 19 
lanuarie 18346. Peste câtva timp Eliade puteă să-şi ţină acel 
brav Cuvânt la eczamenul şcoalii filarmonice, care expuneă întâ- 
iele resultate ale ostenelilor sale, ale lui C. Aristia, ale membrilor 
autori, ale elevilor şi elevelor plini şi pline de entusiasm7, În 
27 Oct. 1835 se depise clădirea unui teatru naţional; în acelaşi 
an se cumpără, ca loc al clădirei, hanul Câmpineanului 9; vreo 


1 De l'état, p. 178. 

2 Operile, p 11. 

3 Equilibru, p. 79; vezi şi Curierul românesc, 1835, No. 77. 
6611/ iei Pàna la 1 Sept. 1834 Eliade a dat 894 lei; până la 1 April 1835 alți 

2 T 
T, Burada în Convorbiri literare, t. XXIV, p. 11—12. 

6 Vaz programul din Curierul românesc, 1834, 7 Ianuarie, nr-ul 71. 
(De Eliade). 

7 Vezi cuvântul în Culegere etc. (1836), p, 5—13. 

8 Equilibru, p, 83. 

9 Gazeta teatrului naţional, (1836) p. 30. 

câțiva boieri se însărcinară să privegheze înălțarea clădirei. Tra-— 
ducerile pieselor de reprezentat răsăreau ca din pământ. I. Eliade: 
le corectă adeseori!; dar mai ales când erau din Molière. Scurt: 
Faptele înaintării culturale păreau o avalanşe literară şi artistică. 
Vă puteţi închipui ce efect puternic trebue să fi produs ele în 
Bucureşti şi în ţară; la laşi; şi chiar şi dincoace de munți în 
Ardeal !2 

Efectul l-a descris, la 1836, C. Bolliac, într'o scrisoare către 
C. Negruzzi, căruia poetul bucureştean îi spuneă că societatea 
a făcut în doi ani, fapte „gigandioase“; că vreo 90 de piese- 
s'au scris şi tradus; că în trei ani, graţie Filarmonicei, țara a 
progresat cât în douăzeci de ani. Scrisoarea lui Boliac este un 
imn în cinstea societăţii filarmonice 3. 

|. Eliade se puteă mândri cu opera sa 4. 

Pohtica şi literatura nu merg bine împreună: Motivele: 
deosebirilor de vederi se înmulţesc; şi sfada-i gata; sfada nu 
rămâne politică, ci sare şi în domeniul literaturii. lon Ghica i-a 
spus aşadar lui A. D. Xenopol5 că după ce lucrase cu Câm- 
pineanul, Eliade a scris asupra lui satire, pentru care „fu făcut: 
de Alecsandru Ghica poet al Curţii“. Expresia „poet al Curţii“ 
este o ironie, deoarece o slujbă de poet al Curţii, ca în Anglia, 
nu există, Poet ce-a trecut şi pe la Curte, da, Eliade a fost. Ne-o 
spune el însuşi, în FEguilibru, în Scrisori, aiurea, de multe ori. Dar 
la Curte îi duseră mişcările politice, despre care vom vorbi în- 
dată. Inainte de-a vorbi despre ele, vreau să însemn, însă, că 
satira lui Eliade aparţine timpului în care I. Câmpineanul începuse 
să aspire.la domnie. Insă pentru aspiraţiile la domnie îl satirizase 
şi loan Văcărescu într'o piesă, Aspiraţiile lui Câmpineanu le 
Spirjini chiar loja, opoziţia naţională care crescuse din, sânul 
lojei. Insă Eliade eră un amic al lui Al. Ghica, şi satira se 
explică, deci, foarte uşor. lar satira puse între loje şi Eliade- 
răceală, ironii reciproce şi chiar dispreţ. 


1 Biblicele, p. 66. 

2 Despre ecoul ardelenesc al Filarmonicei vezi revista Transilvania 
din anul 1870, p. 142. 

3 Sa publicat în Convorbiri literare, vol. XII 

4 Alte amănunte să se caute în Istoria teatrului român de D. Olă- 
nescu-Ascanio şi în a lui T. T. Burada, 
i 5 Arhiva din laşi, II, 560. Vezi şi C. A. Rosetti, Scrieri din junefe, 
l, p. 30. 
6 |. Periețeanui Buzeu, Traian, în 1869, p. 151. 

In timpul acesta Eliade a fost învinovăţit că s'a prefăcut în 
om al Curţii, în curtean linguşitor. 

Mă opresc un moment şi la vorba aceasta, pentru a trece 
apoi la îmtâmplări mai serioase. 

Vieaţa „de Curte“ a lui Eliade, pe lângă Vodă Al. Ghica, 
ar fi durat, zice el, vreo nouă luni!. In timpul luptei politice 
1836—1838, până la desnodământul fatal, da, vreo nouă; însă 
apropierile sânt mai vechi. 

Incă din 30 August 1835 Eliade scrisese un Prolog la ser- 
barea numelui prea înălțatului nostru Domn Alecsandru D. Ghica, 
în care se laudă fără gust pilda romană, strămoşească, ce trebue 
urmată şi „facerile de bine ale aşezământurilor“ regulamentare 
(deci şi fără deplină sinceritate). In 1838, în 4 Fevruarie Eliade 
reveni cu motive mai bune şi preamări în /mn la dragoste 
acţiunea de salvare a Domnului, după cutremurul de la 11 Fevruarie2, 
Ținând seamă de situaţia sa politică, poetul rezervă însă in- 
dependenţa omului politic: 

Nu mi-am plecat genunchii înveci spre linguşire 
O ştii însu'ţi aceasta şi Dumnezeul mieu. 

Mi-a fost urâtă Curtea cu a ei înnebuşire 

Dar Curtea este cerul când este Dumnezeu. 

Eu dragostea o laud 8. 

Caut cât pot mai adânc; aş voi să pot să dau dreptate 
naționaliștilor din accl timp; să-i găsesc lui Eliade-vina: nu i-o 
găsesc! Spirit cumpătat, Eliade vedea că practic momentului 
nu-i poate sluji cu opoziţia exagerată şi nu făcu o astfel de 
opoziţie. Este drept cå de educaţiunea oţelitoare, pentru eveni- 
mentele viitoare, el nu se îngrijeă: În această privinţă erà un 
miop ; tinerii din jurul Câmpineanului vedeau mai departe! 

Totuşi, când Rusia îndrăzni prea mult, şi Eliade şi Domnul au 
fost cu tinerii, cu Câmpineanul, cu ţara. Îndrăzneala constă în încer- 
carea de a anulă, printr'o revizuire a regulamentului organic, 
autonomia ţării: 

Despre acel moment greu din istoria ţării conduse de Al. 
Ghica şi despre Eliade, în legătură cu faptele zilei, iată ce se 
poate spune obiectiv. 


1 Equilibru, p. 98. 

2 In Curierul românesc; imnul s'a publicat şi în traducere franceză. 

3 Un liceist dela Sf. Sava, Donescu, mai târziu scnitorul unui manual 
de epistolografie, raspunse în Cantor de avis, p. 125. 

Creaţiunea regulamentului organic (19 Iunie 1829—1830 
April 4) nu a fost niciodată învăluită în tainele ce uneori i se 
atribuie. Curierul românesc chiar puteă să anunţe de exemplu că 
art. 26 al cap. I, despre alegerea Domnului, stârnise protestări 1 ; 
şi că prezidentul Kisselef ceruse un avis special de la Petersburg. 
Întru cât aici ne interesează, în deosebi, familia viitorului Domn 
Al. Ghica, şi acesta însuşi, ea şi el erau, de sigur, în curent cu 
toate discuţiunile, pentrucă boierii moldoveni din comisia regu- 
lamentului erau găzduiţi la fratele viitorului Domn, la Mihail 
Ghica 2, Deci putinţa de a fi zilnic în curent cu tot o aveau. Afară 
de aceasta se ştie că în 1830 fraţii Mihail şi Alexandru Ghica erau 
membri ai Divanului Munteniei, deci oameni în curent cu toate 
afacerile Munteniei. 

Ce a fost, în sine şi ca efecte, regulamentul, se poate 
află astăzi exact dintr'o carte bună, scrisă de d. 1. C. Filitti şi 
premiată de Academia Română 3, Eu nu mă voiu opri, deci, prea 
mult la el. Pe mine mă interesează, aici, numai părerile lui 
Eliade despre regulament şi mişcările lui în cadrul acelei legiuiri. 

Regulamentul aveă, după Eliade, „multe lucruri bune, ca să 
vie — la câtevă articole ce ne răpesc toate drepturile“4,. El 
răsturnase despotismul legislativ, executiv şi judiciar, concentrate 
într'o singură mână; el aşezase pe ţăran într'o poziţie mai 
sigură, decât înainte, deşi nu bună; el deschisese, de sigur, pu- 
tinte de progres repede. De aceea, comparându-l cu trecutul, N 
Soutzo afirmă că regulamentul organic fusese o revol/uțiune în sens 
liberal, desăvârşită fără violenţă şi fără cutremur. Părţile bune le-a 
recunoscut şi Nicolae Bălcescu, chiar în revoluţionara Românie vii- 
toare (Paris, 1850). Totuşi, — regulamentul organiză „statul 
ciocoiesc“, cum foarte exact scrise N. Bălcescu. Acest stat, bine 
asigurat în lăuntru, renunţă, fireşte, la independenţa externă, 
care nu i-ar fi îngăduit mult timp viaţa ciocoiască, internă, ci 
i-ar fi răsturnat-o repede. 

Continuând şi desvoltând tradiţia de la 1821, se formă deci 
îndată un partid național, care împingeă spre reforme şi care, 


1 C. R. 1831 din 27 Martie. 
2 Hurmuzachi, Documente, XVII, 205. 


3 Domniile române sub regulamentul organic 1834—1848. Butu- 
reşti, 1915. 
4 Scrisori, p. 16. 

din capul locului, de ła 1830, se gândeă la viitoarea independență, 
iar privitor la vieaţa internă luă o atitudine critică. Eliade nu 
eră activ în acest partid; el işi vedeă deocamdată de drum, ca 
cetățean liniştit. 

Însă tipograful Eliade eră de nevoie partidului boieresc, 
rusofil. Regulamentul trebuiă tipărit. „Cu slobozenia stăpânirii, 
îndată după încheierea sa, este a se pune în tipar“, anunţă ga- 
zeta lui Eliade, care deschidea abonament la tipăritura aceasta 
interesantă şi folositoare!. În April regulamentul, terminat, se 
“copiă; se copiă şi pentru tipar. Atunci l-a văzut deci şi Eliade, 
care a comparat copia sa cu originalul2. 

Mai târziu EHade a spus că, încă de-atunci, el a înţeles şi 
a văzut că în regulament există un paragraf periculos3: „Când 
spuneam, la 1831, că Muscalii ne-au smuls autonomia cu un ar- 
ficol din regulament, nici cei mai patrioți nu mă crede, până la 
1836“ ; eră vorba de acel paragraf adiţional care, la 1836, a 
provocat furtuna din Adunarea obştească a ţării. Căţiva ani 
Eliade a purtat cu sine un secret, pe care-l spuneă — unor 
mecredincioşi. 

B. Ştirbei fusese „iscoditorul şi alcătuitorul regulametului“, 
cum i se ziceă spre placul său, până şi în dedicaţii literare4, 
Ştirbei fusese, deci, complicele sau tăinuitorul plastografului, 
care, după încheierea lucrărilor, introdusese, în original, articolul 
fatal, Eliade aşă credea şi aşă îi şi scrise chiar lui Ştirbei, 
într'o scrisoare din 18515, 

A fost sau nu tocmai aşă, cine mai poate controlă acum 
exact? ln tot cazul așă se credeă atunci, aşă credeă Eliade 
Puțin mai altfel arată lucrurile d. 1, C; Filitti6, care atribue arti- 
colul adițional singurei voințe a Rusiei. Articolul hotără ca orice 
modificări s'ar aduce regulamentului organic, ele să nu se poată 
înființă decât după o într'adins deslegare din partea Porții şi cu 
primirea Rusiei; adecă el desfiinţă orice hotărire autonomă a 
Adunărei obşteşti a ţării, care s'ar fi cârmuit astfel din Peters- 
burg şi Constantinopol. 


1 Curierul românesc din 26 April 1831, p. 108. 

2 Equilibru, p. 90, 

3 Scrisori, p. 426. 

4 De ex. Teodor Orăşanu în dedicaţia la /ncunjurarea Colhesterii, 
Bucureşti, 1843. l 

5 Scrisori, p, 114. 

5 Loc, cit. p, 38 şi urm., p. 53. 

Aflându-se în Constantinopol, pentru investitură, Alexandri 
Ghica — Domn din 14 Oct. 1834 — primise propunerea Ruşilor 
de a completă regulamentul cu introducerea în el a legilor votate 
de la 1830 până la 18341. Deşi Domnul dorea sincer să se 
emancipeze de Ruşi 2, învoiala aceea nu © putea lăsă neîmplinită.. 
Deşi el vorbeă tot sincer, despre dorinţa de emancipare, boierii 
nu-l credeau; boierii credeau că schimbările din regulament Al. 
Ghica, în interesul său, le cereă chiar mai stăruitor decât Mihaiu 
Sturza din Moldova3. Aşă ne informează cel puţin consulul 
francez, care îl vedeă şi pe el, şi pe şefii opoziţiei şi-i cunoşteă: 
bine pe toţi. Din astfel de neîncrederi reciproce conflictele poli- 
tice răsar uşor. 

În lulie 1836 Adunarea alese o comisiune, care să cerceteze 
modificările a căror aprobare şi încorporare în reg, org. se cerea. 
După I: C. Filitti membrii comisiunei erau: St. Bălăceanu, M.. 
Băleanu, I. Câmpineanu, lancu Roset şi Al. Ghica. După Eliade 4: 
boierul Al. Ghica lipseă ; iar membri mai erau şi: I. Otetelişanul, 
Grigore Cantacuzino şi 1. Filipescul. Erau, se pare şi sfetnici 
binevoitori, dar importanţi. , La întâia lor şedinţă Eliade, ştiind 
despre ce va fi vorba, se înfăţişă şi le expuse cazul acelui arti- 
col observat de el de mult. Cu fapta aceasta Eliade aprindeăr 
opoziţia naţională, care şi fără el eră destul de aprinsă. Protestul 
trebuiă să fie, după Eliade, general: Şi Domnul trebuiă să fie 
aliatul boierimei în luptă 5. Boierimea trimise pe Eliade la Vodă,. 
să i propună o procedare hotărită în comun. Deşi de mult 
nu-l mai văzuse pe Vodă, primi să meargă la el. Prin Eliade se 
puse la cale o întâlnire nocturnă în faimoasa grădină a lui 
Scufa. Deşi Eliade tăinuise lui Vodă că eră un simplu trimis al 
boierilor, Vodă primi să vie. Vodă le ceru ca în Adunare să 
discute tot, fără a pomeni de acel articol, până ce cercetând 
vor da şi de ei. Şi taina lui Eliade, şi condiţia aceasta îmi par 
greşeli de memorie; nelogice sânt în tot cazul, deoarece Vodă. 
ştiă, chiar şi după Eliade, că „de câteva zile vorba relativă la. 
articolul în chestiune se cam întinsese în capitală“. Când articolul 


3 Hurmuzachi, Documente, XVII, p. 487. 

2 Loc. cit, p. 491. 

3 Loc. cit., p. 700. Părerile lui Al. Ghica despre reg. org., la paginele: 
611—616: Memoriul câtră ministerul rusesc, 

+ Eguilibru, p. 93. 

5 Eguilibru, p, 94. 

ajunse în discuţie, lupta începu; s'ar fi făcut deci pe voia lui 
Vodă, aşteptându-se momentul atacului. Că aşă a fost, pe când 
scriă Eguilibru, ar fi putut s'o constate încă doi martori cari mai 
trăiau: B. Ştirbei şi C. Cantacuzino 1. Văzând aprinderea opo- 
ziţiei, consulul rusesc, Rucman, ceri închiderea Adunărei. Acum 
interveni iarăşi Eliade: Eliade ar fi trebuit să comunice boierilor 
şi să obţie de la ei o soluţie placidă, care ar fi constat în pără- 
sirea Adunării, în descompletare ; aceasta ar fi închis-o „de 
sine-le“; formal nu s'ar fi compromis nimeni2: „Precum ni s'a 
zis, aşă am făcut“. Dar în locul adresei propuse de Eliade — ş, 
de sigur prealabil aprobate de Vodă — boierii scriseră altai 
protestând energic, direct, contra Rusiei. Nici la 1860 Eliade nu 
ințelegeă de ce Adunarea nu a ascultat sfaturile Domnitorului 3. 

La capătul unei acţiuni comune luptătorii se desfăcură aşa- 
dar în două: într'o parte Domnul şi opoziţia într'alta. Urmarea 
fu că cele două partide se precizară: opoziţia eră națională, 
guvernamentalii erau rusofili, zice Colson, exagerând, ca aproape 
totdeauna. 

Eliade nu servise pe nimeni deplin; toţi se supărară pe el: 
Rusia, fiindcă-l simţi duşman mai activ decât îl bănuiă; familia 
Ghica, fiindcă îi compromisese şeful; amicii lui din opoziţie — 
afară de I. Roset. Pe lângă acesfe dureri se adaose cea mai mare: 
admiterea din poruncă suverană a tuturor moditicărilor, contra 
cărora şi Eliade luptase, admitere impusă în ziua de 9/21 Maiu 
1838 4. Despre amarul rămas în sufletul lui Eliade avem probe 
scrise de el însuşi. 

Amărăciunile politice îl înnecară tocmai când poetul ar fi 
putut înrâuri mai energic desvoltarea literaturii româneşti. 

Anume: În anii 1836 şi 1837 relaţiunile lui Eliade.cu lite- 
raţii români se înmulţiseră. G. Bariț şi T. Cipariu îl cunoscură, 
la 1836, în Bucureşti5, unde veni şi |. Maiorescu din Oltenia. 
Pe Moldoveni îi cercetă Eliade în laşi, în 1837, unde înainte de 
9 Mai, petrecu câteva zile împreună cu amicul său C. Aristia 6. 


1 Equilibru, p. 96. 

2 Equulibru, p. 97. 

3 Aţâţarea la împotrivire Domnul Al. Ghica o transmisese şi prin Nă- 
sturel-Herescu, afirmă 1. Ghica, în Arhiva de la laşi, II, p. 561. 

+1. C. Filitti, foc. cit., p. 58, 

5 Bariț în revista Transilvania, vol. V, p. 117. 

6 Albina românească din 9 Maiu 1837, p. 157. 

În timpul acesta Foaea Duminecei din Braşov se prefăcii în Foaie 
literară în care se simţi efectul vizitei de la Bucureşti din 1836, 
(de la 1 Ianuarie 1838), şi în curând în Foae pentru minte, inimă 
și literatură; în timpul acesta se sporise şi corespondenţa cu 
C. Negruzzi şi discuţiile cu literaţii moldoveni. În anii 1836—1837 
Eliade eră deci la apogeu ca putere literară. 

Dacă Eliade sar fi dedicat atunci numai literaturii, el ar fi 
putut domină literatura mai mult timp decât a dominat-o în 
realitate; el şi-ar fi putut execută cu putere încă tinerească 
marele plan literar făcut la 1836, şi acest plan eră o nădejde 
bună. Soarta îl duse pe alte drumuri. Else amestecă în politică 
şi suferi loviturile pe care viaţa politică le dă fără cruțare, De- 
cepţia lui Eliade a fost mare. 

La capătul luptei politice, în care se amestecă, el se simţea 
atât de obosit ori scârbit, încât, cam la un an de la umilirea 
politică a României, în 28 Aprilie 1839, el îi scriă lui C. Ne- 
gruzzi, că în Bucureşti nu mai intrase de patru luni, că stă retras. 
la casa sa, în Târgul-de-afară !. Numai cu Aristia şi cu P, Poe- 
narul se vedeă, când veneau ei la el. lar în 29 August în 1839 
el scriă: „În zilele aceste numai poet nu sânt...“ 2. Şi regretă 
chiar că este Român; ar fi preferit să fie Ţigan! 

Oricâtă nervoasă simţire i-am presupune lui Eliade, vorbele 
lui ne- silesc să bănuim drept cauză şi o luptă politică necruţă- 
toare, ca de obiceiu cele din Bucureşti, Aceasta I-a “amarit. 

Deodată cu dezastrul personal al lui Eliade, se prăpădi şi 
Societatea filarmonică, reprezentanta colectivă a literaturei. 

Centrul activ al loiei şi al filarmonicei îl formau: |. Câm- 
pineanul, I. Eliade, Gr. Cantacuzino, |]. Voinescu II şi patru 
membri pe care Eliade se ținù odată obligat de taina lojei să 
nu-i numească 3. Bănuielile luptei se reflectară până în acest 
adânc al îndemnurilor politice şi literare. Neînţelegerile pătrun- 
seră şi acolo. Câţiva streini şi un fanatic român adaoseră motivele 
de vrajbă tocmai în timpul în care „guvernul căută pretexte de 
a acuză societatea“4, deci după începerea opoziţiei naţionale. 


1 Convorbiri literare. XIII, p. 366. 

2 Convorbiri literare, XIV, p. 155. 

3 Equilibru, p. 85. Cei patru erau: Î. Văcărescu, I. Filipescu, 1. Roset: 
şi Bălăceanu (După d. Filitti). 

+ Equilibru, p. 86 

Un scandal, în care un oarecare Dr. A. Tavernier avù un rol 
însemnat, trădă decăderea definitivă a Filarmonicei. 

Acestea fapte se întâmplau pe la începutul anului 1839. 

Deşi întreruperile nu sânt plăcute, aici totuşi trebue să 
întrerup expunerea faptelor politice, ca să descriu un incident 
privitor la censura de atunci, în fond tot chestie politică, însă 
complicată cu personalităţi. 

In timpul acesta — la 1839 — Eliade a avut o ceartă mare 
cu censorul N. Picolo. 

Dacă censor este, el e dator să supravegheze, ziceă Eliade; 
el trebue să aibă principii şi instrucţii; să fie drept, adecă, 
censura fiin o nedreptate: egal de nedrept cu toţi; censorul 
nu are voie să favorizeze, Picolo favoriză. El ciunteă de ex. ne- 
vinovata Melanholie a lui C. Negruzzi, din Almanah pe 1839: 
dar lăsă să apară „o fabulă a lupului (de sigur: Vulpea, calul 
şi lupul din Martie 1838!) şi alta a Puilor corbului (de sigur 
Lebăda şi puii corbului), de Alexandrescu. De ce Negruzzi nu? 
şi pentru ce Alexandrescu da? De ce, mai ales, să se mai 
îngădue atacuri personale? Furios Eliade îi spuse lui Picolo 
vorbe foarte severe: „Mai şezi acum în capul censurei, mai ia 
o mie de lei pe lună în zădar, cere satisfacţie, trânteşte-te de 
pământ şi cere răzbunare, că eu iar îţi dau palme. Să nu gân- 
deşti că vei puteă izbuti cevă; sânt hotărît cu orice preţ a te 
pălmui la orice mişcare vei face asuprâ-mi“. Acestea erau vorbe 
de bărbat! Erau vorbe care, precum a zis Kogălniceanu (1855), 
„în veci se vor păstră în istoria presei noastre“ 1." 

In zadar Gr. Alexandrescu se plânge, în scrisoarea către 
I. Voinescu Íl, de articolul lui Eliade2, căre l-ar fi tălmăcind 
rău: Eliade tălmăceă exact; în fundul inimii sale Alexandrescu 
nici nu va fi fost supărat serios căi se tălmăcesc exact fabulele; 
Eliade doreă însă măsuri egale şi îşi fixă libertatea sa după cea 
acordată altuia. 

Palmele promise censorului au prefăcut afacerea într'o 
chestie de stat: S'au ocupat cu ea miniştrii şi Vodă, care cereă 


1 Din scrisoarea lui Eliade dela 21 Dec. 1839 către C. Negruzzi 
(Convorbiri literare, XIX, p. 156—157), reiese că după Apologia sa, pe care 
sfatul administrativ ar fi lăsat-o baltă, Măria Sa Ghica-Voda a cerv* 
destituirea lui Picolo. 


2 Apărut în Curierul românesc, 1839. No. 165. 

destituirea lui N, Picolo. Sfârşitul a fost că Picolo a plecat cu 
palmele rămase pe obrazul său de Grec obraznic, voluntar, 
hatârgiu. 

Trecură câţivă ani în linişte. Ai fi crezut că Eliade nu se 
va mai întoarce la politică. La 1840, la 1842, Eliade apăru iarăşi. 
Şi de ambele dăţi el apări ca apărător al Ghiculeştilor, la 1840 
cu un pretext cultural-şcolar, dar cu intenţii politice, la 1842 cu 
intenţii politice mărturisite. 

Vom discută întâiu anul 1840, o lucrare din acest an, la 
care Eliade a revenit des şi cu mulţămire; apoi anul 1842, care-i 
sfârşitul domniei lui Al. Ghica. 

Complotul de la 1840 şi 1842 au fost studiate bine de d. 
1}. C. Filitti!, 

Scopul complotului de la 1840 a fost o revoluție care să 
răstoarne pe Domnul țării şi guvernul. Dintre vinovați (13 ingi), 
literați erau numai trei: N. Bălcescu, Eftimie Murgu şi |. A. 
Vaillant, suspecți au fost C. Boliac, Gr. Alexandrescu, Ceilalţi 
erau: 2 scriitori la departamentul visteriei, un fost praporgic, etc. 
Eră o încercare de a realiză prin revoluţie ideile lojei; se vorbeă 
chiar de întronarea lui I. Câmpineanu. Complotul a fost desco- 
perit uşor şi suprimat sever. 

De-atunci Al. Ghica aveă motive să se teamă de orice 
umbră de complot. Complotul dela Brăila, în a cărui limpezire, 
interveni şi Eliade, a fost însă mai serios. 

Complotul de la Brăila (1842) eră bulgăresc şi urmărea liberarea 
Bulgariei (!). Eliade s'a amestecat, sau mai exact a încercat să se 
amestece, afirmând lui Dr. A, Tavernier: 1. că Bulgarii ar trebui 
ajutaţi; 2, că atunci şi în ţară s'ar creă stări care ar repară nedrep- 
tăţile2, La interorgatoriu, Eliade a negat denunțul lui Tavernier. 
Eu cred că Eliade a vorbit aşă, dar cu alt scop, nu cu cel crezut 
de Tavernier, Ajutor Bulgarilor, ca să treacă în Turcia vreo 
1000, nu puteă să dea Eliade, ci altcineva, un puternic de pe 
urma ajutorului căruia s'ar fi putut schimbă mult în ţară, dar în ce 
sens, nu se:puteă prevedeă. Din faptul că Vodă Al. Ghica, în- 
ştiințat de denunţul lui Taveriiier, acopere fapta lui Eliade, 


1 |. C. Filitti, Turburări revoluționare în Țara-Româneașcă între anii 
1840—1843, în Analele Academiei române, Seria II, tomul XXXIV (1912), 
p. 201 şi urm. 

2 Hurmuzachi, Documente, XVII, p. 850. 

reiese că Vodă a ştiut de ea, că lui trebuiă să-i servească Eliade 
iscodind pe Tavernier. Consulul frances bănueşte că, date fiind 
greutăţile cu care Al. Ghica tocmai luptă, el va fi căutat o diver- 
siune la perplexităţile sale !, voind să ocupe pe Ruşi şi Turci 
cu alte fapte mai grave decât răsturnarea domniei sale, la care 
se lucră. 

Eliade, acuzat, a lămurit, întradevăr, în Curier, la 11 Mai: 
că o societate secretă a lui nu există, deci revoluţii el nu are 
cu cine să facă; şi că el cinsteşte pe Domn ca Român, nu ca 
protector. Eliade mai bănueşte, ori se face că bănueşte, şi ori- 
ginea calomniei lui Tavernier: pentru scrierea sa Opinia trebuiă 
să fie „calomniatt. Articolul lui Eliade corespunde situaţiei; şi 
este, ori cum, o ieşire destul de iscusită din impas, 

Aiurea Eliade afirmă că Al. Ghica a bănuit că în Brăila . 
lucră Rusia, şi că acesta voiă să descopere „machinaţiunile 
moscovite“ 2. In acest caz, Eliade ar fi avut rolul unui cercetaş 
domnesc, care pipăe, dacă nu se simte cumvă şi în capitală o 
mişcare analoagă, periculoasă Domniei. Că întradevăr un consul 
rus, Daşcov, a lucrat în culisele complotului de la Brăila, cu 
scopul de-a răsturnă pe Al. Ghica, ne arată N. Iorga 3. Eliade 
a spus acelaşi lucru 4: La 1842 se plănuiseră două revoluţii, 
una în Brăila, alta în Bucureşti; dar, atunci, aşă cevă nu se 
puteă mişcă — fără ca Rusia să nu ştie! 

Al. Ghica, om cu bune intenţii, dar cu slabă voinţă, eră 
încunjurat de oameni ai Rusiei: diplomaţii Aristarchi, Mavros; 
militarii Odobescu, Garbaski, Banow; marele spion loanides; 
jidanul Gramont, adjutant şi doctorul Meyer. Dincolo de linia 
aceasta încunjurătoare, Al. Ghica va fi căutat, prin Eliade, o 
informaţie sinceră. 

In orice caz: Este sigur că la 1842 Eliade a lucrat ca 
Ghicaist; dar, ca de obiceiu, în astfel de lucruri, cam nătâng. 

Al. Ghica nu s'a salvat. B. Ştirbei şi G, Bibescu inter- 
veniră energic în evenimente; Poarta nu mai întârzie şi destitui 
pe Domn. 


1 Loc. cit., p. 865. 
2 Scrisori, p. 115, 


3 Memoriile Academiei, Seria II, t. XXIX, p. 254; şi Sfudii şi docu- 
mente, XI, p. 248, 


4 In Le protectorat du czar, p. 26. 

Când Al. Ghica a plecat din ţară, Eliade, conştient poate, 
că prin nătângia sa a grăbit momentul căderii lui, i-a sărutat 
mâna; şi Ghica „i-a dat-o ca la un câne“!. Şi la 1855, în 
Bucureşti, Ghica l-a primit tot rău. Ghica eră nedrept de astă- 
dată; vina fusese a lui; el nu trebuiă să-i presupună pe Eliade- 
mai iscusit decât eră 2, 

Pentru a.termină lecţia, revin, pe scurt, la o scriere a lui 
Eliade din acest timp. 

Pe la 1840 spiritul liberal şi naţional se infiltrase perfect în 
tinerime. Sf. Sava aveă elevi-liberali, şi chiar agitatori ! 3 Efectele 
franțuzismului cultural ieşeau, acum, la iveală, întrun mod ne- 
plăcut Rusiei, deci şi Curţii, deci şi Eforiei şcolare, în care, din 
Maiu 1838, prim-etor eră alături cu Al. Filipescu şi cu B. Ştirbei 
chiar fratele Domnului, Mihail Ghica, Director al Etoriei eră 
Petrache Poenaru, iar colaborator paharnicul I, Eliade, care func- 
ționă ca un fel de inspector general al şcoalelor. 

Eliade luă cuvântul şi scrise — în 23 Aprilie 1840 — 
despre instrucţia publică, în Foaea pentru minte 4, Scrise sever, 
înfăţişând ca rătăcită direcţia dată şcoalelor în ultimul deceniu, 
socotind ca o confuzie limba care, ca şi sistema didactică, nu 
prezentă nici o unitate. Privitor la limbile streine, Eliade se 
arătă indignat, că limba latină aveă o singură catedră, iar limba 
italiană niciuna, deşi această limbă este mai uşoară decât limba 
franceză, care se predă în opt clase, Eliade propuneă chiar o gra- 
matică comparativă a celor trei limbi: română, franceză şi 
italiană. La aceste limbi se adăogeau: Filosofia, matematicele, 
fizica, chimia, drepturile, literatura înaltă (sau: critica autorilor), 


1 Scrisori, p. 565. 

2 Dr. Alcibiad Tavernier apare în România pe la 1830, modest, gro- 
tesc: Curierul lui Eliade anunţa ca are de vânzare (Oct. 1830) o „caretă 
bine tapisarisită“ (p. 244). La 183! Curierul dă notițe despre el (p. 162), ca 
autor, acum, al unei broşuri despre holera: Ceice se trataseră după metoda lui, 
se vindecaseră (p. 200 şi 204), Reclama cea mai isteață! (Broşura costă 
3 sfanţi). Reclama i-o sporeă notita (p. 162) că el fusese prin Egipt, Indii şi 
Tataria, şi că deci, se pricepeâ la holere. Curând după aceasta Dr. Taver- 
nier se sfădi cu Eliade, cu care abiă peste şase ani vorbi iarăşi (Hurmu- 
zachi, Documente, XVII, 855), Sfada aceea trebue să se fi întâmplat în 1832, 
Deci în loja, masonică Tavernier nu eră un amic al lui Eliade; dar, probabil, 
nici inimic. In tot cazul martorul nu pare serios. 

3 Consulul francez în Hurmuzachi, Documente, Supl. 1, t. IV, p. 502.. 
Vezi şi vol. XVII, p. 1053, relativ la aceiaşi elevi în anul 1845. 


+ 1840, nr-ii 22, 23 şi 24, 

epntruca, în sfârşit, seriozitatea să se scoboare în capetele 
„Clătinate“ ale tinerimei de la Sf. Sava. 

Repeţind, la 1860, scrierea de la 18401, Eliade confirmă 
tendinţa sa antiliberală de la 1840 prin citațiuni tot atât de anti- 
liberale, culese din Paralelismu. Acum, la 1860, Eliade spunea 
că până la 1840 şcoalele daseră numai: declamatori, pretendenți 
la chivernisele, perturbatori ; semidocţi, înfumuraţi, mincinoşi etc.2. 

Îndreptându-o contra spiritului liberal, Eliade puneă scrie- 
rea sa în serviciul politic al Domnului ţării. Fireşte, tema fiind 
vastă, lucrarea se ocupă şi cu alte idei, care nu erau politice, 
ci exclusiv pedagogice sau didactice. 


Despre această calitate bună a lucrării voiu da o singură 
probă: Critica funcţionarismului eră o notă a timpului. Până la 
regulament, dar şi după el, funcţionarul storceă poporul. Eră 
dulce a fi funcţionar hoţ! „Vrem fieştecare a fi nobil, cinstind 
numai rangurile şi dregătoriile şi nesocotind meşteşugurile şi lu- 
crarea pământului“, se plângeă Mămuleanu, la 1825 1 G. Gorjan, 
elevul lui Eliade, cereă la 1832 să se practice „mai mult negoţul, 
decât slujba cea politicească“. Penescu, profesorul Brăilei, om 
activ, interesant, cereă (1840) acelaşi lucru; iar Dacia literară a 
lui Mihail Kogălniceanu îl reproduceă3 „Ocă'muirea trebue să 
gândească serios la această problemă, care roade înima viitoru- 
lui nostru, adecă a junimei noastre“. Eliade însuşi se plângeă 
de aceasta cel puțin de pe la 18364. Erà o boală a vremii acel func- 
ţionarism pe care Eliade îl critică aspru la 1840. 

În scrierea lui Eliade respiră, deci, şi o tendință realistă 
a vremii, nu numai cea politică conservatoare. 

La 1848, apreciind toată epoca, ale cărei momente princi- 
pale le-am analizat, Eliade repeţi vechea şi dreapta convingere 
că amiciţia pentru Al. Ghica şi familia lui îi atrase multe înduş- 
măniri 5. În deosebi îl duşmăneă, ca politician, Felix Colson, de 
care Eliade se plângeă că de când cu revoluţiunea contra lui 
Al. Ghica, l-a „stâşiat“ totdeauna. F. Colson eră un scriitor 


1 Diverse, Il, p. 244. 

2 Loc. cit., p. 246. 

3 Ed. l-a p. 447. 

4 Gazeta teatrului național 1836, p. 4. 

5 In Mémoires, p. XV. Vezi şi Scrisori, p 395 
5 Scrisori, p. 449. 

temut; scrierile lui se ceteau bine; şi trebue să fi fost şi exage- 
rate, deoarece contra lor s'a protestat şi după răsturnarea lui 
Al. Ghica !. 

Pentru a înțelege desăvârşit pe Eliade dintre anii 1836—1850 
expunerea — cam lungă — a tentaţiunilor sale politice supt Al. 
Ghica şi a spiritului ce-l călăuzeă pe el a fost necesară şi meri- 
tată, căci atâta oboseală merită acel părinte al literaturii, pe care 
mulţi îl laudă, dar puţini îl citesc, 


PLANUL FOETIC DE LA ANUL 1836. 
BIBLICELE, EVANGELICELE, OMUL INDIVIDUAL. 
(Lecţie ţinută în 1 Martie 1920). 
Dr-ului Iuliu Haţieganu, 
medicului, cu recunoştinţă. 

Supt influenţa lui Lamartine şi — mult mai puţin — a lui 
Byron, Eliade găsi drumul spre adevărata poezie: spre poezia cu- 
prinsului psihic real, care nu se împotriveşte potenţării prin reali- 
tăți observate şi în alte suflete; şi culese în înțelesul tipisării idea- 
lisătoare. 

Influenţa s'a simţit imediat. Cântându-şi părinţii, în Dragele 
mele umbre, la care nu mai revin, şi soţia, în Trecutul, de la 1830 
încă, Eliade a simţit că poezia propriilor sentimente adânci este 
adevărata poezie lirică, nu plăcutele jucării anacreontice ale lui 
Hristopol, cărora, cu câţiva ani mai înainte, le închinase munca unei 
traduceri de puţin folos. De la 1830 încoace Eliade are valoare 
poetică. O voiu arătă întreagă, nu pentru a o reînviă întreagă, ci 
pentru a arătă ce bogăţie de fermenţi literari a semănat el în 
vieaţa României, ` 

Pentru a fixà bine punctul de pornire, arunc o privire Tre- 
cutului. 

Trecutul cântă pe soţia poetului 2, căreia-i spune cât de mult 
a iubit-o; 

Un foc prin vine'mi curge, se varsă cu fiori. 

Vremea nu va puteă să stingă acest amor, care mereu îşi 
aduce aminte de sine însuşi, de timpul când el năşteă şi se mărtu- 
riseă. Limba devine, este drept, cam ciudată, dar realitatea este caldă: 


1 Notiţa statistică din Almanahul Statului, pe anul 1844, p. 48. 
2 Meditaţii, p. 81—88. 

Şi ochi noştri s2-ratăcesc 

Aprinşi de flacări, se 'ntunecează, 
Se las, s'ardică, se luminează, 
Tot e tâcere, toate vorbesc. 

Eră tată, acum; ea eră mamă; aveau doi copii; erau fericiţi. 
Dar toate vor trece, căci toate trec; să ne înlesnim nevoia; să ne 
gătim de ceasul sosirii! 

„Ceasul sosirii“ indică orizontul religios de care poezia lui 
nu se va despărți niciodată şi pe care Lamartine i l-a eterizat, îm- 
puținându-i ortodoxia cu care-l înzestras€ vieaţa sa. , 

Noua sa estetică trebue să-l fi stimulat pe Eliade foarte pu- 
ternic, deoarece ea deveni cauza şi originea unui mare plan poetic 
despre care vom vorbi acum. Ca să rodească, estetica lui lamar- 
tineizată avù nevoie de vreo pentru ani de meditații şi încercări, 

Despre planul său Eliade a vorbit imediat, în Gazeta tea- 
trului nafional, zicândi : „— maş țineă fericit să urmez şi să de- 
săvârșesc poemile ce mi-am propus şi care își au o legătură 
între sine, ca să facă un tot“. Planul eră gata; poemele, unele 
concepute, altele aşteptate, încă nescrise (1835/36). 

Tot-ul poetic al lui Eliade eră să fie o colecţiune de patru 
volume de poezii 2, 

1. Volumul întâiu: Biblice, din care Eliade citează Căderea 
Dracilor, ` 

2. Volumul al doilea: Evangelice, dintre care numeşte 
Cutremurul. 

3. Volumul al treilea: Patria sau Omul social, dintre eare 
dă ca pilde: Ruinele Târgoviștei, Mircea, Duelul Buzeștilor cu 
hanul Tătanilor, Sburătorul, Mihaida. 

4. Volumul al patrulea: Omul individual, din care citează 
Seraphimul şi Heruvimul; Visul. 

Volumul al patrulea al lui Eliade ar fi cuprins poezia lirică 
în strictă legătură cu vieaţa sa personală, mărturisirea lirică a vieţii 
sale ; al treilea, poezia naţională; întâiul şi al doilea, poezia reli- 
gioasă, către care inima îl atrăgeă poate mai puternic decât către 
toate celelalte. In vederea ei, nu a acestora, el se aşternù din nou 
pe studiul limbii din cele două testamente, care de mult îl stăpâneau.. 


1 Pagina 43. 
i Bibiicele, 1858, p. 73. 

Articolul de căpetenie prin care Eliade şi-a mărturisit crezul 
său estetic s'a publicat în Gazeta featrului național din Mai 1836 
(No. 4, p. 38 şi urm.)!, 

Lumea interpretă de la o vreme greşit poemele sale; Eliade 
hotărî să se explice, probabil mai ales fiindcă interpretările gre- 
şite îl atingeau personal şi dureros, 

A şti numai să scrii, nu-i lucru mare, credeă el; lucru mare 
este a scrie aşă ca „sujetul să se poată aplică la tot omul, în 
tot locul şi în tot veacul“, ca şi cel bun şi cel rău să se regă- 
sească, fie şi parţial, în subiect. Inlăturând o interpretare tenden- 
țioasă — scoasă, de sigur, din evenimente recente — el afirmă 
că Serafimul etc. nu poate fi atins de acea interpretare, deoarece 
a fost publicat doar’ la — 1833! Cât despre a doua poemă: Visul 
sau vieața, ea a fost interpretată şi mai rău. Fireşte, în operele 
oricărui artist sau scriitor trebue să se vază şi oarecare asemănare 
cu viaţa sa; o afinitate cu faptele, întâmplările şi patimile sale; şi 
pe urmă? „Ce poate cinevă să descrie sau să zugrăvească mai 
bine decât aceea ce cunoaşte mai bine? Și iară ce poate să cu- 
moască atât de bine ca viața sa şi faptele oamenilor ce i-a cu- 
noscut mai deaproape?“ Probă: Lamartine în Desnădăjuirea, nu 
şi în Provedința la om! De aceea Desnădăjduirea este vioaie, 
firească şi interesează. 

Eliade scriă deci conştient, eră un verist, care generalizà şi 
complică cu ce lumea îi oferise ca observare şi spre alegere, 

Scriind Visul, Eliade afirmă că a scris „viaţa omului în ge- 
neral; şi din a tuturor oamenilor am cunoscut mai bine pea 
mea“; am ales — continuă el — situaţii interesante şi „mai po- 
trivite cu întâmplările mele; şi nu e de mirare a vedea cinevă pe 
unde şi oarecare asemănări cu viaţa mea“, 

Deci: Serafimul este idealul său, este concentrarea frumuseţii 
ce-a întâlnit în toată viaţa; iar în Heruvim se află mustrarea care 
l-a oprit dela fapta rea, care i-a venit sau i-ar fı putut veni de la 
părinţi, învăţători, soţie, prieteni; dar toate sânt „iluzii“ ce şi le 
făcă şi le descrise. 

Eliade este chiar încântat de modul cum a descris judecata 
bătrânului păcătos: „acea iasmă este arătată cu cea mai mare vioi- 
ciune; dar vina nu este a mea; este că mai mult am băut amaţul 


1 Supt titlul: Serafimul şi Heruvimul şi Visul, 

decât dulcele vieţii, este că mai mulți spioni, vânzători şi ingrafi 
am văzut în viaţă decât oameni cinstiţi, este că celor ce le-am 
făcut bine mi-au plătit cu cele mai negre şi infame fapte“. Aceştia 
sânt ca toată lumea de azi: rea, plină de păcate, vrednică de ură. 

Folosind şi el un cuvânt des întrebuințat în filosofia pesi- 
mismului, Eliade îi zice vieţii vis, dar vis urât, pe care rămâne 
hotărît să-l descrie încă, cum şi-a propus, întrun fot de poezii. 
Pe acest drum „se va ţineă de adevăr pe cât l-a cunoscut“, sfâr- 
şeşte Eliade accentuând încă odată verismul său. 

Cui i-ar păreă că Eliade nu eră deplin conştient de însemnă- 
tatea esteticei sale, trebue să-i atragem atenţia asupra completării 
ce, involuntar, o dădeă contemporanilor săi în alte scrieri. D. ex. 
în Reprezentaţia tragediei Saul!, unde el vorbeşte clar, frumos, 
avântat despre poetul genial. Poetul genial nu e geniu „de florile 
mărului“, el zboară pe aripele-i de foc, îşi „culege ideile din re- 
giile cerești, din adâncurile infernale“ 2, etc., îşi dă „poemele sale 
afară, încântă, îmbărbătează, întinereşte, desmiardă, subjugă pe 
compatrioţii săi şi pare că le zice: Acesta e metrul vostru, ast- 
țel de caracter şi-a luat poezia noastră, pentrucă este poezia mea; 
şi eu sânt al vostru, am ieșit dintre voi, şi pentrucă eu sânt 
geniu“, 

În timpul acesta Eliade găseşte şi expresiile cele mai clare 
despre misiunea sa în general, ca scriitor, ca scriitor conducător 
de naţii. 

„Limba noastră şi naţia are trebuinţă de scrieri; şi atunci va 
înaintă şi una şi alta, când fiecare scriitor, dupăce îşi va dobândi 
cunoştinţele trebuincioase la materia sa, își va simţi întru adevăr 
solia ce a primut de sus sau care și-a dat-o singur. O creştere 
mai întâi pregătitoare spre o asemenea însărcinare nobilă, cuno- 
ştințţa limbei în care este să scrie cineva, un chip de vedere a 
lucrurilor mai pre sus de al gloatei, simţirea cu întregime a soliei 
sale, dorinţa îndeobşte a binelui şi de stârpirea răului: Aceste 
sânt câte se cer de la un scriitor care voeșie a coniribui spre re- 
generația unui popol al căruia el ambiţionează a se face autor“3. 

Din tot ce vam cetit din Eliade, despre estetica sa, pe la 
anul 1835/36, reiese clar că, în acest timp, el aveă o conştiență 


1 Curier de ambe sexe, vol. Il, ed. 2, p. 277. Vezi şi p. 281. 
2 Parcă vorbeşte despre Serafim şi Heruvim ! 
3 Curier de ambe sexe, vol. II (ed. 2) p. 367: Despre autori. 

înaltă despre misiunea sa ca poet al naţiunei, despre ce poate şt 
o deplină mulțumire cu direcția ce şi-o găsise. 


L 
BIBLICELE. 


In Biblice respiră o desvoltare religioasă massivă: Familia 
sa, mai ales mama; cetirea cărților sfinte: David eră poetul său 
de predilecție în prima tinereţe; cetirea continuă a literaturii reli-- 
gioase, pentru scopuri filologice!; toate au făcut, ca scrierile lui 
Eliade să fie întipărite de multe idei biblice şi evangelice. Paralel 
cu cetirile, dar şi cu vieaţa sa, în sufletul poetului înflori un mi- 
sticism energic. Rezultatele vieţii sale îi întăreau tot mai mult credinţa 
în Dumnezeu, care deveneă identic cu evoluţia, cu progresul, care 
cu scop pusese şi răul în lume2. „Și dacă Dumnezeu, din vârstă 
în vârstă, descopere omului, prin pățire, adevărul şi cunoştinţa, 
crede: că omul ce va învăţă binele este un organ al Provedinţii, 
al lui Dumnezeu însuşi, care te-a făcut şi al căruia ochi te pri~ 
veghează şi te judecă“. Textul acesta este contemporan cu concep- 
ţia Biblicelor3. 

Din aceste adâncuri de speculaţiune şi fantazare religioasă 
se ivi Cântarea dracilor în ajunul potopului 4, despre care, însă, 
nu se poate spune nimic deosebit. 

Mult mai importantă este Căderea dracilor. 

Căderea dracilor a fost terminată la 7 Aprilie 18385. 

„Intrînsa cânt triumful Cuvântului“ explică Eliade în dedi- 
caţie; Cuvântul este născut din Duhul Adevărului; iar Duhul tre- 
bue adorat deodată, ca şi toată Treimea! i 

La locul Nemuririi stă Tatăl Vecinicul; la el se adună sme- 
riți îngerii; Domnul, însoţit de ei, colindă tăria; toată zarea se 
umple de slavă, de laudă. Un singur prinţ — Arhanghelul — rămâne 
nemişcat, stă mut, muşcă din buze; capul îi crapă şi din el se 
naşte Păcătuirea : 


1 Biblicele, p 73. 

2 Curier de ambe sexe, a. [I (ed. 2), p. 239. 

3 Se află în a. I al Curierului de ambe sexe. 

+ Curierul românesc, 1839, 11 lulie, p. 383. 

5 Şa publicat însă abiă în 6 Noem. 1840. — Vezi şi Curierul româ-— 
nesc din 11 Noem., p. 380, care anunţă publicarea, 

La toţi ea râde; ascuns fior 

Pe toţi petrece. Ea tot zâmbeşte 
Pe toţi salută, la taţi se ’ntinde, 
Cu toţi e blândă; ochi-'i vorbesc 
Şi cap şi inimi la toţi aprinde: 
Ard de plăcere, tremur, râvnesc. 

Ispita îi prinde. Toţi vreau să-şi puie „reşedinţa mai sus de 
tronul vecinic“ ; toţi strigă: Libertate! Dar se scoală Impăratul şi-i 
pedepseşte. Ei cad mereu, nouă zile tot cad în iadul lor! De aici 
ei trimit în lume răul: 

Ori-care biciu al lumii aicea se alege, 
Resboaiele civile aicea se dospesc. 
D'aicea screme Iadul şi prinții făr-de-lege, 
Noroadele rebele aci se zămislesc. 

Căderea dracilor a fost, de sigur, o plăcere a fantaziei şi, 
simțirii eliadiste; dar în ea s'a furişat şi o tendință politică, con- 
" servatoare, anti-liberală, pe care, în chip cu totul nesimpatic astăzi, 
poetul a motivat-o teologiceşte. 

Tendinţa antiliberală a lui Eliade eră, în acest timp, aşă de 
precumpănitoare încât nici în scrieri filologice nu şi-o țineà în frâu. 
În Paralelismu de ex. el este sigur că franțoziţii noştri sânt pericu- 
loşi şi că înmulţindu-se ne vor aduce „rebelii, tâlhării, înjungheri, 
biserici resturnate“ 1. Abiă au trecut zece ani de când tinerii au făcut 
cunoştinţă cu abiă „a treia parte“ din dicționarul francez şi, adaoge 
el, „toţi nu mai vorbesc decât de libertate, pe care, neînfelegându-o 
bine, o mărginesc într'un desfrâu şi nesupunere la legi şi la aşe- 
zăminte“ 2, Idei identice desvoltă, paralel, Curierul românesc, după 
care religia „domolise popoarele“, religia propagă supunerea către 
cei mari şi așteptarea unei vieţi fericite — fireşte, până se va în- 
dură boierul! — căci aceasta eră „adevărata civilizație“ a religiei, 
care mai înfrăţeă „naţiile“. Curierul eră un reacţionar religios 3. 

Căderea Dracilor eră o poezie în care se revărsă setea de ado- 
raţie a Tatălui-Dzeu; dar, ca de obiceiy, Eliade, prindeă şi câte 
un scop secundar, dacă-i cădeă bine în drum 4. 


Căderea Dracilor fusese numai o parte din poema „origi- 
nală“ Anatolida, a căreia programă eră „trasă încă din anul 1836; 


1 Pagina 45, 

2 Pagina 46. 

3 Vezi anul 1839, p. 185—187. 

4 La 1861, G. Sion spuneâ în Revista contemporană a. II, p. 339 că poe- 
mul lui Eliade este o „alegorie, care astăzi nu se mai înţelege“. Sion nu 
înţelegea ; dar alţii, da. 


10 

publicarea Căderei, care eră cântului I din Anatolidă, a fost o 
„încercare“, asupra căreia — nu se vede din ce motive — nu a 
insistat. 

Ce-ar îi fost întreaga operă s'a văzut abiă la 1868, căci abiă - 
după trezeci de ani s'a întors Eliade la planul de la 1836:; adecă 
tocmai când lumea se interesă foarte puţin de poezia religiqasă. 

Vă dau, totuşi o idee despre ea. ! 

Urmă, deci, ca al doilea cântec, un imn al creațjunei : lumina, 
firmamentul, apele, stelele, paserile, peştii, omul cântă Domnului 
imnul lor îndată după crearea lor. Din când în când vin grupe de 
versuri care atrag atenţia asupra talentului poetic acoperit de lecturi 
şi de meditaţiuni prea sfinte; talentul transpare mai energic, când 
poetul se regăseşte în domeniul umanității sale. 

lată, ca mângâiere, câtevă grupe. 

Zice Lumina: 

— E plin, plin este Cerul 


De gloria-ţi eternă; şi peste tot splendoarea-ţi 
Prin mine se revarsă, suavă, lină, blândă. 


Zice Firmamentul : 


Mai sus decât Zenitul, mai jos decât Nadirul 
Sub talpele-ţi divine ai zis să fiu tărie 

Şi solidar cu toate. Chiematu-m'ai pe nume 
Şi Firmament mi-ai zis2, 

Cântecul al treilea este Viaţa sau androginul. 

Motivul Androginului a apărut, la Eliade, întâia şi cea din 
urmă dată în literatura română. Cel puţin eu nu-mi aduc aminte 
de a doua îndrăzneală de a-l închipui poeticeşte. 

Basmul este vechiu. În Ospățul lui Plato l-a povestit Aristo- 
phanes, care ştiă că la începutul lumii erau trei sexe: masculin, 
feminin, androgin (sau hermafrodit)3. Plato i-a prelungit basmului 
viața. De la el l-au luat gnosticii, pentru care, în general, misterul 
eră un deliciu de cercetare, căci multe taine lăsase Dumnezeu în 
lume, după gnostici; şi multe explicări naive trebuiă să găsească 
mitosofia lor. De la Plato şi gnostici şi dela I. Böhme, filosoficul 
ciobotar de la Görlitz, care împreună ştiinţa naturală cu metafizica 


1 Curs întreg de poesie generale, 1870, vol. II, p. 64. 

2 Imnul creaţiunei (Lumina, Firmamentul etc.) Eliade l-a socotit vred- 
nic să fie cetit la deschiderea Societăţii academice române, în 1/13 August 
1869! T. Cipariu, în Archiv, p. 581 şi 600. 

3 În capitolele 14, 15 şi 16. 

religioasă (sec. XVI), l-au primit unele spirite romantice moderne, 
ca de pildă Fr. Baader, germanul: Baader eră sigur că, înainte 
de facerea Evei, Adam eră — androgin! Baader motivà ştiințifi- 
ceşte teoria androgismului, care, după el, este „forma cea mai 
frumoasă şi cea mai perfectă, în care omul se poate înfăţişă“. 
Teoria androginului, în şcoala romantică germană, eră, evident, o 
parte din teoria perfecțiunei umane, care, după Fr. Schlegel, nu 
puteă să fie nici pur-masculină, nici pur-femenină 1. 

Eliade l-a cunoscut, de sigur, din Plato şi din gnostici — să 
nu se uite că Eliade eră un mare cunoscător al cărţilor sfinților 
părinţi cari au combătut pe gnostici şi că această mare cunoştinţă 
i-o recunoaşte, odată, chiar Cesar Bolliac, care eră asemeni foarte 
învăţat. Despre Fr. Baader şi romanticii germani nu am găsit nici 
o urmă în Eliade. În tot cazul, faptul rămâne: Eliade trată în 
Androginul său o temă romantică, 

Spre norocul său; deoarece în toată opera numai tema 
aceasta i-a procurat prilejuri de-a deveni într'adevăr poetic. 

Aşadar, androginul, întâiul om fu aşezat în paradis. 


Ca un Strein şi Singur, uimit, fără să ştie 

Nici cum, nici unde s'află, nici d'unde-aci venise, 

Sta jos pe flori, pe iarbă şi răsuflând parfumul 

In dulce reverie. 

Se uită, vede lumea pe cât vederea-ajunge 

Şi 'n toate câte vede, nu glie să distingă 
epartele de-aproape, distanţa 'nire obiecte; 

Se pipăie şi simte sensaţiune duplă; 

De pune la ochi mâna, el simte totd'odată. 

Cu mâna şi cu ochii. De îşi atinge fruntea, 

Şimţirea-i îndoită: şi 'n degete, şi 'n frunte. 

De-şi pipăe genunchii, asemenea simţire; 

Asemenea cu pieptul, cu membrele lui toate. 

De-atinge 'mprejur iarba, de ia în mână floarea, 

Nu simte tot asemeni ca 'n prima pipâire: 

Prin degete pricepe, nu însă şi prin floare. 

Ardică ia cer capul; şi soarele îi pare 

"Că ’n ochii săi străluce, şi 'ntinde iară braţul, 

“Să ia soarele 'n mână. Ci sare în picioare, 

Că soarele-i departe. 

Asemenea cu munții, asemeni cu dumbrave, 

Cu pomi, cu flori, cu fructe; voeşte să le-atingă, 

Cum s'a atins pe sine, cum cele din pregiuru-i. 

Se mişcă şi cu pasul se 'ncearcă să le-ajungă, 

Să măsure distanţa cu-a tactului simţire. 


1 Alte amănunte se pot căută în Ricarda Huch, Biiithezeit der Ro- 
mantik (1899), p. 207—209; şi Ausbreitung und Verfall der Romantik (1902), 
p. 58, 93; şi în articolul lui O. F. Walzel, Romantik, Neuromantik und 
Frauenfrage în Archiv für das Studium der neueren Sprachen und Litera- 
uren. Voi. CVII, p. 253—276. 

Ca ochii la lumină, aşâ i se deschide 

La minte cugetarea; şi 'ncepe a distinge” 
Intre aci şi-acolo, între subiect şi -obiecte, 
Pe sinele său propriu din tot ce nu e sine, 
La inceput crezuse că toate erau într'însul. 


El este om şi mare „oamă“, ca leul leoaică, ca turturelul soţie. 


Cu toate - acestea simte 
O voce interioară, misterioasă voce 
Şi tânără ce-i spune că nu e, nu e singur, 
Că poartă un alt sine în sinele său propriu, 
Că ?n sânul său viază, la inimă îi bate, 
Cum simte mama ’n sânu-şi, când saltă embrionul. 


De unde-avea să ştie ce saltă şi s'agită 

In sânu-i, Pa sa coasta, de inimă aproape?! 

Nu ştie, ci resimte că nu se afla singur; 

Şi 'n neastâmpăr straniu dorințe-l înfioară ; 
e 'mbraţişază singur; şi amă cu ardoare 
Şi nu ştie ce amai!, 

Creatorul îi deschide pieptul şi desprinde din el pe Eva. 
Plaga a fost profundă. 

Sub mâna creatoare 
Se ’nchide 'ndată plaga, cum vine Ja loc apa, 
Când mâna se afunda sa ia din-r'insa parte. 

Și Eva este vieaţa. 

Deschide la cer ochii, 
Se uită împregiuru-şi ; nu ştie unde s'afla, 
Nu ştie d'unde vine. Se scoală in picioare, 
Se pipăe, tresare lal degetelor carmen, 
Şi 'n rapedea mişcare, în gestele-i naive 
| se resfiră părul; şi parul atingând-o, 
O dulce 'nfiorare d'alungul o cuprinde. 
Din toate câte vede, pe fiori îşi pune ochii 
Şi 'ncepe a culege, şi pasa înainte 
Săltând din floare în floare. 

Bătrânul poet par'că întinereă cu subiectul său. Cu linişte: 
de creator, cu căldura vorbei care iubeşte şi respectă umanul, el 
construiă o psihologie a întâiului bărbat, a întâiei femei şi ră- 
mâneă poet, deşi moraliceşte aveă o rezervă, făcută aiurea:+De 
ce a trebuit ca ea din el să iasă şi neamul omenesc din feţii lor, 
cari erau fraţi — incestuoşi ? 

Cântecul al IV-lea, Arborele științei, este plin de abstracţiuni 
şi banalităţi, care ne lasă uimiţi. 

La 1838 opera ar fi fost încă cetită. Eliade eră încă în stare 
să ducă lumea după sine, pe orice căi. La 1868 acel paradis ah 


1 Amă = iubeşte! 

influenţei sale eră pierdut — de mult. La 1838, în floarea vârstei, 
am fi căpătat de sigur mai multe daruri ca cele citate; la 1868 
-mărăcinişul înneacă florile. La 1838 am fi avut şi altă limbă. În 
tot cazul, însă, completarea de la 1868 ne arată, ca şi Căderea, că 
Eliade gândeă eroic, opere mari, opere ale căror margini poetice 
se "'ncolăceau cu marginile filosofiei, 


I. 
EVANGELICELE. 


Evangelicele erau menite să preamărească fapta bună, oricine 
ar fi făcut-o. Cu atât mai bine, dacă fapta o săvârşeau bărbații 
aleşi ai ţării. 

Cutremurul cântat de Eliade a început seara, la 8 ore şi 50 
minute, în 23 lanuarie 1838. Domnul şi boierii se aflau în teatru, 
la o reprezentaţie franceză, O spaimă mută-i cuprinse pe toţi. 
Femeile înlemniseră până într'atât, încât nici nu puteau să strige. 
Teatrul, construit în lemn, trozneă lugubru,. Lojile se goliră, dar 
în parterre mai rămaseră câţiva spectatori, înaintea cărora trupa 
continuă jocul. Afară eră frig: 11 grade supt zero. A doua zi 
Bucureştii erau o jale; mai ales în regiunea Sfântului Gheorghe, 
al cărui han se prefăcuse într'o mare grămadă de ruine!, Cutre- 
murul acesta semănă, în efecte, cu cel de la 1802; cel de la 1802 
prăpădise aproape tot Bucureştiul 2. 

Eliade se impresionă adânc. In cutremur el simți pe Domnul 
din ceriu pedepsind creatura sa neascultătoare; cutremurul deveni, 
deci, un prilej de predică socială energică: Pământul este greu, îl 
apasă nelegiurile, care trebuesc vindecate, ziceă el3. Censorul de- 
veni atent; şi — tăi& din versuri. Ca să fie evident ce nu puteă 
suferi o slugă guvernamentală, ca censorul de-atunci, citez aşezând 
în parenteze [....], modul cum poezia a fost completată, din me- 
morie, în 1868. 


Şi lenea se'mbuibează şi muncitorul geme, 
Ca ghiara nedreptăţii pe el a năpădit, 

Din carnea lui s'âşie, stăpână p'a lui vreme, 
Stapână p'a lui pâine, pe viaţa'i ma: cumptit. 


1 Hurmuzachi, Documente, XVII, p. 688. 

2 Th. Thornton, Etat actuel dela Turquie, Paris, 1812, v. Il, p_ 455. 

3 Cutremul a apărut în Almanach literar pe 1839, p. 93—96. În Curs 
întregu de poezie generale (1868), |, p. 229. 

Biserica căzută, e surdă, şapoi tace. 

Săracu 'nzadar strigă: „o maică! ajutor!“ 

[E vitrigă-a lui mater!; pământul n'-re pace] 

Sberatul vinde oaia, când lupul e păstor 
Biserica: 


— Odată mângâiă 
Pe tot cel care plânge şo turmă d'oi aleasă 
La lumea credincioasă şi un păstor vestea. 


S'au dus acele veacuri! [şi Antichrist domneşte- 
Despot pe lumea "'ntreagă cu vearga sa de fer, 
Altarele distruge, corumpe şi sdrobeşte] 

Şi ţipete de sânge se 'malţă pân' le cer. 


Cerul se va redeschide şi va face judecată: 
Cuvântul va alege pe caprele din oi — 


Jar oaia e săracul [ce laptele îşi smulge 

i ?şi dă şi a sa carne Cesarului spurcat] 
Şi capra [e *ngânfatul satrap care o smulge 
Şi sângele i! suge] când laptele-a secat. 


Lei fi, săraci2, d'a dreapta când va domni cuvântul; 
Răbdaţi că "'ntr'însul numai săracii vor trăi, 

Ş'a voastră moştenire va fi atunci pământul 
kăbdaţi, m'ardicaţi braţul, că Pacea va domni, 


Munciţi, despicaţi brazda, hrăniţi lenea ce zace; 
Daţi pâinea voi şi vinul, le daţi Ja câţi le cer; 
Că munca-vă sfinţită îndată se preface 

n sângele şi trupul al Domnului din cer. 


Fariseii se vor duce: 


S'au dus zilele noastre, zile de tânguire, 
Zile de nedreptate, de vina, viclinii, 
De vrajbă, de răsboaie, de sângiuri, de murire; 
Şi va domni viaţa şi morţii vor fi vii, 
in Cutremurul colcăie o sfântă mânie, care nu-i numai reli— 
gioasă, ci şi socială, şi etică. Conștient socială: De vre-o şase 
ani Eliade studiase pe Fourier3; şi atât ajunge ca să înţelegi exact 
ce este proletarul. Nici poezia socială streină nu-i eră streină lui 
Eliade. Un poet tânăr, care tocmai îşi făceă drum, C. Boliac, care 
este, la noi, întâiul reprezentant energic al poeziei sociale, rămase 
încântat de Cutremurul, în care unele strofe i se părură sublime 4- 
Sublim este, întradevăr, curajul de-a aruncă în faţa unei lumi or- 
ganizate pe temelia nedreptăţii vina şi ruşinea şi nemernicia ei:. 
1 Mater war fi fost posibil în 1835, 
2 La 1868: Veţi fi, da dreapta, popoli. 
3 Foaia pentru minte, 1844, p. 315. 
4 Equilibru, p. 157, 346. Vezi şi Scrisori,. pi. 166, 239—242.. 

pământul n'are pace, 
Să tacă biata oaie, când lupul e păstor. 

Poetul ca acuzator al veacului său românesc, are tărie, are 
elan. Dar, altfel, versul se întoarce iarăşi la banalitatea îndemnului 
spre — pace: „Răbdaţi, mardicați braţul, că pacea va domni“; va 
reveni cuvântul, cu glorie, cu tărie, gonind răutatea! Poetul vede şi 
blastămă ca profeţii; dar mângâierea lui devine teorie rece. 

În Evangelice ar fi avut loc şi Imn la dragoste, scris după 
Cutremur: imnul preamăreşte pe Vodă Al. Ghica, care a avut, 
atunci, o atitudine deosebit de creştinească cu locuitorii Bucureştilor !: 


Eu dragostea o laud, la dânsa cu mirare 
Creştina mea trufie îmi plec şi o maresc; 
Cântând dragostea astăzi, e imn a mea cântare; 
Şi imnul meu e glasul Românilor obştesc. 


“Tot Evangelicelor le-aş atribui dedicaţia cătră C. Negruzzi: 
La un poet ecsilat. Cele patru strofe iniţiale nu lasă nici o îndoială 
că ea eră gândită evangeliceşte. Poezia a fost scrisă deodată cu 
Imn la dragoste, alături de care s'a tipărit în acelaşi număr al 
Curierului de ambe sexe. Citez şi de-aici începutul: 

Aceasta este soarta acelui ce pâşaşte, 
La templul nemurirei cu pas nemlădios; 


El merge înainte şi 'n urma lui se naşte 

Şi prinde aripi slava în drum vijăhos. 

“Ți-e viforoasă calea! O mare de talazuri: 

Și 'ntrânsa ai sa 'ntimpini ispite, piedeci mii: 
Dar ai de calăuză pe Domnul în nacazuri, 

Ce morții înviaza şi judecă pe vii. 


N'ai cugetat viclene în pieptu-ţi de Credinţă, 
Nici ai vândut Cuvântul ce lume-a mântuit. 
Ai spus ce e Românul, i-ai dat şi lui ființa: 
Dar cine eşti, poete, tu nu te-ai socotit. 


Tu nu ai vazut soarta ce pe ast neam goneşte; 
A ei mână prea lungă tu nu ai sarutat, 

Nici ai zarit rânjireu ce zice că-i zimbeşte. 
Fatalul, grozav zimbet de tot te-a inşălat. 


IM. 
OMUL INDIVIDUAL. 


Secļia aceasta — care erà să fie al patrulea volum — este 
secția în care estetica nouă a lui Eliade trebuià să se simță mai 
energic. 


1 S'a publicat în Curierul de ambe sexe, v. |, p. 221—224, 

Serafimul și heruvimul sau mângâierea conștiinței şi mu- 
strarea cugelului are două părţi. 

In partea întâia, imnul, un portret fizic şi moral, poate lăudă 
astfel şi o femeie, nu numai un heruvim; iar descrierea omnipre- 
zenţei ei este, de bună samă, de origine umană, apropiată: Eu 
cred că este soţia lui. Ea este pretutindeni: 

i *n somnu-mi şi aievea ființa-ţi mă 'nsoţeşte; 
hipu-ţi mi-e faț'oriunde, în preajma mea el zboara: 


Din soare se repede, din lună străluceşte. 
După pământ se 'nalţă, din ceruri se coboară. 


Pe la fântâni m'aşteaptă, cu unda se răsfrânge, 
Cu frunza îmi şopteşte, cu zefirul suspină, 
Cu valea îmi răspunde, cu patima mea plânge, 
Cu dealul se înalţă, cu câmpul se alină. 
Cu floarea se dă 'n leagăn, cu iarba undoiază; 
Livadea îl arată, dumbrava 'l subtascunde; 
n ziuă şi în noapte, la umbră şi în raza 
Nu e nălucă, 'mi spune, mă mângâe ori unde. 
Mai depărtată de umanităţi este partea a doua, heruvimul, 
în care se găseşte şi versul fără gust 
Mulţii tăi ochi priveghează. 
Exaltarea poetică este, însă, aceeaşi: 


Ca tunetul "ţi e glasul, ca fulgerul “ţi e fața! 
Fulger în mine trece, când ochi'mi te "'ntâlnesci. 

Serafimul şi heruvimul s'a publicat, întâia oară, în 12 No- 
embrie 1833!; deci concepţia şi scrierea cade între 1830, data 
întâiei broşuri de traduceri din Lamartine şi 1833, Este, se pare 
întâiul rod al nouei estetice, 


Visul este, fără îndoială, o creaţiune interesantă, Visul este 
întâia poemă românească, în care filosofia şi poezia încearcă 
împreună să înfăţişeze vieafa omului în totalitatea ei simbolică. 
Până la Visul lui Eliade nici un poet român nu a conceput o filo- 
sofie emoţională a vieţii. Visul are, însă, un defect: Nu se depăr- 
tează de-ajuns de amănuntele vieţii poetului; din cauza aceasta 
valoarea simbolică i s'a redus în opinia publică contemporană. 

Visul se compune din 19 sonete; e întâiul ciclu de sonete 
româneşti. Sonetele au la bază o idee din copilărie; povestirea 
unui vis din literatura arabă, spus de mult, în familie, de un 


1 Curierul românesc, p. 230—231, 

prieten al familiei. Eliade i-a dat, fireşte, alt sens, sensul său: 
Omul visează până ce se deşteaptă la marginea groapei. 

Cel mai frumos sonet, unicul vrednic să trăiască în viitor, 
este I şi XX, căci se repeţeşte: Omul este ajuns la groapă şi 
vede, prea târziu, că a pierdut timpul, că nu şi-a pus, la vreme, 
problemele care lămuresc şi sfințesc viața! : 


O altră auroră în sufletu-mi apare, 

Rază necunoscută de alte lumi ziori2; 
Deschisu-mi-s'au ochii şi 'n ochii miei răsare 
Ziua zilelor noastre, timpii netrecători. 


incovoiat pe groapa-mi o văz că s'a deschis, 
i-mi face loc printr'insa să trec peste hotara: 
E poarta eternității; şi mă deştept din vis! 


3 secolii şi viața-mi ca nopţi se strecurară, 


Fruntea-mi albită toată către pământ se lasă, 
Braţele-mi rezemate toiagul meu apasa. 
lar sufletu-mi se ’ntoarnă şi cată înapoi: 


O zile/... sau ce nume vouă vi se cuvine? — 
Dar... aţi trecut; ce trece, mai mult el nu mai vine: 
Erà mai dinainte să vă întreb pe voi! 

In cadrul sonetului care începe şi încheie poemul, se des- 
făşură povestirea vieţii: Vieaţa fericită la părinţi; vieaţa ca orfan 
supus nevoilor nevisate,; fericirea unei căsătorii prin iubirea unei 
femei, trăind în belşug; drama unei gelozii stârnite de şovăirile 
femeii; drama o împacă moartea unui copil, care frânge şi inima 
mamei; dar pacea veche nu mai revine; din toate a rămas în 
suflet o mizantropie bănuitoare: 


Urâsem omenirea în câţi îi cunoscusem 
Şi mi-eră drag tot omul pe care nu-l văzusem. 


Cele două versuri sânt ale sonetului XV. Cu acest sonet 
cuprinsul poemei începe a se înălţă. Se simte influenţa lui 
Falkland de Bulwer, care desvoltase, în prefaţă, aceeaşi estetică 
a povestirii sentimentelor provocate de peripeţiile romanului, nu 
a tuturor peripeţiilor analizate amănunţit. Despre influenţa lui 
Falkland a vorbit Eliade însuşi. Deci sentimentele bine spuse 
sânt mai ales intenţia sonetelor influențate de Bulwer: 


Nădejdea mă urâse, încât nici m'amăgeă! 


Vream să desfac cu lumea oricare legătură, 
Să fiu slobod în toate, să fiu numai al meu; 


1 În Culegere din scrierile lui Eliad (1836), p. 73—90. 
2 Ceteşte: Zi-ori! 

Dar mă ţineă într'insa o singură făptură, 
Ce-mi răsfrângeă în lume pe însuşi Dumnezeu. 


Taina aceasta, vecinic, la om nu va fi zisă; 
In inima-mi zdrobită în fizcări este scrisă, 
Cet şi a ei țărână în veci o va 'ncălzi. 


E scrisă într'o limbă, aci necunoscută, 
Pe inima-mi ce geme şi în vecie muta; 
Şi singur numai mie mi-e dat a o ceti! 

Pesimismul Visului este covârşitor. Ca Timon al lui Lucian 
sau mai bine al lui Shakespeare, poetul român „în toate eră 
rece“; ş-ar fi putut fi rău, dacă nu i-ar fi fost silă să fie rău. 

O lumină „sfântă“ i-aduce, în sfârşit, tălmăcirea, el vede 
adevărul, dar adevărul este o vicleană spaimă, „care din iad 
ieşise atât a-l amăgi“, şi care-i când heruvimul, când serafimul 
dulce. 

Desnădăjduirea lui Eliade a pricinuit-o, de sigur, amorul 
soţiei sale cu Gr. Alexandrescu. Nenorocirea a fost un prilej 
ca el să-şi examineze toată existenţa, dacă ea mai are sau nu 
vreun înţeles, Răspunsul poetic din Visul, care a cules şi simţiri 
văzute în alte suf'ete, s'a ridicat, fireşte, mult de-asupra în- 
tâmplării, pe care /ngratul ma ascuns-o de loc: In Visul Fliade 
făceă o judecată poetică a sa, a ei, a lui, a omenirii din care 
cei trei erau o parte aleasă şi de-aceea, în cădere, doborâtoare 
groaznică a credinţei în bine. Cu Visul lui Eliade pesimismul 
apare întâia oară într'o formă românească demnă de literatură, 

Ingratul despre care am pomenit merită o explicare mai 
amănunţită. El ne dă prilej a vorbi şi despre soţia lui Eliade. 

Despre soţia lui Eliade s'a spus că eră de origine greacă. 
Eu nu pot controlă 2. 

Eră femeie frumoasă. Eliade a iubit-o nebun; şi nu a me- 
ritat ca „Greaca“ să slăbească în credința cătră el. Eliade eră 
şi foarte gelos. Dacă eră loc să fie! La 1839, în April 28, 
scriind lui Costache Negruzzi, el îşi mărturiseşte gelozia chi- 
nuitoare 3, Dar „a trecut de mult,“ adaoge el. De mult? Depela 
1832—1834, de pe vremea când o ispitise pe ea Alecsandrescu. 
Vorba „de mult“ s'ar potrivi. 

Din descrierile lui Eliade, din Scrisori (anul 1853) reiese că 
turburări în casnicia lor au fost şi altele. 

1 Taina! 


2 Transilvania, an. V, 117. 
3 Convorbiri literare, an. XIII, p. 264. 

Maria E. Rădulescu a murit în luna Maiu 1870! A fost 
îngropată la 21 Maiu, la mănăstirea Samurcăşeşti. 2 

Dacă Trompeta Carpaţilor are dreptate, ea eră, la 1870, 
de 66 de ani; s'ar fi născut, deci, la 1814 şi ar fi fost cu 12 ani 
mai tânără decât Eliade, căruia îi născu un băiat şi patru fete. 

Maria Eliade eră o femeie fără multă cultură, dar foarte 
inteligentă. O probă de modul cum — bine — scrie şi ea se 
poate găsi în Foaea pen!ru minte din 2 August 1848 3, unde ea 
descrie o manifestaţie ce i-au făcut-o Românii ardeleni, când 
treceă, în 16 Iulie, 1848, spre Vălcele (El6patak). 


Maria Eliade eră, în timpul acesta, severă. Eliade, rămas 
singur, la Paris, se ademeni să facă curte — şi se pare, cu 
succes — unei contese, căreia, mai înainte, îi făcuse curte — 
cu acelaşi succes -— poetul moldovean M. A. Corradini. Printre 
emigraţi s'au găsit binevoitori cari înştiinţară despre acvasta 
pe Maria Eliade, care se afiă în insula Chio, internată şi pen- 
sionară a Turcilor. Femeia aveă tot dreptul să se supere. Când 
Eliade sosi în Chio, ea se răzbună chinuindu-l cu înfruntările, 
care uneori îl făceau să părăsească casa şi să-şi aline amarul 
plimbându-se şi meditând subiecte mai iiniştite, istorice, filo- 
sofice, printre ruinele din Chio. 

În tinereţele lor, însă, Eliade îşi iubise femeia la nebunie. 
Fusese şi Maria Eliade geloasă? Nu am nici-o ştire; dar, se pare. 

Puțin cochetă; cu urechea ascuţită, ca orice femeie, pentru 
câte-o şoaptă măgulitoare; poate chiar mai mult decât trebue, 
a fost şi ea: Dacă nu ar fi fost, Eliade n'ar fi socotit gelozia 
ca o tortură, care, din principiu, să împiedece pe bărbat de a 
se însură. 

Tinăra femeie eră şi fragedă — de sigur şi la minte — 
când de ea se apropiă poetul Grigorie Alexandrescu prin ani- 
1833—1836. Când anume, nu se poate preciză. Gr. Alexandrescu 
locuiă la ei; scăpără de spirit; ştiă să exprime poetic sentii 
mentele sale. Vafi ascultat, vi fi glumit, până ce Eliade simți 
sau văzu şi sări ca muşcat de şerpe. 


1 Românul, 1870, p. 437. 
2 Trompeta Carpaţilor, 1810, Nr-ul 825. 
3 Pag. 243—244, 

Multe ar fi iertat creştinescul Eliade, dar încercarea unei 
seduceri a tinerei sale femei, n'o puteă iertă: Gonindu-l pe 
Gr. Alexandrescu din casa sa, îi trimse, din urmă impreca- 
țiunea /ngratul. 

Dacă la baza Ingratului n'ar fi răscoala unui sentiment 
aşă de vrednic de respect, imprecaţiunea ar păreă crudă; exa- 
gerată este, dar exagerarea are rădăcini etice şi esteticeşte 
rămâne în limite tolerabile. Este una din cele mai puternice 
expresiuni de ură şi scârbă din câte cuprinde literatura românească: 


PLANUL POETIC DE LA 1836. 
POEZIA NAȚIONALĂ. 


(Lecţie ţinută în 2 Martie 1920). 


Partea naţională a marelui plan poetic de la 1836 ar fi 
putut să aibă o influenţă serioasă, dacă ar fi apărut la timp. 
Dar întreg planul eră numai în mintea lui Eliade; pe hârtie tre- 
ceă din când în când, cu bucata. Se pare că așă îl şi plănuise 
Eliade: să aştepte înspiraţiile, să le scrie nesilit şi la timp să 
le colecteze în volumul dedicat patriei. Urmarea a fost că poetul 
a scris puţin, dar bine. Ne vom ocupă, deci, astăzi numai cu 
două poezii: O noapte pe ruinele Târgoviștei şi Sburătorul!. 

Poezia ruinelor s'a desvoltat, la noi, supt influenţa scrierii 
lui C. Fr, Chasseboeuf- Volney (1757—1820); cartea sa, care a 
fost cetită de Români cu sete, pentru liberalismul ce-l propagă: 
Les ruines ou méditations sur les révolutions des empires, o carte 
de filosofie a istoriei, publicată la 1791, a fost chiar tradusă şi 
în Moldova, şi în Muntenia. În Moldova a tradus-o poetul Ion 
Tăutul; manuscriptul acestui poet şi politician talentat îl ştiă 
Mihail Kogălniceanu, la 1838, încă la loc sigur 2. În Muntenia 
l-a tradus, înainte de 1830, Stanciu Căpăţineanu, elevul lui 
Eliade. Eliade îl cunoştea, de sigur, pe Volney. 

Cel dintâiu poet care s'a simţit îndemnat să vază lucrurile în 
velul lui Volney a fost V. Cârlova; în 30 Martie 1830, în primă- 
vara literară a Curierului românesc, acesta ne aduse rodul acelei 
influențe: Ruinurile Târgoviștei. 

Respectul lui Cârlova de ruinele 

1 Ora fiind scurtă şi materia multă, la curs Sburătorul s'a analizat 


mai amănunțit. 
2 Alăuta din 1 Sept 1838. 

Unde tiranul încă un pas n'a cutezat, 
Căci la vederea voastră se simte spăimântat, 


fusese exprimat de Volney cu aceleaşi cuvinte (in /nvocation) = 
„Vous épouvantez les iyrans; vous empoisonnez d'une terreur 
secrete leurs jouissances impies“. 

Vorba tiran d. Eug. Lovinescu a socotit-o suficientă, ca să 
admită că, vorbind şi el— în Adio la Târgovişte — despre tirani: 


i pe țărân'aceea de care-odinioară 

e spăimântau tiranii de frică tremurând, 
Gr. Alexandrescu ar fi primi: de la Cârlova ideea şi că, deci, 
poezia lui Alexandrescu este posterioară poeziei lui Cârloval!! 
Nici vorbă! Gr. Alexandrescu îl cunoşteă tot atât de bine pe 
Volney, care lui i-a lăsat chiar mai multe urme decât lui Cârlova. 
De ex. Volney la Palmira, pe ruinele ei, îşi desvoaltă filosofia 
sa; numai la Alexandrescu se vorbeşte despre Palmira! 


Figura păstorului trecător pe ruinele odată grandioase, o 
au amândoi poeţii români; Cârlova într'o comparaţie: 
i 'n tocmai cum păstorul ce umblă pre câmpii 
a adapost aleargă, când vede viiălii, 
Aşă şi eu acuma în viscol de dureri 
La voi, spre uşurinţă, cu striste viu păreri; 
Alexandrescu, mai aproape de sensul lui Volney şi fără privire 
la sine, scrie: 


Pe monumente trece păstorul şuerând, 


Volney scrisese: les pâtres avaient retiré leurs chameaux (Cap. 1.) 
şi Les palais des rois sont devenus le repaire des fauves; les 
troupeaux parquent au seuil des temples... (Cap. Il). 

Ideea că, fugind de palate, poeții fug de stricăciune şi că 
ruinele vechi dau glas înțelepciunii bătrâne, că pentru mângâiere 
la ele trebue să te retragi, o are şi Volney (Cap. IV.). 

Din Volney a trecut deci multă atmosferă şi în Cârlova, 
şi în Alexandrescu. 

La Alexandrescu, Volney, cu toată atmosfera sa, se simte 
şi în Miezul nopții, a cărui situaţie iniţială este chiar situaţia 
inițială a lui Volney, la Palmira, noaptea, pe lună, după lini- 
ştirea lumei, cu înălțarea inimei spre gândiri mari; este situaţia 


1 E, Lovinescu, Viaţa şi opera lui Grigore Alexandrescu, 1910, p. 13—74- 

din capitolul întâiu al lui Volney. Alexandrescu a publicat 
Miezul nopții la 6 Martie 1832 1. 

Volney domneşte, deci, la noi prin anii 1830—1832. 

O noapte pe ruinele Târgoviștei, "de Eliade, sa publicat 
la 1830. En beaux vers, în versuri frumoase, opină D. Bolintineanu, 
încă la 18542; frumoase, ziceă duşmanul politic al lui Eliade, 
Felix Colson, care le traduse în limba franceză, în cartea sa de 
la 1839 3. 

La Eliade nici vorbă nu mai poate fi de Volney. Eliade 
începe lamartineşte, cu un pastel bogat: fie care vers este o 
figură, un tablou: 


Soarele peste dealuri mai străluceşte încă, 
Razele-i rubinoase vestesc al lui apus 

Şi seara, pânditoare subt fie care stâncă, 
Cu ’ncet şi 'ntinde umbra cutezătoare 'n sus, 


Creştetul muntelui şi apusul se salută; adie vântul, se varsă 
roua; râul şopteşte; cu o amintire crudă, repede, vechea cetăţuie 
de pe deal îl mişcă dureros: o noapte sângeroasă sa petrecut 
cândvă în vechea cetăţuie. Apoi pastelul îşi reiă frumosul, linul mers : 
noaptea cade; vântul rece şueră prin muschiul pietrelor; o mută 
înfiorare curge în deşert. Cu cât tăcerea creşte, cu atât mai 
mult învie tot împrejurul: frunza şopteşte, iarba vorbeşte cu 
muşchiul; zidul se lățeşte la spatele poetului, turnul se înalță 
mai sus. 

Muntele al său creştet şi 'nalţă şi priveşte 

Linul cobor al zilei, tainicul ei sfințit; 


Şi raza cea din urmă pe fruntea lui izbeşte 
Ce mândră ţine faţă cu cerul cel roşit. 


Vântul de seară suflă şi frunza 'nfiorează ; 
Roa seninul varsă, verdeaţa renviind: 
Dealurile 'mcunună, câmpia 'ncorunează; 
Şi râul p'a lui cale şopteşte şărpuina, 


P'a dealului sprânceană, pe fruntea-i cea râpoasă, 
O cetăţuie veche, lăcaş religios, 

Păstrează suvenirea d'o noapte sângeroasă, 

Ce mult s'asemânează cu sânu-mi cel nop!os. 


1 Curierul românesc, No. 12, 
2 Les principautes roumains, p. 51. 
3 De létat, etc., p. 33—35, 

Asfel într'al mieu suflet se'nalța mea credinţă, 
P'a patimilor râpă ca monument sa pus, 
Şi-mi ţine şovăinda, clătita mea ființă 

L'a vieţii-mi viforoase prea liniştit apus. 


Soarele-acum sfințește şi noaptea naintează, 
Cu'ncetu'şi cârmueşte carul cel aburos; 

Mii de lumini în preajmă-i, pe frunte-i schinteiază, 
Ş'acuma îşi întinde valul de abanos, 


Ochii-mi în mărmurire se uită la vecie; i 
Din stea în stea se plimbă, în orice stea cetesc; 
Sufletu-mi s'aripează şi zboară în tărie, 

Se scaldă în lumina eterului ceresc, 


D'acolo se întoarce ş'in sânu-mi se aşază — 
Tăcere, întunerec în preajma mea domnesc! 
Natura toata doarme, fiinţa-mi priveghează 
D'asupra pe ruine, mormântul strămoşesc. 


Un rece vânt se simte c'a morții răsuflare; 
Pe piatra cea 'nverzită şuera trecator; 
Ca viaţa se răvarsă o mută 'nfiorare; 
Pustiul se însuflă d'un duh încântător. 


Tot este viu în preajmă-mi: frunza pe zid sopteşte; 
larba pe muşchiu întreabă: Aici cine m'a pus? 
Zidul ca o fantomă d'asupră-mi se lăţeşte; 

Ca uriaş la spate-mi turnul se 'nalţă 'n sus. 


La locul lor stau toate, ca moartea, neclintite. 
Gata sa nâvălească, umbrele mă 'ncongiur, 
Trec şi retrec, se plimbă asupră-mi pironite; 
Pasări de noapte, cobe fâlfâe în prejur. 

Sporul mereu crescut al vieţii, al intrării afective în vieaţa 
ruinelor, este întrodus magistral; acum el este la culme: C'un 
salt poetul salută umbrele care i s'au arătat. Şi cu ce smerenie 
religioasă, cu ce delicateţă ! 

Eu n'am venit, o umbre, să turbur pacea voastră: 
Fiinţa-mi rătăcuă alearaă între voi; 

Este şa mea odihnă sâlăşluirea voastră: 

Eu sânt însumi o umbra împinsă de nevoi, 

El e din sângele lor; dar el nu vine cu arma, ci cu muza 
-care se 'nchină ; el cântă; el aprinde inimile înainte. Pe rând se ivesc 
eroii ţării. Cronica este subiect greu; dar Eliade reuşeşte să-i 
smulgă scurte momente caracteristice; este o galerie desfăşurată 
de fantazia lui, pe care aici am fi dorit-o mai rapsodică, cu mai 
puţin respect pentru succesiunea evenimentelor, mai învolburată; 
da toate momentele istorice, cronicăreşti, se concentrează iarăşi 
într'o sinteză sentimentală : 

O ziduri rămăşiţă din slava strămoşască! 
O turn, de unde ochiul de mii de ori văzu 
Biruinţa să zboare p'oştirea româneasca, 
In muta voastră şoptă câte-mi vorbiţi acu! 

Un cântec de cucuvaie-i pare glasul prezentului. Strofa se 
mişcă acum îngrijită: „Ce-mi spui ďa noastră soartă ?..“ Visez. 
cu vulturi; dar corbul de azi nu-i vultur? Mânios, poetul strigă 
cobei: 

Plângi numai pentru tine; nu plânge pentru noi! 
Siguranţa viitorului nu i-o pot zgudui cucuvaiele. 

Şi mângâios, chiar acum, dând curaj se aude clopotul bi- 
sericesc chemând la rugă; pastelul dimineţii scurt, bogat, încheie 
realistic meditaţia. 

Turme, cai, dr bitoace la apă se coboară; 
Clopote bat, se scutur' cu-al dimineţii zvon: 
La vâjiitul morii undele se'nfăşoară... 
Deschis e ochiul zilei acum pe orizon. 

Intre două pasteluri frumoase, "productive, Eliade a închis 
intimitatea sa cu vieaţa de azi şi cu vieața deodată a ruinelor 
sfinte; a inchis-o aşă de concentrată, încât atinge pe toţi şi toţi 
pleacă pe urma sentimentelor lui, lunecând uşor, prin toate 
cotiturile lori. 


IL. 


Tema Zburătorului a trecut la noi din V. Hugo. 

_V. Hugo citează, ca motto, pe Anacreon: câtevă versuri din 
cântecul în care Amor, cu aripele umede, cere noaptea adăpost 
şi apoi răneşte sufletul care l-a adăpostit. Este cântecul imitat 
la noi de I. Văcărescu, în Primăvara amorului. Aşa cere intrare 
şi syiphe-ul lui V. Hugo. 

Pe Victor Hugo l-a prefăcut în limba română Constantin 
Stamati. Primitivitatea stilistică, rustică şi energică a lui C. Stamati 
şi delicateţa ideilor lui V. Hugo s'au împreunat producând o 
baladă românească deiicioasă: 

1 Habent sua fata! Poezia lui Eliade a fost prefăcută în proză şi 
iscălită — Eliade (!) în A. Vasiliu, Colecţii literare sau ceasuri de odihnă,. 
laşi, 1853, p. 198. După el, ruinele Târgoviştei le-a mai cântat G. Baronzi, 
în Nopturne, p. 85; nepotul lui Cârlova Const. Cârlova, în Albina Prndului, 
1869, p. 13. Ruinele cetăţii lui Ţepeş, le cântă D. Bâlintineanu; un obscur 
Miculescu atăcă ruinele Severinului. Aduc aminte şi de Hrisovergh , despre- 
ruinele Neamțului, temă ce trecu, la 1843, şi în Foaea pentru minte, p. 385. 


Despre Suceava vorbi C. Stamati. Poezia ruinelor imbrăţisase toate ruinele- 
celebre. 

Mi-i frig, căci sânt gingaş, umbra mă înghiaţă, 
lar ţie nu-ţi pasă de rugile mele; 

Deci deschide-mi uşa, ca să-ţi dau Aeae 
Şi tu mă 'ncălzeşte în a tale brață. 


Aşa zburătorul plângând se tot roagă 

gl la a li uşa s'au deschis, îmi pare; 
ăci s'ăude şopot şi vorba de şaga. — 

Deci ghiciţi, fecioara cui au deschis oare? 

Un Zburătorul original a scris Cesar Boliacu!. El îl datează 
din 3 Aprilie 1836. Zburătorul acesta este un dialog sprinten: 
Vecina crede că-i zburător călătorul care i-a pârtit fetiţei buzele 
şi i-a învineţit petele pe piept. Fetiţa răspunde: 

Aşă e, vecinică, 
Aşă gândesc şi eu, 


Un june, oh!, mi-e frică! 
Il văz în somnul mieu. 


M'apucă, mă trudeşte, 

Şi eu cu el mă joc; 

Mă strânge, mă ciupeşte, 
Mă muşcă plin de foc. 


Pe pieptul mieu s'apasă 
D eu de gât l-apuc, ; 

ar, zioa când så iasă, 
El pere ca naluc, 

Poezia lui Boliac se opreşte la suprafața epică a întâm- 
plării; nici un sentiment nu năvăleşte în ea. 

Cel mai apropiat Zburător, posterior lui Eliade, este al lui 
V. Alecsandri. Al lui Alecsandri nu este un dornic, şiret, seducător 
şi poet fin ca al lui V. Hugo, ci un flăcău 'vesel; adecă sânt 
doi flăcăi, ei aşteaptă în luncă două fete, care — vorbesc numai 
de zburător, vesele şi ele, glumind în faţa norocului spre care 
par'că ştiu că merg. 

Zburătorul lui Alecsandri a fost — se simte — o improvi- 
zaţie de salon. El a scris-o în Bucureşti, la 1846, unde mersese 
la nunta amicului său I. Em. Florescu, mai târziu general şi 
ministrul de războiu. Florescu luă pe o fată a Domnului ţării, 
G. Bibescu, pe Caterina. Dar Caterina aveă şi o soră, pe Elisa, 
care făceă zimbre. Domnul ţării, ca să o scape de o 
pasiune care începuse a o stăpâni, o mărită şi pe ea 
după un fiu al boierului Al Filipescu e Vulpe 2. Poetul 


1 Poezii noue, Bucureşti 1847, p. 187—189. 
2 Hurmuzachi, Documente, XVII, p. 1035 1040. 

care părăsise Moldova, ca să vază pe amicul său mire al unei 
Domniţe, puteă să nu scrie versuri la aşă rar prilej? Şi scriin- 
du-le, puteă să ignoreze norocul Elisei ? Astfel Alecsandri derivă 
din doi tineri fercheşi, goi zburători veseli! 

Între Boliac şi Alecsandri apare Zburătorul lui Eliade, în 
iarna anului 1843, în Curierul de ambe sexe !. 

Eliade adânci mult problema. 

Zburătorul este, pentru el, o boală morală, care topeşte 
trupul; este o nenorocire; şi când fata naivă, fără voinţă acum, 
vrea şi nu ştie de ce vrea, — este o tragedie. Aşă a conceput 
Eliade Zburătorul său, a cărui originalitate aceasta este: Fatali- 
tatea adie, în această baladă, crudă şi nimicitoare, din primele 
versuri rostite de-mult tulburata fecioară: 

Vezi, mamă, ce mă doare! şi pieptul mi se bate, 
Mulţimi de vineţele pe sân mi se ivesc; 


Un foc s'aprinde ’n mine, răcori mă iau fa spate, 
Imi ard buzele, mamă, obrajii-mi se pălesc. 


„Ah! inima-mi svâcneşte!.. şi zboară de la mine! 
Imi cere... nu-ş ce-mi cere... şi nu ştiu ce i-aş da: 
Şi cald şi rece, uite, că-mi furnică prin vine; 

In braţe n'am nimica şi par'că am cevă. 


Că uite, mă vezi, mamă! aşă se 'ncrucişază, 

gi nici nu prinz de veste, când singură mă strâng 
i tremur de nesaţiu, şi ochi-mi văpăiază, 

Pornesc dintr'inşii lacrimi şi plâng măicuţă, plâng. 


„Ori ce-o să fie asta?“ Zburătorul ? Nu se poate ca babele, 
ca vrăjitorul, ca moş-popa să o deslege de el? Vieaţa țărănească 
începe a curge în baladă; întâiu superstiţia, magia, credinţa; 
apoi vieaţa pajiştei păscute de văcuţa casei: 


De cum se face zio şi scoţ mânzat afară, 

So mâiu pe potecuţă, la iarbă, colea ’n crâng, 
Vezi, câtu-i ziuliţa şi zi acum de vară, 

Un dor nespus m'apucă; şi plâng, măicuţa, plâng. 


Brânduşa paşte iarbă, la umbră, lângă mine; 

La râuleţ s'adapă pe maluri pribepind; 

Zău, nu ştiu când se duce, că mă trezesc când vine; 
Şi simt că mişcă tufa, auz crângul troznind. 


Atunci inima-mi bate şi saiu ca din visare 
i par’ aştept... pe cine?... şi pare c'a sosit. 
cest fel toată vieața-mi e lungă aşteptare 

Şi nu soseşte nimeni!... Ce chin nesuferit, 


1 Despre originea lui vezi cele scrise de mine în articolul Anicufa 
Manu din Sămănătorul, 16 Martie 1906, 

Supranaturalul, misterios, ameninţător, absenţa -sufletească 
indicată printrun mijloc aşă de simplu, nelămurirea dorului halu- 
cinat fac, în versurile citate, un complex de maestru inspirat. 

Mă speriu, dar îmi place. Prin vine, un fior 
Îmi tulgeră — 

Aşă se adauge, acum, motivarea cea mai adâncă: a sufe- 
zinţei dulci, a suferinţei dorite, care primeşte fatalitatea, par'că 
ar fi o moiră grecească, antică. 

Ca şi în cântecul ruinelor târgoviştene, Eliade introduce, şi 
în Zburătorul, pastelul românesc: liniştea serii. întorsul cirezii, 
ţipetul cumpenilor de la fântâni; mulsul vacilor; stelele şi luna 
care se ivesc; noaptea; dar, cine nu cunoaşte faimosul pastel, 
sporind mereu liniştea, până la: 


Tăcere este totul; şi nemişcare plină 

In cântec sau descântec pe lume s'a lăsat: 

Nici frunza nu se mişcă, nici vântul nu suspină, 
Şi apele dorm duse, şi morile au stat. 

Al doilea dialog — între două vecine — zugrăveşte sosirea 
zburălorului, care din văzduh cade în casă, la Florica, ca un 
fulger: El e tras ca prin inel, are părul bălaiu, dar slabele-i vine 
mau nici un pic de sânge şi — pentruca nota realistă a ţărancei 
batjocuritoare să nu lipsească — are „un nas ca vai de el“, 
Critica anunţă mila cu care femeile iau parte la nenorocirea a 
cărei înlăturare neputincioasa lor minte o încrede lui Dumnezeu, 
Singurul scut împotriva zburătorului. 

Vorba Floricăi nu puteă, şi — esteticeşte — nu trebuiă să 
descopere pe chinuitorul ei delicios: Cel menit pieirii tragice, 
“trebue să piară fără a cunoaşte toată primejdia ce-l paşte. Cu 
cel mai Sigur instinct, Eliade a rămas, în această baladă, aici, 
ca şi aiurea, pe drumul cel mai bun, pe unicul drum, ce-l puteă 
apucă desvoltarea subiectului său. 

Pe când scriă Zburătorul, Eliade pregăteă materia perio- 
dului al V-lea din Curierul de ambe sexe. Printre. traducerile ce 
aveau să apară în acel period se aflau şi două-trei poezii de Sappho. 
Astfel se întâmplă, ca descripţia fizică-psihologică a iubirei din 
Zburătorul lui Eliade să se orienteze după acelaşi mod de exte- 
riorizare al Sapphei. De aceasta ne convingem îndată ce com- 
parăm descrierea Sapphei, pe care o citez chiar în traducerea 


iui Eliade: 
11* 

Ca un columb se bate în piept inima mea 
Şi vocea mi se stinge, râmâiu extaziata 
Pe loc cât te-oiu vedeă. 


Se leagă a mea limbă şi repede, subțire 
Un foc prin vine-mi curge, se varsa ca fiori, 
Mi-e negură vederea, auzul vâjiire 

Şi reci mă trec sudori. 


Ca vearga toată tremur, îmi simț àa mea peire, 
Sânt palidă ca spicul, când cade la pamânt; 
Ramâiu fară suflare, rămâiu făra simţire 

Şi moartă toata sânt:, 


Sugerată, lui V. Hugo, de un motiv analog al poetului gre= 
cesc antic Anacreon, tema zburătorului cade, la noi, supt influ- 
enţa celei mai mari poetese a antichităţii şi, supt această influ= 
enţă ia o formă de tărie şi de importanţă indelebilă. 


PLANUL POETIC DELA ANUL 1836. 
MIHAIDA. 
(Lecţiune ținută la Universitatea din Cluj, în 6 Martie 1920). 


Eroicului coleg Marin Ştefănescu. 


Repeţind planul ce Eliade şi-l făcuse, pe la 1836, de-a pu~ 
blicà poeziile sale in patru volume: 1. Biblice (d. ex. Căderea 
dracilor, din 1838), 2. Evangelice (d. ex. Cutremurul), 3. Patria 
sau Omul social cu: Ruinele Târgoviștei, Zbürătorul, Duelul Bu- 
Zeștilor cu hanul Tătarilor, Mircea (dramă) şi Mihaida, şi 4. Omul 
individual (d. ex. Serafimul și heruvimul, Visul)2, vă rog azi, să 
însemnați întâiu ce importanţă atribuiă Eliade epopeei sale despre 
Mihaiu Viteazul: Mihaida trebuiă să contribue la cultul patriei; 
epopea trebuiă să aibă o legătură strânsă cu desvoltarea politică 
şi socială a ţării. Eu cred, că dacă Eliade şi-ar fi terminat Mihaida, 
şi-ar fi împlinit bine scopul. 

De curând figura lui Mihaiu începuse a preocupă pe toți Ro~ 
mânii ca simbol al. viitoarei lor mişcări. Între 1830 şi 1845 se 
iviseră tablourile pictorilor C. Lecca (Intrarea în Alba-lulia) şi 
Wallenstein (Visul lui Mihai; Jurământul lui Mihai (1839) ; isto~ 


1 Curs întreg de poesie generale, Bucureşti, 1868, p. CXXXVII. 
2 I. Eliade-R., Biblicele, p. 73. 

gicul Florian Aron povestise pe larg vieaţa eroului 1; tânărul Nicolae 
Bălcescu aruncă, în Magazinul istoric, ideea că acolo unde a 
strălucit sabia lui Mihaiu, ea ne-a asigurat un drept istoric2; iar 
D. Bolintineanu se pregăteă să cânte pe Mihaiu scăpând stindardul». 
Toată lumea se aprindeă, pe atunci, de figura eroului călăuzitor 
al aspiraţiunilor naţionale. Se puteă ca I. Eliade-Rădulescu să 
lipsească din acest curent? 

Eliade fusese — înainte de 1848 — pe câmpul Turzii, pe 
urmele marelui “Domn 4; şi eu cred că pe-acolo a fost cu prilejul 
unei călătorii care l-a dus mai departe decât în Ardeal. Începând 
Curierul de ambe sexe (1836) Eliade propuse îndată un Monument 
lui Mihaiu Viteazul, un mauzoleu supt care să odihnească capul 
de la mănăstirea Dealului — atunci ascuns supt o lespegioară — 
ca să fie ţinta unui sfânt pelerinaj. Figura eroului îl mişcase pu- 
ternic pe poet. El cântă, deci, din toată inima. 

Când a început să-l cânte, nu ştiu exact, În tot cazul, sigur 
este că la 1837 Mihail Kogălniceanu aveă ştire că Eliade se ocupă 
cu o „epopee naţională mare“, al cărui erou este Mihaiu5. La 1844 
(1 Mai), Curierul românesc anunţă că în curând câteva cânturi 
vor apare în Curierul de ambe sexe, deodată cu alte câteva 
-cânturi din traducerea Ierusalimului liberat de Tasso. În acelaşi an, 
1844, 20 Noemvrie, şi Foaea pentru mintes dădeă ştiri despre 
Mihaida, spunând că poetul o „lucră în versuri albe“, Aşadar 
toată Românimea aşteptă opera, despre care se informà necontenit. 
Dacă Eliade ar fi publicat-o atunci întreagă, ar fi avut, de sigur, 
efectul social şi politic, despre care pomeneam adineaori. 


Mihaida s'a publicat abiă în volumul al V-lea al Curierului 
de ambe sexe (p. 59—75)7; şi în Equilibru între antithesi (1859—69), 
p. 125—130 (Cântecul al doilea). 


Poetul începe — având model pe Tasso: 


Cânt armele române şi căpitanul mare 
Ce *mpinseră păgânii şi liberară ţara. 


1 În idee repede de istoria prințipatului (ării româneşti. București, 
1835, vol. H, p. 114: (Mihaiu) „hotărăşte soartea naţiei pentru veacuri în- 
tregi“; el deschise „drumul acela al slavei pentru o soartă mai bună“ 
pentru Români. 

2 În vol, IV (1847) p. 3. 

3 Ediţia din 1847, p. 113, 

+ Curierul românesc, 1847, p. 18. - 

5 Articolul din Magazin für die Literatur des In- und Austandes ; tr. 
în Arhiva (laşi), V, p. 252, 

e Pag. 368. 

1 No. 2 din anul 1845. 

Resbunătoare spaime luciră peste Istru; 

Peste Carpaţi trecură de glorie încinse; 

Şi toți Românii 'ntr'una uniră supt un sceptru, 
O aquilă, o lege, cum are ca să fie, 


După acest început daco-romanic basmul se destăşură sim- 
plu: Prin arhanghelul Gabriel Dumnezeu trimite lui Mihaiu hotă- 
rârea ca să înceapă lupta contra Turcilor, Arhanghelul se lasă din 
cer pe Caraiman; de pe Caraiman.el zboară la Bucureşti, unde 
Mihaiu tocmai duarme; Gabriel îi strecoară în vis ideea misiunei 
sale: Vorbește, spune multe în Domnul ce visează. Când se de- 
şteaptă, Domnul află că Eftimie, chiriarchul de la Târgovişte, a sosit 
la Curte; el sosise chiar la timp, 

Cântecul al doilea povesteşte complotul urzit în casele Ba- 
nului Manta. Banul Udrea, Mihalcea, vornicul Dumitru, Mirică lo— 
gofătul şi alţi boieri şi chiriarchul Eftimie sânt de faţă. 


În case eră *'ntunerec. În sus în capul scărei, 
O surdă licărire, din îngânată lampă, 
Işi revărsă lumina în lunga intrătură 
Şi arătă vederii, bătrâni, gălbui, păreţii. 
La uşa de intrare a salei de ospeţe 
Sta un fecior din casă cu mâna sa pe cheie. 
In fund, în fundul salei, un pat cât țineă latul; 
O scoarță purpurie în late vergi florate, 
Ţesută de Băneasa, sta 'ntinsă în tot lungul, 
i atârnă la vale stufoşi şi mândri ciucuri; 
i laviţi prelungite în dreapta şi în stânga, 
oşeă într'o dimie întinsă ’n ţinte albe, 
“Țesută iar în casă. 


Descrierea continuă tot atât de plastic, 
Din cuvântările boierilor, care sânt scrise cu limpede şi reu- 
şită tendinţă de-a caracteriză pe oratori, de a-i individualiză, citez = 


Rău se 'ncuibă păgânul în țară, badeo Udreo!, 
Suspină vechiul Manta; mult s'au stricat boierii. 
Ce moliciune mare în dumneavoastr'ăi tineri! 


Incetul cu încetul se 'ntinde mereu Turcul 
a noi astăzi de voie şi mâine de nevoie 

i mai târziu de frică, sâ-i dăm, ca de la sine, 
Ştii, una câte una, până s'or face toate 


Se bucură bătrânii 
La vorbele frumoase ce deşteptă curajul 
In inimele june. — Cât el de 'nalt, se scoală 
Buzescul cel mai mare, ce nu prea vorbea multe 
Şi-şi spune al său cuget: „Ce ordin, ce neordin ?!. 
Vedem cum merge lucrul. De ici se îndreptează 
Şi colo-i ajutorul“. Şi sună ţeapân pala, 
Nălţând la ceruri braţul, ferbând de resbunare. 

— Sånt semne bune, bravo!, strigă Banul Mihalcea. 
— Şi binecuvântate să-ţi fie ale vorbe, 
Adăogi Păstorul ştergând lacrime calde, 

Boierii hotărăsc războiul. Chiriarchul le vorbeşte însă, acum 
abiă, că ei mai au un soț, pe care trebue să-l vază îndată. O cor- 
tină se trage şi apare, teatral, Mihaiu. Cu steagul în mână, cu sabia 
trasă Domnul ia jurământul boierilor: 

Păstorul ia în mână făclia arzătoare 
Şi "'ntr'insul intra spirtul cel dătător de vieaţă 
Popoarelor căzute. 

Versuri ca acestea înalță spiritul naţional şi îl oţelesc; A- 
ceasta eră tendinţa principală, tendinţa naţională a epopeei. 

Fireşte ea trebuiă să nască celelalte tendințe care i s'au atri- 
buit Michaidei şi care sânt, în realitate, tendințele autorului. 

Tendinţa anti-rusească o relevă de ex. N. B. Locusteanu, un 
aderent înfocat al lui Eliade!: 

E rău a fi cu Turcul; ci iasmă e creştinul 

Ce îţi declamă legea, ca să te tragă 'n cursă: 
Cordele de mătase, uşor încolăcite, 

Ce te sugrumă "'ndată, cât vrei să scapi de ele. 
Eşti prins şi te înghite, 

Vorbele acestea clare şi drepte le rosteşte Eftimie. Decât 
cu astfel de creştini, mai bine cu Turcul! 

Totuşi, Michaida este şi o operă anti-furcească. Descripţiile 
pustiirilor făcute de Turci în țară sânt drastice şi aţâţătoare: 

Dar în Michaida este şi o tendinţă anti-creştină, anume! 
anti. catolică: 


lar dacă mergi cu mintea 
La Neamţ, la Leah, sau Ungur, să cerem ajutoare, 
La astfel de 'mprumute, e camăta prea mare. 
Nu vă 'ncurcaţi cu şoangheri şi cu puteri de aste, 
Că unii ca aceștia or să ne puie capul 
In numele credinţei, 


Toată tendinţele acestea erau ale naţiunei întregi: Epopeea 
ar fi avut, în această direcție, un răsunet complet, dacă ar fi 
fost sfârşită şi toată publicată. 

Mai puţin unitar ar fi fost ecoul trezit de tendinţa politică, 
nu naţională în înţelesul de mai sus. Anume: I. Eliade trăise cu 
boierii; ei fuseseră icoanele la care se închinase în tinereţe; 
printre ei erau încă destui, -cari meritau desăvârşit respectul pe 


1 Jón Heliade şi detractorii săi. Craiova, 1898, p. 21—22. 

care poetul li-l închină. Michaida deveni, astfel, şi o protestare 
contra duşmanilor boierilor: „Naţia îşi adoară eroii săi, ce se 
numeă boieri; naţia conservă suvenirea lor, cântă dimpreună cu 
mine faptele lor; recheamă acei timpi de glorie. Naţia doreşte 
astăzi, nu de a stânge boierismul, ci de a face, de ar fi cu 
putință, din tot Românul un boier, pentrucă boieribil a fost în 
totdeauna“!, 

„Boierismul“ lui Eliade nu înseamnă însă despotism, apă- 
sare, sclăvie. Eliade ţineă şi cu ţăranul — Şi cât încă! Dra- 
gostea lui pentru popor a fost cauza că Michuida a rămas 
neterminată. Anume: Pe când focul sacru îl făcu să cânte în- 
tâiele cântece, Eliade nu cunoşteă acel faimos document al lui 
Mihaiu, prin care marele domn legă de pământ, de glie, pe 
tărani. Liberi până la Mihaiu — aşă credeă Eliade — ţăranii 
deveniră sclavi prin decretul rumâniei şi sclavi rămaseră până 
la 17202. Luând cunoşiinţă de acel decret Eliade înmărmuri; 
cântarea-i îngheţă; Michaida rămase nesfărşită: „De nu m'ar fi 
arrestat decretul prin care acest erou mă convinseiu că supuse 
pe Români la servitutea feodală“, el sfârşeă, scrise Eliade în 
Naţionalul din 1859 (p..269). lar în Equilibru (p. 69) Eliade 
adaoge: Mihaiu a" fost boierul boierilor, însă în acel decret 
„vedem cu durere că a fost el, acelaşi Mihaiu, ciocoiul ciocoilor“, 
„Democraticul Eliade nu puteă să nu fie aspru nici chiar cu 
Mihaiu Viteazul. 


Tendinţele arătate îi câştigară Michaidei multe simpatii. Eliade 
însuşi vorbeşte despre ele. Elade îşi exageră adeseor: impor- 
tanţa ; credinţa lui eră că el este un apostol, că prin el vorbeşte 
Domnul — nu zimbiţi, el se credeă întradevăr un instrument 
al duhului dumnezeesc, — credinţa aceasta îl îndemnă să-şi 
exagereze faptele. Totuşi, trebue să cred că nu este chiar fără 
temeiu ce Eliade povesteşte despre efectul cântecului său 3: 
„Abiă sa împărţit prin manuscrise acest cânt; şi junii ofiţeri, 
junimea întreagă din toate stările societăţii, de la Severin până 
lazFocşani, clerul întreg, de la preotul de ţară până la mitro- 
polit, fiecare oştean simţeă în sine pe Buzeşti şi Calomfireşti ; 


1 Equilibru, p 125. 
2 Biblicele, p. Il şi IV; p. 73, 
3 Curs integru de poesie generale, vol. Il.'p. 41. 

fiecare preot, până la cel mai debil de sănătate, metropolitul, 
Neophit, simţeă în sine pe Eftimie zelosul“. 

Acum, un cuvânt despre influenţele streine. 

În timpul în care Eliade scriă Michaida el se ocupă mult 
cu poezia apuseană. Bardismul celtie îi făcuse mare impresie 
Bardul celtic zugrăveă eroi, ideale, tipuri modèle pentru regi şi 
eroi viitori 1. Un astfel de bard voiă să fie şi el în Michaida. 
De pe fondul celtic al influenței streine trebue explicată fraza cu 
care Eliade îşi dedică, în Eguilibru, cântecul al |l-lea al Michaidei, 
când scrie 2; „Oşteni, ofiţeri toţi Români, fraţilor soldaţi, vouă 
vă dedic cântările mele. Intre spiritul Domnului, ce s'a pus peste 
mine şi mă devoară, intre în inimele voastre! Ca un bard bătrân 
voiu cântă în mijlocul vostru faptele eroilor noştri, faptele 
voastre însuşi“. Puse în lumina acestei concepţii, tendinţele 
descrise mai sus şi bărbaţii întrupărilor lor primesc o aureolă, 
pe care puterea de expresie verbală — insuficientă — o scade 
mult supt clasicismul ce i l-am fi dorit. 

A doua influenţă nu este numai ideală, sentimentală-stenică; 
ci este chiar materială. Observain mai sus că publicarea 
Michaidei a fost anunţată deodată cu publicarea traducerei din 
Gerusalemme liberata, de Tasso. Cu Tassy, până la Eliade, nu 
se ocupase, la noi nimeni. După Eliade reveni la Tasso un 
oarecare A N. Pâcleanu 3, Apoi Românii îl uitară iarăşi. Lui 
Eliade îi rămâne, deci, întreg meritul de a fi introdus pe Tasso 
în literatura noastră, ca traducere şi ca influenţă 4. 

Influenţa se simte bine în M'chaida; deoarece Michaida a 
împrumutat, de la Tasso, câtevă idei fundamentale. 


Cânt armele române şi căpitanu mare 
Ce 'mpinseră pagânii şi liberară ţara 


sânt versuri după italieneştile: 


Canto larmi pietose e'l capitano 
Che’l gran Sepolcro liberò di Cristo. 


Ca şi la Eliade, la Tasso tot Părintele etern — il Padre 
eterno — trimite eroului creştin, lui Goffredo, ideea de-a se bate 

1 Vezi de ex. Curs integru, etc. HI, p. 18. 

2 Equilibru, p. 145. 


3 In Gazeta de Moldavia (1852, p. 100; 1853, p. 145, t61; 1854, p. 72) 


4 Intâiele patru cântece Eliade le tradusese înainte de 8 Martie 1837 
«Convorbiri literare, XIII, p. 76. 

bine pentru recucerirea ţării sfinte din mânile păgânilor. Ca. 
interpret fidel al Domnului, Tasso trimite tot pe arhanghelul 
Gabriel, care se scoboară însă, fireşte, pe muntele Libanon şi 
vorbeşte lui Goffredo 1. Prezenţa lui Petru Eremitul, în opera lui 
Tasso, a fost pricină ca Eliade să plăsmuiască o figură paralelă: 
pe Eftimie Chiriarhul. 

Până unde ar fi mers atârnarea lui Eliade de Tasso, dacă 
poetul român ar fi terminat opera sa, nu se “poate ști, nu se 
poate nici bănui. 

Michaida a fost întâia încercare de mare epopee națională. 
Lui Eliade nu i-ar fi lipsit nici fantazia producătoare, nici 
priceperea de-a o încălzi cu idei şi simţiri luate din vieaţa mo- 
dernă a naţiunei; i-ar fi lipsit, însă, de sigur— ca totdeauna — 
stăruința de a-şi rotunzi tablourile, de-a le exprimă în limba 
literară pură, la a căreia creare el avusese partea cea mai mare; 
ar fi fost, totuşi, interesant, 

Cu toate acestea, criticii tineri nu au fost mulţumiţi. 

Este probabil că aceşti tineri liberali nu-i iertau lui Eliade 
cuvintele energice, anti-revoluţionare, care se repeţeau cam des, 
care nu se găsesc d. ex. numai în Căderea aracilor (1838, T 
April)2, ci chiar şi în Paralelismul între dialectele romanu și 
italianu (1841)! 3 

Este, apoi, sigur că Eliade se certase cu unii dintre literaţii 
tineri, fie pentru operele lor, fie pentru cauze personale, care 
pe noi, acum, nu ne interesează, dar care, atunci, înfierbântau 
atmosfera literară. 

Şi în sfârşit, a treia cauză: Insuşi Eliade apucase de câtva 
timp pe un drum literar, pe care veritabilul talent românesc nu-l 
putea urmă, pe drumul italienizării nemotivate, capricioase, 
autodidactice a limbii sale, 

Tinerii îl atacaseră de mult, de pe la 1838. 

La 1839 Felix Colson, scriind cunoscuta sa carte despre 
Muntenia şi Moldova, îl numeă pe Eliade chiar „transfug salariat“, 
care din cauza slujbei, a devenit „mai tăcut“ şi care publică 
jurnale şi pamflete ostile regenerărei patriei4, Şi nu eră chiar aşă! 


i A se compara din Tasso, cântecul I, strofele 1, 7, 8, 12, 14, 15. 

2 Ediţia 1840, p. 12 şi 19 (contra revoluției). 

8 Pagina 46. 

4 De létat etc., p. 180. 

Eliade era şef” a arhivei principatului cu rang de păharnic. 

Colson eră omul lui |. Câmpineanu, care eră unchiul tânărului I, Ghica, 

Literaţii tineri îl combăteau prin Foaia pentru minte (Bolliac, 
Alexandrescu), prin Pâmânteanul (de sigur tot Bolliac, dar anonim!). 
Ion Ghică făceă o propagandă mare contra lni Eliade, pe care, 
într'o conversație la masa domnitorului A. D. Ghica — acum, 
după destituire, locuitor în Viena — îl numeă simplu „numărător 
de slove şi litere“ ce, iarăşi, eră sever şi nedrept2. Aşă se 
explică şi de ce, în 1845, Eliade nu apare printre literaţii 
Asociaţiei literare, ai cărei membri mai influenţi erau viitorii 
revoluționari, — acum conjuraţi încă nemărturisiţi 3. 

Din punct de vedere pur literar pe Eliade îl atăcă M. A. 
Corradini în cunoscuta sa critică, Hai la vorbă, tipărită în Ca- 
lendarul lui M. Kogălniceanu pe anul 1845. 


Criticii îl atacară şi în limbi streine! Şi anume în Bukures- 
ter Deutsche Zeitung, din 23 Aprilie 1845 (No. 33)4. Criticul 
german eră Winterhalder: Criticul eră însă un bun şi intim 
prieten al lui C. A. Rosetti, unul dintre revoluționarii fanatici, 
una dintre „gloriile“ francmasoneriei bucureştene. Critica lui 
Winterhalder concedeă că problema lui Eliade fusese grea din 
cauză că istoria românească nu eră cunoscută. Dar încolo: 
versurile erau monotone; metrul eră greşit; rima eliminată; 
unele părţi neînţelese (?). De altfel toată critica lui Winterhalder 
este învăluită într'o courtoisie de om şiret. 


In astfel de împrejurări descurajătoare eră firesc ca irascibilul 
Eliade să se desguste de opera sa. Găsind, în arhivă, și fatalul 
document, avù ideea că Mihaiu a fost— chiarel!— un asupriter 
al ţăranilor; descoperirea ii adaose desgustul. Şi Michaiaa, bine 
concepută, bine începută, rămase fragmentul care-l cunoaştem 
şi pe care l-am fi voit întregit 5, 


i Gazeta Transilvaniei, 1859, p. 68. Părerea lui I, Ghica despre 
Michaida, în a sa Dernière occupation etc.. p. 75. 


2 Vezi răspunsul lui Eiiade în Curierul românesc, 1839, 22 August p. 465, 


3 Anti-Eliadismul Asociaţiei este constatat şi de N. lorga, Ist. lit. în 
veacul XIX vol. Ii. p. 158. A se consideră aici şi publicaţia din Vestrforuf 
românesc, 1845, nrii 39 şi 41, 


4 Pag. 1.9—131, 


5 Adaugăm câteva ştiri privitoare la duşmăniile literare de-atunci, 
Eliade fusese foarte crud cu colegii săi de literatură. Porecla Sarsailă de- 
venise pentru ei un colectiv dureros, pe care, de pe la 1840 (Curierul ro- 
mânesc, p. 21 şi Curier de ambe sexe, vol. II, p, 382) Eliade îl întrebuinţă 


www.dacoromanica.ro 


172 G. BOGDAN-DUICĂ 


TEATRU. — FABULA. 
D-lui Dr. IOAN GOIA cu prietinie. 


A 


TEATRUL. 
(Lecţiune ţinută în 8 Martie 1920). 


Despre începuturile teatrului românesc în Muntenia vă puteţi 
informă din Dimitrie C. Ollănescu, Teatrul la Români (1897); şi 
din publicaţiunile lui Eliade, dintre care mai ales Gazeta Teatru- 
lui naţional este absolut necesară. 

Indemnul cel mai apropiat au fost, şi de astă dată, Grecii. 
Grecii duceau o luptă ageră pentru desrobirea spiritelor, după 
care în mod firesc trebuiă să urmeze desrobirea politică. În tea- 
trele lor, la Odesa şi Bucureşti, se petreceă; dar se făceă şi propa- 
gandă politică. Patrioţii români priveau, dar nu puteau privi fără 
să se cugete la aceleaşi nevoi, pe care le simțeau — este drept, 
în mult mai puţine inimi — egal de puternic. 

Întâii cari se oferiră propagandei prin teatru au fost dascălii 
şi elevii de la Sf. Sava: A. Nănescu traduse Hecuba lui Evripid; 
I. Eliade iucă, în 1818, rolul Hecubei: Actorul eră un băiat de 
16 ani!. Hecuba răzbunând pe fiul său Polidor eră un rol ener- 
gic, dar şi greu pentru un diletant. 

La teatru, întrerupt 12 ani, Eliade se întoarse abiă după 
1830, acum însă ca scriitor cu reputaţia pe care i-o făcuseră 
gramatica de la 1828 şi traducerile din Lamartine. De acest te- 
atru îngrijeă mai ales el şi C. Aristia şi I. Câmpineanu, cari mai 
târziu erau să fie şi sufletul Societății filarmonice. 

Autorii populasrizaţi Ja început, de Eliade, au fost Voltaire 
(Mahomet) şi Molière (Amphitryon). 


cam des, De altă parte nici Eliade nu puteă să sufere critica tinerilor, Şi 
le-o spusese, cu prilejul certei sale cu Gr. Alexandrescu, în Curier de ambe 
sexe, vol. I, p. 238. Cu toate acestea Eliade aveă încă aderenți respectuoşi, 
D. Bolintineanu îi dedică (în Colecţie din poesiile domnului D. B., 1847, p. 
67) Ferentarul; în 1846 G. Creţean: îl numeă încă „marele“ Eliade (în C. 
D, Aricescu, Vă preâmblare pe munţi, p. 93), iar dacă-l credem pe Aricescu 
(Tot acolo, p. 96), chiar de pe ia 1346 junimea se adună iarăşi pelângă 
Eliade. Târziu, contra lui C. Boliac, îl apără pe Eliade nobilul G. Riureanu 
(Naţionalul, 1859, p. 430). lar între aceste date, între 18483 şi 1860 Eliade a 
avut şi prietini buni, statornici. 

Despre Michaida să se consulte şi Orientul latin (al lui Aron Den- 
Suşianu şi l. A. Lăpădat) anul |, p. 16. 

1 Olănescu partea Ii, p. 11. Vezi şi N. Filimon, Cicoii vechi și noi, 
cap. XX. 

1, Mahomet sau, cum mai des îi ziceau ai noştri: Fanatis- 
mul, a fost întâiul manifest al lui Voltaire contra fanatismului, 
Eliade, religiosul, dar şi tolerantul, a căruia toleranţă mergea 
până la propagarea consecventă a cosmopolitismului, îl aprobă, 
de sigur, din toată inima. Traducerea lui Eliade se grăbi, deci, 
să apară în 1831. 

În 1832 un şcolar sărac, care, ca să poată trăi ziua, îşi 
câştigă pânea ca păzitor de noapte, deşteaptă într'o dimineaţă 
pe Eliade şi-i povesteşte necazurile sale, Eliade, familia, prietenii 
rămân uimiţi; şi se hotărăsc să-l ajute: Toţi decid ca „de două 
ori pe lună să se urce pe scenă şi să dea, în limba românească, 
câte o reprezentaţie pentru poporul român. Acum! se găteşte 
o tragedie în versuri foarte cunoscută şi întitulată Fanatismul“, 
Se caută însă o persoană pentru Seid. Eliade ofereă 300 de lei 
celui ce va juca pe Seid 2. 

Când s'a dat anume atunci, Fanatismul, în ce zi? nu ştim; 
De atunci, s'a repeţit d: mai multe ori: în 22 Oct. 1834 (actul 1) 
în 9 Dec. 1834; între 1 Sept. 1834 şi 1 April 1835; între 1 April 
şi 20 Mai 18353; 

Se pare că pentru Seid s'a oferit, la început, Teodor Diamanti, 


Însă, cei de sus, trabanţii consulilor ruşi, cari ne cârmuiau 
atunci, priveau uimiţi la efectele neaşteptate ce le năşteau repre- 
zentaţiile Fanatismului: Mahomet a fost, deci, interzis, nu atât 
pentru principiile din el, ci mai mult pentru că eră o piesă 
scrisă în limba română, crede Felix Colson, care greşeă, poate 5. 
Cei de sus se temeau mai mult de principiile piesei: limba 
românească nu mai eră, acum, exclusă de nicăiri. Mahomet fu- 
sese combătut în Franţa, supt o monarhie puroiată; la noi pu- 
ternicii zilei îl vor fi combătut cu aceleaşi argumente. 


Pentru Eliade fanatismul de combătut nu eră numai cet 
religios, ci şi cel naţional. Părerea aceasta a lui este mai veche 
decât traducerea lui Mahomet; dar după traducere părerea apare 


1 Ianuarie ori Fevruarie? 
2 Albina românească, 1832, p. 45. Oilănescu, p. 20.- 


s Dupa broşura: Lucrările societăţii filarmonice de la 1 Dec. 1833 
până la 1 April 1835. 


4 Ollănescu, 1. c., Ii, p. 44, facsimile! 
5 Colson, De Lelat etc., p. 178. 

mai des în scrierile lui!. La rândul ei traducerea îl întărise în 
credinţa sa veche, pe care acum, în 1835, o exprimă în Gazeta 
teatrului naţional? aşă: 

„Creştinul cel adevărat este cetăţean a toată lumea, şi în tot 
omul află pe fratele său, Cu cât se deosebeşte egoistul ce îşi 
caută numai iuteresul său cel împarte, de patriot, care în intere- 
surile de-obşte ale naţiiei îşi află interesurile sale, atâta se deose- 
beşte şi patriotul ce se gândeşte numai la interesurile naţiei sale, 
de cosmopolit sau de creştinul cel după Evanvelie. Departe de 
tot fanatismul, patria acestuia este pământul întreg“. — Originea 
cosmopolismului său eră, aşadar evangelia a cărei rea înţelegere 
şi Voltaire o rectifică prin propaganda sa. 

Când Goethe, traducătorul lui Mahomet, se întâlni cu împă- 
ratul Napoleon I, acesta-i zise poetului german: „Mahomet, nu este 
o piesă bună“; şi îi dovedi amănunţit ce necuviincios este ca un 
cuceritor al lumii să facă despre sine o descriere aşă de nefavo- 
rabilă. Lui Eliade i se pării, din contră, că monologul de mărtu- 
risire a păcatelor nu eră destul de tare şi compuse, el, alt mo- 
nolog 3, care eră, după Rucăreanu, „mult mai expresiv şi mai con- 
form cu ce voiă să arate originalul“. Monologul lui Eliade a făcut 
furori; şi a fost admirat. 

Duşmanii lui Eliade — la 1845 — îşi aduceau aminte de 
acel monolog şi ziceau cu răutăţi tinereşti, masonice (la Paris): 
„E foarte bine! este sublim!, dar ca să scrie cinevă astfel, trebue 
să simţă astfel, trebue să fie el însuşi acela pe care voeşte a-l 
descrie! 4 Judecata aceasta se condamnă singură 5. 

2. Cu Molière Eliade şi cercul său literar se ocupau de mult. 
Incă dela 1825 Molière fu invocat contra fanarioţilor: C. Aristia 
prefăcuse pe Georges Dandin după „gesturile şi datinile ciocoieşti“, 
descrise în coconul Crăcănescul şi cocoana Crăcăneasca 6. 


—— 


1 Locuri secundare: Curierul românesc 1833, p. 64, col. 1; 1839, p. 284; 
1840, p. 145; Culegere din scrierile etc., 1826, p. 9; prefața la traducerea lui 
St. Stuica p. XI; Curier de ambe sexe, ll, ed. 2, p., 244—246; şi I, în Săr- 
bătoare câmpenească, p. 100. Etc. 

2 Pag. 3. 

3 N. Rucăreanu, Statua lui Eliade, p. 93—94. 

4 Rucăreanu, loc. cit. 

5 Fanatismul şi Amfitrion se vindeau cu câte 6 lei şi 30 parale 
exemplarul. 


6 Eguilibru, p, 54. 

In Societatea filarmonică, care se ocupă cu critica socială 
Molière eră autorul de predilecție: Eliad traduse pe Amfitrion; 
plecând în streinătate; la 1835, I. Ghica îi lasă lui I. Câmpineanul 
manuscriptul Preţioaselor; căpitanul Voinescu prefăcù pe Bădăra- 
nul boierit; Scapin fu tradus de C. Rasti; Sgârcitul de lancu Ro- 
set; acestea numai până în 1 Aprilie, 1836. Pe-atunci erau în 
aşteptarea tiparului : Doctorul fără voie, Georges Dandin de maiorul 
Voinescu, Silita căsătorie de Aristia, Amorul doctor de M. Flo- 
rescul, Crispeu sau rivalul stăpânirei, Turcaret de Şt. Burchi; 
Amanfii magnifici de C. Rasti; Bolnavul închipuit de Gr. Grădi- 
şteanu (fiul). Crezul societăţii:române în Molière se mărturiseă, însă, 
nu numai prin faptele literare arătate, ci şi teoretic. „Cine poate 
numără facerile de bine ale lui Moliere?“, se întrebă Gazeta tea- 
trului național!. In comparaţie cu el, după aceiaşi gazetă, Scribe 
cu „paşa şi ursul lui şi alte asemenea nimicuri“, trebuiă dat la 
o parte! 

În acest curent al molitreismului Eliade intră aşadar cu 
Amphytryon în care spiritul şi graţia gallică, drăgălăşenia şi delica- 
teţa lasă departe în urmă pe Plautus, izvorul piesei. Satira din 
Amfitrionul românesc izbeă, de sigur, şi în stări româneşti: Altfel, 
sânt sigur, Eliade nu s'ar fi oprit chiar la acest subiect. 

Comedia s'a jucat la 1835; şi s'a tipărit repede; s'a jucat şi 
la 1836, în carnaval, precum se şi cuveneă unei astfel de piese de 
carnaval. 

lon Ghica, scriind târziu, şi-aduceă aminte? că Amfitrion „a 
avut un mare succes pe șcenă“, 

3. Zaira este, poate, singura piesă deplin simpatică a lui 
Voltaire. Conflictut- dintre amor şi religie este atingător. 

ŞI Românii i-au arătat o deosebită simpatie. Pe la 1837 ori 
1838 o traduse, în Moldova, Manolache Manu, cornetu, şi comu- 
-nică, pria Albina lui G. Asachi, o probă. În 1844 publică G. Sion 
traducerea sa, în Ceasurile de mulțămire. 

Eliade, premergătorul acelora, o traduse înainte de April, 1836, 
când Gazeta teatrului național3 o anunţă. 

4. Brutus eră, ca şi Mahomet, foarte bine cunoscut în Bu- 
cureşti. Grecii îl traduseseră încă din 1790; iar la 1820, în gre- 


1 Pag. 47. 
2 Scrisori, 1887, p. 661. 
8 Pag. 32. 

ceasca Colecțiune de deosebite tragedii câte s'au reprezentat îr 
teatrul capitalei, se află tipărit şi Brutus!. Și în Moldova piesa 
eră populară; acolo a încercat o traducere D. Scavinschi2. 

Traducerea lui Eliade, publicată la 1878, abiă se mai poate 
ceti astăzi. Dar la 1870 fusese, încă, vorba ca Brutus să se 
reprezinte de diletanţi, în costume romane. 

5. La 1870 Eliade — acum în cursul publicării poeziei generale 
— anunţă că, invitând persoane din societate şi cameră, la sine 
acasă, va ţine o serie de conferinţe. Printre ele una despre Eshil, 
Prometeu desmotul; alta despre Brut; a treia despre Mahomet; a 
patra despre Hernani4. Se pare că acele conferințe s'au şi ținut. 

Hernani, de V. Hugo, s'a şi reprezentat, în 6 Fevruarie 1873, 
în Bucureşti, la teatrul naţional 5. 

Piesele originale lipsiseră din teatrul Filarmonicei, Eliade în- 
suşi se gândise la un Vlad V, dar nu scrise din el, nimic. Se 
gândise şi la un Mircea, chiar la 1834, dar nici pe Mircea nu-l 
avem 6, 

6. Despre Mircea, Eliade a dat, târziu, câtevă lămuriri în 
Curs intregu de poesie generale. Mircea, Lazăr, cneazul Serbiei 
şi cumnat al lui Mircea, spătarul Dan ce s'a fost turcit, Amurat, 
Baiazet, Despa, sora lui Lazăr şi captivă la Amurat, sânt persoa- 
nele principale şi reale, care figurau în această dramă; Craida, 
care ucide pe Amurat în tinda lui, este un personaj fictiv. Scenele 
piesei s'ar fi petrecut în ambele câmpuri: româno-sârb, musulman. 

Eliade comunică şi o scenă: Sultanul trimite pe renegatul 
Dan să propună pace creştinilor; Mircea se sfătueşte cu cumnatul 
său Lazar, dacă se cuvine să primească condiţiunile, ce le va pro- 
pune Dan. După sfatul cu Lazar ar fi urmat sfatul cu toţi boierii. 
Altceva nu cunoaştem afară de indicaţiunea că, înainte de 1848, 
drama se găsea încă întreagă *şi că după 1848 „nu s'a putut“ 
conservă. 

Din fragmentul păstrat citez numai versul cel mai frumos şi 
mai furios, al lui Lazar: 


1 C. Erbiceanu, în Memorile Academiei, Seria II, t, XXVII, p. 178. 
2 Manuscriptul academic, nr-ul 534. 

3 Informaţiile din 21 lanuarie 1870. 

+ Informaţiile din 2. şi 25 lanuarie 1870. 

5 Trompeta Carpaţilor, nr-ul 1043. 

5 Curs întregu de poesie generale, v. îl, p. 42. 

7 Vol, III, p. 42, 

Voiu să zbor cu moartea 'n mână prin mijlocul celor morţi, 

Să văz tabăra-i aprinsă d'ale răzbunării torți. 

După distrugerea Filarmonicei Eliade s'a depărtat de teatru. 
La 1844 el a fost rugat să prezinte iarăşi un proiect de Societate 
de artă, care eră să fie un fel de reînviere a Filarmonicei!; apoi 
iarăşi nu mai auzim nimic, până târziu de tot, când îl aflăm, 
odată, membru al comitetului teatral din Bucureşti. 


II, 
FABULA. 


Intre 1829 şi 1848 Eliade a scris o fabulă celebră prin fap- 
tul că a fost o refacere a unei fabule de Gr. Alexandrescu: Calul, 
vulpea şi lupul (1838). Despre această fabulă vom vorbi când 
vom discută pe Gr. Alexandrescu. De-atunci (1838) este şi Cioara 
privighitoare, la adresa lui Alexandrescu, care se numise, tot într'o 
fabulă, privighitoare (Privighitoarea şi măgarul). 

Orologiul lui Carol V, publicat în 1839, 21 Iunie, a fost o 
traducere 2, 

La 1840 apăruse, în laşi, Dacia literară, având colaborator 
pe A. Donici, care în acelaşi an şi-a strâns îabulele într'un volum. 
Dacia literară a fost pentru Eliade un stimulent, ca şi Curierul să 
producă mai mult. A fost şi în privința fabulei. 

Din Dacia, Curierul românesc a reprodus, fără a face re- 
zerve, notița cu care M. Kogălniceanu a însoţit fabulele lui Donici: 
Gâștele, Vulpea și bursucul, Bărbatul cu trei femei3. „Cetitorii 
noştri vor puteă judecă care sânt fabulele cele mai nimerite: a 
foaei noastre sau a celorlalte jurnale!“, scrisese M. Kogălniceanu. 
Simţitorul Eliade se va fi socotit atins şi el; pentrucă, în 14 Iunie, 
peste o săptămână, el se grăbi să publice nişte fabule „,răutăcioase 
şi pline de duh“, cetite la Paris, în şedinţa anuală a Academiei. 
Erau fabulele lui J. P, G. Viennet: Foile și cărbunele ; Coada mo- 
mifelor 4, 

Foile lui Viennet se polriveau perfect cu atitudinea pulitică a 
lui Eliade în acel an: Cărbunele, îndemnat de foi, aprinde o gră- 


1 Ollanescu, p. 113—114, 
2 Curierul românesc, p. 344. 
3 Curierul românesc, din 8 lunie, p. 197. 
+ Curierul românesc, 14 Iunie, 1840; p. 204—205. Viennet a fost mem- 
bru al Academiei franceze. Cartea sa de Fables s'a publicat în 1842. 
12 


L-A 

madă de aşchii şi lemne, dar piere şi el, pier şi foile în foc; de 
unde reiese sfatul : 
Fie-vă de pildă şi daţi ascultare 
Voi, carı suflaţi vrajbile civile: 
Foi sa nu mai fiți; 
ăi voi, june inimi, unelte docile, 
are drept cărbune la procleţi slujiți. 

Eră în anul complotului tineresc al lui M. Filipescu, N. Băl- 
cescu etc.! 

Coada momiţelor batiocureă arivismul, boală veche la noi: 

Momiţele cu coada şi omul cu sistema 
Îşi cată biet s'apuce un minister, un post, 
Ferice de stăpânul care le da de rost. 

Peste alte patru zile! Eliade publică Vulturul și buha, Fa- 
bula este literară. Cele două paseri fac pace; vulturul va cruţă 
puii, pe care buha şi-i descrisese bine de tot: 

Copiii cei mai Sluţi e prea firesc să-i crează 
De cei mai drăgălaşi parinţii iubitori, 

De când lumea se ştie şi se adeverează, 
Dar mai cu seamă 'n cărți şi între autori. 

Criticele literare, întâiele polemice literare româneşti, din 
1838—1839 au fost, de sigur, situaţia la care Eliade s'a gândit 
prefăcând acea fabulă — poate tot din Viennet2? 

Fabula senzațională a lui Eliade a fost fabula politică: Mă- 
ceșul și grădinarul3. 

Incă din anul 1832 Kiseleff se gândeă la o exploatare econo- 
mică a Carpaţilor. În 1844 Ruşii, ocrotiţi de Vodă Bibescu, reu- 
Şiră, în sfârşit, să obţină un contract favorabil5. Pe temeiul acesta 
Ruşii ar fi putut introduce în țară colonii ruseşti, aşezate pe moşii 
mănăstireşti: un fel de armată de colonizare! Patrioţii cei buni se 
îngroziră ; şi, când Adunarea obştească începi discuţia legii în 1 
Fevruarie 1844, ei se opuseră strajnic proiectului rusesc, care spe- 
riase şi Moldova 8. Lupta a ținut toată luna lui Fevruarie. În cursul 


i Curierul românesc, 18 Iunie 1840, p. 209. 

2 În tot Clujul nu se află un Viennet, ca să pot controlă. Două fa- 
bule /Foile, Coada, se retipărira în Curierul românesc, 1842, 16 Fevr, în 
su; lement. 

8 D. A. Sturza, Cestiunea Trandafilof în Revista nouă a. I. p. 241—259. 

4 Hurmuzachi, Documente, v. XVII, p. 279. 

5 Loc. cit., p. 994 şi urm. 

é Gazeta Transilvaniei, 1844, p. 83. Costăchiţă Filipescu, unul din lup- 
tătorii contra lui Trandafilof, mergând apoi la laşi, a fost primit cald de 
tinerime. V. Alecsandri, Proză, p. 565. 7 


www.dacoromanica.ro 


1, ELIADE RĂDULESCUL 179 


luptei duşmanii Ruşilor se înmulţiră mereu. În acest moment Eliade 
publică Măceșul, în care grădinarul este Vodă Bibescu, florile sânt 
Românii, pirul sânt Ruşii, iar mâczșul, aruncat de vânt între flori, 
este Trandafilof. 

Fabula Măceşului chiar şi Ion Ghica o găseşte plină de spi- 
riti; iar D. Bolintineanu, care a cunoscut-o din prima tipărire, 
ziceă, despre fabulă, mai târziu: „Nimeni nu reuşi ca Eliade în 
satirele politice de circumstanță.  Măceșul va rămâneă un cap 
d'operă 2“, 

Supt prima tipărire înţeleg cele dintâiu 3000 de exemplare 
răspândite, ca foi volante, în capitală. Foile volante făcură opinie 
publică; şi opinia întări opoziţia din Adunarea obştească3. Bibescu 
îşi răzbună reziliind contractele ce Statul le aveă cu Eliade-tipo- 
graful 4! 

Măceşul şi îlorile a fost multă vreme o fabulă de predilecție 
a Românilor de pretutindeni5. Fabula ajutase la un mare succes 
politic al naţiunei ; predilecţiunea se întemeiă şi pe recunoaşterea 
acelui succes mântuitor, care se obținuse în 24 Fevruarie, cu 22 
voturi ale opoziţiei contra celor 18 ale guvernului 5. 

Măceşul are un singur defect: Este o fabulă prea lungă. 

Despre Românul cuminţit a vorbit fabula Corbul şi vulpea 
la 1860. De-astădată corbul îşi mănâncă caşul până la sfârşit, face 
chef nespus şi nu mai cântă pe placul vulpei, care-i chiar vulpoiu 
năciunal, adecă: naţional-liberal. Fabula s'a inspirat din politica 
„Eguilibrului. 

In Areopagul bestielor (1842; 1856)? se judecă lupii „cilibii' 
(boierii vechi) cu vulpile „năciunale“ (naţional-liberalii) ; areopagul 
îi respinge şi pe aceştia, şi pe aceia. Fabula politică este de pe la 
începutul Equilibrului. 

Deosebit de vie, şi bine scrisă, este fabula Muscele și albi- 
nele. Albinele sânt ţara reală, ţara muncitoare, care-şi vede de 
Aucru : 

1 Scrisori, 1887, p 697. 

2 In Albina Pindului, a. |, p. 91. 

3 Memoires, p. XV. 

4 Fabula s'a tradus îndată în limba franceză în Reuve de l'Orient 
(Paris) a. 1I. (1844), p. 342. 

» A reprodus-a G. Bariț în Calendarul pentru poporul român, 1861, 
Vezi despre ea şi Observatorul lui G. Bariț, a. V, nr-ul 64 şi urm. 

6 Ediţia din Biblioteca poriativă, LXV, Poezii inedite, p. 55. O expli- 


caţie s'a dat şi în Binele public, 1879, No. dain 22 Dec, 
7 1842 ìn Bibl, portativă, LXV, p. 179; 1856 în Ruge (1894, ed. 2) 


12* 

Şi ziceau laborioase: Noi de ceară să cătăm, 
Templele să luminăm, 

Şi a miere ce producem bărbăteşte s'apărăm. 

Dacă muştele codarde vor să dea pe dinapoi 
Sbârniind, 
Calomniind, 
Binele parodiind 

Tot la coadă, prea fireşte, cat să ne-aruncăm şi noi.. 


Despre muşte fabula vorbeşte fără cruţare : 


Și când muştele se pun, 
Ele, ştiţi, cu iertăciune, 
Că ce fac nu se mai spune. 
"apoi şun Muscoiu isteţ 
i din toţi mai precupeţ, 
Ca un mare mierolog, 
Strigă tot din tertelog: 
La legi noi 
Lingareţi noi! 
Şi lingareţii cei noi 
Se ailară ăi Muscoi; 
Şi zbură, şi zbârneă, 
Se 'ndesă, se repezeă, 
Unul p'altul se 'njură, 
Şi la lupta când eră 
Piept la piept nu cuteză, 
Ci tot da pe dinapoi 
După legile mai noi. 
Şi în mierea ce fură — 
Acolo — se şi 'nnecă! 


Muscoiul din terfolog eră (18601) C. A. Rossetti din Românul; 
lingareţii erau naţional-liberalii: fabula luptă alături de Eguilibru. 

Deşi câtevă lovituri fabulistice i-au reuşit, nu putem zice că 
Eliade eră un fabulist: Fabula eră pentru el o armă isteaţă, între-— 
buinţată rar, nu o stăruinţă culturală ca la Alexandrescu. Este 
drept totuşi că nici Eliade nu va lipsi din istoria fabulei româ- 
neşti ; dar la locul la care isteţimea sa satirică l-ar fi putut ridică, 
el nu va figură 

Despre fabula lui Eliade a scris, mai pe urmă, specialistul 
Th. D. Speranţia2. Recunoscând pe Lafontaine în Corbul și vulpea 
(1829), d. Th. D. Speranţia afirmă despre fabule că „par a fi ori- 
ginale“. Toate? nu. 


i 1£60 în Bibi. port, LXV. 
2 Fabula în genere şi fabuliştii românii în specie. 1892. 

BIOGRAFIE : 1843—1848. 
(Lecţie ţinută în 9 Martie 19-0), 


Inainte de a povesti despre Eliade în 1848 este bine să vă 
completez ştiinţa biografică despre el, supt Domnul G. Bibescu, 
åa a cărui răsturnare a contribuit şi el. 

La început, în 1843, Eliade se „aranjă“ şi cu G. Bibescu: Nici 
el, nici Domnul nu aveă interes să se jidărască reciproc. (Curierul 
a publicat chiar o odă la Bibescu, în 20 Dec.l. 

De faptul că Eliade se împrieteneă cu Bibescu se luă notă 
şi în acte diplomatice 2. 

Desfiinţându-se postul lui Eliade pe lângă etoria şcolară, 
la care de mult eră colaborator, Eliade a fost numit archivar 
al statului, 

Persona! Eliade îşi păstră relaţiile cu Bibescu; în 1845 
scrise chiar un epitalam în cinstea căsătoriei cu frumoasa Mariţica 
C. Ghica, născ. Văcărescu 4; epitalamul ia colori din Cântarea 
Cântărilor de Solomon, ca să fie şi coloritul literar-oriental! 
In acelaşi an Eliade cântă şi pe fata Domnului, pe Ecaterina5. 
Probabil pentru „merite* de-acestea dubioase, Vodă îl înzestră 
cu rangul de pitar! 

Dar când a fost vorba despre politică, Eliade nu s'a mai 
înţeles uşor cu Bibescu. Aceasta a dovedit-o atunci când, cu 
voia şi sprijinul Domnului, un Rus, Trandafilof, voiă să pună 
mâna pe bogăţiile minerale ale ţării. Atunci Eliade a dat mâna 
cu opoziţia şi a scris fabula Mâceşul (1844) care critică pe Vodă. 

Furtuna trecu ; cerul se mai limpezi; şi linişte eră în ţară. 
Eliade îşi vedeă de treburile-i tipografice, din cauza cărora, în 
1846, făcu o călătorie până la Lipsca; îşi tipăreă mai departe 
Hteratura sa, mai mult tradusă decât originală, fără să se certe 
cu Asociaţia literară, între ai cărei membri nu figură, 

In timpul acesta Eliade traduce şi pe Guizot, ale cărui 
idei politice nu au rămas fără influenţă asupra politicei lui Eliade, 

1 Curierul de ambe sexe, IV, p. 337 

2 Hurmuzachi, Documente, xvin, p. 965 (Iulie, 1843). 

3 Gazeta Transilvaniei, 1843, p. 249. Despre Ehade în Eforie vezi V. A. 
Ureche, /storia Şcoalelor, II, p. 229, 231, 


4 Epitalamul, în Foaea pentru minte, 1845, 12 Noem., p. 365. Despre 
afacerea lui Bibescu cu Mariţica vezi Hurmuzachi, Documente, Supl, 1, t. IV, 


p. 556 
5 Foaea pentru minte, p. 92. 

pe care acesta însuşi o datează de la 1845!. Din Guizot Eliade- 
traduse Istoria civilizațiunii, din care a publicat însă numai 
câtevă părţi. 

Vremea curgeă astfel, la aparenţă, lin ; pe față, ca a lui Eliade, 
care învăţă carte din politica lui Guizot; în taină, ca a tinerilor cari 
intemeiaseră o societate secretă, Frăția ; pregătiri se făceau pentru 
anul faptelor mari care se apropiă: 1848. 

Pentru ca să puteţi înţelege scrierile lui Eliade despre 1848; 
după 1848, socotesc necesar să vă povestesc eu mai întâiu ce 
a gândit el în acel an, ce a făcut, ce a greşit, dar şi ce a lăsat 
bun după sine ca om politic. Povestind, nu mă voiu pierde în 
amănuntele revoluţiunei, ci mă voiu ţine cât se poate mai aproape 
de persoana lui Eliade, deoarece despre el vorbim acum, nu 
despre toţi oamenii mişcărei. 

Sentimentul central covârşitar, al lui Eliade, în tot cursul; 
revoluţiunei, a fost: frica de Ruşi, de intervenţia lor. 

Intr'un manuscript al lui V. Alecsandri, la Academie, se 
descrie revoluţia din laşi. Descrierea este critică, este urită. 
Agentul provocător rusesc a fost, spune Alecsandri, Constantin 
Moruzi. (Nu va fi indentic cu Moruzi, care la 1866, a fost tot 
agent rusesc, în revolta de la laşi?). Ce s'a petrecut la laşi. s'a 
petrecut, deci, şi la Bucureşti: Şi aici erau agenţi ruseşti pro- 
vocători. 

Eliade aveă, deci, dreptate, să se teamă de ţar şi de 
oamenii lui. Sentimentul lui Eliade eră corect, eră patriotic. 

Pornind la drum cu această mare frică, esă firesc ca Eliade 
să caute a evită tot ce ar fi putut provocă pe Ruşi. 

Tinerimea, care trăise zile de adâncă revoltă sufletească, 
care părăsise ţara, ca să poată respiră liber şi se întorsese 
acum ca s'o ridice, tinerimea revoluţionară nu admită pru- 
dența lui Eliade2. Conflictul eră firesc Eliade a intrat între 
tineri ca să ştie cugetele lor şi ca să lucreze la paralizarea 
anarhiei3. Ei l-au primit Ja insistenţele lui Chr. Tel], cu gând 
să-l paralizeze ei pe el! 


1 Equilibru, p. 170. 

2 Unii luasera parte la revoluţia din Viena (Epureanu şi Vasilică 
Ghica, laşi) şi din Paris. N. Bălescu, care venise în ţara cu sfatul lui La- 
martine, precum afirmă Christofi în memoriile sale. 

3 Scrisoarea din 19/31 April 1854 cătră Magheru, Scrisori din exil, p. 213.. 

Eliade fusese foarte clar. Din 2 Fevruarie el reproduceă în 
Curier! un articol, din Gazetă, în care se ziceă: „Aşă e că noi cu 
toţii ne vom alege locul în mijloc undevă?“, nu la progresiştii 
radicali, nu la reacţionari. Din 8 Aprilie el tipări cu litere latineşti, 
în Curier?: Urescu tyrannia, 'mi e frică de anarhie. El se carac- 
terizaze;! ei, tinerii, încă nu3. 

Din nenorocire unul dintre şefii revoluţiei, |. Ghica, eră 
rudă cu N. Mavros. Insă Mavros eră instrumentul Muscalilor şi un 
centru al intrigilor anti-româneşti. Pentru Eliade, oricine trecea 
prin casa lui Mavros, eră suspect, nu numai C. Cantacuzino, 
C. Suţu ori Al Ghica vistierul, nu numai colonelii Odobescul şi 
Solomon, ci şi loan Ghica, şi C. A. Rosetti sau I. C. Brătianul, 
care erau priefeni de casă ai Odobescului+. lon Ghica pleacă, 
însă, la mijlocul lui Maiu, când Eliade însuşi îi iscăleşte (în 17 
Maiu) hârtiile de acreditare 5; ceilalţi rămân ce-i drept, şi îi par 
uneori suspecți, dar sânt numai imprudenţi, sau tinereşte fanatici. 

Incă din Martie consulul rusesc ameninţase cu interven- 
ţiunea armată, dacă mişcări populare se vor produces. Ca să le 
suprime cu autoritate, Duhamel sosi în Bucureşti la începutul lui 
Maiu; în 4 Maiu el eră în conferinţă cu Vodă şi cu Clerul”, nu 
ca să-i orienteze, ci pândind mai mult prilejul de a aduce in- 
tervenţiunea 8. 

Este sigur că Duhamel, care nu reuşise să-l cumpere cu 
bani, a cerut expulsarea lui Eliade. BRibescu-Vodă l-ar fi apărat 9. 
Trimiţându-l — Vodă — în Italia, Eliade se duse în Oltenia, se 
înţelese acolo cu G. Magherul; treci apoi în Ardeal şi, supt 
cuvânt de boală în familie, se întoarse la Bucureşti 10. , 

In 27 Maiu Curierul românesc a fost suspendat. Eliade a 
protestat. Bibescu i-a lămurit că'a fost suspendat din ordinul 
consulului rusesc. Dar ordin scris nu eră, Atunci Eliade, nedu- 

1 Pagina 33. 

2 Pagina 105. 

3 Tell şi Eliade s'au înţeles la Giurgiu, în 10 Mai, afirmă N, Rucăreanu, 
în Jon Heliade şi detractorii săi, p. 26—32. 

+ Totuşi nu-i de admis Ca frica de Mavros să fie taxată drept le 
cauchemar vivant de sa vie, c'est l'imagination de sa maladie, cum se zice 
intro broşură polemică de la 1836. 

> Anul 1848 în principatele române, vol. I, p. 399. 

e Anul 1848, |, p. 160. 

T Anul, l, 384. 

s Anul, |, 501 şi II, 276. 


9 Domnia lui Bibescu de N. Bibescu, vol. 1I, 222: şi 327. 
10 Scrisori, p. 730—732. 

merit, îşi înaintă dimisia, întoarse Domnului o diplomă de mare 
clucer şi o decorație turcească şi ceri voie să plece în Franţa!. 
Scena a fost curajioasă, dar Eliade numai la Franţa nu se gân- 
deă. Franţa eră un cuvânt menit să acopere — Islazul. 

Plecând la Islaz, Eliade informează despre intenţiile sale 
anti-anarhice pe starostii şi neguţătorii bucureşteni cu care eră 
bun prieten: Lupea, Trifon, Profir, Şiscu, Moşoiu 2. La Islaz 
moderatul eră să fie el; în capitală oamenii aceştia 3! 

Eliade a plecat la Islaz, în 6 lunie, seara. Eră Duminecă. To- 
varăş de drum aveă pe Ştefan Golescu. Pe urma lor plecă, a 
doua zi, proclamația lui Bibescu, către locuitorii satelor: Să nu 
asculte cumvă de adimenitori! În 9 Iunie izbucni revoluţia. Tell 
o voise revoluţie în toată legea; Eliade o domoli, căci el venise 
cu „crucea“, cum ziseră ironic revoluționarii 4. 

În aceea zi Eliade ceti proclamaţiunea sa explicând-o pe 
ici pe colo. Aici, la proclamaţie ne vom opri cevă mai mult. 

Inscripţia Proclamația de ia Islaz s'a pus cu drept cuvânt 
pe statua din faţa Universităţii din Bucureşti: Proclamaţia este 
a lui Eliade. A fost, însă, un timp, când uşurinţa sau răutatea 
fără rost i-au contestat-o. Amici de-at lui Eliade au trebuit să 
intervie să-i apere paternitatea, 

Dintre duşmani, C. A. Rosetti a respins-o totdeauna către 
autorul ei, pe care nu-l sufereă. În şedinţa din 1 Maiu 1866 
a camerei el s'a lăpădat chiar soiemn de proclamaţie! 

Proclamaţiunea lui Eliade art, ca izvor, etica lui. Etica nu 
este însă, exact, politică. Şi de aceea N. Mandrea aveă dreptate 
să constate că în proclamaţie nu se vede, pretutindeni, spirit 
politic sigur, prevăzător 6; dar când Mandrea afirmă că ea 
cuprinde „idei puritane, democratice, iluzionare“, îi fâceă o 
critică de scriitor conservator, care se opuneă spiritului puritan- 


1 Anul, i, 405, 

2 Scrisori, p. 274. 

3 Cum s'a unit şi s'a înțeles Eliade cu tinerii, a povestit el însuşi în 
Mémoires, p. 53—54, În casa Goleştilor, chemat de un Golescu, s'a întâlnit 
cu l, Ghica, Brătienii, Bălceştii, C, A. Rosetti, C. Boiiac, Goleştii. Ideea că re- 
voluţia să înceapă de la Islaz a fost a lui Tell, 

4 Şi cu capitolul XXXVII din Ezechiel (Mémoires, p 63). Capitolul 
este patetic; eră şi foarte potrivit cu situaţia politică a ţării. Dar ce aveă 
a face vechiul Testament cu nevoile noastre?! 

5 N, R. Locusteanu, în I6n Heliade şi detractorii sei (1898), p. 3—50, 
51—72; şi în Scrisorile lui Eliade, p. 702—725. 

6 Convorbiri literare vol. XXVI, p. 904. 

democratic, Indicaţia puritanismului arată însă, cu bun simţ, 
direcţia în care se pot găsi izvoarele etice ale proclamaţiunei, 
izvoarele pe care N. Mandrea nu le-a căutat. 

Eliade cunoştea bine istoria civilizațiunei europene, în care 
Anglia are un mare rol; pe Milton abiă în 1848 îl înțelese bine, 
zice el undevă; acestea erau îndemnuri puritane generale. 

Îndemnul cel mai apropiat al principiului său etic-politic, 
din proclamaţiune, adecă: „Foloase generale fără vâtămarea 
nimului“ se găseşte în anul întâiu al Curierului de ambe sexe, 
întrun capitol de etică, pedagogie şi politică religioasă, tradus 
chiar de Eliade: Scrisoare a unui tată către fiul său !. 

În Curier se scriă 2: „A tâlmăci cinevă soţietatea cu teoria 
fericirii în parte (individuale) câştigate îndemânatic cu paguba 
altora, este o doctrină foarte fatală. Precum şi a socoti cineva 
să facă fericirea generală cu paguba şi jertfa individuală, cu 
cât socotinţa şi jertfa este nobilă şi generoasă cu atât e departe 
de filosofia veacului nostru, Problema fericirei obşteşti nu se 
desleaga după cum nici nu sa deslegat de la începutul lumii, 
prin jertfele ce le împarte; căci s'au jertfit totdeauna oamenii 
şi țara şi vieaţa pentru obşte şi obştea tot nu s'a făcut fericită... 
Problema fericirei, experiența a dovedit-o că se desleagă numai 
când „fireşte cine îşi va căută interesul în interesul de obşte“. 

Exact aşa vorbeă proclamația, în alineatul al treilea: 
„Scularea aceasta e pentru binele, pentru fericirea tuturor stă- 
rilor societăţii, fără paguba vreuneia, fără paguba însuşi a nici 
unei persoane. Nu se cuvine a pierde cei mai mulţi pentru cei 
mai puţini, căci este nedrept; nu se cuvine iar a pierde cei mai 
puţini pentru cei mai mulţi, căci este silnic“. 

Cuvântul silnic aduce aminte, din aceeaşi rodnică scrisoare, 
de pasajul în care se vorbeşte despre reforme şi se cere ca fie- 
care lucru să se facă la vremea sa, nevoindu-se, reiormatorul, 
a „induplecă pe oameni, iar nu a-i silui“. 

Scrisoarea din Curierul de ambe sexe i-a dat cuvintele; 
sentimentul, procedzrea erau vechi la Eliade. 

Tineretul din comitetul revoluţionar eră de alte păreri. 
Tinerii voiau să răstoarne de odată tot. Ei ar fi rupt — ziceă, 


1 G. Sand în tabla de materii arată că imitaţia are ca izvor Le lis 


dans la vallée, 
2 Vol. |, p. 51. 

figurat, Eliade — treapta de jos a scării, apoi a doua, apoi a 
treia, cu speranța că vor sări deodată pe cea de sus!, Tinerii 
îi miroseau a comunism, a încendiari 2. Cu Eliade nu se puteau 
înțelege uşor. Totuşi tinerii primiră programa cu oarecari modificări. 

Textul definitiv se tipări în tipografia lui Eliade, în Târgul- 
de-afară, pe locul de unde G. Lazăr plecase înapoi spre Ardeal; 
şi cu presele care tipăriseră cele cinci volume ale Curierului de 
ambe sexe, cum însemnează Eliade, cel totdeauna gata a des- 
coperi, în faptele lumii, providenţa 3. 

Pe drumul de a se crede om providenţial Eliade eră pornit 
de mult. De aceea eră şi o supunere către providenţă: credinţa 
sa, constanţa sa în principiile acelei proclamaţiuni; cu constanţa 
sa el s'a lăudat totdeauna 4. 

Constituţiunea, adecă proclamația, s'a explicat în toată 
țara. Ea a intrat astfel în cugetul lumii întregi. S'a explicat 
chiar şi în şcoale 5. 

Ideile proclamaţiunei sânt următoarele: 

Poporul român se declară suveran, dar nu va rupe „legă- 
turile sale de relaţii din afară“, adecă, se declară: suveran „în 
cele din năuntru“; iar, din afară, recunoscând tratatele cu Turcia, 
va protestă contra tuturor încălcărilor trecute şi viitoare. 

Lăpădând regulamentul organic, care a câlcat şi suvera- 
nitatea internă şi tratatele, poporul român va realiză: 

Adunarea generală, compusă din toate stările, căreia mi- 
niştrii să-i fie răspunzători. Adunările libere şi tiparul liber vor 
spiijini parlamentarismul. 

Contribuţia va fi generală; asemeni va fi general şi serviciul 
militar, în garda naţională. 

Țăranul va căpătă pământ „îndestul pentru hrana familiei 
şi/vitelor sale“; pământul luat de la boieri li se va plăti ace- 
stora; la despăgubire se va întrebuinţă „prisosul* veniturilor 
mănăstireşti ; claca, robia se desființează. 


1 În 1853. Scrisori, p. 230. 

2 Biblicele, p. 67. 

3 Curs întreg de poesie generală, v. III, p. 46; şi prefața ia ediţia a 
1-a a Curierului de rmbe sexe vol |. 

In Ardeal proclamația a fost retipărită în Organu naționale din 30 
Iunie 1848, p. 39. in limba maghiară s'a publicat în xpatriatul lui C. Boliac, 
12 Aprilie 1849 ş. u. 

4 Vezi de ex. Diverse, vol. II, p. 384; despre proprietate, p. 301—303. 

5 Vezi de ex. Poporul Suveran, 1848, p. 45. 

Țiganii se dezrobesc. 

Decretându-se egalitatea înaintea legilor, se desfiinţează 
rangurile, iar Domn poate fi, acum, ori ce Român, ales însă 
numai pe cinci ani. 

Se proclamă deci o monarhie electivă, constituţională, egali- 
tară, a cărei constituţie trebuiă revizuită „neapărat“ din cincisprezece 
în cincisprezece ani, pentruca reforma ulterioară să fie pacinică şi 
nimeni să nu încercea o obţine „cu mâna armată“ 1. 

Islazul — fapta păturei culte şi a armatei — a fost o de- 
cepție: Țăranii, cel mult vreo mie, nu prea înțelegeau noua evan- 
ghelie. Egalitatea înaintea Jegei şi libertatea tiparului i-a lăsat „pa- 
sivi“; chiar şi încetarea clăcei i-a lăsat „reci“: ei erau pentru clacă 
şi protestau numai contra abuzului clăcei înmulţite. prelungite ! Deşi 
au fost chemați la Craiova, nici unul „nu voi să urmeze după 


1 „Pe scurt, popolul român, recapitulând decretă: 

10. independența sa administrativa şi legislativa pe temeiul tratatelor 
lui Mircea şi Vlad V şi neamestec al niciunei puteri din afară în cele din 
năuntru ale sale. 

20, Egalitatea drepturilor politice. 

30. Contribuţie generală. 

i 0. Adunare generală compusa de reprezentanţi ai tuturor stărilor so- 
cietăţii. 

50 Domnul responsabil ales pe câte cinci ani şi cautat în toate stă- 
rile societatii. 

o% Împuţinarea listei civile — abdicarea de orice mijloc de corupere. 

70. Responsabilitatea miniștrilor şi a tuturor funcţionarilor în funcţia 
ce ocupă. 

80. Libertatea absolută a tiparului. 

90. Orice recompensă sa vină de la Patrie prin reprezentanţii săi, iar 
nu de la Domn. 

10%. Dreptul fiecărui judeţ de a-și alege diregatorii săi, drept care pur- 
cede din dreptul Poporului întreg de a-şi alege Domn. 

110. Gardă naţionala. 

120. Emanciparea mănăstirilor închinate. 

13%. Emanciparea clăcașilor ce se fac proprietari prin despăgubire. 

140. Dezrobirea Țiganilor prin despâgubire. 

150%. Reprezentant al ţării la Constantinopole dintre Români. 

160. Instrucție egala si întreagă pentru tot Românul de amândouă sexele. 

170. Desființarea rangurilor titulare ce nu au functii. 

180. Desființarea pedepsei degrădătoare cu bătaia. 

190. De-fiinţarea atât în fapta cât şi în vorbă a pedepsei cu moartea. 

200 Aşezăminte penitenţiare, unde sa se spe!e cei criminali de păca- 
tele lor şi să iasa îmbunătăţiți. 

210. Emanciparea izrailiţilor şi drepturi politice pentru orice compa- 
triot de altă credință. 

220%, Convocarea îndată a unei Adunări generale extraordinare con- 
stituante alese, spre a reprezentă toate interesele sau mizieriile naţiei care 
va fi datoare a face constituia ţărei pe temeiul acestor 21 articole decre- 
tate de Popolul român. 

stindardele ardicate pentr: ordine şi libertate“, scrie însuşi Eliade !. 
Când, deci, revoluționarii au plecat la Caracal, „numai un holteiu 
s'a luat după stindarde“! Din cauza nepăsării ţăranilor preotul Șapcă 
din Celeiu a fost trimis prin sate, să le ridice. 

În seara aceea, de 9 Iunie, în capitală, trei tineri trăgeau şase 
focuri în Bibescu-Vodă, care ieşise la plimbare2. Tinerii au fost 
P. P. Pereţ (rudă cu Boliac ; deci de origine Ovreiu), un Creţulescu, ne- 
potul lui Ion Ghica, şi fratele unui viitor şef de gardă a capitalei. 
Aceasta se întâmplă tocmai când Eliade de la Islaz şi guvernul 
provizoriu, proclamat acolo, chemau pe Vodă în capul mişcărei3! 
Tinerii împuşcau; amicii lui Eliade se strângeau, însă, în jurul lui 
Vodă! Contrastul continuă. 

Eliade tradusese pe Marino Faliero de Byron (1836). În piesă 
(Act. I. sc. 2' este vorba ca Marino să devină rege. Bertuccio îl 
întreabă: Ai vrea? — Da!, dacă poporul ar câştigă puterea. — Noi 
te punem în fruntea noastră! Aşă voiă să facă şi Eliade, literatul 
politic, cu Bibescu. Însă tinerii nici nu cetiseră poate pe M. Fa- 
liero. Ei altele gândeau. Și contrastul continuă. 

Continuă şi în guvernul provizoriu. Acesta ajunsese, prin Ca- 
racal, la Craiova, unde situaţia i-o câştigase I. Maiorescu. Aici Tell 
şi Șt. Golescu propuseră decretul clăcei, abolirea ei. Eliade şi 
Magheru, care se unise la Caracal cu guvernul, nu-l primeau: aşa 
cevă eră de domeniul corpului legislativ, care trebuiă să elaboreze 
constituţia pe baza principiilor proclamaţiunei 4. 

Bibescu, ameninţat, primeşte uşor sfatul lui Duhamel, să ab- 
dice. El numeşte un minister, în care Eliade este ministru al cre- 
dinței, şi pleacă: un amăgit al Ruşilor5. Rusofilii au acum, în lipsa 
Bibescului, drumul deplin liber pentru lupta cu revoluționarii. 

Revoluţionarii nu ştiau ce se petrece în capitală. Insoţiţi de 
deputaţi din sate şi districte, ei veneau încet, spre Bucureşti. Ideea 
de-a aduce pe deputați fusese a lui Eliade care voiă să intre cu 
fara în capitală. 

Guvernul provizoriu af'ă îndată despre tot ce se petrecuse. 
Eliade ținù un discurs, povesti mersul revoluţiei, de la 9 Iunie până 


1 Biblioteca portativă. Diverse. vol. II, p. 434—435. 

2 Amănunte în Anul 1848, vol. |, p. 507, 58. 

3 Equilibru, p. 111. Scrisori, p. 213. 

4 Diverse, II, 435, Scrisori, p. 276. Equilibru, p. 118. 
5 Vezi şi C. Boliac in Trompeta Carpaţilor, Nr-ul 1068. 

la 14 lunie ; şi fixă, în faţă-i, un punct, în care, mai târziu, i se părù 
că se concentrase tot răul din capitală În mulţime, scrie Eliade:, 
se deosebeă un personaj taciturn, rezervat, cu bărbia rezemată în 
pumnul strâns, cu buzele contractate, cu ochii fixaţi ca ai diavo-— 
lului lui Goethe. Numele nu i se spune; dar eră de sigur unul 
dintre aceia pe care atentatul nu i-a supărat; eră unul dintre mem- 
brii comitetului revoluţionar; dintre tineri. El concretiză, în acel 
moment, în acea Situaţie critică, pe toţi adversarii lui Eliade, A- 
ceasta este — mania persecuției? Nu cred. Este numai plastici- 
zarea unei stări de spirit. 

La intrarea guvernului provizoriu în capitală, 16 lunie, revo- 
luţia eră condamnată: din 15 Iunie consulul englez anunţase că în 
4—5 zile Ruşii vor fi în țară; iar în 17 el anunţase că sânt la 
Prut2. Deci orice se făceă, se făceă supt ameninţarea nourului de 
lăcuste care se aşteptă. Orice s'ar fi intreprins, sfârşitul acelaşi ar fi 
fost, Toţi puteau să-l prevadă. 

In guvernul lăsat de Vodă — la 14 Iunie — eră ministru la 
războiu Odobescu. El declară, în 18 Iunie, că nu poate concentră 
oştirea, cum o cereă, ca sprijin, Tell şi Eliade, deoarece concen- 
trarea ar displace Rusiei! Fără oştire, revoluţia, totdeauna lipsită de 
arme şi organizare, rămâneă, fireşte, şi mai slabă, iar această slă- 
biciune încurajă pe rusofili şi pe proprietarii aliaţi cu ei. 

Pentru ce I. C, Brătianu şi C. A. Rosetti mai căutară acum 
să se mântue de Eliade, de Magheru, de Tell, nu se vede clar. 
De nepricepuţi, crede N. Russo3; ca amăgiţi ai lui Odobescu, 
crede uneori Eliade4; ca răi patrioţi, crede Eliade altă dată. Istoria 
zilelor de 18 şi 19 Iunie este întradevăr, ca motive, nelămurită, 

Ar fi de cercetat: C. Boliac, atunci tânăr anarhic, vorbind, la 
bătrâneţe despre 19 Iunie, afirmă că falşii liberali şi reacționarii 
s'au unit să „lege prin trădare guvernul naţional şi liberal“ şi că 
falşii liberali tot îndărătnici au fost până ce Duhamel i-a legat cu 
mânile Turcilor5. Pentru morţii de la 19 lunie Boliac, la 1873, pe 
tineri îi acuză. Deci fusese —- complot! Complotul l-au mărturisit 
şi Alexandru Golescu, Radu Golescu, Şt. Golescu. Aproape toți 


1 Mémoires, p. 107 

2 Anul 1848, vol. |, p. 625, 655. 

3 Scrisori, p. 687. 

4 Scrisori, p. £40, 

5 Trompeta Carpaţilor, 1873, No. 1097. 
5 Scrisori, 273, £717. Russo, p. 70, 714. 

— nu chiar toţi — membrii comitetului revoluţionar voiau să în- 
lăture pe Eliade şi Magheru; I. C. Brătianu şi C. A. Rosetti l-ar 
fi scâpat pe Tell, avertizat de ei încă din 17 Iunie. In locul lui 
Eliade eră să vie I. Câmpineanul!. Şi, fireşte, Odobescu, proprie- 
tarul militar, care-şi serveă clasa. 

Se împlini arestarea. Dar veni poporul lui Eliade: Lupea şi 
Trifon; bresele: tăbăcarii, negustorii, Armenii chiar; D Isvoranul; 
Ispătescu cu funcționarii; doamna Ispătescu; şi liberară pe guver- 
nanţi. Cei şase morţi ai zilei, jertfele lui Solomon, care a coman- 
dat focul, au fost îngropaţi a doua zi. 

Ce zi bogată în întâmplări, ziua de 19 lunie!; dar şi ce 
tristă în fond; ce puternice egoisme!; ce neputinţă de-a ne 
guvernă singuri!, cum, cu dreptate, afirmă, de la 18 lunie, 
Kotzebue 2! 

În 19 lunie revoluția muri sufleteşte; revoluția românească, 
a ţării, nu mai există; ea se sfâşiă singură, se sinucideă în orbire 
şi patimi. i 

Totuşi. vorbind, la 20 lunie, la groapa ucişilor lui Solomon, 
Eliade găseă accente frumoase: 

„Această pompă, însă, să nu ne fie iertat, fraţilor, a o numi 
pompă de îngropare. Nici odată Ţara Românească n'a mai văzut 
o adunare mai numeroasă la un loc; nici odată întronare sau 
îngropare de Domn n'a avut împrejurul său atâţea spectatori cu 
iima caldă şi cu lacrămi în ochi. Aceasta nu e înmormântare, 
e o splendidă trecere la nemurire a acestor fraţi ai noştri ce cu 
Dumnezeu în inimă înfruntară moartea şi rupseră din nou fiarele 
ce vi le pregăteau trădătorii voştri, aceasta e o pompă de triumf 
şi să nu ne fie iertat a vărsă nici o lacrimă. Aceasta nu e moarte, 
e naştere, e viaţă, e ceremonia botezului prin care ia un nume 
libertatea noastră. Sângele prin care a trecut ea spre spălare e 
sânge din popor şi acest popor îi este naşul şi numele i-l va 
da după a lui voinţă. Prin scenele întâmplate ieri ajunserăm a 
cunoaşte cari sânt inimicii acestei hbertăţi, ce voiră să o sugrume 
chiar în scutecele ei. Cu toate acestea, vă conjur fraţilor, pe 
aceste rămăşiţe ale martirilor ce stau înaintea voastră să nu 
uite nimeni din noi că noi ne-am sculat în numele lui Dumnezeu 
şi să nu ieşim din căile lui. Precum nimeni dintre voi până acum 


1 Scrisori, p. 276. Russo, p. 107. 
2 Vezi actul în Portofoliul, vol. |, p. 258, 

nu şi.a întinat mânile de sânge, să le conservăm asemenea curate 
până la capăt, şi cu ele curate să ne arătăm înaintea lui Dum- 
nezeu şi a lumei“. 

O nouă ştire fatală produse a doua criză: Eră ştirea că 
Ruşii sânt la Focşani. O adusese C. A. Rosetti. Dar Ruşii nu erau 
la Focşani. Guvernul fugi, spre Târgovişte, spre Petroşiţa. De 
astădată Eliade trebue să îi fost mai tulburat; deoarece, în 
Biblicele ! afirmă că eră să fie ucis, ceea ce sigur nu reiese nici 
chiar din povestirea lui. Faptul că I. C. Brătianu, intimul Odo- 
bescului şi al Odobeştei2, rămăsese în capitală, cu reacţionarii, 
îi da de bănuit; faptul că, fugind spre Rucăr, C A. Rossetti îi 
prevestise lui N. Bălcescu pe viitorii şefi ai ţării3: Câmpinean, 
Odobescu şi Creţulescu şi exact aceștia încearcă a deveni şefi, 
i se păru suspect chiar lui N. Bălcescu care-i aruncă lui C. A. 
Rosetti, în faţă vorba: Trădătorule ! lar în timpul acesta I~ C. 
Brătianu în Bucureşti, eră secretarul guvernului lui Neofit, al 
mitropolitului celui mai şiret ce se poate închipui, al celui mai 
rusofil şi mai reacţionar politician îmbrăcat în haine călugărești! 
Eliade nu s'ă îndoit niciodată de „trădare“: trădare către soţi 
de luptă, către ţară 5. 

Se vede, totuşi, că eră altceva: anti-eliadiştii nu se temeau 
de Ruşi; şi ei contau — fatală orbire — pe nedisciplina armatei 
ruseşti şi — altă orbire — pe liberalismul acelei armate! Se 
pare că ei contau şi pe un succes unguresc, a treia orbire. Fatal 
fu totul; iluzie; şi de hatâru! iluziei, vrajbă, „trădare“ (?) de frați 
de luptă! Urât lucru?! 

1 Pagina 67, 69, 

2 Memoires, p. 122, 198. 

3 Memoires, p. 141 şi „01. 

4 Anul 1848, vol. Il. 224, 225, 242 (Julie). 

5 Vezi p. 116—118 din Egquilibru. 

6 Vezi C. A. Rosetti în Republica română, Bruxelles, 1853, p. 162-165! 

7 Părerile ridiculului Rosetti se pot urmări în Scrieri din exil, vol. Il. El 
crede că toţi boierii şi proprietarii ar îi primit revoluţia, dacă Fliade ar îi 
ştiut_sa_guverneze (p. 45). El mai crede că Eliade ar îi trebuit sa revoluţi- 
oneze şi sa libereze Moldova (p. 4'—48, 53), idee cu putinţa, atunci, numai 
întrun cap nesanatos sau, acum, când scriă, întrun cap rautăcios. Tot Eliade 
eră vinovat ca Polonii şi-au dat sufletul în mânile Cazacilor (p. 6»); cum 
eră să-i scape Eliade, numai Rosetti va îi ştiut, altul nu! Cu oameni cari 
astfel îac pe nebunii, fără să fie, nu se poate sta de vorba în nici o vreme. 
Apoi: De ce eră o <neruşinare», să se ceară lui Palmerston integritatea 
teritoriului otoman, iarăşi nu-i de înțeles (p. 61). Când, venind Rușii, s'a 
decis ca guvernul să plece, Rosetti ar îi sfătuit să-i aştepte pe Ruşi; şi cum 
înca 2“ Stând la masa consiliului ca străbunii noştri!» (Ca Romanii, adeca!) 
(Pag 24). Ideea, fiind vorba de Ruşi, erà fenomenală: Guvernul să se lase 
prins de Ruși! Nefiind Român curat, Rossetti, fireşte ar îi lipsit de la masa 


consiliului. Este greu a nu scrie satiră, când ce im astfel de idei tragico-co- 
„mice sau de perplexa apărare nereuşita. 

Revoluţionarii fugiseră în noaptea de la 28 spre 29 Iunie. 
A doua zi Neofit alcătui căimăcămia, adecă exact la o săptămână 
după ce Duhamel plecase la Leova, ca să miște din loc trupele 
ruseşti 1. Dar capitala se ridică din nou; răsturnă pe Neofit; şi 
aduse înapoi guvernul. De astădată toată negustorimea luă parte 
la actul de restaurare, despre care nu se mai putea zice că l-au 
făcut numai studenţii Parisului şi vagabonzii 2. 

Acum intră în acţiune Turcia, suzeranul, a! cărui prim sol 
a fost Tinghir (scris şi: Tangâr). Sosind, acesta căută boeirii, 
să stee cu ei de vorbă. Eliade îl lumină spunându-i scurt: „Boieri 
nu mai există în ţară!“3. Decial doilea sol, paşa Suleyman, se 
aşeză la vorbă cu fara, nu cu boierii; dar nici cu guvernul pro- 
vizoriu, ci cu o locotenenţă (= caimacamie), ca să fie în bună 
înţelegere cu regulamentul organic, articolul 18, cap. I, secția a 
2-a, mi se pare. Revoluţionarii îl uitasetă. Suleyman se înţelegeă 
binişor cu Muntenii, cari l-au primit bine. El şi Turcia începură 
să aprecieze moderațiunea revoluţiunei şi să promită o cercetare 
a plângerilor şi o reformă a regulamentului 4. Moderaţiunea fusese 
a lui Eliade; al lui eră deci meritul episodului Suleyman 5. 

Se lucră acum cu speranța că Turcia va da ajutor. Se 
numeau: comisii, care să prepare constituanta şi reformele. 

Reforma cea mai însemnată eră cea agrară: raportul între 
proprietari şi ţărani. Eliade ţineă cu ţăranii. La 11 lulie el 
scrise — este stilul Jui! — un act foarte caracteristic şi pentru 
timp, dar şi pentru Eliade, care calculă robia țărănească, asupra 
căreia politiceşte aruncă şi câtevă fraze de mângâiere pentru 
proprietari 6. Cu decretyl acesta se instalá o comisiune care 
aveă să discute amănunţit chestiunea şi să elaboreze un proiect. 
Erà să fie celebra comisie prezidată de un mare specialist: 
loan Ionescu de la Brad, care fu chemat anume, ca sá ajute cu 
luminile sale. 


1 Anul 1848, 1, p. 548. 

2 Anul 1848, vol. îl, p. 483, 522, 529, 

3 Anul 1848, Il. p. 673. 

'4 Anul 1848, vol. Il, p. 445. 

5 Anul 1848, vol. II, p. 445. — De acuzarea că Eliade ar fi vândut ţara 
la Turci ce uşuratic vorbea aşă C, A Rosetti! — l-a aparat pe Eliade 
G. Bariț în Observatorul, V, p. 193. Îl citez ca om obiectiv. 

6 In clacă şi iobăgie cu abuzuri, cel puţin 60; la şosele, afară de 
abuzuri 12; zile pentru plata capitației 15; până să plateascâ soldatul 10; 
până sa plătească dorobanţul 5; Duminecile, sărbătorile bisericeşti şi super- 
stițioase 102; iarna: Noem., Dec., lan. şi Fevr. 120. Total 324, Rămân de 
lucru pentru sine 41 (zi: patruzeci şi una de zile). 

Contra clăcei se agită de mult. Toată lumea o ură, afară 
de — proprietari, de aceste „lipitori“ ale ţării, cum îi numeşte 
un consul francez. Contra ei se agită în toate provinciile româ- 
neşti; chiar şi în cărţile de şcoală!. Eliade aveă, însă, o soluţie 
prea moderată?. lonescu eră un radical. Se zice că loan lo- 
nescu nu-şi puneă frâu la vorbă, E! agită odată: „Cine va (mai) 
zice proprietate, să fie lovit în cap cu ciomagul!“. Eliade auzi3; 
raportă; şi în 19 August comisiunea, fu suspendată 4. Alături cu 
Eliade şi Tell suspendarea o iscăliră, însă, şi N. Golescu, şi 
I. Voinescu II, 

De astădată Eliade repurtă o învingere — pe care nu i-aş 
fi invidiat-o — asupra ideilor lui I, Ghica. Pentrucă Ion Ghica, 
inginerul economist, ar fi realizat o împroprietărire serioasă. Aceste 
deosebiri de vederi fuseseră cauza de căpetenie, că, intrând în 
comitetul revoluției, Eliade îşi rezervă garanția ca el să redac- 
teze proclamațiunea 5, 

Faţă cu Turcii Eliade a fost acelaşi moderat, care eră şi 
în politica internă. El făceà Turcilor concesii. Dar şi alţi revolu- 
ţionari înțelegeau că ele sânt necesare, revoluționarii având drep- 
turi Şi dreptate, nu şi puterea de a le apără6. Lipseau armele! 
Odată, din 500 de puşti trimise lui Magheru, nici una nu fusese 
bună! De aceea invaziunea eră aşteptată ca o fatalitate inevi- 
tabilă, din August 7. Calea concesiunilor se impunea. Eliade eră 
de astă dată om de bun simţ. 

Om de bun simţ a fost şi când s'a opus arderii regulamentu- 
lui, Faptul are numai valoare psihologică, ca judecată istorică asupra 
trecutului, ca făgăduinţă de viitor. Politiceşte, atunci, nu a produs 
nimic bun; dar nici răul nu l-a sporit. In tot cazul Eliade nu se 
puteă amestecă în astfel de zădărnicii. N. Creţulescu greşeşte, 
când îl numără şi pe el printre autorii aufo-da-fe-ului 8. Din contră, 


1 Vezi, de ex„ Bucvariul pentru pruncii cei româneşti. Buda. 1832, 
„ 39 — 40, 

j 2 Scrisori, p. 21. Diverse, |!, 313, şi urm., şi 343. 

3 N. Rucăreanu, Sfatua etc., p. 95 - 96 

+ Anul 1845, vol. III, p. 541 şi 753, 

$ Pentru chestia clăcei şi împroprietărirei să se vază şi Țăranul 
român din 1861 (p. 149) şi 1862 (p. 355 şi urm,), unde scriau V. Màli- 
nescu şi I, lonescu, 

» De ex, A. C. Golescu în Anul 1898 vol. ill, p. 530. 

1 C. Boliac, în Anul 1848, III, 775. 

8 In Ateneul român, 1894, p 443. 

Eliade a desaprobat şi imediat, şi totdeauna; şi nu a înţeles cum 
I. Negulici a putut să-i înfăţişeze fapta aceea — „demnă da 
ilustră penelul pictorului şi pana poetului“ — drept urmare 
firească a proclamaţiei sale; chiar a bănuit— iarăşi!—că arderea 
a fost o şireată inspiraţiune rusească !. 

Schimbarea lui Suleyman cu Fuad-paşa însemnă părăsirea 
şi a moderaţilor de către Turci; şi căderea definitivă supt 
ordinele Rusiei, oricât Fuad ar mai fi păstrat forme de demnitate 
diplomatică. Mişelia de la 13 Septemvrie o descrise chiar Eliade, 
în Gazeta de la Braşov. Sălbătăcia se desfăşură pe stradele Bu- 
cureştilor, în casele nevinovaţilor?. După trei zile locotenenţii ple- 
cară din ţară, la Braşov. In Bucureşti rămase caimacan C. 
Cantacuzino; iar saloanele boiereşti ale d-nei Ştirbei în oraş şi 
al d-nei Ghica, la Colentina, se deschiseră cântecelor şi dansuri- 
lor şi amorurilor, ca în 1916 — Nemţilor. Blestemată boierime! 

In casa lui Eliade, casă bogată, cu grădină mare, casă 
luxoasă chiar, intrară întâiu ipocomisarii lui C. Cantacuzino, ca 
să fure ei cei dintâi, iar după ei Çazacii 3. 

In exil Eliade a plecat ca om sărac, avizat la mila amici- 
lor. până ce primi şi él, ca şi alţi emigraţi, „pensia“ Sultanului. 


DE LA 1849 PÂNĂ LA 1868. 
(Lecţie ţinută la 13 Martie 1920). 


În ora trecută am povestit, ca pentru o lecţie, numai întâm- 
plările de căpetenie. Restul vă rog să-l căutaţi în cele cinci volume 
de documente Anul 1848 în principatele române. Întâmplările au 
fost foarte multe. Pe un om fără cumpănă evenimentele l-ar fi pu- 
tut turbură. Eliade şi-a păstrat firea; s'a resignat; a filosofat chiar. 

Aşez aici o reflexiune, care priveşte istoria expusă în lecţia 
anterioară, dar şi evenimentele cu care ne vom ocupă astăzi 4. Re- 
flexiunea îl priveşte şi pe el, şi raportul său cu faptele şi oamenii: 

„Când se fac revoluţii, ele provin totdeauna din apăsarea cea 
grea şi fâră cumpăt a despoţilor ce strivesc toate clasele, ce com- 


1 C, D. Aricescu, Corespondenţa etc. Br. Ii], p. 22. Vezi şi Eliade, 
€crisort, p. 62, 119. Despre autorii arderii vezi şi prefața lui C. G. Fiorescu 
la Christianismul şt patria lui, 1859, p. IV. 

2 Scrisori, p. 63, 

3 Scrisori, 354. 

+ Din 1851, Dec. 5. Către N. Russo, Scrisori p. 153—154. 

primă teate interesele, ce umilesc toate demnitățile, ce încovoaie la 
pământ toate ambițiile. Atunci toate partitele scot un țipăt general, 
şi ura tiraniei uneşte toate clasele spre a scutură fiecare jugul din 
punctul său de vedere: unul spre a răsuflă şi altul spre a domină. 
După victorie, unirea generală începe a se despărți mai întâiu între 
cei ce voiesc a domină şi între cei ce nu se lasă a se domină, 
între ciocoi şi oamenii popolului. Apoi fiecare parte începe a se 
mai subtimpărți, după afecţii, după interese, după mai mare sau 
mai mică ignoranță. Și cu cât reacţia capătă tărâm prin această des- 
binare, cu atât oamenii se izolează mai mult şi revina se mărgini 
în primele lor ocupaţii şi amicii, până când nu mai vezi altă unire 
şi înțelegere decât aceea de sânge, ori de meserie, ori de plăceri, 
ori de patime. Rămâne fratele cu fratele, vechiul amic cu amicul 
său, dascălul cu dascălul, literatorul cu  literatorii săi, ciocoiul cu 
ciocoiul, ostaşul cu ostaşul, meşterul cu meşterul, beţivul cu beţivul, 
jucătorul de cărţi cu jucătorul, chilipirgiul cu chilipirgiul (dacă însă şi 
între aceştia va fi afinitate, aplecare către aceleaşi interese sau plăceri, 
sau patime, dacă nu-şi întorc şi între sine spatele, şi desbinarea 
sau rătăcirea din urmă e mai rea decât cea dintâiu). — Lumea s'ar 
pierde astfel dacă n'ar fi un popol, un public ce-şi caută de ne- 
‘voile sale, dacă war îi o junime ce, preparându-se a se arătă pe 
scena lumii, ureşte tot ce e bătrân şi se alătură de tot ce e june 
şi frumos. Adevărurile persecutate din generaţia precedentă se apro- 
pie mai puţin timide de junimea ce încă nu s'a legat cu patimile, 
cu viţiurile, cu prejudecățile părinților săi. Aşa popolul ce geme, 
publicul ce-şi caută cele de folos, junimea inocentă încă şi avidă 
de cunoştinţe, căutând unii uşurare, alţii drepturi şi alţii luminare, 
nu pot recunoaşte din cele trecute decât cele ce au contribuit la - 
aceste trei necesităţi, şi la altele asemenea lor. Ferice, dar, de cei 
din 1848, câţi şi-au petrecut timpul asudând spre a lăsă cevă în 
mânile şi în capetele celor ce mau nimic de amestec cu afecţiile 
şi urele şi interesele actuale. — la dearândul, frate, şirul eveni- 
mentelor şi împărecherilor de ta 1848 încoace şi vei vedeă unirea 
„generală întru ura Domnitorilor dinainte. Toți voiau căderea Bibe- 
scului, unii spre a se uşură şi alții spre a-i luă locul, sau locul 
“miniştrilor săi. Îndată după căderea Bibescului, chilipirgiii văzuţi 
care făceau un câmp şi chilipirgiii necunoscuţi încă, se subtim- 
părțiră. Popolul care făceă alt câmp rămase cu oamenii săi. Între 
„aceştia mai rămâneă un fel de unire, pe cât amicia lor dinainte 

fusese mai strânsă sau mai slabă, pe cât meseriile şi ocupațiile lor 
private, sau aplicările lor sar fi putut asemănă sau învoi. Dacă œ 
asemenea afinitate de idei, de ocupaţii, de aplicâri n'a putut există, 
atunci aceşti oameni ieşiţi din starea normală, reuşiră aspiranţii la 
chilipiruri viitoare fără greutate a-i dezbină; căci fiecare din fire- 
trage la teapa sa, la învăţurile sale, la aplecările sale. — Ce vezi 
dar astăzi? Grupuri-grupuri numai de cei ce se lovesc la minţi, la 
aplecări şi la ure, fără însă a aveă nici un amor, nici o încredere 
între sine. Toți însă se vor mai despărţi încă şi de pe cât sânt, 
afară de jucătorii de cărţi; căci ei au nevoie de a se despoiă unut 
pe altul, sau de a se însoți spre a despoiă pe alţii. — Între gru- 
puri sânt interese şi ure reciproce; însă oricine va aveă zelul sau 
păcatul de a le spune adevărul, a le vorbi de acestea de care zic: 
şi eu acum, acela nu poate trage asupră-şi decât ura generală a 
tutulor grupurilor“. 

Lui Eliade nu i s'a cruțat nimic din ce revoluţiunile şi gru- 
pările lor sociale produc. 

La Braşov emigrația însărcină pe Eliade şi Tell, să se unească 
cu N. Golescul, plecat înainte, să pledeze cauza română în Ger- 
mania, în Franţa, în Anglia. Eliade şi Tell plecară pe la Orşova, 
peste Semlin, prin Slavonia, Croaţia — ocolind Viena — prin Sti- 
ria, Bovaria, Frankfurt — în 16/28 lanuarie 1849 trecuse Frank- 
furtul! — la Paris. Până la Frankfurt au făcut mai mult de 40 de 
zile; în Frankfurt au stat vreo zece, cu loan Maiorescu, cu ministe- 
rul german, cu arhiducele lohann. La Frankfurt Eliade simţi că 
reacţiunea vine şi se întristă2, : 

Două chestiuni despărţiră pe emigraţii de la Paris în două 
tabere: 1. şefia; 2. direcţia politică. 

1. C. A. Rosetti şi N. Creţulescu se opuneau şefiei fostei 10- 
cotenențe, adecă lui Eliade. Totuşi, majoritatea le-a dat mandat 
provizcriu să o reprezinte pe ea, emigrația şi ţara 8. 

2. Direcţia politică eră nesigură. Unii ţineau cu Turcii: Eliade; 
alţii îi batjocureau: D. Brătianu, a cărui broşură antiturcească Eliade 
şi Tell o desminţiră la ambasada turcească din Londra; unii re- 
cunoşteau Rusiei dreptul de-a examină legile româneşti — după 


1 1. Maiorescu, în Convorbiri literare, XXXV, p. 429. 

2 În Ardeal s ătuse vreo două luni. Despre el în Ardeal vezi şi Ob- 
servaturul, anul ÌV, p. 321. 

3 Scrisori, p 629—631 (note). Noul Curier de ambe sexe, p. 212. 

votarea lor: Golescu; alţii ofereau Ungurilor țările româneşti, ca să 
“fim, cel puţin astfel, una: I. Ghica către Splânyi (un punct rămas 
obscur). 

Chestia lui Ghica este gravă şi — idee numai. De-aceea explic, 
în treacăt: Pentru Ghica Turcia eră numai un mijloc de scăpare; 
grija lui erau România, Serbia, Ungaria şi Polonia, viitorul. Dacă 
România şi Ungaria sânt necesare, ca să despartă pe Slavi, şi sânt, 
Ghica primeă o Românie tare, cu Turcia ca suverană, dar şi în 
confederație cu Ungaria. Ghica deschideă două drumuri; Eliade se 
mulțumeă cu unul: Turcia !. Polonii şi Ungurii îl aprobau pe Ghica. 
Antiturcismul mai eră şi un mijloc de presiune asupra Turciei: să 
facă cevă pentru ţară, pentru ţăran?. 

Cu toate acestea se scrie un memoriu justificativ al revolu- 
ției (Fevruarie, 1849) şi diferite proteste, dintre care însemn aici 
pe cel din 28 Junie 1849, contra convenţiunei de la Balta-Liman 3, 
al lui Eliade, Tell şi N. Golescu. 

Balta Liman se pronunţase la 18 Aprilie; abiă în 28 lunie 
protestau locotenenţii! Protestul întârziat este, însă, bine făcut. Con- 
fiscarea autonomiei prin convenţia de la Balta Liman împiedecă pe 
locotenenți să rămâie aderenţi ai Turciei; însă, din acest motiv, o 
parte din Români protestă mai energic, formă un comitet demo- 
cratic, se despărţi de direcţia Eliade4. Comitetul democratic pu- 
blică România viitoare. 

Cât despre ministerul francez, el primi cu răceală pe Eliade: 
Franţa nu voiă să se amestece între Ruşi şi Turci. La Londra, 
unde a ptezentat memorii despre Rusia în Orient, Eliade a fost în- 
trebat de Palmerston, dacă Românii doresc independenţa: Eliade 
ar fi dorit-o, ap fi voit-o, dacă ar fi avut 5— 600,000 de baionete 
bine organizate 5. Revenind la Paris, Parisul este tot rezervat cu 
Eliade. 

Deziluzionat Eliade pleacă la Constantinopol. Intâlnindu-se, în 
Turcia, cu emigraţii de la Braşov — cei care îl aleseseră şef de 
emigrație — ei se înțeleg ca nimeni să nu mai fie „nici cap, nici 
coadă, ci toţi să lucreze ca simpli Români 6. 

1 Corespondenta, publicată de C D Aricescu, scrisori de Ghica din 
9 Noemv. 1849, 30 Dec. 1849, 6 lan. 1850, 31 Martie 1850. 

2 Tot acnio, br. III, p. 44, 

3 Mémoires, p 379 şi urm, 

4 Scrisori, p 3 Locotenenţii către Români, din 15/27 Dec. 1849. 


5 Rucăreanu 1. c, p. 98. 
6 Noul Curier de ambe sexe, p. 213. Scrisori, p. 9. 

Eliade renunţă şi se îndatoră să muncească, De-aceea nu a 
fost drept să i se zică, lui, celui resignat, că ar fi semănat cu acet! 
actor care joacă seara rolul unui rege şi a doua zi - nebun — 
continuă a se crede tot rege. Nu a fost drept, ci numai crud. 

Situaţia internaţională nu ne eră favorabilă. Europa nu eră 
liberă ; cum am fi putut aveă o Românie liberă ?, se întrebă Eliade. 
„Nu mai e alt mijloc decât scrisul şi formarea opiniei, să ne cu- 
noască lumea!“ 

Ca să poată scrie, pleacă din Turcia înapoi, în Franţa. In 
Maiu 1849 eră la Paris. In Iulie se gândeă să ceară şi ajutorul 
lui Victor Hugo2, 

La Paris colonia românească îşi mai potolise rivalităţile: o 
împăcă boierismul social. Eliade însuşi — constant în ideea că 
numai două principii se pet susține: autonomia şi suzeranitatea — 
găseă că micul gând politic final de urmărit eră evacuarea ţărilor 
de Ruşi, mai ales pentru cel ce „are dor dé sătean“3. Hotărit să 
fie de-aici înainte numai scriitor literar şi religios, el începe a se 
ocupă, totuşi, mai deaproape şi cu socialismul4, 

Pivitor la Români Eliade scrisese şi în 1849, în ziare (Positi- 
vul (francez), Ligue des Peuples, La Semaine). Acum, în 1850 şi 1851, 
publică trei lucrări mari, toate în limba franceză: Protectoratul fa- 
rului, Istoria regeneraţiunei şi Memoriile; éle sânt o unitate’, 

Terminând, Eliade a cetit /sforia regenerației întâiu lui: Tell, 
Pleşoianul, S. şi N. Golescu şi Gr. Grădişteanul, pentru ca să audă 
obiecţiunile lor, înainte de a o tipări6. Militarii n'au prea fost mul- 
țumiţi. Șt. Golescu ascultând pasajul despre memoriul -care da Ru- 
siei drept să controleze legi româneşti, fuge spunând că acela e 
memoriul lui Al. Golescu”. Aiurea Eliade ne asigură, patetic, că a 
spus numai adevărul: „Aș dori ca copiii miei, după ce vor pu- 
blică, de vor află cu cale, copiile unor asemenea scrieri, să mă în- 
groape cu originalul lor. E un tribunal dincolo, unde nu se poate: 
strecură minciuna şi nedreptatea“. 


1 Scrisori, p. 28, 29, 32, 36. 
2 Scrisori, p. 36. 

3 Scrisori, p, 66, 

4 Scrisori, p, 64 şi 129, 

5 Scrisori, p. 84. 

6 Scrisori, p. 68, 87. 

7 Scrisori, p. 91. 

8 Scrisori, p. 138—139, 

Memoriile sânt publicate fragmentar !. 

Din Franţa Eliade se întoarse iar în Turcia, la insula Chio, 
unde se află familia sa, soția şi doi copii. Aici Eliade a dus o 
vieaţă amară. Duşmani politici informaseră pe soţia sa despre 
oarecari infidelităţi la Paris; şi-i stricară liniştea familiară. Închi- 
puiţi-vă pe Eliade, izolându-se şi plângându-şi amarul printre ruine 
greceşti la Chio: Multe ştie să facă ticălosul om răzbunător! În 
schimb aveă o ocupaţie: copiii pe care-i învăţă carte; şi o mân- 
gâiere : lucrările sale. Aici scrise el o (ciudată) istorie universală. 
Se pare “că o scriă din Decemvrie 18512. Mai scriă şi la Biblia sa; 
plănuiă un dicţionar al limbii române3; şi cărți de popularizare 
a ştiinţei. i 

Din mijlocul acestor lucrări îl scoate războiul crimeic. Con- 
flictul eră grav: Orlow, la Viena, încercă să câştige pe Austria şi 
Prusia pentru întreprinderile ruseşti; din Viena Orlow plecă abiă 
la 8 Fevruarie 1854. Poarta însaşi trată încă. În acest interval, la 
7 Decemvrie, Eliade este chemat de Turci şi trimis în tabăra lui 
Omer-paşa. I se ziceă acuma: bey Eliade! Şi eră socotit repre- 
zentant al naţiunei 4. Se pregăteă şi o legiune română, propusă de 
I. Ghica; se proiectă şi chemarea lui Magheru; acum eram, natu- 
ral, toţi cu Turcii; totuşi Eliade scrisese din 16/28 lulie că ar pre- 
feri o independenţă fără Turci, dar supt protecţia tuturor puterilor 
mari europene 5. Dintre ele excludeă numai Austria, Mi se pare că 
nu eră rău! | 

Bey Eliade plecă aşadar, din Fevruarie 1854, în tabăra lui 
Omer-paşa, la Şumia. Omer simţi îndată intriga ce-l urmăreă pe 
Eliade şi aici; şi cerii lămuriri despre partidul său. Eliade l-ar fi 
văzut bucuros şi pe Magheru în Şumla, dar acesta puneă condiţii, 
cum se pare, neplăcute Turciei 6, şi Austriei care numai de legiune 
română nu voiă să auză, 

Rămas singur, Eliade scrise, în 10 Maiu, memoriul de la 
Şumla, pe care îl dete lui Omer-paşa, şi abiă în 1855 (Martie) 
guvernului francez şi lui St. Marc-Girardin 7. Memoriul cereă: In- 


1 Biblicele, p, 67. 

2 Scrisori, p. 181—184. 

3 Scrisori. p. 145, 

+ Scrisori, p. 261—262, p. 790—291, 677. 
5 Scrisori, p. 234, 

6 Scrisori, p. 278—284. 

7 Scrisori, p. 380. 

tegritatea imperiului otoman; supt suzeranitatea lui, unirea țărilor 
româneşti, unite şi cu Basarabia, supt un vice-rege ereditar, numit 
de Sultan, dar cu autonomie deplină, cu o armata de 5—700,000 
de oameni !. Memoriul acesta părăseă o idee a instituțiilor vechi: ale- 
gerea suverană a Domnilor şi primeà numirea din partea Sultanului ; 
şi admiteă, ca model pentru armata şi flota română, pe cele tur- 
ceşti. De aceea Eliade a şi fost acuzat îndată de Baligot (viitorul 
secretar al lui A. I, Cuza), că voeşte să facă din ţările româneşti 
un — paşalâc2; cu Omer ca domn, adăogeă I. Ghica şi, cu el, 
câţivă emigranți poloni: Ciaica, Zamoisky 3. 

Este un moment curios acest memoriu. Cine va şti vreodată 
care erau ideile intime ale lui Eliade?! Dimitrie Bolintineanu, ză- 
rindu-l odată pe Eliade (în Iunie 1854) în uniformă de ofiţer turc, 
cu fes şi cu spadă otomană, bey, se întreabă4: „Eliade ascundeă 
oare, supt această aderare la politica otomană, un scop mare şi 
patriotic? Credeă el că numai astfel poate să ajungă la mântuirea 
patriei sale? Atunci Eliade este în drept, ca Mircea, ca Bogdan, 
care supuseră ţările 'Turcilor, ca să le scape de moarte. Acesta este 
un secret între Eliade şi Dumnezeul său. El făcu multe erori po- 
litice. El nu va trăi în viitor prin laurii săi politici; cu toate astea 
va trăi ca om de litere“. 

Secretul? Eliade a trimis ziarului care-l atacase, La Presse, 
lămuriri; St. Marc Giradin nu le-a publicat. Dar prin De- 
cemvrie el explică unirea ca făcută supt un duce român, cu 
suzeranitatea Turciei şi garanţia Puterilor 6. In 6 Dec. scrise 
încă odată către La Presse atăcând, acum, şi p& adversarii 
sâi români: I. Ghica etc. În ţară Eliade va fi dat lămuriri, când 
a intrat — în August — în Bucureşti, cu Omer. Cuvântul lui a 
fost: răbdare şi ordine, că judecata europeană se prepară 7. 

In Bucureşti Eliade a stat cinci săptămâni; şi a făcut 
propagandă: contra Austriei, contra lui Ştirbei — favoritul 
Austriei — şi contra tuturor faptelor care at fi putut fi luate 


1 Vezi şi Scrisori p. 379. 

2 în La Presse, Oct, 22, 

3 Scrisori, p. 328, 352. 

+ Călătorii la Românii din Macedonia, 1863, p. 10—12. 
5 Scrisori p. 342, 351—352. 

6 Scrisori, p. 338, 

7 Scrisori, p. 294. 

«de Austria ca pretext, să rămâie în ţară, să mai rămâie. Venind 
Ştirbei, Eliade plecă iarăşi la Constantinapol !. 

Gândirea politică a lui Eliade eră — aşadar — ca Româ- 
nia să ţie cu Turcia. şi Turcia cu Franța. Turcia şi întegritatea 
ei erau, pentru ei, garanţia viitoarei indepedențe, Pentru a $pori 
garanţiile, văzând nelămuririle din timpul conferinţelor de la Viena, 
în Martie, 1855, Eliade părăsea şi pe domnul român, primind 
domn strein, dintr'o dinastie europeană 2. Mai târziu, supt garanţia 
convenției de la Paris, a părăsit iarâşi ideea domnului strein 3, 

Se pare că pe la sfârşitul anului 1855 şi începutul anului 1856, 
Eliade, cam deoparte de cei celucrau cu succes pentru unire, 
nu mai vedeă clar. Din 25 Maiu 1856 nouăsprezece Moldoveni 
iscăliseră — în casa lui Petrache Mavrogheni — un act pentru 
unire; în acelaşi timp Eliade vorbea despre întoarcerea legală — 
a lui M, Sturza şi Al. Ghica, ca să-şi împlinească soroacele şi 
apoi să se aleagă iarăşi doi domni 4! Faţă de divanuri!e ad hoc Eliade 
propagă rezerva! În Maiu şi lunie 18565!. „Să stăm mulcom, 
să nu ieşim din stipulaţiunile vechi!“ Cine așă gândeă, fireşte 
nu mai interesă pe patrioţii cari înaintau spre viitorul clar deschis 
al ţării. Cine-i curios să ştie, despre Eliade, în acest timp, mai 
mult, poate ceti Conservatorul lui Eliace, ziar redactat de la 
1 Noem. 1856, din Turcia 6. 

Ca tot omul scos din activitate, Eliade nu mai acţionează, 
ci reflectează. Eră bun Român, de sigur; îi plăceă cum scriă 
Steaua Dunărei — aici se concentrase duhul cel nou! — dar 
eră pesimist, nu speră nimic de la nici-o politică 7. Pesimismul 
său îl ducea la Biblie, la literatura religioasă, ori cum prea 
streină de luptele noastre politice. Totuşi, plecând la Lon- 


1 Scrisori, p. 267, 287; 265—266; 296—297; 300, 307. Pretext pentru 
Austria eră să fie răscularea Olteniei contra Ruşilor, boierilor, ciocoilor, 
cum ar fi zis Magheru în circulara sa cu nr-ul 16. (Nu o cunosc). Revolta aceasta 
o mai susțineau, ca necesară: C. A. Rossetti (citând ca îndenin pe St, Arnold), 
D. Bratianu, B. Bălcescu, Şt. Golescu, Cernatescu (cel răsplătit mai târziu 
cu o catedră universitara în Bucureşti), I. Filipescu, Joranu, Appolonie 
(grecul, colaborator odată la Curierul de ambe sexe), V. Mălinescu. "Turcii 
s'au grăbit deci să ocupe Oltenia. Vezi Scrisori, p. 315—317, 319, 321—322 etc. 

2 Scrisori, p- 378. 

3 Scrisori, p. 698. 

4 Scrisori, p. 485. 

5 Scrisori, p. 515—516. 

6 N. Russu acoperea, ca redactor, pe Eliade. Vezi C. D. Aricescu, 
Jstoria revoluției. Acte justificative, p. 10; şi Columna lui Traian, 1873, No. 9. 

7 Scrisori, p. 587. 

dra, pentru traducerea Bibliei, el tipăreşte acolo şi o scriere politică: 
Micul dosar !. 

In vara anului 1857 toţi exilaţii români căpătară voie să 
se întoarcă în patrie. Toţi s'au întors. Şi Eliade. 

Aici î! aşteptau decepţiile. Indată ce s'a simţit că Eliade 
vrea să facă politică, C. A. Rosetti se repezi asupră-i ca o fiară. 
Vasile Boerescu, un vechiu stimător2, îl apără pe Eliade, în 
Naţionalul3 : „Mărturisim, scriă Naţionalul, că violenţă de ase- 
menea natură nu am mai văzut în jurnalistica europeană“; iar 
A A. Rosetti, cel cu „bulbucaţii ochi de broască“, răspundeă +: 

-ta, d-le Boerescu, ierţi erorile; D-ta care prezidezi astăzi la 
educaţia unei generaţii întregi?! 

Pe de-asupra, candidând, în 30 Aprilie 1859, pentru cameră, 
la Târgovişte, Eliade căzu învins de Cesar Boliac, ales cu 6 
voturi din 12, fiindcă Eliade — nu fusese precaut să se înscrie 
în listele electorale 5. 

Lui Eliade i se suspendă Curierul românesc 6. Şi fu astfel, 
politiceşte, ucis. „Sânt de la 1859 pus la index“, scrise el în 
broşura-i despre instituţii 7. 

li rămâneă mângâierva Bibliei şi Biblicelor, pe care le scriă 
cu căldură mistică, ciudată, — întreruptă, din când în când, de 
apărarea, pe care i-o impuneă propaganda adversarilor săi 
liberali 8. 

1 Scrisori, p. 597—598. Eu cred că, în acest timp, Eliade eră bolnav de 
nervi şi amăraciuni. În 18 Iulie 1856 el aveă gânduri de sinucidere; în 
25 Iulie 1856 scriă confuza scrisoare contra unirei. (Corespondenţa publicată 
de C. D. Aricescu, br. [II, p. 68). Unirea voită de el trebui să se facă şi 
cu Basarabia, şi cu Bucovina! (Vezi Aricescu, /. c., p.50). Eliade eră, de 
sigur, dacoromân; dar nici de Dacoromânia nu vorbeă, deoarece nu o 
credeă cu putinţă atunci (Scrisori, p. 258 etc), 

2 Scrisori, p. 477, 548. 

3 Din 24 Maiu (p. 186), şi 28 Maiu. Wafionalul eră liberal moderat. 

4 In Românul din 26 Main (7 lunie). 

5 Naţionalul ain 7 Maiu, p. 166. Românul din 2/!4 Maiu. — Felul 
cum îl combăteă pe Eliade Românul din 2/14 Maiu cu: Oda la 2 Sept., cu 
epitalamul lui Bibescu, cu fesul de la Şumla pe cap, cu revenirea în ţară 
în suita lui Omer-paşa, „călcând cu potcoavele sale cele turceşti pe sânul 
maicii sale cel sângerat de sabia turcească în doua rânduri în curs de 
10 ani şi trecând cu armia cutropitoare peste mormintele eroilor pom- 
pieri etc “ erau fraze fanariote de politician furios Cam de-atunci se bol- 
năvi presa română, de este şi astăzi boinavă. Dar, cel puţin C. A. Ro- 
setti iscăleă cu numele întreg! 

6 Naţionalul, 1859, p. 425, 434; şi Gazeta Transilvaniei din 31 Dec. 
Vezi şi Gazeta din 17 April, p. 64 şi 8 Iunie, p. 103. 

t Pagina 46. 

s Despre Biblie vezi Naţionalul, 1858, p. 217, 268, 273, 301; 1859. p.. 
132, 134 (5 Aprilie), răspunsul dat Anunțătorului 

Eră firesc ca, după atâtea loviri şi răniri, Eliade să nu-i 
mai ierte pe liberali. De-aceea îi şi descrie adeseori în colori 
foarte urite 1, Spiritul conservator-religios este caracterul tuturor 
scrierilor acestora, a căror cetire — uneori neplăcută — este 
interesantă din punct de vedere biografic şi psihologic. 


La două momente din vieaţa lui Eliade tot mà mai opresc însă. 

Întâiul. Duşmanii lui Eliade au susţinut că turcofilismul lui 
eră interesat: El trebuiă să-i procure, eventual, o domnie. Din 
1853 Tell îl întrebă, într'o noapte, ce-ar face, dacă ar ti Domn2? 
Eliade îi răspunse că este o copilărie a vorbi despre astfel de 
lucruri. În 1854 Eliade afirmă că Ştirbei. a fost ultimul gospo- 
dar şi că România va fi, deci, fâră gospodari şi bulevard anti- 
rusesc 3. Două citate de mai sus arată că învinuirea nu eră 
fundată. 

Al doilea. Pentru ce Eliade susțineă, în memoriul de la 
Şumla, pe ducele român, se simte din toată gândirea lui istorică. 
Cetiţi broşura de la 1862, despre Instituţii+, ca să vedeţi că 
domnul român al lui Eliade, de ales la câte 5 ani, seamănă cu 
domnul român al lui Huru-Clanău, cel creat de falsul lui G. Său- 
lescu! La 1566 Eliade susţineă acelaşi lucru5. Însă la 1866 aveam 
de ales un principe ereditar. fireşte, consecvent cu ideile sale, 
Eliade s'a rostit contra alegerii lui Carol |. Eliade nu credeă că 
prinţul strein ne „poate face fericirea, dacă nu ne vom moraliză 
noi“6. El a scris deci contra acelei alegerii 7; şi in cameră a vorbit 
contra ei. Şireţii l-au atacat atunci cu succes, printr'un mijloc 
sentimental: Şi-au adus aminte că fiul lui Mihail Ghica, 
Gheorghe, este bun prietin cu amicul tatălui său şi al mamei 
sale. Acesta fu trimis la Eliade, cu vorbă dulce, duioasă; şi în- 
cet, încet bătrânul de 64 de ani începu a cedă, a plânge trecutul, 
a voi viitorul, şi plecă, să iscălească, şi el, ca Vodă — pe Carol I. 


1 Vezi de ex. Eguilibru, p. 46—48; Diverse, II, p. 61—72; şi în gene- 
ral, tot Eguilibru sau /ssachar. 


2 Scrisori, p. 253. 

3 Scrisori, p. 263. 

4 Pagina 61—63 

s În Legalitatea, nr-ul 1. 

6 Scrisori, p. 624. Şi încă nu ne-am moralizat! 


7 1866, Maiu 6; în Trompeta Carpaţilor, p. 1670. Vezi şi Diverse, II, 
pag. 317. 

A doua zi gazetele îl lăudau pe Fiiade că s'a învins pe sine şi 
că o mers cu naţiunea!l, 

Privind înapoi, oricare ascultător atent va fi de părerea că 
lui Eliade îi lipseă: putinţa de-a lucră politiceşte serios — di- 
plomaţie, războiu, organizări de state nu se fac numai cu Biblia; 
că spiritul lui, rămas prizonier al amintirilor de dincolo de 1848, 
pu se adaptă situaţiilor nouă cu uşurinţa cu care se adaptă ge- 
neraţia mai tânără; că, neorientat deplin şi exact, el găseă numai 
întâmplător adevărul, prin inducția din evenimentul petrecut, nu 
din pregătirea lui prin faptă proprie; ca scriitor însă el eră încă 
puternic, temut; şi este de repetat că, fiind un conservator cu 
rădăcini religioase-filosofice, el nu a luat parte la modernizarea 
vieţii politice, fie măcar în sensul lui Vasile Boerescu, pe care-l 
stimă mult, de sigur pentru moderaţia lui. Totuşi aşă de inutil 
nu a fost el, cum îl înfăţişă D. Bolintineanu, ca poet satiric, în 
Eumenidele, unde se zicvă?: 


Nu faci ca Eliade, acel bătrân tipic, 
Ce de la Dealul-Spirii ma mai uitat nimic, 


DE LA 1866 PÂNĂ LA 18723 
(Lecţie ţinută la 9 Martie 1920), 


1. BIOGRAFIE. 


Deoarece nu ştiu, dacă şi când voiu mai reveni la Eliade, 
adaog câtevă date biografice din ultimul timp al vieţii acum cam 
deşirate, fără unitate de interes şi muncă. 

La a doua întoarcere, definitivă, din streinătate, Eliade veni 
din Paris la Pesta; apoi pe Dunăre, până la Giurgiu, de unde 
diligența îl aduse, peste Călugăreni, în capitală 4. 

El interveni imediat în politica ţării, fireşte în sens conser- 
vator. Colaborarea lui la Conservatorul progresist, întemeiat şi 


1 Vezi de ex. Desbaterile din 3 Aprilie; nr-ul 16. Vezi şi Monitorul 
din 7/19 Maiu. 

2 1866, p. 4, 

3 În lecţia din urmă despre Eliade am schiţat vieaţa lui întreaga. Cu 
oarecari adăogiri public, deosebit, aceasta schiţa, care a fost numai o pàr- 
ticică din ultima lecţie. 

+ Eguilibru, p. 160. Din Dâmbovița an. |, p. 76, reiese că el eră so- 
sit în 11 Dec, 1858, 

cu stăruința unei doamne, Cleopatra Trubetzkoi, la care scriau: 
Dimitrie Ghica, Arsaki, N. Aslan, C. N. Brăiloiu, este sigură. 
Vezi de ex. p. 34—36. 

Eliade încercă să publice iarăşi Curierul românesc (1859). 
La 2 Noemvrie gazeta apare; abonaţii dau năvală; însă, fiindcă-i 
mistic şi nu convinge mintea (!), fiindcă expresiunile relative la 
închiderea Adunării sânt cutezătoare (!), guvernul suprimă gazeta, 
fără avertisment, ca organ „scandalos şi sediţios“, de la al treilea 
număr! ! De sigur, ţara eră acum a partidelor, nu şi a celor ce 
făcuseră parte dintre creatorii ei! 

Pe la 1861 Eliade eră membru al Eforiei instrucţiunii pu- 
blice2, cercetă cărţi de şcoală şi scriă astfel de cărţi (Rugele). 

În 1861 Eliade eră şi membru al unei comisiuni pentru re- 
dactarea unei istorii naţionale, împreună cu A. Tr. Laurian, |. 
Maiorescu, Aron Florian, j. C. Brătianu, Alexandru Odobescu şi 
P. Cernătescu. Comisiunea o numise Vasile Boerescu, ca mi- 
nistru la instrucţie; dar nu a lucrat nimic deosebit. 

Cu toate că în Adunarea ţării Eliade avea şi duşmani, 
Adunarea îi acordă, înainte de 1 lulie 1863, lui şi familiei, o 
pensie lunară de 2000 de lei. 

În timpul acesta Eliade se ocupă cu tot soiul de chestiuni: 
de ex. cu Calendarul, relativ la care scrisese o petiție care se 
iscăleă prin judeţe4; ori cu chestia unei bănci generale, la care 
chemă printr'un apel5; cu cassa pensiunilor, în 18696; sau, în 
sfârşit (ca să terminăm noi, nu el) cu o librărie centrală română 7. 

Înlăturarea lui Eliade de la putinţa de-a face politică la loc 
de autoritate supără destulă lume. Supără şi pe profesori, cari 
fireşte ţineau mult la părintele literaturii cu care ei crescuseră. 
De-aceea, la 23 Oct. 1866, profesorii îl candidară pentru cameră, 
la colegiul al II-lea, în Bucureşti, alături cu C. Boliac, M. 
Kogălniceanu, I. C. Maxim şi alți doi candidați 8. În anul urmă- 


1 Vezi Revista Carpaţilor, 1860, p. 134—136. 

2 Noul Curier de ambe sexe, p. 319—320. 

3 Amicul jamiltei, 1863. p. 85 (revista d-nei C. Dunca-Schiau). 

1 Ep. Melchisedec, în discursul academic despre Dionisie Romano, 
pagina 60. 

5 La Voix de la Roumanie, VI (1866, 14 Iunie), nr-ul 30. 

5 Trompeta Carpaţilor, 1869, Nr, 766; cf. şi p. 3062. 

? Transilvania lui Bariț, iIi, p. 122. 

8 Reforma, 1866, p. 85, 95. 

tor, Trompeta Carpaţilor din 2/13 Noemvrie constată că mulți 
doreau să-l aleagă iarăşi la un colegiu din Bucureşti ori Ilfov. 
Eliade nu voiă. În 1868 îl găsim candidat la consiliul comunal, 
pe lista comercianților, contra lui C. A. Rosetti; candidaţi, îm- 
preună cu el, erau: Gen. Tell, C. Cretzulescu, C. Bosianu, C. 
Boliac, G. Costaforu, D. Berindei, P. Grădişteanu şi alţii!. 

Toate faptele acestea erau dovezi că, politiceşte, Eliade nu 
eră considerat mort, cum îl prezintă unii cari despre el scriu 
fără a-i fi cercetat vieaţa. 

Ştim că Eliade eră cunoscut cu Iosif Vulcan, a cărui Fa- 
milie i se trimitea. Primind numărul pin 18/30 lunie 1867 Eliade 
a cetit, de sigur, poezia lui M. Eminescu: La Eliade. Astfel de 
bucurii îi plăceau, căci eră foarte simţitor la laude. 

Eliade a fost îngropat în 30 Aprilie (12 Maiu) 1872. 

Ce însemnă el încă pentru conştiinţa naţiunei se poate 
vedeă din necroloagele care s'au publicat în toate gazetele şi 
revistele româneşti, şi în gazetele franceze din București 2. 

La înmormântarea lui au vorbit P. Cernătescu, G. Sion, 
C. Exarcu, B. P. Hasdeu, V. A. Ureche, Paschides. Petrache 
Poenaru se pregătise, dar nu a mai vorbit, deşi el eră martorul 
cel mai preţios, deşi el ar fi putut spune, ca şi despre G. Lazăr, 
vorbele cele mai autorizate. 

Națiunea nu a primit să se lipsească mult de vederea lui 
Eliade: Imediat s'a cerut un monument. De ex. în Columna lui 
Traian, 1813, nr-ul 1. Statua s'a şi desvălit în 1881. 

Se pare că portretul cel mai reuşit al lui Eliade a fost 
făcut de Stăncescu à la plume; portretul este excelent şi frapant 
ca asemănare3. Cred că despre acelaşi portret vorbeşte şi gazeta 
lui Boliac4, Reuşit este şi bustul lui G, Cireşescu, Adversarii lui 
Eliade spuneau că-i plăceă să i se spună că este frumos; şi 
să-şi pună „frumuseţea“ în evidenţă prin costum. De aceea 
mantaua albă de la 1848; şi pantalonii de satin alb şi ciorapii 
lungi de mătase de la 1840. Dar inteligenţa vioaie din faţă i-o 
recunosc şi aceşti cârtitori, 


1 Trompeta Carpaților, 1868, p. 2875. 

2 De ex. Le Journal de Bucarest, nr. 179 şi 180. 
3 Le Journal de Bucarest (1872), nr. 192. 

4 Trompeta Carpaţilor, 1872, nr. 987. 

2. LITERARE. 


Cum i-a fost vieaţa în timpul de la 1860 până la moarte, 
variată, solicitată din multe părţi, aşă i-a fost şi literatura. Eliade 
a scris de tuate: 

1. Istorice: Istoria Românilor (1861; 1870). — Instituţiunile 
Românii 11863), o broşurică ciudată. — Istoria critică universală 
(postumă, 1892), o absurditate. 

2. Politice: Proces general între două hordii şi naţii (1861). 

3. Religioase: Biblia (1859). — Biblicile (1858). — Cristia- 
nismul şi catolicismul (1870). — Ruge şi morala evangelică 
(1894 Ed. 2). 

4. Şcolare: Abecedar (1$61). — Principie de ortographia 
romana (1870). 

5. Literare: Biblioteca portativă (1860, cinci volume de cuprins 
variat). — La înmormântarea răposatului loan Văcărescu (1863). 

Intru cât aici mă ocup mai ales de istoria poeziei, voiu 
stărui puțin asupra ei. 

După 1866 producția poetică a lui Eliade se reduce la 
“colectarea operei vieții sale în Curs intregu de poesie generale 
în trei volume (1868—1870), la Cântarea Cântărilor (1870) şi la 
Serafita (1872). i 

Cântarea Cântărilor, ediția l-a, datează de la 1844; în 1862 
se publicase a ll-a ediție; acum o publică iarăşi din incidentul 
căsătoriei prinţului Carol I cu Elisabeta de Wied. Lucrarea nu 
are nici o însemnătate. Totuşi, în 21 Ianuarie 1870, ziarul /n- 
formaţiile anunţă o nouă ediţie, ilustrată! 

Serafita este expresia unui moment de misticism sexual. 

Misticismul începe acolo unde cunoştinţa încetează, unde 
începe întunerecul, în locul căruia adeseori, mulţi oameni, aşează 
o indicație umbroasă, un simbol; misticism este şi încercarea 
de a pătrunde în necunoscutul de care omului îi este dor; când 
omul găseşte cevă ce-l mulţumeşte, când crede că a găsit, 
misticismul fericit, scăpat din toate lanţurile raţiunei, devine extază. 

|. Eliade Rădulescu aveă puternice inclinaţii mistice. 

Pe la 1842—1843 venise în Bucureşti un scamator faimos: 
Rodolfo. Uimit Eliade îi adresă (1 lan. 1843) o odă ciudată. 


1 Curier de ambe sexe, v. IV, p. 181—183; în ed. 2, p. 146 şi 171. 
Despre Rodolfo în laşi vezi Spicuitorul lui Asachi, p. 123. 

Rodolfo este un supraom; intră deadreptul în mistere; e preotul 
vre-unui zeu; e stăpânul destinului. Biografia şi comentarul odei 
dovedesc importanţa cł-i atribuiă Eliade lui Rodolfo. 

De atunci Eliade atinse şi o chestie delicată: 

O! d'ai chemă asemeni şi 'n cărunteţi juneţe, 
Ca Medie — amorata, dar plina de virtuţi! 
De ai preface asfel uritu 'n frumuseţe! 
Minunea-ţi am simţit-o, că focul din junie 

In vârsta-mi amorţită începe-a scintilă 

Şi muza mea fugace îmi râde, va sa-mi vie, 
Cântând a ta putere, junețe a visà. 

Un acces de astfel de juneţe în cărunteţe îl dete dânţui- 
toarea Albina di Rhona, prima subretă a unui teatru englez (dacă 
reclama-i exactă). Ea apăru la 1866 in Bucureşti!;, aveă un corp 
grațios, mai ales în jocul Inelul termecat, ne asigură altă gazetăz; 
la 1869 ea putii să joace in serie3; numai Eco musicale o atacă 4.. 

Erà, aşadar, o senzaţie a Bucureştilor totdeauna primitori 
calzi sai esteticei sexualizate. Se inspiră şi Eliade! 

Şi scrise Seraphita, pe care, apoi, nu-i conveni a o edită 
singură, ci o scoase împreună cu inedita Odă Românilor din 
1851 şi Zburătorul. Aparenţele pur-artistice erau salvate 5. 

Cine se interesează de poezii de amor scrise la vârstă de 
60 de ani, caute-o; Seraphita este interesantă; se poate judecă 
şi fiziologiceşte 8. 

Curs intregu de poesie generale a fost pus supt tipar la 20 
Dec. 1866, când îl anunţă o gazetă 7, Ateneul român îl luase supt 
scutul său; Ateneul şi două librării primeau subscrieri, ca să 
poată strânge cei 600—700 de galbeni necesari pentru cele trei 
volume 8. 

Pe atunci Eliade nu avea tot materialul gata de tipar; îl 
completă acum, în vederea volumelor. Astfel pe Finga) de Ossian 
l-a tradus complet abiă la Pistyan, unde se dusese cu o fată a 


1 Ordinea, 1866, nr. 57. 

2 Independenţa română, 1867, nr. 1. 

3 Trompeta Carpaţilor, din 1869, 23, 30 Oct., 6, 16 Noem. 

4 1870, nr, 1, p. 23 

5 La 5 Maiu 1872 apăruse, Le Journal de Bucarest, 1872, nr, 177, p.4. 
Trompeta Carpaţilor o anunţă din 9 (21) April, nr. 983, 

6 Despre Eliade şi Albina di Rhona a scris şi Neamul românesc literar 
vol. Il, p. 349. 

1 Farul român din aceea zi; nr. 5. 

8 Ateneul român, p. 224—225, 

sa, bolnavă. Insă la Pistyân a fost în vara anului 1866, când se 
întâlni şi cu Iosif Vulcan, în Pesta 1. 

În 30 Martie (10 April) Trompeta Carpaţilor anunţă cursul 
ca fiind tot supt tipar, Apăru în sfârşit în Noemvrie, 1868. 

Despre poezia lui Eliade din aceste trei volume am vorbit 
în lecţiunile anterioare. Ce s'a adaos, nu are valoare. Despre 
prefeţele literare nu voesc să vorbesc, fiindcă nu văd cu ce 
folos aş face-o pentru o lume care de mult a trecut — deasupra 
lui Eliade, 

Dintre publicaţiile literare voiu pune, însă, în lumină exactă 
Biblioteca portativă, care este o ultimă încercare eroică de-a 
lumină naţia. Anume: Experienţa sufletească pe care Eliade o 
făcuse, la începutul carierei sale literare cu autorii streini, cari 
înrodiseră opera sa, l-a îndemnat să încerce a mijloci şi ţării 
aceeaşi experienţă. 

De aceea din 1836 Eliade plănui o mare colecţie a auto- 
rilor, despre care el informă pe C. Negruzzi 2, anunțând traduceri 
din Florian, Marmontel, Alfieri şi Homer. Simion Marcovici, vor- 
bind despre întreprindere ca despre o Societate literală pentru 
tipărirea scriitorilor clasici, ne informează 3, că întreprinderea 
este „colosală“, că va aveă un însemnat folos mai ales pentru 
„generaţia care acum se află în pruncie“ şi care, în curând, va 
găsi o limbă românească formată. Colecţia înaintă iute; până 
la 4 lanuarie 1837 apăruseră: 1. Saul de Alfieri; 2 şi 3, Cor- 
sarul şi Lara de Byron; 4 şi 5. Homer, /liada (cântecul I şi Il); 
6, 7 şi 8. Gil-Blas de Le Sage; 9. Novele de Florian; 10. Din po- 
veştile morale ale lui Marmontel; 11 Massillon, Petit carême, 
12 şi 13. Noua Eloisă de Rousseau 4. 

Cât de vastă eră să fie această Bibliotecă Universală se 
poate vedeă din planul publicat în Curierul de ambe sexe. Planul 
aveă în vedere toate ştiinţele, toate artele şi numeă autorii cari 
trebuiau să fie traduşi, vre-o 230. 


Lucrările continuară până la o vreme cu zel şi zor. Până 
la 9 Oct. 1842 apăruseră 19 volume, adăogându-se din Cer- 
vantes, Goldoni, Moliere, Kotzebue, Hugo5. Apoi slăbiră, ca de 
obiceiu, la noi. 


1 Familia, vol. VIII, p. 236. 

2 Convorbiri literare, vol. XII. p. 376, 417. 
3 În prefața la Gi: Bias p. LX. 

+ 24 de broşuri se vindead cu 21/2 galbini, 
3 Curierul românesc, 1842, p. 316. 

La 1843, 11 lanuarie, Eliade publică o Chemare către folos, 
facere de bine şi glorie!. Homer se oprise la a XII-a rapsodie 
tradusă, la a VI-a tipărită; Byron nu se terminase; Le Sage 
ostenise de la început; din Alfieri, Molière şi Kotzebue nu se 
dase de-ajuns; despre Tasso şi Bulwer se îndoiă că vor vedeă 
lumina tiparului: Nu erau mijloace de tipar, lipseau fondurile! 
Eliade propunea, deci, să se întemeieze o societate pe acţiuni, ca 
să poată tipări mai departe scrierile care s'ar. ceti şi aprobă în 
şedinţele societăţii. Eliade formulă şi regulamentul societăţii, tot 
în Curier; pentru Ardeal îl reproduse revista tui G. Barițiu 2. 

In Martie 1845 Însoţirea pentru tipărirea de cărţi aveă vreo 
60 de acţionari 3, | 

Mişcarea lui Eliade stimulă şi pe adversarii săi. Ei se 
concentrară în Asociaţia literară, fundată la sfârşitul anului 1844, 
în plină activitate la 1845, Pentru Ardeal apelul Asociaţiei a fost 
reprodus tot de G. Barițiu 4, 

Intreprinderea lui Eliade mai avù un efect. I. D. Negulici 
plănui Biblioteca enciclopedică, menită să fie „o înainte mergă- 
toare“ pentru a lui FEliade5, In 20 de ani Negulici ar fi dat vreo 
200 de volume mici! 


Eu cred că toate opintirile acestea luptau contra unei apatii 
a publicului, pe care literaţii încercau să o înfrângă. Aceştia, 
scriind mai târziu, nu-şi dau bine seamă de fenomenul general 
al apatiei, care nu aveă, cum credeă de ex. C, A. Rosetti, o 
cauză: încetarea în clasa de sus a interesului literar, după desco- 
perirea complotului de la 18406 şi perpetuarea lui mocnitoare 
în paturile inferioare, ci mai multe. Mult mai exact simţi G. 
Sion situaţia; acesta se aflase în țară de la 1840, până la 
1848, urmâărise literatura în care se pregătea să intre şi spuse, 
exact, că de pe la 1840 cărţile începură a „abundâ“7. Impresia 
lui G, Sion o confirmă Curierul românesc, din 18468, care con- 
stată că „tiparul nostru începi să ia o activitate mai simțită“, 


1 Curierul românesc, p. 13—15, 48, 78, 82, 

2 Foaea pentru minte, 3 Maiu 1845, p. 140. 
3 Curierul românesc, 2 Martie 1845, p. 69. 

+ Gazeta de Transilvaniu, 1845, p. 168. 

5 Negulici, Maria, anunţul de la sfârşit, p. 3. 
ë Românul, 1859, p. 373. ' 

? Revista contemporană a. |, p, 101. 

$ Pagina 124. 

precum reieşeă din publicaţiile lui A, Tr. Laurian (Filosofie), 
Alexandrinei Magheru (Belisarie), lui Şt. Stoica (Cesar de Shakes- 
peare), Lehliul (Capul d'operă necunoscut), Zotu (Polixene), Ba- 
ronzi (Lucia de Lamermoor; şi Lucreția Borgia). Privirea Curie- 
rului rămâne mărginită între graniţele Munteniei. Dar noi putem 
s'o generalizăm: În Moldova apăruse M. Kogălniceanu cu Dacia 
literară şi cu editura sa bogată, în Moldova începuse V. Ale- 
csandri cu Propășirea sa şi cu broşurile sale teatrale. 

Contrar deci, celor zise de C. A. Rosetti, care, în textul 
citat, voiă să facă din arestarea lui Mitică Filipescu (1840) un 
fapt cu efecte literare (!), reținem constatarea că de la 1840 
încoace literatura tradusă şi originală ia un pas mai ager; şi 
că, în acest mers, Eliade însuşi dă indemnuri serioase. 

Epoca sa simţeă acest adevăr; şi-l recunoşteă Preotul şi 
scriitorul Tincu Velia, un om isteţ, care întemeiase în Lugoj o 
societate de lectură!, a scris, în revista lui G. Barițiu, despre 
Biblioteca universală a lui Eliade: Planul lui Eliade făcuse o 
impresie mare; din neînțelegere, şi poate şi din pismă, unora li 
se păreă, însă, că Românii „nu arfi copţi pentru aşă sublim“ 2. 

Pentru a nu reveni mai apoi, adaog aici, că ideea unei bi- 
blioteci mari nu l-a mai părăsit pe Eliade. Pe la 1858 numele-i 
apări şi în Biblioteca literară, seria il, în care, în acel an, el 
publică Crucea de argint, tradusă după Eugen Sue 3. 

Pe la 1860 ne găsim faţă cu Biblioteca portativă, în format 
mic: Volumul întâiu cuprinde Critica gramaticei sale de la 1828; 
al doilea şi al treilea Diverse; al patrulea Morală; al cincelea 
Puesii inedite. Etc. În Transilvania Biblioteca portativă a fost 
recomandată de G. Barițiu într'o revistă literară şi istorică 4, 

Dacă astăzi au prins atâtea biblioteci populare, drumul lor 
în conştiinţa naţiei l-a deschis, odată, atletul literar Eliade. 

Eliade concepeă grandios. Dacă nu i-ar fi lipsit colabora- 
torii, multe ar fi făcut el! Concepţiile lui agitau lumea şi sporeau 
respectul pentru acea putere nesecată a rassei care ţâşneă prin 
Eliade. 


1 Foaea pentru minte, 1847, p. 348. 

2 Loc, cit, p. 363, 

3 Biblioteca aceasta o tipăreă librarul G. loamd 
4 Transilvania, a. IN, 1870, p. 122 123. 

POSTSCRIPT. 


EXCURS DESPRE LITERATURA POLITICĂ-ISTORICĂ A ANILOR 
1848—1869. 

După 1848 — ca şi în 1848 — Eliade nu a scris literatură 
El însuşi constată, în 1/12 Faur 1855, că de vreo cinci anina 
„înjugat“ la rime; şi că nimic poetic nu este într'însul!. În schimb 
a scris multă politică: memorii, articole de ziare, scrisori; apoi 
satire politice; şi istorie politică. 

I. Le protectorat du Czar ou la Roumanie et la Russie (Paris) 


1850, 
Are 2 părţi. Paginele 1—18 se ocupă cu istoria ţării ; rămân 


din ele câtevă indicaţii din istoria modernă. Paginile 19—50 
expun protectoratul rusesc de la 1828 încoace. Se dau câtevă 
schiţe repezi mai ales despre G. Bibescu şi duplicitatea lui în 
ajunul revcluţiunei de la 1848 şi despre începutul ei. Se subli- 
niază bine rolul anti-rusesc al consulului francez Billecocq, 

Din note reiese că Eliade se familiarizase cu izvâarele isto- 
rice ale vremii: Cronicarii Moldovei (Neculce), Fotino, Engel.. 
II. Souvenirs et impressions d'un proscrit (Paris) 1850. 

Scrierea a fost terminată la 1 Oct. 1850. 

Scopul ei eră să influenţeze sentimental lumea apuseană_ 
De aici libertatea de-a îmbrăcă în lirism întâmpiările exilului 
său, printre care picură, însă, şi amintiri din trecutul ţării. Pasa- 
jele întradevăr poetice nu sânt multe, dar sânt! Conştiinţa lui 
exagerată — ca la toate sufletele ce se cred chemate de Dom- 
nul spre apostolat — îl seduce să facă o critică severă Franţei, 
al cărei ajutor îl cereă, totuşi. Decât, lui îi lipseă siguranţa şi 
adâncimea judecății lui Lamennais, profetul-coleg al Franţei, 
pe care îl cunoaşte şi îl imită (Pag. 155). 

Cartea continuă cu reflexiuni despre egalitatea materială, 
intelectuală, morală, politică, pe care le aplică într'o cercetare 
specială a țării; şi se termină cu doctrina evangelică, obsesiunea 
de care Eliade nu s'a mai putut desface. În La volonté de Dieu 
el apare un cunoscător exact al tainelor Dumnezeirei, care, numai 
când vrea, vorbeşte prin glasul popoarelor, care înaintează spre 
un viitor de pace. 

lustraţiuni foarte frumoase sprijinesc totdeauna cuprinsut 
sentimental al cărţii, care, cu toate defectele ei, rămâne simpatică Ł 


1 Scrisori, p. 258. 

Erà, încă şi aur în sufletul lui Eliade! 

III Biblicele sau notiţii historice, philosophice, religiose şi 
politice assupra Bibliei de I. Heliade R. (Paris 1858) sânt un 
amestec bizar de tot soiul de cunoştinţe, când exacte, când abe- 
rate; de amintiri aproape totdeauna interesante, unele povestite 
foarte bine; de tendinţe religioase-mistice, de corelatul lor politic- 
conservator. Dacă nu eşti un cercetător al vieţii şi operei lui 
Eliade, lasă închisă cartea Biblicelor, deoarece ea nu este din 
lumea aceasta şi nu duce la nici un scop vrednic de râvnit astăzi. 
Pe-atunci Eliade credeă că opera este o salvare sufletească, ca 
şi Biblia, în timpul lui Mateiu-Vodă etc.! Afară de însemnătatea 
autobiografică, altă însemnătate nu are!. 

Din Biblicele, întâiele broşuri, pentru April şi Maiu, sosiseră 
în capitală în toamna anului 1858; pentru Iunie şi lulie urmau 
alte două. Se publicau, deci, lunar. Eliade anunţă2 că Biblicele 
vor fi însoţite de Issachar sau Equilibru între antithesi. Prin aceasta 
autorul însuşi indică originea comună a celor două opere, dintre 
care, însă, Equili»ru este enorm superior Biblicelor şi poate in- 
teresă, adeseori chiar astăzi 3, 

IV. Zandaiida este o satiră lipsită de linişte şi claritate, 
Fondul ei este svonul că Polonia va reînviă; că Jesuiţii şi I, 
Ghica susțin reînvierea; şi că Bucovina, Basarabia şi Moldova 
se vor atribui Poloniei! I. Eliade înregistrează svonurile mai 
serios decât s'ar fi cuvenit (Paginele 309 — 310 şi 581 din Scrisori). 
Mici incidente îl îndeamnă să persiste, ca de. ex. spionul rusesc 
care vine la Omer-paşa ca căpitan polonez, recomandat lui Ghica 
de Brăteni. (Scrisori, p. 243). 

Eliade se alarmează — ori: lui Eliade îi convine să se 
alarmeze ? — şi scrie, în Iulie 20, anul 1855, Tândală și Păcală 
sau cavalerul și scutierul, o satiră obscură, din care reiese însă 
că şi lon Ghica trebuiă lovit. 

Cavalerul eră Polon (Zamoisky, nepotul lui Czartorivsky); 
scutierul |. Ghica, la aie cărui legături cu Polonii, la Paris, încă 
înainte de 1848, {se face aluzie la pagina 27, în comentar, 

Nimic de reţinut nu se află în Zandalida. Verva-i răutăcioasă 
a produs numai câtevă versuri incisive, care într'adevăr au forţă. 


1 Autobiografice sânt paginele 65—82! 
2 În Waţionalul, 1859, p, 132. 
3 Pr an Biblicele şi /ssachar costau 64 pe lei; 7 lei pe lună. 

V. În Descrierile Europei după tractatul din Paris de Joann 
Prosdociu, 24 Matu 1856 (Datată: Malta) ni se dă o imitație a 
Apocalipsului, Notele anti-ruseşti sânt violente, acre. Altfel, un 
haos de vedenii lipsite de gust, cu sens obscur, care nu merită 
oboseala de a fi căutat, Sf. Tarasie patriarhul de la 785 îi în- 
deamnă cabalistica literelor; abatele Michon (La papauté à 
Jerusalem) îi dă lui Eliade material confesional. Profeţie, al- 
chimie etc. se amestecă cu disprețul ce unii au „pentru insti- 
tuţiile lui Radu-Negru“ etc. 

Recitesc şi mă întreb: Eliade eră sănătos în acest timp? 

Tandalida şi Ioann Prosdociu i-au stricat lui Eliade mai 
mult decât politica lui. 

VI. Equilibru între antithesi sau spiritul şi materia. Bucuresci.- 
Publicat de la 1859 până la 1869. 

Ideea antitezei care trebue împăcată printr'o — unitate, este 
un împrumut din filosofia grecească veche, care la Eliade a 
luat forma sentenţioasă: „Pentru voi binele stă în equilibrul 
antitezilor“. Exemplu: „Libertatea şi autoritatea produc ordinea“. 
A descrie e teză, o antiteză şi a găsi o sinteză este forma de 
gândire a Eguilibrului. 

Pus, politiceşte, de la 1859, la index, Eliade se pare 
împăcat cu locul său fizic; dar la locul şi rolul său moral de 
critic social şi istoric, politic şi filosofic nu renunţă. El este 
chiar convins că, precum multe i s'au recunoscut de adevărate 
după cinci ani, după zece ani, de la scrierea lor, tot aşă „multe 
se vor recunoaşte, când nu voiu mai fi între Români“ (Pag. 231). 

Întradevăr Eliade tratează, în această scriere, teme de 
întâiul rang: religioase, culturale, politice; vrerea lui este mare;. 
dar, de prea multe ori, soluţiile nu sânt nici pozitive, nici 
moderne. 

Soluţiile le influenţează inima. Când Eliade zice că mai 
bine îi place un papă, decât anarhia ateilor, în el vorbeşte dorul 
de supunere religioasă; noroc că respectul ce-l are de Hus şi 
Luther (pag. 324, 371) ne împiedecă a crede că papa ar fi, îm 
fraza citată, mai mult decât o figură retorică. Când, iarăşi, Eliade- 
afirmă că „despotismul te ucide ca individ, iar anarhia te ucide 
ca nație“, Eliade vorbeşte ca liberal contra despotismului, ca. 
conservator contra anarhiei, care — el par'că uită — nu poate: 

fi, însă, nici odată perpetuă, Astfel Eliade judecă şi conchide 
sentimental. 

Tocmai de-aceea, câte odată, Eliade găseşte în sine o 
energie stilistică, care ar merită să fie salvată — de odată 
cu pasajele ce-o cuprinde — într'o crestomaţie din operele sale 
prozaice 

La această lature a fiinţei lui Eliade se adaoge naţiona- 
lismul cel mai serios. Eliade nu mai este cosmopolitul dinainte 
de 184%; acum el este naționalist, hotărît ca la ori ce organi- 
zare politică ori socială să ia „în consideraţie natura poporului, 
datinele lui, credințele lui şi însuşi prejudecățile lui“ (Pag. 5). 
De aceste lucruri beralii nu ţineau seamă. Legile lor „aduse 
sau imitate din afarâ“ (Pag. 7) Eliade le refuză, ca fiind o 
pierdere a României. „Dă Românului legi române“, strigă acest 
poporanist. 

Acestea sânt principii; ele conduc; motivăsile sânt, ştiu, 
ciudate, mistice, pseudo istorice; ele învălesc principiile într'o 
atmosferă stranie, jignitoare, nesimpatică. Dar principiile rămân 
vizibile; şi  de-aceea adversarii ţineau seama de el; şi îl 
combătură. 

Când Eliade se scoboară, însoţit de astfel de principii în 
trecutul istoriei noastre, aplicarea lor devine foarte concretă. 
Când, astfel, pune antiteza Boier şi ciocoi, boierul este — per- 
fecţia virtuţii şi capacităţii, iar ciocoiul chintesenţa antitetică a 
josniciei. O galerie de ultimi baieri distingi îi trec prin minte; 
e] îi descrie; îi laudă în elegia sa politică, în care deschide şi 
sângeră rana ciocoismului, pe care-l răstigneşte pe crucea eticei 
sale, scriind paginele 46—48, pagine vrednice de ale lui N Filimon. 
De la 1821 până la 1848 şi 1859 boierul acela a stat în luptă 
cu ciocoiul acesta Luptele sânt descrise când scurt, ca în ver- 
sete biblice, când mai amănunţit; descrierile sânt şi azi izvoare isto- 
rice. Lărgind descrierea, reproducând thiar documente, el descopere 
evoluţia sa şi astfel face din cartea sa o explicare a personalităţii 
sale, nu numai a evoluţiunei ţării sale. Fără studiul Eguilibrului, 
Eliade nu poate fi înţeles!, 


După ce, prin istorie şi autobiografie, a luat din nou contact 
cu ţara, care avea nevoie de-o oglindă de pus în faţă, autorul 


1 Paginele istorice şi autobiografice de căpetenie sânt 33—163. 

trece la cercetări politice de amănunt: propăşirea şi conservaţia, 
libertatea tiparului (dar nu pentru ignoranţi), votul universal, 
dinastia etc. Punctul de vedere este conservator-progresist; istoric 
în sensul istoriei ce-o ştia el, care-şi închipuiă de ex. câ supt 
Radu Negru care nu a existat) Românii au avut o constituţie 
dictată de Pentateuc; şi altele; mistic. Eliade nu mai înțelege 
prezentul. Politica lui Kogălniceanu, de împroprietărire, i se pare 
o „no ediţie a zavergiilor de la 1848“, care ameninţă şi pro- 
prietatea şi libertatea; el eră contra împroprietăriei forțate! 

Pentru a face dovada că. deşi viu în mijlocul ei, a părăsit, 
totuşi, vieaţa ei, Eliade se retrage şi mai departe, în speculaţiuni 
despre timp şi loc şi marele spirit demiurg al universului, care-i 
cauza progresului infinit în trecut, infinit în viitor etc. Toate 
mitologiile orientale îi copleşesc; şi râd grotesc de opera sa, 
care pe aici nu ne mai interesează! 

Din cronologia Equilibrului comunic câtevă date mai precise. 

1863. Votul şi rezvotul s'a publicat în Noemvrie. (Conven- 
țiunea din 13 Novem., nr. 30) 

1864. Unirea şi unitatea s'a publicat, într'a doua ediţie, la laşi 

1865. Vezi Revista Dunării, 19 Dec. 1865! 

1866. Legea şi relegea apăru în 10 Ianuarie 1866 (Şi in 
17 April 1866?) Vezi Trompeta Carpaţilor, 27 Faur 1866. 

Egoismul şi abnegația (datată 20 Dec. 1865) s'a publicat în 
Trompeta Carpaţilor din 27 Februarie 1866. 

1867. Un om şi un causaş (datat 28 Martie 1861) s'a 
publicat în Trompeta Carpaţilor din 25/6 August, nr-ul 2178. 

1868. 10 Decemvrie: Literatura politică. 

1869. Toată opera: Eguilibru, ca volum complet apări 
înainte de 12/24 Oct. 1869, când o anunţă Trompeta Carpaţilor. 


ELEVII LUI ELIADE. 
(Lecţii ţinute în 13 şi 15 Martie? 1920). 


La jeunesse qui est restée 
en Valachie a contribuepres- 
que seule au progres. 

Félix Colson (1839, p. 157). 


La 1848 tinerimea revoluţionară ar fi trecut singură la fapte, 
dacă o mare umbră nu i-ar fi stat în drum: Eliade. De treizeci 


1 Câtevă ciudăţenii încă: Metodiu şi Ciril au fost Români; în evul 
mediu România a fost mai civilizată decât Europa; no! cei dintâi am tradus 
Biblia şi poate că aceasta a deşteptat pe Luther. să o traducă şi el; cam- 
poduxul lui Huru etc, etc, toate pe-o singură pagina (324! 

2 Aici cu câtevă prescurtări. 

de ani Eliade agită literatura şi şcoalele; de vreo douăzeci de 
ani eră, ca tipograf, în mijlocul literaţilor, dar şi al meseriașilor 
şi negustorilor; de douăzeci de ani făceâ, în ziarul său, în scri- 
eri, politică; intervenise şi în politica zilei, popularitatea lui eră 
mare. Popularitatea aceasta i-a silit pe tinerii de la 1848 să-l 
cheme în mijlocul ior, pentruca împreună să facă revoluţiunea. 
Cum au făcut-o, am arătat în altă lecţie. Astăzi vreau să vă 
arăt numai o parte din bărbaţii cari îi tormaseră lui Eliade 
acea întinsă popularitate, peste care nici entuziasmul tineresc, nici 
adânca lor îndoctrinare revoluţionară nu îndrăzni să treacă. 
Voiu da, fireşte, schiţe scurte, trimițând pentru alte amănunte la 
izvoare. 

Eliade însuşi rar a vorbit despre elevii săi. Odată însă i-a 
pomenit aproape pe toţi cei buni, cei mai valoroşi, într'o scurtă 
notă 2. 

„— Şi preparaiu din aceşti elevi o parte din profesorii 
publici: Doi fraţi Poppi, George şi Alecu 2; Stanciu Căpățineanul ; 
Gr. Pleșoianul ; Jiianul ; Mălureanul; Gorjan; patru elevi Moldo- 
veni ; etc,“ 

I. 

Întâiul profesor plecat din şcoala lui Eliade a fost slugerul 
Stanciu Căpăţineanu. 

În toamna anului 1827 el fusese trimis, ca profesor, la 
Craiova, In drum, noul profesor se opri la Constantin Golescu, 
la Goleşti, ca să făgăduiască marelui boier şi lui Eliade că se 
duce în Oltenia, cu gând să reprezinte acolo ideile lor şi să 
lupte pentru înfăptuirea lor 3. 

Din scurta biografie ce i-a scris-o T. Serghiades, profeso- 
din Râmnic-Vâlcea — atunci, când o veste falsă îi anunţase 
moartea, deşi el trăiă, retras, smerit, dar sănătos în Vâlcea — 
reiese că încă de pela 1822 Stanciu Slujise patriei sale 4, Nu ştiu 
însă cum. 

La Sf. Sava studiase fără ca cinevă să-l ajute; nici părinţii 
nu l-au putut ajută; s'a luptat, deci, cu sărăcia şi a studiat. La 

1 Bibliotheca portativă. Diverse. Volumul li, Bucureşti. 1860, p. 199 
(Pentru instrucția pubiică, 1840). 

2 Nu — loan? — Compară şi traducerea lui Laboulay, de N.B. Lo- 
custeanu (1867) p. XXXX!; apoi Legalitatea,-Nr. 9, unde se adaoge Simonide. 

3 Equlibru, p. 78. 


+ In Foaea pentru minte, 1843, p. 95—96: Slujeă, se zice, patriei, de 
20 de ani! Vezi şi anul 1842, p. 384 şi 553. 

sfârşit a dat examen riguros, despre care T. Serghiades însem- 
nează că a fost întâiul examen serios la Sf. Sava. 

Ca profesor, Stanciu s'a distins, de sigur; Serghiades îi zice- 
„dascăl mare“; altfel nu ajungeă el inspector! Cu „greutăţi şi 
suferiri aspre“ Stanciu a întemeiat singur şcoala din Craiova. 
El a „introdus cursurile de limba patriei în Valahia mică“, 

Profesor a fost, Serghiades zice, de la 1825 până la 1838. 

Dar Stanciu mult se jertfeă și munca puţin i se răsplâteă, 
De aceea, obosit, părăsi profesoratul şi se fácù judecător la 
tribunalul din Vâlcea. Invăţământul avù atunci o pierdere mare. 

Fiind profesor, după modelul celur de la Bucureşti, a fost 
şi literat. 

La 1830 el avea tipărite patru traduceri (şi prelucrări): 
Mitologia; Mărirea şi decadența Romanilor de Montesquieu; Sadic 
Sau urzitoarea de Voltaire şi Biblioteca desfătătoare şi plină de 
învățături. Biblioteca cuprinde patru povestiri morahzătoare pentru 
părinţi, pentru bogaţi şi boieri, pentru „evghenie“. Pascol şi 
Boileau, Voltaire şi Montesquieu apăreau aici, dovedind că 
Stanciu eră unul din cei ce ştiau să-şi aleagă hrana sufletească. 
Însă, la 1830, el mai aveă gata de tipar: Contractul social de 
Rousseau şi Ruinele lui Volney, care eră un elev al lui Rousseau. 
Mi se pare că inclinările filosofice probate prin traducerea lui 
Volney, şi revoluţionare, probate de predilecţia pentru Rousseau, 
califică excelent pe Stanciul. Afară de literatura aceasta înaltă, 
el mai tradusese nişte povestiri morale şi scrisese câtevă cărţi 
de şcoală, printre care o istorie universală, pe scurt!, 

Părerile politice şi sociale ale lui Stanciu pot fi rezumate 
în câteva fraze. „Aşezăminturile polticeşti“ sânt întocmite ca să 
nu Jase pe oameni a trăi dobitoceşte şi de capul lor, ci „săi 
îndatoreze a se face buni unii pentru alţii şi toți pentru stat“, 
toţi buni pentru stat! Boierii ţării nu erau buni: Acum, ziceă 
Stanciu, un singur inginer face mai mult decât 20 boieri! Atot- 
puternicia boierilor, Stanciu o batjocureşte muşcător: „Dacă 
aceştia ar îi hotărît că cercul este pătrat, s'arfi primit de sfântă 
acea hotărire, în vreme ce biata geometrie nu poate să aibă 
creditul acesta“, Un stat cu astfel] de legislatori nu-i trebuiă nici 
lui. De aceea, în prefaţă la Motesquieu, el spune că şi acest 


1 Despre tipăriturile din Sibiiu vezi Curierul românesc din 21 Dec. 
1830, p. 311. 

scriitor, şi Rousseau trebuesc cetiţi ca critici şi ai stărilor noastre, 
deoarece ei ne învaţă cum se înaiță popoarele în fericire. 

Stanciu îşi dă perfect seamă de gravitatea faptei sale de 
propagator al lui Montesquieu şi Rousseau: A traduce aşă cevă, 
până acum, n'ar fi fost „lucru de om cu minte“: azi se mai 
trece, deşi chiar azi încă se mai zvârcolesc omizile călcate ale 
sistemei vechi. , 

Profesorul răsturnă, teoretic, sistemul practicat încă de 
oligarhia ţării. Cum s'ar fi putut să-l sufere boierii Craioveni ?! 

Sf. Sava însă se puteă mândri cu fostul său elevi, 


IA 


Despre al doilea copil de predilecție al lui Eliade, Grizorie 
Pleşoianul, care ascultase şi pe G. Lazăr, am scris eu un studiu 
mai restrâns în colecţia Omagiu lui C. Dimitrescu— laşi. Insă 
după mine veni Dr. N. Bănescu, sârguinciosul mieu coleg, şi scrise 
un studiu, pe care, ca să fiu complet, ar trebui să vi-l repetez 
aici. Vă rog, deci, să-l cetiţi singuri cu toată atenţia 2. 

Gr. Pleşoianu colaborează de la început la Curierul româ- 
nesc (1829). O schiţă din istoria Românilor, publicată în Curier, 
obţine favoarea de a fi reprodusă de Albina românească din laşi, 
din acelaşi an 3. Pleşoianu aveă acum o vechime — să-i zicem 
literară — de doi ani, deoarece, ca şi lancu Nicola Moldoveanul, 
de la 1827, tipărise în tipografia lui Clinceanul şi Topliceanul— 
epistai al tipografiei fiind Vasile Manoie — un Abecedar greco- 
român-bulgar. Acum, în 18-9 el aveă tipărite: o Caliprafie, un 
Abecedar român-francez, şi traducerea din Marmontel: Aneta şi 
Luben.  Văzându-l aşă de activ, Eforia şcoalelor, care erå com- 
pusă din boierii: Marele ban C., Bălăceanu, M. vornic George 
Golescu — membru distins al Societăţii literare — M. logofăt 
a Nu şi cu stilul lui, în care se mai gasesc grecizme; epistime, ca- 
tahrisis, adiajoră. Mi-au placut, în schimb, încercările ae producţie lingvi- 
stică, ca de ex. în cuvântul: îndes/r ânare. 


Pentru moravurile literare ale timpului ar fi de cercetat întru cât este 
exactă afirmarea lui Serghiades că unele lucrări ale lui Stanciu au fost tipă- 
rite de alţii. supt numele lor, unele cu voia, altele fară voia lui. 

Pe Sadic i l-a tipărit Ioniță Ciupagea. comandir de ploton 

T. Serghiad, biograful, a publicat în Foaea pentru minte (1843) Epurile 
lui Lafontaine, de Prinţul de Ligne, (imitat de C Negruzzi în Epurele lui 
Donici), şi Visul Ilui Platon, dupa filosoful de la Chatenay, adecă: Voltaire! 

Stanciu a tipărit mult la Sibiiu. 

2 Sa publicat în Analele Academiei Române. 

3 Pagina 220 şi u. 

Alexandru Filipescu, M. log. Nestor, şi aveă ca director obştesc 
pe Const. Filipescu, îi adaose leafa cu 600 de lei pe an şi-i cum- 
pără, din toate cărţile, câte 20 de exemplare, pentru premiile 
şcolarilor de la Craiova şi Bucureşti!. Evident toată lumea îl 
apreciă. 

De la Sibiiu, unde tipărise trei scrieri, Pleşoianul se în- 
torsese înainte de 8/20 Iulie 18292. Deşi amical lui, Curierul i-a 
criticat opera, afirmând că prefața la Aneta şi Luben este prea 
amănunțită — ea voise, crede criticul, „să arate mai desăvârşit 
caracterul acestor fel de oameni“ — şi că, în trei locuri, ea 
întrebuinţează vorbe care,„rânesc urechea“. Prefaţa ar fi fost 
„un cap d'operă în stilul cel plin de râs şi de adevăr, dacă autorul 
nu şi-ar fi luat slobozenia“, să fie, de acele câtevă ori, prea 
aspru, Critica Curierului eră, deci, favorabilă; ea combătea 
forma, dar aprobă fondul de idei al prefeţei: Maiestrul ţinea cu 
elevul său ! 

Şi țină şi după 1829. Mulţi ar fi voit „să-şi răzbune pentru 
dialogul“  prefeţei din Aneta3; acei mulţi îl dojeneau pe 
Pleşoianul, că prea se „leagă de lume”; acei mulţi erau, de sigur. 
boierii pe care-i zugrăvise în colori urîte. Anume: Boierul lui 
Pleşoianu se plângeă. că după 1821 Românul a ridicat nasul, 
„de nu poţi să-i mai cei nici un puiu de găină“ 4. Românul scriitor, 
Preşoianul, ridicase şi el — pana, scriind cu aceleaşi sentimente, 
cu care, după 1821, se înzestrase țăranul. Se puteă să nu-l 
urmărească, cu ura lor, boierii ? 

Prefaţa Anetei a fost proba că, prin scrisul său, Gr. Pie- 
şoianu, pregăteă ca şi Eliade, ca şi Marcovici, ca şi Stanciu, un 
viitor în care poporul român să se desvoalte liber de asupririle 
moştenite din epoca fanariotismului. 

Curierul românesc a însemnat şi de aici înainte faptele lui 
Pleşoianul, care mai traduse pe Telemac5, pe Robinson, afirmă 
Pastiescul 6, câtevă cărți didactice... până ce ajunse şi la 
Columbul. 


1 Curierul românesc, 1829, p. 192, 195, 166. 
2 Curierul din acea zi, p. 107. 

3 Curierul, 1831, p. 40. 

4 Aneta, p. 9 

5 Curierul, 1831, p. 332. 

5 Curierul, 1830, 12 lanuarie. 

Columbul nu i-a plăcut lui Mihail Kogălniceanu, care l-a 
criticat în Dacia literară!. 

Lui M. Kogălniceanu îi păreă că literatura de felul Colum- 
bului este „maculatură“. În locul unor astfel de opere, el reco- 
mandà Muntenilor să traducă pe: Montesquieu (Esprit des lois), 
Chateaubriand (Le génie du Christianisme), Demostene, Xenofon, 
Tucidid. Să fim însă drepţi! Pe Montesquieu elevii lui Eliade îl 
descoperiseră, fără să aştepte sfatul Daciei literare; probă: 
Stanciu  Căpăţineanul! lar Chateaubriand eră cunoscut şi la 
Bucureşti unde, încă din 1829, ar fi fost să apară chiar şi în 
modestul Scarlat Tâmpeanul care plănuise un Curs de literatură 2, 
unde, după alţi zece ani, îl traduceă Grigorie Ştirbei (1839): 
Patriarhii; unde Eliade îl studià cu pasiune şi îl şi traduse în 
Curierul de ambe sexe 3. Aducerea aminte a lui Mihail Kogălniceanu 
aveă, totuşi. dreptate: Nu se stăruise de-ajuns asupra traduceri- 
lor din scriitorii mari, de vecinică valoare. Cuprins de griji, Gr. 
Pleşoianul, care părăseă cariera de dascăl şi se îndreptă spre 
inginerie, nu ar mai fi fost în stare să mulţumească pe criticul 
de la laşi 4. 


UI. 


Despre clucerul Dimitrie Jianu cred că a fost boier de 
neam, El s'a născut în Grojdibodu, în Romanaţi5; şi a murit în 
1880, în luna Maiu, fiind îngropat în ziua de 14. Nu ştiu pen- 
truce fostul elev al lui Jianu, C.D. Aricescu, îi spuneăs, la 
moarte, că numai 


cu mari anevoinţe 
Abiă după trei zile ai fost înmormântat, 


La Câmpulung Jianu s'a instalat în anul 1830. In 1831, în 
15 August, el a dat acolo întâiu! examen al şcoalei sale, atunci 
un eveniment 7. 


1 Ediţia II, p. 79. 

2 V. A Ureche, /storia şcoaletor, vol. l, p. 125. 

3 Vol. 1V, p. 121. 

4 Totuşi, traducerea Genovevei de Brabant (1852. Ediția ultimă (?) din 
1876, la loaniţiu, p. 240) i-o socotesc ca un merit remarcabil. 

5 Reforma, 1864, No 56, 

6 C. D. Aricescu, Cântul lebedei, 1884. p. 58. — Vezi şi necroloagele 
din Românul, 1880, p. 451; din Binele public, 26 Maiu; din Telegraful, 21 
Maiu; din Româna liberă, 23 Maiu. 

7 Vezi Muzeul național, 1821, p. 255. 


www.dacoromanica.ro 


222 G, BOGDAN-DUICĂ 


Pe când eră încă în şcoala de la Sf. Sava — deci încă 
supt ochii lui Eliade — Jianu tradusese pe lordul Filip Chester- 
field (1694—1773): Filosoful indian (Despre patimi, femei, fa- 
milie, providenţă, cuviinţe sociale, religie); dând o traducere 
superioară aceleia a lui lancu Buznea (1834). Filosoful lui Jianu 
apărù la 1835. Din cele patru lucrări pedagogice, gata de tipa: 
din 1835, Jianu mai publică, la 1836, E/ementuri de sfânta istorie 
a vechiuiui şi noului testament !. 

Pe la 1840 el munceă încă în Câmpulung?. Însă, acum, 
în Câmpulung mai trăiau şi lucrau: N. Rucărean, alt elev al lui 
Eliade, poet şi prozaist, portul C. D. Aricescu, elev şi al lui 
Jianu, Alecu Iorgulescu. Pe la 1840 se condensă în Câmpulung 
acea mişcare care duse ia înflorirea, pe care o reprezentă teatrul 
lui Aricescu, în jarna anului 1846/47 3. D. Jianu erà din tot su- 
fletul cu aceşti provinciali ambiţioşi, să facă din oraşul lor un 
oraş cultural. 


D. Jianu eră un mare patriot. Astfel în Mentor sau abe- 
-cedar -— la 1730, adecă: socotind anii de la venirea Romanilor 
în Dacia! — capitolul Pentru Patrie, din trimestrul al treilea, 
p. 8—95, este plin -de patriotism panromânesc. Colaborând 
apoi la volumul lui Rudeanu Stăpânul şi sluga (1836), D. Jianu 
cere streinilor pripăşiţi prin țară, să fie credincioşi şi recuno- 
scători patriei; iar pe Transilvăneni îi dă ca un model de curaj 
naţional, afirmând că ei vorbesc limba românească fără sfială 
şi că nu o lasă să se piarză4; ba, întrun articol din /Foaea 
pentru minte, de la 18425, el protestă contra maghiarizării opi- 
nând că, dacă maghiarizarea Românilor ar reuşi, după ei, la 
rând, ar veni Saşii, pe care îi sfătuiă deci, indirect, să lupte 
împreună cu Românii contra Ungurilor. 

Trăind la graniţă, se pare că D. Jianu întreţineă relaţiuni 
cu Ardealul, de-a cărui soartă informă chiar şi pe elevii săi. 
Dincolo de vorba lui simplă, sobră, eu descoper dar vechiul 
dacoromânism, în care şi Eliade credeă, pe care Lazăr îl propa- 


1 Catalogul Romanov, 1838, p. 12. 

2 Curierul românesc, 1840, p. 235—236. 
3 Buciumul din 1863, p. 534. 

+ Pagina 33. 

5 Pagina 328; 

gase la Sf. Sava. lar lumea şi-aduceă aminte că de la Eliade le 
venise apostolul lor câmpulungean!! 
In 1848 D. Jianu a fost prefectul revoluţiei la Câmpulung. 


IV. 


Un elev, deosebit de interesant, a fost profesorul /. Ghe- 
rasim Gorjan, care a murit în 26 Oct. 18572, 

Lumea a păstrat până astăzi amintirea Calendarelor lui 
Gorjan. Intâ'ele calendare (2) le-a publicat la 1825, deci îndată 
ce părăsi şcoala Sfântului Sava. În 1827 urmară altele două. În 
1830, unul de perete, pe 20 de ani. La 1851 publică calendarul 
pe cei trei ani următori (1851—1853). Alcătui şi un Calendar 
etern, cum numai faimosul astronom Littrow mai încercase, zice 
Gorjan — acum din Ploeşti — în prefața calendarului de la 
185]. Seria de calendare continuă şi după 1851, fără să-i aducă 
vre-un venit serios: La Pioeşti Gorjan eră tot sărac, ca şi la 
Vălenii de Munte3 

Cetitorul de stele, primitivul mag de la Văleni, din chilia 
abiă îngăduită de stariţul ori preotul mânăstirii, nu păşteă, însă, 
numai. cerul. El eră şi dascăl duios, şi literat. 

La 1831 „librerul“ George primeă abonamente pentru Abece- 
darul francez-român (inedit) al dascălului Gherasim4. În 1832 
abecedarul apăru, supt alt titlu, cu un motto în două versuri: 

Lenevirea împărăţeşte prin ţara românească. 
Dar ce i se găteşte depart'o s'o gonească. 

Abecedarul acesta are o prefață care ne descopere sufletul 
lui Gherasim, cum i se mai ziceă. Bun suflet erà el, dar de la 
stele învățase, par'că, a fi „tainic la fapte sau la gândurile sale“. 
Totuşi, fără să fie guraliv, el da sfaturi despre arta de-a se 


1 Dintre protectorii lui Jianu însemn pe Nae Rudeanu, care i-a tipărit 
Filosoful. 

2 Vezi un necrolog în Nafionalul din 1859, p. 427. Vezi portretul lui 
Gorjan în Almanachu zomânu pe anul 1866. Bucureşti, 1865, la loan Weiss. 

3 Calendarele erau şi patriotice, Cel de la 1831, de părete, pe 20 dė 
ani, aveă „istorii într'insul ale războaielor Domnilor români“. (Curierul ro- 
mânesc, 1831, p. 84, 112). (Costa 4 sfanţi). Cel de la 1856 tipăreâ pe Em. de 
Girardin, Deslegarea chestiei Orientului, tr, de P. G. M. (Cred: Georgescu 
P. M. traducătorul lui Fotino, despre Vladimirescu), 

Mai observ că în 1826 Gorjan intrase în relațiuni cu Stancovici, 
inspectorul turnului astronomic din Buda; cu ajutorul lui traduse nişte docu- 
mente din latineşte (Calendar pe 1856, p. 16). 

4 Curierul românesc, 1831, p. 64. 

ferici a oamenilor şi a popoarelor, Întrucât priveşte limba, în 
care neamurile se pot ferici prin şcoală, el eră, fireşte, de pă- 
rerea că aceea poate îi numai limba română. „lar de vă este 
voia să fiţi ticăloşi cu totul şi intunecaţi la toate, învăţaţi limba 
grecească, cu care vaţi pierdut atâta vreme înzădar, fără sā 
vă folosiţi cevă“. Spiritul Sf-lui Sava se simte bine în fraza-i 
antigrecească 1. 

Un reflex din Eliade eră ideea că, propunând, Gorjan porneă 
de la cuvintele româneşti, după care da elevilor pe cele „fran- 
teze“ şi apoi pe cele salieneşti chiar, Latinismul lui Eliade luceă, 
deci, până în Văleni. 

Până la 1832 I. G. Gorjan terminase, în manuscript, câtevă 
scrieri literare şi pedagogice, etice. Etică eră Fericirea unui om 
întru societate; pedagogice Părți din Biblie şi Faptele Sf, Apo- 
stoli, franțuzeşte şi româneşte, şi Dicţionarul fr.-româmurmat de 
2794 de ziceri; literare: o alegere de bucăţi frumoase din Lu- 
cian Samosateanul; o Antologie din poeții greci vechi; şi Numa 
Pompilie, acesta franţuzeşte şi româneşte. 

Însă, în locul acestora, apărură în 1835, 1837, 1838 patru 
volume dintro operă care pasionă lumea: Halima sau povestiri 
mitologiceşti  arăbești, tradusă tot la Vălenii de Munte 2. Câte 
ceasuri de mulţumire nu-i va fi căşunat necăjitului Gorjan această 
delicioasă ocupaţie cu povestile Orientului! Un boier, Alexandru 
N. Filipescu, îi sări într'ajutor, ca să-şi poată tipări traducerea, 
care, de altfel, se vindeă repede şi bine. 

Gorjan luă față de publicul său o atitudine glumeaţă, când 
îi spuneă, în prefaţă: Siliţi-vă la cetit, că şi eu voiu mai da 
atunci — altfel nu! Românul ascultă. Gorjan ştiă că va ascultă. 
De aceea luându-şi adio de la cetitor, îl mângâiă cu vorba: 
„Şi fiţi sănătoşi şi Români adevăraţi“! 

Plăcerea Gorjan o împreună cu utilul: Pe supt textul 
Halimalei el scriă note pedagogice. Indemnuri morale: A se 
jertfi pentru altul, ca lisus (Vol. 1, p. 130); culturale: Să se dea 
copiii la şcoală, întâiu în limba lor (|, 129); politice: aderent al 
familiei domnitoare, ca şi Eliade, Gorjan erà monarhist convins 
că A, Ghica Vodă va face bine ţării (|, 58). Aderent al „trans- 


1 Titlul cărţii tipărite este Dascăl pentru limba franţozească (1832). 
2 „Scrisă în Vălenii de Munte, în şcoala naţională de aci“, Se zicea 
cu mândrie! 

formării“ prin civilizaţie (III, 162). Gorjan îşi da seamă că 
deşteptarea norodului serveşte !a priceperea vicleşugurilor guver- 
nelor (III, 27): de aceea, în note, lumină şi el, civiliză şi el! 

Idealele lui naţionale şi culturale sânt: Mihaiu Viteazul, 
cel slăvit „mai presus de stele“ (Il, 66), care nu eră Grec, 
cum susțineau, se vede, Grecii (III, 122), ci Român; iar dintre 
bărbaţii veacului său, cei ce, la Sf. Sava fiind, i-au produs lui mai 
mare impresie: Gligore D. Voevod (Ghica), mitropolitul Dionisie, 
Banul Bălăceanul, G. Lazăr, Eufrosin Poteca, 1. Eliade (III, 67). 
Erà deci omul tipic al generaţiei de la 1820—-1840, 

Gorjan mai scrise un manual creştinesc (1836) cules din 
feluriţi scriitori bisericeşti. lar la 1840 — acum pitar şi profesor 
al judeţului lalomiţii, adecă: al şcoalei normale din Călăraşi — 
tipări în Bucureşti $colaru sătean sau cărticică cuprinzătoare 
de învățături folositoare, cerând învăţătorilor s'o „tipărească 
adânc în inimele frageţilor şcolari“. Tradiţia eliadistă se simte 
unde el tipăreşte Rugăciunea şcolarilor, care este „facerea lui 
Eliad“ (p. 36); dar încolo? Eliade ar fi aprobat, cred, psalmii 
(cam mulți) ce-i reproduce; ar fi aprobat şi îndemnul la meserii, 
pe care autorul le înşiră; dar, cred, nu şi capitolul Despre 
femeiea însărcinată(p. 54) tipărit se pare pentru mame viitoare ! 
Gorjan nu aveă lângă sine, perpetuu, bunul simţ. În sfârşit, la 
1841, în Deprinderi asupra cetitului el a mai dat o serie de 
învățături: Sentinţe morale, istorioare morale, în care calenda- 
ristul nu uită de soare şi de stele. 

Zisese Eliad: Copii, scrieţi! Gorjan scrise, Scrise pentru 
atotă lumea, pentru elevii săi, pentru sate, pentru bătrâni, pentru 
toți iubitorii farmecelor orientale din Halima. Pe vremea lui el 
eră celebru, ca I. Creangă astăzi, deşi el da numai haine româneşti 
unor „trupuri de povestiri“ — o vorbă a vremii — pe care le 
culegeă cu pasiune din tipărituri franceze şi italiene. 

În felul de-a lucră al lui Gorjan este, fireşte, şi naivitate; 
este naivitatea începătorilor culturali ai României moderne; dar 
chiar din cauza naivităţii îmi este drag, drag şi atunci când 
ciudățeniile lui mă fac să zâmbesc de bătrâneasca-i copilărie !. 


1 Aşă, cu toate că Mihail Kogălniceanu l-a ridiculizat în fomânia 
literară, 1855, p. 26 

Dintre protectorii lui Gorjan însemn şi pe neguţatorul lenache Antoniu, 
care-l ajuta la 1832, deşi nu eră Român neaoş! 


15 

Activitatea profesorilor ieşiţi din Sf. Sava eră un certificat 
de laudă pentru această pepinieră culturală. Guvernul înțelese 
şi se hotărî să le dea profesorilor o probă de bunăvoință şi 
recunoaştere. In 1834 îi — boieri, făcându-i: comişi, serdari, 
medelniceri, slugeri, pitari, vel vistieri 1. Fapta guvernului a 
supărat pe boieri, cari se simțeau scoboriţi alături cu didasca/oşii 
vechiului lor dispreţ. 

Un efect al lucrării lui Eliade a fost, deci, şi acesta: 
Intelectualii începură a intră în ranguri 2! 


V. 

De elevii săi din Moldova Eliade erà tot atât de mândru 
ca şi de cei din Muntenia. Când, în Martie 1829, se da un exa- 
men la gimnaziul Vasilian din laşi, Curierul românesc însemnă 3, 
cu satisfacţie, că profesorii „s'au format în sânul patriei noastre, 
la şcoala de la Sf. Sava“. Profesorii aceia erau: Enache Halunga 
şi Andrei Moldoveanul. Al treilea elev al lui Eliade a fost /ancu 
Nicolae Moldoveanul sau lancu Nicola. Al patrulea a fost viitorul 
episcop Dionisie Romano, care veneă din Moldova, însă, de ori- 
gine, eră Ardelean. 


VI. 


Dionisie Romano, (născ, în 1806 în Sălişte, mort în 21 Ianuarie 
1873) trecuse munţii în Moldova, la mănăstirea Agapia, unde 
mamă-sa călugărită se numeă Mitrodora. Pe-atunci el eră de 17 
ani. Se călugări şi el la Neamţu. Auzind de plecarea la studii a 
stipendiştilor lui Veniamin, Dionisie se aprinde, pleacă şi el la 
Bucureşti, lucrează în tipografia lui Clinceanu şi 'Topliceanu şi 
de aici cercetează şcoala de la Sf, Sava până la anul 1828, când 
războiul întrerupe cursurile. Un necrolog însemnează faptul că la 
Bucureşti, la Sf. Sava, Dionisie a fost ajutat cu bani de mamă-sa, 


1 Curierul românesc din 1834, Dec. 5, No. 227, p. 136; România din 
1838, No. 12, 


2 Printre elevii literari ai lui Eliade am puteâ socoti şi pe /. Brezoianu 
(născ. pe la 1837), profesor, în 1840, la Cerneţi, complotist, se pare, în 
acelaşi an, arestat şase luni, rămas deocamdată fără căpătâiu. Eliade, care 
îl cunoşteă, îl luă pe lângă sine şi il aşeză colaborator la Curierul româ- 
nesc (Gion-lonescu, în Revista nouă vol. V, p. 83). Eliade îi tipări, în 
1842, traducerea Prinfesa de Clermont (Genlis). Despre l. Brezoianu şi 
Eliade, vezi şi Binele public, 1883, 19 Dec. şi 1883, 8 Novem. 

8 Pagina 6, din 12/24 Aprilie 

călugăriţa”. Examenul de dascăl Dionisie l-a făcut în 1832; 
după aceea plecă la Buzeu. Dionisie începuse, deci, cu Eliade, 
dar continuă şi sfârşi (1832) cu C. Moroiu, S. Marcovici şi 
Eufr. Poteca. 

După pilda maestrului şi colegilor acestuia, el se aşternii 
îndată pe literatură didactică, traducând mai ales din limba fran- 
ceză, începând cu un Abecedar religios, şi ajungând, în 1848, la 
Lamennais. Massillon, Bourdalou i-au fost alte izvoare; iar pe 
Franklin, la ale cărui 13 virtuţi Dionisie mai adaose una: ascul- 
tarea, Dionisie îl traduse (1839) mai bine, mai româneşte decât, 
mai târziu, Râureanu (1862) 2. 


VII. 


lancu Nicolae Moldoveanu a publicat întâiu o Culegere de 
înțelepciune după D. N. Darvari, la 1827, în tipografia lui Clin- 
ceanu şi Topliceanu3. Darvari fusese un dascăl grec, mort acum 
de mult. Tipărirea în anul 1827 însemnează că lancu Nicolae 
lucrase în timpul lui Eliade, care abiă în acest an a plecat la 
Goleşti. „La tălmăcirea aceştii cărţi m'au ajutat şi m'au îndreptat, 
la multe, unul din învățătorii de la şcoala de aici“, zice Nicola, 
scriind în Bucureşti, în 29 Martie 1827. 

Cu a doua lucrare lancu Nicola sporeă o literatură, care 
dovedeşte că de pe atunci încă patriotismul devenise subiect de 
gândire teoretică. La 1822 se tradusese din greceşte /spită sau 
cercare pentru patriotism 4; la 1834. Aron Florian luă un premiu 
pentru scrierea Catehismului său moral şi social, pe care însuşi 
Eliade o recomandă ca cea mai bună 5; între cele două lucrări 
cade, la 1829, în lulie, Manualul de patriotism al lui lancu Nicola. 
Fiind derivat din izvoare franceze, manualul este plin de dor de 
libertate, de constituţii bune, de înlăturarea tiranilor. A vorbi: 
Pentru iubirea de patrie, în general; apoi: Ce-i patria şi iubirea 
de patrie? De unde se naşte iubirea de patrie ? Ce-i patriotismul 


1 Necrolog pentru înmormântarea reposatului Ep D. Buzeu [inut de 
Constantin V., Nicolesco, vechiu studinte in theologie al Universităţii din 
Berlin. Bucureşti. Typografia C. A. Rosetti, 1873. Altfel, despre el, vezi Ep. 
Melchisedec, Discursul de recepţie în Academie. 

2 Franklin s'a publicat în Vestitorul bisericesc (Buzeu) 

8 În prefața acestei cărți Iancu Nicolae spune că a fost trimis la Bu- 
cuseşti de mitr. Veniamin. 

4 Manuscriptul academic, No, 1651, p 45, 

5 Curierul românesc, 1838, 21 Aprile. 

cel adevărat? Cum să arătăm iubirea de patrie? Cum s'o arate 
țăranii şi cetățenii? Cum s'o arate nobilii (boierii)?, însemnă a 
expune deductiv un raţionament lămuritor. Cartea are părţi fru- 
moase, ca de ex. p. 11, cu dovada că aşezământul social trebue 
să urmărească binele tuturor — o idee care la 1848 făcu parte 
esenţială din crezul politic al lui Eliade, deşi nu de-aici o luase, 
pentru sine, Eliade. Asupra acestei lucrări a lui I. Nicola trebuiă 
să stăruesc cevă mai mult, deoarece ea dovedeşte că în cuibul 
de unde plecă şi Nicola patriotismul eră şi o preocupare teore- 
tică, nu numai revoluţionară, din cauza nevoilor sociale, ori anti- 
grecească, din cauza aceloraşi nevoi, unite însă cu sentimentul 
naţional. 

Pe când se află în Bucureşti, lancu Nicola traduse şi pe 
Pavel și Virginia, datându-şi prefața din 12 lanuarie 18272, din 
mănăstirea Sf. Sava; deci tocmai din timpul în care Eliade eră, 
ca profesor, la apogeu. 

Relativ la elevii Moldoveni ai lui Eliade şi ai Sf.-tului 
Sava am de făcut o observare. Intre laşi şi Bucureşti s'a început, 
la 1838, un războiu limbistic-literar, care sta terminat cu triumful 
lui Eliade. La laşi gramatica lui Eliade ajunsese, de sigur, re- 
pede după publicarea sa, Insă felul lui de a vedeă l-au dus, de 
sigur, şi elevii săi. Intâii soli la laşi ai muntenismului literar 
trebue să fi fost Enache Halungu şi Andrei Moldoveanul, care 
încă înainte de 28 Martie 1829, daseră întâiul lor examen cu 
gimnaziştii Vasilieni, dar care abeă după 23 lanuarie 1828 fu- 
seseră aşezaţi ca profesori la acea gimnazie 2. 

Mă întreb acum, dacă — după înfăţişarea atâtor ştiri, care 
singure vorbesc, cu glas tare, despre elevii lui Eliade — mai este 
te nevoie, să arăt că activitatea lor a fost de-o însemnătate 
enormă? să mai spun că e: par nişte raze aruncate de un soare 
cald, în toate direcţiile ? 

Cred că orice vorbă mai mult este de prisos. 


1 Catalogul manuscriptelor românești, din Academie, de I. Bianu, |, 
p. 100. 

2 V. A, Ureche, Istoria şcoalelor, vol. |, d. 119—121. La Iancu Nicola 
se poate studiă greutatea cu care limba românească modernă se alcâtuiă 
în capetele literare de a doua mână. 

Citarea, încă din 1829, a Geografiei matematice a lui Gaspar, şi mai 
ales a istoricului Eutropiu, arată că şi Nicola se apropiă de erudiţia tradi- 
ționala a Sf.-tului Sava. 


www.dacoromanica.ro 


ELEVII LUI ELIADE 229 


Numai din punct de vedere ardelenesc mai am de făcut, 
o constatare, care în Cluj nu se poate da uitării. 

Imprejurul Sfântului Sava şi al romanizatorilor vechei 
'şcoale greceşti se desvoltase un spirit naţional serios; pilda 
unuia îndemnă'pe toţi, şi toţi pe fiecare. Ei se sprijineau acolo, 
în ţară; dar, când li se cerea, ei aruncau sprijinul lor şi dincoace 
de graniţă, la noi, cei părăsiți Ungariei. Dintr'un început chiar, 
de la 1829, când îi vezi sprijinind Biblioteca românească de la 
Buda, găsim printre abonaţii acestei reviste pe lanachi Halunga, 
profesor de lancaster !, I. Popp, Stanciu Căpăţineanu, Gr. Ple- 
şoianul alături cu I. Eliade şi colegii acestuia: C. Moroiu, S. 
„Marcovici, T. Paladi, Eufr. Poteca ori cu amicii lui: Scarlat 
Roset, Paris Momuleanu, C. Golescu, loan Văcărescu. Elevii, 
profesorii, literaţii, toţi ne întindeau câte'o mână de ajutor. După 
ce am avut alte reviste, mai bune decât Biblioteca lui Carca- 
lechi ei au fost iarăşi sprijinitori şi colaboratori. Spiritul acela 
naţional, sfios, dacă îl comparăm cu formele de mai târziu ale 
«dacoromânismului, — avusese o vatră comună, şcolară-literară, 
al cărei foc, după G. Lazăr, îl hrănise, din focul său mare, 
l. EliadeRădulescu ! 


+ Fascicula IV, p. 65, 

VASILE CARLOVA. 
(Lecţie ţinută în 16 Martie 1920). 
Tinerilor amici Dr. V Bărbat, G. Oprescu şi P. Grimm. 


Singurul izvor biografic serios, până azi, despre Vasile Câr-- 
jova, din Târgovişte, este tot vechia notiță scurtă a lui Eliade, scrisă 
de acesta la moartea poetului! ; 

„Vasile Cârlova, poet Român, ale cărui poezii în multe rân- 
duri S'au văzut în Curierul român, s'a născut la 1809 şi ajungând. 
în vârsta de 17 ani a început a-şi desvoltă talentul său poetic, prin 
mici dară pline de foc poezii. In vârsta de 18 ani a făcut poema, 
întitulată Păstorul întristat; la 19 ani Ruinele Târgoviștei, Răsu- 
netul unui fluier, Rugăciunea şi altele; la 21 ani Marșul Româ- 
nilor, Ero şi Leandru şi a început traducţia vestitei tragedii Zaira 
şi din care a lucrat numai un act; la etatea de 22 ani a intrat în 
rândurile oştirilor pământeşti, unde cu mare pagubă a patriei şi a 
literaturei româneşti a murit după o boală de 14 zile. Originea şi 
creşterea acestui tânăr a fost mai mult din Târgovişte“. 

Notiţa lui Eliade a fost reprodusă — deci a fost socotită 
autorizată — de Bucovina din Cernăuţi, 1849, p. 77. Revista Ro- 
mână din Bucureşti, 1861, vol. I, p. 361—367, asemeni a luat-o: 
ca temeiu bun al informaţiunii sale. 

Cu toate acestea, peste câţivă ani, în Albina Pindutui (1868 
p. 122), D. Bolintineanu arată ca an de naştere 1809, iar ca anal 
morţii — 1832, în loc de 1831. (1809 -- 23, anul vârstei, dau: 
1832). Mai greşit, ba chiar ruşinos de ignorant, a fost un nepotal 
lui Cârlova, care, tot în Albina Pindului, p. 347, publicând nişte 
versuri: Unchiului mieu Vasile Cârlova, adoase: „Mort la 1834 în 
vârstă de ani 22“, deci născut la 1812! Toate cifrele citate în urmă 
sânt greşeli de memorie, care trebue să lase locul necontestat no- 
titei lui Eliade. 

Vasile Cârlova a murit în anul 1831, în Octomvrie. In 11 
Octomvrie Curierul românesc a publicat o Elegie la V. Cârlova2, de- 

t In Curierul românesc, 1831, p 275. 


2 Pag. 275. Albina românească din laşi a repetat necrologul în 25. 
Oct. 1831, p. 180. 

Eliade. A murit în vârstă de 22 de ani, după ce intrase, aşadar 
foarte curând după ce intrase în armată. 1831—22 dă, ca an de 
naştere, 1809, ca la Eliade. 

Vasile Cârlova a murit la Craiova. Dedicaţia nepotului său, 
din Albina Pindului, confirmă această ştire : 


Un trist pelerinagiu neîncetat voiu face 

/n a Craiovei vale, sa raspândesc mereu 

Pe recea-ţi locuinţă fiori dulci şi plâns de pace, 
Prinosul pioşiei de la nepotul tau. 

Boala i-a fost scurtă, de 14 zile. Nicolae inc a prins, din 
tradiţie, o ştire care ar explică năpraznica iuţire a morţii. Vasile 
Cârlova eră „un tânăr ofiţer de călăreţi, cu ochii luminoşi, cu gura 
zâmbitoare“, şi cu buzunarele tixite de hârtii pe care scrisese ver- 
surile lui!. Un cavalerist cu astfel de ochi şi de zâmbete, tânăr de 
22 de ani, aveă tot dreptul să se ivească la un bal, ca podoabăa 
baluiui. Dar el jucă pasionat, se încălzi, iar în zori, pe răcoare, 
încălecă calul şi plecă la Craiova: O răceală de piept îl pândeă 
pe drum şi, la Craiova, îl trânti în groapă. Tradiţia cadrează per- 
fect cu caracterul viciu, îndrăsneţ al poetului imprudent. 

Cronologia poeziilor lui V. Cârlova, este, după Eliade aceasta: 

1826 (la 17 ani): poezii mici, pline de foc. 

1827 (la 18 ani): Păstorul întristat. 

1828 (la 19 ani): Ruinurile Tirgoviștei, Răsunetul unui fluier, 

Rugăciunea. 
1830 (la 21 ani): Marșul Românilor, Inserarea, Ero și 
Leandru, Zaira (Voltaire), 1 act. 

Cronologia aceasta — prea puţin şi fără motive, schimbată 
de Al. Odobescu, care aşează Marșul în 1831, ori de |. A. Vaillant3, 
care aşează Ruinurile la vârsta de 18 ani şi Marșul înainte de-a 
fi împlinit 20 ani, — trebue păstrată ca cea mai bine garantată de 
Eliade, care a introdus pe V. Cârlova în literatură şi de Bucovina, 
căreia notiţa lui Eliade i-a fost comunicată, fără îndoială, de emi- 
granţii politici de la 1848. 

Sfera geografică a educaţiei şi experienţei lui Cârlova nu pare 
a fi fost întinsă. Vorbind despre Gr. Alexandrescu, în momentul 
introducerii în literatură a acestui talent nou, Eliade scriă4: „Câr- 


1 Revista nouă, vol. VI, p. 162—363. 
2 Revista română, 1k6!, p. 363. 

3 La Roumanie. 

4 Curierul românesc, 1832, p. 47. 

lova pe dealurile şi prin ruinurile Târgoviştei şi-a petrecut a sa 
copilărie din care abiă treci la tinereţe şi cântând zise adio pentru 
totdeauna Românilor“. — Acolo a învățat obicinuitul curs al limbii 
şi literaturii greceşti; acolo, de la vreun profesor particular, de casă, 
limba franceză; acolo a fost prietinul lui I. Voinescu II — cel 
care l-a îndemnat să nu mai scrie versuri greceşti, ci ca Român, 
româneşti — şi al lui Gr. Alexandrescu, cred eu!. Bucureştii, unde, 
pe scurt timp, îl chemă intrarea în oaste, mau avut timp să-l bla- 
zeze pe acest flăcău, care venise la el cu dealurile şi câmpia Târ- 
goviştei, cu durerea trecutului şi cu nădejdea în bine. Înflorind 
repede, ca hrănit de-o miraculoasă forță a unui vulcan sufletesc, 
el căzu ca bărbat întreg în faţa morţii stupide. 

Păstorul întristat a fost scris înainte de publicarea gramaticei 
lui Eliade, şi înainte de traducerile acestuia din Lamartine. Aceasta 
este important! Departe de Eliade, dar în acelaşi timp cu el, un 
tânăr de 18 ani găseă o soluţie proprie problemei care pe Eliade 
îl muncise mult: găseă o limbă literară a sentimentelor şi imagi- 
nilor poetice; o găsea deodată, ca dintr'o izbucnire, vulcanic, nu 
lucrând, ca Eliade, încet, treptat, sistematic, prin mijlocul traduce- 
rilor din limbi streine. V. Cârlova creà şi limbă literară, nu numai 
conţinut poetic! Cu puţine scăderi, textul Păstorului par'că-i scris 
astăzi. 

Căderea melodioasă, lină, a cuvintelor, care se odihnesc scurt, 
dar regulat în faţa silabei a şasea a versurilor, îşi are izvorul în 
liniştea dornică, moale, pe care peisajul a trezit-o în sufletul poe- 
tului: Poezia a fost culeasă dintr'un val de simţire, ca o spumă 
albă ce ’n joc o prinzi cu pumnii de pe creasta unui lin val de mare; 
poezia este simțită. 

Simţirea eră, de astă dată, de origine literară. |. P. C. Florian 
cântase păstorii Franţei sale, înfăţisându-i ca oglinzi curate, — stră- 
lucind de curățenie, — unui mediu bolnav, moraliceşte şi uşor în- 
clinat să afecteze nevinovăția pe care îi eră greu s'o deprinză. Flo- 
rian a inundat şi ţările româneşti. Cu un deceniu înainte de Cârlova, 
Florian fusese tradus şi tipărit; traducerile continuau în timpul lui; chiar 
un tovarăş al lui, un prieten, traduceă din el fabule şi pe Eliezer: 
acesta eră chiar Grigorie Alexandrescu; şi după ei, din Florian s'a 
tradus înainte Evident, şi lumea noastră cea mai bună se îngreţo- 
şase de imoralitatea veacului XVIII, fanariotic, plin cu vârf de toate 


1 Despre versurile greceşti a vorbit D. Bolintineanu. 

păcatele pe care de mult Fanarul le vărsase în ţară, plin mai ales 
de destrăbălare sexuală, de lux şi de stoarceri cu care destrăbăla- 
rea şi luxul se plăteau din greu. Florian eră şi pentru Români un 
raiu al moralității în care, cel puţin cu gândui, cu fantazia, ei doreau 
să intre. Poeţii, închipuind mai vioiu fericirea, simțind mai tulburat 
prezentul jignitor, visau mai ales cu Florian. Aşă visă şi V, Cârlova. 

Visul său idilic i se ivi întrun colţ de ţară fermecat de „mul- 
tele versuri spuse cu jale“ ale păstorului, Din mitoiogia grecească — 
mijloc încă foarte iubit de concretizări convenţionale — intră în 
idilă numai Eho, Oreada cea pedepsită să vorbească după alții; ea 
zace în loc ascuns şi răspunde cu „suspinuri de greutate“. Poetul 
intră milos în scenă; întreabă pe păstor de durerile ce are, şi îl 
mângâe cu plăcerile naturei în care trăeşte; dar păstorul — nu- 
mindu-l frate — îi răspunde ca un moralist consumat: Slava, cinstea, 
bogăţia, puterea şi, vorbă gravă, chiar adevărul, nu-l atrag; însă 
amorul îl chinueşte; păstoriţa lui este departe; el trebue să plângă; 
el trebue să cânte „a tânguire“! 

Păstorul întristat ne mai interesează astăzi numai ca indicație 
a regiunei idilice-etice de la care a pornit tânărul poet şi de care 
el s'a depărtat repede: Un sâmbure de energie înnăscută îl ridică 
spre alte regiuni mai puţin prielnice mascelor păstoreşti ale cri- 
ticei sociale 1. 

De-aici înainte Vasile Cârlova merge, paralel, în două direcţii: 
Întruna are de călăuză pe Lamartine, în cealaltă pe Volney; şi 
numai în Marșul oştirii este deplin independent. Faptul că în poezia 
lui Cârlova se pot dovedi influenţele celor doi autori francezi este 
suficient să ne îndemne a-l închipui pe Cârlova, în anii aceştia: 
1828—1830, ca cetitor sârguincios al literaturii franceze, care toc- 
mai începuse a transformă gustul literar al României, ca tânăr care 
se pregăteă pentru rolul de poet fruntaş al ţării sale. 

În direcţia Lamartine cade Inserarea; în direcţia Volney cad 
Ruinurile Târgoviștei; mai puţin înfluenţate sânt Rugăciunea şi 
Marșul. 

Înserarea este a doua poezie, în care poetul nu cuprinde 
nici o notă streină de persoana sa, de ex, națională. Ca şi Lamartine 
din L'isolement: Souvent sur la montagne sau din Le soir: Assis sur 
ces rochers déserts, şi Cârlovă s'aşază: „Pă muchea cea mai înaltă“, 


i Păstorul s'a publicat în 8 Mai 1830, în Curierul românesc, p. 64. 
Anton Pann l-a popularizat prin spitalul amorutui, vol. 11, p. 104. 

Singurătăţii încă petrecere de ţiu. 


În vale se desfăşură peisajul: ici, là, când, când, la Cârlova 
la care peisajul 


Se "'ntunecă cu noaptea pe caru-i naintând. 


Lamartine zisese: 


Je suis dans le vague des airs 
Le char de la nuit qui s'avance, 

Prin idila românească trece iarăşi păstorul  Privighetoarea-i 
opreşte pasul; poetul îi zice, greceşte încă: filomela. Eho lucrează 
şi aici; şi zefirul, care greceşte însemnează întunecatul, apare şi 
la Cârlova tot întunecat: ca umbra de frumos, în versul rar: 


Şi pintre frunzi se plimbă ca umbra de frumos, 


La Lamartine avusesem numai un voyageur, un trecător, a- 
scultând clopotul unei biserici. 

Apar stelele, apare luna: 

Incet, încet şi luna, vremelnică stăpână, 
Se urcă pe orizon câmpiile albind 

Orizon; accentuat ca în. grecește: &pi3wv. 

Se face noapte adâncă. 

Poetul se adună în sine şi ne dă, la strofele 6—7 din L'iso- 
lement, o paralelă a cărei frumuseţe se întrece cu Lamartine. Mai 
sus am indicat straturile sufleteşti din care s'a alcătuit /nserarea : 
cel mai vechiu, cel grecesc; cel mai nou, cel lamarlinean; amân- 
două confundate însă în desvoltări originale, asupra cărora nu am 
mai stăruit. Bucata este o dulce contopire intimă din ele. Ea face 
impresia unei construcţii nesilite, fireşti, frumoase, în care deodată, 
la capăt, poetul resfiră adierea unui sentiment puternic, mlădiat în 
versurile a căror frumuseţe se poate întrece cu a lui Lamartine: 

Dar ăstui suflet jalnic, lipsit de mângâere, 
Odihna, mulţumire nu-i pociu găsi de loc; 


Oriunde veselia din inimă îmi piere; 
Şi de actea umblă fugar din loc în loc. 


Ce caută, nu ştie; dar simte că lipseşte 
Fiinţa care poate să-l facă fericit; 

Şi, neputând gâsi-o, în vreme ce-o doreşte, 
In negura mahnirii mai mult s'a rătăcit, 


Intocmai ca o luntre ce, slobodă pe mare, 
Nu poate, de furtune, a mai găsi pământ; 

Ce ware nici nădejde că, poate d'intâmplare. 
Cu vreme s'o arunce la margine vrun vânt! 

Rugăciunea lui Cârlova este şi idololatrie, în sensul lui Scho- 
penhauer, care eră de părere că, pentru a-şi procură uşurarea prin 
rugăciune, omul, intelectul omului, a creat un Dumnezeu; dar şi 
în sensul lui Isus sau Augustin, pentru care liniştea în Domnul este 
salvarea de neliniştirea inimii: Cu cât inima este mai bântuită de 
nevoile lumeşti, cu atât mai mare-i dorul vindecării de suferinţa 
neliniştei, cu atât mai pasionată este, în suflete simţitoare, expre- 
siunea rugăciunei. La Cârlova se mai adaoge, însă, şi firea sa ac- 
tivă, vie, care-i dă energia procesului ce-l face lui Dumnezeu; se 
adaoge idealul naţional — sau: idealul egoismului naţional — 
pentru care poetul se zbate, cere, reclamă, vrea să stoarcă binele 
cu orice preţ. Rugăciunea nu este a unui umilit, ci a unui energic. 
răzvrătit de nedreptatea cursului lumii: 

Nu cer prisoase sau nălucire ; 


Voesc dreptate; cer mântuire 
Patriei. mele, jalnic pământ, 


Cu dreptul este, naltă fiinţă, 
A fi în asta grea nepulința, 
Acum S'ajungă uşă de prost — ? 


Cu ce dreptate pradă să fie, 
Să tot încerce sfânta urgie, 
Când in potrivă-ţi ea ma urmat? 

Acesta-i un credincios care întoarce rolurile: el judecă pe 
idolul sau, când se întreabă: Dar cum a putut greşi națiunea, când 
contra voinţei Tale nimic nu se poate întâmplà2? Tu ai uitat drep- 
tul ei; deci adu-ţi aminte de ea; întinde mâna şi a ridică iarăşi 
şi o înalţă! Atunci — par'că poetul ar face o tocmeală — ea, nația, 
„în veci închine-şi recunoştinţa“ ţie, urmând voinţa ta. Dar altfel? 
Obscur strofele finale indică cotitura vremurilor, care însemnează 
poate, că şi Domnul s'a întors iarăşi spre națiunea- română: 


Dar ce să fie acea lumină 
Ce sus se vede de focuri plină, 
Şi dimpreuna un zgomot lin? 
Dacă nu uităm că poezia a fost scrisă în 1828 şi că, în acel 
an, singurul zgomot şi foc îl aduceă, cu nădejdi bune, noul războiu 
ruso-turc, nu putem şovăi să înterpretăm strofele finale ca o aluzie 


1 Inserarea, în Curierul românesc, din 29 Iunie 1830 şi 9 Oct. 1839, 
2 Strofa 14 şi 15. 

reținută, foarte reţinută, la războiu. Poetul simţea că realităţile po- 
litice sânt cu atât mai poetice, cu cât rămân mai mult acoperite 
de generalitatea cuvântului ales să le indice ; de aceea aluzia este 
reţinută. 

Rugăcianea căreia plasticitatea de amănunte, totdeauna pre- 
zentă la Cârlova, i-a dat câtevă figuri fericite, este, totuşi, poezia 
cea mai puţin lirică a poetului 1. 

La sfârşitul Rugăciunei sclipise q nădejde. Nădejdea nu eră 
trainică. Țara suferea. Poetul, al cărui patriotism creşteă ca o fur- 
tună, a cărui privire căută înzadar vreo scăpare, s'aruncă cu tot 
dorul său, cu toată setea de bine, de mântuire, de glorie, între zi- 
durile Târgoviştei: Ruinurile Târgoviștii deveniră poezia lui cea 
mai susţinută de o singură revărsare bogată de sentiment, care 
răsuilă lung. Am arătat aiurea raportul cu Volney2. Aici vreau să 
scot la iveală numai bogăţia şi energia poeziei. 

Ca niciodată până acum, Cârlova îşi concentrează bogăţia de 
nuanțe în forme scurte, energice, care scutură, ca nişte lovituri: 
Atributul cel mai adecvat se lipeşte de substantivul cel mai pro- 
priu şi amândouă se tipăresc adânc în suflet. Din toate părțile 
curg: reflexiuni filosofice, chipuri poetice, sentimente, vin năvală 
spre ruinele pe care le luminează când întrun fel când în alt fel, 
producând un variat joc de momente bine alese. Pe rând, iată-le: 

Un regret dureros începe3:. 

O ziduri întristate! O monoment slăvit! 

În ce mărime 'naltă şi voi aţi strălucit, 

Pa când un soare dulce şi mult mai fericit 
Îşi răvarsă lumina p'acest pamânt robit! 

Atât numai despre trecutul luminos! La ce mai mult? Saturn, 
zeul vremii, începe însă cu dărâmarea: 

Dar în sfârşit Saturnu, cum i s'a dat de sus, 
In negura uitării îndată va supus! 
Ce jale vă coprinde! Cum totul v'a perit! 
Subt osândirea soartei de tot ați înnegrit! 
Din slava strămoşasca nimic nu va rămas; 
Oriunde, nu se vede nici urma unui pas. 
ȘI 'n vreme ce odată oricare muritor 

riveă la voi cu râvnă, cu ochiu aţintător, 


Acum, de spaimă multă, se trage înapoi 
ndată ce privirea îi cade drept pe voi. 


1 Rugăciunea s'a publicat în Curierul românesc din 4 Sept. 1839. 

2 In lecţia despre O noapte pe ruinele Târgoviştei de Eliade 

3 Rog pe cetitor să cetească încet, fixând clar, până în fund, cuprin- 
sul fiecârui cuvânt, 

Versurile nălucesc un colos negru, întăciunit de vremuri; şi 
în jur pământ necălcat de picior de om; o groază: Regretul lin a 
făcut loc durerii, 

Groaza o scade o sclipire de plăcere filosofică; este al trei- 
lea capitol al rapsodiei: 


Dar însă, ziduri triste, aveţi un ce plăcut, 
Când ochiul vă priveşte în liniştit minut: 
De milă il pătrundeți, de gânduri îl uimiţi, 
Voi, încă în fiinţa, drept pildă ne slujiţi 
Cum cele mai slavite şi cu temeiu de fier 
A omenirii fapte din faţa lumii pier; 

Cum toate se rapune, ca urma, îndarăt, 
Pe aripile vremii de nu se mai arât; 
Cum omul, cât sa fie în toate săvârşit, 
Pe negândite cade sau piere în sfârşit, 


Filosofie nu-i, însă, singura legătură caldă dintre poet şi ruine; 
sila de palatele inutile ale prezentului îi duce inima mulțămită spre 
ruinele care-l alină: 


Eu unul, în credința, mai mult mă mulţumesc 
A voastră darâmare pe gânduri sa privesc, 
Decât zidire "naltă, decât palat frumos, 

Cu stralucire multa, dar fară un folos, 
$'ntocmai cum pastorul ce umblă pe câmpii 
La adăpost alearga când vede vijălii, 

Aşă şi eu acuma, în viscoi de dureri, 

La voi spre uşurinţa cu triste viu pareri, 


Printre dureri şi întristări se iveşte nădejdea; spusă scurt: 


Nici muzelor cântare, nici mila voiu din cer; 
O patrie a plânge cu multă jale cer, 

La voi, la voi nadejde eu am de ajutor; 

Voi sânteţi de cuvinte şi de idei izvor, 


Scurt; căci realităţile neliniştitoare se apropie iarăşi. Ele nu 
lasă pe poet să închidă ochii, ele prefac nopţile în meditaţiuni du- 
reroase, foarte pesimiste: 


Când zgomotul de ziuă înceală preste tot, 
Când noaptea atmosfera întuneca de tot, 
Când omul de necazuri, de trude ostenit 

In liniştirea nopţii se află adormit, 

Eu nici atunci de gânduri odihnă neavând, 
La voi făra sfială viu singur lacramând 

Şi de vederea voastră cea trista însuflat 

A noastra neagră soartă descoper nencetat, 
Mă văz lânga mormântul al slavei stramoşeşti 
Şi simţ o tânguire de lucruri omeneşti ; 

Şi mi se pare încă Cauz un jalnic glas 
Zicând aceste vorbe: „Ce, vai! a mai rămas 
Când cea mai tare slavă ca umbra a trecut, 

Când duhul cel mai slobod cu dânsa a căzut“ !.. 
Acest trist glas, ruinuri, pe mine m'a pătruns 

Şi a huli viaţa în stare mau adus.. 

Deci primiţi. ruinuri, cât voiu vedeă pământ, 

Sa viu spre mângâere, să plâng p'acest mormânt, 
Unde tiranul încă un pas ma cutezat, 

Căci la vederea voastra se simte spaimântat. 


Am citat toată poezia. Din ea lipsesc numai versurile şterse 
de cenzură, indicate cu puncte. Acestea descopereau, de sigur, ac- 
tualităţi vinovate, cauze moderne ale negrului pesimism, de care 
abiă ici şi colo se dezbracă, pe câte puţin timp, poetul!. 


De-odată Marșul oştirii schimbă toată atmosfera. O auroră 
politica surâdeă ţării. Toată ţara se umpluse de credință, de nădejde. 
Tânăra armată naţională deslănţuise multe suflete din vechea sclăvie 
a orgiei sau a spleen-ului: Cine deprinde arma, creşte mai întâiu 
în faţa conştiinţei sale. Cârlova vedeă însă complet: El vedea şi 
Europa privindu-ne, aşteptând: 

Deci la arme daţi năvală, 


Şi la rând eşiți cu fală, 
Corbul, iata, s'a 'nălţat! 


Deci cu dânsul înainte —! 


Pe câmpia românească, o tăcere, până când? 
Până când, de arme plină, sa nu sune când şi când? 
i p'a căria lungime 
â nu iasă cu iuţime 
Cetile mereu ia rând? 


Această nouă roire de mulţimi româneşti însemnă reînvierea 
ostăşimei vechi, ţărăneşti. Roirea lor o privesc strămoşii deşteptaţi 
din mormânturi : 


Ş'umbrile în veci tăcute 
Stau cât colo nevăzute, 
Privind corbul înalţar. 


În sfârşit poetul s'a încălzit de-o fericire, singura de care a 
avut parte şi noroc pe acest pământ: 


1 Ruinele — s'au publicat în 20 Martie 1830. Albina românească din 
1830 le-a reprodus îndată (p. 116). S'au popularizat prin şcoale, chiar tra- 
duse, în Dialoguri francezo-românești pentru iinerime din 1846, laşi (T. Co- 
drescu ?). Lui D. Bolintineanu nu-i plăcu forma; rimele masculine erau prea 
multe; nu-i plăceà nici rima în it, repeţită de 4 ori (fericit, robit, perit, 
înnegrit); dar fondul îi erà şi lui strălucitor (Albina Piudului, 1, p. 122). 
“Compară însă şi apostrofa lui N. Bălcescu în /storia Românilor sub Mihaiu- 
Vodă Viteazul? 

Ce privire dulce mie! Steagul fâlfâe în vânt, 
Armele lucesc veri unde,_slava iese din mormânt, 
Tinerimea îndrăzneața 
Mândra, falnică, măreaţă 
Uşor calcă pre pământ. 

Uşor-ul acesta este cea mai simplă şi cea mai simbolică 
expresiune a sprinteniei cu care nu numai oastea, ci toată lumea 
românească începi a se avântă spre viitori, 

Traducerea micei epopei greceşti Ero și Leandru, din Mu- 
săos — poezie plină de simţire şi spirit — de pe la începutul 
sec. VI şi a Zairei lui Voltaire caracterizau momentul în care V. 
Cârlova treceă la lucrări întinse, retezate crud de moartea sa. 

Pe Cârlova nu-l vor uită niciodată Românii: La mormântul 
geniului tânăr, în vecii vecilor, nu se usucă lacrimile 2. 


P. S. Popularitatea lui Cârlova i-a susținut-o, în pături largi, 
colecţia Dorul, ediţia IV, p. 65; ed. VII, p. 146; iar prin şcoale 
toate manualele, începând cu Lepturariu lui Ar. Pumnul (vol. II) 
şi sfârşind cu toate cele moderne. ; 

O gazetă nemțească l-a tradus în Bucureşti: Bukurester 
Deutsche Zeitung din anul 1845, p. 26. 

Un caieţel cu patru poezii de el însemnează Creșterea colec- 
ţiilor Academiei (II, 91): Caeţeleie acestea erau obicinuitele căpii 
care circulau. 

Din scrierile ce i sau dedicat, afară de cele citate, se mai 
pot ceti: Pantazi Ghica, O lacrimă a poetului Cârlova (1858); 
D. Bolintineanu, despre Cârlova, în Albina Pindului (1868) p. 
122—123; G. Bogdan-Duică, în Sămănătorul din 25 Sept. şi 2 
Oct. 1905; şi în Biblioteca scriitorilor români, a „Minervei'', vo- 
tomul: N. Nicoleanu, C. Stamati, V. Cârlova (1906), p. 133—134. 


1 Marşul s'a publicat în Curierul românesc din 11 Oct. 1839. Ca formă, 
Marşul l-a satisfăcut pe D. Bolintineanu mai mult (Albina Pindului p. 123). 
La prilejuri a mai fost retipărit, de ex. în 1877 în Resboiul (13 Sept.); în 
Timpul (No. 209), unde se afirmă că este publicat exact de un contimporan 
-al poetului; şi în România liberă din 4 Sept., dintr'un manuscript comuni- 
cat de Dimitrie Jarcu. i 

_ 2 La moartea lui Cârlova de I, Eliade Rădulescul este o poezie scrisă 
-cu împrumuturi din Lamartine, Vezi şi Cununa lui Cârlova de lancu Và- 
-Cărescu 

(Lecţie ținută în 20 Martie 1920). 
Colegului Dr. N, Drăganu 


Ştirile despre întâii Faca întâlniți în documentele Munteniei 
nu sânt măgulitoare pentru purtătorii acestui nume, azi, totuşi, 
simpatic: Oameni de casă, slugi, la un Suţu-Vodă, deci slugi 
greceşti ai unui Fanariot îi numesc, la 1810, boierii — cei mari, 
într'o epocă în care boierimea mică, spre supărarea celei mari, 
râvneă la posturi înalte !. 

Slugă la Mihaiu Suţu-Vodă 2 a fost acel Faca de-a cărui 
îndrăzneală se tem boierii care-l denunţă lui Beaupoil St. Aulaire 
şi despre care St. Aulaire scrie lui Cuşnicof, guvernorului rusesc 
al ţării ocupate de armatele ţarului. 

La 1793 întâlnim un loan Faca “ispravnic, care îngădue 
slugilor sale, la târgul Slatinei, o sumă de abuzuri care sânt 
curate escrocherii. Acelaşi Faca are datorii către un Rus — 
este vorba de 500 taleri — pe care nu se grăbeşte să le plă- 
tească; dar, altfel, el făceă opoziţie şi eră francofil, la 1798 3. 

Acesta trebue să fie acel loan Faca pe care, la 1804, 
domnul ţării C. A. Ipsilante îl surghiuneşte la Sinaia, deşi, din 
cauza lăcomiei, ispravnicul falsificator, hoţ, dar francofil, cum 
nu eră Vodă, ar fi meritat să-i taie capul; având femeie şi copii, 
Vodă îi dărueşte zilele şi îl trimite numai în fiare, la Sinaia4. 

Se pare că pedepsitul de mai sus este clucerul care la 
1811, Sept. 3, eră mort5. Vel clucer fusese el de pe la 181086. 

Originele familiei fac, deci, impresie rea. 

Însă omul, familia se potriveşte ţării, în proporţia în care, 
petrecând în ea, se naţionalizează; şi în curând întâlnim un Faca, 


1 Memoriile Academiei, vol. XXXII, p. 217—288, în art. Arhivele 
Chişinăului. 

2 Domn, cu 2 întreruperi, între 1783 1802. 

3 V, A, Ureche, Istoria Românilor, Seria 1800—1833 (1893), p. 402 şi 243, 

4 V, A. Ureche, Istoria Românilor, t. XI, d. 482—483. 

5 Loc. cit, p, 715. 

6 Memoriile Academiei, t. XXXII, p. 284. 

despre care aflăm numai ştiri bune. Acesta este Manolache sau 
Emanuil, care, pe la 1836, eră ocârmuitor în Câmpulung, unde 
institutor eră D. Jianu, un om distins, unde ocârmuitorul dase 
zor să-i clădească acestuia şi oraşului o şcoală bună, deschisă 
la 8 Sept. 1836 cu Cântarea Dimineţii de Eliade 1. De la Muscel, 
Emanuil, care aveă rang de serdar, a fost trecut, în aceeaşi 
slujbă, la Ilfov, la Bucureşti 2, în locul D-lui al doilea postelnie 
C. Faca. In 1848 Manolache Faca a fost prefect la Râmnicul-Sărat. 

Un alt Faca, (Constantin, acesta clucer, mort în 1831 
avuse două moşii: Făureii şi Cociovenii din Ilfov 3. Acesta a” 
fost tatăl poetului, 

Pe la 1830—1840 Facaeştii sânt deci bine instalaţi în slujbe 
şi moşii; iar către Ruşi nu mai au datorii în taleri, ca „sluga“ 
lui Suţu, ci, precum vom vedea, numai de cele morale sau — 
tot imorale? Ei ajung şi în parlamentul ţării, în Adunarea 
obştească, devin legislatori. In 1841 — în această Adunare şade 
şi Emanuil (din partea Buzeului), şi Constantin, poetul (din 
partea lifovului). Aşă iute se urcă, pe atunci — în vieaţa de 
stat, neamul grecesc în ţara românească! Facaeştii se urcară şi 
mai sus. Fratele Domnului ţării, Mihail Ghica, eră cumnatul 
poetului, a cărui soră, frumoasă şi deşteaptă, eră, deci, cumnata 
principelui Alexandru. 

Mihail Ghica eră — de la 1831 — vornic de ţara de sus, 
întâiul vornic 4, M. Ghica eră un om cu multe cunoştinţe, zice 
I. Samurcaş 5, Se pare că încă de pe la 1818 el prelucrase un 
dicţionar geografic francez de Vosgien (?), în greceşte 6. Ma- 
nuscriptele lui de dicţionare greco-române le cunoşteă şi Eliade 7. 
Arheolog diletant, dar pasionat eră; Curierul lui Eliade ţineă 
socoteală de excursiile lui arheologice 8. Doi ani mai înainte, 
în 1835, el întocmise chiar muzeul de antichităţi din capitală, 
recrutând ca conservator al muzeului pe pictorul Wallenstein °, 
Drept este, însă, că atunci când a fost vorba ca şi tezaurul de 


1 Raportul lui C. N. Rucăreanu în Muzeu național din 23 Sept , acelaşi an. 
2 Almanahul Statului, 1837 şi 1838 (p. 97) 

8 Curierul românesc, 1831, p. 289 

4 Curierul românesc, p, 4 

5 In prefața la Biblioteca romanţo-istorică, 1839. 

6 Dr. C. iken, Leukothea, II, p. 189 

7 Curier de ambe sexe, vol. IV, p. 61. 

5 Anul 1837, p. 181 şi urm. 

9 Almanahul Statului, 1838. p. 252. 

la Pietroasa să intre în muzeu — cu greu i l-a dat preacinstitului 
Petrache Poenaru 1. Mihail Ghica concepuse chiar şi ideea unei 
universităţi româneşti, cum ne spune, de sigur C. Boliac, în 
ziarul său 2, Toate interesele acestea intelectuale îl fac simpatic 
pe marele vornic, prezident al sfatului administrativ, cavaler 
etc., căruia nu trebue să-i uităm nici meritele câştigate prin 
sprijinirea tuturor şcoalelor. Totuşi, M. Ghica eră o mediocritate, 
mai ales morală. 

Insă palatul lui eră un loc potrivit de studiu pentru C. Faca, 
poetul. 

Cu ajutorul acestui cumnat, C. Faca trecù uşor la palat, 
unde Alexandru D. Ghica se instalase din 1834. 

Streinii spun că curtea lui Al. D. Ghica eră abjectă 3. 
Consulul francez regretă că, din nefericire, Domnul are o familie 
numeroasă, în care scandalul şi licenţa sânt zilnice şi care-i 
atrage, prin aceasta, o mare desconsiderare 4. La acest scandal 
luă parte şi frumoasa Catinca, sora poetului, soția lui Mihail 
Ghica, care eră, altfel, o femeie învățată 5, o femeie care ştiu 
să-şi câstige chiar o influență efectivă asupra politicei externe 
a Domnului, cum ne spune chiar fiica ei, Dora d'Istria 6. 

Domnul eră, drept vorbind, şi creaţiunea ei, dacă nu chiar 
numai a ei. Consulul francez din Bucureşti cunoşteă şi semnală 
guvernului său aventura amoroasă a yen. Kisselefi cu Catinca 
M. Ghica 7. lar publicistul francez al partidului naţional, Félix 
Colson, spuneă acelaşi lucru, în cartea sa de la 1839, despre 
ţările româneşti 8. După Colson, Kisseleff ar fi cedat chiar 
foarte uşor spiritualei greco-românce 9! 


1 Al. |. Odobescu, P. Poenaru, p. 17 

2 Trompetta Carpaţilor, 1869, No. 786, p. 3142. 

8 M. de L *** Coup doeil sur Pétat actuel de la Valachie., Paris, 1835. 

4 Vezi şi Anul 1648 în principatele române, vol. |, p. 3, despre soția 
lui Mihail Ghica. 

5 Revista nouă, ll, p. 161. 

6 In Gli Albanesi in Rumenia, 1873, p. 441. 

1 1835; generalul este: ’âme de toute cette combinaison en Valachie, 
d cause d'une intrigue amoureuse avec la belle soeur du Prince. 

s De létat etc, p. 52 56. 

„9 In schimb, Smaranda Ghica, soţia altui frate, a lui Alecu Ghica, 
eră o întrupare a idealului femenin vechiu-român. Necrologul lui I. Brezoianu, 
în Curierul românesc, 1842, p. 45. Alecu erà şeful departamentului financiar, 

„A treia femeie faimoasă a familiei eră Maria Văcărescu, soția spăta- 
rului Const Ghica, care, despărţindu-se, deveni Doamnă, maritându-se, 
după un mare scandal, cu prințul domnitor G, Bibescu, 

Pe la 1836—1838 familia aceasta erà judecată aspru de 
opinia publică a celor buni. Trei fraţi: Banul mare Mihaiu, vor- 
nic din lăuntru, Spătarul mare Constantin, şeful oştirilor şi Postel- 
nicul mare Alecu, şeful finanţelor, ocrotiți de fratele lor, Domnul, 
făceau (1838) administraţie rea şi demoralizătoare. Scrisoarea de la 
1 lanuarie 1839 a lui Şt. C. Golescu către A. D. Ghica, Domnul, 
este glasul judecății citate!: Guvernul pierduse orice ascendent 
asupra spiritului public; guvernul însuşi nu respectă demnitatea 
omenească, nici măcar în armată, unde de ex. sa văzut un 
ofiţer aprinzând felinarele la poarta marelui Spătar; acum, în 
oaste. tinerii nu mai intrau pentru patriotism, ci pentru leafă. 
Şt. Golescu atacă direct pe fraţii Domnului. Şi-i spuneă, de ex., 
că M. Ghica a greşit rău luând înapoi o femeie, pe soţia sa, 
care greşise cu alţii. 

Curtea eră, de sigur, deplin compromisă, orientală. 

lată care eră atmosfera, în care relaţiunile familiare, înru- 
dirile, îl chemau pe poetul Faca, să respire; iată care eră țara 
pe care o generaţie tânără, din care şi Faca făceă parte, se pre- 
găteă s'o ridice. 

Acum se va înţelege deplin de unde au ieşit versurile lui 
Faca despre Ministrul, care, foarte vesel, îl întâlni deunăzi şi-i 
spuse că censura se va ridică: 

Numai toți ai Stăpânirii să nu fie supăraţi, 
Precum şi judecătorii şi ceilalţi amploaiaţi; 
Divanuțui iar de obște; dejurstfaşii iarăşi toţi: 

De nimeni din cei din Slujba niciodată să nu poţi 
Să scrii cevă de dânşii... 

Poți să scrii de calicime, ca de proştii răposaţi, 
De femei fără protecții şi de toţi cei scăpătaţi... 

Acum se va înţelege Blestemul lumii, o naivă, dură expresie 
a scârbei de lume, care se sfârşeşte cu dorinţa: 


În loc de-oameni, vie draci, 
Să rasufle ăst pământ! 


Pe Ecaterina Faca-Ghica a cântat-o Eliade, care, preamărind pe 
Dora d'Istria, nu poate găsi (1846) laudă mai mare decât: 
E ca mă-sa de frumoasa, 
S'o vezi, soro, n'o mai uiţi. 
Afară de Dora d'Istria, mai avem. ca derivare literară din acest 
neam, pe Adina Olănescu, 
1 A publicat-e C. D. Aricescu, în Corespondenţa capilor, revoluţiei, 
broşura ll, p. 9 şi D. A. Sturza, în Anul 1848 etc., p. 1. 


16* 

Ce scârbă morală trebue să fi simţit el, pentruca să crează; 
că pământul ar fi mai uşurat, dacă în locul oamenilor, l-ar îm— 
populă dracii ! 

Se pare că sufletul lui Faca a suferit mult, în familie şi în 
țară. Pentrucă tot ce ştim despre el ni-l arată om simţitor, om 
drept, om iubitor de înaintări naţionale, care întârziau, om desti- 
nat suferinţei. Dar el nu eră o fire combativă. Pe cei mari, pe 
dracii vieţii publice, i-a combătut în Adunare, însă — delicat, 
nu la locul întâiu, nu cu cel mai tare glas. Pe cei mici într'o 
satiră blândă, zimbitoare; şi într'o comedie tot atât de zim- 
bitoare. 

Despre aceste voiu spune încă un cuvânt, întemeiat însă. 
pe cunoştinţa vieţii lui C. Faca, despre care nici o biografie nu 
s'a scris, despre care avem însă ştiri suficiente, 

Biografia : 

Dacă în 6 sau(?) 7 Martie 1845, când a murit, C. Faca 
a fost de 45 de ani, el s'a născut la anul 1800!. 

Dacă Eliade îl laudă pe Faca şi pe Balâcescu ca elevi ai 
şcoalelor vechi, ei sânt un rod bun al lor, rod bun de opus li-- 
teraturii proaste care acum, pe la 1860, se gazetăreâ2. Bănuesc 
că C. Faca va fi trecut şi pe la Sf. Sava, unde a putut vedeă, 
ca tânăr de 18 ani, pe G. Lazăr, pe Eliade. 

Pe la 1834 el eră membru al Societăţii Filarmonice, deci 
membru câştigat luptei pentru refacerea politică şi culturală a 
patriei sale 3. Tendinţele Societăţii Filarmonice l-au îndemnat să 
scrie şi comedia sa, care s'a şi reprezentat în Bucureşti (poate 
întâia oară) în Noemvrie 18354. 

În 1838, întrun an de luptă politică serioasă, el reprezintă, 
în Adunare, lifovul. 

În Adunare, ca membru în comisia „finanţială“, cum i se 
ziceă atunci, C. Faca este om de inimă: Se aflase că sânt copii 
săraci cari nu-şi pot cumpără cărţi de şcoală, „faptă vătămătoare: 
luminării obștești“, zice şi el, zic şi soţii lui din comisie: loan 
Fâlcoianu, Manuil Băleanu, C. Filipescu, I. Câmpineanu, lancu 
Roset; ei propun, deci, ca mai bine să se facă economii la can- 
celarii, decât să lase pe copii fără cărți 5. 

1 Curierul românesc, din 9 Martie 1845, p. 77, 31, 

2 Prefaţa la Balăceşcu, p. 82, 

3 Eliade, Eguilibru, p. 80. 


4 Gazeta teatrului naţional, 1835, p, 20, 
5 Analele parlamentare, anul VIII, p, 252—254, 

În lupta pe care Adunarea de la 1838 o duceă contra Dom- 
nului, contra rudei sale, C. Faca eră în opoziţie, alături cu aceiaşi 
şefi, numiții de mai sus. Consulul francez îl cità şi pe C. Faca 
printre spiritele conducătoare ale opoziţiunii t. 

Lupta contra lui Al. Ghica a avut ca urmare destituirea 
Domnului. Destituirea a urmat după o „doleanţă“ a Adunării, 
pe care o scrisese G. Bibescu. Doleanţa aceea, din 14 Fevruarie 
1842, este iscălită şi de Faca. 

În 1843, anul alegerei lui G. Bibescu ca Domn, Faca este 
tot membru al Adunării. 

În timpul din urmă al vieţii C. Faca a fost procuror la 
secţia I a înaltului Divan2. 

La îngroparea lui C. Faca s'au ţinut două cuvântări: au 
vorbit C. Boliac, C. A. Rosetti; alta o preparase Eufrosin Poteca, 
dar n'a rostit-o3. Cuvântările îl descriu ca om plăcut, amabil, ca 
reprezentant vrednic, ca slujbaş bun, exact, activ, ca bun scriitor. 

Pe patul de moarte, trist, el îşi asemână vieaţa sa cu a ta- 
tălui său: „Potrivită mi-a fost soartea cu a tatălui mieu; şi el a 
murit primăvara, în vârstă de 45 de ani, clucer mare şi în toate 
împreiurările ca şi mine“. 

ÎI răpusese o pteripneumonie. 

Prietenii plângeau acum pe „acel Faca, ce le fáceà bucu- 
riile lor, când eră în mijlocul lor, care ştiă atât de bine a câştigă 
inimile lor, a-i încântă cu naivităţile sale“ (Boliac). 

Mica-i operă, care-i va asigură pomenirea în orice istorie 
literară românească, este comedia Franțuzifele. 

Argumentul că Franţuzitele n'au putut să fie scrise la 1833, 
deoarece franțuzismul nu pătrunsese încă atât de adânc, încât 
să producă tipuri ca cele două domnişoare, cade în faţa ştirei 
pozitive că piesa s'a reprezentat la 1835. Totuşi adaog câtevă 
consideraţii despre acest argument al d-lui N. lorga. 

In provincie, limba franceză înaintase mai încet. In Craiova 
de ex, până la 1820, limba franceză nu se propusese în şcoale. 
In acel an cavalerul Scarlat Roset, elevul lui G. Lazăr, a introdus-o 
în şcoala de la mănăstirea Obedeanului. Profesorul a fost 


Laplace Însă în capitală procesul eră bine înaintat. La 1822 
: Hurmuzachi, Documente, vol. XVII, p. 700, 
2 Almanahul Statului pe 1844, p. 82. 


3 Curierul românesc, 9 Martie 1845. Nr. 21; şi 12 Martie. 
4 Curierul românesc, din acel an 

Lejeune făceă experienţa că, în capitală, toţi boierii înțelegeau 
şi vorbeau franţuzeşte; oricât de puţină educaţie ar fi avut, ei 
puteau să întreţină o conversaţie. Peste douăzeci de ani, diplo- 
matul Edouard Thouvenel! eră mulțumit că.limba franceză de- 
venise chiar bază a învăţământului şi că ideile franţuzeşti 
înaintează în ţară ; nos idées se font jour avec notre langue. 
Intre 1820 şi 1840 se molipsiseră şi clasele inferioare. Eliade- 
însuşi este martor că, în aceste clase, pe la 1833, fenomenul 
franţuzirei eră „în miniafurâ“ şi „foarte rar“; şi că pe-aiunci 
„numai chiraţitele vorbeau acest jargon româno-trancez“*2. 
„Chiraţite“ sânt preţioase ridicule, explică Eliade în prefața 
la Faca. Preţioasele le-a numit, la 1833, şi Faca, imitând pe- 
Moliere. Intr'un manuscript al Academiei piesa se numea însă şi 
Comodia vremii 3. Preţioasele erau ale vremii. 
Rămâne deci, şi din acest punct de vedere, necontestată 
data 1833, care se poate întări şi altfel. In scena a 2-a a 
actului ĮI se vorbeşte despre Diupor: la vezi, mamă, nişte pasuri 
care ma învățat Diupor. Diupor eră, ia 1833/34, maiestru de 
danţ al Şcoalei filarmonice, pe care Eliade îl lăudă, în cuno- 
scutul său discurs din 29 August 1834, la întâiul examen al şcoalei 4.. 
Cuprinsul piesei: Coconul lenache, boier de mahala, sătul 
de coconaşi militari, franţozoaică, ceaiuri, bon-ton şi pălării, dă 
poruncă ca nimeni să nu-i mai turbure casa. Dar Elenca şi 
Luxandra, franţuzitele, nu ascultă. Ci se sfătuesc aşâ5. 


Elenca 


Ascultă, ma şer Luxandră. aş vrea să mă plimb pă Pod, 
Ş'apoi să stau cu caleaşca la Madam marşand de mod. 
Voiu să-mi fac o pâlărie cu blonduri şi an velun, 

Căci îmi vine a merveliu cu boaoa de samur. 


Luxandra 


In jurnalu după urmă e ceva deosebit: 
D'abor o demoazelă, când se află an vizit, 
Este de bonton la modă să aibă capot deschis, 


1 La Hongrie et la Valachie, Paris, 1840, p. 224. — 'Thouvenel a cu-- 
cunoscut şi pe C, Faca, p. 345—349, 

2 Prefață la Poezii inedite, p. 279. 

8 M-ptul 2505. 

„4 D, C. Oilânescu, Teatrul la Români, Il, 1898, p. 35. — Cunoscând 
târziu (1923) ediția d-lui V. Vârcol, văd din ea că însuşi Faca i-a scris data’: 
Aprilie, 1833. Profit de prilej să recomand textul publicat de d. Vârcol, 

5 După ediţia Vârcol. 

In mână cu portofeliu şi cu baiader închis. 
lar când mergem la plimbare, voale verzi ne trebuesc, 
Ba de soa şi botine ca ’n jurnalu franțozesc. 


Elenca 


Ah! ma şer, să-mi vezi mantela, mai sublim, mai lucru fen, 
O dublura "'nfricoşată şi faţa amur san fen. 


Luxandra 


Şi-a mea nu este urită, am ales o samoa. 


Mariuţa 


S'o mai slăbiţi, ar fi bine, din dublură şi reţea, 
Că boieru nu glumeşte. 


Luxandra 


Ce visează ? Kel ide? 
Ma şer, unde mi-e lorneta că nu-ş cine trece a piè, 


Elena 


Este monsiu Dumitrache şi încă c'un ofiţer, 
Prea galant, cu epoieturi, zău că nu e uriţel. 


Mar.uţa (singură) 


Lucru vrednic de mirare, par'că ar fi un făcut, 

li vezi cun să face ziua, te-apucă în așternut; 

Par'că ar dormi pe poduri, cum deschizi, de ei să dai. 

Are dreptate boieru, ăştea sânt nişte crai. 

lar ele duşmance casei! nau minte nici do pară, 

S'or mai mărită şi ele, când mama so deşteptă! 

Dumitrache, ofiţerul Panaiotache şi căpitanul Simion vin 

spre ele, fac o vizită şi sânt invitaţi la ceaiu. Dumitrache, care 
rămâne după ce ofiţerii pleacă, declară amor Elencei afectate, 
care nu se tulbură de prezenţa Mariuţei, cu ochi isteţi, care ține 
cu boierul şi cu colegul de serviciu, cu Stan al ei; ca şi ea, Stan 


critică tot sănătos, în scena următoare cu Dumitrache. 
In actul al II-lea cei doi mahalagii: lenache şi Pavel con- 


tinuă critica bătrânească. Abiă ies însă şi vin fetele, vine mama 
lor, cocoana Smaranda, Mariuţa. Cocoana Smaranda e copleșită: 


Apoi le-am scos şi la clupuri, la masche, la nobil bal. 
Şi-acum vor să mai înveţe cum să 'ncalece pe cal. 


Tocmai sosesc Simion şi Panaiotache; dar peste ei vin 
lenache şi Pavel. Invârtind ciubucul amenințător, lenache sileşte 

pe ofiţeri să se retragă cu nădejdea, totuşi, că... „mâine să mai 
venim“, lenache triumfă 1 : 

Pas’ de dormi, pas’ de te culcă, plin de venin şi necaz! 

Dar de-or poiti soarele, să vie, de au obraz. 

Fie ’n viitor, la lume, de pildă caşcioara mea: 

Aib'o 'n veci ca de oglindă cine-a voi să se jea 

După smoriuri d'alde astea — 

Acţiunea nu are nici o pretenţie. Comicul îl constitue difor- 
marea pseudo-culturală a tinerelor mahalagioaice şi stilul lor 
macaronic, printre care se străvede însă inima bună a fetelor 
care, la adecă, se supun autorităţii târziu resuscitate a părintelui. 

Subiectul eră, însă, românesc, şi aceasta i-a dat importanţă. 
Franţuzitele erau un pas înainte spre crearea comediei româneşti, 
care abia peste câţivă ani, peste vreo zece ani, ne aduse pe 
C. C. Iorgu de la Sadagura (1844), de V. Alecsandri, adevăratul 
început al comediei noastre. 

Comedia lui Faca s'a dat în cursul vremii de multe ori. 
Mai încoace eu am găsit-o, chiar la 1884, dându-se la teatrul 
Orfeu, cu actorul Hagiescu2, dar scoborită alături de farse ca 
Găgăuţii şi Tot în halat! 

Cui i sar păreă că proporţiile mici ale scriitorului Faca 
nu justifică o lecţie atât de amănunţită, îi spun că orice epocă 
literară se poate judecă cu atât mai bine, cu cât mai amănunțite 
sânt cunoştinţele despre toţi scriitorii epocei: Nici o vieaţă lite- 
rară nu este atât de săracă, încât să nu lămurească câte cevă 
din marele complex al culturii naţionale, a cărei cea mai pro- 
prie şi mai caracteristică floare este literatura. 


1 La Vârcol, curios: 
Dar dori pohti soarele să vie de au obraz; 
apoi, ca în original, fără corecturile lui Eliade, păstrate în text: 
Slujească ’n viitorime lumii pildă casa mea 
Aib'o "n veci într'o vedere cin'o voi să se ia 
După îleacurile lumii. 


2 Ziarul Răsboiul din 29 Sept. şi 7 Oct, 

GRIGORIE ALEXANDRESCU. 
L 
BIOGRAFIE 
(Lecţiune ținută în 22 Martie 1920). 
Colegului Vasile Bogrea, 
bun sfătuitor literar. 

Acum douăzeci de ani am publicat, în Convorbiri literare, 
despre Gr. Alexandrescu, un studiu care, pot spune, a fost 
rodnic; Pe temeiul lui şi-a scris d. E, Lovinescu studiul său, 
pe care-l veţi ceti, şi Em. Gârleanu ediţia sa, pe care vi-o reco- 
mand ca cea mai folositoare. Alături de aceste cetiri veţi aşeză 
apoi informaţiile ce vi se vor da în două-trei lecţiuni, care, din 
fericire, se pot completă cu interpretările pe care on. mieu coleg 
Dr. |. Paul le desvoaită, tocmai acum, în seminarul său, in care 
discutaţi pe Alecsandrescu!. 

Câte cevă nou şi câtevă păreri care mă deosebesc de d. 
E. Lovinescu le veţi găsi motivate în aceste lecţii, de astă 
dată sumare. 

Voiu începe cu biografia poetului, desvoltând, însă, numai 
părți mai puţin studiate în scrierile de până acum. 

Despre tatăl lui Alexandrescu ar fi de cercetat, dacă el 
nu este cumvă identic cu Mihaiu Lixăndrescul, biv 3-lea vistier, 
care, în lanuarie 1808, eră condicar al judeţului Dâmboviţa, deci 
mic Slujbaş2. Poetul iscălia Gr. M. Alecsandrescu. 

Muma lui Gr. Alexandrescu eră Maria Fussea, sora lui 
Nicolae Fussea; din acesta se născură: Elisabeta, măritată cu 
prof. Mihail Drăghiceanu, Hristache, deputat în divanul ad-hoc 
la 1857 şi Constantin, fost prefect şi deputat; ea şi ei erau aşadar 
verii lui Gr. Alexandrescu 3. Fuseştii erau neam de boieri mici, 
ca şi Alexandreştii. 

1 E. Lovinescu, Viața şi opera lui Grigorie Alexandrescu. Bucureşti. 
„Minerva“, 1910. — G. Bogdan-Duică, Despre Grigorie Alexandrescu, în 
Convorbiri literare, XXXIV, 1900, p. 746 şi urm. 

2 De el pomeneşte V. A. Ureche, Istoria Românilor, Seria 1800—1830, 
t. II sau t. IX, p. 222. 


3 Virgiliu N Drăghiceanu, Întemeierea şcoalelor din Romanați şi Dâm- 
bovița, Bucureşti, 1914, p. 24. 

Şi Alexandreştii erau, ca şi Fuseştii, o familie numeroasă. 
Despre ea a vorbit Pantazi Ghica arătând că poetul aveă 
cinci fraţi 1. 

Anul naşterei poetului nu-i sigur: 1812, 18102 ori — şi 
altul? În 6 Martie 1832 Alexandrescu eră abiă de 18 ani3; însă 
1832—18 = 1814! Când 1. Ghica, care l-a cunoscut la 1831, 
afirmă că la vârstă de 17 ani Alexandrescu cetise toţi clasicii 
francezi — eu cred că la 17 ani, deci la 1831, l-a cunoscut 
Ghica — el dă sprijin afirmaţiunei lui Eliade, pentrucă 1831— 
17 = 1814! Chestia anului naşterii rămâne încă deschisă. S'ar 
puteă să fi fost 1814. 


La Bucureşti Alexandrescu a venit ca să continue studiile 
sale. Unchiul său, părintele leremia, l-a adăpostit la pensionul 
lui I. A. Vaillant, în primăvara anului 1831, când Sf. Sava încă 
nu erà deschis 4. 


La stat I. A. Vaillant a fost angajat abiă din 1 Maiu 1832. 
Acum pensionul lui eră anexat Si-tului Sava. 

Profesorii de la Sf. Sava erau: Eufrosin Poteca, Ion Popp, 
Gh. loanid, G. Popp, C. Moroiu, S. Marcovici, I. Genilie, Al. 
Popp, Petrache Poenaru. Toate studiile superioare erau: patru 
limbi (grecească veche şi nouă, franceză, slovenească), istorie 
universală şi pravila ! 


Să recunoaştem: Dacă, în I/ngratul, Eliade îi spuneă lui 
Alexandrescu că la Sf. Sava nu s'a ţinut de carte, că nu a în- 
văţat nici legile cursului special, care ţineă trei ani — adecă: 
pravila, la care profesor eră C. Moroiu, om de la care se puteă 
învăţă — şi dacă Alexandrescu îi răspundea că nu prea are ce 
să ’nvețe, că lui îi trebueşte filosofie, care nu se află în Sf. 
Sava, trebue să-i cam dăm dreptate lui Alexandrescu: Pentru 
el, la înălţimea la care se află, în Sf. Sava nu erau maeştri 
suficienţi 5. 


1 În romanul Un boem român (1861), p. 8, 329. 

2 Lovinescu p, 13. Vezi şi necrologul din Convorbiri XIX, p, 796. 
3 Curierul românesc, 1832, p. 47 

4 V, A. Ureche, Istoria şcoalelor, |, p 137—138. 


5 Cursul de legi, la care Eliade face aluzie în Ingratul, şi la care 
Alexandrescu nu a stăruit, s'a anunţat din 1831 pentru viitorii judecători. 
Curierul românesc din acel an, p. 108, 

Poetul se aruncă, deci, în lecturi particulare numeroase. 

Dacă memoria lui |. Ghica nu se înşală, în 1831, când 
Alexandrescu intră în şcoala lui Vaillant, acesta ştiă pe dea- 
rostul pe Anacreon; recită scene întregi din Sofocle şi Euripid, 
cetise pe Xenofon şi Tucidid: cetișe pe toţi clasicii francezi, 
recită scene întregi din Fedra şi Andromaca lui Racine. 

De unde atâta carte? 

Poetul cetise mult „în podul casei la Mitropolie“, zice 
Ghica : acolo se aflau vreo mie de volume, adaoge biograful. 
Vor fi fost şi mai multe, deoarece Mitropolia iubise literatura, 
mai ales când mitropoliţii erau Greci culţi şi literatura cumpă- 
rată — grecească. 

În București erau pe-atunci două biblioteci: la Sf. Sava şi 
la Mitropolie. Când mitropolitul Ignatie, originar din Mitilene, a 
cumpărat de ex. bogata bibliotecă a lui Sonnini de Manoncourt, 
el a dăruit cărţi Sf-tului Sava, dar va fi oprit şi pentru Mitro- 
polie !. Dacă aici cărţile ajungeau şi în pod, câte un Alexan- 
drescu le găsea şi acolo! De aceea, la 1832, regulamentul şcolar 
muntenesc hotără ca pentru Sf. Sava să se ia cărți de la Mitro- 
polie, episcopii şi mâvăstiri2. Alexandrescu a putut chiar să 
asiste Ja vreun astfel de transport, menit să contribue le înte- 
meierea din nou a bibliotecii Sf. Sava, reinstalată la 1536 şi 
îmbogăţită, până la 1838, cam până la 10000 de volume?. 

Aşadar: Mediul bibliotecăresc există şi la Mitropolie, şi 
la Sf. Sava, între care circulă poetul Alexandrescu. 

Dar eu cred că pentrua ceti atât de mult cât cetise poetul, 
„Şcoala inimii şi a spiritului“ ([. Ghica) nu este de-ajuns. Trebue 
şi o pregătire iniţială, pe care eu o datez — din Târgovişte. În 
primăvara anului 1831 Alexandrescu ceteâ; în toamna lui 1830 
venise — poate — din Târgovişte; putinţa de a ceti literatura 
serioasă arătată nu se câştigă, însă, într'o iarnă! De aceea trebue 
să admitem că Gr. Alexandrescu la Târgovişte trebue să fi în- 
vățat şi limbile greceşti, veche şi nouă, şi limba franceză, în 
felul şi după chipul şi asemănarea familiilor boiereşti, de la 
profesori particulari. 

“1 Despre Sonnini, mort subit, la noi, vezi Th. Thornton, État actuel 


de la Turquie. Paris 1812, p III. şi |. Rizo Nerulos, Cours de littérature, 
1828, p 73. 


2 §§ 246—249 Vezi V. A. Ureche, Istoria şcoalelor, vol IV. p. 309. 
3 Almanahul Statului pe anul 1838, p. 253. 

Studiile de la Târgovişte continuau, deci, la Bucureşti, mai 
mult în particular decât în şcoala publică !. 

Privitor la activitatea literară din acest timp admit şi eu că 
Alexandrescu va fi scris versuri în Târgovişte; dar — nu ştiu 
care. Şi de-aceea, împreună cu Eliade, continuu a atribui influen- 
ţei literare a banului Gr. Băleanu mai multă însemnătate decât 
cea recunoscută de dl E. Lovinescu 2, 

Grigore Băleanu eră un om deosebit. Odată, când fiu! său 
Manoil apără, în Adunarea obştească, drepturile bisericei, banul 
Grigorie îl sărută în plină şedinţă. Banul iubeă şi pe elevii de la 
Sf. Sava: Dacă erau lipsiţi, el îi îmbrăcă şi le cumpără cărţi 3. 
Se vede că pe deşteptul Alexandrescu l-a luat chiar în casa sa, 
el fiind şi bucuros så crească boieri, cum şi el crescuse, ca copil 
de casă, în familia unchiului său. Aşă aş interpretă eu pe Eliade 
vorbind despre Băleanu şi Alexandrescu 4. La Băleanu Alexan- 
drescu a fost, deci, înainte de-a fi în casa lui Take Ghica. Poezia 
Ingratul confirmă credința mea vorbind despre uşile streine 
— deci mai multe — pe la care ceruse ori primise adăpost bietul poet 
sărac. Şi dacă acesta a intrat, mai apoi, la Eliade, la Take Ghica, 
pentruce, fiind şi mai tânăr, s'ar fi sfiit să intre la G. Băleanu? 

Din primăvara anului 1831 Alexandrescu cunoaşte, prin lon 
Ghica şi prin tatăl acestuia, Take Ghica, pe l. Eliad, I. Văcă- 
rescu, pe fraţii C. şi I. Câmpineanu, pe Eufr. Poteca şi alte 
notabilităţi bucureştene, cărora le ceteşte sau le recitează ver- 
Surile sale 5, 

|. Eliad îl luă la sine; îl ţinu la şcoală; îl ingriji în boala 
sa de febră tifoidă; şi îl izgoni apoi îndată ce deveni îndrăsneţ. 

Acum poetul căută adăpost la lon Câmpineanul. Dacă ne 
orientăm numai după rangul acestuia: maior, ca dl E. Lovinescu $, 
atunci nu faptul puteă să se întâmple numai „cam prin 1834“, 
deoarece I, Câmpineanu eră maior şi în 18337, şi mai înainte. 


1 Ipoteza dlui E. Lovinescu: cu Adio din 8 Mai 1830 şi consecvențele 
acestei, paT nu se poate argumentà suficient. 

3 Gazeta de Transilvania, 1843, p, 8 

4 Gr Băleanu a murit în 15 Dec. 1842, Se nascuse la 1777. Gazeta de 
Transilvania, 1843, p. 4, în necrolog. 

. _ 5C. Câmpineanu a murit în 1833 (Ghica, Scrisori p. 631): cifră de 

limitare cronologică. 

6 Pag. 53. 

7 Curierul românesc, 1833, p. 116 

I. Câmpineanul, militar de ia 1830, îl îndeamnă pe Alexan- 
drescu să se refugieze în armată; dl E. Lovinescul!, nu a putut 
află data intrării în armată a poetului şi o pune, totuşi, pe la 
sfârşitul lui 1836 sau chiar la început lui 1837. Nu; el a intrat 
îndată ce s'a mutat la Câmpineanu, pentrucă între 1 Sept. 1834 
şi 1 April 1835 el eră praporgic (Prg), aveă rang militar2. Erà 
firesc ca poetul, om de cel puţin 20 de ani, să nusteaprea mult 
pe capul protectorului său. Deci, în 1834 Alexandrescu purtă 
uniforma ! 

Când a fost luat din Bucureşti cu amici, cu Filarmonica, 
cu Elencele şi Raliţele acestei societăţi, cu subiectele fabulelor 
sale şi trimis la Focşani, să păzească la graniţă, poetul eră tot 
praporgic. Când, sătul de umilita ocupaţie ce i se dase, şi-a 
înfăţişat dimisia, în Oct. 1837 — tot praporgic. Nici-o înaintare: 
Se pare că nici n'o merită, ca militar. 

El se întoarse deci, în Bucureşti, ca simplu literat, şi îşi 
pregăti îndată al doilea volum (1838). 

Acum el eră însă literat de-ai — Câmpineanului ; în această 
calitate aţâtă pe Eliade, care ţineă cu Al. Ghica Vodă, printr'o 
fabulă (5 Martie, 1838): Vulpea, calul şi lupul; Eliade porni un 
războiu de desființare morală, pe care vă rog s'o urmăriţi în 
dl E. Lovinescu. Eliad a fost desaprobat de multă lume, ca de 
ex. de loan Maiorescu3. Dar cu tot Ingratul său, Eliade nu l-a 
putut omorî pe Alexandrescu 4. 

Anul 1840 ne aduse cunoscutul complot, la care Gr. Alexan- 
drescu nu a luat parte. Arestarea lui povestită de 1. Ghica, s'a făcut 
în timpul cercetărilor, spre siguranţă: Însă, în raportul comisiei 
de cercetare numele lui nici nu este amintit5. El a fost cercetat 
ca aderent cunoscut al lui Câmpineanu şi ca literat suspect în 
întregime, nu anume pentru Lebädă ori Anul 1840. 

Date fiind aceste împrejurări, supt Vodă Alexandru Ghica 
nici vorbă nu puteă să fie de vreo „procopseală“ pentru Alexan- 
drescu. În anii 1841 şi 1842 trebue să ni-l închipuim, deci, tot 
ca aut cam jenat — al lui Take Ghica, la care a stat 

1 Peg. 5 

2 Lp Lucrările Societăţii filarmonice din iul 31. 

3 Corespondenţa lui G. Bariț, la Academie, VI, 

4 La 1839 Alexandrescu nu a fost la Paris, cum pai di I. C. Filitti. 
Memoriile Academiei române, Sec. ist. XXXIV, p. 210. 


5 Vezi lucrarea dl I, C. Filitti, despre mişcările revoluționare, în Me- 
moriile Academiei, Sec. ist, v. XXXIV. 

până la 1844; tot ca om necăjit pe lume, care-i simte, însă, 
Superioritatea — căci tocmai acum el ajunge la culmea desvoltării 
talentului său; tot ca critie ascuţit în torme poetice. 

Critica lui Alexandrescu intră, în mod esteticeşte contestabil, 
chiar şi în poezia Răsăritul lunei la Tismana (1842). La 1868 
D Bolintineanu îşi aduceă aminte că nişte strofe democratice 
din Rusăritul erau îndreptate ca o „lovitură energică dată tami- 
liilor protipendade“ care pretindeau că sânt din nobilii vechi ai 
țării 1. Erau versurile democratice: 

Dar Români, fii ai acelor ce 'n vechime se luptară, 

Cu sudori adăp pământul, câştig hrana în dureri; 

Sånt plugari; şi alte nume, oameni noi se înălţara, 
Oameni ne'nsemnaţi şi mândri de vechimea lor de ieri, 
Streini prinți ce ne-apasară au dat lor, drept mângâiere, 
Averi, cinsti, care odata se "'mpărțeau drept răplăuri; 
Monopol fac azı de drepturi ; în a lor scurta vedere, 
Propăşirei neînvinse pun ei dese 'mpotriviri 

Nu-i aşa legea naturei, nu-i aşa a țarii lege; 

Ca tot ce nu e la locu-i, va cadeâ trufia lor: 

Al sudorilor streine rod ei nu-l vor mai culege; 

Va fi mare tot Românul ţării lui folositor! 

Cugetari adânc ascunse, idei drepte şi înalte, 

Ce, în inimile-alese, ura lor le apăsă, 

Vor vedeă lumina zilei; şi în formă de mari fapte, 
Supt privirea provedinţei, lumei se vor arătă! 

Aşezate în lumina mărturisirii lui D, Bolintineanu, versurile 
citate devin un preţios semn de orientare asupra mâniei naţionale 
a poetului şi a speranţei mari ce-o hrăneă el pentru timpul după 
mult aşteptaia răsturnare a sistemului politic în vigoare înca 
la 18422, 

Schimbându-se domnul ţării, venind domn nou G. Bibescu, 
poetul Alexandrescu fu păstrat şef de masă la masa a ll-a a 
jelbilor şi registraturei. Se redusese, adecă, statul Secretariatului 
Statului; dar pe parucicul Alexandrescu îl pâstrară cu ordinul 575 
din 3 August3, Colegii lui de slujbă erau, dintre literați sau di- 
letanţi literari: pitarul Şt. Neagoe, acum caligraf-diplomar, re- 
gistratorul Tanase Pâcleanu, care, mai târziu, a tradus din Tasso, 
paharnicul Simion Marcovici, censor, şi Dimitrie Bolintineanu, 


scriitor (copist). 


1 Albina Pindului, 1868, p. 137. 

2 Din timpul acesta datează scrisoarea altui poet nemulţumit; către 
Alexandrescu; din 1841; în Portofoliul român, Il (1881), p. 249—250. Despre 
Alexandrescu şi Donici în 1842, vezi şi Arhiva diu laşi, X, p. 325. 

8 Vestitorul românesc, 1843, p, 249, 

G. Bibescu îl preţuiă pe Alexandrescu, care mergeă şi la 
curte. La 1844, când Bibescu s'a întâlnit, la Focşani, cu Mihaiu 
Sturza, poetul se află în suita Domnului!. În 1845 (27 Sept.) îl 
întâlnim pe Alexandrescu cu rangul de serdar2. Murind Gr. Gră- 
dişteanul, şeful lui la Secretariatul statului, Alexandrescu a fost 
înaintat şei al secţiei I-a. 

În timpul acesta poetul desvoltă încă o activitate literară 
distinsă. lar ca membru în Asociaţia literară îngrijă şi de agi- 
taţia literară a ţării. 

Anul 1848 il găseşte pe Alexandrescu paharnic şi şef al 
secţiei întâia, pentru treburile interne, la Secretariat, supt C. G. 
Filipescu3. Om credincios principiilor de răsturnare din Răsăritul 
la Tismana, poetul trece îndată din birou în revoluţie şi ia 
parte la mişcări, scrie la gazetă, iscăleşte. 

După 1848 Alexandrescu rămase în ţară; şi-i servi pe re- 
voluţionarii einigraţi cu ştiri preţioase despre ce se petrecea 
acasă. Ştirile acestea se pot urmări în corespondenţa sa publi- 
cată în Convorbiri literare, în 1913. 

Privitor la vieaţa lui din acest timp mai însemn, că, prin 
Noemvrie 1854, eră membru în comitetul teatral, împreună cu 
colonelul |. Voinescu |. 

După întoarcerea în ţară a emigraţilor el se devotează 
iarăşi cauzei unirei şi scrie la gazetele naţionale. Când Moldo- 
veanul N. Istrati scrise broşura sa contra unirei, Chestia zilei, 
apărută în 19 lunie 18564, Alexandrescu o respinse întrun ar- 
ticol energic. 

În timpul acesta poetul eră director al Eforiei spitalelor. * 

Din director ar fi putut trece ministru la finanţe, dacă am- 
biţiunile deşarte i-ar fi putut ascunde greutăţile reale; el refuză; 
şi rămase numai 'director al ministerului cultelor (3 April 1859). 
Şase zile fu şi ministru la acelaşi departament! Va fi făcut, acolo, 
mult haz fabulistul! 

Din 30 Martie 1860 Alexandrescu eră membru al comisiei 
centrale din Focşani. El se bolnăvi şi se retrase făcând loc lui 
Gr. Arghiropol6. 

1 Albina românească, p. 370. 

2 Vestitorul românesc, 1845, p. 302, 

3 Aimanahul Statului, 1848, p. 107. 

4 Steaua Dunării, 1856, p. 140. 


5 O indicație în Vestitorul românesc, 1856, No. 6, de Dr. Hacic. 
ê Despre dată vezi Naţionalul din 1860, p. 189. 

Amicii Jui Alexandrescu au înţeles gravitatea boalei de nerv 
şi, pentru a-i asigură vieaţa, îi votară, în 1862, o recompensă 
naţională. 

Cine crede însă, ca Eliade, că boala lui îl făceă pe 
Alexandrescu incapabil de orice muncă, se inşală. El a mai scris 
încă mult. 

Târziu de tot, poetul, care salutase la 1866 cu versuri sin- 
cere pe Domnul strein Carol I, care aprobă modest noua desvol- 
tare a ţării — căpătă şi o decorație! La 1 Ianuarie 1878: Crucea 
de ofiţer al Stelei române. 

La un an, 3f lan. 1879, îi muri soţia: Luţa Alexandrescu, 
a cărei moarte o anunţă numai el şi fata sa Angelina!. După 
moartea mamei sale, fata a studiat (1880) musica, la Paris2, 
Poetul rămase singur în Bucureşti, probabil tot in Strada Clo- 
potari, nr. 8, unde-i murise soţia. 

Alexandrescu a murit în 25 Noemvrie 1885. Un deputat, 
A. Papadopol-Calimah, ceri ca el să fie îngropat pe cheltuiala 
statului. Statul nu-şi adusese singur aminte de această elementară 
datorie. Dar glasul deputatului nu a reuşit să înmulțească şi 
numărul celor ce l-au petrecut la groapă, 


II. 


EVOLUŢIUNEA POETULUI, 
(Lecţii ţinute în 23, 27, 29, 30 Martie şi 19 şi 20 Aprilie 1920 3). 
Colegului Florian Ştefănescu- Goangă. 


Înainte de a descrie evoluţiunea lui Gr. Alexandrescu va fi 
de folos, să hotărim o chestiune însemnată: Este el pesimist 
sau nu? Dacă este, ce fel este? 

Pesimismul este de două feluri: metafizic şi empiric. Meta- 
fizic este al lui Schopenhauer, care admite în lume o voinţă fără 
rațiune, fără scop, fără legi, Acesta nu poate fi al lui Alexan- 
drescu, a cărui metafizică este creştinească, care nu cunoaşte. 
dincolo de lume, decât pe Dumnezeu cel bun. Empiric este 

1 Românul din 1879, p. 101. 

2 Lyra română, 1880, p. 191. 

3 Lecţiunile acestea apar prescurtate, din cauză că la curs am dat pe 
larg cuprinsul poeziilor apreciate. Intro carte aceste resumate nu ar aveăâ 
nici un înţeles, Oricine poate face apel la o ediţie a poetului! S'au păstra, 
numai caracterizările şi o parte din citate. In 24 Aprilie 1920, în loc de curst 


nm cetit auditorului, după copiile mele, scrieri marunte, care nu se află în 
aici o ediţie. 

pesifnismul lui Schopenhauer, întru cât puţinul noroc, neplăcerea, 
suferința, multa durere din lume se naşte din tot felul de împre- 
jurări care zgudue sutletul, îl întristează, îl frâng. Acesta, la 
Alexandrescu, la început, există cu mare precumpănire. Nenoro- 
cirile vieţii au găsit, în poet, un suflet foarte simţitor la durere, 
un Suflet care nu uită uşor durerea şicare, în loc să se scuture 
energic de ea, o reţine şi o supune lung reflexiunei. O mare 
sfială şi mută lipsă de voinţă se adunase în acel suflet; priviţi-i 
vieaţa : poetul nu înaintează spre cuceriri materiale, care să înlă- 
ture nevoile şi durerile; el se mulţumeşte cu puţin; e modest 

nu are voinţă, ca să'ncerce cucerirea ; neputând da lupte energice; 
fireşte urmează că, rămânând pradă durerii, el o supune tristei 
reflexiuni constante. Reflexiunile sânt rodul unui pesimism empiric, 
pe care i l-au adaos, însă, de sigur, şi poeţii apuseni: Lamartine= 
şi Byron, pe care-i cunoaşte de la începutul carierei sale literare. 

Aşă fiind, se înţelege uşor de ce cu fiecare schimbare 
externă, Alexandrescu vibrează altfel; de ce el are momente multe, 
în care tristeţea fuge de el, ca să revie — aşă este vieața — în 
curând, iarăşi. Soluţia este simplă. 

Apelul la cuvântul metiorism — teoria nădejdei în mai bine — 
nu explică nimic deosebit din sufletul său, deoarece nădejdea 
nu este exclusă nici din pesimism, cum cred cei ce vorbesc 
despre meliorism, pe seama căruia reclamă exclusiv nota nădejdii : 
Nădejde are însă şi pesimistul! Pentru Schopenhauer speranţa 
este o iluzie cu probabilitate de realizare; iluziile şi probabili- 
tăţile sânt însă generale. Ca să nu mai spereze cinevă de loc, 
trebue să-fie un caz rar şi, de sigur, bolnăvicios. Dar acesta nu 
eră cazul lui Alexandrescu. Acesta sufere şi nădăjdueşte ; plânge 
nădejdiile pierdute şi sufere; caută fericirea şi-i plânge apoi 
nestatornicia ; şi de cu vreme îşi desvoaltă un mod de-a vedeă, 
care nu-l părăseşte decât pe scurte timpuri, învăluind astfel şi 
luminile în acum constantul văl de doliu, 

Acum, după fixarea fazei iniţiale, putem trece la expunerea 
evoluţiunei poetului. 

Pe la 1837—1838 Alexandrescu aveă încă mari îndoieli 
asupra talentului său: „Poet cum pociu a mă crede, când al 
lini Dumnezeu — încă nu va să-mi arate care este felul mieu? 
În acel timp el se fixase în două genuri: elegii, fabule; ja 
1842 el împărțea opera sa în: epistole, meditații, elegii, fabule, 


i7 

epigrame ; la 1847 îşi strică împărțirea, dând titlul: Suvenire şi 
impresii, epistole, fabule; la 1863: Poezii, epistole şi satire, 
fabule, epigrame. Şovăirea aceasta este caracteristică. Totuşi, 
reiese că, cercetând evoluţia lui, trebue să urmărim trei linii 
paralele : poezia lirică; epistola şi satira; fabuia. 

Până la 1832 poetul ofere ca originale, numai cinci poezii. 
Întrun larg vers lamartinean, Alexandrescu cântă izolarea sa în 
lume, părăsirea de orice nădejde, dorul de moarte. De trei ani 
sufere aceste stări, de când i-au murit părinţii, a căror vieață 
fusese, pentru el, „vârsta de aur“. Nenorocirea aceea a uscat 
floarea vârstei sale; el zice lumei adio, ia lira şi pleacă. „Pun 
mâna pe-a mea frunte şi caut un mormânt“. Cu mâna pe frun- 
tea-i palidă, plecată: aşă s'a şi înfipt el în amintirea con- 
temporanilor 1. 

Pe el îl încunjură un „larg cerc de morminte“: rude, fraţi, 
părinţi muriseră. Pe rând, de-odată, ca în acele vremi de holere 
şi ciumă, nu ştim; dar de sigur năpraznic; altfel m'ar fi putut 
zice că, din cauza aceasta, a început a se îndoi de providenţă. 

Îndoiala este totdeauna un izvor de mai multă gândire, de 
mai multă dureroasă gândire, dar şi de atitudini schimbătoare. 
Suprafaţa poetului se lumină câte odată, dar fondul său trist, de 
tip depresiv, rămâneă neclintit. 

În epoca dintre 1832 şi 1838 el înfăţişază întradevăr două 
aspecte. 

Aspectul pesimistic: Din capul locului pe Alexandrescu 
moartea, luându-i părinţi şi frați, l-a lovit cu toată durerea ei şi 
l-a aşternut pe gândirea problemei ei. Problema morţii se pre- 
lungeşte şi dincoace 1832: Meditaţia şi Peştera (= Cimitirul) de 
la 1837 tot cu moartea se ocupă, cu moartea în războiu, aceea; 
aceasta, cu moartea'n aşternut. Simţirea pesimistă este în acest 
timp foarte puternică, 

Schopenhauer, răzimat pe cunoştinţa vieţei, zisese: De-am 


întrebă pe morţi, dacă ar voi să reînvie, ei ar clătină din capete 
răspunsul: nu. 


Alexandrescu, considerând necunoştința ei, a zis (1837): 
Dacă în cartea soartei omu-ar şii să cetească 
Cine ar mai vrea, stăpâne, aicea sá trăiască? 


1) Muzica lui Anton Pann i-a popularizat (Spitalul amorului) Miezul 
nonții care, mai târziu, a fost compus de d. G, Dima. In ce hal l-a adus pe 
Alexandrescu populariza:ea se poate vedeă din Adio şi Miezul nopții în colec- 
ţia Amorul, Bucureşti, 1878, p 5, 7. 

Chin şi deşertăciune, moarte este totul, 

Dacă-i aşă, dacă tot cade, şi înaltul ca şi josnicul, şi mări- 
rea, ca şi comunul, la ce omul ar mai râvni chiar gloria ?, la ce 
ostaşul ar mai primi să moară pentru slavă ? Schopenhauer în- 
suşi nu a mers aşă de departe: Pentru filosoful pesimismului 
gloria însaşi nu aveă valoare, dar valoare eră în fapta care se 
încoronăjde glorie; aceasta eră un ecou al meritului. 

Aşă în Meditaţie. 

În Cimitirul sau Peştera Alexandrescu a descris fiorul acestui 
loc de perfectă negaţiune a vieţii. Simţiri ca cele descrise de 
poet le dă numai instinctiva, fireasca frică de moarte, În fantazia 
poetului ea înălţă chipu. iesmelor grozave şi al jertfelor druidice, 
pe care i le puneau la dispoziţie descrierile atât de populare 
pe atunci ale romanticilor, 

Totuşi, alături de groază, în cimitir vorbeşte şi religia: 
Cel ce a crezut, găseşte mângâiere, pace. Rugăciunea este cel mai 
frumos rod cules din această regiune de cugetare a lui Alexan- 
drescu: El pare, el este un credincios, un creştin moral, un 
devotat al cerului şi al voinţelor cereşti, un doritor de perfec- 
țiune umană-creştinească, un căutător, pe acest drum, al liniştei 
în Domnul. Candela face parte din aceleaşi încrederi în blânda 
mângâiere a credinţei. 

Afirm încă odată: Pesimismul lui Alexandrescu, între 
1832—1838, mai posomorît decât ori unde, nu este un pesimism 
adânc: El are o rădăcină veche, din care înculţeşte uşor, când 
vremea-i vremueşte favorabil; dar, rămânând în domeniul sim- 
țirii, el şi slăbeşte uşor, îndată ce impresii calde, luminoase bat 
gerul şi izgonesc întunerecul. 

Dacă voim să-l apreciem şi mai departe tot din puncte de 
"vedere pesimiste, atunci trebue să spunem că în Alexandrescu 
totdeauna a fost normal acel instinct prin care mai ales se ma- 
nifestează voinţa vieţii, a cărei grijă sânt generaţiunile pe care 
le produce; voinţa speciei. Schopenhauer credeă chiar că, din 
cauza individualităţii lor, indivizii plini de spirit sânt oamenii cei 
mai înclinați spre pasiune. De-aceea, după el, iubirea sexuală 
este tema de căpetenie a tuturer poeţilor, de aceea literatura 
răsună pretutindeni de amor. 

O femeie, Eliza, a fost întâiul prilej al schimbării la față a 
poetului. 


17* 

Argumentul că Eliza i-a apărut la Focşani este, după d. E. 
Lovinescu !, versul despre „stâncile râpoase“ şi „pământul ne- 
locuit“, care apar şi în Eliza, şt în Epistola familieră către 1. 
Câmpineanul, în care poetul descrie Focşanii. Însă, în aceasta 
epistolă nici vorbă nu este de stânci râpoase; din contră se zice 
(de acord cu cei ce cunoaştem Focşanii): „Aici nu sânt văi sau 
dealuri“... Deci ipoteza Focşanilor cade; cade cu toate conse- 
cințele ei. 

Întâiul cântec de amor, Eliza, nu este o explozie, ci o li- 
niştită constatare, o meditaţie potolită asupra simţirii sale, care, 
din el, trece în lume şi însufleţeşte lumea, care-l dezrobeşte de 
toată povara desgustului, care-i descopere iarăşi cerul cu stele 
şi câmpiile cu flori. Relativ, teoretic el adaoge versul: „Spun 
că plăcerea stânge făclia lui Amor“, Decât să se stângă şia lui, 
mai bine ar voi să moară înainte. La mulcomeala poeziei se 
adaoge un moment de răceală: Graţiile care salută pe Eliza ca 
soră, sânt cele greceşti; Aurora este gândită greceşte; Zefirul şi 
Eho, asemeni: Pasiunea elementară, tare, nu aşteaptă atâta mi- 
tologie. 

În Așteptarea mai întâlnim numai o singură urmă mitolo- 
gică, într'o aluzie, la Aheron, pe care nu-l numeşte. Aluzia de- 
sparte însă drastic trecutul uitat de prezentul fericirei acum de-- 
‘pline. Acum poetul are chiar un ideal al fericirii: Din zilele 
nepreţuite ale copilăriei, din zilele amorului, la un loc adunate,. 
ar întocmi o vieaţă scurtă, numai fericită! 

M’aş duce unde zboară atâtea rândunele, 
Când viscolul începe, când vin vremile grele. 
Din loc în loc aş trece În climele streine, 
Unde sânt alte stele şi ceruri mai senine , 
Sătul de mari nimicuri, ce nu dau fericirea, 
Câtând în vieată pacea şi'n pace mulţumirea, 
Ca râul fără nume aş trece neştiut. 

În Inima mea e tristă poetul clar, analitic, ne descopere de- 

ce iubirea lui nu se exprimă adecvat: 
E o durere mare 
Și suferinţi pe care 
A le simți pociu numai; a le descri mi-e greu, 

Putinţa de-a exterioriză, la 1838, conţinutul său sufletesc 

încă nu eră suficientă. Fireşte, nici în Inima mea e tristă. 


1 Pag, 103. 

Până la 1838 lirismul sentimental al lui Alexandrescu abià 
de câtevă ori scapă de acel învăliş reflexiv, care, deprins cu 
Lamartine, a devenit, la poetul român, formă nesiăbită de gân- 
dire, a doua fire a lui. În forma aceasta şi vieaţa apare în linii 
generale, fără precizări caracteristice, în acelaşi curs omogen al 
unei poezii care fuge de realismul energic, 


Dincoace de 1838 aspectul se schimbă. În ciclul Emiliei 
iubita nu mai este un nume, ca Eliza, despre care aflăm doar, 
că este frumoasă şi-i strânge mâna, ci devine o fiinţă; iubita 
“intră în vers cu toată fiinţa ei; nebuloasa plutitoare face loc 
— întâia oară — unui tabtou omenesc: Emilia este un suflet 
deplin nobil; ea are simpatii, dar amorul trecător nu o clatină; 
şi de-aceca Prieteșugul și amorul Emiliei devine un frumos şi 
discret şiretlic al unui ispititor moderat de moderaţiunea ei; 
el trebue să se roage apăsat: O ascultă-mă dorită, scumpă, 
dragă Emilie!, de ce laşi timpul să treacă; eşti caldă, de ce 
aştepţi gerul bătrâneţii; să fim nebuni acun; la bătrâneţe 

De-i pofti, atunci amorul, 
L-om numi o nebunie: 
lti voiu fi prieten, frate, 
Iti voiu fi orice iți place ; 
Şi de lume şi de toate 
Impreună ne-om desface. 

Forma internă: a armoniei de cugetări şi externă: a limbei 
demue, alese, nobile, a acestei ispitiri este clasică. Epoca lirismu- 
lui clasic, la Alexandrescu, cu Emilia începe. Clasice sânt şi 
poeziile ce urmează De ce suspin şi Mângâierea unei june femei. 

În aceste poezii Emilia ia tot mai multă realitate. Frumoasă 
ca un vis, cu pas uşor, piină de graţie, albă şi roşie în obrazi, 
ea ascultă încă tut nemişcată suspinurile lui înfocate. Ce l-a în- 
trebat ea, nu auzim; ce simte el, nu-i spune, nu-i descrie; din 
tot cuprinsul iubirei el o descrie pe ea, fugitiv şi bogat, ca să 
conchidă : 

Dar nu voiu să-ţi descriu 


Amorul mieu cel viu ; 
Las inima să-ţi spuie a mea nenorocire. 


Realitatea creşte in Mângâierea: Emilia însaşi sufere de 
dureri ascunse, precoce; ea are supt degete clavirul care trezeşte 
sîn suflet cenuşa patimilor şi în ochi mărgăritarul lacrimei; la 


www.dacoromanica.ro 


262 G. BUGDAN-DUICĂ 


clavir ea este o ființă cerească, glasul e îngeresc. El a suferit- 
mult şi nădăjdueşte încă; dar ea? De la ea se întinde spre el 
un val de respect iubitor care-l face să cugete versuri clasice: 

Dar tu, cării nădejdea s'arată aurită, 

Tu cării viitorul păstreaza năluciri, 

Când tânăra ta vârstă zâmbeşte înflorită, 

Când nu ai nicio coardă a inimii izbită 

De viscolile lumei şi de nenorociri, 

Mângâie-te, copilă, şi simte multumirea 

Care-o însuilă daruri ce firea ţi le-a dat; 

Eu, când te-ascult, uit toate, uit chiar nenorocirea, 

Mă atlwn altă lume uimit şi încântat. 

Pe Emilia aceasta eu o văz în salonul unei case bogate, 
cu suflete alese, cu aspiraţiuni estetice şi sociale, care atrag 
lumea literară. Elenca, artista, să fie Emilia!? Nu cred 
Elenca aceea eră de alt soiu; pe ea „ochii ei şireți şi mintea 
ei fluşturatecă o purtau mai cu drag la alte îndeletniciri, că fru- 
muşică eră şi aveă mult vino ’ncoace“, i-a spus, lui D. C. Olă- 
nescu, tatăl acestuia, colegul Elencăi2. Emilia este, cred, o — 
Odobească. 

Odată amorul zadarnic — erau prea sus stelele! — îi dă 
poetului svârcolirea bărbătească, de emancipare, din Când dar 
o să guști pacea? Nu sânt patimi mai nobile decât amorul? 
Patriei, lumei nu-i eşti dator nimic? Poetul geme ca leul; şi ar 
trage fierul din piept; fierul iese, dar iese şi cu vieaţa, cu su- 
fletul. Va geme dar înainte. 

Te mai văzui odată poate încheiă acest ciclu fără nici o 
contrazicere logică. 

Cu ciclul Emiliei, Alexandrescu ajunge pe culmea desvol- 
tării sale. Inspiraţiile sale se susţin în fericită unitate de simţire ; 
el comandă cugetării desvoltări şi reticenţe; el poate spune tot 
ce simte, ce vrea; nelămuriri nu mai există; liniştea formei n'o 
Clatină nici zguduirea internă, care se exprimă, totuşi, clar. 
Artistul este acum deplin matur. 

Eră aşă prin anul 1840. 

Anul 1840 confirmă fixarea, în acest timp, a maturității 
poetice şi artistice. Despre originea acestei poezii a raportat 
D. Bolintineanu 3. „Una din cele mai cunoscute poezii ale acestui 

1 Lovinescu, p. 172. 


2 Teatrul la Români, 1l, p. 89. 
3 Albina Pindului, 1863, p. 136. 

poet îi fuse recomandată de Voinescu, anul 1840, an fatal, 
anunțat de adoratorii lui Agatanghel ca anul în care o să fie o 
turmă şi un păstor“. Anul 1540 este grav, bogat, variat, nobil, 
este al lui şi al tuturora; este o rapsodie ţinută în frâul matu- 
rităţii artistice. Omul zice: Să aşteptăm binele, care vine adeseori 
după rău. Aşă ziceă şi el, poetul; dar lui puţin bine i s'a arătat, 
Insă tu, an tânăr, trezeşti şi în mine nădejdi: „Ado fără zăbavă 
o turmă şi-un păstor“. Al patrulea şir de idei începe: Este 
bizarul text, şi serios: despre temeliile lumii care se clatină, 
şi satiric: despre fanfaronada politică, şi trist: despre despotis- 
mul Singur tare, şi îndoielnic: despre putinţa ca anul să nu aducă 
binele. Textul nearmonic îl năşteă epoca sa nearmonică, sfâşiată. 
In nesiguranța generală, pe sine poetul se ştie sigur: Dacă numai 
lui nu-i va sosi binele, dacă el va sosi tuturor celorlalți, el, al- 
truistul vechiu al Candele: va fi fericit, plecând chiar spre moarte, 
lăsând numai un suvenir acelora pe care el i-a iubit. În Anul 
1840 poetul se măsură cu epoca sa şi-i propagă un ideal politic 
şi etic, despre care vorbise în fabule! 

Intradevăr note naţionale specifice, în poezia sa, nu se 
ivesc decât — câtevă — în ediţia de la 1842, deci între 1838 
şi 1842. Cu Anul 1840 poezia aceasta începe şi se inalţă repede 
pe culmile versurilor culese în excursia din Oltenia. Şi poeziile 
acestea confirmă convingerea că de la 1838 până la 1842 du- 
rează vârsta de aur a poeziei lui Alexandrescu 

În dcest timp nu cade Trecutul la mănăstirea Dealului, pe 
care poetul l-a dedicat „Mărirei Sale Prințului Nostru“, în ediţia 
de la 1847. G. Bibescu fusese la Dealul, să se închine lui 
Mihaiu- Viteazul, Erà în 1844, câtre toamnă. Poezia eu o cred 
scrisă de-atunci; poate din 1845. Rămân deci, aici în chestie, 
numai celelalte trei faimoase compuneri: Umbra lui Mircea la 
Cozia, Răsăritul lunei la Tismana şi Mormintele la Drăgăşani, 
toate scrise în vara anului 1842. 

Pentru Gr. Alexandrescu, T. Vladimirescu fusese un om 
„mărginit şi crud“ 1. Poezia nici nu-l aminteşte, nici măcar în 
vreo aluzie. Grecii, din contră, fuseseră atleți ai libertății. 

Ce caldă, ce adâncă trebue să fi fost această convingere, 
pentruca din ea să răsară, ca sentiment, cea mai susținută din 
cele trei poezii?! Strofele de la Drăgăşani curg ca un râu; pe 

: Memorial de călătorie, în ediţia 1863, p. LVII. 

memoria celor căzuţi admirarea cea mai mişcătoare se revarsă 
fără nici o reţinere, împreună cu cel mai sfânt respect de mar- 
tiriul libertăţii. De la Meditaţie, în care poetul regretă lupta 
pentru slavă, până la Mormintele de la Drăgăşani, în care el se 
închină faptei pentru slavă, ce mare deosebire 1! 

Urmă Umbra lui Mircea la Cozia 2, o evocaţiune grandioasă, 
în cel mai larg vers: A/e turnurilor umbre peste unde stau cul- 
cate... În toată valea Coziei, pe înserate, mişună chipuri negre ; 
o suflare adie ca un fior; este ora nălucirei... Mijioacelor de 
iluzionare ale poetului nu li-se poate resistă. Fantoma face 
semn; şi asculţi. Acolo, între dealurile râpoase, din pădurea 
tăcută, tâşiitoare, ea trebuiă să apară. 

„Pădurea sta moartă, ca un părete întunecat; nici un sunet 
nu întâmpină pe călători. Soarele apuneă şi razele lui piezişe 
îmbrăcau vârful copacilor în purpură şi aur. Copacii adiau o 
răcoare umedă; şi posomorita tăcere serioasă, care umpleă 
pădurea, năşteă o simţire îngrijorată. Când pădurea stă înaintea 
ochilor, întunecată şi fără mişcare, când ea se învălue îñ tăcere 
misterioasă, atunci este ca şi cum fiecare copac ar ascultă 
cevă, atunci se pare că toată pădurea-i plină de cevă viu, care 
numai pentru o clipită îşi ţine răsuflarea, şi atunci pare că în 
clipita următoare, din pădure, trebue să iasă cevă uriaş şi neînțeles 
de mintea omenească”. 

In mijlocul pădurilor mute de la Cozia, lui Alexandrescu 
îi apăru, corect psihologic, Mircea: „Uriaş e al Daciei sau e 
Mircea cel bătrin“? Este fior şi cutremur în tot locul, par'că 
toată firea l-ar naşte încă odată. Umilit de colosul puterii, cine-l 
vede chiar şovăe; „Ne îndoim dac'aşă oameni întru adevăr 
au stat“, 

Iubirea fiorosului misterios, plasticitatea cuceritoare a înfă- 
ţişerii lui, retorica poeziei a făcut din Umbra lui Mircea poezia 
cea mai populară a lui Alexandrescu 3. 

Despre Răsăritul lunei la Tismana 4, care a reţinut cea mai 
puternică impresie ce i-a făcui-o vreodată, poetului, luna răsă- 


1 Compară, ca izvor, Memorial, p. X—XI. 

2 Izvor: Memorial, p. XXIII. 

3 Textul psihologic despre pădurea mută pe înserate este din Maxim 
Gorki; prin Dr. Benno Diederich, Von Gespenstergeschichten, ihrer Technik 
und inrer Literatur Leipzig, 1903, p. 97. — Versul: Uriaş eal Daciei este, 
probabil, datorit aducerii aminte de Uriașul Daciei de C. Negruzzi (1836). 

1 Ca izvor vezi Memorial, LX: 

rind, am vorbit mai înainte. Creşterea treptată este un „truc“ 
poetic excelent; comparația mănăstirei dintre copaci cu un 
palat ossianic încheie. nălucitor impresia. Poezia se răceşte cu 
strofa despre cele două instincte: „Un, a cerului credință; alt, a 
patriei iubire“; descripţia următoare a luptei nu are nici pasiune, 
nici plasticitate; iar, de sfârşit, politica intră în versuri, care, 
de-ar aveă conştiinţă, ar elimina-o, deşi ea este, în vieaţă, vred- 
nică de toată cinstea şi de deplină aprobare. 

Revenind, întărim încă odată ideea că epoca de glorie a 
poetului Axandrescu o fac anii 1838—1842!, 

Din 1838 poetul ne dase două scrisori: una către marele 
logofăt I. Văcărescul şi alta cătră polcovnicul I. Câmpineanul. 
Până la 1842 el adaose epistola către Voltaire, către I. Voinescu 
H, către Al. Donici şi către duhul său. 

Toate epistolele acestea în versuri sânt o luare la întrecere 
cu acelaşi gen din literatura franceză: Ele sânt pline de spirit, 
de glumă, de observaţii care luminează ironic subiectul, de age- 
rime, de psihologie, toate beneficiind şi de o extraordinară uşu- 
rință a mânuirii limbii româneşti, care, până atunci, aşă stăpân 
puternic nu-şi găsise încă. Nu aş stărui prea mult asupra adân- 
cimii problemelor, deoarece adâncimea când este, când nu este. 
Orice obiecţii am puteă face, însă, adâncimii epistolelor, ele 
rămân un monument literar fără pereche în literatura noastră, 

Câtevă din epistole ţin locul acelor mari confesiuni, pe 
care unii autori ni le-au lăsat în autobiografiile lor. 

Cu Văcărescu, poetul îşi lămureşte felul său poetic, natura 
creaţiunei sale, pe care o examinează în elementul ereditar, 
într'al culturii literare, în constelaţiunile psihologice, mărturi- 
sindu-şi întâia stârnire 2 sa, care nu poate trece dincolo de 
1829, care, mai curând va fi, însă, de la 1830, de când apăru o 


1 Profit de acest loc ca să atrag atenția asupra unor versuri nationale 
pierdute. In 10 Iunie 1842 Alexandrescu scrie la laşi (Corespondenţa lui, publi- 
cată de mine, în Viafa românească, 1907, vol. IM, p. 17) că I. Voinescul îl. 
a trimis o novelă despre Farcaș. Novela s'a pierdut. S'a regăsit în 1845, când 
apări în Albina, 4 Noem. 1845, p. 356, cu un motto dintr'un „uvrai netipărit“ 
al lui Alexandrescu: 

Dacă acei ce fac bine merită recunoştinţă, 

Când puternica lor mână neamurile-au apărat, 

Deşteptati-vă În mine, veniţi, plini de credinţă, 

Să cinstim vechea ţărână a viteazului soldat. 
Restul nu-i nici de bănuit. Sau nici nu va fi existat?! 

broşură de versuri de Văcărescu, pe care Alexandrescu se grăbi 
a le învăţă pe de rost!. 

Cu 1. Voinescul Il poetul îşi lămureşte exact, dar în limite 
mărginite, chestiunea efectului literaturii asupra vieţii sociale şi 
morale: Cartea na oprit pe nimeni de la fapte rele; însă — 
toate cărţile, împreună, au făcut-o: toate împreună strică, strică 
mult, cum arătă Proudhon: „Cine a sedus mai mult femeile?, 
cine a moleşit tinerimea ?* etc ; dar toate împreună pot să şi 
îndrepteze mult: deci şi fabulele lui Alexandrescu, de la al cărur 
răsunet acesta ar fi voit să nu sufere nici o neplăcere. În fond 
el cu fabulele sale ţine; şi de aceea este sever cu colegii lite- 
rari, pe care-i supără şi în această epistolă în care le oglin- 
deşte defectele de caracter şi de literatură, Cât ţineă el la efectul 
fabulelor sale, o dovedeşte scrisoarea către A. Donici. 

Tot literatura este subiectul epistolei cătră Voltaire. Partea 
întâia, despre Voltaire, nu i-o pot admite. Se pare, că gloriosul 
bărbat, ce doarme în Pantheon, n'a fost înţeles complet de 
poetul român, sclav încă al metafizicei religioase. Partea a doua, 
care nu are nici o legătură cu cea dintâiu, priveşte limba lui 
Voltaire — perfectă înainte de-a sosi el, — instrumentul suc- 
cesului său, căruia-i dedică — patru rânduri, pentru a-i opune, 
apoi, limba românească neisprăvită, cu direcţiile dintre 1838— 
1842 şi cu perspectiva tristă că babilonia noastră limbistică nu 
se va limpezi decât dacă Domnul de sus va trimite peste noi 
duhul unirei. 

Epistolele lui Alexandrescu erau, atunci, lumini care se aruncau 
vii asupra tendinţelor autorului, asupra sufletului care se alcătuiă 
în naţiune, Pe aceasta o privesc două scrisori: Lui I. Câmpi- 
neanul Alexandrescu îi destăşură, din 1837, un fragment din 
biografia sa şi din noaptea culturală, care, pe-atunci, apăsă încă 
asupra provinciei; iar Satira spiritului mieu zugrăveă acel me- 
schin, comun salon românesc, în care vistul eră preferit oricărui 
duh creator, în care cocoana la cărţi şi tânărul cu haina din 
Paris şi cu lornetă erau eroii parazitari, din fața cărora un 
spirit strălucit ca al poetului trebuiă să se retragă modest. Cel 
mai satiric vers este cel dedicat unei cocoane: Zici că e virtu- 


„4 De aceea d. E. Lovinescu. cu data: 1830, primăvara (Pag. 15) face 
o ipoteză aproape de adevăr, dar nici de cum sigură. 

oasă cât ştim noi evreeşte. Acest soiu de societate erà plumbul 
legat de picioarele progresului. 

Cu epistolele sale Alexandrescu mergeă, într'adevăr, în 
fruntea naţiei, pe care, când cu gluma, când cu seriozitatea, când 
cu mângâierea lirică, când cu biciul satirei, o sileă să păşască 
spre idealele sale, să se curețe, ca prin botez, de duhuri duş- 
măneşti şi să se îmbrace în sufletul viitor al românismului, care-şi. 
căută rostul şi energia renăscută. 

Ca fabulist Alexandrescu a făcut acelaşi serviciu. 

Până la 1832 fabulistul Alexandrescu na avut nimic ori-— 
ginal de spus: E! eră pe-atunci elevul lui Florian, pe care toată 
România voitoare de bine îl ceteă în original şi în numeroase 
traduceri rămase în manuscripte!. Cu fabulele de la 1832 Alexan- 
drescu aducă, pe româneşte, cevă bine cunoscut ţării. De-aceea 
el nici n'a indicat izvorul 2, dar nu l-a indicat nici la Lafontaine t 

Forma stilistică este simplă; dar de-acum apar noţiunile 
şi cuvintele de localizare: Domn, Adunare. 

Până la 1838 se adaog alte opt fabule, care combat: po- 
litica domnească, care nu sufere lângă sine decât pe cei de-o 
părere cu Domnul; — laşitatea ocrotiţilor Curţei cari pără- 
sesc pe Domn la cea dintâi schimbare; — arivismul boierului- 
bou, care-şi aruncă pe scară pe nepotul-viţel; cu fabula aceasta, 
pe care-aş comentă-o cu ajutorul unei scene din Ciocoii vechi şi 
noi de N. Filimon, Alexandrescu se îndreptă spre clasicitatea 
fabulei sale; — lămureă situaţii politice: Privighitoarea din colivie 
eră România, care prea de vreme încercă să se lupte cu Rusia 
şi Turcia; — şi deveneă general umană, când în $oarecele şi 
pisica biciuă ipocrizia cotoiului, care se târă aproape prin toate 
afacerile ţării şi vieţile oamenilor ei 3. 

Din ediţia de la 1838 lipseşte o fabulă Vulpea, calul şi 
lupul. Este fabula pe care I. Eliade a criticat-o sever, pe care 
Eliade a corectat-o şi a tipărit-o aşă cum ar fi scris-o el. Fabula 
lui Eliade este mai bună; are o desfăşurare mai dramatică, 

1 Vezi de ex. la Academie: Numa Pompiliu (tr. 1796; mpt. 1550; 
mpt. 1586. Galatea (mpt. cu n-rul 150; tr. 1813). Etc. 

2 Vezi Florian, Fables, cartea III, fab. V şi XV ; Lafontaine, cartea IV, 
fVşic. VI, fê. VIL. 

3 Relativ la Privighitoarea în colivie este de observat, pentru d. Lovinescu, 
p. 216, cå ımprejurärile în care s'a scris fabula sânt luptele opozitiei din 


Adunarea obştească (1837 1838): fabula este dovada că Alexandrescu se 
temea de eşecul care nu a întârziat. 

amănunte mai concrete, mai mare putere de sugestie. Lecţia 
critică a lui Eliade i-a fost, de sigur, de folos lui Alexandrescu, 
a cărui seninătate am fi dorit-o, în acest caz, mai resistentă, de 
cât a fost, când a produs fabula Privighitoarea si măgarul, în 
care Eliade este măgarul! Fără opunerea lui Eliade, Alexandrescu 
m'ar fi fost, poate, aşă de atent Ja cizelarea fabulelor scrise 
după 1838. 

Despre fabulele acestui timp d. E. Lovinescu scrie !: „Spiritul 
lui La Fontaine stăpâneşte pe poet; spiritul numai, nu și litera 
lui; căci multe din aceste fabule sânt originale şi ca subiect, iar 
unele, de pilda Toporul şi pădurea, sânt adevărate capo-d'opere 
ale literaturii universale prin plasticitatea şi firescul formei“, 

Originale? Se poate. In cazul acesta Alexandrescu a întrecut 
pe maestrul său Lafontaine ale cărui ediţii critice arată, la fie- 
care fabulă, predecesori. La Alexandrescu o cercetare diferențială : 
ce-i original? ce nu se găseşte în fabulişti şi alte izvoare? nu 
s'a făcut. Până arunci fraza d-lui E. Lovinescu rămâne o afirmaţie 
imprudentă. 

Dovadă: Chiar Toporul și pădurea, despre care s'a crezut 
că este originală şi care a devenit, alături de alte 4—5 fabule, 
una din cele mai populare, fiindcă izbeă, între 1838—1842, 
într'unul din cele mai massive şi mai desonorătoare defecte ale 
clasei conducătoare a ţării, este, ca subiect, un împrumut. Cel 
puţin eu o ştiu prezentă în Talmud sau Midraş2?, de unde a fost 
scoasă, în veacul XVIII, şi tipărită, de un Friedländer, în I. I. 
Engel, Der Pilosoph für die Welt, o revistă de popularizare, care 
se află reprodusă şi in biblioteca Reclam. Titlul german al fa- 
bulei este: Duşman extern şi trădător intern. Decât, la Ovrei, 
securile fierarului vin la pădure în car; soarele sclipeşte pe ele; 
copacii tremură: O să ne taie! Dar stejaru! bătrân le strigă: 
Nu vă temeţi! Câtă vreme nici unul dintre voi nu le dă coade, 
ascuţişul lor nu vă poate strică nimic 3. Nu cred că Gr. Alexandrescu 

1 Pag. 117. 

2 La Cluj biblioteca Universitătii nu posede aceste opere şi nu pot 
controla în care anume! 

3 Aussrer Feind und înnrer Verrâther. Aus einer Eisenschmiede 
fuhr ein mit neugehâmmerten Axten beladener Wagen durch den nahe ge- 
legenen Wald. Die Sonne glănzte auf den Stahl, und die Bäume des Waldes 
erzitterten ob der Erscheinung. — Wer wird vor ihnen bestehen? D ese 
Eisen fällen uns alle! So klagte íhe Ang:tgeräusch. Aber eine bejahrte Eiche 
rief ihnen zu: Fărchtet nichts ! So lange keiner von euch diesen Axten Stiele 


leiht, kann euch ihre Schärfe nicht schaden. lohann Jacob Engei, Der Pht- 
Josoph für die Welt. 1819, p. 223. 

ceteă din Talmud ori din Midraş; trebue, deci, să fie adevărat 
că întâmplarea „i-a spus'o un bătrân pe care îl cinstesc şi care 
îi ziceă că şi el o ştiă dela strămoşii lui“ şi care a putut fi 
vreun Ovreiu intelectual din Bucureşti. Dar ce deosebire între 
fabula ovreească şi forma ce-a luat la Alexandrescu; deosebire 
ca acţiune şi ca gândire: Țăranul intră, fără coadă de topor, în 
pădure; coada nu se inventase încă: „Astfel 'se încep toate, 
vremea desăvârşaşte — orice inventă omul, ori ce spiritul naşte“. 
Copacii strigă: O să ne îngroape în fundul sobei! Este vreunul 
d'ai noştri cu el?, întreabă stejarul. Nu! Atunci fiți pe pace. „Dar 
când avù toporul o coadă de Jemn tare, — puteţi judecă singuri 
ce tristă întâmplare“. Fabula românească este dramatică, expre- 
sivă şi înălţată prin reflexiune. Dacă fabula talmudică i s'a 
povestit lui Alexandrescu simplă, cum este, fabula lui ne poate 
servi ca exemplu până la ce grad de libertate a fantaziei, până 
la ce artă a povestirii şi până la ce istețime a naţionalizării 
subiectelor se desvoliase arta lui de fabulist: Este evident o 
creaţiune nouă! 


Şi ca fabulist Alexandrescu ajunsese, între 1838 şi 1842, 
pe culmea aitei sale! 


Celelalte fabule privesc prostia unui Domn, care crede că 
şi-a apărat turma de oi, dacă aşezând pe lup ministru, îl lasă 
să ia de pe ele numai câte-o piele; pilda rea a Domnului-lup, 
îmbrăcat în manta de piei de oaie, care prin pilda sa îndeamnă 
pe judecători să jupoaie, şi ei oile: o, mult jupuiau pe-atunci 
tribunalele, care, la orice inspecţie, tremurau de frica pedepsei 
şi care, odată, au fost lovite prin suspendarea unui tribunal 
întreg !;, suferințele ţării — un petec de câmpie şi un colţ de 
pădure — aşezate între cei doi rigi: riga Leul şi riga Pardos— 
Turci şi Ruşi — care se certau cui se cuvine mai mult câmpia, 
pădurea: eră chiar cazul epocei 1838—1842, a cărei împăcare se 
Sfârşeă cu jertfa celui mai slab, a bietului Român, iepurile fabulei. 
Fabulele erau, aşadar, politice, chiar în sens înalt al cuvântului. 
Câte-o situaţie externă sau internă caracteristică a ţării se 
concretiză in cetita fabulă, pe care autorul însuşi o explică, de 
sigur, amicilor săi, aceştia altor amici, făcând astfel dintr'un 
svon de societate şi din „nevinovată“ fabulă o armă de resistenţă 
politică. 

Politice sânt şi fabulele: Câinele și cățelul, cu trista istorie a 
zgulitului Samurache cel exclus de la beneficiile libertății rezervate 
de boi-ciocoi şi de ciocoi-dulăi pe sama lor; Vulpea liberală, din 
timpul domniei Elefantului-Vodă, căruia fabulistul cu ochii ageri îi 
caracteriză un prezent şi un lung viitor arătând de-atunci cum libe- 
ralii se vor înecă mereu, mereu, mereu cu „oasele“ budgetelor, re- 
nunţând la îngrijirea de trebile țării, cu care, în opoziție, ca critici 
flămânzi, îşi vor mai bate capul: Aici Alexandrescu a fost chiar 
profet !; politică este Merla și bufnița, care reuşind să intercaleze 
o reflexiune directă, descopereă izvorul acestui întreg gen de fa- 
bule însemnătoare şi primejdioase pentru despotism: Ca să înveţi 
a deprinde libertatea, trebue să fii liber, a zis odată Kant; ca să 
deprinzi progresul, trebue să fi aşezat în progres, opină Alexandrescu: 

Mulţi zic, că neamul nostru nu este încâ'n stare, 
Ca altele, sa faca cercari de'naintare, 
Că'nvăţătură-adâncă, idei, filosofie 

Sånt prea vătămătoare Va lui copilărie 
Declamaţia aceasta pompoasă, îngâmfată. 

De vreţi, poate să fie despoţilor iertată: 

Numai lor le e bună a unui neam orbire, 

Căci nu-l lasă sa-şi vaza a sa nenorocire; 

Dar în gura acelor ce-o zic pe din afara 

Sau e o nerozie, sau este o ocară. 

Noi le-am puteă raspunde puţinele tuvinte 
Bufniţei adresate de merla cea cuminte: 

„Ai vorbit de minune! Dar ia spune-mi, vecină, 
Dacă măcar cercare tu nu faci vreodată, 


Sa scoţi cel puţin capul din noaptea'ntunecata, 
Apoi cum te-i deprinde cu soare, cu lumină?” 


Fabuiistul aveă un sistem de gândire, corect, sigur, progre- 
sist, El măsură de sus orice fenomen social; el deveneă una din 
acele oglinzi, despre care, tot în acest timp, vorbeă în Oglindele 
naufragiate într'o „ţară mare, de-aici nu departe“, adecă tocmai în 
țara sa şi despre care destăinuiă că „dregătorii“, adecă slujbaşii 
țării, le-au osândit la pieire, fără să reuşască a le prăpădi pe toate: 
Cele rămase oglindesc pe uiţi şi uricioşi! 

Fabula lui Alexandrescu eră, astfel, o luptă națională tot atât 
de însemnată şi efectivă, ca şi lupta politică din Adunare, gazete, 
pamflete ori broşuri franțuzeşti ; fabula este monumentul luptei sale, 

Fireşte, fabulele nu s'au mărginit numai la politică. Ele s'au 
ocupat şi cu omul moral: cu mândria neîndreptăţită a descenden- 
tului nevrednic de strămoşi, cu orgoliul uman, cu neîncrederea cu 
care trebue să întâmpinăm pe cei ce-şi calcă cuvântul; etc. Fabula 

aceasta nu mai este națională, dar este un mijloc general de edu- 
cație prin literatură. 

Fabule Alexandrescu a scris şi după 1842, însă la înălțimea 
celor din acest timp nici una nu s'a mai ridicat, Națiunea le purtă 
un interes deosebit. Pe la 1862 amicii lui V, Alecsandri, Ion Ghica, 
B. Gănescu se ocupau cu ideea de-a le ilustră, în Paris, şi a le da 
şi puterea clişeului artistic. Manuscriptul sosise la Paris, eră la 
Gănescu, dar Gănescu eră închis la Mazas, pe când Alecsandri se 
interesă de acel plan, care nu se putu realiză!. Ce carte populară 
ar fi putut să devie o astfel de ediţie! 

După 1842 nu se mai poate vorbi de progrese, de evoluţie. 
Poetul se opreşte câtva timp în zenitul său; opreşte câtevă mo- 
mente nouă în poezii, care nu pot fi trecute cu vederea; şi apoi 
începe declinul său lent şi, de la o vreme, catastrofal. 

A treia iubire a poetului o cântă vreo şapte-opt poezii strânse 
în ediţia de la 1847. Nici un criteriu intern nu ne sileşte a atrage 
aici ori a elimină de-aici Frumusețea, un imn al durerii macrocos- 
mice, vrednice să apară în Goethe ori în Hölderlin ori în Novalis; 
«de ce nu l-aş cità aici? 

Adesea, pe câmpie 
Auz o armonie, 

Un ce melodios; 

Un glas care se pare 


Ascuns în departare, 
Un imn misterios. 


De unde, oare, vine? 
Din sferele senine ? 
Din zetirii ce zbor? 
Din iarba ce şopteşte ? 
Din planta ce trâeşte? 
Din floare? Din izvor ? 


Din nici una în parte, 

Din multe *mpreunate, 

Din toate e 'ntocmit; 

E glas al suferinţei, 

Al lumei şi-al fiinţei 

Suspin nemărginit. 

Păcat numai că Alexandrescu nu a înţeles că aici trebuiă să 

se oprească, Fără potriveală, partea a doua compară originea fru- 
museţii din tot atâtea părţi armonizate, cari nu fac însă o paralelă 


antitetică, ci sânt o simplă şi întâmplătoare asemănare numerică, nu 


i Scrisorile lui I. Ghica, manuscriptul academic 803, p 104—105, 108. 

esenţială. Dar aceasta este altă chestie. Cum ziceam, Frumusețea 
poate aparține noului ciclu, dar nu-i este necesară. 

In fondul acestui ciclu apare femeia — fără nume — care 
l-a stârnit mai mult decât oricare alta. Poetul este răscolit fiziolo- 
giceşte ; el atârnă, ca Sclav, de senzaţia zâmbirei ei; intelectul lui ?, 
sa dus; spre adâncurile durerii şi ale suferinței nu mai este nici 
o oprire: 

Cunosc prea bine a mea greşală, 
Dar cunoştinţa nu m'a *ndreptat, 
Caci a mea soartă trista, fatală, 
Zâmbirei tale pradă m'a dat. 

Pace el nu mai are. In zadar i-o cere înapoi. Ea pare iubi- 
toare, dar nu iubeşte. Rătăcind pe stânci, — ca Manfred al lui 
Byron — şoimul s'a înfiorat de el; dar pustiul, brazii nu l-au 
mângâiat, Nopțile îi ascultă durerile: 

Te iubesc astăzi ca mai nainte, 
Ca în minutul cel incântat 


Când eu de pieptu-ți tânăr, fierbinte, 
Tremurând fruntea-mi am răzimat 


Minutu-acela în veci mă munceşte, 
Ca o sentință e 'n mintea mea; 

De ating fruntea-mi, simţ că svâcneşte, 
Focul din sânu-ţi arde în ea! 

Suferința, cu întâiele-i versuri bironiane, este şi mai puter- 
nică: Durerea-i este — figură admirabilă! — „neagră ca şi ziua 
când nu te întâlnesc“; vieața-i o lungă agonie, plină de convulsii; 
ar muri, dar şi de moarte se teme: 

Nu o să-mi turburi oare și pacea din mormânt? 
vo să se 'ntoarcă umbra-mi, cumplită, fioroasă 
Pe pasurile tale, oriunde locueşti ? 

E lume, e vecie atâta de frumoasă, 

incât så uit pământul ce tu împodobeşti ? 

Dac'ar muri la picioarele ei, auzindu-i cuvântul că l-a iubit, 
să-l ducă cu sine în vecinicie, ar muri de plăcere. 

Curioasă coincidenţă: Pe când Alecsandri pierdeă pe steluța 
sa, Alexandrescu, bolnav, cu coardele vieţii rupte'n pieptul obosit, 
Alexandrescu, anticipând, îşi închipuiă pe chinuitoarea-i iubită în 
acelaşi fel: 


Intorc acum asupră-ţi privirea-mi dureroasă, 
Ca cel din urmă-adio la tot ce am pierdut: 
Din ceața veciniciei, stea blândă, luminoasă, 
Te văd lucind departe, departe în trecut... 
Caci toată-a mea vieaţă îţi fu ea închinată, 


www.dacoromanica.ro 


G. ALEXANDRESCU 273 


Căci alt decât iubirea-ţi ea nu avù mai sfânt; 
Caci tu eşti încă astazi! dorinţa-mi neschimbată 
Şi visu-mi cel din urmă aicea pe pământ. 
Îi bănuise sufletul; o mâhnise cu gelozia sa; e timpul, acum, 
de iertare; şi totuşi, în acelaşi moment, bănueşte iarăşi: 


De ce să plâng vieaţa ? In trista-i prelungire 
Ar fi văzut ea, poate, amoru-ţi apuind, 


Murind se ştie neuitat; natura i-ar vorbi despre el: 


Valea rasunătoare, a râului murmură, 
Veştedu toamnei frunză ce flutură în vânt, 
Palida lunei rază, puternica natură 

iți vor şopiti adesea cuvinte din mormânt. 


Un ceas e decând anul trecă — parcă îndrumă deslegarea. 
Acum un an el fusese fericit: ea eră cauza; în anul ce vine ar fi 
fericit, dacă frăția ei l-ar mângâiă; dar: 

Ades, când sânt în luptă cu gândurile mele, 
Muncit d'al suferinței demon neîmblânzit, 


lmi pari un silf ce vine pe raza unei stele 
Din sfere luminoase, din aer bălsămit. 


Apoi negură deasa lumina "'ntunecează ; 
Fantome d'altă lume şoptesc, mă încunjor; 
In fiecare şoptă o muncă înviază, 

In ochii-mi se confundă trecut şi viitor. 


Căci ştiu eu viitorul; el nu poate să fie 
Decât ca anu-acesta, ca anul cel trecut: 
Bogat în chinuire, deşert de bucurie, 
Pustiu, făra nadejde, sălbatec şi tăcut, 

Am citat mult din ciclul acestei iubiri al necunoscutei. Ea 
este, în literatura noastră, întâiul caz al iubirei dulci şi dureroase, 
care învie şi ucide, care devine soarta omului, al pasiunei care 
-este o fatalitate primită cu negarea propriei ființe bucuroase parcă 
de un sfârşit în scurt deliciu. 

Din Nina, de ciclul necunoscutei, ar aduce aminte versul 
despre cursa întinsă păsăricei (strofa 9), care se găseşte şi în Nu, 
a ta moarte (str. 7). Insă, de mult Bonifaciu Florescu a spus că 
Nina (dela 1845) este numai o traducere din Metastasio !. Aceasta 
scade foarte mult însemnătatea ei ca document psihologic, de care, 
de altfel, nici nu avem nevoie. 

Necunoscuta este, oare, de căutat şi în /n ceasuri de mâh- 
nire (1843)? Cu toate că poezia are două versuri comune cu Un 


1 Analele literare (1886), p. 56. 


www.dacoromanica.ro 


274 G. BOGDAN-DUICĂ 


ceas e de când anul trecu (Str, 6 aici; dincolo tot str. 6, însă în 
Propășirea), cu toate că aparţin aceloraşi ani, nų cred şi nu admit: 
Versul comun este o întâmplare; În ceasuri de mâhnire este de- 
dicată unei copile gingaşe, nevinovate, bune, blânde, senine, nu 
femeii, care-l cuceri cu ce copila nu are, după chiar poezia ce-o 
cântă: cu „graţii mai trupeşti“. 

Alături de-această ultină înflorire a lirismului erotic a unui 
poet de vre-o 32—34 de ani, se iviră şi alte versuri, ca: Trecutul 
la mănăstirea Dealului (1844/45) şi O impresie dedicată oștirei 
românet (1846) şi Inălțimei sale Doamnei Mariţi Bibescu (Sept. 
1845), toate scrise ca „poet de curte“, cum i se ziceă. Cu Mari- 
tica Bibescu — eliminată din toate colecţiunile poetului, — acesta 
a plătit epocei şi relaţiunilor sale personale un tribut convenţional, 
regretabil şi — lipsit, chiar al el!, de orice talent 2 

In anii aceştia Alexandrescu protejă — şi el! — pe prote- 
jaţii Curţei. Vestitorul românesc eră gazetă Curţei; el a cola- 
borat la ea, dându-i de ex. Mănăstirea dintr'un lemn, Bistriţa, 
Patovracii 3, 

Tot din timpul acesta avem, însă, şi o izbucnire genială, în 
balada Ucigaşul fără voie. De patru ani Alexandrescu purtà în 
suflet impresia ce-i lăsase o pricină tratată la tribunal, un omor 
comis în vis! soţul îşi omorise soţia. Nici un poet român n'a tre- 
cut pe lângă un subiect de baladă mai greu de tratat: lipsit de 
elemente ideale, subiectul nu-i simpatic nici din cauza efectului 
care se află la baza lui: spaima; Alexandrescu a introdus, ca ele- 
ment ideal: părerea de rău a criminalului şi încrederea lui în drep- 
tatea cerească, iar creşterea afectului spaimei a descris-o cu o 
măestrie de psiholog care surprinde. Parcă ar fi deprins-o cetind 
şi recetind pe Dante, în al cărui infern se muşcă din creeri, cum, 
în visul ucigaşului, moartea muşcă din creerii soţiei. A fost, mi se 
pare, ultima flacără a epicismului lui Alexandrescu 4. 

1 Publicată întâia oară în Vestitorul românesc, din 4 Maiu 1846, p. 133. 


2 Vezi-l în Vestitorul românesc din 27 Sept., 1845 

3 1845, No. 80; vezi şi n-rii 83—87; p. 314, 327, 332 etc. Erà în Oc- 
tomvrie: : 

+ Cazul ucigaşului fară voie a fost povestit de Eliade în Curs de poe- 
sie generale, vol, ÎI, astfel Jnainte de 1848 vizitand ocnete, şi pe cei are- 
staţi acolo pentru crime şi delicte, cercetând cauzele pentru care erau de- 
ţiruți şi studiind fizionomiile şi caracterele lor, îmi atrase mult atenţiunea 
un june ce mai mult sufereă de durerea sufletului decât de încatenarea 
şi privaţiunile corpului. Vrând a mă informà de soartea sau de cauza ce îl 
precipitase a-şi petrece viaţa în ocnă, aflaiu că-şi ar fi ucis juna sa soție 

După 1848, care a turburat vieaţa tuturor literaţilor, Alexan- 
«drescu scrie rar; şi slab; şi aproape totdeauna în atârnare de 
evenimentele zilei. In căderea aceasta spre banal l-am urmărit în 
studiul mieu de la 1900 şi, după mine, l-a urmărit şi d. Lovinescu. 
Cercetaţi deci acolo. Dar, fiindcă deoparte este acum prilej şi de 
altă parte nu ştiu când voiu mai reveni la Alexandrescu, voiu 
adaoge chiar aici câtevă notițe şi rectificări cam seci, cronologic, 
rece: 

1855: In Col/ecțiune de nuvele, poezii și altele (Bucureşti. 
Ediţia Cr. loanin , p. 65 se află, de Alexandrescu, fabula Doctorul 
„și bolnavul. 

1857: O profesie de credință s'a tipărit în Românul din 
12/24 August. 

Porcul liberat, tot în Românul din 14/27 Decemvrie, deci 
nu-i din 1863, 


după tre: luni dela a lui căsatorie, în prima luna de miere. Vruiu a mă in- 
forma de la dânsul însuşi despre această necalificabilă împrejurare, şi a-i 
studià în şirul narațiunii toate expresiunile. — M'am însurat, îmi zise, luâ- 
du-mi femeia din dragoste ; trăiam nedesparţiţi, mi se pareă c'o perdeam 
din ochi la orice mişcare, o urmam la tot pasul; şi ea ma urmă tot ase- 
menea. Amândoi ieşeam la munca câmpului, amândoi lucram împreuna, a- 
mândui ne odihneam la umbra; amândoi ne întorceam acasă, Intr'o zi după 
o asemenea vieaţă de trei luni, eşiram ca totdeauna la munca câmpului; 
dupa o sapa buna ce amândoi deterăm porumbului, ne treziram la umbra 
copacului unde ne făceam totdeauna prânzul. Dupa ce ospataram şi bă- 
uram împreună, după mai multe glume şi întrebari obicinuite despre ce-am 
face unul fără altul, ma apucă un Somn greu, simți câtva greutate pe 
piept, pana ma fura somuul în gânduri triste despre o întâmplare de mi-aş 
pierde nevasta. Nu şiiu cât am d rmit? ci visaiu ca unde stam împreună cu 
nevasti, iaca un lup ca vine asupra ei sa o rupa; mă luptam cu dânsul 
disperat, tipam, mugeam, ce mai: ştiu eu, mă balăbaneam poate în vis; şi 
poare câ nevas a vrând sa mă deştepte, ma mişcă, mă zguduiă să ma scoale 
şi mie mi se parea că m'apuca lupul, ca ma luptam cu dânsul. De şteptat 
în spaima, cu ochii Întunecați de zapăceală şi de furoare, puseiu mâna pe 
secure ; şi crezând că dau îm lup, plesniu în cap cu toata puterea şi tăria 
pe biata mea femeie ce muri pe loc scoțând, vai de mine! un țipăt, ce şi 
acum îmi rasuna în suflet. Nu mai ştiu ce-am facut şi ce-au mai zis parinţii 
şi socrii mei. Femeia mea a murit de securea ce i-am dat eu ; cum ? ce fel? 
mam nici un martor; eu singur nu pot marturii cum a căzut păcatul pe 
mine. Săracul Cain ! Domnule, îl blestemă lumea, l-am blestemat şi eu, şi 
m'a ajuns păcatul, Pentru pedeapsa mea, m'au osândit aici la ocna; or fi 
vreo trei ani de când mă chinuesc; însă ce este ocna asta, ce sânt chinu- 
rile, şi ferele astea pe lângă ocna, sau mai bine iadul ce este în sufletul 
mieu ?.,, > Nu pot spune impresiunea ce mi-a făcut acest interesant dis- 
grațiat. Dreptatea umană l-a condamnat la ocna pe vieaţă; ce va face drep- 
tatea divina cu sufletul lui ? Relativ la versurile din Ucigaşul: «In spaima 
nespusa ce-atunci ma pătrunse — Vazuiu trecând moartea pe palidu-i cal“, 
colegul V. Bugrea mi- atrage atenţia că şi-au originea în Apocalipsul Sf. loan. 
cap. VI: Şi am văzut, şi iata un cal galben ; şi celui ce şedea pe el îi eră 
mumele Moartea.“ 


18* 

1858: Castorul zidar în Românul din 22 Aprilie (4 Maiu) 
1860: Atelajul eterogen s'a publicat în Păcală, p. 110; deci 
nu-i din 1862. 


1866: Noaptea sântului Andreiu nu-i nouă, din manuscript!,. 
căci s'a publicat în Trompeta Carpaţilor, p. 1720. 


1868: M. S. Victor Emanuel s'a publicat în Românul, p. 937.. 

1873: Cântec vechiu în Românul, p. 712, provocând la vâ- 
nătoare, cu flinta, după boieri, adecă după „corbi cu barbă mare“. 

1882: Cimpoiul, p. 251, anunţă că va publică traducerea 
Ierusalimului lui Tasso, în proză. A şi publicat cevă, 

Scrieri în proză (şi versuri): 1855, un articol în Zimbrul p. 
274 (April). 1857, un articol despre Berenger, în Concordia, p. 
179 (cf. şi 186) şi Secolul, 1 August. — 1866, ziua de 11 Fevru- 
arie 1866, în Românul, p. 39. — 1868, Gâştele bunului Dum- 

nezeu (parabolă) în Albina Pindului, p. 253. — 1869, Un episod 
"din vieaţa lui Mihaiu, în Opinia constituțională, Nr. 22 (lulie); 
vezi şi nr-ii 27, 29 etc. etc. (In nr-ul 27, şi versuri). — 1872: 
Românul, p. 843 (5 Oct) anunţă Poveştile albastre, după Labou- 
laye. În Românul, din 25 Ianuarie: Inmormântarea poeziei (reprod. 
în Transacțiuni literare, p. 24). In acelaşi an, vezi în Românul, 
pp. 71, 103, 126, 138, 154, 199, 202, 214,245, 278, 322, 422, 
454, 482, 859; în special Lorelei (3 Fevr.), reprodusă în Columna 
lui Traian, p. 68. — 1873 Despre literatură în genere, în Românul, 
p. 181, 195, 200, 292, 300, reprodus în Familia, 1874 şi 1875. În 
1873, în Românul, p. 825 mai se află Cântecul Jianului. 

Toate scrierile acestea nu tentează cercetarea estetică; eu le 
înregistrez numai din interesul ce-l port marelui scriitor, pe care, 
se pare, nimeni nu l-a sfătuit să nu mai scrie. Din contră, numele 
lui eră dorit de gazete, care-şi făceau cu el — reclamă. 

Din timpul dela 1848 până la 1875 — sau, ca limită, chiar 
1882, deşi eu bănuesc că traducerea Ierusalimului lui Tasso este 
mai veche decât 1882 — o interpretare, de obiceiu uşor de dat, 
sar mai puteă da fabulelor, cel puţin unor fabule. Cui cunoaşte: 
domnia lui Cuza sau cui îşi ia oboseala să se orienteze asupra. 
ei din monografia lui A, D. Xenopol, interpretarea îi poate reuşi ca 
şi mie, De aceea încheiu lecţiunea lăsând la buna D-Voastră dis- 
poziţie să încercaţi ori să neglijaţi această lucrare, care, pentru 
istoria literară nu are nici o deosebită însemnătate. 

1 Lovinescu, p, .0Ol. 

POSTSCRIPT BIBLIOGRAFIC. 


Despre Alexandrescu s'a scris mult. Afară de ce am citat eu 
şi d. Lovinescu, să se mai vază: 

1. Aron Densuşianu, Poeziile lui Gr. A, în Columna lui 
Traian, 1870 n-rii 10, 12, 13. 

2, C. C. Arion, conferinţa de la Ateneu, Fabula lui Lafonlaine 
şi A., 1879, 14 Martie. (Publicată ?). Eu o cunosc din Timpul, nr. 
55 şi Românul, p. 221. 

3. Bonifaciu Florescu s'a repeţit în Analele literare, 1886, nr. 2. 

4. Arta din 1894, p. 299, 345, 380; şi 1895, p. 45. 

5. Vieafa din 30 lan. 1894 (despre ediţia Bianu). 

6. N. lorga, în Vatra, 1894, nr. 21. 

7. I. Găvănescu, în Vieafa, vol, Il, 1895, nr. 24, 

8. V. D. Păun, în scrierea Ficțiune, imagini și comparațiune. 

9. La voix de la Roumanie, an. |, p. 6. (Gazeta Ini Ul. de 
Marsyllac). 

10. V. Alecsandri şi Gr. Alexandrescu, în Convorbiri literare, 
XXV, p, 97. Din Convorbiri nu se pot uită nici Cântecele popu- 
lare din Oltenia, publicate de Alecsandri, dar culese de Alexan- 
drescu, poate la 1842, în excursia în Oltenia. Se ştie că pe-atunci 
Alecsandri începuse culegerea sa. Vezi Scrisorile lui Alecsandri 
publicate de I1. Chendi, p. 182 (anul 1885). 

Pagini de răsfoit, pentru interesaţi de-aproape, sânt note la 
iuțeală, de întâlniri cu numele lui, fără să mai pot spune, azi, ce 
cuprind anume paginile citate: scrisul lui ori ştiri despre el. Aceste 
notițe erau să fie călăuza mea, la o revizuire a vieţii lui Alexan- 
drescu; ele au fost culese după studiul mieu din 1900. Cine vrea 
så profite de ele, să caute: 

1. Românul lui C. A. Rosetti, 1857, nr-ii 2, 37; 1858, nr. 31 
(4 Maiu); 1862, p. 988; 1866, p. 39 (24 Faur); 1868, p. 865, 
937; 1872, p. 71, 103, 126, 138, 154, 199, 202, 214, 245, 278, 
318, 342, 422, 454, 482; 1873, p. 540, 608, 656, 772, 840, 904, 
908; 1874, p. 374, 394, 458 (foileton), 564, 565, 588, 632, 639, 812, 
909, 1069; vezi şi 527—528, 548—549, 689; 1875, p. 256, 257, 
260, 264, 292, 344, 349; 1881, p. 418. Aceste multe locuri dove- 
desc că naţional-liberalii au întrebuințat mai mult numele Alexandrescu. 

2. Concordia, 1851, p. 21—22, 37, 39, 63, 124, 179. 

3. Dâmbovița, 1859, |, p. 144, 196. > 

4. Pressa, 1868, p. 253, 254—255, 258, 266—267, 270 —271, 
280, 283, 287, 297, 346, 406. (Nrii 64, 65, 67, 68, 71, 72, 73, 
75, 102). 

5. Naţionalul, 1860, p. 94. 

6. Reforma, 1861, p. 38, 46, 80; 1862, p. 147, 155, 204, 
206, 210, 215; 1863, p. 4, 12, 19, 112; 1874, nr. 62. 

7. Independența, 1861, 1 Maiu, p. 52; cf. p. 78. Un ecou târziu 
al certei cu Eliade! 

8. Uniunea română, 186], p. 4. 

9. Trompeta Carpaţilor, 1866, p. 1711, 1720; 1868, nr. 610; 
şi p. 1585; 1875, 21 Sept. 

10. Obpiniunea constituțională, 1869, 10 şi 27 Iulie, 3 Aug, 
28 Sept., 20 Noem., 27 Noem., 11 Dec., 1870, 1 Fevr. (Nrii 27, 
29, 43 şi 34, p. 2, 45, 59, 62, 66). 

11. Poporul, Bucureşti, 1872,'7/19 Maiu, contra lui Alexandrescu, 

12. Familia, 1874, p 590; 1875, p. 568—569. 

13. Amicul familiei, 1881, p. 73 şi 94. 

14. Observatorul, 1879, nr-ii 49, 50. 

15. Binele public, 1881, 5 Januarie; 1884, nr. 27. 

16. Timpul, 1881. nr. 4 (6 lan.). 

17. Analele literare, 1885, p. 51. 


Unele indicaţiuni cuprind nimicuri, care însă pot fi impor- 
tante, uneori, în combinaţie cu ştiri însemnate; altele sânt cu si- 
guranţă de folos bun. 

Timpul publicaţiilor. Din Gazeta de Transilvania, 1847, 10 
Noem., p. 360, reiese că traducerea Meropei s'a publicat în Noem. 
sau Oct. 1847. 

Buciumul, 1862, 15 Dec., p. 3 arată că ediţia de la 1863 erà 
pusă supt tipar în iarna anului 1862. Buciurmul din 25 Iuliu 1863, 
p. 260, arată că ediția se publicase după opt luni de tipărire. 

Traduceri: În Le glaneur moldo-valaque (Spicuitorul) lui G. 
Asachi (1841) se află; Câinele soldatului (tr. de V. Alecsandri, în 
limba franceză); — Anul 1840 se află franţuzeşte în manuscriptul 
academic 1172, p. 243—244; — Boul şi viţelul nemţeşte, de L, V. 
Fischer (Românische Revue, II, 646); — Umbra lui Mircea la 
Cozia, tr. de H. Klein în. Magazin für die Literatur des Inn- und 
Auslandes, 3/17 lan. (Anul?) Mai vezi şi rev. Daheim, tr. de 
Neumeister; apoi rev. Das litterarische Rumänien, de Neuschotz, 
p. 281; ca traducători mai vechi R. S. Staufe, Romanische Poetem 
şi 1. K. Schulter (1852). 

C. A. ROSETTI. 
(Lecţiune_ţinută la 26 şi 27 Aprilie 1920). 


Iubitului prieten vechiu 
Enache Ionescu, 


I. 


C. A. Rosetti se trege dinirun neam grecesc aşezat de mult 
în ţară. Străbunul lui, un vel logofăt, Nicolae Rosetti, a scris o 
scurta cronică t. Tatăl lui Rosetti eră spatar; mama lui, spătă- 
reasa Elena. 

Discursul pe care Nicolae Andronescu l-a ținut la moartea 
Elenei Rosetti, ne permite să conchidem că aceasta nu eră de- 
parte de mania religioasă. Din „notele intime“ ale lui Rosetti 
reiese acelaşi caracter : Ea îi predică fiului său indiferența faţă 
de oameni şi de cele lumeşti; îşi doreă neîncetat moartea; şi o 
aşteptă cu voie bună, rostind psalmii lui David 2. Din copiii ei 
numeroşi, caţivă au murit de vreme. Toate faptele acestea parcă 
impun concluzia unei constituţii fizice debile, decadente. 

C. A. Rosetti nu făceă excepţie de la dehilitatea familiară. 
Când, la Paris, l-a cunoscut publicistul H. Castille 3, Rosetti ca 
fizic, făcu o impresie curioasă: „Acesta este un om de spirit, a 
căruia fizionomie originală înfăţişază o  incarnaţie îndestul de 
mulţumitoare a Strigoiului, vampirului, din Lord Byron“. Vampi- 
rul de la Dâmboviţa nu eră prea sănătos În notele sale intime 
el se plânge destul de des de dureri de cap şi insomnii (1844: 
13 Noem., 15 Noem; 1845: 19 Noem., 21 Noem). Odată el ne 
spune că a scuipat şi sânge (1846, 17 Fevr., 1 Martie). În acest 
timp „vampirul“ se gândeă şi la sinucidere (1846 14/26 Fevr. 4). 
Rosetti sufereă, deci, de urmările eredității, de care au suferit şi 
fraţii săi, 


1 Vezi-o în Trompeta Carpaților, 1812. nr-ul 963 şi urm. 

2 Pagini din trecut. Note intime 1844—1859 crise zilnic de C. A. Roselti, 
Anotate şi publicate de Vintilă C. A. Rosetti Bucureşti 1902. Paginele 28, 31, 55. 

a Principatele dunărene, p. 50. 

1 Note, p. 92, 94, 

Despre un frate al său, serdarul Dimitrie Roset, îngropat 
în 3 Septemvrie 1842, dicursul lui C. A. Rosetti însuşi — un 
discurs expansiv, actoricesc, ciudat — ne spune că el a suferit 
moraliceşte zece ani — îi sângeră înima — iar şi fiziceşte încă 
trei !. El s'a privat în vieaţa lui de toate, a primit să se omoare 
pe dânsul „neluând de soţie pe aceea ce iubise pentruca să nu 
facă o neplăcere maicei lui“. — Că însuşi C. A, Rosetti o iubeă 
acum pe presumptiva soţie, nu ne înteresează ; faptul că D. Ro- 
setti a primit, fără protest, o suferință atât de îndelungată, că a 
primit-o din cauza unei sensibilităţi exagerate a mamei sale şi a 
şa, este straniu, 

Faptele acestea descoper un fond fiziologic şi sentimental 
care nu este cniar normal. 

Rosetti însuşi făceă totdeauna impresia unui excentric, a zis 
Eliade2. Sensibilitatea mamei şi a fratelui o aveă şi el: „Când 
aud un ton de muzică, când aud un vers, o poezie, de ce nu 
tresar, nu tremură (alţii) ca mine? De ce nu înnebunesc, de ce nu 
vin în frenezia ce vin eu, a nu vedeă nimic, a sparge cine mai 
ştie ce? şi alte asemenea nebunii3?2* Dar, pe când aceia, mama, 
fratele, aveau o sensibilitate pasivă, suferitoare, acesta eră gata 
să „spargă“, să rupă, să dărâme: Un tip sensibil-motoriu. De 
aceea, privindu-se adânc, a şi scris el vorba deosebit de lumi- 
nătoare că, la el, „geniul este în inimi, iar nu în cap“ 4. Geniul 
acesta Rosetti nu şi-l puteă informà; îi lăsă drum liber, neînfrâ- 
nat; de-aceea el nu eră mândru, ci devenea vanitos, cum îşi zice 
el, cum îi zise mamă-sa5; de-aceea iubirile lui nu erau normale, 
ci deveneau extravagante 6. 

Ar fi voit sa pară, din vanitate, — chiar şi religios, deşi 
simţeă că sufletul nu-i este sfânt7. Deci el luă cel puţin o — 
poză religioasă. Îşi potrivi deci barba şi portul ca Isus, se aşeză 
în faţa lui Rosenthal— Ovreiul, pictor, şi se văzu, pe pânză, chiar 
Christ 8! 


i Ceasurile de mulțumire ale lui C. A. Rosetti, Bucureşti 1843, p. 213; 
şi Note, p. :8. 

2 Mémoires, p. 121. 

3 Note, p. 48. 

4 Note, p. 38. 

5 Note, p. 14 şi 28. 

6 Note, p.19. 

1 Note, p. 19. 

8 Nole, p. 75. 

Când Christ nu eră aproape de faniazia lui vagabondă, îl 
înlocuiă vreun alt erou al omenirei. De pildă : Michelet. „De nu 
voiu muri, am să-l ajung; devotament şi inimă am ca şi dânsul; 
învăţătura o voiu dobândi-o“ 1. 

În privinţa cărţii Rosetti a consultat, cum ai consultă pe un 
doctor, pe filosoful Jouffroy, care i-a spus, profetic: „Trebue 
multă vreme până ce o minte vagabondă să se înveţe la jug, 
dar fii sigur că vei izbuti 2, Cartea ce i-o doreă Jouffroy îi lipsea. 
De mic a rămas neîngrijit la carte 3: eră boier doar, şi pe atunci, 


boierul nu aveă nevoie de carte. 
Ce vieaţă va fi dus acest tânăr până la 1830—1831 nu se 


povesteşte, nu se ştie. Pe la 1831—1832 Ion Ghica ni-l arată, 
deodată, ca scriitor de cuplete pe care le cântă după cântecele 
i modă 4, Găsise versul; strengar eră; cupletul eră arta sufle- 
tului său şi al tinerimii care nu aveă ce face şi îşi pierdeă tim 
pul cu nimicuri. 

Când se înființă armata naţională, intră şi el în armată. 
Erà, acum, de 17 ani. Dar pe lângă el elanul lui Vasile Cârlova, 
trecuse fără să-l atingă. La 1 35-el eră la Giurgiu, unde şeful 
esgadronului său eră Engel, un Neamţo-Rus beţiv. Cu beţivul a 
băut*şi Rosetti 5. Vieaţă de garnizoană mică; şi încă, în ce cuib: 
în Giurgiul abiă liberat de la Turci! Femeile garnizoanei, mili- 
tăresele, mai ales polcovniceasa Anica Engel, care-i va abonă 
şi volumul din 1843, erau apreape. Cum a fost, clar nu se vede: 
dar cu amestecul femeilor Rosetti îşi prăpădi „cariera militară“. 
După cererea sa praporgicul C. A. Rosetti fu licenţiat, ori de- 
misionat din armată în August 18366... 

Boierul fără “carte, dar în cap şi în gură cu acâle cuplete, 
care trebue să fi încântat pe milităresele libidindase de la Giurgiu, 
sosi la Bucureşti, un băietan de doauăzeci de ani. Aici el urmări 
linia literară a sufletului său. 

În Bucureşti, în 1836, se desvoltă multă vieaţă literară. 
Societatea filarmonică eră în floare. Vanitosul sentimental va fi 
tresărit de contrastul între Giurgiu şi Bucureşti, lată prilejuri de-a 


1 Note, p. 95. 


4 Scrisori (1887) p. 656. Rosetti însuşi scrie în prefața poezilor şale: 
«O bună parte din ele sânt scrise încă de când eram nevrâstnic>. 

5 Note, p 59, 153. 

6 Curierul românesc, 1836, p. 229. 

fi cevă, de-a- păreă cevă: Rosetti apare, deci, ca actor diletant 
în Fanatismul lui Voltaire, pe care-l înscenă Eliade, traducătorul. 
Momentul a fost decisiv. 
Acestei piese Rosetti îi eră „dator cele dintâi cuvinte de 
amor, de onoare, de patriotism, ce buzele lui rostiră pentru întâia 
oară; ea îl învită pentru prima oară a nu se închină la oameni“: 


Cine? eu? sa-mi plec capu la farmece, la minciuni? 
Sa tamâiu un fanatic, să crez ale lui minciuni? 


Nu, d'a zeilor dreptate Zopir fie pedepsit, 
Daca libera mea mâna şi curata vei vedeă 
A linguşi viclenia şi tâlhari a mâugâiă 1. 

Se pare că marele spirit libera! al lui Voltaire a produs 
în Rosetti o schimbare esenţială; şi de-atunci începi înnlţarea 
lui din cabotinism spre ideale. 

Idealul se lupta însă greu cu firea lui, cu mediul în care 
trăiă, ca urmările lipsei de cultură anterioară, 

La 1844, când încep notele intime, Rosetti se află încă într'o 
stare sufletească curioasă; şi caracteristică pentru poet. Opera 
lui, scrisă între 1838 şi 1843, când apar Ceasurile de mulțumire, 
a păstrat multe urme din acea stare. 

În acest timp, deci, Rosetti îşi simţeă inima vestejită, 
deşi câte odată mai visà încă frumosul: Veşted din cauza bla- 
zării; îndreptat spre frumos, dih cauza literaturei ce-l preocupă 2. 
Neputând fi statornic întrun ideal, negăsindu-l, el se bălăbăneă 
întro sexualitate nestăpânită şi cu variaţii respingătoare. In 
privința acesta Notele intime, — care vreau parcă să semene cu 
sinceritatea lui J. J. Rousseau — sânt pline de mărturisiri în- 
tristătoare: Azi o Sofie, mâne o Zoe, de-a cărei dragoste şfie 
şi mama ei, poimâne o Elenă, la care gândeşte chiar pe când, 
lângă el, îi moare Sofia etc. Căsătoria îi pare monotonă, iar 
adulterul uşor de împlinit. 

Probe 3: „Am petrecut cu Br...... şi cu Zoe, şi în altă 
zi cu cumnată-sa, binişor, câtevă ore, la via lui. Am văzut în 
sfârşit, mai bine ca totdeauna, până în ce grad se urcă prea- 
curvia femeilor. Socotesc că mai toate, dar negreşit că aici mai 
mult, fiind că sânt despuiate de orice sprijinire, ca şi bărbaţii; 
nici religie, nici filozofie“. 

1 Amintirile acestea le-a povestit Rosetti în Românul din 1857, No. 30, 


2 Note, 9, 14, 19, «4. 
3 Note, p. 7. 

„Cu dânsa asemenea. Pentrucă mi-eră ruşine de mine îi am 
scris şi îi am zis: Dacă mă vei sili a te stimă, voju fi pentru 
vieață cu tine; de nu, şi voeşti um amant ca toţi — mă vei 
găsi şi aşă. Voesc să fiu cinstit, dar care pravilă mă face de a 
fi cinstit şi cu femeile“ ? (1844). 

Acesta este vampirul lui H. Castille! 

Acum vă puteţi închipui ce poezie a putut să se ivească 
dintrun astfel de mediu, din astfel de cugete! 

Poezii închinate sexului frumos înc p cu pagina 147 a 
volumului, cu La sexu frumos, de-asupra cu un amuret călare, 
în aer, pe un vultur: 

In mâna voastră este a lumii cârmuire! 

La voi dar plec genunchii, iubirea voastră cer, 
Caci voi aveţi putere, c'o vorbă, c'o clipire, 
Sa m'atundaţi în iaduri, să mă 'nălțaţi la cer. 

Intâiul cântec; A cui e vina (1839) este cântecul cel mai 
popular al lui Rosetti. Este cântecul ințidelităţii :ertate de amant, 
iertate pentru că astfel merge lumea, astfel este veacul, astfel 
vremea şterge toate, astfel „ţi-este sexul“, — nu e vina ta; — 
în fond, o degradare generalizată a femeii. 

Cinste și iubire, dragoste, credință 
leri jurai tu mie, azi cui s'o 'ntâmplă; 
Nu cunoşti iubire, nu simţi pocăinţa, 
Astfel ţi-este sexu, nu e vina ta. 

Aurul şi slava împiedecă idealismul femenin !. 

Rar, totuşi, găseşte şi Rosetti câte-o notă simplă, simțită 
şi de noi, ca în Pe albumul unei dame (1841): 

lar dacă vreodată, de vr'unul înşelată, 
De altul părăsită, de altul iar uitată, 

Vei da şi de foita pe care-am scris şi eu, 
Despreţuit de tine, tu sâ:ţi aduci aminte, 


Cumcă se află *n lume un om ce 'n veci nu minte, 
Ş'a caruia iubire o ştie Dumnezeu! 


Uneari, însă, este chiar comic: 


De ce nu sânt sticluța cu apă înflorată 
Ce ?n toată dimineata vi spală faţă ta?! 


1 Cu toată inferioritatea concepției cântecul lui Rosetti se cereâ. 
Foaea pentru minte din 24 lanuarie 1844 îl reproduce deodata cu o poezie 
de Costache Caragiali, cu nota: „O parte mare din tinerime cere ca urma- 
toarele douâ poezii să le retipărim si În foile noastre, deodată, una lâng& 
alta. Noi iubim tinerimea şi-i facem pe voie și asta dată“. (Pagina 31)! 

Rosetti, sticluţă de parfum 1! 


Al doilea gen de poezii rosettiste sânt cele scrise în felul 
Jui Béranger. Béranger a avut mulţi imitatori români, dar nici 
unul celebru: G. Sion, G. Tăutu, D. Dăscălescu etc.... Până 


1 Popularitatea acestor cântece ale lui C. A. Rosetti au făcut-o Ţiganii 
care-l cântau, probabil de pe la 183)/31. Despre felul cum se debitau cânte- 
cele lui a povestit Eliade (în Eguilibru, p’ 42) o scenă din Craiova. Bănuesc 
că declamatorul cu „ochii mai boboşaţi decât ai unui broscoiu“ este chiar 
Rosetti, pe care Eliade îl indică, exact în fehl său, discret, printr'un singur 
gest: „Imi aduc aminte de un biet lautar. Erà odată — mi se pare la Craiova 
— un prânz boieresc şi câmpestru şi lăutarii cântau la masă. Intre altele 
câniară şi cântecul: 

Tu ziceai odată 
Ah! a mea iubită 
Dragostea ta toată 
Ţie ţi-o voi da, etc. 

Se şiie că lăutarii noştri pleacă urechea pe vioară, cântă din gură, 
recitând versurile şi trăgând cu arcuşul cu o apatie din cele mai rari şi 
mai dureroase; pentru ca servitutea e streină la orice petreceri. Bietul bard 
cânta ca orice sclav. 

„Un declamator de poezie şi de sentimenie de toată nalura se află la 
masă, şi nemai putând suferi apatia sclavului cântator, repede se scula dela 
masă şi sări înaintea lăutarului strigând:— Nu aşă, cioară de profanator! — 
Şi unde începi a da ochii peste cap cu mare patos, a luă un avânt cu må- 
nile şi cu picioarele ca tot omul ce zboară de viu viuleț la nemurire şi a 
declamâ 'cu o manieră cu totul particulară a sa: 


„Tuuu ziceaai o daaată 
„Aaaaaaah a mea iubiiiită 
„Draaagostea meaaa toaată, etc. 

Deciamă cum declamă amatorul (foarte bătăios), iar în cât pentru 
cântec, spun ca eră foarte răguşit şi discord; căci p'atunci nu se auzea de 
Concordia *. 

Aaaaaah a mea iubiiiită! 
(cu vocea raguşită) şi tot înaintă în delirul său poelic către simplul şi naivul 
lăutar ; până ce ajunse la fraza 

Astfel ţi-este sexul, ,, . 


Atunci cu o crispaţie nervoasă tremură amenințând cu degetul până la nasul 
bietului bard cu totul speriat. 

Lăutarul încă de la începutul acestei lupte ce nu eră nici de cum 
olimpică, lăsase o mână cu vioara spânzurată în jos, şi alta înţepenita şi 
făcând o linie dreaptă una cu arcuşul. Nălță din umeri bietul om, strângeă 
din dinţi, cu capul ghemuit între umeri, şi tot se da inapoi; iar când îşi 
simți spatele că dă de părete, iar când văzù că degetul amenințător îi ajunge 
şi până la nas; iar când văzu că, acum ca nici odată, ochii declamatorului 
îl aținteă ca doi ochi mai boboşaţi decât ai_unui broscoiu uriaş, lăutarul, 
Svânturatul lautar, începi a tremură şi a pune mânile înainte spre apărare: 
— Aoleo Coconaşule! începi a se rugă; nu mai face asà, că mă da în alte 
alea, şi am copilaşi .. . Aoleo Coconaşule, dar ee am făcut, sărăcuţ de 
maica mea? lartă-mă, Coconaşule, că-mi râmân copiii pe drumuri!“ 

Scena indică şi vulgaritatea până la care texte ca acelea se puteau 
-scobori în executare lor, 

* Concordia eră un ziar din Bucureşti. 

şi G. Asachi raportă scurt despre acum (1849) „căruntul poeta 
poporan a căruia compuneri nu erau mai nainte nici cum paci- 
nice“, dar care acum ură: Popoare, alcătuiți o sfântă alianță 
şi dați-vă mânile! În acelaşi timp tinerii revoluționari, ajunşi 
la Paris, încuibaţi bine în Paris, îl cercetară la casa lui 1. Pentru 
Rosetti, unul dintre cei mai politiciani tincri, bătrânul poet erà, 
fusese totdeauna, o autoritate 2. Până la 1843 Rossetti tradusese 
din el Neatârnatul şi Haina mea. 

În felul lui Béranger Rosetti a scris Plapuma. Censorul nu 
a îngăduit tipărirea; Plapuma a circulat, deci, ca manuscript 
până ce s'a pierdut 3. Berangerismul din volumul de la 1843. nu 
este prea sprinten, nu-i nici gallic, dar este, totuşi, curagios: 

Eu nu stau în saafară, 
La ministri sâ pândesc; 
N'am suit eu nici-o scară. 
Rang şi slujbe să cerşesc. 

O poezie filosofică, de-o filosofie simplă, este Cămaşa 
fericitului, odată una din bucăţile de forță ale cărţilor de cetire 
şcolare 4: Miniştrii, trimişi să caute leacul pentru boala împă- 
ratului, se ntorc fără leac; leacul ar fi putut să fie cămaşa 
acelui om care se simte fericit; pe omul fericit ei l-au găsit 
dar omul — nu aveă cămaşă: 

Îți spunem, împărate, cu mare întristare : 
Că n'are nici cămaşă pe dânsul omul care 
Se afla fericit! — 

Nu cunosc încă originea basmului, pe care o vagă amintire 
mă îndeamnă să o caut în literatura engleză. 

Ceasurile de mulțumire s'au publicat în lulie 1843. Eliade 
le-a primit cu o critică scurtă în Curierele sale5. Critica eră 
amabilă: Eliade a râs pe alocurea, sa întinerit în alte părţi; 
boldul satirei i-a plăcut; se prevedeă un viitor ales: poetul „va 
ajunge foarte departe“. Eliade s'a înşelat. În Rosetti nu eră stofă 
de poet creator. În curând el părăsi poezia şi se aşternu pe 
politică revoluţionară. 


1 Anul 1848 în principatele române, v. |, p. 132, 

2 Rosetti l-a lăudat în Câteva cuvinte asupra canfonetei. In Scrieri din 
junețe=1885, v. I, p. 208. 

3 Loc. cit, |, 199 si I, 3). 

4 Ca elev de liceu eu am învăţat-o din cartea de cetire a lui Gavril 
Munteanu (Braşov). 

> C. Rọ 1843, 9 Iulie p. 152 

Înainte de a vorbì despre traducerea lui Rosetti din Byron, 
vreau să dau o idee şi despre limba lui. El scrie înlesnit; dar 
uneori aşă de noduros, încât doaren auz şi în gâtlej Cu astfel 
de stil nu se câștigă nemurirea. Eliade zisese: undă cristă/ată; 
Rosetti îşi îngădui: râuri cristăloase; de la rază derivă pe răzos, 
de la fântână, fântânos; afruntaiu pe moarte; ospeaţa casă; a 
pasărilor bardă eră îilomela, bară fiind femeninul de la bard 
(cântăreţ), etc. 

Totuşi, în vremea aceea, când a scrie româneşte eră aşă 
de puţin mulţumitor, volumul frumos tipărit în tipografia Curţii, 
a lui Walbaum, eră un semn mai mult că voim să producem o 
literatură, care ne trebuiă urgent. Însă, în Moldova, cântă de un 
an ubiă Alecsandri; şi în Muntenia, de câtevă luni, începuse 
Bolintineanu. Rosetti apăreă, ca să apuie repede din faţa acestor 
doi eroi ai poeziei adevărate. 


Il. 


Un merit deosebit al lui C. A. Rosetti este traducerea lui 
Manfred de Byron. Deodată Manfred ? 

leşind din secul stat miliţienesc de la G'urgiu şi luat de 
vântul cald al Filarmonicei, Rosetti se aşternii pe carte. Învăţă 
limba grecească veche şi lhmba latinească, preparându-se pentru 
un bacalaureat francez. Învață, nu-i vorbă, cam domol: „Cu 
vizite, petreceri şi amoruri nădăjduesc că în 20 de ani să pot 
să învăţ cevă“, scriă elîn 25 Oct, 1844. Însă vizitele, petrecerile 
şi amorurile erau, oricum, vieaţă. Vizitele le făceă lui |. Câmpi- 
neanu, care eră un suflet mare, or. amicilor săi, cărora viitorul 
le rezervă un rol politic ori literar: Bălcescu, Bosianu, Bolinti- 
neanu, G. Creţianu, Brătianu etc. Mediul românesc nu ofereă 
numai amante, ci şi oarecare gândire, Şi Rosetti — ceti. Cum 
ceteă la 1844, ceteă, de sigur, şi la 1842—1843. Filosoful Des- 
cartes, filosoful Jouifroy erau lecturi grele; Lamennais eră o 
chemare la politică; La Rochefoucault, Shakespeare, Th. Moore, 
Chenier erau alte lecturi alese, probabil tot deatunci încă Faust, 
de Goethe, o înăiţare fără pildă. Aşă şi Manfred de Byron. 

Pe Manfred îl tradusese, îl tipărise, şi îl receteă. Pe când 
însă amicul său Bosianu „mureă de uritla cetirea lui Manfred”, 
Rosetti „turbă la fiece vorbă“!. Ce va fi simţit el la întâia cetire, 
în cursul luptei cu traducerea sa? 


1 Note, p. 20 

De lordul Byron ţara românească auzise, întâia oară, în 
cursul războiului Grecilor cu Turcii. Moartea de la Missolunghi 
se anunţase la Bucureşti, ca şi în Europa!. Eră la 1824. 

Tocmai pe atunci (1823—1824) Eliade se ocupă cu căutarea 
stilului său poetic, traducând pe Lamartine şi pe — Byron, alături. 
Tinerimea românească simţi acceaşi adoraţie pentru nobilul, 
romanticul poet. Deodata cu Curierul românesc tinerii îşi anun- 
ţară traducerile lor. Costăchiţă Filipescu traduse elegia Adio al 
lui lord Byron la soţia sa2, pe care, în versuri, îl reluă, destul 
de curând, Gr. Alexandrescu. Traduse şi |. Voinescul; şi altii; 
traduse, mai ales Ehade, care, la 1834, publică Din scrierile lui 
Lord Byron, poeme, începând cu Luarea Corintului, Giaurul etc, 
şi anunțând seria traducerilor următoare. În 1836 apărură, de 
Eliade, Cei doi Foscari În 1837, la 22 Ianuarie ieşise Corsarul, 
pentru | Faur se anunţă Lara. În 31 Martie 1837 eră tipart 
Beppo, Lamentaţiile lui Tasso, Prisonerul de la Chillon 4. Tot în 
1837 începeă tiparul lui Marino Faliero, care se sfârşi, însă abià 
în 1839, Cerul şi pământul şi Giaurul apăruseră la 1 August 
18395. Eliade întreţinvă deci neslăbit interesul pentru poezia 
bironiană 6. Pămânieanul, o revistă care duşmăneă pe Eliade, 
traduceă şi el, din pana unui M. C (Bonivard la Şilon). Din 
Moldova, Spicuiturul lui Asachi, aduceă pe Oscar d'Alva, tradus 
dupa traducătorul francez Amadee Pichot, de C. Negruzzi. (Şi 
Ehade traduceă tot din limba franceză). 

Meritul lui C. A. Rosetti este că el cel dintâiu a tradus 
deadreptul din hmba englezească, cum ne arată el însuşi in 
prefața. Până la el Românii aveau „o foarte slabă idee“ despre 
Byro, crede Rosetti, care ignorează (de sigur cu intenţie) tra- 
ducerile citate mai sus. 

A traduce pe Manfred, când abiă ai trecut de elementele 
limbei lui, eră greu. Sincer Rosetti ne spune, în prefaţă, câtă trudă 
l-a cos at lucrarea; 

„M'am silit precât m'a iertat, nu limba, ci puterea mea, a 
o traduce bine. Nu ştiu dacă am izbutit, dar ştiu că am întrebat, 


1 Hurmuzachi, Documente, v, XVI, p. 1145. 

2 C. R. 1830, Mart 30, p. 23 

8 Data Curierului românesc, p. 370, 

1C. R, p. 20. 

5 C, R, pag. 432. 

6 Cele șapte volumaşe publicate de Eliade până la 1839 costau, în 
total, 45 de lei! 

m'am sfătuit şi adesea am asudat săptămâni întregi pentru un 
singur vers: am şi martori, domnii miei!; şi cu toată această, 
muncă, nefiind încă în stare să înțeleg pe ucest mare autor, nu 
aş fi izbutit să fac nici atât, dacă nu aş fi fost mult ajutat de 
domnul Doctor Bernhard Stolz, profesorul mieu, carele, cu toate 
că este un om foarte literat... şi el însuşi s'a gândit adesea şi 
mult, ca să pătrunză bine un singur vers de-al lui Byron“, 

Fiind muncită aşă, Rosetti crede că trebue să ceară „blân- 
dețe“ în aprecieri; o sinceră naivitate a vremii şi a omului!. De 
blândeţă are uneori nevoie; dar alteori este sigur că traducătorul 
a reuşit să dea pasage care impresionează: 


Manfred 


Auzi-mă Astarte! auzi o draga mea, 

Vorbeşte tu cu mine; am suferit atât 

Şi încă groaznic sufăr — te uită'n faţa mea! 
Pe tine groapa încă nu te-a schimbat mai mult 
De cât cea pentru tine trudire m'a schimbat. 
Tu m'ai iubit pe mine, atât de mult, pe cât 

Eu te-am iubit pe tine; noi nu am fost facuţi 
Ca unu p'altul astfel să ne trudim; deşi 

A fost păcat de moarte să ne iubim aşa 

Cum ne iubeam. Zi, spune'mi că tu nu ma urăşti, 
C'am suferit pedeapsa şi pentru tine eu; 

Că o să fii primită cu cei mulţi fericiţi 

In sfânta lăcuinţă — şi cu că o să mor; 
Fiindcă pân'acuma tot ce e plin de rău 
Conspiră să mă ţie în vieaţă ferecat 

Intro vieață, care mă face ca să scaz, 

Să pierz eu nemurirea — un viitor aşa 
Intocmai ca trecutul, Eu nu pociu sa mai stau. 
Ce voiu, eu nu ştiu bine; ce caut, nu cunosc 
Ce eşti tu, simţ eu numai — şi ceeace sânt eu; 
Şi-aş vrea odată înca "nainte de-a peri 

Să mai auz eu glasul, ce muzică-mi eră — 
Vorbeşte tu cu mine! fiindcă te-am strigat 

In liniştita noapte, am speriat din somn 

Pe păsări adormite pe amuţite crăci; 

Din munți sculat-am lupii, şi peşteri am făcut 
Să'nveţe al tău nume, zadarnic răsunat; 


1 Aici, opera fiind puţin cunoscută, la curs s'a intercalat o analiză a 
ei. Apoi s'au cetit probe din traducere, 

Răsunetu-mi răspunse — şi mie mi-a răspuns 
Mai multe lucruri încă — şi oameni, duhuri chiar — 
Dar tu fuşi tot tăcută. Vorbeşte-mi dar acum! 
Eu peste stele încă am privegheat mereu, 

Şi-am aţintat vederea pe ceruri înzadar, 
Cătându-te pe tine. Vorbeşte-mi mie, tu! 

La răi te uită'n preajmă-mi, şi ei de mine simt; 
Eu nu mă tem de dânşii, de tine numai simţ — 
Vorbeşte-mi dar tu mie! d'ar fi mâni chiar, 

Dar zi! — nu ştiu nimica — dar lasă să te-auz, 
Odată — astă dată — o dată încă, vai! 


Fantoma Astartei 
Manfred! 
Manfred 


Zi, zi "nainte, acuma nu frăesc 
De cât în sunet numai — e glasul tău! 


Fantoma 


Manfred! 
Durerea-ţi pământească sfârşit ea va aveă — 
Pe mâne, Pace ţie! 


Manfred 


O vorbă încă — zi — 
lertat sânt? 


Fantoma 
Pace ție! 
Manfred 


O! spune-mi — voiu să ştiu — 
Ne mai găsim vreodată? 


Fantoma 
Mult pace ţie! 


Manfred 
Stai ! 
O vorbă pentru milă — zi! — spune — mă iubeşti? 
Fantoma 


Manfred! 
(Duhu! Astartei piere). 


19 

Curând după succesul său literar, C. A. Rosetti plecă la 
Paris Erà un timp în care toate spiritele energice fugeau din 
țiră, ca să se prepare acolo pentru ce eră se viel. 

La Paris îl aşteptă şi pe el cuvântul avântat al lui Quinet 
şi al lui Michelet; îl aşteptau tovărăşiile din loja masonică cu 
idealele de răsturnare ce le hrăneă; în lojă intră şi G. Creţeanu, 
intrară şi Brătienii şi alţii. In loje şi la Sorbona aceşti Români 
se pregăteau „a răzbună şi a liberă România“ 2. Tendinţele erau 
ideale, dar modul de a le discută nu eră tocmai apusenesc. „Am 
fost astăzi într'o casă — povesteşte Rosetti — unde erau 8 
Români, din cari erau unii ce sânt crema naţiei: poeţi, istorici, 
boieri şi feciori de boieri. Am şezut un ceas şi în tot cursul acesta 
de vreme nu am văzut ce deosebire puteă se fie dacă eram 
într'o cârciumă. Atât de murdari erau“. — Frazele surprind; dar 
trebue să fie exacte. Totuşi, ideile de libertate naţională, de 
dezrobire naţională, de unire îi strângeau pe toţi de-aproape. 
Cred că Rosetti a fost unul dintre cei mai porniţi: Dovadă 
atitudinea lui, la 1848, când a fost — consecvent cu firea ce 
reiese din ştirile anterioare — când bun, când rău, când cuminte, 
când imprudent, când practic, când vizionar, când incorigibil şi 
bolnăvicios 3, 


1 Caracteristică este vorba lui Mihail Kogălniceanu către C. A. Rosetti 
(1846, 1/13 Oct.) în Pagini din trecut, p. 54: „Nu cunosc încă în Moldova 
doi oameni cari să mai aibă energie şi să lucreze“. 

2 Pagini din trecut. Corespondenţă. Scrisori. Bucureşti, 1902 (Publi- 
cate de Vintilă C, A. Rosetti), 

3 Despre C. A. Rosetti, afară de scrierile citate, sânt de consultat: 
Al. G. Djuvara; Ulbach; D. Oljănescu Ascanio (Literatura şi artă, I); schi- 
tele de Petre Grădişteanu în Proprietarul român, 1861, p. 110; precum şi 
bogatul volum aniversar al „Democrației“. 

CESAR BOLiAC. 
(Lecţii ţinute în 2 şi 3 Maiu 1920). 


Colegului cu cel mai 
pur suflet, G. Vâlsan. 

Despre Cesar Boliac — care se scriă uneori: Bolliacu — nu 
s'a scris nimic serios; deşi activitatea lui a fost prodigioasă, nici 
o monografie nu i-a cercetat-o; ar fi meritat-o. 

Boliac s'a născut în a. 1813 şi a murit în 26 Fevruarie (10 
Martie) 1881!, în vârstă de 68 ani. 

Un frate al lui se numeă Alexandru P. Pereţ, eră colonel şi 
cumnat cu N. Pleşoianu, căpitanul de la Islaz, se zice într'un ziar 2. 
Un stolnic, Petrache Pereţ, este cunoscut la Giurgiu 3. 

Mama lui Boliac se numeă Zinca 4. 

Boliac a învăţat la Sf. Sava, unde „a fost învăţecelul lui 
Eliade“, afirmă A. Pumnul 5. 

La 1830 — în vârstă de 17 ani — Boliac intră în armată, 
ca iuncăr: cadet, deodată cu C. Telegescu, C. Alexandrescu, 
Hristache Tell, Const. N. Filipescu 6. În armată intră după ce moar- 
tea culese pe ființa cea mai ideală ce-o iubise — în Carpaţi, un- 
devă — şi-i lăsase părerea de râu că nu l-a cules şi pe el”. 


1 România liberă, din 27. II. 1831; Românul din 1881, p. 185 şi 187 

2 Răsboiul, 11 Sept. 1884. 

3 Biografia lui Al. Christofi, 1867, p. 9. 

4 Se pare că despre originea lui Boliac s'a discutat serios la tribunal, 
nu mai ştiu din ce motiv (Electoral2), cum reiese din Nafionalul, 14Dec.1858,p.1 
și 21 Dec.p.16.— In ascendență se află poate (ca tată sau bunic 2) un Dr. Bo- 
gliako, medic, jidan, despre care, se face amintire în Documentele lui Hur- 
“muzachi, în Supl. 1, Ill, p. 382. Această constatare de rassă explică, de sigur, 
câte cevă din firea lui Boliac. — in volumul din Hurmuzachi, la pagina ci- 
tată se spune ca Bogliako eră Italian (adecă Jidan italienesc), medic şi — 
antreprenor de club. Fusese bancher (în Archipelag); dase faliment; fusese 
hoţ condamnat la spânzurătoare. Femeia lui eră din cea din urmă clasă a 
locuitorilor din Bucureşti; la 1812 ea erà întreţinuta lui Kaissarow, care eră 
adjutantul lui Cutusov, gen. rusesc al armatei de ocupaţiune (gen. Langeron 
în memoriile sale). 

5 Lepturariu, vol. IV, 1, p. 291. Se ştie că Pumnul s'a informat exact 
despre autorii săi, 

6 Curierul românesc, 1830, p. 109 şi Albina româneasca, 1830, p. 232. 

7 Poesii nuoe, 1847, p, 173-175. 

Pe la 1833 Boliac colaboră la ziare!. La 1835 el intră cu- 
rajos în literatură, cu un volum de proză şi versuri. Operile lui 
Cesar Boliac. Meditaţii. În tipografia lui Eliad. 1835. 

Prefaţa lui Boliac este plină de stimă pentru Eliade care cen- 
sură cu blândeţe pe tinerii scriitori, care nu eră mândru, a căruia 
pace şi linişte a sufletului se puteau cunoaşte din „în veci a lut 
zâmbitoare faţă“, Limba lui Eliade îi păreă frumoasă şi vrednică 
de imitat. lar cât despre felul şi tendinţele literaturii eliadiste, pe- 
atunci ele îi mulțumeau toate pretenţiunile sale: „Nimeni din Ro~ 
mâni ma cântat patriotismul mai cu mare căldură şi entuziasm, 
nimeni ma suspinat dragostea cu mai multă tinereţe ; nimeni nu s'a 
închinat cerului mai cu multă credinţă şi nimeni nu a blestemat şi 
înfruntat iadul cu mai mare mânie, El a fost amiratorul şi idulatru 
al virtuţii şi biciul cel mai grozav al viţiului, patriot şi cosmopolit 
tot deodată, cetăţeanul cel mai înrâvnat şi supusul cel mai cre- 
dincios. O bărbat ferice, căci nu pociu uni pana ta cu râvna şi 
recunoştiința mea, ca să pociu a te lăudă pe cât eşti vrednic“. 

Boliac, tânărul, voiă, cereă, manifestă entuziasmul, idealismul; 
satira pe care o vedeă practicată de „mulţi din cei de o vârstă cu. 
el“ o detestă 2. 

Trebuinţa lui de ideal o dovedeşte şi adorarea lui I, Câm- 
pineanu : Scriind o tragedie, el luă ca model virtuțile acestuia şi din: 
ele formă pe Gulian patriot şi suflet plin de pietate; pe Adel ge- 
neros; pe Montmorenci curajos şi statornic3. Poate este vorba de 
Matilda4 2 Matilda a fost o dramatizare a romanului cu ace'aşi 
titlu, de d-na Cottin. 

Operile sânt meditații generale, sentimentale, etice, despre 
nădejde, prietenie, amor, sinucidere, soarte, moarte; până la 
Dumnezeu sus, spaţiul e mare: Boliac îl umple cu avânturi care-i şed 
bine unui tânăr idealist, Coloritul național lipseşte: Abiă odată se 
pomenesc Carpaţii; iar o meditaţie laudă pe Gr. Ghica, care se 
odihneşte la Colentina, în mormânt proaspăt. 

Se pare că toate meditaţiile au câte un sâmbure — abiă in- 
dicat — din vieaţa lui; şi că o strofă nerimată (ca şi celelalte) 
indică noul momental salvării sale dinturburări sentimentale (pag. 80): 

: Pumnul. 

2 Operile, p. 8. 

3 Prefaţa citată! 


t Când apăreau Operile, Matilda eră supt tipar (Catalog, la sfârşitul 
Operilor). Acolo anunţă el şi un volum de Noutăţi. 


3 Pag. 80. 

Chinuri, pedepse, acum departe 
Le văz ca valuri ce se răscoală, 
Se lupt, se saltă, ca să înghiță 

Pe dezbrăcatul, când e la port. 

Când, adecă, valurile nu-l mai pot ajunge! 

În 1835 Boliac se ocupă cu o temă socială şi politică de 
cea mai mare însemnătate pentru epoca sa; el scrie o disertaţie 
despre robie. Dar — censorul a refuză!. 

În timpul acesta Boliac citeşte pe Victor Hugo; şi, încântat, 
îl traduce, înainte de lanuarie 1836. El traduce Lucreția Borgia, 
Angelo tiranul Padovei şi Maria Tudor.Accasta o tradusese, însă, şi C. 
Negruzzi ! cetindu-i traducerea, Boliac aruncă în foc încercarea sa 2. 

În anii 1835, 1836, Boliac este un cetitor asiduu; cunoştin- 
tele lui literare cresc rapid; el se simte îndemnat să se dedice cu 
tot sufletul literaturii. 

Ideea unei reviste i se îmbiă. El se înțelege cu amicul său 
C. G. Filipescu şi întemeiază Curiosul3. În 15 Oct. 1836 el eră 
sigur că revista va apăreă peste trei săptămâni; aşă îi scriă el lui 
C. Negruzzi, pe care-l rugă să colaboreze 4. Curiosul eră să fie un 
jurnal critic; să publice, ca adaos, scrieri de ale tinerilor; să le 
vânză ieftin. Visuri! Revista apuse după câtevă fascicule. I. Maio- 
rescu a afirmat — în polemica sa de la 1838 cu Eliade şi profe- 
sorii din Bucureşti, — că revista a încetat, pentrucă prenumeranții 
l-au lăsat (pe Curiosul) „să înceteze“. 

Din Curiosul cunosc numai fascicula 2 şi 3. Colaborară: C. 
Boliac (Călugării spanioli, o naraţiune; Fragment din Corinna d-nei 
Staël), col. I. Câmpineanul (un episod tradus din L'entre-acte), 
col. C. Filipescul (O corabie, naraţiune, tr. din englezeşte), C. Băl- 
cescu (Asceverus, după Magasin pitoresque). Un număr modest 
Fascicula a 3-a este mai însemnată: C. Boliac dă epistola către 
I Voinescu II; C. Negruzzi Salul negru; 1. Voinescu II, S. Mar- 
covici, Gr. Grădişteanu, C. Bălcescu contribue cu traduceri; printre 
ele se află Cinci Maiu de Manzoni, în proză însă. 

Se zice, că după al 4-lea număr — şi contrar afirmației lui I. 
Maiorescu pe care-l cred mai de grabă — boierii fanarioți au sus- 
pendat revista, care erà ostilă partidului rusesc, adecă guvernamental. 
Aceste se afirmă întro publicație politică de mai târziu 5. 

1 Foaea pentru minte, 1844, p. 316. 

2 C. Boliac către C. Negruzzi, în Convorbiri literare, XV, p. 77. 

3 Trompeta Carpaţilor din 1872, nr-ul Li 34. 


+ Convorbiri litarare. XII, p. 376. 
3 B:ografia oamenilor mari scrisă de un on mic. Paris. 1859, p. 33—37. 

Boliac fusese, la 1835, un adorator al Jui Eliade. La 1837, 
Cursul, cu puţina-i materie, nu mai are nici-o urmă de adorare. 
Se pare că pricină au fost certurile din Societatea filurmonică,. 
care se desfăşurau în acest timp, chiar în prejurul dramei lui 
C. Boliac şi Țiganilor mamei sale. In 1839 Boliac colaborează. 
chiar, din Giurgiu, la o revistă: Pământeanul, care apa'e la 
3 lulie şi care atacă pe Eliade. Din înălţimea la care Eliade se- 
simţeă acum, creator fiind al planului mare de la 1836, la a 
cărui întrupare lucră, Eliade puteă privi cu linişte la atacurile 
Pământeanului foarte anemic, în care, un D. Fereclis (poet)), 
imitând grotesc pe tânărul Gr. Alexandrescu, scriă versuri ca: 


Ca pustnic de pădure jertfim-voiu a mea vieaţă, 
Ca tigru fără minte la stele voiu racni. 
Voiu cere lor dreptate! Etc. 


C. Boliac a publicat în această revistă poezii, trimise dia 
Giurgiu, unde petreci mult între 1835—1837: Ții tu minte oară 
(în Maiu) !, Stanță 2 şi Maria din Bezdat 3, O patimă 4. 

Dintre aceste poezii mai multă atenţie merită Maria din: 
Bezdai. Cu Zburătorul din 1836 Boliac găsise un subiect ţără- 
nesc, un subiect de baladă populară-cultă; cu Maria din Bezdaťt 
el continuă acest gen literar-naţional, căruia Alecsandri aveă să-i 
dea în curând adevăratul avânt. Maria din Bezdat, o baladă 
fără nici o fineţe de fapt, de povestire, de stil — o ţărâncuţă 
moare speriată de bunică-sa care, în noaptea Bobotezei, i se arată 
în locul văcarului sărac, pe care-l iubeşte — a fost compusă sau 
cântată pe o melodie veche; iar Spitalul amorului de Anton 
Pann a răspândit-o în ţară. 

În timpul acesta opoziţia naţională din Adunarea obştească 
creştea. Dacă întâia biografie a lui Boliac are dreptate 5, de la. 
1838 — când Almanahul Statului, îl arată ca praporgic şi po- 
mojnic la masa rangurilor din Secretariatul Statului, având de 
şef pe Claude Coulin — până la 1840 el scrisese critice şi 
satire, pentru care stăpânirea îl răsplăti cu închisoare politică. 
Nu mă îndoesc că satire şi critice a scris în acest timp, în 
care Eliade, supărat pe el, apărținând altei tabere politice şi 
literare, îl zugrăveă în Sarsailă cel expansiv, imprudent, grotesc;, 

1 Nr-ul 12, 

2 27 lulie. 

3 20 lutie. 


4 18 Iulie. 
3 Dicţionarul Larousse, ed. 1866, vol. II, p. 901 

dar de închis, a fost închis pentru bănuieli mai serioase de- 
cât satirelr. 

Anume: La 1840 se descoperi complotul politic al aderen- 
ţilor celor mai viforoşi ai lui I. Câmpineanul: N, Bălcescu, Eft. 
Murgu, Felix Colson, I. A. Vaillant, C. Telegescu etc.1. C. Boliac 
eră amicul lor; eră în relaţiuni cu complotiştii; la el se găsiră 
şi satirele, pentru care îl arestară 2; dar probe că şi el voiă să 
răstoarne guvernul nu Sau aflat; prietenii nu l-au denunţat; 
tutuşi, spre siguranţă, a fost închis şi el, după unii, la mănă- 
stirea Poiana-Măruiui; după alţii, în Bucureşti, la Agie, unde a 
stat la secret şapte luni 8. 

În surghiun nu şezii mult, deoarece Mihail Ghica interveni 
pe lângă fratele sâu Alexandru, Domnu! ţării, să-l graţieze, pe 
răspunderea sa. L-a grațiat în Iunie 1841 4. 

Se pare că intervenţia lui Mihail Ghica a fost sfătuită şi 
de frumoasele şi spiritualele femei din familia lui. Intr'adevăr, 
volumul de poezii care s'a publicat după complot şi după în- 
chisoare 5, ne-a păstrat urme adânci despre acele femei. 

Intr'o scrisoare lungă, în care se vorbeşte exact despre 
caracterul naţional al literaturii şi despre îndemnul dat pretu- 


! Vezi I, C. Filitti, Turburări revoluționare în țara românească in Ana- 
lele-Academici române, Seria ll, t. XXXIV, p. 201 şi urm. 

2 Filitti l. c. p. 222. 

3 Agia erâ casarma pompierilor din 1872. Cred că această ştire am 
cetit-o chiar în Boliac! Acolo a scris el Carnavalul. 

4 Petiţia de grațiere a lui C. Boliac şi apostila Domnului le-a tipărit 
d. 1. C. Filitti; de-acolo le copiez ca documente ale timpului: 


10 Maiu 1841. 
Înălțate Doamne. 

Dacă aş şti că omul poate să-şi reguleze şi gândirea precum îşi 
poate regulă faptele, m'aş socoti netrebnic a mă mai arătă înaintea Marirei 
Tale; dar gândirea fuge, înălțate Doamne, şi nu este nici om care sa poată zice 
că este stăpân pe dânsa. Împins de demonul scrisului am greşit şi eu, 
înălțate Doamne; mă rog să mă ierţi. 

Cel mai plecat supus. Chesar Bolliac. 


Iunie 1841. 


Dapartamentului din Lăuntru. Măcar că cererea ce face aici jăluitorul 
dovedeşte nwmai o proastă judecată a celor ce se socotesc de învăţaţi şi 
deşartaciunea părerii lor să fii mai presus de obşteasca morală şi cuviin- 
tele societăţii carii sânt adevăratele dovezi ale ştiinţei, citaniei şi a scrisului, 
şi prin urmare pute fi şi încredințarea căinţei sale; 'Noi însa luând în ba- 
gare de seamă mijlocirea Domniei Voastre, prea iubite frate, mare bane 
ll Ghica, iertăm pe numitul pe încredințarea ce înşiva ne daţi pentru 

ânsul 


5 Din poeziile lui Cesar Boliac. Bucureşti, 1843. 

tindeni de femei celebre, d-na C. Ghica este rugată a adăposti 
în salonul său literatura română; numai acolo s'ar puteă adună 
literaţii „fără să fie bănuită adunarea lor“; numai acolo se vor- 
beşte româneşte; numai acolo se înţelege armonia şi gustul; 
numai acolo este scăpare. „Sânt vreo câţiva ani, Doamna mea, 
de când Bucureştii erau reşedinţa literaturii româneşti: Moldo- 
veanul, Basarabeanul, Transilvăneanul !, Bănăţeanul, Bucovineanul 
făceă călătorii literare în Bucureşti şi trimeteă tineri ca să în- 
veţe în şcoalele noastre; este multă vreme de când n'au mai 
văzut pe nimeni; şi nici că au la ce mai veni; Bucureştii literari 
au încetat, cum şi orice mişcare intelectuală. Scriitorii noştri 
îşi îngrop scrierile prin găuri de şarpe şi cel mai bun fabulist 
al nostru aleargă la Moldoveni, ca să-şi poată scăpă scrierile 2; 
ar trebui să isprăvesc, pentrucă stilul mieu văz că şi-a schimbat 
drumul şi, de îl voiu lăsă în voia lui, nu ştiu unde m'o duce“, 
Literatura — în Septemvrie 1841 — când Boliac scriă astfel, 
eră, de sigur de plâns, 

Femeile familiei Ghica, Boliac le-a cântat în Idealul şi 
pozitivul, la prințesa Trubeţkoi, născuiă Ghica — nobila pro- 
prietară a Băicoiului — al cărei salon eră deosebit de distins 3. 

In timpul acesta C. Boliac face, de sigur, şi o dreaptă *'mprejur 
politică. El se apropie iarăşi de moderați; deci de — Eliade. Şi-l 
vedem pe Boliac colaborând activ la Curierul românesc, în 1843 
mai ales, apoi 1844, 1845, 1846, chiar 18474, 

Curierul românesc din 18435 îi publică lui Boliac câtevă 
poezii, care nu ieşiseră în colecţia „din vara trecută“. Ca limbă şi 
versificaţie poeziile acestea i se părură lui Eliade mai îngrijite, 
decât cele din volumul acela, din vara trecută, în care se află 


1 G. Barițiu şi T Cipariu, în 1836, 

2 Gr. Alexandrescu, în 1842, 

8 Cleopatra Ghica se măritase după un prinţ rusesc Trubezkoi, la 
18:8 (Hurm., Documente XVII, 1035). Dar se pare că prințul a fost — Rus 
şi cu ea, Ea l-a părăsit şi s'a întors la Bucureşti şi Băicoiu. Salonul ei din 
Bucureşti eră celebru (1838), Cu țăranii din Băicoiu eră foarte bună. La 
1848 a înlesnit revoluționarilor scăparea prin Carpaţi, în Ardeal, La 1859 
Al. |. Cuza, Domnul, îi făcea o vizită, în semn de stimă, la Băicoiu. (Conv. 
literare, vol. 49, p. 548), Despre ea, vezi Observatorul lui G. Bariț 1880, 
nr-rul 9; Binele public din 18 Ianuarie 1880; Democraţia naţională din 21 
lanuarie 1880, unde se găsesc articole scrise la moartea ei. Murise în 17 
Ianuarie 1880, 

4 1843, p. 188, 311, 314, 326; 1844, p. 320, etc. 


3 Pagina 340, 

Țiganul vândut şi La cea întâi corabie românească, deci volumul 
întitulat Din poeziile lui Cesar Boliac!. 

Intr'adevăr, volumul „din vara trecută“ (1843) este un pro- 
gres mare faţă de cel de la 1835. Tânărul vaporos, sentimental, fra- 
zeolog a făcut loc unui bărbat care vede realitățile şi le judecă 
just. Fenomenele sociale îi fixează atenţia; privirea nu-i rămâne 
închisă între păreţii luminaţi de candelabrele lui Mihail Ghica, ci 
se scoboară cu simpatie până la bietul Țigan, la cerşitori, la 
săraci, la flămândul din umbra palatelor bucureştene. Boliac şi-a 
democratizat poezia, pe care, fireşte, n'a exilat-o nici din regiunile 
gustului ales şi ale amorului; el se simte, însă, acum solul finei 
poezii sociale, pe care, teoretic, o şi apără, în 1845, în Foaea 
pentru minte. 

Un exemplu: 


Bagi tu de seamă, Doamne, la astă omenire — ? 


Când îmi dedeşi vieaţa, când îmi dedeşi soţie, 
Când tată m'ai făcut, 
tiai ce-mi scrie soartea ?, născut că-s în robie 
i c'o să fiu vândut? 


Aşa vorbeă ?ntr'o noapte, flămând, închis în casă, 
p Radul cumpărat. 

riveă gemând la lună, dar nu puteă să iasă, 
Căci strâns erà legat 


A doa zi stăpânul mai că se întristase 
Aflând c'a păgubit 

Patrusprezece galbeni: Atâta cumpărase 
Țiganul ce-a murit 2. 


Poezia de amor din acest volum continuă a fi lipsită de 
pasiune puternică şi de formă. Multe strofe sânt banalităţi tradi- 
ționale. 

Genul epistolei în versuri — către I. Văcărescu, către I. Câm- 
pineanul şi către I. Voinescul II — rămâne departe, departe de 
Spiritul ce i-l însuflase Gr. Alexandrescu. 

Stilul este mai bun, decât înainte; dar tot defectuos3. 


1 Curierul românesc, din i8 Iunie 1843. 

2 Scandalul cu Țiganiieră enorm. Ei se vindeau — chiar şi în librării! 
Librarul Walbaum, care, pe lângă librărie aveă şi un cabinet de lectură, 
vindeă şi parfumuri şi „altele“ din Paris: cărţi de joc, etc., ofereă de vån- 
zare, prin România de la 1838, p. 344 — 12 Ţiganil 

3 Cuvinte ca: şaritatea, olimbul şi olimoiace, intusiasmul, spirtul se 
materiază (=spiritul se materializează), a generà virtutea, etc., etc., sânt 
foarte dese, Se simte sângele strein în neputinţa de-a creà limbă română! 

Pentru Curierul românesc  colaboraţia lui C. Boliac eră, 
totuşi, de mare preţ, Ea sporeă putinţa de-a ţine pas cu Propâșirea 
de la laşi, ale cărei tendinţe liberale şi naţionale trebuiau să fie 
sprijinite. Gazeta lui Eliade este, şi în 1845, plină de contribuirile 
lui Boliac. De preţ sânt: 1, dările de seamă despre teatrul naţio- 
nal, prin care criticul făceă loc pieselor naţionale ale lui V. 
Alecsandri, C. Caragiale, C. Bălăcescu; şi 2. descrierea unui itinerar 
prin țara românească, din care călătorul culesese tot felul de obser- 
vări: geografice, etnografice, folkloristice, sociale etc. 1. 

Prin Aprilie (16) 1846 al treilea volum de versuri al sârgu- 
inciosului colaborator eră gata de tipar. 

Volumul: Cesar Bolliacu, Poesii nuoe, Bucureşti, Tip. lui 
Eliade, 1847, are drept introducere o prefaţă despre poezie. In ea 
găsim suma meditaţiilor sale estetice din cei zece ani trecuţi. Este- 
tica artei vechi, trecute este idealistă; şi o găsesc bine rezumată 
în maxima 2: „Entuziasmul şi crearea sânt mai pe sus de imitație“. 
Imitația, principiul aristotelic, îi păreă inferioară. Dar, acum, vieaţa, 
cere ca entuziasmului săi se dea o direcţie pozitivă şi reală; poe- 
zia trebue deci să devină „filosofică, soţială, umană şi politică“. 
Pentru ca poeţii să poată fi ai popoarelor de azi, trebue să se 
pătrunză de idealele popoarelor. „O, poetul s'a ocupat prea mult 
cu cerul şi a ajuns să-şi pearză cu totul proprietatea pe pământ! 
Dară, domnilor, poetul a fost un mediator al pământului către cer 
numai până când pământul s'a aflat supt tutela cerului unde s'a 
pus entuziasmul poeziei primitive; pământul s'a scăpat acum de 
cer şi poetul trebue să se considere numai ca un conducător al 
omului pe pământ“. Poetul trebue să devie organ al sentimentelor 
generale. Înaintea popoarelor poezia va merge: în mâna dreaptă cu 
facla luminilor, în stânga cu biciul slăbiciunilor. Este evident, 
poetul lui Boliac devine un organ al tuturor curentelor, un micro- 
cosm concentrat al naţiunei sale. 

Cartea însaşi corespunde prefeţei. 

Intâia poezie: La muza mea a îost scrisă „după primul jură- 
mânt făcut în viile de la Filaret“ de viitorii revoluționari: N. Băl- 


cescu, l. Ghica, Chr. Tell şi Cesar Boliac3. Poezia cheamă la 
libertate, la înfrățire, la mântuire : 


1 ltinerarul lui Boliac a inspirat de ex. lui C. D. Aricescu pe Mircea 
cel bătrân şi frumoasa Mărioară din Lyra română, 1858, p. 55. 

2 Pagina XV, 

3 Trompeta Carpaţilor, Nr. 1030. 

Săracilor zi (musâ!) iară: Pe ăst pământ voi treceţi: 
Vă poartă grija Domnul, şi, cât aci petreceţi 
Voi credeţ. şi răbdaţi. 


lertaţi şi pe bogatul orbit de lăcomie, 
lertați şi pe tiranul turbat d'a sa mânie, 
Veghiați, pândiți minutul şi nu vă spaimântaţi. 

„Vă poartă grija domnul“ şi „Veghiați, pândiţi minutul“ sânt 
ghimpii pe care agitatorul îi ascunde în iertarea bogatului şi tira- 
nului care trebuiă să adoarmă grijile preaînalte ale censorului: 
Poezia eră, încă, silită să vorbească cu două înţelesuri. 

Aşă vorbeşte toată cartea. Deoparte muza lui Boliac pactează 
cu latifundiarii, ca d. ex. în La prifesa C, Trubetzcoi, în care-ti 
cere voie „vasalii să-i adune“ — vasalii sânt ţăranii români de la 
Băicoi! — sau La d-na Elisabeta Știrbei — drept este, nobile 
femei; iar de-alta biciueşte toate stările sociale pe care latifundiul 
de-atunci le apăsă pe gâtul nenorocitului clăcaş. Drept este că 
partea cea mai mare a cărţii o alcătuesc poeziile îi, care aceste 
stări sânt zugrăvite cu amănunte întinse, demonstrative şi — mai 
mult decât până acum — cu oarecare suflet, căci psihologiceşte, 
ca putință de-a vedeă şi exprimă sufletul, de la 1835 până ta 1847 
— C. Boliac a făcut un progres neîntrerupt. 

Poezia lui socială, de astădată mult mai simțiţă, o reprezintă 
mai ales cele trei poeme: Muncitorul, un lung monolog epic care, 
între altele, protestează.contra armatei stăpânirii care leagă cot-la-cot 
pe ţărani (strofa 20 ; Ocna, în care o enigmatică întâmplare neno- 
rocită devine o vină pentru judecători şi un protest pentru poetul 
umanitarist: în Ocnă sânt câtevă strofe foarte reuşite, nu numat 
miloase; şi Sila, cumplita catastrofă a iobagei orfane, căreia doro- 
banții „țepeni* îi. fură hrana bătrânilor părinţi, căreia argatul de la 
curte îi fură până şi cele din urmă zile ale vieţii lor. Când se 
întoarce de la clacă, bătrânul ei tată este mort şi mama pe moarte, 
în bordeiul înzăpezit. La curte eră domn — arendaşul! Cele trei 
poezii, cu întindere mare şi expunere stăruitoare, erau, prin simpla 
lor prezenţă, un act de gravă acuzare socială. 

Dar nu trebue să credem că C, Boliac scriă numai artă cu 
tendinţe. 

In Ocna el întrebuinţase un episod din analele tribunalului 
român; este episodul pe care şi Gr. Alexandrescu l-a tratat îm 
Ucigaşul fără voie şi pe care Eliade l-a pomenit în Anatolida.. 
Deci lui Cesar Boliac nu i se poate contestă simțul pentru subiectul 

epic de efect. Meșterul Manole de la Argeş — tratat însă aşă încât 
a nemulţumit pe V. Alecsandri — este altă probă că acel simț 
nu-i lipseă. Susana confirmă aceiaşi judecată. 

Susana pare a aveă chiar o intenţie etică. In desfrâul bucu- 
reştean de atunci, Susana poate fi apreciată ca o critică pe care, 
însă, nici un rând nu o trădează; în carte ea rămâne o simplă 
poveste, o orientală, dar autorul ştiă, de Sigur, despre Susana 
mai mult decât estetul, 

Intr'un mic dicţionar de „simbolică creştină“ — o disciplină 
teologică — cetesc despre Susana!; „Susana, ebreieşte Șuşan, Crin, 
prototip al sfintei Fecioare, întru cât, în desfrânatul Babilon, şi-a 
păstrat neprihănită fecioria şi astfel, ca crinul dintre ghimpi, a con- 
centrat oarecum în sine toată curăţenia poporului ebreiesc din capti- 
vitate. Totodată Susana este antipodul Evei, care, invers, a păcătuit 
chiar în mijlocul paradisului“. 

Poemul lui Boliac — 192 de versuri — nu laudă fecioria, ci 

arată, o descrie cum resistă ispitei. Descrierea se susține. Însă 
tocmai la sfârşit, unde revolta Susanei, nenorocirea ei, spaima că 
bătrânii satiri au surprins-o în baie şi că, respinşi, o acuză de 
altă iubire, tainuită momentul acesta poetul nu-l mai poate exprimă; 
îi lipseşte puterea; şi de aceea încheie: 
Aci pictorul meşter brodească pe Susana! 


Aci sa zugrăvească, de poate, pe sârmana 
In îndoit extaz! 


-Să fi putut poetul! 


Lirismul lui Boliac nici acum nu-i adânc, dar este mai firesc, 
mai natural decât până acum. Drept probă voiu cită Cugetare: 


De ne-ar fi fost deschisă a soartei noastre carte, 
Mi- aş fi vazut într'insa prescrisă a mea parte; 
Dorinţele- mi, atuncea, aş fi ştiut supune 
dă amăgirii mele grozav! amărăciune 

e loc wag fi cercat. 
Amor, prietenie, ferice "'nchipuit, 
Strein în lumea noastră, eu maş mai fi gonit 
Nici maş fi aşteptat. 
De ce te sfarmi atâta, ființă trecătoare? 
De ce goneşti zadarnic himere peritoare? 
Dorinţe neatinse, speranţe ne'mplinite, 
Din crepuscul în noapte visări necontenite? 
Aceasta-'ţi este vieaţa de care te mândreşti! 
Am blestemat cu iacrămi şi în a mea mâhnire 


1 P, 5. Liebmann cin Bib). Reclam, p. 210, 

Un glas strein mă 'ntreabă: „De ce mă tot huleşti? 
Nu simţi tu fericirea? In tine mai iubire? 
lubeşte| Asta e vieața ce-o ziceţi voi cerească: 
Amorul şi speranţa e vieaţa ingerească. 
lubiţi şi sânteţi angeli — e raiul pământesc 
In inimele care neincetat iubesc !“ 
D'atunci eu simț căldura în sinu-mi palpitând, 
Speranţa văz d'atuncea neincetat râzând. 

(1842, Sept.) 

Raiul pământesc din inimele care neîncetat iubesc este un cita 
din Lamennais. 

C. Boliac nu a fost un poet, pe care posteritatea să-l mai 
caute setoasă de plăcere. Nimeni nu-l va mai răscoli afară de isto- 
ricul epocei lui. Pentru. epoca sa, el a fost însă un tip caracte- 
ristic, util epocei, pe care, împreună cu alţii, o împingeă: în cultură, 
spre lumină; în politică, spre egalitate; în artă, spre un realism 
pătruns de idei nobile, , 

La 1848 el se aruncă în revoluţie. Părăsind curatul naţiona- 
lism, — versatilitate sentimentală ovreiască — se aliă cu Ungurii 
şi intră cu ei în Moldova: Boliac, la Târgu-Ocna, lângă Bem! 
Tablou! Kossuth, ţinând la el, îi încredinţă nişte odoare, despre a 
căror neîngrijire Ion Ghica vorbeşte în Scrisori către V. Alecsandri. 
Întors în țară, după ce în Franța dusese o luptă publicistică se- 
serioasă pentru unirea principatelor, el se aşeză printre liberali — 
vezi, la 1857, profesiunea lui de credință în Românul!, vorbi în 
cameră, scrise mult, foarte mult în gazete (Românul, 1858; Naţionalul 
1858; Românul, 1859 p. 71: despre partidul naţional, 1860, 
1861; etc.) până ce se mărgini la propria sa gazetă: Trompeta 
Carpaţilor, care este continuarea Buciumului său. Dar toate acestea. 
nu ne interesează acum, scopul nostru fiind a ne ocupă cu poezia 
română până la ivirea lui V. Alecsandri 2. 


3 Nr-ul 9. 
2 Pe Ardeleni Boliac nu-i iubeă. El are uneori note antiardeleneşii, 
ca de ex. în Curierul românesc, din 1847, p. 4. Glasul sângelui! 

ANEXĂ. 
POEZIA ROMÂNĂ ÎN DIVERSE EPOLE. 

Ca martor al epocei tratate în acest volum chem în discuție 
pe D. Bolintineanu, care, ca tânâr de 20 de ani, a prins tradiția 
bucureșteană dintre 1820 și 1840; iar ca poet a primit impresii 
directe -de pe la 1840 încoace. Documentul a fost uitat în Albina 
Pindului de la 1868, care a fost o revistă de folos, a lui Haralamb 
Grandea. 

I1 

Vom da cu fiecare număr câte o probă de starea poeziei la 
Români în fiecare epocă. 

Poezia ce reproducem la vale este cea mai grațioasă expre- 
siune a poeziei din timpii dintre domnia lui Caragea şi domnia lui 
Grigorie Ghica2: Este o odă amoroasă a unui poet misterios către 
una din junele frumuseți ale epocei aceia. Erà cântată de toată łu- 
mea, în toate saloanele, cum şi pe stradele Bucureştiului. Această 
poezie este expresiunea simţimintelor şi cugetărilor în vieaţa intimă. 

În vieaţa publică cugetări şi simţiminte erau căzute; forma 
„ce luau eră barbară, estetica necunoscută; nu mai eră nimic român, 
nimic mărinimos. Şi când cea din urmă schinteie de vieaţă româ- 
nească şi de vitejie luci şi se stinse pe fruntea lui Domnul Tudor, 
supt cuțitul lui Ipsilante, iacă trista şi degradata voce ce se auzi în 
limba muzelor române, despuiate de frăgezimea farmecelor lor: 

Vai! săracii Arnăujii! 

Cum îi chesăgeşte Turcii! 
Aideţi, fraţi, sa trăim bine, 
Să trăim tot pentru noi, 
Căci curând vremea ne vine 
Incărcată de nevoi3! 

Dar să trecem de la aceste triste poezii ale căderei spiritului public 
atunci la Români, pe cari această poezie le exprimă atât de bine 
şi a cărora figură ni se pare că o vedem încă plutind în norii 
actuahtăței, când cercetăm multe mizerii; şi să trecem la partea 
întinsă a societăţei de atunci unde se păstră încă cel puţin o amin- 
tire pentru frumos. 

lată poezia ce am promis: 

Scoate capul la fereastră, 
Frumoasă vecinâ-a noastră, 
Să văz chipul tau frumos, 
Stea din cerul neguros, 

Faţă albă ca tulpanul. 
Dragostea ne vine anul: 

Caci d'un an şi şeapte luni 
Má porţi, puică, cu minciuni! 
Aseară trecuiu călare 

Pe la poarta ta cea mare 


1 Publicat în anul I, nr-o 1, din 15 lunie 1868, p. 12—13. 

2 Deci dintre 1818 şi 1822. Datarea ar fi de o preciziune mulţumi- 
mitoare. (Notele sânt adaosul mieu). 

8 Despre cântecul: Haideţi frafi să trăim bine, am vorbit în lecţia a 
2-a despre Văcărescu, 

Şi zăriiu rochiţa 'n poale 
Cusută cu naturale, 
Naturalele de fir, 

La mijloc cu trandafir, 
Trandafir cu trei boboci 
Ce cu foc din ochi îi coci, 


IL, 


În timpul revoluţiunei de la 1821 poezia română dormeă în 
oraşe. Entuziasmul naţional nu se exprimă în destul nici cu pute- 
rea ce-i creau marile evenimente. Tot ce au produs oraşele este un 
marş care exprimă simţimintele mercenarilor streini veniţi a se bate 
«contra Turcilor. Cevă de egoist ce miroase a pleaşcă: 

Aideţi, frați, să trăim bi'e, 
Să trăim tot pentru noi, 
Căci curând vremea ne vine 
Incărcată de nevoi. 

Pom eram şi frunză verde; 


Si verdeaţa mi se perde. 
Pom eram eu, pom! 


Vai, săraci Arnăuţii! 
Cum îi chesâgeşte Turcii?! 

În câmpie însă răsunau doinele cari exprimau suferința po- 
-porului din partea Grecilor şi boierilor; cântece pline de o profundă 
tristeţă, dar fără energia cerută popoarelor în luptă pentru libertate. 

Cu toate acestea pării un mare poet. Acesta fuse Tudor Vla- 
dimirescu. Operile sale sânt patrioticele lui proclamaţiuni către 
poporul român, chemându-l la arme pentru desrobirea patriei. Erau 
două idei, două interese diferite, două revoluțiuni, aliate momentan, 
dar cari se devor una pe alta mai târziu. 

Românii se aliau cu Grecii, ca să gonească pe Greci din 
țară; cei din urmă se aliau cu Românii, împinşi de Ruşi, ca în 
numele libertăţei să robească pe Români. Fructul nu eră pârguit. 
Inimile erau închise. Asftel se explică lipsa cântecelor din acea epocă. 

Văcăreștii murmurau în aerul dulce al patriei şi al libertăţei 
cântecele lor graţioase, imitate de la poeţii greci antici. Beldiman, 
Conaki şi alţi poeţi din Moldova introdusese şcoala poetică greacă 
“clasică. Nu eră încă nimic român, în poezie, afară de cântecele 
poporane cari desmerdau populaţiunile ţărane, dar cari nu se în- 


1 Publicat în nr-o 4, din 1 August 1868, p. 90—91. 
2 Pom eram se află în Spitalul amorului de A. Pann. 

tindeau peste barierele oraşelor, cari nu intrau în-saloanele boierilor = 
tocmai pentrucă nu aveau vestmântul strein. 

Ocupaţiunea ţărilor de Ruşi, după cari veni regulamentul, 
mări căderea muzelor, 

lată ce eră poezia atunci: 


Ah, iubită, tu frumoasă, 

Ce eşti din proşti muritori, 
Te-ai sădit ca trandafirul 
Între celelalte flori, 

ce ochiu poate să te vează, 
Şi dreptate să nu-mi dea, 
Ca-ţi închin pentru iubire 
Post şi rang şi vieaţa mea? 


lacă şi forma elegiacă de atunci: 
Hamoraş tiran, 
Tiran şi duşman, 
TȚare te-ai silit 
D m'ai despărțit 
'al mieu puişor 
Vrednic de hamor! 

Acum să vedem: Pe când muzele oraşelor erau atât de 

căzute, muzele câmpului cum cântau? 
La coşarul dărâmat 
Stă boierul rezemat, 
Numai aur îmbrăcat. 
Cântă ; inima i-e foc: 
Dragostea-i n'are noroc! 
El trimite slugele, 
Să-i dea Dina buzele, 
Buzele nărânzele. 
Dina cu gura de frag 
Zice: Altu mi-este drag, 
Ca mine, băiat sărac. 

Oraşele sânt înecate de cântece amoroase pe cari lăutarii 
le cântă. Muntenia este înecată de aceste cântece făcute în Mol- 
dova, cele mai multe obscene. 

Armata română se formă. 

Văcărescu face un marş naţional. 

Heliade traduce versuri din Lamartine. Aceste versuri încântă 
pe Români. 

Spiritul religios care inspirase pe marele poet francez avi 
răsunet în societatea de atunci. Această şcoală naşte pe Alexan- 
drescu, un grațios imitator al lui Lamartine, poet incorect. 

Spiritul restauraţiunei din Franţa, care insuflase pe marele 


poet francez, creà la Români imitatori. Poezia clasică greacă fuse 

uitată şi se adoptă poezia plângândă de pe malurile Senei. Poeţii 
români se inspirau din cărţile pueţilor streini. 

Văcărescu vorbi Românilor de Primăvara amorului, această 
poemă demnă de Anacreon. 

Cârlova apare. Cârlova scriă în limba greacă. După stăruința 
Voinescului el scrise în limba română Marşul său nemuritor la 
armata română. Poezia luă atunci o întipărire română, patriotică, 
energică. Niciodată coarda română nu răsunase mai sublim, mai 
româneşte, Astfel toată națiunea fuse mişcată de aceste sunete 
noi, cari înălţau sufletele cu o putere necunoscută încă. 

In această serie de poeţi apărù C. Negruzzi, dulce bard al 
Moldovei. El creă o şcoală nouă în Moldova. Versat în literile 
ruse, aduse un profum slav în formă, ce rechemă pe Puşchin, 
Aduse cevă nou, suav, grațios şi ştiu, cu artă, a români şi a 
delicatiză acele boare reci ale muzei scite. C. Negruzzi este un 
mare poet. 

In Muntenia apărù Paris Momuleanu. 

Anton Pan, poet poporan, elegiac şi satiric, cântând sufe- 
rinţele şi ironiile poporului român în contra boierilor, Țiganilor, 
popilor şi Grecilor. Intro gingaşă anacreontică de acest poet 
aflăm aceste versuri: 


Ploschiţa mea, iubit vas, 
Pasere cu dulce glas, 

Eu în Sus când te ridic, 
Tu îmi cânţi cu die, lic, lic: 


e hl mla Îndur ea te ine! 

C. A. Rosetti, printr'o colecțiune de satire, aminti Români- 
lor pe Béranger, şi născoci satira politică în România. Prin 
câteva satire, cari fură foarte gustate, făcu să se turbure curtea 
lui Bibescu care nu iubeă libertatea. 

Heliade tuse profesorul în versificaţie al poeţilor din timpul 
acela. El reuşi în traducţiunile sale poetice. Meritul său cel mai 
mare însă fuse cel de gramatician. El formă o limbă. O idee 
politică se ascundeă supt reforma limbei ce făceă. Combătân+ 
vorbele slave din limbă el combăteă slavismul, influența Rusiei. 
Heliade reuşi şi aceasta îl fäåcù capul guvernului în anul 1848, 
când România se revoltă contra protectoratului exclusiv. 

Nimeni nu reuşi ca Heliade în satirile politice de circum- 
stanță. Mâciaşul va rămâneă un cap.d'operă. 


20 

Nu fără cuvinte i sa dat numele de „părinte al limbei 
române“, Fără a merge prea departe până a cădeă în pedantism, 
el a remas întrun just-mi/ieu, care poate aveă şansă de reuşire, 
fiind mai apropiat de natura limbei române. 


II. 

Europa încercase în litere o înrâurire de descurajare, un 
spirit de scepticism, o manie de a nu mai crede în nimic, o 
întrecere de a păreă slab, zdrobit, lânced, murind sau mort. 

Acest spirit suflă asemenea pe coardele lirei poeţilor români. 
Câţivă compilatori începură să suspine şi să ne spuie că nu mai 
este nimic, că lumea eră fapta fatalităţei şi alte aberaţiuni născocite 
de o şcoală lâncedă, formată de oameni obosiţi la banchetul 
vieţii simţualiste, unde pierduseră toate florile energiei sufletului lor. 

Atunci răsună o voce poetică, fără imagine, fără profumul 
şi graţia poeziei antice, dar plină de vieaţă şi de energie, tânără, 
puternică, scânteind de speranţă, de curaj, de bărbăţie, având 
cevă aspru, ca caracterul Romanilor supt republică, ca aerul în- 
vieţuitor al Carpaţilor. Erà o odă la Români de Andreiu Mureşanu, 
Aceasta odă mişcă inima Românilor. Eră un timp contrariu atât 
libertăţii cât şi simţimentelor naţionale. Un argintar, bătând nişte 
nasturi de argint cu inițiala N, (Naţional), spre vânzare, fuse 
silit de căpitan Costache a retopi nasturii şi avù câteva oare de 
arest. Cu toate acestea, Curtea domnească nu rămase nepăsătoare 
la impresiunea produsă de oda lui Mureşanu şi se grăbi a-i 
trimite cadouri şi felicitări. 

Către acestea C, Aristia publicase două rapsodii din Omer, 
în versuri albe. Poetul fuse mult criticat pentru introducerea mai 
multor vorbe compuse în limbă, pre cum: braf-albe, coifulgerosul 
Ector, poliflisvoasa mare, etc., dar ne dete pe Omer mai mult de 
cât se puteă speră, căci nimic nu se traduce. Talentul său făcu 
minuni într'o limbă născândă. Mai târziu eminentul rupse acele 
rapsodii şi traduse altele, într'o limbă a lui noă, armonioasă, 
încântătoare, dar care nu este limba română. Ca să o înţelegi, 
cată să cunoşti cele două limbi antice. Un termen de mijloc 
între cea dintâiu  traducţiune şi cea din urmă ar fi fost mai 
priincios. Dacă această limbă a poetului ar fi fost înţeleasă de 
Români, nu ar fi fost nimic mai frumos. Cu toate acestea 


1 Publicat în No, 5 din 15 August 1868, p. 121—123, 

Omer, astfel tradus de Aristia, pentru oameni cari înţeleg, va 
rămâneă o lucrare prețioasă. 

Pe la 1845 începu o nouă impulsiune poetică. Ea veni din 
Moldova. Poetul Alecsandri modulă cântecele sale intime, înce- 
pute pe malul Senei, unde îşi făcuse educaţiunea. Reîntors în 
patria sa, el vărsă în cântecele sale simţimintele şi expresiunile 
Moldovei. El fuse dator cântecelor poporane române renumirea 
sa şi aceste cântece poporane îi datorară lui profumul delicat 
al talentului său şi ridicarea lor din corupţiunea timpilor, la 
adevăratul lor merit. De afunci poezia se români. 

Câtevă poeme ale poetului, îmtipărite de vieaţa română, 
minunară pe Români prin noutate, puterea cugetărilor, delicateţa 
expresiunilor, graţia cu totul română. Astfel fură Baba Cloanţa, 
Tălarul, Cinel-cinel şi câtevă alte cântece vitejeşti, cari anunţară 
venirea Marioarei Florioarei, bucolică românească, păstrând forma 
capricioasă până a violă legile poeziei, simţualistă, dar exprimată 
cu atâta delicateţă şi graţie, încât simţualismul este nobilitat 
şi încântă. 

Publicarea cântecelor poporane adaogă la gloria poetului. 


După evenimentele din 1848, cari chemară pe Români la 
acţiune, efectul dorințelor tradiţionale şi lucrărilor literare de mai 
mulţi ani în Transilvania şi cele doă principate, masele române 
se sfiiră, se retraseră şi lăsară tărâmul liber acţiunei politice. 
Dar şi în acest timp se auzi vocea mai multor juni poeţi unin- 
du-se cu sunetele naţionale; Crefeanu, Grandea, Sion; apoi 
Sihleanu, Depărăţianu, Georgescu, câte trei morţi încă tineri; 
Aricescu, Baronzi, Șerbănescu ; Marienescu din Banat; Negruzzi 
junele şi mai mulţi alţii. Aşă că în toate provinciile Daciei se 
aude un roiu de poeţi murmurând. Nimeni însă nu îi ceteşte. 
Aceasta vine poate de acolo că, deşi au părut inspiraţiuni des- 
tul de graţioase, dar nu s'a produs nimic nou, nici în cugetare, 
nici în formă, nimic original, nimic care să nu fi mai fost zis 
înainte. Cu toate acestea, nu se mai citeşte nimic, nici în limba 
ţărei, nici în limbi streine. Au zis unii că acţiunea politică, vieaţa 
reală, pozitivă, a trebuit să facă pe oameni a nu mai ceti decât 
scrieri politice; dar aceasta încă pare fără cuvânt, căci nici 
cărţile, nici foile politice nu sânt cetite. Noi credem că această 
cădere a literelor este o consecinţă a datinelor de astăzi. Din zi 

în zi tot se desromâneşte; un spirit de cosmopolitism, născut 
din corupţiunea datinelor şi din lipsa desvoltărei inimei şi cuge- 
tărilor, a cătat să lovească cu moarte trei elemente de vieaţă ale 
unei naţiuni: religiunea, românismul, literele. 

Din momentul ce Dumnezeu este pus în îndoială, ce nemu- 
rirea sufletului este privită ca un vis, un popor începe a se 
personifică în individ, vieaţa lui se pare scurtă ca vieaţa unui om, 
misiunea lui a trăi bine şi a se desmierdă în cercul simţuali- 
smului ; de aici uitarea atot ce este mare, patrie, sacrifice, ten- 
dințe generoase pentru viitorul patriei, gloria naţională. Dacii 
erau viteji şi mureau cu fericire pentru libertăţile patriei lor, căci 
credeau în nemurirea sufletului, în nemurirea naţiunilor, căci 
aveau datine simple şi urau luxul. 

Dar să ne întoarcem la litere, Am vorbit repede de porţi; 
acum să vorbim mai pe lung de scrierile lor. 


Prin moartea lui Cârlova ţara pierdù un tesaur de frumu- 
seţi poetice, cari ar fi servit ca nişte raze la gloria națională. 
Vasile Cârlova născii în Bucureşti, in 1809 şi muri în etate de 
23 ani, La 18 ani ai vieței sale scrise o bucolică Pâstorul intristat, 
cevă ce aveă aceiaşi putere a bucolicelor lui Teocrit, dar care 
nu eră acele pastorale ce ne dă Teocrit, Virgil şi alţi poeţi 
vechi, cari pun în gura păstorilor vorbe de oameni cari sânt 
streini pădurilor, câmpului şi cari şi-ar află mai curând locul 
prin saloanele antice decât în mijlocul turmelor de capre. Eră o 
bucolică simplă, naturală, română. A mai scris o elegie, Ruinele: 
Târgoviştei, necorectă în formă, toate rimele masculine, cu vorbe 
terminate în it şi repetându-se de patru ori una după alta: precum: 

O ziduri întristate, o monument slăvit, 
n ce măriri înalte şi voi aţi strălucit 


Pe când un soare dulce și mult mai fericit 
Îşi revărsă lumina p'acest pământ iubit. 


Dar fondul eră strălucitor prin cugetare, prin simţiment, 
prin patriotism şi prin focul ce revarsă aceste versuri, foc ce 
este un dar particular al poeţilor adevăraţi. 


Eu unul în credință mai mult mă mulţumesc 
A voastră dârâmare pe gânduri să privesc, 
Decât zidiri Înalte, decât palat frumos 

Cu mare stralucire, dar fără de folos, 

ŞI 'ntocmai cum păstorul ce umblă pe câmpii 
La adăpost aleargă, când vede vijelii, 

Aşă şi eu acuma, în viscol de dureri, 

La voi spre uşurinţă cu triste vin păreri 

Nici muzelor cântare, nici milă voiu din cer, 

O patrie a plânge cu multă jale cer... 

Mă vaz lângă mormântul mărirei strămoşeşti 

Şi simţ o tânguire de lucruri omeneşti 

Şi mi se pare încă c'aud un tainic glas 

Zicând aceste vorbe: Ce, vai! a mai rămas? 
Când cea mai tare slavă ca umbra a trecut, 
Când duhul cel mai slobod, ca dânsa a căzut... 


Dar oda către oştirea română arată cât acest geniu eră 
puternic. În această odă forma este încântătoare, nici o abatere 
de la regulă, simplă, puternică, bine desvoltată, căci cugetările 
sânt simple, mari, luminate. lacă câtevă strofe din cele mai 
însemnate : 


Înainte-vă vrăjmaşii să aplece fruntea lor, 
Sâ-şi cunoască neputinta, ca să scape de omor. 


Dar atunci a voastră mână 
Spre ei fie mai blajină, 
Dându-le şi ajutor! 


Glasul vostru strigând arme pe strămoşi a deşteptat 
Ale cărora ţârâne în morminte s'au mişcat 

Si-a lor umbre 'n Veci tăcute 

Stau cât colo nevăzute 

Privind steagul înălţat. 


Ce privire dulce mie! Steagul fâlfâe în vânt 
Armele lucesc şi slava iese iară din mormânt. 
Tinerimea Îndrăzneţă, 

Mândră, falnică, măreaţă, 
Uşor calcă pe pământ. 

Imagina ce face de umbrele străbunilor ce ies din mormânt, 
zbor nevăzute şi privesc steagul, este nouă, este încântătoare. 
Nimeni nu a simţit şi nu a descris mai bine strălucirea talentu- 
lui şi flacăra inimei acestui poet ca alt poet care simţeă ca dân- 
sul, N. Bălcescu în istoria lui Mihai-Viteazul. lacă ce zice N. 
Bălcescu: „Nimeni n'a simţit aceasta mai puternic şi n'a expri- 
mat în cuvinte mai frumoase simţirea sa. ca tine, o Cârlovo!, 
floare a poeziei, june cu inima de foc! Ca o comită trecătoare 
tu strălucişi un minut peste România uimită şi încântată de 
lucirea ta... Ne lăsaşi o lacrimă fierbinte pentru gloria trecută 
şi o scânteie dătătoare de vieaţă pentru viitor. Cântarea ta sublimă 
puse asupra ruinelor Târgoviştei pecetea eternităţei şi ni le va 
păstră chiar când pustiirile anilor le vor şterge cu totul dupe 
pământ“, 

N, Bălcescu zice astfel! El însuşi eră. poet; şi-şi iubez 
patria sa. Nobilă şi plăpândă mlădiţă din oamenii de la 1848 
cari au scăpat România de a mai fi o proprietate a patruzeci 
de familii privilegiate, el a murit în exil, fără să fi avut feri- 
cirea de a revedeă acea patrie care-o iubeă unită şi liberă! Supt 
restauraţia ce urmă după 1848, supt cel din urmă guvern boie- 
resc, el simți că o så moară, voi să mai vază odată patria sa 
cel puţin de la Rusciuc, cum şi pe autoarea vieţei sale. Acel crud 
guvern nu permise mamei încărcată de ani şi de suferințe a 
merge să vază pe fiul său înainte de a muri! 

Memoria Cârlovei şi a Bălcescului este uitată. Ei însă 
meritau a nu fi uitaţi. Ei nu au nici un mormânt; numele lor 
nu se vede pe nici un monument public. Românii nu au recu- 
noştinţă pentru cei cari au liberat patria şi i-au luminat cu 
lumina geniului lor, după moartea lor, nici atât, cât au pentru 
acei funcţionari salariaţi, cărora le votau o dată pensii princiare, 
căci mau făcut nimic pentru țară. 

Faceţi cevă pentru memoria acestor bărbaţi! Fundatorii 
celor două ţări, Ştefan cel mare, Mircea cel bătrân, Mihaiu 
Viteazul, Radu de la Afumaţi, Şerban cel mare, care au scăpat 
patria de a fi paşalâc sau de a cădeă în robia Ungurilor şi Polom- 
lor, nau nici un monument care să-i memoreze poporului. 

Să nu lăsăm toate asupra guvernului. Să ia iniţiativa 
naţia în asemenea lucruri; este datoria sa, căci este gloria sa. 


IV. 1 


Pe Văcăreşti îi ntâlnim supt mai mulți domni români şi greci. 

Cel dintâiu poet din această familie este /enăchiță Văcărescu 
Acesta ne lasă nişte versuri cari pot a se repetă totdeauna pentru 
graţia cu care sânt exprimate, cum şi pentru cugetarea lor, mai 
ales în timpul copilăriei muzelor române. lacă nişte versui de 
lenăchiţă Văcărescu: 


Într'o grădină 
Lângă-o tulpină 
Zăriiu o floare ca o lumină. 
S'o taiu, se strică; 
S'o las, mi-e frica 
Ca vine altul şi mi-o ridică, 
lancu Văcărescu apâru pe urmele lui lenăchiţă Văcărescu 


El fuse unul din cei mai dragălaşi canţonieri din epoca sa. 
1 Publicat În Nr.-rul 6, din 1 Septemvrie 1869, p. 133—137 

Publică o colecţiune de poezii din care cea mai renumită este 
Primăvara amorului. Poeţii antici îi înspirară aceste versuri. lacă 
ce zice Anacreon în Amorul muiat: 


„Era noapte. La ora când cursul este aproape dea se 
stinge, în cursul său, :teaua stralucitoare a Taurului, tot se 
odihneă în natură, când la poarta mea amorul veni să bată şi 
să strige. Eu zic: Cire, cu acel zgomot, turbură astfel repaosul? 
Amorul raspunde: Deschide! Vijelia, vai!, m'a pătruns până la 
oase. Noaptea nu are lună, eu m'am rătăcit pe drumuri, nu ai 
frică, eu sânt un copil mic. — Pietatea învinge inima mea, 
merg şi deschid poarta. D'odată zăriiu un copil ce purtă pe 
spate un arc, aripi şi o tolbă; il duc înaintea căminului şi în- 
călzesc la foc degetele-i vinete, usuc părul său; dar abeă prin 
îngrijirea mea el se află bine şi imi zise: „Inainte de a plecă, 
vin să încerc dacă ploaia mi-a muiat arcul.“ Intinzând coarda 
muiată, ca un tăun, c'o izbire mă loveşte în mijlocul inimei. 
„Mulţumesc, dragă, zise el râzând, arcul mieu este încă tare, dur 
inima ta e lâncedă.“ 


Acum să vedem ce zice poetul nostru în această poemă 
imitată, care a plăcut atât de mult Românilor: 


Dormind astfel intr'o noapte 

Somnu "ntâiu, ca la un ceas, 

Ma deştept, înțeleg şoapte, 

Simţ, ca de copil, un glas. 

Strigând întreb : Cine este? 

Cine-aicea sa băgat ? 

Cine-aicea fară veste 

A 'ndrăznit de a intrat ? 

Mă uit, ce să vaz? minune! 

Prea ciudat un copilaş 

Fricos cere iertaciune, 

Se roagă sa-i dau salaş, 

Văz în spate-i aripi smulte, 

Port frumos, dar sfâşiat. 

Gata el sa-mi spuie multe, 

Eu de somn îngreuiat: 

— Lasă, zic, vom vorbi mâine 

Acum culca-le, de vrei; 

De ţi-e foame, iacă pâine, 

Apa, vin, de vrei să bei, 

— Dragul mieu, d'aceste toate, 

Zice el, iți mulțumesc, 

A somn, văd ; dar de se poate, 
arece âm să-ţi vorbesc. 

Cât de mic sânt, vezi prea bine; 

Nu beau, nici mănânc, nici dorm, 

Şi acei ce sânt ca mine 

Prea puţine ori adorm, 
Somnul celor care place 

E vrăşmaş omoritor ; 

El îi face'n veci d'a zace 
Şi-a mai multă vieaţă mor, 
Eu pe tine cu plăcere 

Pot să te ţiu tot deştept; 
Orice-i vrea-ţi dau far'a cere 
Să te rog mult nu aştept, 
Vorbind, nu ştiu ce vrăji face. 
Somnul vaz că mi-a perit; 
De unde dormeam în pace, 
Imbrăcat m'am pomenit. 


Din compararea acestor două poezii vedem că este o 
imitație. Anacreon deschide repede poarta şi vede un copil ce 
purtà pe spate un arc, aripi, o tolbă: descripţiunea marelui 
maestru e scurtă; poetul nostru o lungeşte, îi trebue două strofe, 
ca să ne prezinte figura amorului pe care Anacreon o face cu 
trei vorbe; nici o bălărie nu este de plivit în versurile poetului 
antic, nimic de prisos, nimic repetat, nimic care să nu fie o 
idee; din contră poetui nostru, ca să exsprime aceeaşi idee, se 
servă de prea multe versuri cari nu au locul lor şi sânt ca 
nişte buruieni pe un parter de flori delicios, Recomandăm această 
comparaţie junilor poeţi, ca studiu. Anacreon ne dă adevăratul 
portret al Amorului muiat de ploaie, îl duce la foc, îi usucă 
părul şi Amorul, după ce incetează d'a suferi, cearcă dacă ploaia 
i-a muiat arcul şi dacă anii au muiat inima bătrânului. Cât este 
de natural! In Primăvara Amorului însă se vorbeşte de pâine, 
de apă, de vin, de somn, 

Niciodată Văcărescu nu a reuşit mai bine decât în poeziile 
în cari vorbeşte de ţară, căci acolo vorbeşte inima sa. Reco- 
mandăm mult cetitorilor poema Adevărul de loan Văcărescu, 

În micile bucăţi, cari cuprind o singură idee, loan Văcă- 
rescu este admirabil. După ce ai cetit mai multe poezii lungi, 
cum Jelile, unde le afli urite ca Țiganele de laie: 


Unele goale 
Mâncau din oale 
Galuşti prea groase, 
Prea nodoroase 
Hurur brum, brum !, 


cu ce plăcere nu întâlnim aceste versuri, deşi nerimate: 


Privigătorul singur 

Ici zboară, ici se pune, 
Suspină, dorul spune, 
Işi chiama soaţa sa 

Şi ea abia îl simte 

Zburând din frunză 'n frunză 
Şi par'că îi răspunde ; 

Nu plânge, sânt a ta. 

Este, în aceste expresiuni simple şi naturale, mai multă 
poezie decât intrun tablou cu imagine strălucitoare 1, 

Este un secret în poezie, el nu aparţine şcoalei doctorilor 
ce diseacă, câte una, toate nervele, vinele, arterele poemei, ce 
studie calitatea sângelui, starea organismului, aspectul epidermei 
şi fac dicţionare de toate vorbele gramaticale şi versificale ce 
au părut de la Esiod până astăzi; acest secret este simplu: o 
poezie trebue să vie din inimă, iar nu din cap. 

Este un poet mare, francez, un perucar. Jasmin. El are câtevă 
poezii, cum: La semaine d'une fille, Marthe la folle etc. Este 
peste putinţă un om ori de ce etate, ori ce de condiţiune, să 
cetească şi să nu plângă. Acesta este secretul poeziei. 

Cetiţi frumoasele poezii ale lui Eliade, dar nu uitaţi Zbură- 
torul, Acesta este un cap d'operă român, frumos în anul 1830, 
frumos în anul 1870, frumos în totdeauna, căci este o suflare 
poetică, naturală, simplă ce are secretul a mişcă inima. Vom re- 
veni la aceasta, la rândul lui, 

Schiller este dator mărirea sa inimei sale, 

Poezia lirică este cea dintâiu, căci în această formă se 
poate mai mult da loc inimei. Ea fuse născută când lumea eră 
încă neorganizată, Când, însă, se formară soţietăţi, oraşe, sate, 
cătune, patimele omeneşti se posomoriră, simplitatea dispare, 
ridiculul naşte; cu artele, cu ştiinţele nasc celelalte genuri de 
poezie în cari patimele omeneşti se exprim pre un tărâm mai 
intim. Ridiculul dă naştere comediei şi satirei; suferinţele dau 
naştere tragediei; luptele între popoare, sângele omenesc vărsat 
dau naştere epopeelor, Dar este un lucru netăgăduit că inima 
omului a rămas; şi poezia nu este niciodată mai frumoasă de- 
cât atunci când descrie inima. Ea caută să fie însă expresiunea 
cea mai înaltă şi cea mai nobilă a cugetărei şi simţimentelor 
omeneşti. Cată să fie simţimentul vieţei; frumosului şi sublimu- 
lui; şi adesea, în soţietăţile căzute, să fie chiar simţimentul ridi- 
culului. În poezie este o vocare divină, aceea de care vorbeşte 
Boileau, adecă o influenţă secretă. Inspirarea este plinitatea cuge- 


1 Versurile citate de D. Bolintineanu nu sânt de Văcărescu, cum crede 
el, ci de |, Eliade Rădulescu; se găsesc în Paralelismu, p, 86, 

tării şi exaltarea puterilor şi înțelegerii, este o urmare a legilor 
cari presid la generarea înţelegătoare. Este o facultate care alege 
şi combină imaginile, este o mişcare a sufletului care o îndeam- 
nă să exprime emoţiile sale, ideile sale subt o formă fru- 
moasă şi din care nasc gustul şi geniul. Umanitatea, natura şi 
Dumnezeu sânt cele trei mari lumi, în care poezia cată să plutea- 
scă. Prin aceste trei coarde, cari vibrând fac de vibrează uni- 
versul, se face a curge lacrimile sau se provoacă râsul. Poezia 
este sau fonetică, sau plastică, Sunetul este cel mai puternic 
gen al ei. Poezia se exprimă şi prin plastică, adecă prin pictură 
sculptură, arhitectură, dar într'o sferă mai puţin întinsă. 

Poezia caută să fie naturală, simplă, adevărată. Cu toate 
acestea, cată încă să se ferească dea fi prea naturală, căci 
ar fi învinsă în lupta ei cu realitatea care are vieaţă şi mi- 
şcare, Poetul caută să creeze asupra elementelor ce îi sânt date, 
altfel face articoli de ziare în loc de poezie, Astfel, când tratează 
sujete istorice, exprimă fapte, eroi, el cată să adaoge, lângă 
realitate, o vieaţă nouă pentru eroii săi şi să-i facă a străluci într'o 
rază de imagine. Poezia are asemenea un scop; scopul este de 
a curăţi sufletele prin amintirea priveliştilor frumuseţei, de a ridică 
sufletele prin simţimentul admirărei, de a le întări prin amintirea 
virtuţilor şi descrierea patimilor, având totdeauna în vedere în- 
bunătăţirea soartei omului. Umanitatea, în a sa realitate, este 
totdeauna plecată spre pământ, împinsă în trebuințele materiale: 
poezia cată să fie un întermediar între materie şi între spirit, să 
tinză a o ridică spre cer. Poezia nu va peri pe cât inima nu 
va peri. 


Gr. Alexandrescu este un elev al d-lui Ion Eliade. Una din cele 
mai cunoscute poezii ale acestui poet îi fuse recomandată de 
Voinescu, Anul 1840, an fatal, anunţat de adoratorii lui Agatan- 
ghel, ca anul în care o să fie o turmă şi nu păstor. Această poezie 
şchiopătă prin formă, este însă în mai bune condițiuni în pri- 
vinţa cugetărilor şi simţimentelor. In cea din urmă retipărire: 
autorul o puse în capul operelor sale. 


Anul 1840 începe posomorit; un profum de descurajare 
pluteşte pe primele strofe. Şcoala byroniană se aminte : 


Aşa zice tot omul ce 'n viitor priveşte, 
Aşă ziceă odată copilăria mea; 

Un an vine şi trece şalt an îl moşteneşte 
Şi ce nădejui da unul, acelalalt le ia, 


Acesta veneă din posomorirea situațiunei ţărei, atunci ; poetul 
spune suferințele ce popolii au de la tirani : 
Ici umbre de popoare le vezi ocârmuite 
De umbra unor pravili calcate, siluite, 
Umbrele de popoare şi umbrele de legi este o figură nouă şt 
îrumoasă. 


Oricare sentimente înalte, generoase 
Ne par ca işte basme, de povestit frumoase. 
Poetul însă revine la speranță un moment; crede că omul 
va face minuni şi pronunță nişte cugetări ce par stinse, dar 
puternice de desperare: 


An nou! aştept minune -ţi ca o cerească lege. 
Daca insă pastorul ce tu ni-l vei alege 

Va fi tot ca pasturii de cari avem destui, 
Atunci lasă în stare-i batrâna tirănie, 

La darurile tale eu nu simţ bucurie, 

De 'mbunătaţiri rele cât vrei sântem sătui. 


Cetitorii cată să ştie că atunci eră o censură severă. 


Ce pasă bietei turme în veci nenorocită, 
Să ştie de ce mână va fi macelărita 
Sau daca are unul sau multi apasatori? 


Poetului nu-i plăceă democraţia ? 
In o altă strofă posomorirea se face mai simțită: 
După suferinți multe inima-mi se împietreşte, 
Lanțul ce ne apasă uitam cât e de greu; 
Raul se face fire, simţirea amoițţeşte 
Şi trăesc în durere ca 'n elementul mieu. 
Păcat că forma ce a dat acestor cugetări nu este la înălțimea 
cugetărei, nu este corectă. 


Vi 

ION ELIADE RĂDULESCU. 
Românii de dincoace, sub înrâurirea ideilor grece, lăsau la 
o parte numele lor român şi luau nume grec sau îi puneau în 
coadă o coadă greacă. Juni români cari studiau literatura elenă 


veche, încântați de strălucirile ce încununau cu aureole frunţile 
poeţilor şi filosotilor Greciei, îşi dau numele acelui mare bărbat 


1 Anul |. — Nr. 8$.-1 Octomvrie 1868. — Pag. 113—194 

antic cu care fiecine păreă mai mult a simpatiză. În Transilva- 
nia până astăzi chiar Românii, încă de la şcoală, iau câte un nume 
roman: Domițian, Traian, etc., lăsând numele părinţilor la o parte. 
Este negreşit o idee frumoasă într'aceasta: vor să dovedească 
originea latină, amoarea pentru marii bărbaţi romani. Dar noi cre- 
dem că în cariera lucrurilor frumoase nu este numele oamenilor 
mari care ridică pe un om, ci meritul său personal: meritul per- 
sonal al Românului mare de astăzi poate să ne dea nume tot 
atât de glorios ca numele străbunilor fără a fi tot acelea. Putem 
enumără câteva persoane foarte cunoscute şi stimate cari port 
nume luate din istoria Romanilor şi cari s'au făcut cunoscute şi 
sânt stimate, nu prin mijlocirea acelor nume vechi, dar prin me- 
ritul lor personal, prin faptele lor care ar fi ilustiat d'opotrivă 
numele de Badea lon precum a ilustrat pe cel de Domițian. 

D lon Rădulescu, Român dn Târgovişte, dintro familie 
veche, redusă ca toţi boierii de neam la modesta carieră a vieții 
câmpene, încă de atunci când boierii sau conducătorii oştirei ro- 
mâne fuseseră prigoniţi de Fanarioţi, copil încă, îşi dete numele 
de Eliade sub impresia inspiraţiilor lui Omer. 

lon Eliade Rădulescu fuse cel dintâiu Român în Valahia care 
se ocupă de limba română. El cel dintâiu înobilă presa şi poezia 
română care până atunci zăceau în corupţie şi erau privite ca 
nişte oaspeţi cărora soţietatea nu păstrase un loc la banchetul 
vieţei. Oamenii de ştiinţă, de literatură, poeţi, erau priviţi de 
soţietate ca nişte fiinţe netrebuincioase în interesele mari ale 
saţietăței;, puşi în rândul nebunilor, meniţi a îmbucură cu laudele 
lor pe cei puternici în zilele de ziafet; învăţaţi, literatori, poeţi 
aveau numele desprețuitor de Dascăii. Ştiinţa, literele, poezia, 
văzându-se astfel tratate, el ca şi poporul român, uitară origina 
mărirei lor şi crezură că astfel eră misia lor tristă pe acest 
pământ. 

Când cinevă voieşte a numi un popor, o clasă, un individ: 
Sibarit, înţelege cvalificaţiile de molatic, slab, dat la desfătări, 
la lux, fricos, plăpând, afemeiat, voluptos, temător de lupte şi 
arme. Origina acestui cuvânt vine de la un oraş Sybaris, din 
Italia de jos, în Lucania, pe malul lacului Tarente, care, după 
tradiţie, fusese clădit 721 de ani înainte de Christ, de către Aheeni 
şi Trezenieni. Tărâmul acelei ţări eră atât de roditor, comerciul 
ei atât de desvoltat, încât tot produceă fără ca omul să-şi dea 

multă osteneală Puţină muncă pentru unii, nici-o muncă pentru 
alţi, munca eră privită ca o desonoare, prada ca o onoare. Si- 
bariții căzură cu timpul într'o moliciune care nu este încă cu- 
noscută la nici un popor şi numele lor deveni sinonim cu acela 
de afemeiat şi voluptuos. Atunci datinile lor se corupseră cu to- 
tul, ei nu mai făceau altcevă decât să mănânce, să doarmă, să. 
se plimbe, să se desmirrde în ospeţe. Oameni plăpânzi ca fe- 
meile, mici, Supţiri, delicaţi, păreau crescuţi în bumbac; un vânt 
rece îi răguşeă, un aer umed îi înfrigură, căldura îi leşină; ore 
întregi treceau cu îmbrăcămintea, cu rânduirea părului; un fir 
de păr ieşit de sub lanţul ce-i împreună cosmeticul, făcea ne- 
norocirea Sibaritului. Erau afemeiaţi, umili, sfioşi, târâtori ; cu un 
naturel temător ce îi făceă nedemni de a guvernă, de a comandă, 
de a se bate; căzuţi în slăbiciune, în urma exceselor de vo- 
luptăţi, se făceau leneşi, erau ca acei eleganţi Adonis aşă de 
plăpânzi, aşă de păpuşați, încât pieptul lor cel mic ab;ă putea 
respiră aerul; mersul lor eră şovăitor ; purtau corsete ca să le 
sprijine talia ; mâncau tot felul de substanțe escise, spre a le 
întări stomacul obosit. Se parfumau cu ambru, cu mosc, ca să 
reînvieze nervele delicate, întărâtate de spasme, aveau istericale 
ca femeile nervoase, patul de puf nu eră un aşternut destul de 
moale pentru aceşti siburiți obosiţi, palide copii ale unu sex 
mai bărbătesc decât dânşii. Locuitorii din Cutron căzură cu a:— 
mele asupra Sibariţilor, vari, neştiind a se bate cu armele, se 
lăsară a se robi în anul 510. Pe la 444 Sibariţii mai clădiră, 
nu departe de cetatea veche, o altă cetate, Thurium; dar nu 
putură a trăi din cauza certelor între dânşii. 

Astfel eră şi soţietatea română înainte de regeneraţie, cânii 
păru Lazăr şi după el toţi acei bărbaţi cari contribuiră la re- 
generaţia României înainte şi în urma revoluţiei din 1821. In loc 
de a peri, graţie bunilor Români, ce mai rămăsese Români, se- 
regenerară. 

lon Eliade pe care, la început, adversarii săi îl numeau 
gazetarul, rupse acest văl al unor prejudecăți născute în spiritul 
de corupţie şi dete ştiinţelor, literilor rangul lor în soţietatea 
română. 

Şcolarul lui Lazăr, împreună cu mai mulți juni români, P. 
Poenaru, S. Marcovici, Moroiu, Poteca şi alţii, Eliade beu la. 
izvoarele ascunse ale naţionalităţii române. 

Aceşti discipoli erau meniţi a răspândi în toate ramurile 
aceea ce ei înveţaseră, dela Lazăr, acest Zamolxe modern, Boieri 
români, cari mai păstraseră caracterul lor liber, începură a se 
gândi că sânt Români. O şcoală română se face, la Golești, de 
boierul Constantin Golescu. Aron Florian şi Eliade sânt chemaţi 
a da vieaţă şi desvoltare acestei şcoli. O şcoală română! Aceasta 
mişcă pe Fanarioţi. Lipcani tătari plecară la Fanar, uneltele 
streinilor criticară, Erà atunci o şcoală română ceea ce astăzi 
este încă armarea tutulor Românilor, o idee nouă. Ce fel? ziceau 
Grecii. Românii pot să înveţe ştiinţe în limba lor? Ce tel? 
Românii pot să se armeze şi să se bată? zic astăzi încă ur- 
maşii acelor triste şcoli de căderi şi înjosiri. Golescu şi toţi 
părtinaşii ideei de a instrui pe Români în limba lor, fuseră în- 
cercaţi de blamuri, bănuiți că sânt puşi de Ruşi să aţâţe spiri- 
tele contra Porţei Otomane, contra Fanarioţilor. Mâna preotesei 
de la tempul Tiraniei se prepară a aprinde focul care trebuiă 
să arză pe aceşti culpeşi reformatori. Spiritul de romanism 
triumiă, discipoli propagă în nație şi prepară evenimentele poli- 
tice ce surveniră. 

Să ne înturnăm la Eliade. Vieaţa sa este cunoscută, este 
scrisă de el însuşi. II vom luă dar ca poet. 

Capul său d'operă în poezie este Zburătorul. Două ode 
făcurà pe Safo a mare poetă. Zburătorul făcu pe Eliade un mare 
poet. In aceasta idilă este natura; dar natura de multe ori este 
imorală, este hidoasă; poezia sa este morală, este frumoasă şi 
naturală în ceea ce nu este nimic exagerat, nimic mincinos, 
nimic mort. O poezie trebue să unească trei condiţii ca să fie 
perfectă: cată să fie cu putere cugetată, cu adâncime simțită şi 
cu eleganţă exprimată, Aici se găsesc aceste condiţii. O singură 
eroare avem de ridicat, o eroare ce se datoră limbei de atunci, 
care atunci nu se luă în seamă, dar care astăzi supără urechea; 
este expresia: pe vine. Se poate îndreptă. 

Noi reproducem aici această poemă frumoasă, simplă, gra- 
țioasă şi română şi credem că am zis destul despre talentul 
poetic al autorului, 

